
Mõni aasta tagasi leidis selle raamatu autor Jumalaema kirikus käies või õigemini seal 
uurivalt otsides ühe torni hämarast kurust seina sisse kraabitud sõna 

' ANAT KH 

Need vanadusest tuhmunud, üsna sügavale kivisse kraabitud suured kreeka tähed, mis oma 
vormi ja asendi poolest meenutasid kuidagi gooti kirja, viidates sellele, et neid võis sinna 
kirjutanud olla mõne keskaja inimese käsi, kõigepealt aga neisse kätketud sünge ja saatuslik 
mõte, jätsid autorisse sügava mulje. 

Ta küsis eneselt ja katsus mõista, milline vaevatud hing see pidi küll olema, kes siit 
maailmast ei tahtnud lahkuda ilma seda kuriteo või õnnetuse märki vana kiriku seinale 
jätmata. 

Hiljem on seda seina (ei mäleta küll täpselt, millist just) üle värvitud või kraabitud ja kiri 
on kadunud. Nõnda koheldakse keskaja imeväärseid kirikuid juba oma kakssada aastat. Neid 
rikutakse igapidi, küll seest-, küll väljastpoolt. Preester võõpab neid üle, ehitaja kraabib 
neid, lõpuks aga tuleb rahvas ja hävitab nad sootuks. 

Niisiis pole enam jälgegi järel sellest salapärasest sõnast Jumalaema kiriku hämaras tornis 
ega ka tundmatust saatusest, mida see kurb sõna märkis, mitte kui midagi — ainult 
käesoleva raamatu autori habras mälestus. Inimene, kes selle sõna seinale kirjutas, on juba 
sajandite eest elavate kirjast kustutatud, ka sõna on omapuhku kiriku seinalt kadunud ja 
võib-olla kaob varsti maa pealt ka kirik ise. 

Sellest sõnast tekkiski seesinane raamat. 

Veebruaris 1831. 


ESIMENE RAAMAT 


I. SUURSAAL 


Kolmsada nelikümmend kaheksa aastat, kuus kuud ja üheksateistkümmend päeva tagasi 
äratasid pariislasi kirikukellad, mida kõigest jõust helistati Vanalinna, Ülikoolilinna ja 
Uuslinna kolmekordses vööndis. * 

Kuid 6. jaanuar 1482 pole päev, mida ajalugu eriti mälestaks. * Polnud midagi iseäralikku 
sündmuses, mis Pariisi kirikukell! ja kodanikke sel varahommikul jalule ajas. Ei olnud see 
pikardlaste ega burgundlaste kallaletung * ega rongkäik pühade säilmetega, ei skolaaride 
mäss ega «meie suurt kartust äratava kuningahärra» sissesõit, isegi mitte mõni vargapoiste ja 
-tüdrukute poomine Pariisi kohtu otsuse põhjal. Ei olnud see ka mõne poortidega ja tuttidega 
mukitud saatkonna paraatsõit, mis viieteistkümnendal sajandil nii sagedane oli. Vaevalt kaks 
päeva tagasi oli Pariisi sisse sõitnud sedalaadi ratsarong, nimelt Flaami saadikud, kellel 


ülesandeks oli sõlmida abielu dofääni ja Flandria Marguerite'i vahel.* Bourboni kardinalile 
oli see tekitanud palju tuska: et kuningale meeldida, pidi ta hea näo tegema kõigele sellele 
flaami bürgermeistrite labasele ja lärmavale kambale ning neid oma lossis vastu võtma 
«suure moralitee, naljamängu ja jandi» ettekandega, sellal kui pladisev vihm kõik ta toredad 
vaibad läve ees üle ujutas. 

6. jaanuar, mis Jean de Troyes' * sõnade järgi «kogu Pariisi rahvahulga liikvele pani», oli 
kolmekuningapäev ja narripidu * peeti mäletamata aegadest saadik samal päeval. 

Sel päeval pidi Greve'i platsil rõõmutuli põlema, Bra-gue'i kabeli juurde meiupuu 
istutatama ja Justiitspalees 

müsteerium ette kantama. Sellest olid kuulutanud eelmisel päeval tänavanurkadel pasunaid 
puhudes prevoo * ametnikud ilusais lillades kamlottkuubedes, suured valged ristid rinnal. 

Majad ja poed olid suletud ning mees- ja naiskodanik-kude summ voolas juba hommikust 
saadik igalt poolt kolme nimetatud linnapiirkonna poole. Igaüks oli midagi valinud, kas 
rõõmutule, meiupuu või müsteeriumi. Pariisi päevavaraste ammutuntud arukuse kiituseks 
peab ütlema, et suurem osa sellest rahvast seadis sammud rõõmutule poole, mis oli sel 
aastaajal tõesti ka kõige loomulikum, või jälle müsteeriumi vaatama, mida pidi ette kantama 
külma eest hästi kaitstud kinnises Justiitspalee suursaalis, kuna uudishimulikud kehvalt 
õitseva meiupuu üksmeelselt jaanuari taeva alla Bra-gue'i kabeli kalmistule üksinda 
lõdisema jätsid. 

Eriti voolas rahvast kokku Justiitspalee poole viivaile alleedele, sest teati, et paari päeva 
eest siia jõudnud Flaami saadikuil oli kavatsus tulla vaatama müsteeriumi ja narride paavsti 
valimist, mis samuti pidi toimuma suursaalis. 

Polnud kerge tol päeval sellesse suursaali tungida, kuigi seda tookord maailma suurimaks 
kinniseks ruumiks peeti (Sauval *, tõsi küll, polnud tol ajal veel mõõtnud Montargis' lossi 
suurt saali). Tihedalt rahvast täis lossiplats paistis aknaile asetunud uudishimulikele merena, 
kuhu viis-kuus tänavat nagu jõesuudmed vahetpidamata uusi peade laineid juurde kallasid. 
Selle rahvahulga alatasa suurenevad vood põrkasid vastu majade nurki, mis 
ebareeglipärasest platsist siit-sealt neemedena esile tõrkusid. Palee kõrge gooti 1 fassaadi 
keskel asuv suur trepp, mida mööda vahetpidamata kahekordne inimvool üles-alla liikus, 
kuni see vahemisel platvormil katkes, et laiade lainetena mõlemat kõrvalasuvat kallakpinda 
mööda kahte harru valguda, see suur trepp, 


! Sõna «gooti» ses mõttes, nagu seda tavaliselt tarvitatakse, pole sugugi täpne, küll aga läbilöönud. Koos teistega 
võtame ka meie ta vastu ja omaks, et sellega iseloomustada keskaja teise poole arhitektuuri, mille põhialuseks on 
teravkaar, selle kaare järglane, mis oli keskaja esimese poole stiili tunnuseks. (Autori märkus.) 

voolas vahetpidamata alla platsile nagu kosk kuhugi järve. Karjumine, naer ja tuhandete 
jalgade trampimine tekitas suurt müra ja kära. Aeg-ajalt see müra ja kära suurenes, vool, mis 
kogu seda rahvahulka suure trepi poole viis, hoovas tagasi, läks segi ja keerdu. Selles oli 
süüdi mõni müks ammukütlt või prevotee-seersandi hobuselt, keda korrapidamiseks siia- 
sinna tantsitati. — kena traditsioon, mida prevotee pärandas konnetaablitele *, need 
ratsapolitseile, ratsapolitsei aga meie Pariisi sandarmeeriale. 

Uksed, aknad, katuseluugid ja katused kihasid tuhandetest inimestest, rahulikest ja ausaist 
kodanikest, kes vaatlesid ainult Paleed ja rahvahulka ning muud ei tahtnudki, sest Pariisis on 
küllalt inimesi, kes rahulduvad vaatlejate vaatlemisega, jah, isegi sein, mille taga midagi 
sünnib, väärib meil tähelepanu. 

Kui meil, 1830-nda aasta inimestel, oleks võimalik olnud mõttes seguneda nende 
viieteistkümnenda sajandi pariislastega ja koos kõigi nende rühkijate, rüselejate ja 
tõugatutega sisse tungida määratusse Palee saali, mis nüüd, 6. jaanuaril 1482, nii kitsaks oli 


jäänud, siis ei puuduks sel vaatepildil oma huvi ja veetlus ning meie ümber oleks nii palju 
muistseid asju, et nad paistaksid meile täitsa uutena. 

Kui lugejal midagi selle vastu pole, siis katsuksime edasi anda muljet, mida me ühes 
temaga saaksime, kui me sisse astuksime selle suursaali uksest ja oleksime järsku keset seda 
pikkades vammustes, vattides ja vestides rahvahulka. 

Kõigepealt tunneksime suminat kõrvus ja pimestust silmis. Meie pea kohal on kahekordne 
teravkaarvolv, mida kaunistasid puunikerdused ning kuldliiliad taevassinisel põhjal, jalge all 
vaheldumisi valgest ja mustast marmorist põrmand. Mõni samm meist eemal on määratu 
suur sammas, siis teine, kolmas, kokku seitse sammast piki saali, mis ta laiemal kohal 
toetavad kahekordsete võlvkaarte aluseid. Nelja esimese samba ümber asuvad kauplejate 
putkad, mis sätendavad klaas-asjakestest ja kassikullast, kolme tagumise ümber hagejate 
puhvpükstest ja advokaatide talaaridest läikima hõõrutud tammised pingid. Ümber saali, piki 
kõrget 

seina, on uste, akende ja sammaste vahel lõpmatu rida Prantsusmaa kuningate kujusid, 
alates Pharamond'ist *: siin on logelejaid kuningaid lõtvade käsivartega ja mahalöödud 
silmadega, vahvaid ja sõjakaid kuningaid julgelt taeva poole tõstetud pea ja kätega. Edasi 
näeme pikkade, teravate kaarakende tuhandevärvilisi ruutusid, peenemaitseliselt nikerdatud 
uksi lahedaks väljapääsuks. Kõik need võlvid, sambad, seinad, piidad, paneelid, uksed ja 
skulptuurid on ülalt alla kaetud toreda kuldse ja sinise värviga, mis juba tol ajal oli veidi tuh- 
munud ja mis issanda aastal 1549, mil du Breul seda traditsiooni tõttu veel imetles, peaaegu 
tervena oli kadunud tolmu ja ämblikuvõrgu alla. 

Kui nüüd kujutleda seda päratu suurt pikergust saali jaanuaripäeva hämaras valguses, 
tulvil kirjut ning lär-mitsevat rahvast, kes piki seinu triivis ja seitsme samba ümber keerles, 
siis võib ehk juba saada mingi ebamäärase kogupildi, mille huvitavaid detaile me veel täpse- 
malt katsume edasi anda. 

Üks on kindel: kui Ravaillac * poleks Henri [V-t tapnud, siis poleks ka Justiitspalee 
kantseleis olnud akte Ravaillaci protsessist ega oleks ka tema kaassüüdlastel mingit põhjust 
olnud mainitud akte kaduda lasta. Järelikult poleks olnud ka tulesüütajaid, kes paremate abi- 
nõude puudusel pidid kantselei põlema panema, et põletada akte, ja läitma Justiitspalee, et 
põletada kantseleid, ühesõnaga, poleks ka 1618-nda aasta tulekahju olnud. Endine Palee 
oleks veel praegu alles oma vana suursaaliga. Oleksin lugejale võinud öelda: «Minge ja 
vaadake ise,» ja nõnda oleks ülearune olnud mul seda kirjeldama ja lugejal seda kirjeldust 
lugema hakata. See kinnitab uut tõde, et suurtel sündmustel on äraarvamatud tagajärjed. 

Muidugi on võimalik, ct Ravaillacil polnudki kaassüüdlasi, ja kui tal neid oligi, siis ei 
tarvitsenud nad 1618-nda aasta tulekahjus süüdi olla. On veel kaks teist üsna tõenäolist 
seletust. Esiteks see suur, küünrapikkune ja jalalaiune leegitsev täht, mis, nagu kõik teavad, 
taevast 7-ndal märtsil pärast keskööd Justiitspalee peale langes. Teiseks see Theophile'i* 
neljarealine salm: 

9 

Jah, polnud nali, mis kord sellest tuli, 

et daam Justiits liig palju vürtsi sõi: 

suulagi vürtsist hõõguma tal lõi 

ja teda kõrvetas kui lõõmav tuli." 

Mida ka arvata -sellest kolmekordsest — poliitilisest, loodusteaduslikust ja luulekujulisest 
— seletusest Jus-tiitspalee tulekahju kohta 1618-ndal aastal, igatahes üks asi on kindel, 
nimelt tulekahju ise. Selle hävituse tõttu, kõigepealt aga mitmesuguste paranduste tõttu, mis 
lõpu tegid sellelegi, mida tulekahju oli säästnud, on väga vähe säilinud Prantsusmaa 


1 RE s; s A g a , E E 
Sõnademäng: epice — «vürts» ja «altkäemaks», palais — loss» ja «suulagi». 


kuningate esimesest eluasemest, paleest, mis on vanem kui Louvre ja mis juba Phi-lippe 
Ilusa * ajal oli nii vana, et siit otsiti nende toredate ehituste jälgi, mida oli lasknud püstitada 
kuningas Robert* ja mida on kirjeldanud Helgaldus *. Peaaegu kõik on kadunud. Mis on 
jäänud kabinetist, kus Louis Püha «oma abielu sõlmis»*? Aiast, kus ta õigust mõistis, 
«seljas kamlotist tuunika, jämedast riidest käisteta ülekuub ja selle peal mantel mustast 
sandalriidest, kui ta oma sõbra Joinville'iga * vaipadel pikutas»? Kus on keiser Sigismond'i 
* tuba? Ja Charles IV * oma? John Maata * oma? Kus on trepp, millelt Charles VI * oma 
armuedikti välja kuulutas? Kus kiviplaat, millel Mar-cel dofääni juuresolekul mõrvas Robert 
de Clermonti ja Champagne'i marssali *? Kus jalgvärav, mille juures vastupaavst 
Benedictuse bullad puruks kisti * ja mille kaudu nende toojad pilkeks mitrasse ja 
kirikukuube ehituna tagasi läksid, et siis minna avalike patukahetse-jatena läbi Pariisi? Ja 
kus on suursaal oma kulla ja sinaga, oma teravkaarte ja raidkujudega, oma sammaste ja 
hiiglasuure võlviga, mis oli üleni nikerdusi täis? Ja kus on kuldtuba? Ja kivilõvi ukse ligidal, 
pea maas ja saba jalge vahel, nagu Saalomoni * trooni lõvid, alandlikus asendis, mis nii 
sobib jõule õigluse ees? Ja ilusad uksed? Ning ilusad aknad? Ja kaunimustrilised taotud 
rauad, mida nähes BiscornetteM1 käed longu vajusid? Mis on meile jäetud kõige selle 
asemele, Gallia ajaloo, gooti kunsti asemele? Kunsti asemele Saint-Gervais' 

portaali kohmaka arhitekti de Brosse'i * rasked, rusuvad võlvid; ajaloo asemel aga on meil 
paljusõnalised mälestused jämedast sambast, mis veel tänapäevalgi edasi kajavad igasuguste 
advokaatide lobas. 

Kuid see pole nii tähtis. Tulgem tagasi tõelise vana Palee tõelise suursaali juurde. 

Selle hiiglaristküliku ühes otsas oli kuulus marmor-laud, nõnda pikk, lai ja paks, et kunagi 
pole nähtud «säärast marmoritükki kogu maailmas», nagu seda ütlevad vanad aktid stiilis, 
mis Gargantualgi * suu vett jooksma ajaks; teises otsas aga kabel, kus seisis Louis XI kuju, 
mille ta oli lasknud voolida ja millel ta oli kujutatud põlvitavana püha Neitsi ees ja kuhu ta, 
hoolimata sellest, et kuningakujude reas kaks nišši tühjaks jäid, oli lasknud üle tuua kahe 
pühamehe, Karl Suure* ja Louis Püha raidkujud, kellel ta arvas olevat suure mõju taevas 
nagu kunagi Prantsusmaa kuningad. See kabel, alles uus, ehitatud vaevalt kuus aastat tagasi, 
vastas peene arhitektuuri valitud maitsele, sisaldas imeväärseid raidkujusid ja peeni ning 
sügavaid tsiseleerin-guid, mis meie juures iseloomustavad gooti ajajärgu lõppu ning 
jätkuvad kuni kuueteistkümnenda sajandi keskpaigani renessansi muinasjutuliste 
arhitektuuri-fantaasiatena. Väike läbipaistev rosett portaali kohal oli eriti peene filigraani 
meistriteos; seda võis nimetada pitsidest täheks. 

Keset saali, vastu suurt ust oli ehitatud Flaami saadikute jaoks ja teiste suuremate isikute 
tarvis, kes olid kutsutud müsteeriumi pealt vaatama, kuldbrokaadiga üle tõmmatud vastu 
seina asetsev poodium ja sellele tehtud oma sissekäik kuldtoa ees oleva koridori akna kaudu. 

Müsteerium pidi seekordki, nagu tavaliselt, marmor-laual ette kantama. Selleks oli ta juba 
hommikul korda seatud. Toredal plaadil, mida kohtukirjutajate kontsa-jäljed tugevasti olid 
kriimustanud, asus üsna kõrge puust laudis, mille kogu saalile näha olev ülemine pind 
näitelavaks oli määratud, kuna ta vaipadega varjatud sisemus oli ette nähtud näitlejate 
riietusruumiks. Naiivselt väljapoole jäetud redeli ülesandeks oli ühendust alal hoida lava ja 
riietumistoa vahel; ta järsud pulgad 

pidid kandma nii tulijaid kui minejaid. Polnud ühtki etteastet, ühtki sündmuste sõlme, 
ühtki lavaefekti, kus seda redelit oleks saanud vältida. Oh seda kunsti ja tehnika süütut ja 
austusväärset lapseiga! 

Marmorlaua neljal nurgal seisid sirgelt neli palee-foogti seersanti, neid kõigi rahvalõbude 
kohustuslikke kaitsjaid olgu pidu- või karistuspäevadel. 


Etendus pidi algama alles keskpäeval, kui Palee suur kell kaksteistkümmend hoopi lööb. 
See aeg oli kahtlemata hiline teatrietenduse jaoks, aga tuli arvesse võtta suursaadikutele 
sobivat aega. 

Kogu rahvahulk aga ootas juba hommikust peale. Paljud lihtsameelsed uudishimulikud 
lõdisesid juba koidust saadik Palee suure trepi ees; mõned kinnitasid isegi, nad olevat kogu 
öö peaukse ees maas valvanud, et esimestena sisse pääseda. Rahvahulk kasvas vahetpida- 
mata ja hakkas üle kallaste ajava veena piki seinu kõrgemale kerkima, sammaste ümber 
paisuma, simssi-dele, aknalaudadele, kõigile eenditele, raidkujude müga-rustele tõusma. 
Juba kaua enne suursaadikute kohaleilmumist andsid trügimine, kärsitus, tüdimus, pilamis- 
ja narruspäeva vabadus, tülitsused, mis tõusid pisemastki küünarnuki või rautatud 
saapakontsa puudutusest, väsimus kauasest ootamisest kibeda ja mõru maigu selle suletud, 
muljutud, kokkupigistatud, tallatud, lämbuva rahvahulga kärale ja mürale. Kuuldi vaid 
nurinat ja kirumist flaamlaste, kaupmeeste vanema, Bourboni kardinali, paleefoogti, Austria 
Marguerite'i, nuutidega seersantide kohta; külma, kuumuse, halva ilma, Pariisi,piiskopi, 
narride paavsti, sammaste, raidkujude, selle suletud ukse, tolle avatud akna puhul; kõike 
seda suureks lõbuks rahva hulka laiali külitud skolaaride ja teenrite salkadele, kes kogu seda 
rahulolematust õhutasid omapoolsete nöögete ja pilgetega, torkides nii-öelda nõeltega üldist 
pahurat meeleolu. 

Teiste hulgas oli ka rühm rõõmsaid võrukaelu, k€s aknaruudud sisse litsusid ja ise vahvalt 
aknalaual istet võtsid, kust nad siis aeg-ajalt pilkusid ja pisteid sisse ja välja pildusid, niihästi 
saali publiku kui ka platsil oleva rahvakogu hulka. Nende pilkavad žestid, kiikav naer ja 
irvitavad hüüded, mida nad vahetasid oma seltsimeestega 

ühest saali otsast teise, lasksid mõista, et need noored jüngrid ei jaga allolijate tüdimust 
ega väsimust ja et nad oma eralõbuks kõike, mis silma puutub, jandiks teevad, mis neil laseb 
kannatlikult ootamist taluda. 

«Jumala eest, kas tõesti sina, Joannes Frollo de Molendino?» hüüdis üks neist väikesele 
valvakajuukselisele, ilusa kavala näoga jõnglasele, kes kapiteeli akantusele oli roninud. «Sul 
on paras nimi, Jehan du Moulin? sest käed ja jalad on sul harali nagu veskitiivad. Oled sa 
ammu siin?» 

«Kuradi armust juba üle nelja tunni,» vastas Joannes Frollo, «ma loodan, et need mu 
puhastustule ajast maha arvatakse. Kella seitsme ajal kuulsin, kuidas Sitsiilia kuninga 
kaheksa lauljat Sainte-Chapelle'is missa esimest salmi laulsid.» 

«Kenad lauljad,» vastas teine, «nende hääled on veel teravamad kui nende mütsid! * Enne 
kui püha Jeani auks missat teha, oleks kuningas pidanud järele kuulama, kas püha Jean 
armastabki ladina salme provansi aktsendiga.» 

«Ainult selleks ongi see missa, et neile Sitsiilia kuninga neetud lauljaile teenistust anda!» 
karjus sapiselt üks vanaeit akna all oleva rahva seast. «Palun väga, tuhat Pariisi naela * 
missa eest! Pealegi meie, kalanaised turul, peame seda oma maksudest maksma!» 

«Vait, vanamoor!» hüüdis tüse ja tähtis mees, kes oma nina kinni hoidis kalamüüjast naise 
poole pöördudes. «Missa oli väga tarvilik. Või tahate, et kuningas jälle haigeks jääks?» 

«Hästi öeldud, söör * Gilles Lecornu °, kuninglik köös-ner!» karjus väike skolaar kapiteeli 
otsast. 

Kõik skolaarid tervitasid vaese kuningliku köösneri õnnetut nime naerulaginaga. 

«Lecornu! Gilles Lecornu!» hüüdsid ühed. 

«Cornutus et hirsutus,» * hüüdis teine. 


2 Jehan Veskilt (prants. k.). 
> Sarvekandja (prants. k.). 
Sarviline ja karvane (lad. k.). 


«Noh, mis neil seal naerda on?» jätkas jõnglane ülalt kapiteelilt. «Auväärt Gilles Lecornu, 
kuningalossi 

valitseja Jehan Lecornu vend ja meister Mahiet Lecornu poeg, kes on Vincennes'i lossi 
esimene uksehoidja, kõik Pariisi kodanikud, kõik abielus, nii isa kui pojad!» 

Lõbus tuju aina kasvas. Paks köösner ei vastanud sõnagi ja katsus vabaneda pilkudest, mis 
igast küljest temale olid suunatud, kuid ta higistas ja puhkis asjata: ta pingutustel oli ainult 
see tagajärg, et ta paks apoplektiline, pahameelest ja vihast purpurpunane nägu puuhalusse 
tungiva kiiluna ikka rohkem naabrite õlgade vahele pigistus. 

Lõpuks tuli talle appi keegi mees, kes oli niisama paks, lühike ja auväärt kui ta ise. 

«Jõledus! Need mõned skolaarid, kes nõnda auväärt kodanikuga kõnelevad! Minu ajal 
oleks neid varbadega läbi nüpeldatud ja pärast neid endid nendel ärr põletatud.» 

Nüüd alles päris lõbu algas. 

«Tohoo! Mis linnuke see seal nõnda piiksub? Kes see õnnetusekraaksuja on?» 

«Mina tunnen teda,» hüüdis üks. «See on meister Andry Musnier.» 

«Ah nii, üks neljast ülikooli vannutatud raamatukoguhoidjast!» ütles teine. 

«Ses poes käib kõik neljakaupa,» karjus kolmas. «Neli rahvust, neli fakulteeti, neli püha, 
neli prokuraatorit, neli elektorit, neli raamatukoguhoidjat.»* 

«Hüva,» arvas Jehan Frollo, «neile siis tarvis neljakordset märulit teha.» 

«Musnier, me pistame su raamatud põlema.» 

«Musnier, me peksame su teenri vaeseomaks.» 

«Musnier, me mudime su naist.» 

«Seda paksu Oudarde'i-mamslit.» 

«Kes nõnda priske ja lõbus on, nagu oleks ta lesk.» 

«Käige kus kurat!» urises meister Andry Musnier. 

«Meister Andry,» hüüdis Jehan ülalt kapiteelilt, «kui sa oma suud ei pea, kukun sulle 
kaela!» 

Meister Andry tõstis silmad üles, näis hetkeks mõõtvat samba kõrgust, siis võrukaela 
raskust, kasvatas mõttes seda raskust kiiruse ruuduga * ja vaikis. 

Jehan jätkas lahinguvälja peremehena võidukalt: 

«Seda ma teen, kuigi olen ülemdiakoni vend!» 

«Kenad saksad need meie ülikoolihärrad! Ei respekteeri niisugusel päeval kui täna sugugi 
meie eesõigusi! Uuslinnas on meiupuu ja rõõmutuli; Vanalinnas müsteerium, narride paavsti 
valimine ja Flaami saadikud; meil ülikoolilinnas aga mitte midagi!» 

«Ometi on Mauberfi plats suur küllalt!» sõnas üks skolaaridest, kes üles aknalauale oli 
upitunud. 

«Maha rektor, elektorid ja prokuraatorid!» hüüdis Joannes. 

«Täna õhtul tuleks Champ-Gaillard'il meister Andry raamatuist rõõmutuli teha!» lisas 
teine. 

«Ja kirjutajate pultidest!» ütles naaber. 

«Ja pedellide keppidest!» 

«Ja dekaanide süljetopsidest!» 

«Ja prokuraatorite letilaudadest!» 

«Ja elektorite leivakünadest!» 

«Ja rektori taburettidest!» 

«Maha!» kisas väike Jehan kaasa. «Maha meister Andry, pedellid ja kirjutajad; maha 
teoloogid, meedikud, dekretistid *; maha prokuraatorid, elektorid ja rektor!» 

«Päris viimnepäev!» ümises meister Andry oma kõrvu kinni hoides. 

«Seal ongi rektor! Tuleb praegu üle platsi!» karjus üks aknalolijaist. 


Kõigi silmad pöördusid platsi poole. 

«On see tõesti meie auväärt rektor, meister Thibaut?» küsis Jehan Frollo du Moulin, kes 
oli roninud ühe sisesamba otsa ega võinud sealt näha, mis väljas sünnib. 

«Tema jah,» vastasid kõik teised, «tema ise, rektor Thibaut.» 

See oli tõesti rektor koos kõigi ülikooli aukandjatega, kes pidulikus rongis suursaatkonnale 
vastu läksid ja nüüd üle platsi sammusid. Skolaarid, kes akna vastu olid surutud, tervitasid 
neid möödamineku silmapilgul sapiste märkuste ja iroonilise käteplaginaga. Esimese hoobi 
sai rektor, kes oma maleva eesotsas sõitis. See oli üpris ränk obadus. 

«Tere, härra rektor! Hei, no tere kah!» 

«Kuidas see vana mängard siia sai? Kuhu ta oma j täringud jättis?» 

«Kuidas ta oma hobueesli seljas sörgib! Selle kõrvad on lühemad kui rektoril!» 

«Hei, tere, härra rektor Thibaut! Tybalde aleator'! Va lollpea! Va mängard!» 

«Jumal hoidku teid! Kas te täna öösel sagedasti kaksteist silma saite?» 

«Milline nässus, aukuvajunud, kortsus nägu! Ja kõik sellest täringumängust!» 
«Thibaut, kuhu te nõnda lähete, Tybalde, ad dados*? Pöörate ülikoolile selja ja sörgite 
linna poole?» 

«Küllap läheb Thibautode? tänavale endale korterit otsima!» hüüdis Jehan du Moulin. 
Seda kalambuuri korrati müriseva häälega ja tormilise käteplaksutusega. 

«Kas lähete Thibautode tänavale korterit otsima? Eks, härra rektor, kuradi partner?» 
Siis tuli järg teiste ülikooli aukandjate kätte. 

«Maha pedellid! Maha kaikakandjad!» 

«Ütle, Robin Poussepain, kes see seal on?» 

«See on Gilbert de Suilly, Gilbertus de Soliaco, Autuni kolledži laekahoidja.» 

«Säh, mu king! Sul on parem asend, viruta talle näkku!» 

«Saturnalitias  mittitnus ecce nuces.»* «Maha kõik kuus teoloogi oma valgete 
ülekuube-dega!» 

«Kas need on teoloogid? Mina arvasin, et need on haned, mida Sainte-Genevižve Roogny 
läänimõisa eest linnale kinkis.» 

«Maha meedikud!» 

«Maha kõik dispuudid!» 

«Saad mütsiga vastu vahtimist, Sainte-Genevieve'i laekahoidja! Oled mind kord tüssanud. 
Jah, ta andis minu koha Normandia korporatsioonis väikesele Asca- 


1 Luudega mängija (lad. k.). 

2. Kastäringute juurde (lad. k.). 

3 Thibautode kõlab nagu Thibaut aux des — Thibaut täringuid mängimas. 
4 Säh sulle pühadepähkleid (lad. k.). 

nio Falzaspadale Bourges'i provintsist, aga see on ju itaallane.» 

«See on püsti ülekohus!» hüüdsid skolaarid. «Maha Sainte-Genevieve'i laekahoidja!» 
«Ohoo, meister Joachim de Ladehors! Ohoo, Louis Dahuille! Ohoo, Lambert Hoctement!» 
«Susi söögu Saksa korporatsiooni prokuraatorit!» 

«Ja Sainte-Chapelle'i kaplaneid ühes nende hallide nahkvattidega; cum tunicis grisis M» 
«Seu de pellibus grisis fourratish ' 

«Ohoo, kunstide meistrid *! Küll on neil aga kaunid mustad rüüd! Küll on aga kaunid 
punased rüüd!» 

«Ilus saba rektori taga!» 

«Nagu Veneetsia doodžil, kes merepulma sõidab.»* 


«Vaata, Jehan! Sainte-Genevieve'i kanoonikud!» 

«Käigu põrgu kõik kanoonikud!» 

«Abt Claude Choart! Doktor Claude Choart! Kas te otsite Marie-la-Giffarde'i?» 

«Too elab Glatigny tänavas *.» 

«Ta teeb pordumajade ülemale voodit.» 

«Ta maksab talle neli teenarit; guatuor denarios3.» 

«Aut unum - bombum.»4 

«Kas tahate öelda, et igalt ninalt?» 

«Sõbrad! Meister Simon Sanguin, Pikardia elektor, kellel naine laudjal istub.» 

«Post eguitem sedet atra cura.» 5 

«Ikka julgesti, meister Simon!» 

«Tere, härra elektor!» 

«Head ööd, elektoriproua!» 

«Ah, õnnelikud, kes kõike seda näevad!» õhkas Joannes de Molendino, kes ikka veel ülal 
kapiteeli lehtede vahel kükitas. 

ülikooli vannutatud raamatukoguhoidja Andry Mus-nier sosistas kuninglikule köösnerile 
Gilles Lecornule kõrva sisse: 

«Ma ütlen teile, maailma lõpp on käes. Kunagi varem 


1 Hallide tuunikatega (lad. k.). 

2. Pigemini hallide nahkadega vooderdatud (lad. k.). 
3 Neli teenarit (lad. k.). 

4 Ehk ühe müärtsu (lad. k.). 

6 Ratsaniku taga istub must mure (lad. k.; Horatius). 

pole nähtud niisugust lodevust skolaaride poolt; seda kõike on teinud sajandi neetud 
leiutised: suurtükid, mortiirid, pommilaskjad, kõigepealt aga trükikunst, see uus Saksamaa 
katk. Ei enam käsikirju ega raamatuid! Trükkimine tapab raamatukauplemise. Maailma lõpp 
on ligidal.» 

«Seda märkan ma ka sametriide levikust,» ütles karusnahakaupmees. 

Sel silmapilgul lõi kell kaksteistkümmend. 

«Ah!... » hüüdis rahvas nagu ühest suust. 

Skolaarid jäid vait. Seepeale algas suur sagimine, jalgade ja peade liikumine, üldine 
köhimine ja nuus-kamine; igaüks korraldas ennast, seadis end valmis, tõusis üles, liikus 
ühele või teisele poole. Sellele järgnes suur vaikus; kõigil jäid kaelad õieli, suud lahti, kõigi 
pilgud pöördusid marmorlaua poole... Sinna ei ilmunud aga kedagi. Seal seisid endiselt 
paleefoogti neli seersanti, sirged ja liikumatud nagu ülevärvitud raidkujud. Kõigi silmad 
pöördusid poodiumi poole, mis oli määratud Flaami suursaadikute jaoks. Uks oli ikka veel 
kinni, poodium tühi. Rahvahulk ootas hommikust saadik kolme asja: keskpäeva, Flandria 
suursaatkonda ja müsteeriumi. Ainult keskpäev oli õigel ajal saabunud. 

Mis liig, see liig! 

Oodati veel üks, kaks, kolm, viis minutit, veerand tundi; midagi ei juhtunud. Poodium 
püsis tühjana, teater oli vait. Kärsitusele järgnes viha. Ärevad sõnad lendlesid ringi, olgugi 
poolsosinal. «Müsteeriumi! Müsteeriumi!» ümiseti tumedalt. Rahulolematus kasvas. Rahva 
kohal hõljus ähvardav pilv, mis esialgu ainult tasa kõmises. Jehan du Moulin meelitas sellest 
välja esimese sädeme. 

«Müsteeriumi, käigu kus kurat kõik flaamlased!» karjus ta kõigest kõrist, ise ussina 
kapiteeli ümber keerdudes. 

Rahvas plaksutas käsi. 

«Andke müsteeriumi,» kordas rahvas, «ja Flandria käigu kus kurat!» 


«Meil on vaja müsteeriumi ja otsemaid,» hüüdis skolaar. «Ehk muidu me poome 
paleefoogti komöödia ja moralitee asemel üles.» 

«Hästi öeldud,» kisas rahvas, «poome kõigepealt tema seersandid üles.» 

Järgnes suur heakskiidukisa. Vaesed seersandid kahvatasid ja vaatasid üksteisele otsa. 
Mass hakkas nende poole liikuma ja nad nägid juba, kuidas nõrk puust balustraad, mis neid 
rahvast lahutas, surve mõjul kõikuma lööb ja järele annab. 

Silmapilk oli kriitiline. 

«Maha! Maha!» hüüti igast küljest. 

Sel hetkel tõusis riietumisruumi vaip, mida eespool kirjeldasime, ja nähtavale ilmus isik, 
kelle nägemine juba rahvahulga seisma pani ja nagu võluväel ta viha uudishimuks muutis. 

«Vait, vait!» 

See kõhklev ja kõigest kehast värisev isik tuli, kogu aeg kummardusi tehes, mis liginedes 
üha põlvituste sarnasemaks muutusid, marmorlaua ääreni. 

Vahepeal oli erutus vähehaaval vaibunud. 

Oli alles jäänud vaid kerge sumin, nagu see ikka on omane vaikivale rahvakogule. 

«Härrad kodanikud,» ütles näitleja, «ja austatud naiskodanikud, meil on au tema eminentsi 
härra kardinali juuresolekul ette kanda ja etendada üht väga ilusat moraliteed, mille nimi on 
«Neitsi Maria tark kohtuotsus». Mina mängin Jupiteri. Tema eminents on praegu siia 
saatmas Austria hertsogi auväärt suursaatkonda, mida aga praegusel silmapilgul Baudets' 
väraval kinni peab härra ülikooli rektor oma kõnega. Niipea kui kõr-geaulikum kardinal siia 
jõuab, alustame kohe.» 

Kindlasti ainult see,Jupiteri vahelesegamine päästis surmast neli õnnetut paleefoogti 
seersanti. Kui meil õnn oleks olnud seda väga tõepärast sündmust ise välja mõelda ja kui 
meil järelikult vastust tuleks anda madam kriitika ees, siis ei saaks meie vastu tarvitada seda 
klassikalist ütlust: Nec deus intersit K Muuseas oli Jupiteri kostüüm väga kena, ja kogu 
tähelepanu endale tõmmates oli see palju kaasa mõjunud rahva rahunemisele. Jupiter kandis 
musta sametiga ületõmmatud raudrüüd kuldnaelapeadega, peas oli tal kahe otsaga müts kul- 


1 Ja ärgujumal vahele tulgu (lad. k.). 

latud hõbedast nööpidega; ja kui poleks tal olnud põse-puna ja suurt habet, mille mõlema 
varju ta nägu jäi, poleks tal käes olnud kullatud papist rulli, mis täiskü-litud litriribadest 
kohevil oli ja milles asjatundlik silm kohe ära tundis välgu, poleks ta jalad ihuvärvi trikoos 
kreeka moodi rihmadega kinni seotud olnud, siis oleks võinud teda ta range välimuse 
poolest võrrelda ükskõik millise bretoonlasest ammukütiga de Berry sõjaväest. 


II. PIERRE GRINGOIRE * 


Sel ajal kui ta pidulikult kõneles, hajus üldine rahuldus ja imetlus, mida ta ülikond oli 
äratanud, ja kui ta jõudis nende õnnetute sõnadeni: «Niipea kui kõrgeauli-kum kardinal siia 
jõuab, alustame kohe», kadus ta hääl kisa ja lärmi sisse. 

«Silmapilk alustage! Andke meile müsteerium, aga kohe!» kisendas rahvas. Ja kõigist 
häältest üle kuuldi Joannes de Molendino häält, mis tungis lärmist läbi nagu vilespill 
Nimes'i karnevalil. 

«Alustage silmapilk!» kiunus skolaar. 

«Maha Jupiter ja Bourboni kardinal!» üürgas Robin Poussepain ja ka teised skolaarid ülal 
aknalaual. 

«Andke moralitee!» kordas rahvahulk. «Silmapilk! Jalamaid! Komödiandid ja kardinal 
maha ja nöör kaela!» 


Vaene ehmunud ja nõutu Jupiter kahvatas oma punase mingi all, laskis välgu maha 
kukkuda, võttis kätte oma mütsi, kummardus ja kogeles hirmust värisedes: 

«Tema eminents... suursaadikud... madam Flandria Marguerite... » 

Ta ei teadnud, mis öelda. Tõeliselt tundis ta hirmu, et teda üles puuakse, ja nimelt rahva 
poolt sellepärast, et ta rahvast oodata laseb, kardinali poolt sellepärast, et ta kardinali tulekut 
ei läbe oodata. Kummalgi juhul ähvardas teda kuristik, õigemini võllapuu. 

Õnneks tuli keegi, kes ta kitsikusest päästis ja vastutuse tema õlgadelt enesele võttis. 

Üks inimene seisis teisel pool balustraadi, ruumis, mis marmorlaua ümber vabaks oli 
jäetud, ilma et keegi teda seni oleks märganud, sest ta pikk ja kõhn kuju oli teiste silmade 
eest jäänud jämeda samba varju, mille najale ta toetus. See suur, kõhn, kahvatu, blond, 
säravate silmadega ja naeratava suuga mees oli noor, hoolimata kortsus laubast ja põskedest; 
seljas vanadusest juba läikiv mustast seržriidest kuub, ligines ta marmorlauale ja andis 
vaesele kannatajale käega märku. Too aga, pea pulki täis, ei märganudki teda. 

Uustulnukas astus sammu ligemale: 

«Jupiter,» ütles ta, «kallis Jupiter!» 

See ei kuulnud ikka veel. 

Lõpuks kaotas suur valvakajuukseline mees kannatuse ja karjus otse tema nina all: 
«Michel Giborne!» 

«Kes mind hüüab?» küsis Jupiter, nagu unest ehmudes. 

«Mina!» vastas musta riietatud isik. «Ah!» kostis Jupiter. 

«Alustage silmapilk!» ütles too. «Täitke rahva soov; ma võtan enda peale paleefoogti 
rahustamise, kes omakorda kardinali rahustab.» 

Jupiter hingas kergendatult. 

«Härrad kodanikud!» karjus ta kõigest kõrist rahvale, kes teda ikka veel hurjutas. «Me 
alustame kohe!» 

«Evoe, Jupiter! Plaudite, cives!» 1 karjusid skolaarid. «Hõissa! Elagu!» karjus rahvas. 

Tekkis kõrvulukustav käteplagin ja Jupiter oli juba kadunud vaiba taha, kui saal ikka veel 
joovastusest rõkkas. 

Tundmatu isik aga, kes nii nõiaväel «tormi tuulevaikuseks» oli muutnud, nagu meie vana 
kallis Corneille * ütleb, oli ettevaatlikult tagasi samba varju läinud ja oleks seal kahtlemata 
jäänudki nägematuks, liikumatuks ja vaikseks nagu ennegi, kui teda päevavalgele poleks 
toonud kaks noort naist, kes vaatajate esimeses reas olles olid tähele pannud ta kõnelust 
Jupiteri — Michel Giborne'iga. 


Hei, Jupiter! Plaksutage, kodanikud (lad. k.). 

«Meister,» ütles üks neist ja andis märku, et ta ligemale tuleks ... 

«Tasemini, armas Lienarde,» lausus ta ilus, priske ja oma pühapäevariietes väga uljas 
kaaslanna. «See pole vaimulik, vaid ilmalik inimene. Ära nimeta teda «meistriks», vaid 
lihtsalt «härraks».» 

«Härra,» ütles Lienarde. 

Tundmatu ligines balustraadile. 

«Mis te soovite, preilid?» küsis ta vastutulelikult. 

«Ah, ei midagi!» ütles Lienarde hämmeldunult. «Minu kaaslane Gisguette-la-Gencienne 
tahaks teiega kõnelda.» 


«Ei, ei,» vastas Gisguette punastades. «Lienarde ütles teile «meister», mina ütlesin talle 
ainult, et ta nimetaks teid «härraks».» 

Mõlemad tüdrukud lõid silmad maha. Tundmatu, kellele vestluse alustamine väga meelt 
mööda oli, vaatles neid naeratades: 

«Teil, preilid, pole siis mulle midagi öelda?» 

«Oh, ei midagi!» vastas Gisguette. 

«Mitte midagi!» lisas Lienarde. 

Pikk blond noormees astus sammu tagasi, kuid kaks uudishimulikku ei tahtnud teda ära 
minna lasta. 

«Härra,» ütles Gisguette elavalt ja tormakalt, nagu oleks veepais avatud või naine äkki 
midagi otsustanud, «teie tunnete ju sõdurit, kellel müsteeriumis tuleb jumalaema osa 
mängida?» 

«Teie mõtlete Jupiteri osa?» küsis nimetu. 

«Ah muidugi,» vastas Lienarde, «on tema aga loll! Teie tunnete muidugi Jupiteri?» 

«Michel Giborne'i?» küsis tundmatu. «Jah muidugi!» 

«Tal on tore habe!» ütles Lienarde. 

«Kas see on ilus, mis nad nüüd mängima hakkavad?» päris Gisguette aralt. 

«Väga ilus, preili,» vastas tundmatu kõhklematult. 

«Mis nad siis mängivad?» küsis Lienarde. 

««Neitsi Maria tarka kohtuotsust», üht moraliteed, armuline preili.» 

«Ah, see on midagi muud!» arvas Lienarde. 

Järgnes lühike vaikus. Tundmatu katkestas selle: 

«See on täiesti uus moralitee, mida varem pole etendatud.» 

«See on siis teine,» ütles Gisguette, «mitte see, mida paari aasta eest legaadi sissesõidu 
puhul ette kanti. Seal esinesid kolm noort tütarlast, kes mängisid ... » 

«Sireene,» täiendas Lienarde. 

«Ja täitsa alasti,» lisas noormees. 

Lienarde lõi silmad häbelikult maha. Gisguette vaatas talle otsa ja tegi sedasama. 
Noormees jätkas naeratades: 

«Seda oli üsna lõbus vaadata. Tänane moralitee on aga eriti pühendatud Flandria 
printsessile.» 

«Kas ka karjuselaule lauldakse?» päris Gisguette. 

«Vuih,» ütles võõras, «kuidas seda tohib ühes moralitees? Ei maksa Žanre segi ajada. 
Jandis, jah, seal palun väga.» 

«Väga kahju,» ütles Gisguette, «tookord võitlesid Ponceau purskkaevu ümber metsikud 
mehed ja naised omavahel ja laulsid igamoodi hoiakutes oma laulukesi.» 

«Mis paavsti saadikule kõlbab,» ütles võõras kuivalt, «ei kõlba printsessile.» 

«Ja neil oli veel kaasas,» seletas Lienarde, «palju puhkpille, millel mängiti suurepäraseid 
viise.» 

«Ja et jalutajad oleksid ennast värskendada saanud,» jätkas Gisguette, «pildus purskkaev 
kolmest avast veini, piima ja magusat jooki, mida igaüks võis juua.» 

«Ja vähe allpool purskkaevu,» lisas Lienarde, «Kolm-ainuse kiriku juures mängiti 
passiooni*, näitlejad aga ei kõnelnud.» 

«Mäletan!» hüüdis Gisguette. «Jumal oli veel ristipuul ning kummalgi pool oli tal röövel.» 

Siin hakkasid naised, keda mälestus legaadi sissesõidust soojaks küttis, ühekorraga 
vadistama. 

«Ja kaugemal, Maalijate värava juures, oli veel teisi väga uhkes riides isikuid.» 


«Ja mäletad sa Saint-Innocenfi purskkaevu juures seda jahimeest, kes haukuva 
koerakarjaga emahirve taga ajas; puhuti veel jahisarvi?» 

«Ja Pariisi tapamaja juures kaadervärki, mis DieppeM linnust kujutas?» 

«Ja mäletad sa, Gisguette, kui legaat mööda läks, siis joosti linnusele tormi ja kõigil 
inglastel lõigati kõrid maha.» 

«Ja Chätelet' värava juures olid ka toredad kometi-mehed.» 

«Ja Vahetajate sild oli ülalt tervenisti vaipadega kaetud!» 

«Ja kui legaat mööda läks, lasti sillalt üle paarisaja tosina igasuguseid linde lendu. See oli 
alles tore, Lienarde!» 

«Täna on veel toredam,» lausus lõpuks vahele nende kaasvestleja, kes neid kärsitult pealt 
kuulas. 

«Teie olete siis kindel, et müsteerium on ilus?» küsis Gisguette. 

«Kahtlemata,» vastas ta ja lisas teatud uhkusega: «Mina olen tüki autor.» 

«Kas tõesti?» hüüdsid noored tüdrukud väga imestu-nultA 

«Tõesti,» vastas poeet kergelt rinda ette ajades. «Meid on õieti kaks: Jehan Marchand, kes 
lauad lõikas ja teatrilava püstitas, ja mina, kes tüki kirjutas. Minu nimi on Pierre Gringoire.» 

«Cidi» autorgi poleks võinud uhkemini lausuda: Pierre Corneille. 

Lugejad on muidugi märganud, et alates silmapilgust, mil Jupiter vaiba taha kadus, kuni 
silmapilguni, millal uue moralitee autor nii äkki Gisguette'i ja Lienarde'i naiivse imetluse 
osaliseks sai, on tükk aega mööda läinud. Imelik lugu: kogu rahvahulk, kes veel äsja nii 
ärritatud oli, ootas nüüd komödiandi sõnu uskudes kannatlikult — see tõestab vana tõde, 
mida meie teatrid iga päev kogevad, et kõige parem abinõu rahvast kannatlikult ootama 
panna on kinnitada, et etendus kohe algab. 

Kuid skolaar Joannes ei maganud. 

«Hei!» kisas ta keset vaikset ootamist, mis ärevusele oli järgnenud. «Jupiter, püha Neitsi, 
kuradi vigurdajad! Kas te meid tüssata tahate? Kuhu jääb etendus? Alustage, või muidu 
alustame meie uuesti!» 

Rohkem polnud tarvis. 

Poodiumi sügavusest kuuldus keel- ja puhkpillide muusikat; vaip tõsteti üles; neli kirevat 
ja mingitud isikut tulid välja, ronisid järsust redelist üles ja ülemisele platvormile jõudes 
rivistusid rahva ees talle sügavalt 

kummardades. Muusika jäi vait. Algas müsteerium. 

Pärast seda kui need neli isikut heldelt vastu olid võtnud oma kummarduste tasu 
käteplagina näol, alustasid nad keset pühalikku vaikust proloogi, millest me aga lugejat 
meeleldi säästame. 

Muide, nagu juhtub veel meiegi päevil, tundis rahvas suuremat huvi riiete vastu, mida 
näitlejad kandsid, kui osa vastu, mida nad etendasid. Tõtt öelda, nõnda pidigi olema. Kõik 
neli olid pooleldi kollastes, pooleldi valgetes riietes ja ainult riide materjal oli igaühel 
erinev. Esimene oli riietatud kuld- ja hõbebrokaati, teine siidi, kolmas villasesse, neljas 
linasesse riidesse. Esimesel oli paremas käes mõõk, teisel kaks kuldvõtit, kolmandal kaal, 
neljandal labidas. Et aidata laisalt mõtlejaid, kes nende atribuutide selgusest hoolimata ei 
suutnud nende mõtet mõista, võis lugeda suuri musti väljaõmmeldud tähti: brokaatriide 
alumiselt äärelt — minu nimi on Aadel; siidriidelt — minu nimi on Vaimulik Seisus; vil- 
laselt — minu nimi on Kaubandus; linase riide alt äärelt — minu nimi on Põllutöö. Kahe 
meesallegooria sugu oli igale nupukamale vaatlejale selge nende lähemaist riideist ja 


teravatipulistest peakatteist, kahe nais-allegooria riided aga olid pikemad ja peas kandsid 
nad naiste tanukesi. 

Oleks vaja olnud küllalt pahatahtlikkust, et mitte aru saada proloogi luulelise sisu kaudu, 
et Põllutöö on abielus Kaubandusega ja Vaimulik Seisus Aadliga ja et õnnelikel paaridel on 
nelja peale üks suurepärane kuld-delfiin kelle nad pidid määrama kõige ilusamale naisele. 
Nad läksid siis mööda maailma seda kaunitari otsima, ja pärast seda, kui nad olid hüljanud 
Golkonda * kuninganna, Trapesundi * printsessi, tatarlaste Suure Khaani tütre jne., olid nad, 
s. 0. Põllutöö ja Vaimulik Seisus, Aadel ja Kaubandus, Justiitspaleesse kokku tulnud, et siin 
marmorlaual välja puhata, pakkudes auväärt kuulajaile nüüd nii palju sententse ja maksiime, 
sofisme, definitsioone ja loogika figuure, kui palju neid kunstide fakulteedis iganes võidi 
eksamitegijaile 


Prantsuse keeles tähistab delfiini ja dofääni sama sõna dauphin. 

esitada”, kui need litsentsiaadi kübaraid tahtsid pähe saada. 

Tõesti, see kõik oli väga tore. 

Kuid rahva hulgas, keda neli allegoorilist kuju oma metafooride voogudega üle ujutasid, 
polnud ühtki nii tähelepanelikku kõrva, ühtki nii värisevat südant, ühtki nii valju silma, ühtki 
nii õieli kaela, kui "seda oli autori silm, kõrv, kael ja süda, selle vahva Pierre Gringoire'i 
omad, kes äsja oma nime kahele noorele tüdrukule kuidagi ütlemata ei saanud jätta. Ta läks 
mõne sammu neist eemale oma samba taha ja seal ta siis kuulas, vaatas ja nautles. 
Heatahtlik käteplagin, millega ta proloogi algus vastu võeti, kajas ta sees veel edasi ja ta oli 
täiesti andunud ekstaatilisele vaatlusele, millega autor oma mõtteid jälgib, kui need 
ükshaaval näitleja suust poetatuna suure kuuldesaali vaikusesse langevad. Väärikas Pierre 
Gringoire! 

Kuigi seda pole meeldiv öelda, siiski segati esialgset vaimustushoogu õige pea. Vaevalt 
sai Gringoire tõsta oma huultele joovastava rõõmu ja võidu karika, kui sinna juba mõruduse 
tilk sisse langes. 

Üks räbaldunud sant, kel rahva sekka ära kadudes võimalust polnud kerjata ja kes 
kahtlemata oma naabrite taskuist ka küllaldast kahjutasu ei leidnud, oli heaks arvanud 
nähtavamale kohale ronida, et pilkusid ja ka almuseid endale meelitada. Proloogi esimeste 
värsside ajal oli ta suursaatkonnale määratud poodiumi alustulpe pidi üles karniisile roninud, 
mis balustraadi alumist poolt ääristas, ja istus nüüd seal, mangudes oma riideräbalatega ja 
koleda haavaga paremal käel vaatajate tähelepanu ja kaastundmust. Muide, ta ei lausunud 
ühtki sõna. 

Selle vaikuse tõttu võis proloog takistuseta jätkuda ja polekski ühtki tunduvamat korratust 
tulnud, kui õnnetuseks skolaar Joannes oma samba otsast poleks kerjust ja ta grimasse 
märganud. Noort poissi haaras metsik naer ja ta hüüdis rõõmsalt, ilma et oleks hoolinud 
etendusest ja üldisest pinevusest: 

«Vaadake seda äbarikku! Ta palub almust!» 

Kes kivi konnalompi on visanud või linnuparve tulistanud, sel on aimu mõjust, mida 
need ebakohased 

sõnad keset üldist pingelist vaikust avaldasid. Gringoire võpatas otsekui elektrilöögist. 
Proloog katkes ja kõigi pead pöördusid segaduses kerjuse poole, kes end häirida laskmata 
ses vahejuhtumis paraja silmapilgu leidis heaks lõikuseks ja kaebliku häälega kõnelema hak- 
kas, ise silmi pilutades: 

«Andke vaesele, halastage!» 


«Tohoh! Jumala eest,» hüüdis Joannes, «see on Clopin Trouillefou. Hei, sõber, kas su 
haav jalale enam ei kõlvanud, et sa ta käe peale oled pannud?» 

Nõnda öeldes viskas ta ahvi osavusega väikese mündi võidunud kübaralodusse, mida 
kerjus oma haige käega rahva poole sirutas. 

Kerjus võttis almuse ja kibeda pilke meelerahuga vastu ja jätkas oma haleda häälega. 

«Andke vaesele, halastage!» 

See vahejuhtum lõbustas kaunikesti kuulajaid ja hea hulk vaatajaid Robin Poussepaini ja 
teiste skolaaridega eesotsas plaksutasid rõõmsasti sellele proloogi keskel improviseeritud 
veidrale duetile, mis toimus kilava häälega skolaari ja ühetoonilise häälega kerjuse vahel, 
kes end häirida ei lasknud. 

Gringoire oli üpris pahane. Esimesest jahmatusest toibudes katsus ta näitlejaile karjuda: 
«Jätkake! Mis kurat! Jätkake!» Kahe rahurikkuja poole aga ei heitnud ta põl-gusepilkugi. 

Sel silmapilgul tundis ta, kuidas keegi teda kuuesii-lust rebib. Ta pöördus meelepahaga 
ümber ja tal oli raske naeratada. Siiski tuli tal seda teha. See oli Gis-guette'i ilus käsivars, 
mis balustraadist läbi oli pistetud ja nõndaviisi tema tähelepanu endale tõmbas. 

«Härra,» ütles tüdruk, «kas nad veel edasi mängivad?» 

«Muidugi,» vastas Gringoire küsimusest väga solvatuna. 

«Sel puhul,» jätkas preili, «oleksite ehk nõnda lahke ja seletaksite mulle ... » 

«Mis nad nüüd ütlevad?» katkestas Gringoire. «Küllap ise kuulete.» 

«Ei,» ütles Gisguette. «Vaid mis nad seni rääkisid.» Gringoire võpatas nagu inimene, kelle 
värsket haava osatati. 

«Käigu põrgu see rumal, nürimeelne tüdrukutirts!» sisistas ta hammaste vahelt. 

Sellest silmapilgust peale oli Gisguette talle null. 

Näitlejad aga olid kuulnud ta vahelehüüdu ja rahvas, nähes, et nad uuesti rääkima 
hakkavad, seadis end kuulama. Muidugi kaotas ta palju ilusaid asju nõnda järsult katkestatud 
osade kokkujootekohas. Gringoire mõtles tasakesi kibedusega selle üle järele. Kuid 
vähehaaval sigines jälle rahu, skolaar vaikis, sant luges münte oma mütsilodus ja etendus 
jätkus omasoodu. 

See oli tõesti väga ilus luuleteos, mida vahest isegi tänapäev võiks kasutada, kui mõned 
kohad ümber teha. Ekspositsioon oli pikk, tühjavõitu, nagu seda reeglid nõuavad, ja 
lihtsameelne Gringoire imetles oma hingesügavuses siiralt ta selgust. Nagu vahest arvatagi 
võib, olid neli allegoorilist kuju pisut väsinud pärast pikka reisi läbi kolme maailmajao, 
pealegi kui neil polnud õnnestunud oma kulddelfiinist soodsalt lahti saada. Seejärel algas 
imelise kala kiitus, milles tuhat korda õrnalt vihjati Flandria Marguerite'i noorele kihlatud 
peigmehele, kes tol ajal Amboise'is kurvalt oma päevi veetis ja kes aimatagi ei võinud, et 
tema pärast peavad Põllutöö, Vaimulik Seisus, Aadel ja Kaubandus mööda maailma reisima. 
Mainitud delfiin oli noor, oli ilus, oli tugev ja ennekõike (kõigi kuninglike vooruste 
suurepärane päritolu!) ta oli Prantsuse lõvi poeg. Ma väidan, et julge võrdlus on 
imestusväärne ja et teatris esitatav looduslugu päeval, kus üht kuninglikku pruutpaari 
allegooriate läbi ülendatakse, sugugi ei tarvitse tagasi kohkuda delfiini eest, keda lõvi on 
sünnitanud. Just säärased haruldased, kõrgelennulised võrdlused on ehtsa vaimustuse 
tunnistajad. Sellest hoolimata, kui lubatakse ka arvustusel oma sõna sekka öelda, oleks poeet 
pidanud neid ilusaid mõtteid arendama siiski lühemalt kui paarisajas värsis. Tõsi küll, 
müsteerium pidi kestma keskpäevast kuni kella neljani, nagu seda prevoo oli korraldanud, ja 
selle aja jooksul tuli midagi ka rääkida. Muide, kuulati kannatlikult. 

Kui parajasti Kaubandus ja Aadel omavahel riidu olid minemas ja just hetkel, kui Põllutöö 
selle toreda värsi esitas: «Ei iial metsas pole nähtud looma uhkemat!» 

avanes äkki aupoodiumi uks, mis seni tarvitamatult kinni oli seisnud, avanes veel vähem 
tarvilikul ajal ja uksehoidja hele hääl kuulutas järsult: 

«Tema eminents härra Bourboni kardinal!» 


III. HÄRRA KARDINAL 


Vaene Gringoire! Pariisi kõigi suurte topeltpetardide * mürin jaanipäeval, kahekümne 
arkebuusi kogupaugud, kuulsa serpentiini põmakas, mis Pariisi piiramise ajal, pühapäeval 
29-ndal septembril 1465 *, ühe lasuga tappis seitse burgundlast, kogu püssirohulao 
plahvatus Temp-le'i värava juures poleks tema kõrvu sel pidulikul ja dramaatilisel 
silmapilgul nõnda kurdiks teinud kui need mõned sõnad uksehoidja suust: «Tema eminents 
härra Bourboni kardinal.» 

See ei tähendanud, nagu oleks Pierre Gringoire härra kardinali kartnud või põlanud. Tal 
polnud selleks nõrkust ega upsakust. Ta oli ehtne eklektik, nagu nüüd öeldakse, kuuludes 
nende kõrgete, tugevate, mõõdukate ja rahulike vaimude hulka, kes oskavad alati keskteed 
käia, stare in dimidio rerum, kes on arukad ja pooldavad liberaalset filosoofiat ning kes 
seejuures arvestavad ka kardinale. See on väärt ja surematu tõug filosoofe, kellele tarkus, 
see uus Ariadne, näib lõngakera * kätte andnud olevat, mille lahtihargneva lõnga järel nad 
maailma algusest peale liiguvad läbi inimlike nähtuste labürindi. Neid leiab igal ajastul ja 
alati samasugustena, see on, alati vastavatena oma ajale. Jättes kõrvale meie Pierre 
Gringoire'i, kes neid võiks väga hästi esindada viieteistkümnendal sajandil, kui meil 
õnnestuks teda nõnda kirjeldada, nagu ta seda väärib, peame ütlema, et just nende vaimu 
kehastas ka du Breul, kui ta kuueteistkümnendal sajandil kirjutas need lapselikult ülevad, 
kõigil sajanditel väärt sõnad: «Olen sünnipäralt pariislane ja keelelt parresialane, sest 
parresia tähendab kreeka keeles rääkimisvabadust, mida ma ka olen tarvitanud isegi härrade 
kardinalide, prints de Conti onu ja venna juuresolekul, siiski alati tarvilise aukartusega 

nende kõrguse ees ilma ühtki nende kaaslast solvamata, mis iseenesest pole sugugi vähe.» 

Seepärast polnud ka ebameeldivas muljes, mis kardinal Pierre Gringoire'is äratas, mingit 
isiklikku viha tema vastu või põlgust tema tuleku puhul. Hoopis selle vastu: meie poeedil oli 
küllalt arukust ja ka küllalt peetud kuub seljas — tal oli põhjust erilist rõhku panna sellele, et 
eminentsi kõrv võiks kuulda mõnda vihjet proloogis, eriti aga kiidusõnu kulddelfiini, selle 
Prantsusmaa lõvipoja kohta. Kuid poeetide suursuguses loomuses ei valitse omakasu. 
Oletame, et poeedi loomus koosneks kümnest osast, siis oleks kindel, et mõni keemik teda 
analüüsides ja farmakopoliseerides, nagu ütleb Rabelais, leiaks sealt ühe osa omakasu ja 
üheksa osa enesearmastust. Ent sel momendil, kui uks kardinalile avati, olid Gringoire'il 
need üheksa enesearmastuse osa rahva imetluse hinguse mõjul nõnda kohutavalt paisunud ja 
tursunud, et hoopis ära lämbus see pisike omakasu-molekul, mida äsja leidsime igas poeedis 
ja mis muide on väga väärtuslik osa, sest see on see reaalsuse ja inimliku loomuse ballast, 
ilma milleta poeetide jalad maapinda ei puudutaks. Gringoire tahtis tunda, näha, kombata, 
kuidas need otsatud tiraadid, mis iga hetk kõigist ta pulmaluule osadest esile uhkasid, kogu 
seda rahvamassi (tõtt öelda logelejaid, aga mis sellest!) jahmatama ja tarretama panid ning 
lämmatasid. Pean ütlema, et ta ka ise üldist õnd-sustunnet jagas, mitte nii kui La Fontaine*, 
kes oma komöödia «Florentini» etendusel küsis: «Milline tola on selle sodi teinud?» 
Gringoire oleks väga oma naabrilt tahtnud küsida: «Kes on selle meistriteose kirjutanud?» 
Nüüd võib siis ise arvata, mis mulje kardinali äkiline ja ajakohatu tulek temasse jättis. 


Ta kartus osutus liigagi õigeks. Eminentsi sisseastumine ajas kuulajad kihevile. Koigi pead 
pöördusid poodiumi poole. Võimatu oli midagi kuulda. Kõik kisasid ainult: «Kardinal, 
kardinal!» Õnnetu proloog katkes teist korda. 

Kardinal seisatas viivu poodiumi astmeil. Kui ta oma küllaltki ükskõikse pilgu üle saali 
laskis libiseda, kasvas lärm. Igaüks tahtis teda oma silmaga näha. Igaüks püüdis oma pead 
üle naabri õla õieldada. 

Tõesti, see oli suursugune isik, kelle nägemine iga teise vaatepildi üles kaalus. Charles, 
Bourboni kardinal, Lyoni ülempiiskop ja krahv, Prantsusmaa priimas *, oli ühel hoobil 
sugulane Louis XI-ga oma venna Pierre'i, Beaujeu senjööri kaudu, kes oli abielus kuninga 
vanema tütrega, ja Charles Südiga oma ema Burgundia Agnesi kaudu. Kuid prantslaste 
priimase valdavamaks, iseloomulikumaks ja omalaadsemaks jooneks oli ta õukondlik vaim 
ja alandlikkus võimude ees. Võib juba mõista, kui palju raskusi tegi talle see kahepoolne 
sugulus ja kui paljude ilmalike karide vahel ta vaimulik laevuke pidi loovima, et mitte 
puruks põrgata vastu Louis'd * või Charles'i *, Sküllat ja Harübdist *, kes juba alla olid 
neelanud nii Nemours'i hertsogi kui ka Saint-Poli konne-taabli.* Tänu taevale, ta oli 
kardetava sõidu õnnelikult läbi teinud ja takistuseta Rooma jõudnud. Kuid kuigi ta sadamas 
oli, või õigemini, just sellepärast, et ta sadamas oli, ei saanud ta iialgi erutuseta meenutada 
oma poliitilist minevikku, mis nii kaua oli vaevarikas ja kindlusetu olnud. Seepärast oli tal 
kombeks öelda, et 1476. aasta oli talle must ja valge, mis pidi tähendama, et ta sel aastal oli 
kaotanud oma ema, Bourboni hertsoginna, ja oma onupoja, Burgundia hertsogi, ja et üks 
lein oli teist leina leevendanud. 

Muidu oli ta hea inimene; ta elas lõbusalt oma kardinalielu, tundis meeleldi rõõmu 
Chaillot' viinamägede kuninglikust veinist, ei vihanud Richarde-la-Garmoise'i ega 
Thomasse-la-Saillarde'i, jagas almuseid rohkem noortele tüdrukutele kui vanadele naistele ja 
kõige selle pärast meeldis ta Pariisi lihtrahvale. Teda saatis alati väike kõrgemast soost 
piiskoppide ja abtide kaaskond, kes olid galantsed, lõbuarmastajad ja alati valmis joo- 
minguist osa võtma. Ja nii mõnigi kord oli Saint-Germain d'Auxerre'i auväärt 
koguduseliikmed Bourboni lossi valgustatud aknaist õhtuti mööda minnes nördinud, kuuldes 
sealt samu hääli, mis päeva ajal neile missat olid laulnud, nüüd klaaside kõlinal jorutavat 
paavst Bene-dictus XII joomalaulu «Bibamus papaliter» paavsti oma, kes oma tiaarale veel 
kolmanda krooni lisas. * 


1 Joogem paavstlikult (lad. k.). 

Kahtlemata kaitses see populaarsus, mis kardinalile teenitult kuulus, teda saali sisse 
astudes halvast vastuvõtust selle rahvahulga poolt, kes alles äsja oli nii rahulolematu ja kes 
õieti kardinali ees kaldus üpris vähe aupaklik olema päeval, kus tal enesel paavsti valimine 
ees seisis. Pariislased ei pea pikka viha. Pealegi olid nad sundinud etendust alustama ja olid 
sellega kardinalist nagu ette jõudnud ning sellest võidust jätkus neile. Tõtt öelda oli 
Bourboni kardinal ilus mees, tal oli seljas väga tore purpurne mantel, mida ta oskas väga 
hästi kanda; see aga tähendas, et tema poole hoidsid kõik naised, järelikult üle poole saali. 
Oleks ju otse ülekohus ja maitsetus mõnitada kardinali sellepärast, et ta end oodata laskis, 
oli ta ju ikkagi tore mees ja kandis hästi oma punast mantlit! 

Ta astus sisse, tervitas koosolijaid selle päritud naeratusega, millega ülikud rahvast 
tervitavad, ja astus aeglaste sammudega oma verevast sametist tugitooli poole, ta näost aga 
võis lugeda, et ta hoopis millelegi muule mõtleb. Ta piiskoppidest ja abtidest kaaskond, ehk 


nagu me tänapäeval ütleksime, ta peastaap tungis tema järel poodiumile ja suurendas 
omakorda parteri hämmeldust ning uudishimu. Neid osutati ja nimetati üksikult. Igaüks 
tahtis vähemalt näidata, et ta kedagi neist tunneb, kes Marseille' piiskoppi Alaudet'd, kui ta 
õieti mäletab, kes Saint-Denis' kloostri priorit, kes Saint-Germain-des-Pr€s' abti Robert de 
Lespinasse'i, seda ühe Louis XI armukese liiderlikku venda — kõik see toimus tugevate 
pilgete ja kriiskavate hüüdude saatel. Soklaarid aga loopisid. Täna oli nende päev, nende 
nar-ripidu, nende saturnaal, kohtukirjutajate ja skolaaride iga-a,astane orgiapäev. Polnud 
sellist ebasündsust, mil täna õigust poleks olnud esineda või mis püha poleks olnud. 
Rahvahulgas ringlesid ka lõbusad tüdrukud, nagu Neljanaela Simone, Turske Agnes, 
Sikujala Robine. Kuidas mitte oma lõbuks ropendada ja pisut jumalavallatu olla nii ilusal 
päeval ja nii kenas vaimulike ja lõbutüdrukute seltskonnas? Ja nad ei maganud ka; keset 
üldist kära ja müra sünnitasid kõik need kohtukirjutajate ja skolaaride suust lipsanud sõnad, 
mida ülejäänud aastaajal hirm Louis Püha tulise raua ees vaos oli hoidnud, 

kohutava mõnituste ja pöörasuste kassikontserdi. Vaene Louis Püha! Kui vähe nad temast 
siin, ta enese Justiits-palees hoolisid! Igaühel oli midagi poodiumile tulijaist märklauaks 
võtta, kel must sutaan, kel hall, kel valge, kel lilla. Joannes Frollo de Molendino aga kui 
ülemdiakoni vend oli oma ägeda kallaletungi esemeks valinud punase sutaani. Ta sihtis oma 
jultunud silmad kardinali peale ja jorutas kõigest kõrist: «Cappa repleia meroh ' 

Kõik need üksikud pilamised, mida siin lugeja õpetuseks pehmendamata oleme ette 
toonud, mattusid niivõrd üldise lärmi alla, et hääbusid enne poodiumile jõudmist. Muide, 
kardinal ei võinudki pahandada, sest seesugused vabadused olid niisugusel päeval juba 
kombeks muutunud. Tal oli hoopis teine mure, mis ta näostki välja paistis ja mis ta kannul 
käies temaga ühel ajal poodiumile ilmus. See oli Flandria suursaatkond. 

Kardinal polnud kaugeltki mitte kaugelenägev poliitikamees ega mõelnud palju järele, 
millised tagajärjed võiksid olla sellel abielul tema sugulase Burgundia Mar-guerite'i ja tema 
hõimlase troonipärija CharlesM vahel; või kui kaua võiks püsida ebakindel «hea kokkulepe» 
Austria hertsogi ja Prantsusmaa kuninga vahel; või kuidas suhtub Inglise kuningas sellesse, 
et tema tütar ära põlati * — kõik see vaevas teda vähe ja ta proovis parema meelega igal 
õhtul veini Chaillot' kuninglikelt viinamägedelt, mõtlemata sellele, et mõned pudelid sama 
veini (tõsi küll, pisut parandatud ja lahjendatud arst Coictier'* poolt), mida Louis XI südam- 
likult Edward IV-le pakkus, ühel hommikul Louis XI Edward IV-st vabastavad. Ei ühtki 
säärast muret valmistanud kardinalile «härra Austria hertsogi kõrgelt austatud 
suursaatkond», mure tuli mujalt. Oli nimelt veidi vali nõue, nagu me seda juba raamatu 
alguses ütlesime, et tema, Charles de Bourbon, peab pidu tegema ja toredat vastuvõttu 
korraldama jumal teab mis kodanikuseisusest isandaile; tema, kardinal, mingitele nõunikele; 
tema, prantslane ja lõbus lauakaaslane, peab kostitama neid õllejoojaid flaamlasi. Ja 
pealegi kogu 


Kardinali rüü täis veini (lad. k.). 

rahva ees! Kindlasti oli see üks vastikumaist veiderdus-test, mida ta kunagi kuninga 
meeleheaks oli teinud. 

Kui siis uksehoidja heleda häälega hüüdis: «Härrad Austria hertsogi saadikud,» pöördus ta 
ukse poole ülima viisakusega, mida ta nii põhjalikult kätte oli õppinud. Ei tarvitse lisada, et 
kogu saal samuti silmad ukse poole lõi. 

Sisse astusid paarikaupa kõik nelikümmend kaheksa Austria Maximiliani suursaadikut, 
kelle tõsidus risti vastu käis Charles de Bourboni vaimulike uljale rongile. Nende ees 


sammusid auväärt paater issandas * Jehan, Saint-Bertini abt, Kuldvillaku Ordu kantsler * ja 
Jacgues de Goy, sieur Dauby, Genti ülemfoogt. Rahvas jäi vait. Tagasihoitud naeruga 
kuulati kõiki neid kentsakaid nimesid ja kodaniku-aukraade, mida iga sisseastuja 
uksehoidjale rahulikult poetas, kes omakorda need nimed ja aukraadid rahvale kuuldavaks 
tegi, aga kõiki neid segamini ajades ja moonutades. Seal oli meister Lovs Roelof, Louvaini 
linnapea; härra Clays d"Etu-elde. Brüsseli linnapea; härra Paul de Baeust, sieur Voirmizelle, 
Hlandria esindaja; meister Jehan Coleghens, Antverpeni bürgermeister; meister Gheldolf van 
der Hage, Genti maaomanike vanem: sieur Bierbecgue, Jehan Pinnock, Jehan Dymaerzelle 
jne., jne., jne.; foogtid, vanemad, bürgermeistrid; bürgermeistrid, vanemad, foogtid, kõik 
jäigad, tähtsate nägudega, pidulikult sametis ja damastis, peas mustad sametbaretid suurte 
küprose kuldlõngast tuttidega; kõik tublid flaami mehed, tähtsad ja tõsised kujud, nagu neid 
Rembrandt nii tugevatena ja väärikatena tumedal tagapõhjal oma «Öises vahtkonnas» on 
maalinud; isikud, kelle laubale oli kirjutatud, et Austria Maximilianil oli õigus täiesti 
usaldada «nende mõistust, vahvust, kogemusi, ausust ja ettenägelikkust» nagu ta manifestis 
seisis. 

Siiski oli üks erand. Sel oli peen, tark, kaval nägu, midagi ahvi ja diplomaadi koonu 
taolist. Kardinal astus kolm sammu tema poole, tegi sügava kummarduse. Siiski oli selle 
mehe nimi ainult «Willem Rym, Genti linna raehärra ja esimene võimukandja». 

Vähesed teadsid, kes too Willem Rym oli. Haruldane vaim, kes revolutsiooni ajal oleks 
hiilgavalt sündmuste 

eesotsas seisnud, kes aga viieteistkümnendal sajandil pidi sellega leppima, et ta põranda 
all intriigivõrkusid kudus ja «maa-aluses käigus elas», nagu hertsog de Saint-Simon * ütleb. 
Muide, Euroopa esimene «sapöör» hindas teda kõrgelt. Ta oli Louis XI usaldatav kaastöö- 
line, ta võttis sageli osa kuninga salajastest üritustest. Need olid kõik asjad, millest 
rahvahulk midagi ei teadnud. See jälgis imestunult kardinali viisakust selle armetu ilmega 
flaami ametmehe vastu. 


VI. MEISTER JACOUES COPPENOLE 


Sellal kui Genti esimene võimukandja ja eminents vastamisi väga sügavaid kummardusi ja 
mõningaid pooL sosinal lausutud sõnu vahetasid, astus uksest sisse pikka kasvu, laia näo ja 
tugevate õlgadega mees ning tahtis Willem Rymi kõrvale minna, meenutades temaga võr- 
reldes peni rebase kõrval. Ta viltkübar ja nahkkuub eraldusid teravalt ümbritsevast siidist ja 
sametist. Arvates, et see on mõni sissepugenud tallipoiss, peatas teda uksehoidja. 

«Hei, sõber, siia ei tohi.» 

Nahkkuues mees tõukas ta õlaga eest. 

«Mis see tobu minust tahab?» ütles ta nii kõva häälega, et kogu saal seda imelikku vestlust 
kuulama jäi. «Kas sa ei näe, et ma siia kuulun?» 

«Teie nimi?» päris uksehoidja. 

«Jacgues Coppenole.» 

«Teie seisus?» 

«Sukakuduja Gentist, poe sildil kolm ketti.» * Uksehoidja tõmbus tagasi. Linnavanemaid 
ja bürgermeistreid teatada, sel polnud veel viga, kuid sukakudu-jaid, see oli iiig. Kardinal oli 
kui nõelte otsas. Rahvas kuulas ja vaatas. Juba kaks päeva oli eminents kõik teinud, et neid 
flaami karusid libedaks lakkuda ja neile esinduslikumat ilmet anda. Tagasilangus oli ränk. 
Willem Rym aga astus kavala naeratusega uksehoidja juurde ja sosistas talle tasahilju: 


«Teatage: meister Jacgues Coppenole, Genti linna vanemate nõukogu sekretär.» 

«Uksehoidja,» ütles kardinal kõvasti, «teatage: meister Jacgues Coppenole, kuulsa Genti 
linna vanemate nõukogu sekretär.» 

See oli viga. Willem Rym oleks üksi raskusest üle saanud, kuid kardinali oli Coppenole 
kuulnud. 

«Ei, tont võtku!» karjus ta müriseva häälega. «Jacgues Coppenole, sukakuduja. Kuuled sa, 
uksehoidja! Ei enam ega vähem. Tont võtku, sukakuduja kõlbab küllalt. Härra ülemhertsog 
on tihti Genti tulles minu tehtud sukki oma kinnastega katsunud.» 

Puhkes naer ja käteplagin. Pariislased juba mõistavad nalja ja plaksutavad selle peale alati. 

Lisame juurde, et Coppenole oli ise lihtrahva hulgast pärit ja siinne publik koosnes samuti 
lihtrahvast. Ühen* dus tema ja nende vahel tekkis silmapilkselt, vahetult, nagu elektrivool. 
Flaami sukakuduja ninakas käitumine, mis õukondlasi alandas, oli viieteistkümnenda 
sajandi pleebsi südametes äratanud mingi ebamäärase, alles veel selgumata 
eneseväärtusetunde. Too sukaku-duja, kes härra kardinali ees nii trotslikult üles astus, oli 
nendega võrdne ja see oli väga meelt mööda neile vaestele kuraditele, kes pidid tavaliselt 
ikka austust ja sõnakuulmist osutama Sainte-Genevieve'i abti, selle kardinali sabakandja, 
foogti seersantide teenri ees! 

Coppenole tervitas uhkelt eminentsi, kes omalt poolt vastu tervitas seda kõikvõimsat 
kodanikku, keda isegi Louis XI kartis. Sellal kui Willem Rym, see «tark ja kaval mees», 
nagu ütleb Philippe de Commines *, neid mõlemat jälgis pilkava ja üleoleva naeratusega, 
asusid mõlemad oma paigale, kardinal üsna tusase, mureliku näoga, Coppenole aga 
rahulikult ja upsakalt, mõeldes kahtlemata, et sukakuduja kutse on sama väärt mis iga 
teinegi ja et Burgundia Marie, selle Marguerite'i ema, kelle mehelepanemisega Coppenole 
praegu ametis oli, oleks teda vähem kartnud kardinalina kui sukakudujana: kardinal poleks 
gentlasi ässitanud Charles Südi tütre soosikute vastu; kardinal poleks rahvast mõne sõna abil 
kindlustanud Flandria printsessi pisarate ja palvete vastu, kui see tapalava juurde tuli rahvalt 
oma soosikutele armu paluma; sukakuduja aga tarvitses ainult oma nahkses käises käsivart 
tõsta ja teie kaks pead langesid 

otsast, kõrged härrad, Guy d'Hymbercourt ja kantsler Guillaume Hugonet! 

Vaese kardinali ebameeldivused polnud veel lõppenud ja tal tuli nii halba seltskonda 
sattudes kibedusekarikas põhjani juua. Lugeja pole vahest veel unustanud seda häbematut 
santi, kes juba proloogi ettekande alguses kardinali poodiumi narmastesse oli 
klammerdunud. Ja ei hoolinud põrmugi kõrgete külaliste tulekust, ja sellal kui prelaadid 
ning saadikud ehtsate flaami rasvaheerin-gatcna ennast tribüünil kohtadele pressisid, oli 
tema ennast karniisil juba mõnusalt sisse seadnud ning oma Jalad arhitraavil rahulikult risti 
pannud. See oli ennekuulmatu häbematus, aga et tähelepanu mujale oli pööratud, ei 
märganud teda esialgu keegi. Tema oma-puhku ei pannud saali sündmusi mikski: naapollase 
muretusega kiigutas ta oma pead edasi-tagasi ja kordas üldises suminas vahetevahel 
masinlikult oma ühetoonilist: «Andke vaesele, halastage!» Ja kindlasti oli tema teiste hulgas 
ainus, kes ei suvatsenud pead pöörata, kui Coppenole ja uksehoidja omavahel sõnelesid. 
Kuid saatus tahtis,, et sukakuduja-meister Gentist, keda rahvas nõnda sümpatiseeris ja kelle 
poole kõigi silmad olid pööratud, poodiumil esimesse ritta, just otse sandi kohale istus. 
Mitte väike polnud üldine imestus, kui Flaami suursaadik ringi vaadates viimaks oma koha 
all santi silmas ja sõbralikult ta räbalatega kaetud õlale patsutas. Sant pöördus ümber. 
Mõlemad üllatusid, tundsid teineteise ära ja mõlema näod hakkasid särama. Vaat-lejaist 


vähematki hoolimata, käsi teineteise käes hoides, hakkasid sukakuduja ja kerjus omavahel 
tasakesi sosistama. Clopin Trouillefou räbalad poodiumi kuldbrokaa-dil jätsid mulje, nagu 
roomaks tõuk apelsinil. 

See sündmus oma uudsusega äratas saalis nii suure lõbu ja lusti tormi, et kardinal varsti 
sellest tähelepanelikuks sai. Ta kummardus veidi ettepoole, ja kuna ta oma paigalt väga 
ebamääraselt märkas ainult Trouillefou häbiväärseid kuueräbalaid, arvas ta muidugi, et sant 
almust palub. Säherdusest jultumusest nördinuna hüüdis ta: 

«Härra paleefoogt, visake see lurjus jõkke!» 

«Jumal hoidku, härra kardinal,» ütles Coppenole, ikka 

veel sandi kätt oma käes hoides, «see on üks mu sõpru.» 

«Tore!» karjus rahvahulk. Sellest silmapilgust peale oli meister Coppenole Pariisis nagu 
Gentiski «rahva hulgas kõrges hinnas, sest säärased mehed on seda alati, kui nad riii 
taltsutamatud on», ütleb Philippe de Commines. 

Kardinal hammustas huulde. Kummardudes oma naabri, Sainte-GenevieveM abti poole, 
ütles ta poolsosinal: 

«Peab ütlema, on aga saadikud, keda ülemhertsog meile saadab, et teatada printsess 
Marguerite'i tulekust.» 

«Eminents,» vastas abt, «te olete liiga viisakas nende flaami kärssade vastu. Margarita 
ante porcos.»' 

«Öelge parem: Porcos ante Margaritani»2, vastas kardinal naeratades. 

Kogu väike sutaanides kaaskond sattus vaimustusse sellest sõnademängust. Kardinal 
tundis pisut kergendust: nüüd oli ta Coppenole'iga tasa, ka tema oli oma nalja visanud ja 
pealegi sellise, mis heakskiitmist leidis. 

Nüüd aga lubatagu küsida neilt lugejailt, kel võimet on kujusid ja mõtteid üldistada — 
nagu seda tänapäeva stiilis öeldakse —, kas nad ka küllalt elavalt kujutlevad vaatepilti, mida 
neile pakub Palee suursaali määratu rööpkülik praegusel silmapilgul? Keset saali, vastu 
läänepoolset seina on avar ja suurepärane kuldbrokaa-diga kaetud poodium, kuhu läbi 
teravakaarelise ukse rongis sisse astuvad tähtsa näoga mehed, keda uksehoidja järgemööda 
kriiskavalt nimepidi hüüab. Esimestel pinkidel on juba aset võtnud auväärt kujud nirginah- 
kades, sametis ja purpuris. Umber vaikiva ja tähtsailme-lise poodiumi on ees, all, kõikjal 
suur rahvahulk ja suur sumin. Tuhat pilku on suunatud igale näole poodiumil, tuhat suud 
sosistavad igaühe nime. Vaatepilt on tõesti huvitav ja väärib vaatajate tähelepanu. Aga mis 
palagan see seal üsna taga saali otsas on, neli kirjut narri üleval ja neli teist samasugust all? 
Ja kes on too mees 


1 Pärleid sigade ette (lad. k.). 

2 Sead pärli (Margarita) ette (lad. k.). 

seal palagani kõrval, ise mustas kuues ja nii kahvatu? Ah, armas lugeja, see on Pierre 
Gringoire ja ta proloog! Meie oleme ta hoopis unustanud. See just oligi, mida ta ise kartis. 

Sellest silmapilgust peale, mil kardinal sisse astus, oli Gringoire hirmul oma proloogi 
pärast. Algul oli ta käskinud näitlejaid, kes hämmastuses peatusid, jätkata ja oma häält 
kõvendada; siis aga, nähes, et keegi ei kuula, oli ta neid peatanud. Juba veerand tundi, mis 
vaheaeg kestis, oli ta vahetpidamata jalaga põrutanud, närveldanud, katsunud Gisguette'i ja 
Lienarde'i ergutada ja oma naabreid virgutada, et nad jätkaksid proloogi kuulamist. Kõik 
asjata. Ükski ei pööranud pilku kardinalilt, saadikuilt, poodiumilt, mis nõnda vaatluse 
tulipunktiks oli muutunud. Pole küll kõige ilusam seda öelda, aga tuleb siiski arvata, et 


proloog oli publikule seks ajaks juba veidi igavaks läinud, kui tema eminents sisse astus ja 
nii koledal kombel tähelepanu enesele tõmbas. Pealegi pakkus poodium sama vaatepilti, mis 
marmorlaudki: konflikti Põllutöö ja Vaimuliku Seisuse, Aadli ja Kaubanduse vahel. Ja 
suuremale hulgale meeldis enam näha seda otse palgest palgesse, elavana, hingavana, 
liikuvana, tõuklevana, lihast ja verest koosnevana, selle Flaami suursaatkonna, selle 
vaimuliku õukonna näol, kardinalikuue, Coppenole'i vammuse all, kui mingituna, mukituna, 
värssides kõnelevana ja niiöelda topistena kollastes ja valgetes riietes, millesse neid 
Gringoire oli munserdanud. 

Kuid kui meie poeet nägi, et lärm on veidi vaiksemaks jäänud, haudus ta sõjaplaani, mis 
võis kõike veel päästa. 

«Mu härra,» ütles ta, pöördudes oma naabri, paksu, kannatliku näoga mehe poole, «mis 
õige oleks, kui uuesti alustame?» 

«Mida?» küsis naaber. 

«Noh, müsteeriumi,» vastas Gringoire. 

«Kuidas ise arvate,» vastas naaber. 

Sellest poolnõusolekust piisas Gringoire'ile. Oma asju ise ajada katsudes hakkas ta kisama, 
ise võimalikult kaugemale rahva sekka tungides: 

«Alustage uuesti müsteeriumi! Alustage uuesti!» 

«Kurat võtku!» hüüdis Joannes de Molendino. «Mis 

nad seal ometi lõugavad!» (Gringoire tegi kisa nelja eest.) «Öelge, seltsimehed, kas siis 
müsteerium pole juba lõppenud? Nad tahavad uuesti alustada. See pole õige.» 

«See ei lähe,» karjusid skolaarid. «Maha müsteerium, maha!» 

Gringoire aga pingutas mis suutis ja karjus veel kõvemini: 

«Alustage, alustage uuesti!» 

See kisa äratas kardinali tähelepanu. 

«Härra paleefoogt,» ütles ta suurele mustale mehele, kes mõne sammu temast eemal seisis, 
«kas need logardid seal on pühitsetud vette sattunud kuradid, et nad niisugust põrgumüra 
teevad?» 

Paleefoogt oli kahepaikne ametiisik, nahkhiir kohtu alal, pärandanud midagi rotilt ja 
ühtlasi linnult, kohtunikult ja sõdurilt. 

Ta astus eminentsi juurde ja seletas talle kogeldes, kaunistigi tema rahulolematust kartes, 
miks rahvas nii ebasündsalt käitub: keskpäev jõudnud enne kätte, kui eminents saabunud, ja 
siis sunnitud komödiante oma etendust alustama, ilma et eminentsi oleks ootama jäädud. 

Kardinal pahvatas naerma. 

«Tõepoolest, ülikooli rektor oleks samuti pidanud talitama. Mis teie selle kohta ütlete, 
meister Willem Rym?» 

«Mu härra,» vastas Willem Rym, «leppigem sellega, et pool komöödiat möödas on. 
Niipalju on ikkagi võidetud.» 

«Kas need logardid võivad oma nalja jätkata?» küsis valitseja. 

«Jätkake, jätkake,» vastas kardinal. «Mul ükskõik. Ma loen seni oma palveraamatut.» 

Paleefoogt tuli poodiumi äärele ja hüüdis, enne käeviipega rahvast rahule manitsedes: 

«Linnakodanikud, talupojad ja pariislased! Et rahuldada neid, kes tahavad, et etendus 
uuesti algaks, ja neid, kes tahavad, et see lõpetataks, käsib tema eminents jätkata.» 

Mõlemal poolel tuli sellega leppida. Kuid autor ja ka rahvas kandis seetõttu veel kaua 
kardinali vastu vimma. 

Niisiis alustasid tegelased näitelaval uuesti oma tai gutusi ja Gringoire lootis, et vähemalt 
ta teose ülejäänud osagi kuulatakse. Seegi lootus läks teiste illusioonide teed. 
Kuulajaskonnas sugenes küll kuidagi vaikus, aga Gringoire polnud märganud, et poodium 
kaugeltki veel täidetud polnud, kui kardinal käsu andis edasi mängida, ja et Flaami saadikute 
järel ilmusid veel teised kaaskonda kuuluvad isikud. Uksehoidja nimesid ja ameteid 
kuulutavad vahelehüüded tungisid kahekõne sekka ja sünnitasid hirmsa segaduse. 
Kujutletagu ainult, kuidas keset teatrietendust uksehoidja kahe riimi vahele*, sageli värsi 
keskele, hõikab oma kileda häälega: 

«Meister Jacgues Charmolue, vaimuliku kohtu kuning lik prokurör.» 

«Jehan de Harlay, aadlik, Pariisi linna ratsaöövalve ülem.» 

«Rüütel Galiot de Genoilhac, Brussaci senjöör, kuningliku kahurväe ülem.» 

«Meister Dreux-Raguier, meie kuninga vete ja metsade valitseja Prantsusmaal, 
Champagne'is ja Brie's!» 

«Rüütel Louis de Graville, kuninga nõunik ja kammerhärra, Prantsuse admiral, 
Vincennes'i metsade haldur.» 

«Meister Denis Le Mercier, Pariisi pimedatemaja valitseja!» — jne., jne., jne. 

Olukord muutus väljakannatamatuks. 

See veider saade, mis näidendi jälgimise raskeks tegi, vihastas Gringoire'i seda enam, et ta 
enese arvates tükk. järjest põnevamaks muutus, puudusid ainult tähelepanelikud kuulajad. 
Tõepoolest, oli raske kujutleda sisukamat ja dramaatilisemat teksti. Sellal kui proloogi neli 
tegelast oma kitsikuses kaebasid, ilmus äkki nende sekka Venus ise, vera incessu patult dea X 
ilusas tuuni-kas, millele Pariisi linna vapp oli maalitud. Venus ise pidi olema kõige kaunim 
naine, kel õigus on delfiini endale nõuda. Jupiter, kelle kõue garderoobist kuuldi, toetas ta 
nõudmist, ja jumalanna oleks ta saanudki, või lihtsalt öeldes, olekski dofäänile mehele 
läinud, kui Venuse võistlejaks poleks ilmunud noor tütarlaps valges 


Kõnnakus oli tunda tõelist jumalannat (lad. k.). 

damastis, käes karikakar' (Flandria printsessi läbipaistev sümbol). See oli haripunkt, 
peripeetia. Pärast mõttevahetust olid kõik Venus, Marguerite ja teisedki nõus alistuma neitsi 
Maria targale otsusele. Oli veel olemas üks tore osa, nimelt dom Pedro, Meöopotaamia 
kuninga oma, kuid nii rohkete katkestuste tõttu oli raske taibata, milleks teda vaja oli. Kõik 
need isikud kasutasid ülesronimiseks redelit. 

Kuid kõik läks nurja. Müsteeriumi kaunidusi ei tuntud ega mõistetud. Näis, nagu oleks 
kardinali sissetulekul mingi nähtamatu maagiline niit äkki tõmmanud kõigi pilgud 
marmorlavalt poodiumile, saali lõunapoolsest otsast läänepoolsesse külge. Mingi jõud ei 
suutnud pilkusid sealt lahti kangutada. Uued saabujad, nende neetud nimed, nende näod ja 
riided hoidsid kogu aeg tähelepanu pinevil. See ajas vihale. Peale Gisguette'i ja Lienarde'i, 
kes vahetevahel ümber pöördusid, kui Gringoire neid käisest sikutas, ja peale paksu kannat- 
liku mehe polnud ühtki, kes vaest mahajäetud moraliteed oleks kuulanud või vaadanud. 
Gringoire nägi enda ees ainult profiile. 

Millise kibedusega ta nägi oma au ja luule hoonet tükkhaaval varisevat! Ja mõelda, et 
seesama rahvas alles äsja oli nii kannatamatu, et oli peaaegu valmis paleefoogtile vastu 
hakkama, kui müsteerium ära jääb! Nüüd aga, kus etendus käis, ei hoolinud sellest enam 
keegi. Ja ometi oli see alanud nii üksmeelse käteplaginaga! Võta kinni seda igavest rahva 
soosingu tõusu ja mõõna! Ja peaaegu oleks paleefoogti seersandid äsjt oksa tõmmatud! Mida 
kõike poleks Gringoire valmis olnud ära andma, et uuesti läbi elada seda magusat sil- 
mapilku! 


Ometi lõppes viimaks uksehoidja tüütu monoloog. Kõik olid juba päral. Gringoire hingas 
kergemalt. Näitlejad jätkasid vapralt oma mängu. Järsku aga tõuseb meister Coppenole, see 
sukakuduja, püsti, ja Gringoire peab kuulma, kuidas ta keset üldist tähelepanu peab järgmise 
jõleda kõne: 

«Mu härrad Pariisi kodanikud ja aadlikud! Jumala 


1 

eest, ma €ei tea, mis me siin õieti teeme. Seal nurgas tellingutel näen ma mehi, kes tahavad 
nähtavasti üksteist kolkida. Ei tea, kas see ongi see nõndanimetatud müsteerium. See pole ju 
sugugi lõbus. Nad ainult sõnelevad ja muud midagi. Juba veerand tundi ootan ma esimest 
hoopi. Aga ei midagi. Need seal on argpüksid, kel suuvärk võib hea olla, aga rüselema nad 
ei lähe. Oleks parem olnud, kui te oleksite välja tellinud rusikavõitlejad Londonist või 
Rotterdamist, vaat siis oleksite alles midagi näinud ja isegi väljas platsil oleks kuuldud, kui- 
das kondid ragisevad. Aga need seal on haledad vennad. Kui nad vähemalt meile mõnda 
mauri tantsugi lööksid või midagi muud janti teeksid! Mulle töötati hoopis muud, narripidu 
ja paavsti valimist. Meil Gen-tis on endilgi narride paavst, taha meie teist ei jää, kurat 
võtaks! Aga meie teeme seda nii: rahvas koguneb kokku nagu siingi, siis pistab igaüks 
omakorda pea läbi augu ja teeb teistele grimassi. Kes kõige totrama lõusta teeb ja kellele 
kõige enam plaksutatakse, valitakse paavstiks. Nii. Eks ole lõbus? Kas teie ka ei tahaks oma 
paavsti nõnda valida? Oleks igatahes lõbusam, kui seda lori pealt kuulata. Ehk on nad 
valmis ka oma lõustu läbi augu näitama? Noh, siis tehku nad seda! Mis te ütlete selle kohta, 
härrad kodanikud? Siin saalis on küllalt groteskseid eksemplare mõlemast soost, et flaami 
kombel naerda saada, küllalt inetuid nägusid, et toredaid grimasse oodata!» Gringoire tahtis 
juba vastata, kuid jahmatus, viha ja ördimus võtsid tal sõnad suust. Muide võeti rahvaeelse 
sukakuduja ettepanek nende kodanike poolt, keda ta meelitavalt «aadlikeks» oli nimetanud, 
nii suure vaimustusega vastu, et igasugune vastuseis oleks asjatu olnud. Tal ei jäänud muud 
üle, kui end voolust .kanda lasta. Gringoire peitis näo käte vahele, sest ta polnud nii õnnelik 
kui Agamemnon Timantese pildil, sest sellel oli tooga, millesse ta oma pea võis mähkida. * 

Karikakar on prantsuse keeles marguerite. 


V. OUASIMODO 


Ühe silmapilguga oldi saalis valmis, et Coppenole'i mõtet teostada. Linnakodanikud, 
skolaarid ja kohtukirju-tajad asusid kohe asja kallale. Väike kabel, mis asus marmorlaua 
vastas, valiti lõustade teatriks. Katkilöödud ilusa roseti ruut sissekäigu kohal jättis järele 
tühja ümmarguse augu, mille kohta kokku lepiti, et sealt peavad võistlejad pea välja pistma. 
Et selle auguni küündida, tuli kahe vaadi otsa ronida, mis ei tea kust leiti ja kuidagi 
teineteise otsa tõsteti. Lepiti veel kokku, et igal kandidaadil, olgu see mees voi naine (sest 
võidi ju ka naispaavst * valida), tuleb nägu kinni katta ja kabelis peidus viibida kuni 
näitamise .silmapilguni, et siis ta lõusta mulje oleks värske ja mõjuv. Ühe hetkega oli kabel 
võistlejaid täis ja uks käänati kinni. 

Kõike korraldas, juhtis ja juhatas Coppenole oma paigalt. Kardinal, kes oli niisama pahane 
kui Gringoire'gi, oli segaduse ajal ühes kaaslastega mingi asja pärast ja ka missa ettekäändel 
ära kadunud, ilma et rahvas, keda ta tulek nõnda elavalt oli huvitanud, nüüd vähematki oleks 
ta äraminekust hoolinud. Willem Rym oli ainus, kes eminentsi põgenemist märkas. Rahva 
tähelepanu kulges oma ringteed nagu päikene: see oli alanud ühest saali otsast, peatunud 
üürikese aega saali keskel ja jõudnud nüüd saali teise otsa. Marmorlaua ja brokaa-diga 


kaetud poodiumil oli oma aeg juba olnud: nüüd oli järgi Louis XI kabeli käes. Tee oli vaba 
kõiksugu hullus-tele/sest saali olid jäänud ainuüksi flaamlased ja pööbel. 

Algas lõustade näitus. Esimesena ilmus ümmargusse auku nägu pahupidipööratud punaste 
silmalaugudega, pärani avatud suuga ja laubaga, mille kortsud sarnanesid meie keisririigi 
husaaride saapasäärte omadega. See kutsus välja säärase naerupuhangu, et Homeros oleks 
kõiki neid matse pidanud jumalateks.* Suursaal oli aga kõike muud kui Olümpos, seda 
teadis kõige paremini Gringoire'i vaene Jupiter. Järgnes teine ja kolmas lõust, siis tulid 
järgmised ja saalis kasvas järjest naerulagin ja rõõmujuubeldus. Sellel etendusel oli mingi 
haruldane, pead pööritama panev, joovastav ja võluv võim, 

millest raske on aimu anda nüüdisaja lugejaskonnale. Kujutletagu ainult nägude seeriat, 
mis järgemööda esitavad kõki geomeetrilisi vorme kolmnurgast trapetsini, koonusest 
hulktahukani; kõiki inimese tundeväljendusi vihast kuni himuruseni; kõiki igasid 
vastsündinu kortsudest kuni vana sureva eide kortsudeni; kõiki usulisi kujutelmi faunist kuni 
Peltsebulini; kõiki loomade profiile koonust nokani, kärsast nukini. Kujutletagu, et kõik Uue 
silla lõustad, need luupainajad, mis Germain Pi-loni * käega kivisse on raiutud, hakkavad 
elama ja hingama ning teile põlevail silmil üksteise järel otsa vaatama; lastagu oma silmade 
eest mööda libiseda kõik Veneetsia karnevali maskid, ühesõnaga, kujutlege enese eest 
möödumas nägude kaleidoskoopi. 

Mürgel võttis järjest flaamlikuma ilme. Teniers * oleks sellest ainult umbkaudse pildi 
maalida saanud. Kujutletagu Salvatore Rosa * lahingut bakhanaalina. Polnud enam skolaare, 
saadikuid, kodanikke, mehi ega naisi, Clopin Trouillefou'd, Gilles Lecornu'd. Neljanaela 
Mar-rie'd ega Robin Poussepain'i. Kõik isiklik kustus üldises minnalaskmises. Suursaal oli 
muutunud päratuks häbe-matuste ja ülemeelikuste miiliahjuks, kus iga suu kisas, iga silm 
vaikus, iga nägu lõustu lõikas, iga kere vigureid viskas. Kõik ümberringi ulusid ja karjusid. 
Veidrad näod, mis üksteise järel roseti augus hambaid kiristasid, toitsid nagu tulle visatud 
tukid lõõma. Ja kogu sellest pulbitsevast rahvamassist tõusis auruna karastusahjust 
läbitungivalt terav sisin. See kostis, nagu oleks kihulane kiununud. 

«Ohoi, kurat võtku!» 

«Vaadake ometi seda nägu!» 

«Too ei kõlba kuhugi!» 

«Järgmine!» 

«Guillemette Maugerepuis, vaata ometi seda härja koonu, sarved ainult puuduvad. 
Tähendab, sinu mees ta pole!» 

«Järgmine!» 

«Tuhat ja tuline, on sel aga molu!» 

«Hei, see on sulitemp. Tohib ainult nägu näidata!» 

«Ah see neetud Perrette Callebotte! Ta on ka kõigeks valmis!» 

«Braavo, braavo!» 

«Ma lämbun!» 

«Vaata, vaata, selle kõrvad ei tule läbi!» Ja nii edasi, ja nii edasi. 

Poleks õiglane ära unustada meie sõpra Jehani. Selle nõiasabati keerus võis teda ikka veel 
näha üleval samba otsas nagu laevapoissi mastikorvis. Ta viskles pööraselt siia-sinna. Ta 
suu oli pärani lahti ja kõrist ajas ta välja kisa, mida aga ükski ei kuulnud, mitte sellepärast, et 
see oleks mattunud üldisse mürasse, vaid et ta terav hääl oma kõrgusega tõusis üle 
kuuldavuse piiri, tehes Sau-veuri * järgi kaksteistkümmend tuhat, Biot' * järgi kaheksa tuhat 
võnget sekundis. 


Mis puutub Gringoire'isse, siis sai ta, kui esimene ma-sendushoog mööda oli läinud, jälle 
tasakaalu kätte. Ta oli äparduste vastu trotslikuks muutunud. 

«Mängige edasi!» hüüdis ta kolmat korda oma näitlejaile, neile kõnemasinaile. Suurte 
sammudega marmor-laua ees edasi-tagasi kõndides tundis ta soovi ka ennast sealt läbi augu 
näidata, olgu kas või selleks, et tänamatule publikule grimasse teha. «Kuid ei, see poleks 
meie vääriline; mitte kättemaksu! Võidelgem lõpuni!» kordas ta. «Luule mõju rahvale on 
suur; küll ma ta tagasi võidan. Küllap näeme, kumb lõpuks võidab, kas lõustad voi värsid.» 

Paraku oli ta oma tüki ainsaks pealtvaatajaks jäänud. Lugu muutus veelgi pahemaks kui 
varem. Ta'nägi ainult veel selgi. 

Kuid ma eksin. Too paks kannatlik mees, kellega ta kriitilisel silmapilgul aru oli pidanud, 
istus ikka veel näoga näitelava poole. Mis Gisguette'i ja Lienarde'i puutub, siis olid nad juba 
ammu jalga lasknud. 

Gringoire oli südame põhjani liigutatud oma ainsa pealtvaataja ustavusest. Ta ligines talle 
ja kõnetas meest, teda kergelt käsivarrest raputades, sest see hea mees oli balustraadile 
nõjatunud ja veidi tukkuma jäänud. 

«Mu härra,» ütles Gringoire, «ma tänan teid.» 

«Mis eest, mu härra?» vastas paks mees haigutades. 

«Ma näen, mis teid eksitab,» jätkas poeet. «Kõik see lärm siin ei lase teil rahulikult pealt 
kuulata. Aga pole 

viga: teie nimi kestab tulevaiski põlvedes edasi. Kuidas on teie nimi?» 

«Renauld Chäteau, Chätelet' pitsatihoidja, teie teenistuses.» 

«Härra Chäteau, teie olete siin ainus muusade esindaja,» ütles Gringoire. 

«Teie olete väga lahke, mu härra,» vastas Chätelet' pitsatihoidja. 

«Teie olete ainus,» jätkas Gringoire, «kes korralikult tükki kuulas. Mis te tast arvate?» 

«Noh!» vastas paks ametimees ikka veel unega võideldes. «Üsna lõbus tükk teine!» 

Gringoire'il tuli selle kiitusega rahule jääda, sest käteplagina mürin ja ääretud 
vaimustushüüded katkestasid äkki selle vestluse. Narride paavst oli valitud. 

«Braavo, braavo, braavo!» kisas rahvas igast nurgast. 

See oli tõepoolest imelik lõust, mis sel silmapilgul roseti augus säras. Pärast kõiki neid 
viie- ja kuuekan-dilisi ning vormituid nägusid, mis üksteise järel august olid paistnud, ilma 
et nad seda grotesksuse ideaali oleksid väljendanud, mis rahva orgiast elevil meelekujutuses 
oli tekkinud, võis võitjaks saada ainult niisugune meeliülendav lõust, nagu see nüüd 
koosolijaid hämmastas. Isegi Coppenole plaksutas talle; Clopin Trouillefou aga, kes ka 
võistles (ja kes võis oma näo jumal teab kui inetuks moonutada), tunnistas enese võidetuks. 
Meie ütleme sedasama. Me ei katsugi lugejale pilti anda sellest neljakandilisest ninast, 
sellest hobuseraua moodi suust, sellest pisikesest vasakust silmast, mis ruske kulmupõõsa 
varju kadus, kuna kogu ta paremat silma varjas määratu suur käsn; neist korratuist, mitmest 
kohast katkistest hammastest, mis meenutasid kindlus-müüri sakke; sellest rakkus huulest, 
mida üks ta hammastest kinni haaras nagu elevandi kihv; sellest vaoga lõuast ja enne kõike 
üle selle kõige laotunud ilmest, mis oli tigeduse, imestuse ja kurbuse segu. Eks katsugu seda 
tervikuna kujutleda, kes saab! 

Vaimustus oli üksmeelne. Tungiti kabeli poole. Sealt toodi üldise võidutsemise saatel 
õnnelik narride paavst välja. Aga just siis tõusis imetlus ja üllatus kõrgeimale tipule. 
Grimass oligi ta tõeline nägu. 

Pigemini kogu ta isik oli mingi grimass. Matsaka pea peal kasvasid punased 
juukseharjased, õlgade vahel oli päratu küür, millele eespool vastas pugu; sääred ja kintsud 


olid nii võõrastavalt kiiva kasvanud, et jalad ainult põlvedest kokku puutusid, eestpoolt 
vaadatuna paistsid nad kahe vartpidi kokku pandud sirbi moodi; jalalabad ja peod olid 
ebaloomulikult suured. Ja kõige selle vormi-tuse juures oli kogu ta kujule siiski omane 
mingi hirmuäratav tugevuse, nobeduse ja julguse ilme. Ta oli imelik erand põlisest 
seadusest, mille järel nii jõud kui ka ilu peab tekkima harmooniast. Säärane oli paavst, keda 
narrid endale välja olid valinud. 

Ta oli nagu purustatud hiiglane, kes tükkidest uuesti oskamatult kokku oli pandud. 

Kui see küklooplik olend kabeli lävele ilmus, liikumatu ja tüse, peaaegu niisama lai kui 
pikk, «juba aluselt ruudukujuline», nagu ütleb üks suur mees, kui rahvas nägi ta pooleldi 
punast, pooleldi lillat kuube, mille külge olid õmmeldud hõbedased kuljused, ennekõike aga 
ta võrratut inetust, tundis ta tema otsekohe ära ja hüüdis nagu ühest suust: 

«See on Ouasimodo, kellalööja! See on Ouasimodo, Jumalaema kiriku küürakas! 
ühesilmne Ouasimodo! Kõverjalg Ouasimodo! Elagu, elagu!» 

Nagu näete, oli tol vaesel kuradil rohkesti nimesid. 

«Hoidke end, rasedad naised!» * karjusid skolaarid. 

«Või kes rasedaks soovivad jääda!» lisas Joannes. 

Naised peitsid tõesti oma näod ära. 

«Vastik pärdik niisugune!» ütles üks naine. 

«Niisama tige kui inetu!» lisas teine. 

«See on kurat ise,» lisas kolmas. 

«Mul on õnnetus elada peakiriku juures, kogu öö kuulen ma teda katust mööda hulkuvat.» 

«Koos kassidega.» 

«Ta hulgub alati meie katuste].» 

«Ta pillub meile korstnast nõidusi alla.» 

«Hiljuti tegi ta mulle grimasse mu katuseakna taga. Ma pidasin teda meheks. Mul oli 
hirm!» 

«Ta käib kindlasti nõiasabatil. Kord unustas ta oma luua mu solgiämbrisse.» 

«Oh, milline vastik nägu sel küürakal on!» 

«Oh, kui jälk!» 

«Puh!» 

Mehed seevastu olid vaimustatud ja plaksutasid käsi. 

Ouasimodo, kõige selle ärevuse põhjus, seisis ikka veel süngena ja tõsisena liikumatult 
kabeli lävel ja laskis end imetleda. 

Üks skolaar (vist Robin Poussepain) tikkus talle nina alla ja naeris talle näkku. Ouasimodo 
võttis tal rahulikult vööst kinni ja virutas ta kümme sammu eemale rahva sekka. Kõige selle 
juures ei lausunud ta sõnagi. 

Meister Coppenole oli hämmastunud ja astus talle ligi. 

«Kurat võtku, oled sina aga inetuse tipp, pole mina eluilmaski säherdust näinud. Oleksid 
väärt paavst olema mitte üksnes Pariisis, vaid ka Roomas.» 

Ja ta pani oma käe lõbusalt ta õlale. Ouasimodo ei liigatanudki. Coppenole jätkas: 

«Sa oled mul niisugune number, kellega ma heameelega lonksu kokku jooksin, maksku 
see mulle kas või tosin Tours'i naela *. Mis sina arvad?» 

Ouasimodo ei vastanud. 

«Saatana pihta!» hüüdis sukakuduja. «Oled sa kurt 

või?» 


Tõepoolest, ta oligi kurt. Coppenole'i pealekäimine hakkas teda tüütama. Ta pöördus 
äkki nii hirmsa hammaste kiristamisega suka-kuduja poole, et flaami hiiglane tagasi 
kohkus nagu buldog kassi ees. 

Siis tekkis selle veidra isiku ümber hirmu ja aukartuse sõõr, mille raadius oli vähemalt 
viisteistkümmend sammu, üks vana eit seletas meister Coppenole'ile, et Ouasimodo on kurt. 
«Kurt!» naeris sukakuduja oma laia flaami naeru. «Kuradi pihta, see on ju siis päris õige 

paavst!» 

«Hei, ma tunnen teda,» hüüdis Jehan, kes lõpuks kapi-teeli otsast maha oli roninud, et 
Ouasimodot lähemalt kaeda, «see on ju mu venna ülemdiakoni kellalööja. Tere, 
Ouasimodo!» 

«Kuradi mees!» ütles Robin Poussepain, kelle kondid veel valutasid. «Vaata, on küürakas; 
kui kõnnib, kõverjalg; vaatab sind, on ühesilmne;- kõneled temaga, on kurt. Aga kas sel 
Polüfemosel üldse on keelt?» 

49 

«Ta kõneleb, kui tahab,» ütles eit, «ta on kellade löömisest kurdiks jäänud. Ta pole aga 
tumm.» 

«See puudus veel,» lausus Jehan. 

«Tal on ka üks silm ülearu,» lisas Robin Poussepain. 

«Sugugi mitte,» ütles Jehan õiglaselt, «ühesilmne on palju puudulikum kui pime. Ta teab, 
mis tal puudub.» 

Vahepeal olid kõik kerjused, teenijad, taskuvargad, ühes nendega ka skolaarid rongkäigus 
läinud kohtu-kirjutajate kapist narride paavsti jaoks otsima papist tiaarat ja kentsakat 
kirikukuube. Ouasimodo laskis end riietada kulmu kortsutamata ja teatud kõrgi kuulekusega. 
Siis pandi ta istuma kirjule kanderaamile. Kaksteistkümmend narrivennastu liiget tõstsid ta 
oma õlgadele. Mingi kibe ja ülbe heameel levis üle kükloobi sünge näo, kui ta oma 
vormitute jalgade all nägi kõiki neid ilusate, sirgete ja hästivormitud inimlaste päid. Kisa- 
tegev kaltskaabakate rongkäik alustas oma teekonda nagu tavaliselt Palee sisemistest 
käikudest, et siis minna välja tänavale. 


VI. ESMERALDA 


Me oleme rõõmsad oma lugejaile teatades, et kogu selle sündmuse kestel ei lasknud 
Gringoire ennast ega oma tükki eksitada. Temast õhutatult olid näitlejad komöödiat 
vahetpidamata edasi võristanud ja ta ise oli kogu aeg neid kuulanud. Ta oli mürgli kohta 
teatud seisukoha võtnud ja oli otsustanud oma asja lõpuni viia, kindlasti lootes, et rahva 
tähelepanu veel tema poole pöördub. See lootusesädemeke lõi ergama, kui ta nägi 
Ouasimodot ja Coppenole'i ühes narride paavsti jõuguga suure kisa ja käraga saalist välja 
minevat. Rahvahulk ruttas õhinal neile järele. «Hüva,» ütles ta endale, «nüüd lähevad kõik 
rahurikkujad minema.» Kahjuks olid need rahurikkujad kogu rahvahulk, ühe minutiga oli 
saal tühi. 

Tõtt öelda, saali jäid veel mõned pealtvaatajad. Need olid naised, raugad ja lapsed, kel 
küllalt oli sellest lärmist ja märulist. Mõned neist kõndisid üksikult ringi, teised olid 
sammaste ümber kogunenud. Mõned skolaarid istusid kaksiratsa aknalaudadel ja vaatasid 
välja platsile. 

«Noh,» mõtles Gringoire, «inimesi on veel küllalt jäänud, et minu müsteeriumi lõpuni 
kuulata. Neid on küll vähe, aga see kõik on valitud publik, haritud rahvas.» 


Püha Maria tulekut pidi sel hetkel saatma muusika ja see pidi kõige suuremat mõju 
avaldama, kuid muusikud puudusid. Gringoire märkas, et ta muusika oli ühes narride paavsti 
rongiga minema läinud. «Läheb ka ilma!» ütles ta külmavereliselt. 

Ta ligines kodanike rühmale, kellest arvas, et nad ta tüki üle kõnelevad. Siin mõni katke 
vestlusest, mida ta kuulis: 

«Teie, meister Cheneteau, teate ju Navarra lossi, mis härra de Nemours'i oma oli?» «Jah, 
Brague'i kabeli vastas.» 

«Vaat selle üüris fiskus Guillaume Alixandre'ile ja saab nüüd aastas kuus Pariisi naela ja 
kaheksa sol'i üüri.» 

«Ah, kuidas need üürid küll tõusevad!» «Pole viga!» õhkas Gringoire endamisi. «Küll 
teised kuulavad.» 

«Seltsimehed!» karjus äkki üks noortest poistest ülal aknalaual. «Esmeralda, Esmeralda on 
platsil!» 

Sel sõnal oli maagiline mõju. Kõik, kes saali olid jäänud, ruttasid akendele, ronisid üles 
aknalaudadele, et välja vaadata. 

«Esmeralda! Esmeralda!» kordasid kõik. 

Samal ajal kuuldi väljast vägevat käteplaginat. 

«Mis Esmeralda?» küsis Gringoire, käsi lootusetult kokku pannes. «Ah mu jumal, näib, et 
nüüd hakatakse akendest välja ronima!» 

Ta pöördus marmorlaua poole ja nägi, et etendus on katkenud. Just sel silmapilgul pidi 
Jupiter oma välguga ilmuma. Kuid Jupiter seisis liikumatult all lava lähedal. 

«Michel Giborne!» hüüdis poeet ärritatult. «Mis sa vahid? Kus su osa on? Roni aga üles!» 

«Kus ma ronin, üks skolaar on redeli kaasa võtnud.» 

Gringoire vaatas järele. Redel oli tõepoolest kadunud. Igasugune ühendus näidendi sõlme 
ja lahenduse vahel oli katkenud. 

«Naljamees!» pigistas ta hammaste vahelt. «Milleks ta redeli kaasa pidi võtma?» 

«Et Esmeraldat vaadata,» vastas Jupiter haledalt. «Ta ütles: «Näe, redel, mida keegi ei 
tarvita,» ja viiski selle ära.» 

See oli viimane hoop. Gringoire võttis selle vastu alistumusega. 

«Kasige kus kurat!» hüüdis ta komödiantidele. «Kui minule makstakse, saate teiegi!» 

Ta tõmbus noruspäi tagasi, kuid viimasena, nagu kunagi sõjapealik, kes vahvalt on 
sõdinud. 

Ja mööda Palee keerdtreppe alla minnes ümises ta hammaste vahelt: 

«Missugused eeslid! Missugused tainapead need pariislased on! Tulevad müsteeriumi 
kuulama, aga ei kuula midagi! Kõigest muust on nad huvitatud, olgu see Clopin Trouillefou, 
kardinal, Coppenole, Ouasimodo või kurat ise, ainult neitsist Mariast mitte! Oleksin ma seda 
teadnud, ma teile pärdikuile oleksin mariasid näidanud! Tulen siia, et kuulajate nägusid 
vaadata, näen aga ainult selgi! Olla poeet ja sattuda apteekri ossa! ütleme, et Homeros on 
kreeka külasid mööda kerjamas käinud ja Ovidius Naso moskvalaste juures pagulasena sur- 
nud! * Aga kurat mind võtku, kui majaipaksin, mida nad oma Esmeraldaga mõtlevad! Mis 
sõna see on? Vist midagi mustlase keeli.» 


TEINE RAAMAT 


LI. VIHMA KAEST RÄÄSTA ALLA 


Jaanuaris tuleb öö kaunis vara. Tänavad olid juba pimedad, kui Gringoire Paleest välja 
tuli. See pimedus meeldis talle. Ta ihaldas jõuda kuhugi hämarasse, tühja tänavasse, et seal 
segamatult järele mõelda ja siis filosoofina poeedi haavadele palsamit panna. Filosoofia 
oligi talle ainsaks paopaigaks, sest öökorterit tal polnud. Pärast näidendi hiilgavat 
läbikukkumist ei julgenud ta enam korterisse minna, mis asus Jõelao tänavas, vastu 
Heinasadamat, sest ta oli lootnud härra prevoolt oma pulmaluule eest saada nii palju, et ta 
meister Guil-laume Doulx-Sire'ile, Pariisi loomamaksude rentnikule, oma kuue kuu üürivõla 
saab ära maksta, see tähendab kokku kaksteist Pariisi sol'i, mis tegi kaksteistkümmend korda 
rohkem välja, kui tal üldse varandust oli, kaasa arvatud püksid, särk ja müts. Sainte- 
Chapelle'i vangla väikese värava juures hetkeks varju leides ning järele mõeldes, kuhu 
ööbima minna — kogu Pariisi tänavate sillutis oli tal tarvitada —, tuli talle meelde, et nädal 
tagasi oli ta Kingaturu tänaval ühe ülemkohtu nõuniku ukse ees näinud kiviastet hobueesli 
selga ronimiseks ja endamisi mõelnud, et säärane kivi kõlbab parajal ajal kas sandile või 
poeedile oivaliselt padjaks. Ta tänas saatust, et see tal säärase hea mõtte oli lasknud pähe 
tulla. Aga kui ta parajasti üle Palee platsi kavatses minna, et jõuda Vanalinna tänavate 
keerulisse labürinti, kus asuvad kõik need Pütissepa, Villaturu, Kingaturu, Täituru ja muud 
kõverad tänavad, mida veel tänapäevalgi võib näha, aga juba üheksakordsete majadega, nägi 
ta narride paavsti rongkäiku samuti Paleest välja tulevat ja põiki üle ta tee tormavat hirmsa 
kisa ja käraga, 

tõrvikute heledal valgusel ja temalt ärameelitatud muusika saatel. See pilt osatas ta 
värskeid enesearmastuse haavu ja ta põgenes. Dramaatilise ebaõnnestumise meelekibeduses 
ärritas teda kõik see, mis vähegi seda õnnetut päeva meelde tuletas, ja pani ta haava uuesti 
verd jooksma. 

Ta tahtis Saint-Micheli silla poole minna, seal aga jooksid lapsed edasi-tagasi 
raketikeppide ja rakettidega. 

«Neetud tulevärk!» ütles Gringoire ja pöördus tagasi Vahetajate sillale. Sillale ehitatud 
majadele olid kolm suurt lipukangast üles tõmmatud, mis kujutasid kuningat, dofääni ja 
Flandria Marguerite'i; kuuel vähemal lipul võis ära tunda Austria hertsogit, Bourboni kardi- 
nali, krahv de Beaujeu'd, Madame JeanneM, härra Bourboni sohipoega ja mõnda veel. 
Kõike seda valgustasid tõrvikud ja rahvahulk aina imestas. 

«Õnnelik maalija, see Jehan Fourbeault!» õhkas Gringoire südamest ja pööras selja kõigile 
noile lippudele-ja lipukestele. Ta ees avanes tänav, mis näis nii pime ja tühi olevat, et ta 
lootis seal lahti saada kõigest pidukärast ja -särast. Ta valis selle tee. Mõne hetke järel 
põrkas ta jalg millegi vastu. Ta komistas ja kukkus. See oli kimp meiupuuoksi, mida 
kohtukirjutajad piduliku päeva auks hommikul kohtupalati eesistuja ukse ette olid pannud. 
Gringoire sai sellestki äpardusest kangelaslikult üle, ta tõusis püsti ja jõudis jõe äärde. Ta 
jättis selja taha tsiviilkohtu ja kriminaalkohtu vanglahooned, läks piki kuningaaedade suurt 
müüri kulgevat sillutamata tänavat, kus pori üle jalapöia ulatus, ja jõudis Vanalinna 
lääneossa, kus ta mõni aeg Lehmade Ülevedaja saarekest silmitses, mis nüüd Uue silla ja 
pronkshobuse alla ära on kadunud. Saareke teisel pool kitsast valkjat veepinda paistis talle 
pimedas musta massina. Väikese tulukese valgusel võis siin aimata mingit mesipuu laadi 
hütti, kus lehmade ülevedaja öösiti peavarju leidis. 

«Õnnelik parvemees!» mõtles Gringoire. «Sa ei unista kuulsusest ega tee pulmaluulet! Mis 
puutuvad sinusse naisi võtvad kuningad ja Burgundia hertsoginnad? Ei tunne sa ka muid 
karikakraid peale nende, mida aprillikuu aas su lehmade jaoks kasvatab! Aga mina, poeet, 

olen välja vilistatud, ma lõdisen, ma olen kaksteist sol'i üüri võlgu ja mu tallad on nii 
õhukesed, et kõlbaksid su laternaklaasideks. Tänan sind, parvemees! Su onn rahustab mu 
pilku ja laseb mind Pariisi unustada!» 

Ta ärkas oma lüürilisest joobumusest tugeva paugu läbi, mis äkitselt õnneliku onni poolt 
lajatas. See oli ülevedaja, kes omamoodi päeva rõõmudest osa võttes raketi õhku kõmmutas. 

See kõmakas ajas Gringoire'il kananaha üle ihu. 

«Neetud pidu!» hüüdis ta. «Pead sa mul ka kannul olema kõigis paigus! Oh jumal, isegi 
lehmade ülevedajani jätkub sind!» 

Siis vaatles ta Seine'i oma jalge ees ja teda haaras hirmus kiusatus: 

«Ah,» lausus ta, «kui meelsasti hüppaksin vette, kui ta ainult nii külm poleks!» 

Siis tuli ta meeleheitlikule otsusele. Kui tal võimatu oli pääseda narride paavsti, Jehan 
Fourbeault' lippude, meiuokste kimpude, ilutulede ning paukude eest, kas siis parem pole 
julgelt otse peo südamesse tungida ja Greve'i platsile minna. 

«Vähemalt leian sealt,» mõtles ta, «ühe rõõmutule tukigi, et sooja saada, võin vahest 
suhugi pista mõne raasukese kolmest suurest suhkrust tehtud kuninglikust vapist, mis rahva 
jaoks linnapuhvetisse pidi välja pandama.» 


II. GREVE'I PLATS 


Tolleaegsest Greve'i platsist on säilinud ainult vaevalt märgatav jälg: veetlev tornike platsi 
põhjanurgas. Juba on sellelgi skulptuuride teravad piirjooned jämeda krohvi alla maetud, 
võib-olla kaob ta varsti täielikult selle uute pealekasvavate majade uputuse alla, mis nii 
kiiresti kõik Pariisi vanad fassaadid hävitab. 

Need, kes nagu meie iialgi Greve'i platsist üle ei lähe, heitmata kaastundmuse- ja 
poolehoiupilku sellele vaesele kahe Louis XV aegse majamüraka vahele surutud tornile, 
võivad oma mõttes kergesti rekonstrueerida kõik need hooned, mis tema külge kuulusid, ja 
nõnda tervena 

silme ette manada viieteistkümnenda sajandi vana gooti stiilis platsi. 

Nagu nüüdki, oli ta ka siis ebakorrapärane trapets, mida ühest küljest piiras kai, kolmest 
teisest küljest aga kõrgete, kitsaste ja süngete majade rida. Päeval võis imetleda nende 
ehituste mitmekesisust, mis kõik olid kaunistatud kivi- või puukujudega. Juba needki 
pakkusid täielikku ülevaadet kõigist keskaja elumajade stiilidest viieteistkümnendast tagasi 
kuni üheteistkümnenda sajandini. Siin võis näha lihtsaid aknaid, mis teravkaare välja 
tõrjusid, samuti romaani ümarkaare aknaid, mida omakorda teravkaared kõrvaldasid, nagu 
seda tookord näha võis Seine'i pool platsi nurgas Parkimise tänava pool küljes Roland'i torni 
vana maja alumisel korrusel, öösel aga võis sest hoonete massiivist eraldada ainult katuste 
musta sakilist piirjoont, mis teravahambulise ahelana platsi piiras. Terav vahe tolleaegsete 
linnade ja meieaegsete linnade vahel seisneb selles, et nüüd vaatavad platsidele ja tänavaile 
fassaadid, siis aga vaatasid katuseviilud. Kahe sajandi kestel on majad teisipidi pöördunud. 

Platsi idapoolse külje keskel kõrgus raskevõitu segastiilis ehitus, mis koosnes kolmest 
kõrvuolevast elumajast. Tal oli kolm nime, mis selgitasid ta ajalugu, otstarvet ja ehituslaadi: 
Dofääni maja, sest siin oli elanud Charles V dofäänina; Kaubandushoone, sest seda tarvitati 
raekojana; Sammasmaja (domus ad piloria), sest rida jämedaid sambaid hoidis ülal ta kolme 
korrust. Linn leidis sealt kõike, mida Pariisi-taoline linn vajas: kabeli jumalateenistuseks, 
kohtusaali kohtupidamiseks ja vajaduse korral «rehnuti» pidamiseks kunin-gameestega, 


katuse all arsenali, täis tulirelvi. Pariisi kodanikud teavad ju väga hästi, et mitte iga kord ei 
piisa palvetamisest ja kohtust linna õiguste kaitsmiseks, ja nii on neil raekoja pööningul 
varuks ka mõni vana roostetanud arkebuus. 

Platsil oli juba tookord sünge ilme, mis talle tänapäevani alles on jäänud vastikute 
mälestuste tõttu, mida ta äratab, ja Dominigue Boccadori sünge raekoja tõttu, mis on 
asendanud Sammasmaja. Peab ütlema, et võlla-sammas ja häbipost ehk kohus ja redel, nagu 
neid tookord 

nimetati, mis olid kõrvuti alatiseks tarvituseks keset sillutist püstitatud, mõjusid palju 
kaasa, et silmad kõrvale pöörati sellelt saatuslikult paigalt, kus nii palju elusaid ja terveid 
inimesi surmaga olid heidelnud ja kus aastat viiskümmend hiljem tekkis nõndanimetatud 
püha Vallier' * palavik, kabuhirmu-tõbi tapalava ees, haigustest kõige koledam, sest seda ei 
tekita jumal, vaid inimene. 

On lohutav mõelda (olgu möödaminnes öeldud), et surmanuhtlus, see feodaalse ühiskonna 
vana võim, on meie seadustest ja linnadest peaaegu välja tõrjutud, surmanuhtlus, mis 
kolmesaja aasta eest veel oma raud-ratastega, kivist võllasammastega, kõigi oma alatiseks 
tänavaile püstitatud piinariistadega valitses Greve'i platsil, Turuplatsil, Dofääni platsil, 
Trahoiri teeristil, Seaturul, koledal Montfauconil *, Seersantide väravas, Kasside väljakul 
ja Saint-Denis' väravas, arvestamata veel arvutuid prevoode, piiskopi, kapiitlite, abtide 
võllapuid ja priorite omi, kes õigust võisid mõista; arvestamata ka seaduslikke uputuspaiku 
Seine'i kaldal. On lohutav mõelda, et nüüd on üksteise järel kadunud kõik see surmanuhtluse 
varustus, piinariistade luksus, piinamisviiside fantaasiaküllane leidlikkus, mis Grand- 
Chätelet's iga viie aasta takka tarvilikuks tegid piina-pingi uuendamise. Surmanuhtlus on 
ühest seaduseraamatust teise kihutatud, ühelt platsilt teisele aetud ja nüüd pole meie tohutu 
suures Pariisis muud kohta kui too Greve'i platsi häbistatud nurk oma viletsa, varjatud, 
äreva, häbeliku giljotiiniga, mis alati näib kartvat, et ta värske teo pealt tabatakse — nii ruttu 
kaob ta jälle, kui ta oma hoobi on andnud! 


III. BESOS PARA GOLPESi 


Kui Pierre Gringoire Greve'i platsile jõudis, oli ta labi külmanud. Ta oli läinud Möldrite 
silla kaudu, et vältida rahva tõuklemist Vahetajate sillal ja Jehan Fourbeault' lippude 
nägemist, aga kõigi piiskopi veskite 


Suudlused hoopide vastu (hisp. k.). 

rattad olid teda mööda minnes poriga pritsinud ja ta kuub oli üleni märg. Ka näis talle, et 
tüki läbikukkumine teda veelgi rohkem lõdisema paneb. Seepärast ruttas ta rõõmutule poole, 
mis toredasti keset platsi põles. Kuid tihe rahvahulk ümbritses seda igast küljest. 

«Neetud pariislased!» ütles ta endale, sest tõelise draa-maluuletajana oli ta monoloogide 
sõber. «Nood seal ei lase mind jällegi tule ligidale! Ja mul oleks nii vaja ennast soojendada. 
Mu saapad on märjad, ja pealegi need neetud veskid, mis kõik oma pisarad mulle selga 
valasid! Kuradi piiskop oma veskitega! Tahaksin meeleldi teada, mis sihuke piiskop 
veskitega teeb! Kas ta mõtleb möldriks hakata? Kui talle selleks ainult mu needmist vaja 
läheb, siis võib ta selle saada ja temaga koos ta katedraal ning ta veskid! Küll näeme, kas 
need molutajad mind läbi lasevad! Mis nad seal õieti teevad! Soojendavad ennast, tore lõbu! 
Vahivad, kuidas sada haokubu põlevad: tore vaatepilt!» 


Ligemalt asja uurides nägi ta, et ring oli palju suurem kui vaid lihtsaks soojendamiseks 
kuningliku lõkke juures, selge oli ka, et vaatlejate hulka ei tõmmanud siia kokku ainult 
nende saja põleva haokoo ilu. 

Laial vahemaal rahva ja lõkke vahel tantsis noor tütarlaps. 

Kas too noor tütarlaps oli inimene, näkineid või ingel, seda ei saanud Gringoire, see 
skeptiline filosoof ja irooniline poeet, esimesel silmapilgul kindlaks teha, nii võlutud oli ta 
silmipimestavast nägemusest. 

Tütarlaps polnud suur, aga ta näis pikk oma sihvaka ja saleda piha tõttu. Ta oli tõmmu, 
küll aga võis aimata, et päeval oli ta ihul andaluusia ja rooma naiste ilusat kuldset helki. Ka 
ta väikesed jalad olid andaluusialikud, graatsilised jalatsid ümbritsesid neid kitsalt, kuid 
mugavalt. Ta tantsis, keerles ja tiirles vanal pärsia vaibal, mis lohakalt ta jalgade alla oli 
heidetud, ja iga kord, kui ta särav nägu keerutusel mööda vilksatas, pildus ta oma suurtest 
mustadest silmadest välkusid. 

Kõigi pilgud tema ümber olid pingul, kõigi suud lahti; ja tõepoolest, kui ta nii tantsis 
kuljustrummi saatel, kaks ümarat ja puhast käsivart üle pea sirutatud, ise peen, habras ja elav 
nagu herilane, seljas voltideta 

kuldmiidriga kirju undruk, mis kohevile läks ja aegajalt ta saledaid sääri näha laskis, õlad 
paljad, juuksed mustad ja silmis tuli — siis tundus ta tõesti üleloomuliku olendina. 

«Tõepoolest,» mõtles Gringoire, «see on salamander, näkineid, jumalanna, see on 
menaad!» 

Sel silmapilgul läks üks «salamandri» palmikuist lahti ja mingi kollane vasklitrike veeres 
maha. 

«Ah ei,» ütles ta, «see on mustlastüdruk.» 

Illusioon oli kadunud. 

Tütarlaps hakkas uuesti tantsima. Võttis maast kaks mõõka, pani nende otsad vastu laupa 
ja hakkas neid ühele poole keerama, ise ennast teisele poole keerates. See oli tõepoolest 
ikkagi ainult mustlastüdruk. Kui suur ka Gringoire'i pettumus polnud, kogu sel pildil oli 
siiski oma võlu, oma maagiline mõju; hele ja punane rõõmu-tuli helkis elavalt inimeste 
nägudel, kes sõõris seisid, ja ka noore tüdruku tõmmul laubal; kahvatu vastuhelk kõikuvate 
inimvarjudega langes platsi tagapõhjal ühest küljest Sammasmaja vanale mustale 
kõdunenud fassaadile, teiset küljest aga võlla kivist tulpadele. 

Tuhandete nägude hulgas, mida see tulehelk punaseks värvis, oli üks, mis näis kõigist 
teistest rohkem süvenevat tantsijanna vaatlemisse. See oli ühe mehe tõsine, vaikne, sünge 
nägu. See mees, kelle riideid ümbritseva rahva tõttu näha polnud, võis kõige rohkem 
kolmkümmend viis aastat vana olla, kuid ta pealagi oli paljas, ainult kõrva ääres paistsid 
olevat mõned harvad, juba hallid juuksesalgud, ta laiale kõrgele laubale oli korts tekkinud, 
sügavais silmis säras aga haruldane noorus, elujanu, sügav kirg. Ta jälgis vahetpidamata 
mustlastüdrukut, ja kuna noor muretu kuueteistkümneaastane plika oma tantsu ja 
hõljumisega kõigi vaimustust äratas, näis tema nägu üha süngemaks muutuvat. Aeg-ajalt 
vaheldus ta huultel naeratus ohkega, naeratus oli aga ohkest veelgi nukram. 

Noor tütarlaps jäi lõpuks hingeldades seisma ja rahvas plaksutas talle vaimustatult. 

«Djali,» hüüdis mustlastüdruk. 

Gringoire nägi neiu juurde tulevat ilusat väikest kitse, keda ta varem polnud märganud ja 
kes seni oli vaibaotsakesel 

lamanud ja oma käskijannat jälginud, kui see tantsis. Loom oli valge, vilgas ja erk, tal oli 
läikiv nahk, kullatud sarved ja sõrad ning kullatud kaelarihm. «Djali,» ütles tantsijanna, 


«järg on sinu käes.» Ta istus maha ja sirutas graatsiliselt kitse poole oma väikese 
kuljustrummi. 

«Djali,» jätkas ta, «mitmes kuu meil praegu on?» Kits tõstis oma eesmise jala üles ja lõi 
ühe korra vastu kuljustrummi. Oli tõesti aasta esimene kuu. Rahvas plaksutas. 

«Djali,» ütles tüdruk ja pööras trummi teisipidi, «mitmes kuupäev on täna?» 

Djali tõstis jällegi oma kuldjalakese üles ja lõi kuus korda vastu kuljustrummi. 

«Djali,» päris mustlastüdruk trummi jälle teisiti liigutades, «palju kell praegu on?» 

Djali lõi seitse korda. Samal hetkel lõi Sammasmaja tomnikell seitse. 

Rahvas oli hämmastunud. 

«Siin peab nõidus mängus olema,» kostis kellegi sünge hääl rahva hulgast. See oli too 
paljaspea, kes mustlastüdrukut silmist ei lasknud. 

Tütarlaps võpatas ja pöördus ümber. Kuid kätepla-gin summutas sünge hüüde, kustutas 
sellest viimse jäljegi, nii et ta uuesti kitse küsitlema hakkas. 

«Djali, mismoodi käib meister Guichard Grand-Remy, linna ammukittide ülem, 
küünlapäeva rongkäigu ajal?» 

Djali ajas end tagumistele jalgadele püsti, hakkas mökitama ja astus nii toredalt ja tähtsalt, 
et kõik ümberringi naerma pahvatasid, nähes paroodiat ammuküttide ülema vagatsemise 
kohta. 

«Djali,» jätkas noor tütarlaps, kasvavast edust julgust saades, «aga kuidas meister Jacgues 
Charmolue, kuninglik prokurör, vaimulikus kohtus kõnet peab?» 

Kits kükitas maha, hakkas mökitama oma esimesi jalgu veidralt liigutades, et puudus 
ainult vilets ladina ja prantsuse keel, siis oleks see tõesti Charmolue olnud nii liigutustelt, 
ilmelt kui ka asendilt. Rahvas plaksutas veel tormilisemalt. «Teotus! Mõnitus!» kostis jälle 
paljaspea hääl. 

Mustlastüdruk pöördus veel kord ümber. 

«Ah,» ütles ta, «jälle see vastik mees!» 

Siis ajas ta oma alumise huule ettepoole ja mossitas, nagu see talle nähtavasti omane oli, 
tegi korraks jala-kannal tiiru ja hakkas rahva seas kuljustrummiga ande korjama. 

Sadas suuri ja väikesi hõbe- ja vaskmünte. Äkki möödus ta GringoireMst ja see pistis oma 
käe nii mõtlematult tasku, et tüdruk seisma jäi. 

«Kurat!» hüüdis poeet, leides oma taskust eest ainult tühjuse. Ometi seisis noor tütarlaps ta 
ees, vaatas talle suurte silmadega otsa, sirutas oma trummikese tema poole ja ootas. 
Gringoire'i laubale tekkisid suured higi-tilgad. 

Oleks tal terve Peruu kuld * taskus olnud, ta oleks selle kõhklematult tantsijannale 
kinkinud. Aga tal polnud Peruu kulda, isegi Ameerikat polnud tol ajal veel avastatud. 

õnneks tuli talle appi ootamatu juhtum. 

«Kas sa kasid siit, Egiptuse rohutirts!» kuuldi platsi hämarast nurgast kiledat häält. Noor 
tütarlaps pöördus kohkunult ümber. See polnud enam paljaspäise hääl, see oli naise kuri ja 
äge hääl. 

Hüüatus, mis mustlastüdrukule hirmu tegi, sünnitas palju rõõmu lastele, kes platsil ringi 
hulkusid. 

«See on see Roland'i torni vanake,» karjusid nad taltsutamatult naerdes, «see on see 
kaltsukott, kes seal kirub! Pole vist süüa saanud. Viime talle siit mõne ülejäänud raasu!» 

Kõik nad tormasid Sammasmaja poole. 

Gringoire oli tantsijanna hämmeldust kasutanud, et minema lipsata. Laste kisa tuletas talle 
meelde, et ka tema polnud veel õhtust söönud. Ta jooksis kohe neile järele. Jõmpsikatel olid 
aga väledamad jalad: kui tema pärale jõudis, oli kõik juba söödud. Polnud järele jäänud isegi 


3 
2 


viletsat leiba, viis sol'i nael. Seintel polnud muud kui saledad liiliad * roosipõõsaste vahel, 
mida Mathieu Biterne aastal 1434 sinna oli maalinud. See aga oli kehv õhtueine! 

On kaunis paha õhtusöögita magama heita. Veel pahem on aga jääda tühja kõhuga ja mitte 
teada, kuhu magama heita. Gringoire'iga juhtuski nõnda. Polnud 

leiba ega ulualust, igalt poolt pigistas teda häda ja ta leidis, et häda on väga karm. Juba 
ammu oli ta avastanud selle tõe, et Jupiter oli inimesi loonud misantroo-pia-tujus ja et targal 
mehel tuleb kogu aeg heidelda saatusega, mis ta filosoofiat kaitseseisukorras hoiab. Mis 
temasse puutus, siis polnud ta näinud, et teda kunagi nii karmilt oleks piiratud: ta kuulis oma 
kõhtu nurisevat ja leidis ebaõige olevat, et kuri saatus ta filosoofiat näljaga võita katsub. 

Ta vajus üha enam nukrameelsetesse mõtetesse, kui teda äkki neist välja kiskus 
kummaline, äärmiselt mahe laul. Noor mustlastüdruk laulis. 

Ta hääles, samuti kui ta tantsus ja ilus, oli kirjeldamatut võlu, midagi nii-öelda puhast, 
kõlavat, õhulist, tiivulist. Ta laul oli pidev helisemine, meloodiate, ootamatute trillerite ja 
lihtsate lausete ahel, mida katkestasid teravad, vilistavad helid; vahelduvad heliredelid, mis 
isegi ööbiku tasakaalust oleksid välja viinud, mis aga siiski harmooniliselt liitusid; pehmed 
hõljuvad helikäigud, mis tõusid ja vajusid nagu noore laulja rindki. Ta kaunis nägu kajastas 
erakordse väljendusrikkusega kõiki ta laulu kapriise, alates kõige metsikumast joovastusest 
kuni kõige tagasihoidlikuma väärikuseni. Ta näis olevat vahel kui hullumeelne, vahel kui 
kuninganna. 

Laulu keelt Gringoire ei tundnud, paistis isegi, et lauljale eneselegi on see keel võõras, nii 
vähe vastasid väljendatud tunded laulu sõnadele. 

Nii said need neli rida ta suus metsiku rõõmulaulu 

ilme: 

Un cofre de gran rigueza 

Hallaron dentro un pilar, 

Dentro del, nuevas banderas 

Con figuras de espantar. 1 


Silmapilk hiljem tundis Gringoire, kuidas talle pisarad silma tulid, kui tütarlaps järgmist 
salmi erilise härdusega laulis: 

Alarabes de cavallo 

Sin poderse menear, 


1 Samba seest leiti rikas laegas, milles olid uued lipud koledate kujutustega (hisp. k.). 

Con espadas, y los ctiellos, 

Ballestas de buen echar.1 


Ta laul väljendas enamasti siiski rõõmu ja ta näis laulvat nagu linnuke rõkates ja muretult. 

Mustlastüdruku laul oli Gringoire'i mõtted lainetama pannud, nagu ujuv luik vee lainetama 
paneb. Ta kuulas teda võlutuna ja kõike unustades. Esimest korda üle mitme tunni oli see 
esimene kord, kus ta oma kannatused unustas. 

See silmapilk oli aga lühike. 

Sama naisehääl, mis mustlastüdruku tantsu oli katkestanud, katkestas nüüd ka ta laulu. 

«Kas sa jääd kord vait, põrgu ritsikas?» kisas ta samast hämarast väljakunurgast. 

Vaene ritsikas jäi kohe vait. Gringoire pani oma kõrvad kinni. 

«Oh sa neetud saekonts, juba purustasid sa kandle!» hüüdis ta. 


Teisedki vaatlejad nurisesid samuti. «Käigu kus kurat see kaltsukott!» ütlesid mõned. Ja 
vana nähtamatu hirmutis oleks peagi pidanud kahetsema oma kallaletungi mustlastüdrukule, 
kui samal hetkel kõigi tähelepanu poleks endale tõmmanud narride paavsti rongkäik, mis 
pärast mitmeid tänavaid kõigi oma tõrvikute ja lärmiga viimaks välja jõudis Greve'i platsile. 

See rongkäik, mida meie lugejad nägid Palee eest lahkuvat, oli teel olles end korraldanud 
ja oma ridadesse vastu võtnud kõiki sulisid, jõude olevaid vargaid ja hulguseid, kes Pariisis 
parajasti saadaval olid. Nii pakkus see Greve'i platsile saabudes väga auväärt pilti. 

Kõige ees liikusid mustlased. Nende eesotsas sõitis mustlaste hertsog* ratsa, tema ümber 
sammusid must-laskrahvid jalgsi, hoides ta valjaid ja jaluseid. Nende järel astusid mehed ja 
naised segamini, väikesed kisavad lapsepõnnid õlgadel; kõik, nii hertsog, krahvid kui muu 
rahvas olid kaltsudes ja kassikullas. Järgnes Argoo kuningriik *, see tähendab kõik 
Prantsusmaa 


1 Araablased liikumatult hobuse seljas, mõõkade ja heade vibu-püssidega (hisp. k.). 

vargapoisid, kes ritta olid seatud väärikuse järgi, kõige ees väiksemad vennad. Nõnda 
läksid nad neljakaupa, ehituna mitmesuguste märkidega, mis nad oma veidras ametis olid 
teeninud. Suurem osa olid sandid. Dhed lonkasid, teistel puudus käsi. Siin olid koos sulid, 
vurled, logardid, väristajad, maopaistjad; paadialused, võrukaelad, kaltskaabakad, võllaroad, 
igerikud, pätid, lõmp-rid, rihvandid, masuurikad, näpardid, kelle loetelu isegi Homerosele 
üle jõu käiks. Nõudis vaeva, et nende paadi-aluste ja kaltskaabakate keskel näha Argoo 
kuningat, kes kükitas väikeses vankris, mida kaks suurt koera vedasid. Argoo kuninga 
alamatele järgnes Galilea keisririigi * rahvas. Selle keiser Guillaume Rousseau sammus 
majesteetlikult purpurrüüs, mis oli täis veiniplekke, ta ees tantsisid sõjakalt ja märatsesid 
veiderdajad, ta kõrval aga ta sauakandjad, ta abimehed ja arvekoja kirjutajad. Lõpuks tuli 
kohtukirjutajate korporatsioon õitega kaunistatud meiupuudega, mustades rüüdes, jämedate 
vahaküünaldega ja muusikaga, mis oleks sobinud nõia-sabatile. Selle rahvahulga keskel 
kandsid narriven-nastu kõrgemad liikmed oma õlgadel kanderaami, millel rohkem küünlaid 
põles kui Sainte-Genevieve'i säilme-kirstul katku ajal.* Sellel kanderaamil säras kirikurüüs 
ja mitras vastne narride paavst, Jumalaema kiriku kellamees, küürakas Ouasimodo, sau käes. 

Igal salgal ses groteskses rongkäigus oli oma eri muusika. Mustlased tagusid oma 
balafesse ja kuljus-trumme. Argoolased, see üpris ebamusikaalne tõug, pidasid veel kinni 
vioolast*, karjase sarvest ja kaheteistkümnenda sajandi gooti rubebast *. Galilealaste 
kuningriik polnud palju kaugemale .jõudnud; vaevalt võis nende orkestris eraldada mõnda 
viletsat ribekat * kunsti lapseeast, millel võis mängida ainult re-la-mi'd. Narride paavsti 
ümber aga esinesid kõik selle ajastu muusika rikkused täieliku kakofooniana. Siin oli tiis- 
kant-, alt- ja tenorribekasid, igasugu flööte ja vaskpille. Küllap meie lugejad mäletavad, et 
see oli Gringoire'i orkester. 

Raske on kujutleda seda uhkuse ja õndsuse ilmet, mis Paleest Greve'i platsile tulles 
Ouasimodo kurba ja inetusse näkku oli ilmunud. Esmakordselt oma elus maites 

ta rahuldatud enesearmastuse mõnu. Siiamaani oli a tundnud ainult alandust, põlgust oma 
elujärje pärast, 'älkust oma isiku vastu. Kurt, nagu ta oli, maitses ta üüd tõelise paavstina 
selle rahvamassi poolehoiuaval-usi, keda ta vihkas sellepärast, et see teda vihkas. Mis ellest, 
et ta kogudus koosnes narridest, santidest, varastest ja kerjustest! See oli ikkagi rahvas, tema 
aga võimukandja. Ja ta võttis puhta rahana kõiki iroonilisi käte-plaksutusi, pilkavaid 
austusavaldusi, mille kohta tuleb öelda, et neisse oli veidi segatud päris tõelist kartust. Sest 
küürakas oli tugev, kõverjalg väle, kurt kuri: kolm omadust, mis võivad irvitajaid taltsutada. 


Muide, oleme kaugel arvamast, nagu oleks vastvalitud narride paavst endale aru andnud 
tunnetest, mida ta ise läbi elas või mida ta teistesse sisendas. Vaim, mis ses äbarikus elas, oli 
ise paratamatult teatud määrani puudulik ja kurt. Nii jäi talle enesele kõik, mis ta sel silma- 
pilgul läbi elas, ebamääraseks, selgusetuks ja segaseks. Ainult rõõm tungis sellest läbi ja 
uhkus võttis ikka enam võimust. Sünge ja õnnetu nägu kiirgas. 

Kui Ouasimodot ses pooljoovastuses Sammasmaja eest pidutsedes mööda kanti, nähti 
üllatuse ja hirmuga üht meest äkki rahvahulgast narride paavsti poole sööst-vat ja suure 
vihaga ta kullatud puust saua, ta paavsti-märki, tema käest ära kiskuvat. 

See hulljulge mees polnud keegi muu kui too paljaspea, kes äsja mustlaste rühma oli 
tunginud ja seal oma ähvardavate tigedate sõnadega vaesele tütarlapsele koleda hirmu peale 
ajanud. Tal oli seljas vaimulikurüü. Seni polnud Gringoire seda meest märganud, kui ta aga 
nüüd rahva seast välja tuli, tundis poeet ta ära. «See on ju minu Õpetaja,» hüüdis ta 
kohkunult, «dom Claude Frollo, ülemdiakon! Mida kuradit ta sest ühesilmaga peletisest 
peaks tahtma? See õgib ta silmapilk ära!» Tõusis tõesti õudne kisa. Koletu Ouasimodo oli 
oma kanderaamilt maha hüpanud ja naised pöörasid silmad kõrvale, et mitte näha, kuidas ta 
ülemdiakoni lõhki kisub. 

ühe hüppega oli ta preestri juures, vaatas talle otsa ja langes ta ette põlvili. 

Preester kiskus tal tiaara peast, murdis pooleks ta saua ja kiskus lõhki ta kassikullas kuue. 

Ouasimodo jäi põlvili, painutas pea alla ja pani käed paluvalt kokku. 

Siis tekkis nende vahel imelik kahekõne markide ja žestide varal, sest kumbki ei kõnelnud 
sõnagi. Preester seisis püsti, oli ärritatud, ähvardavalt vihane ja käskiv. Ouasimodo aga 
maas, alandlik ja armu paluv. Ja ometi võis Ouasimodo preestri kahtlemata oma pöidlaga 
puruks litsuda. 

Lõpuks raputas ülemdiakon Ouasimodot kõvasti õlast, andes märku, et ta üles tõuseks ja 
talle järele tuleks. 

Ouasimodo tõusis püsti. 

Oma esialgsest kohmetusest vabanenud narrivennastu tahtis oma nii äkki troonilt tõugatud 
paavsti kaitsma hakata. Mustlased, argoolased ja kogu kirjutajate korporatsioon piirasid 
preestri ümber. 

Ouasimodo asetus aga preestri ette, mängitas oma atleetlike rusikate lihaseid ja vahtis 
ründajaile otsa vihase tiigrina hambaid kiristades. 

Preester, kes oli tagasi saanud oma sünge ja tähtsa ilme, andis Ouasimodole märku ja 
tõmbus vaikides tagasi. 

Ouasimodo astus nüüd ees, rahvast teelt kõrvale tõugates. 

Kui plats ja rahvas neile juba selja taha oli jäänud, tahtis salkkond uudishimulikke ja 
päevavargaid neile järele minna. Nüüd asus Ouasimodo taha ja järgnes ülemdiakonile 
tagurpidi jändrikuna, tigeda peletisena, valmis igaühele kallale kargama. Ta pingutas oma 
liikmeid, lakkus oma metssea-kihvu ja urises vihase metsloomana, hoides rahvahulga 
hiiglalainetust vaos ainuüksi mõne liigutuse või pilguga. 

Nad mõlemad lasti minna kitsasse hämarasse tänavasse, kuhu keegi ei julgenud järele 
tulla: juba ainuüksi Ouasimodo õudne, hambaid kiristav kogu kaitses jälgimise eest. 

«Väga hämmastav!» lausus Gringoire. «Aga kust, kurat võtaks, saaksin ma õhtust süüa?» 

«TV. PAHANDUSED, MIS VÕIVAD TULLA, KUI ILUSALE NAISELE 
OHTUL MOODA TANAVAID JARELE KONNITAKSE 


Igaks juhuks oli Gringoire hakanud mustlastüdruku 
kannul käima. Ta nägi teda ühes kitsega Noategijate 
tänavasse pöörduvat. Samasse tänavasse pöördus 
temagi.,, 

«Miks mitte?» mõtles ta endamisi. 

Gringoire, Pariisi tänavate kogenud filosoof, oli tähele pannud, et miski ei soodusta 
unistusi nõnda kui järele-kõndimine ilusale naisele, pealegi teadmata, kuhu Ta läheb. Selles 
vabatahtlikus loobumises tahtevabadusest, selles oma fantaasia alistumises teise fantaasiale, 
kellel sellest aimugi pole, peitub mingi segu kummalisest rippumatusest ja pimedast 
kuulekusest, midagi vabaduse ja orjuse vahepealset, mis Gringoire'ile meeldis, oli ta ju õieti 
ebakindel, komplitseeritud vaim, mis otsib äärmusi ja kõigub alati kõigi inimlike kalduvuste 
vahel, üht teise varal neutraliseerides. Meeleldi võrdles ta ennast Muhamedi hauaga, mida 
kaks vastaspoolset magnetkivi kahele poole kisuvad ja mis igavesti kõigub sügavuse ja 
kõrguse, taeva ja maa, tõusu ja languse, seniidi ja nadiiri vahel. 

Kui Gringoire elaks meie päevil, kui toreda koha ta leiaks enesele klassika ja romantika 
vahepeal! 

Kuid ta polnud nii ürgaegne inimene, et elada kolmsada aastat, ja sellest on kahju. Tema 
puudumist on tänapäev eriti tunda. 

Et hakata möödujatel järel käima (ja eeskätt just naistel), nagu seda Gringoire meeleldi 
tegi, pole muide paremat ettekäänet, kui olla ilma öökorterita. 

Nii sammus ta siis mõtteisse vajunult noore tütarlapse kannul, kes sammu kiirustas ja 
ilusat kitse sörkima kihutas, kui nägi, et kodanikud koju läksid ja kõrtsid, need ainukesed 
müügikohad, mis sel päeval lahti olid, suleti. 

«Kuskil peab ta ometi elama,» mõtles Gringoire, «mustlasneidudel on hea süda. Kes 
teab?...» 

Mõttepunktides, mis ta oma küsimusele järgneda laskis, peitusid üpris kaunid kujutlused. 

Kuid kodanikest möödudes, kes enese järel uksi sulgesid, 

tabas ta nende vestlusest vahetevahel mõne katke, mis tema mõnusate lootuste võlu 
hävitas. 

Nii kohtusid ta lähedal kaks rauka, kes omavahel rääkisid. 

«Teate, meister Thibaut Fernicle, on kaunis külm.» 

(Gringoire teadis seda juba talve algusest saadik.) 

«Jah, seda küll, meister Boniface Disome! Küllap saame jälle säärase talve nagu kolm 
aastat tagasi, 80-ndal aastal. Siis maksis seljatäis puid kaheksa sol'i.» 

«Ah, meister Thibaut, see pole midagi 1407-nda talve kõrval, kui mardipäevast 
küünlapäevani valitses pakane, ja veel nii kange, et kohtupalati*sekretäril suures istun- 
gitesaalis iga kolmanda sõna järel tint sule otsas ära külmas, nii et tuli protokollimine 
katkestada.» 

Eemal aga vestlesid kaks naabrinaist läbi avatud akende, sel ajal kui udu nende küünlad 
pragisema pani. 

«Kas teie mees teile õnnetusest juba on jutustanud, emand Boudrague?» 

«Ei. Mis siis juhtus, emand Turguant?» 

«Kohtu notari Gilles Godini hobune olevat flaamlaste rongkäiku nähes peruks läinud ja 
tsölestiini * kloostri almusejagaja meister Philippot Avrillot' maha löönud.» 

«Tõesti?» 

«Tõsi mis tõsi.» 


«Linnakodaniku hobune pealegi! Mis te ütlete! Oleks veel mõni ratsaväelase hobune 
olnud!» 

Aknad tõmmati kinni. Gringoire aga oli oma mõtte-niidi kaotanud. 

Õnneks leidis ta selle jälle ruttu üles ning sidus selle otsad hõlpsasti ühte ja seda tänu 
mustlastüdrukule ja ta Djalile, kes endiselt tema ees käisid. Ta imetles nende kahe peene 
õrna, veetleva olendi väikesi jalgu, ilusaid vorme, nõtket astumist, neid peaaegu üheks 
kujuks kokku sulatades. Oma vastastikuse mõistmise ja sõpruse tõttu meenutasid nad kaht 
noort tütarlast; kerguse, väleduse ja nobeduse poolest aga võis mõlemat kitseks pidada. 

Tänavad muutusid üha pimedamaks ja tühjemaks. Ammu juba oli kostnud signaal tulede 
kustutamiseks ja ikka harvemini kohtas tänaval inimest või nähti aknas valgust. Gringoire 
oli mustlasneiu jälil jõudnud sellesse 

keerulisse tänavate, põiktänavate, umbtänavate puntrasse, mis ümbritseb vana Süüta Laste 
kalmistut ja sarnaneb kassi poolt sassiaetud lõngavihiga. «Neis tänavais on vähe loogikat!» 
ütles Gringoire, kes juba segi oli minemas neist lõpmatuist käänakuist, mis ikka jälle samale 
kohale näisid välja viivat, tütarlaps aga läks mööda teed, mis talle hästi tuttav pidi olema ja 
kus ta kõhklematult järjest rutemini kõndis. Mis puutub Grin-goire'isse, siis poleks ta 
aimanudki, kus ta on, kui ta möödaminnes ühel käänakul poleks silmanud Keskturu-ligidast 
kaheksanurgelist häbiposti, mille ažuurse tipu must siluett selgesti eraldus ühe Verdelet' 
tänava valgustatud maja akna taustal. 

Juba mõnda aega oli ta noore tütarlapse tähelepanu äratanud ja see oli kord isegi hetkeks 
seisma jäänud ja kasutanud valgusejuga, mis tuli kuskilt pagariäri avatud uksest, et 
Gringoire'i teravalt ülalt alla silmitseda. Pärast seda takseerimist ajas ta, nagu Gringoire 
märkas, oma huuled mossi nagu ennistki. Siis astus ta jälle edasi. 

Too huulte mossitamine andis Gringoire'ile põhjust järelemõtlemiseks. Kahtlemata oli 
selles kaunis grimassis põlgust ja pilget. Seepärast langetas ta pea, hakkas sillutise kive 
lugema ja tüdrukul pisut kaugema vahemaa tagant järel käima, kui ta äkki ühel 
tänavanurgal, kus ta tüdruku silmist oli kaotanud, läbilõikavat kiljatust kuulis. 

Ta kiirustas sammu. 

Tänav oli pime. Siiski andis õliga immutatud paklane taht, mis tänavanurgal raudvõre taga 
neitsi Maria jalgade ees põles, Gringoire'ile võimaluse näha, kuidas mustlastüdruk rabeleb 
kahe mehe käes, kes ta appikar-jumist katsusid summutada. Vaene väike kohkunud kit-seke 
laskis oma sarved alla ja mökitas. 

«Hei, öövahid, appi!» hüüdis Gringoire ja ruttas lähemale. Uks meestest, kes tüdrukut 
kinni hoidsid, pöördus tema poole. Ta nägi Ouasimodo jubedat nägu. 

Gringoire ei putkanud minema, vaid jäi nagu naelutatult paigale. 

Ouasimodo tuli talle kallale, paiskas ta üheainsa käeliigutusega neli sammu eemale, kadus 
siis kohe pimedikku, 

kaasa viies noort tütarlast, kes ta käsivarrel siidsallina alla rippus. Ta seltsiline läks talle 
järele, vaene kitseke aga jooksis nende kannul kaeblikult mökitades. 

«Appi! Mõrtsukad!» kisendas õnnetu mustlasneiu. 

«Pidage kinni, lurjused, laske see libu lahti!» hüüdis äkki müriseva häälega kõrvaltänavast 
järsku ilmunud ratsanik. 

See oli ammuküttide kapten kuninglikust kaitseväest. Ta oli pealaest jalatallani relvastatud 
ja hoidis käes mõõka. 

Ta kiskus kohkunud Ouasimodo käte vahelt mustlasneiu, pani ta risti üle sadula, ja kui 
koletu küürakas oma esialgsest kohmetusest võitu saades temale kallale sööstis, et oma saaki 


3 

kätte saada, hüppasid viis-kuusteist-kümmend kütti kapteni selja tagant välja, kõigil paljad 
mõõgad peos. 

See oli kuningliku kaitseväe salk, mis Pariisi prevoo härra Robert d'Estouteville'i poolt 
välja oli saadetud öövalvet kontrollima. 

Ouasimodo piirati ümber, võeti kinni, seoti käsist ja jalust. Ta möirgas, vahutas, 
hammustas ja oleks olnud päeva aeg, oleks kahtlemata üksnes ta nägu, mis vihast veelgi 
hirmsamaks muutus, kogu salkkonna põgenema ajanud, öö aga võttis talt hirmsaima relva, 
inetuse. 

Ouasimodo kaaslane oli rüseluse ajal jalga lasknud. 

Mustlasneiu ajas end ohvitseri sa. dulas graatsiliselt sirgu, toetas oma käed noormehe 
õlgadele ja vaatas talle mõned sekundid uurivalt otsa, nagu tahaks ta tema meeldivat 
näoilmet ja rüütellikku abi imetleda. Siis katkestas ta esimesena vaikuse ja küsis oma õrna 
häält veelgi õrnemaks muutes: 

«Kuidas on teie nimi, härra ohvitser?» 

«Kapten Phoebus de Chäteaupers, teie teenistuses, mu kaunitar!» vastas ohvitser uljamat 
rühti võttes. 

«Tänan,» vastas tüdruk. 

Ja sellal kui kapten Phoebus oma burgundlikke vurrusid keerutas, lipsas tüdruk hobuselt 
noolena maha ja kadus nagu välk. 

«Vannun paavsti naba juures,» kirus kapten, lastes köidikuid Ouasimodo ümber kõvemini 
kinni tõmmata, «meelsamini oleksin tahtnud seda plikat kinni hoida!» 

«Mis parata, kapten,» ütles üks sandarm, «linnuke lendas minema, nahkhiir jäi pihku.» 


V. ÄPARDUSED JÄTKUVAD 


Gringoire oli kukkumisest uimasena tänavanurgale armurikka neitsi Maria ette lamama 
jäänud. Vähehaaval hakkas ta toibuma; mõni minut hõljus ta veel mingis poolärkvel 
uneluses, millel ei puudunud oma mõnu ja kus mustlasneiu ning ta kitsekese õhulised kujud 
ühte sulasid Ouasimodo raske rusikaga. See seisund ei kestnud aga kaua. Kaunis tugev 
külmatunne selles kehaosas, mis vastu maad oli, äratas teda äkki ja ta mõtted said tagasi 
selguse. «Kust see jahedus?» küsis ta järsku. Siis alles märkas ta, et oli sattunud renni. 

«Kuradi küürakas kükloop!» urises ta hammaste vahelt ja katsus end püsti ajada. Kuid ta 
oli veel oimetu ja keha valutas: tuli paigale jääda. Käsi sai ta siiski liigutada, ta pigistas nina 
kinni ja alistus saatusele. 

«Pariisi pori,» mõtles ta, (ta uskus kindlasti, et too renn jääbki ta ööasemeks — «Mis teha 
puhkepaigas muud kui mitte unistada?» *) «Pariisi pori lehkab aga imelikult, selles peab 
olema väga rohkel määral lenduvaid ja lämmastikulisi soolasid. Nii vähemalt arvab meister 
Nicolas Flamel * ja ka hermeetikud *.» 

Sõna «hermeetikud» juures tuli talle äkki meelde ülemdiakon Claude Frollo. Ta meenutas 
vägivallastseeni, mille tunnistajaks ta äsja oli olnud: kuidas mustlasneiu oli rabelnud kahe 
mehe käte vahel ja kuidas Ouasimodol oli abiline. Ning ta mälestustest kerkis ebamäärasena 
üles ülemdiakoni tusane ja kõrk nägu. «Oleks aga imelik!» mõtles ta ja hakkas seda kõike 
aluseks võttes püstitama oletuste fantastilist hoonet, seda filosoofide, kaardimajakest. Kuid 
veel kord reaalsusse jõudes hüüdis ta: «Pagan võtaks, ma külman ju siin ära!» 

Ta ase muutus tõesti järjest talumatumaks. Iga renni-vee osake viis Gringoire'i kehast ühe 
soojuseosakese enesega kaasa ja järjest ebameeldivamalt hakkas temperatuur keha ja vee 
vahel ühtlaseks minema. 

Siis aga tabas teda uus häda. 

Kari lapsi, noid väikesi metsikuid paljasjalgseid nadi-kaelu, keda Pariisis juba ammust 
aega tänavapoiste nime all tuntakse ja kes tol ajal, kui ka meie veel jõmpsikad olime, meile 
õhtuti koolist koju minnes alati kive järele pildusid, sest meie püksid nii katki polnud kui 
neil, — üks salk sääraseid võrukaelu jooksis parajasti põiktänavasse, kus Gringoire lamas. 
Kõvasti naerdes ja karjudes ning vähe hoolides naabrite unerahust, vedasid nad enda järel 
mingit vormitut kotti ja nende puu. kingade klõbin oleks surnugi võinud üles äratada. Grin- 
goire, kel veel hing sees oli, ajas end istukile. 

«Hei, Henneguin Dandeche! Hei, Jehan Pincebourde!» kisasid nad kõigest kõrist. «Vana 
rauakaupmees Eus-tache Moubon suri praegu. Saime ta õlekoti kätte, teeme sellest 
rõõmutuid! Täna on ju pidupäev flaamlaste auks!» 

Nad jõudsid Gringoire'i kohale teda märkamata ja kott lendas talle otse pähe. Samal ajal 
võttis üks neist peotäie õlgi ja läks neid püha neitsi Maria ees põlevast tähist süütama. 

«Kurat ja põrgu!» urises Gringoire. «Nüüd saab kuumust ülearugi!» 

Silmapilk oli kriitiline. Gringoire pidi jääma tule ja vee vahele. Ta tegi üleloomuliku 
pingutuse, mida võib teha ainult valerahategija, kui teda keeva vette tahetakse visata. Ta ajas 
end püsti, viskas koti poistele selga ja jooksis minema. 

«Püha Neitsi!» karjusid lapsed. «Rauakaupmees on kodukäija!» ja põgenesid omapuhku. 

Õlekott jäi üksi lahinguväljale. Belleforet *, paater le Juge ja Corrozet * kinnitavad, et 
järgmisel päeval tolle linnajao vaimulikud koti pidulikult ära viisid ja ta Sainte-Õpportune'i 
kiriku varakambrisse paigutasid. Kuni 1789-nda aastani andis see püha aare häid sisse- 
tulekuid Mauconseil' tänava nurgal oleva neitsi Maria kuju imeteo tõttu. Ööl vastu 7-ndat 
jaanuari 1482 oli ta ainuüksi oma olemasoluga kurjad vaimud välja ajanud surnud Eustache 
Moubonist, kes kuradit narrida tahtes oli surivoodil oma hinge kavalalt õlekotti peitnud. 

VI. KATKINE KRUUS 


Meie poeet jooksis mõnda aega tuhatnelja edasi, ilma et ise oleks teadnud kuhu, põrgates 
mitu korda peaga vastu majanurki, hüpates üle mitmest rentslist, rutates läbi paljudest 
tänavatest ja põiktänavatest, otsides pääsu ja rühkides edasi mööda Keskturu kõveraid 
käike, uurides oma paanilises hirmus seda, mida ürikute kaunis ladina keeles nimetatakse 
tota via, cheminum et via-riaks Äkki jäi ta seisma, kõigepealt küll seetõttu, et, ta hingeldas, 
siis sellepärast, et ta mõtetes tekkinud dilemma tast äkki kinni haaras. «Mulle näib, meister 
Pierre Gringoire,» ütles ta endale näppu otsaesisele pannes, «sa jooksed nagu mõni tobu. 
Väikesed jõnglased ei tundnud sinu ees sugugi vähem hirmu kui sina nende ees. Kui ma ei 
eksi, kuulsid sa nende puukingade klõbinat, kui nad lõuna poole põgenesid, sa ise aga jook- 
sid põhja poole. Järelikult emba-kumba: kui nad põgenesid, siis on õlekott, mille nad 
hirmuga maha unustasid, just see sõbralik voodi, mida sa juba hommikust saadik taga ajad ja 
mida nüüd sulle neitsi Maria imekombel saadab tasuks selle eest, et oled tema auks 
moralitee loonud mitmesuguste tseremooniatega, kui nad aga ei põgenenud, siis panid nad 
õlekoti põlema ja siis on see just too ihaldatav lõke, mida sa nii vajad, et head meelt tunda, 
ennast kuivatada ja soojendada. Mõlemal juhul, olgu siis tegemist lõkke või asemega, 
on Õlekott ikkagi taeva kingitus. Võib-olla laskis püha neitsi Maria Mauconseil" tänava 
nurgal Eustache Mouboni just selleks ära surra. Teed rumalust, kui selle eest põgened, mida 
otsid. Oled lihtsalt tobu!» 


Ta pöördus ümber. Hoides nina vastu tuult ning teritades kõrvu püüdis ta ringi vaadates 
leida õnnetoovat õlekotti. Kuid asjata. Ta eksles majamürakate vahei, umbtänavates ja 
teeristmeil, kõhkles ja kahtles alalõpmata ning eksis viimaks lõplikult pimedate tänavate 
rägas hullemini kui Tournelle'i lossi labürindis. Lõpuks kaotas ta kannatuse ja hüüdis uhkelt: 
«Neetud olgu kõik 


1 Kogu tee, rada ja teesse kuuluv (köögilad. k.). 

teeristid! Kurat ise on nad oma hargi taoliseks teinud. 

See hüüd leevendas teda pisut ja mingi punakas helk, mida ta sel silmapilgul pika kitsa 
tänava otsas märkas, äratas temas lootust. 

«Jumal tänatud!» ütles ta. «Seal põlebki ju mu õle- 

kott!» 

Ja võrreldes ennast tüürimehega, kes öösel põhja on minemas, lisas ta hardalt: «Salve, 
salve, maris stella!»' 

Kas mõtles ta selle litaaniast laenatud lausega püha Neitsit või õlekotti, seda ei tea me 
öelda. 

Vaevalt sai ta mõne sammu astuda mööda pikka, sillutamata tänavat, mis allapoole 
laskudes ikka porisemaks ning järsemaks muutus, kui äkki midagi õige imelikku ta silma 
puutus. Tänav polnud tühi, siin-seal liikus ebamääraseid ja vormituid tompusid, kes 
suundusid piki tänavat tulukese poole, mis vilkus tänava otsas, ja sarnanesid nende 
kohmakate putukatega, kes öösel kõrrelt kõrrele ronivad, et karjase tulele ligemale jõuda. 

Tühi tasku teeb seiklushimuliseks. Gringoire läks ikka edasi ja jõudis varsti järele tõugule, 
kes kõige laisemalt edasi liikus. Liginedes nägi ta, et see oli vilets sant, kes oma käte varal 
edasi komberdas nagu ämblik, kellel ainult kaks jalga on järele jäänud. Kui Gringoire sellest 
inimnäoga ämblikutaolisest olendist mööda läks, hüüdis see tema poole haleda häälega: «La 
buona mancia, sig-nor! la buona mancia!»” 

«Kurat sind võtku,» ütles Gringoire, «ja ka mind ühes sinuga, kui ma mõistaksin, mis sa 
seal pomised!» Ja ta läks edasi. 

Ta jõudis teise komberdava tombu juurde ja uuris seda tähelepanelikult. See oli halvatu, 
hoobilt jalust lombakas ja ühe käega. Ta oli nii vigane, et karkude ja puujalgade keeruline 
süsteem, mis teda ülal hoidis, andis talle liikuva müürsepapuki ilme. Gringoire, kes armastas 
peeni ja klassikalisi võrdlusi, võrdles teda mõttes elava Vulcanuse kolmjalaga *. 

See kõndiv kolmjalg tervitas teda möödaminekul, kuid 


1 Ole tervitatud, mere täht (lad. k.). 

2 Andke vaesele, mu härra, andke vaesele (it. k.). 

mütsi peast võttes sirutas ta selle Gringoire'i lõua alla nagu habemeajamisnõu ja kisas 
kõrvulukustavalt: «Seüor caballero, para comprar un pedazo de pan!»1 «Ennäe,» mõtles 
Gringoire, «ka see mõistab kõnelda, kuigi õige kanget murrakut. Ta on minust õnnelikum, 
kui ta aru saab, mis ta kõneleb.» 

Siis aga lõi ta käega laubale. Ta peast käis äkki uus mõte läbi. «Mis pagan nad täna 
hommikul selle sõnaga «Esmeralda» õige mõtlesid?» 


2 Andke almust (lad. Jt). 


Ta tahtis kiiremini minema hakata, aga kolmat korda takistas teda miski ta teel. See miski 
või pigemini keegi oli üks pime, väike habemesse kasvanud juudinäoga pime mees, kes 
kepiga ringi kobas ja keda suur koer lootsis. Ta ütles Gringoire'ile ungari aktsendiga läbi 
nina: «Facitote caritatem!»° 

«Ometi üks, kes ristiinimese keeli kõneleb!» ütles Gringoire. «Mul peab küll väga hea 
inimese nägu ees olema, kui minult nõnda armuandi palutakse, kuigi mu rahakott üpris tühi 
ON.» 

«Sõber,» pöördus ta pimeda poole, «ma müüsin läinud nädalal oma viimase särgi maha 
ehk, kuna sa muust keelest aru ei saa kui Cicero omast: Vendidi hebdomade nuper transita 
meam ultimam chemisam.»' 

Seepeale pööras ta pimedale selja ja astus edasi. Pime aga hakkas temaga sammu pidama 
ja vaata, ka halvatu ja jalutu hakkasid oma karkudega klõbistades kiiresti temale järele 
sammuma. Kõik kolm komberda-sid niiviisi rüsinal vaese Gringoire'i kannul ja hakkasid 
talle oma laulu laulma: «Caritatem!» laulis pime. «La buona mancia!» laulis jalutu. Halvatu 
aga lõpetas selle musikaalse lause korrates: «Un pedazo de pan!» 

Gringoire toppis oma kõrvad kinni. «Oo Paabeli torn *!» hüüdis ta. 

Ta hakkas jooksma. Ka pime pani jooksu. Jooksis halvatu ja jooksis ka jalutu. 


" Auväärt härra, andke leiva ostmiseks (hisp. k) 

Mida kaugemale ta tänaval jõudis, seda enam sigines ta ümber jalutuid, pimedaid, 
lombakaid, ühekäelisi ja ühesilmalisi, pidalitõbiseid täis haavu; neid ilmus majadest, 
ligiolevaist tänavaist, keldriaukudest, kõik nad ulgusid, möirgasid, kiunusid, kõik nad 
lonkasid, kom-berdasid, tormasid valguse poole, kõik nad püherdasid poris nagu teod pärast 
vihma. 

Gringoire, kellel kolm jälgijat ikka veel kannul olid ja kes ei teadnud, millega kõik lõpeb, 
tegi hirmuga endale teiste seas teed, mööda minnes lombakaist, üle hüpates jalutuist, 
takerdudes selles kihavas santide pesas nagu inglise kapteni laev krabide parves. 

Ta mõtles juba tagasi pöörduda, aga oli liiga hilja. Kogu see leegion oli tema taha 
koondunud ja kolm kerjust pidasid teda kinni. Ta jätkas oma teed selle peale-vajuva laine, 
hirmu ja meelesegaduse sunnil, mille tõttu kõik tundus koleda unenäona. 

Lõpuks jõudis ta tänava lõppu, kus talle avanes määratu suur plats tuhandete vilkuvate 
tulukestega ebamäärases ööudus. Gringoire tormas sinna, lootes kiire jooksuga vabaneda 
kolmest külgeklammerdunud tondi-kujust. 

«Onde vas, hombre?» 1 kisas halvatu, viskas kargud kus seda ja teist ja tormas talle järele 
nii ehtsate jalgadega, kui seda Pariisi tänavasillutised kunagi on näinud. 

Nüüd tõusis ka jalutu äkki oma jalgadele, vajutas GringoireMle oma raske raudmolli pähe 
ning ka pime vahtis talle oma põlevate silmadega otse näkku. 

«Kus ma olen?» küsis poeet ehmunult. 

«Imede Õues,» vastas neile järelejõudnud neljas tondi-kuju. 

«Jumala eest, nii see vist on,» ütles Gringoire. «Ma näen siin pimedaid, kes näevad, ja 
jalutuid, kes jooksevad, aga kus on Õnnistegija?» 

Vastuseks kõlas õudne naer. 

Vaene poeet vaatas ringi. Ta oli tõesti sattunud hirmsasse Imede Õue, kuhu nii hilisel 
tunnil ükski aus inimene oma jalga ei pista. See oli nõiaring, kuhu kadusid 


9 Andke almust (lad. Jt). 


«4 ALäinud nädalal müüsin ära oma viimase särgi (köögi- 


Kuhu sa, mees, lähed (hisp. k.). 

76 

jäljetult Chätelet' ametnikud ja prevotee seersandid, kes siia julgesid tulla; varaste 
linnajagu, mis oli nagu vastik soolatüügas Pariisi näol; sopaauk, kust igal hommikul 
pealinna tänavaile valgus suur pahede, kerjanduse, santlaagerdamise voog ja kuhu see õhtuti 
jälle tagasi voolas; koletu taru, kuhu õhtuti oma saagiga tagasi tulid kõik ühiskonna 
vapsikud; valelikkude asupaik, kus päevased kerjused, mustlased, väljaheidetud mungad, 
huk-kaläinud skolaarid, kõigi maade ja rahvaste — hispaanlaste, itaallaste, sakslaste, kõigi 
uskude — juutide, kristlaste, muhameedlaste, paganuse päevavargad öösel oma kunstlikult 
tehtud haavadest vabanesid ja röövliteks muutusid, ühesõnaga, Gringoire leidis ennast 
määratus garderoobis, kus tol silmapilgul end riidesse panid ja riidest lahti võtsid kõik need 
näitlejad, kes Pariisi tänavail mängisid varguse, prostitutsiooni ja roima surematut 
komöödiat. 

See oli ebareeglipärast vormi avar ja halvasti sillutatud plats nagu kõik tolleaegse Pariisi 
platsid. Siinseal põlesid lõkked, mille ümber kihas veidraid kogusid. Inimesed läksid, tulid, 
kisasid. Oli kuulda teravat naeru, laste virisemist, naiste hääli. Heledal taustal kõikusid 
tuhanded käed ja pead mustade veidrate siluettidena. Seal, kus tule värisev valgus maas 
suurte ebamääraste varjudega segunes, võis vahetevahel näha möödaminevat koera, kes 
paistis inimesena, või inimest, kes paistis koerana. Tõugude ja liikide vahed tundusid ses 
linnajaos kadund olevat nagu Pandemooniunmis *. Kõik näis siin rahvahulgas ühisena: 
mehed, naised, loomad, vanus, sugu, tervis ja haigus. Kõik oli siin segi läinud, liitunud, ühte 
sulanud. Igaüks sai osa kõigest. 

Oma hämmelduses võis Gringoire läbi vabiseva nõrga lõkketulede valguse näha selle 
päratu suure platsi ümber inetut raami vanadest majadest, mille pehkinud, virildunud, kõnnis 
fassaadid ühe või kahe valgustatud katuseaknaga näisid talle pimedas vanade eitede suurte 
peade sõõrina, kes olid koletud ja tusased ning kes silmi vidutades vaatasid nõiasabatit all. 

See oli nagu uus, ennetundmatu, ennekuulmatu, inetu, roomav, kihisev, fantastiline 
maailm. 

Olles kolme kerjuse pihtide vahel ja nähes enese 

ümber kogu seda haukuvat ja möirgavat rahvahulka, katsus õnnetu Gringoire, kes ikka 
rohkem hakkas hirmu tundma, oma mõtteid koguda ja meelde tuletada, kas täna laupäev 
pole. Kuid ta pingutas ennast asjata. Ta mälestuste ja mõtete lõng oli katkenud; kõige üle 
kahtlema hakates ja kõikudes selle vahel, mida ta nägi ja mida ta tundis, asetas ta lõpuks 
enesele selle lahendamatu küsimuse: «Kui mina olemas olen, kas siis see kõik ka olemas 
on? Või kui see kõik olemas on, kas siis mina ise ka olemas olen?» 

Sel silmapilgul kostis sumisevast rahvahulgast selge hüüd: 

«Viime ta kuninga juurde! Viime ta kuninga juurde!» 

«Püha Neitsi!» sosistas Gringoire. «Neil ka kuningas, küllap see on mõni sikk.»* 

«Kuninga juurde, kuninga juurde!» kordas rahvahulk. 

Teda veeti edasi. Igaüks tahtis temast oma käega kinni haarata. Kuid kolm kerjust ei 
lasknud oma saaki lahti, nad kiskusid ta teiste käest ära ja kisasid: 

«Ta on meie oma.» 

Poeedi vammus, mis niikuinii juba oma viimseid päevi nägi, läks ses võitluses lõplikult 
looja karja. 

Hirmsast platsist üle minnes hakkasid Gringoire'il mõtted selguma. Mõne sammu järel sai 
ta reaalsuse-tunde tagasi. Ta hakkas juba endale ümbrusest aru andma. Algul tõusis poeedi 


peast, või kui proosalisemalt öelda, poeedi kõhust, mingi suitsuvine tema ja teda 
ümbritsevate asjade vahele, mille tõttu ta kõike nägi ainult läbi viirastuste segase udu, läbi 
unenäoliku hämaruse, mis teeb ähmaseks kõik piirjooned, virildab kõik vormid, kuhjab 
esemed tohutusse hunnikusse, muutes asju kimäärideks ja inimesi fantoomideks. 
Vähehaaval selgus see viirastuslik udu ja ta hakkas asju jälle nägema, nagu nad tõepoolest 
olid. Reaalsus torkas talle jälle silma, see lamas ta jalgade ees, hävitades tükkhaaval seda 
jubeduseluulet, mis teda äsja oli piiranud. Ta veendus, et ta ei paterdanud mitte Stüksis, vaid 
maises mudas, et teda ei tõuganud mitte deemonid, vaid vargad, et kaalul polnud mitte ta 
hing, vaid lihtsalt ta elu (tal puudus ju too väärtuslik vahendaja, mis nii tagajärjekalt võib 
röövli ausa inimesega lepitada: rahakott). 

Lõpuks, uurides seda orgiat ligemalt ja külmaverelisemalt, leidis ta, et ta pole sattunud 
sabatile, vaid kõrtsi. 

Imede Ouioli tõepoolest ainult lihtne kõrts, kuid röövlite kõrts, kus verd mitte vähem ei 
valatud kui punast viina. 

Kui kaltsudes saatjad Gringoire! viimaks määratud kohta olid tassinud, ei võimaldanud 
seal avanev vaatepilt enam endist luulemeeleolu, isegi mitte põrgu luulet. See oli hoopis 
proosaline ja toores joomaurka ümbrus* kust ta end leidis. Poleks me mitte 
viieteistkümnendas sajandis, siis võiksime öelda, et Gringoire oli Michclan-gelo juurest 
Callot' juurde laskunud. * 

Suure tule ümber, mis laial ümmargusel kivitahvlil põles ja oma leekidega tühja kolmjala 
hõõguvaid jalgu lakkus, oli korratult paigutatud mõni pehkinud laud; nähtavasti polnud neid 
ükski kogenud teener suvatsenud paigale seada, sest muidu poleks nad üksteisega nii eba- 
tavalisi nurki moodustanud. Laudadel särasid mõned veini- ja õllekruusid; kruuside ümber 
aga olid koondunud joobnud, tulest ja veinist punetavad näod. Uks paksu kõhuga ja üpris 
lõbusa näoga mees suudles matsudes lopsakat, lihavat lõbutüdrukut. Keegi ebasoldat, nende 
argoos «tögaja», vabastas vilistades oma vale-haava mähistest ja võttis oma terve ning 
tugeva põlve ümbert ära tuhat sidet, mida ta hommikul sinna ümber oli mähkinud. Keegi 
hädine seadis härja vere ja vere-urmarohu abil oma «jumala jalga» homseks korda. Paar 
lauda edasi jorutas üks maopaistja täielikus palverändaja mundris, oma «Taevakuninganna» 
kaebelaulu sai-milaulja tooniga ja läbi nina inisemisega. Taamal võttis noor varganägu 
langetõve tunde vanalt epileptikult, kes õpetas seebitükki närima ja suust vahtu välja ajama. 
Kõrval tühjendas ennast veetõbine ja sundis neljal-viiel varganaisel nina kinni hoidma, kes 
sama laua ääres sõimlesid õhtul varastatud lapse pärast. Kõik need toimingud paistsid paar 
sajandit hiljem, nagu ütleb Sau-val, õukondlastele nii naljakad, et neist kuningale mee- 
lelahutust otsiti ja neid talle Petit-Bourboni teatris ette tantsiti «Öö»-nimelise neljaosalise 
balleti sissejuhatuses. «lialgi pole,» lisab üks pealtnägija 1653-ndal aastal, 

«Imede Õue äkilisi moondumisi paremini etendatud. Benserade * andis oma küllalt 
galantsete värssidega selleks hea sissejuhatuse.» 

Igalt poolt kostis naerulaginat ja rõvedaid laule. Igaüks jorutas omaette, seletas ja vandus, 
kuulmata oma naabreid. Löödi kruuse kokku, kokkulöömisel tõusid tülid, katkiste 
kruusidega rebiti teisel riidekaltsusid seljast. 

Suur koer kükitas lõkke juures ja vahtis tulle. Ka mõned lapsed võtsid osa sellest orgiast. 
Varastatud laps nuttis ja vingus. Teine, nelja-aastane jõmpsikas, istus kõrgel pingil, jalad 
ripakil laua all, mis talle ainult lõuani ulatus, ning ei lausunud musta ega valget. Kolmas 
jõnglane hõõrus tõsise näoga sõrmega laua peal rasva laiali, mis küünlalt alla sulas. Ja 


lõpuks üks üsna tilluke tirts istus pori sees; teda polnud peaaegu üldse näha, sest ta kraapis 
katusekivitükiga paja põhja, tekitades sellist kribinat, et Stradivarius * oleks ära minestanud. 

Tule ääres seisis vaat ja vaadi otsas istus kerjus. See oli kuningas oma troonil. 

Kolm pätti, kelle kätte Gringoire oli sattunud, tõid ta vaadi ette ja põrgulärm jäi hetkeks 
vait, ainult laps kraapis veel pada. 

Gringoire ei julgenud hingata ega silmi tõsta. 

«Hombre, guita tu sombrero,»" ütles üks kolmest kaltsakast, kelle hoole all ta oli, ja enne 
kui Gringoire taipas, mis see tähendab, oli teine ta mütsi juba peast võtnud. Oli küll vilets 
lodu, aga kõlbas küllalt veel nii päikesepaistel kui vihmase ilmaga. Gringoire ohkas. 

Kuningas vaadi otsas pöördus tema poole: 

«Kes see lontrus on?» 

Gringoire võpatas. See hääl, kuigi ähvarduse tõttu järsk, tuletas talle meelde üht teist häält, 
mis hommikul ta müsteeriumile esimese hoobi andis, kui ta etenduse ajal läbi nina hüüdis: 
«Andke vaesele, halastage!» Ta tõstis pea üles. See oli tõesti Clopin Trouillefou. 

Clopin Trouillefou oli varustatud kuninglike aumärkidega, närud ta seljas olid endised, 
kuid haav ta käsi- 


Mees, vpta müts maha (hisp. k.). 

varrelt oli juba kadunud. Käes oli tal valgeks pargitud nahast mitmekeelne piits, nagu neid 
tol ajal seersandid rahva laialiajamiseks tarvitasid. Peas oli tal ümmargune, ülevalt kinnine 
peakate, kuid raske oli otsustada, kas see oli lapsemüts või kuningakroon, sest mõlemad on 
teineteise sarnased. 

Ei tea isegi miks, aga Gringoire'il tuli lootus tagasi, kui ta ses Imede Õue kuningas ära 
tundis neetud kerjuse Justiitspalee suursaalist. 

«Meister...» kogeles ta, «mu härra, aulik isand . *. Kuidas pean teid nimetama?» ütles ta 
lõpuks, jõudes oma tituleerimises haripunktini ja jäädes nõutuks, kuidas veel kõrgemale 
minna või sealt alla tulla. 

«Aulik härra, majesteet või semu, nimeta mind, kuidas ise tahad. Tee aga kähku. Mis on 
sul enda kaitseks öelda?» 

«Enda kaitseks!» mõtles Gringoire. «Asi on halb.» Ja kokutades vastas ta: «Ma olen see, 
kes täna hommikul ...» 

«Vannun kuradi küünte juures,» katkestas teda Clopin, «ütle oma nimi, lontrus, muud 
midagi! Kuula! Sa seisad kolme võimsa valitseja ees: minu, hulguste kuninga Clopin 
Trouillefou, suure keisri järeltulija, Argoo kuningriigi kõige kõrgema läänihärra ees; must- 
laste hertsogi Mathias Hungadi Spicali, selle kollase vanamehe ees, kellel narts ümber pea 
on mässitud; galilealaste keisri Guillaume Rousseau, selle jommi ees, kes meid ei kuula, aga 
seal üht libu kallistab. Meie oleme sinu kohtunikud. Sina oled Argoo kuningriiki tunginud, 
ilma et ise tema alam oleksid, sina oled meie linnajao seadusi rikkunud. Sind tuleb karistada, 
seda enam, et sa pole näpard, nuiard ega lööbard, see on ausate inimeste keeli: varas, kerjus, 
hulgus. Või oled sa midagi sellesarnast? Näita, et sul õigus on! Lao 1 välja, mida sa võid!» 

«Ah,» ütles Gringoire, «mul pole au nende ridadesse kuuluda! Olen poeet...» 

«Küllalt!» ei lasknud Trouillefou teda lõpetada. «Sind puuakse üles. Üsna lihtne asi, ausad 
kodanikuhärrad! Nagu teie meile, nõnda meie teile! Nagu teie seadus sulide kohta, nõnda 
sulide seadus teie- kohta. Olete ise 

süüdi, kui see karm on. Üsna kena on vahetevahel näha ka mõne ausa mehe lõusta 
kanepist kaelakees; too teeb asja auväärsemaks. Noh, sõber, jaga oma hilbud kiiremini neile 


4 
5 


preilidele seal. Lasen sind üles tõmmata, et sulidel ka lõbu oleks, anna neile oma kukkur, et 
nad juua saaksid. Kui sul tarvis on enne surma veel mõnda tembutust teha, siis on taamal 
muu koli hulgas üks väga ilus kivist taevaisa, mille me varastasime Püha Peetruse kirikust 
Loomaturu ääres. Sul on neli minutit aega oma hinge talle kaela määrida.» Kõne oli jube. 

«Pagana pihta, hästi räägitud! Clopin Trouillefou jutlustab nagu püha paavst ise,» hüüdis 
galilealaste keiser oma kruusi puruks lüües, et selle tükiga lauajalga toetada. 

«Härrad keisrid ja kuningad,» ütles Gringoire külmavereliselt (jumal teab kuidas oli ta 
oma meelekindluse tagasi saanud ja kõneles julgelt), «ärge siin kavatsege midagi. Minu nimi 
on Pierre Gringoire, olen poeet, kelle moraliteed täna hommikul Palee suursaalis ette kanti.» 

«Ah sinap see oledki, meister!» hüüdis Clopin. «Ka mina olin seal, jumala eest! Noh, 
sõber, sa arvad siis, et kui sa täna hommikul meid nõnda tüütasid, et siis pead sa õhtul 
sellepärast silmusest pääsema!» 

«Kaunis raske on kitsikusest välja rabelda,» mõtles Gringoire, kuid katsus siiski veel õnne. 

«Ma ei näe ühtki põhjust,» ütles ta, «miks poeedid ei tohi santlaagrite seisuses olla. 
Aisopos * oli hulgus, Homeros oli kerjus, Mercurius * oli varas . . .» 

Clopin katkestas teda: 

«Sa tahad oma latramisega meid ninapidi vedada! Eksid, lase ennast rahulikult võlla 
tõmmata ja ära siin keeruta!» 

«Vabandage, aulik kuningas,» vastas Gringoire, otsustades iga jalatäit maad kaitsta. 
«Tasub vaeva. .. üks silmapilk... Kuulake mind ... Ega te mind ometi enne hukka mõista, 
kui te mind üle pole kuulanud ...» 

Ta viletsa hääle mattis enese alla uuestiärganud kära tema ümber. Väike jõnglane kratsis 
oma pada veel agaramalt ja kõige tagatipuks pani üks vanamoor hõõguvale 

kolmjalale pannitäie pekki, mis tulel nõnda särisema hakkas, nagu jookseks kari lapsi 
mardisandi järel. 

Clopin Trouillefou jäi hetkeks mustlaste hertsogiga ja täiesti purjus galilealaste keisriga 
aru pidama. Siis kriiskas ta: «Vait!» Aga et ei pada ega pann tema.käsku ci kuulanud, vaid 
oma duetti jätkasid, siis hüppas ta vaadi otsast alla, virutas jalaga hoobi paja pihta, mis ühes 
lapsega kümme sammu eemale lendas, teise hoobi panni pihta, mille rasv tulle voolas, ja 
ronis tähtsa näoga tagasi oma troonile, hoolimata lapse summutatud nutust või vanamoori 
siunamisest, kelle õhturoog ilusal heledal tulel kõige kaduva teed läks. 

Trouillefou andis märku ja hertsog, keiser ja santlaagrid asusid hobuserauana kahele poole 
trooni, kuna Gringoire, keda ikka veel kõvasti kinni hoiti, keskel seisis. See poolsõõr 
koosnes kaltsudest, närudest, kassikullast, harkidest, kirvestest, purjus jalgadest, paljaist 
tugevaist käsivartest, ilgeist, allakäinud juhmidest nägudest. Selle santkonna ümarlaua 
keskel valitses Clopin Trouillefou selle nõukogu doodžina, selle peerkonna kuningana, selle 
konklaavi paavstina * juba oma vaadi kõrguse, siis ka selle imelikult kõrgi, julma ja hirmsa 
ilme tõttu, mis ta silmaterades sädeles ja mis ta loomalikku, metsikut suliprofiili veelgi 
rõhutas. See oli nagu metssea pea seakärssade keskel. 

«Kuule!» ütles ta Gringoire'le, paitades rakkus käega oma vormitut lõuga. «Ma ei näe 
ühtki põhjust, miks sind mitte üles puua. Muidugi, see ajab sul kananaha üle ihu. See on ka 
arusaadav: teie, kodanikud, pole sellega lihtsalt harjunud. Teie teete sellest asjast jumal teab 
mida kõike. Meil pole mõtetki sulle midagi halba soovida. Ütlen sulle ka, kuidas sa praegu 
sellest hädast pääseda võid. Kas tahad meie hulka tulla?» 

Võib arvata, kuidas see ettepanek mõjus Gringoi-re'isse, kes nägi oma elu juba niidi otsas 
rippuvat ja käed longu laskis. Ta haaras ettepanekust õhinal kinni. «Muidugi tahan, ja hea 
meelega,» vastas ta. «Sa oled siis nõus tulema vargapoiste kilda?» küsis Clopin. 


«Vargapoiste kilda, jah, muidugi!» vastas Gringoire. 

«Sa astud siis lindpriide kodanike seltsi?» 

«Jah, lindpriide kodanike seltsi.» 

«Argoo kuningriigi alamaks.» 

«Jah, Argoo kuningriigi alamaks.» 

«Suliks?» 

«Suliks.» 

«Ihu ja hingega?» 

«Ihu ja hingega.» 

«Olgu öeldud,» kostis kuningas, «et sind sellegipärast üles puuakse.» «Kurat võtaks!» 
ütles poeet. 

«Ainult, et pisut hiljem,» jätkas Clopin rahulikult, «ja suurema pidulikkusega, kuulsa 
Pariisi linna kulul. Sind puuakse suurepäralisse võlla ja ausate inimeste poolt. See olgu sulle 
lohutuseks.» 

«Teil on õigus,» vastas Gringoire. 

«Sul on veel teisigi eeliseid. Lindprii kodanikuna pole sul tarvis maksusid maksta nagu 
muil Pariisi kodanikel; ei võeta sult tänavapuhastamise-, vaeste- ega laterna-maksu.» 

«Olgu siis peale,» ütles poeet, «olen nõus. Olen suli, santlaager, lindprii kodanik, 
vargapoiss, kõik, mis te soovite. Olin seda juba ammu ennegi, kuningahärra, sest ma olen 
filosoof; et omnia in philosophia, omnes in philosophe) continentur *nagu ise teate.» 

Santlaagrite kuningas kortsutas kulmu. 

«Kelleks sa mind, sõber, õige pead? Mis ungari juudi-murdes sa seal latrad? Ma ei mõista 
heebrea keelt. Ega bandiit olla tähenda, et pead juut olema. Ma ei varas-tagi enam, olen 
sellest kõrgemal, ma tapan. Kõrilõikaja? Jaa. Kukrulõikaja? Seda mitte!» 

Gringoire katsus mõne vabandussõna vahele poetada neile järskudele sõnadele, mida viha 
üha enam katkestas. 

«Palun vabandust, aulik härra. See pole heebrea, vaid ladina keel.» 

«Ütlen sulle,» seletas Clopin ägedalt, «ma pole juut, lasen sind, juudinäru, võlla tõmmata 
ja ühes sinuga ka selle viletsa kaubajuudi, kes sinu kõrval tolgendab. Loodan varsti näha, 
kuidas teda letilaua külge kinni naelutatakse nagu valeraha, mida ta on!» 


Kõik on filosoofias, kõik on filosoofis (lad. k.). 

Seda kõneldes osutas ta sõrmega väikesele habemikust ungari juudile, kes Gringoire'i 
ennist oli tüüdanud oma facitote caritaiem' ga ja kes nüüd, ühtki muud keelt oskamata, 
üllatunult santlaagrite kuningale otsa vaatas, kellest ta aru ei saanud, miks ta oma paha tuju 
tema peale välja valas. 

Lõpuks jäi aulik härra Clopin rahulikuks. 

«Niisiis tahad sa, lontrus, santlaagriks saada?» 

«Muidugi,» vastas poeet. 

«Tahtmisest pole veel küllalt,» seletas Clopin tusaselt. «Hea tahtmine ei lisa supile vürtsi 
juurde. See kõlbab ainult taevasse saamiseks. Kuid taevariik ja Argoo riik on kaks ise asja. 
Kui sa meie hulka tahad astuda, pead sa näitama, et sa millekski kõlblik oled, ja sellepärast 
koba nukku.» 

«Hüva,» ütles Gringoire, «koban kõike, mida soovite.» 

Clopin andis märku. Mõned argoolased lahkusid pool-sõõrist ja tulid varsti tagasi. Nad 
tõid kaasa kaks posti, mille alla puust latid olid löödud, nõnda et nad kõvasti maa peal 


seisid, ülalt olid postid põikpuuga ühendatud ja kogu see ehitus moodustas kena kantava 
võlla ning Gringoire'il oli lõbu näha, kuidas see värk ta ette ühe hetkega üles seati. Ei 
puudunud midagi, isegi mitte köis, mis graatsiliselt põikpuu küljes kõlkus. 

«Mis nad õieti teha tahavad?» mõtles Gringoire pisut rahutult. Samal silmapilgul kuulis ta 
kuljuste kõlinat ja see peletas ta hirmu minema — see oli mannekeen köis kaelas, keda 
santlaagrid võlla tõmbasid, mingi hernehirmutis punases riides ja pealegi nii täis õmmeldud 
igasugu kõrinaid, kuljuseid ja kellukesi, et nendega oleks võidud kolmkümmend kastiilia 
hobueeslit varustada. Kuni köis kiikus, tilisesid need tuhat kuljust, siis aga vaikisid nad 
vähehaaval, ja kui mannekeen pendli-seaduse kohaselt, mis vesikella ja liivakella juba kõr- 
valdanud, lõpuks seisma jäi, polnud enam ühtki tilinat kuulda. 

Clopin näitas Gringoire'ile käega vana pingitükki, mis mannekeeni alla oli pandud: «Roni 
sinna otsa!» 

«Kurat võtku!» protesteeris Gringoire. «Ma võin kaela 

murda. Teie puust järg lonkab nagu Martialise * distihhon: üks jalg heksameeter, teine 
pentameeter.» 

«Roni otsa!» käskis Clopin uuesti. 

Gringoire astus pingi otsa ja tal läks korda käte ja peaga balansseerides lõpuks tasakaalu 
leida. 

«Nüüd keera oma parem jalg vasaku taha ja tõuse vasaku jala varvastele.» 

«Kõrgeaulik härra,» vastas Gringoire, «teie tahate küll, et ma mõne kondi murran?» 

Clopin raputas pead. 

«Kuule, sõber, sa lobised liiga palju. Seletan sulle paari sõnaga, mis sul tuleb teha: sa pead 
tõusma vasaku jala varvastele, nagu ma juba ütlesin; niiviisi küünid sa mannekeeni taskuni, 
tuustid selle läbi, leiad sealt raha-kukru ja tõmbad selle välja. Kui sa nii talitad, et ükski 
kelluke ei tilise, siis on hea: saad santlaagriks. Meil ei jää siis muud, kui sind nädalapäevad 
sugeda!» 

«Pagana pihta, kas see mul õnnestub?» ütles Gringoire. «Aga kui tilisema hakkavad, mis 
siis?» 

«Siis puuakse sind üles. Said aru?» 

«Ma ei saa tõesti midagi aru,» vastas Gringoire. 

«Kuula siis veel kord. Sina pead mannekeeni läbi kobama ja talt kukru taskust välja 
võtma. Kui selle juures ka üks kelluke peaks tilisema, puuakse sind üles. Kas nüüd said 
aru?» 

«Jah, sain. Ja siis?» 

«Kui sa rahakukru nii üle lööd, et kellukesi ei kuule, oled sa santlaager, ja sind kolgitakse 
järgmised seitse päeva. Said nüüd aru?» 

«Ei, kõrgeaulik härra, ma ei saa enam aru. Kus siis mu eelis jääb? Ohel juhul puuakse 
üles, teisel kolgitakse läbi?» 

«Aga santlaagriks saada,» vastas Clopin, «kas see on sulle ükskõik? Sinu kasuks me sind 
läbi kolgimegi: sa karastud hoopide all.» 

«Suur tänu,» vastas poeet. 

«Küllalt nüüd, pole aega,» ütles kuningas ja põrutas jalaga vastu vaati, mis vastu kõmises 
nagu suur trumn. «Tee, mis kästud, ja kõik. Dtlen sulle viimast korda: kui ma ka üht 
kellukest kuulen, ripud sa kohe ise mannekeeni asemel.» 

Argoolased plaksutasid Clopini sõnade peale ja asetusid ringi ümber võlla, ise häbematult 
irvitades. Gringoire nägi, et ta on neile ainult naljatilgaks ja et neilt veel enamat võib karta. 


Tal ei jäänud üle mingit lootust peale ainsa küsitava võimaluse õnnelikult toime tulla talle 
antud kahtlase ülesandega. Ta otsustas riskeerida, kuid pöördus kõigepealt palava palvega 
mannekeeni poole, mida tal tühjaks tuli röövida ja mille süda vahest halastavam oli kui 
hulgustel. Musttuhat kellukest väikeste vasktilakestega paistsid talle avatud rästikute suu- 
dena, mis valmis olid sisisema ja hammustama. 

«Oh!» pomises ta. «Kas minu elu tõesti ripub kõige pisema kellukese kõige väiksema 
liigutuse küljes? Ah, kellukesed,» lisas ta ja pani käed paludes kokku, «ärge helisege! 
Kuljused, ärge tilisege! Kõrinad, ärge kõri-segeb 

Ta katsus veel kord Trouillefou meelt muuta. 

«Aga kui peaks tulema tuulehoog?» küsis ta. 

«Ikka puuakse sind üles,» vastas see rahulikult. 

Nähes, et miski enam ei aita, et pole enam edasilükkamist, viivitamist, kõrvalepõikamise 
võimalust, alistus ta mehiselt oma saatusele. Ta keeras parema jala vasaku jala taha, tõusis 
selle varvastele ja sirutas käe välja ... Kuid niipea kui ta mannekeeni puudutas, hakkas ta 
keha, mis ainult ühele jalale toetus, pingil, millel ka üks jalg puudus, kohe kõikuma. 
Tahtmatult püüdis ta mannekeenist kinni haarata, kaotas tasakaalu ja prantsatas maha, 
kohkudes tuhande kellukese kõlinast. Mannekeen oli käetõukest korra enda ümber ringi 
kecrutanud ja siis majesteetlikult kahe tulba vahel kõlkuma jäänud. 

«Neetud!» karjus ta kukkudes ja jäi ninali lamama otsekui surnud. 

Ta kuulis ähvardavat kellade helinat oma pea kohal, hulguste saatanlikku irvitust ja 
Trouillefou häält, kes ütles: 

«Tõstke see kohmard üles ja tõmmake ta jalamaid võlla.» 

Ta tõusis püsti. Juba oli mannekeen kõrvaldatud, et Gringoire'ile ruumi teha. 

Hulgused sundisid teda pingile ronima. Clopin ise astus juurde, pani talle köie kaela ja 
patsutas õlale: 

«Hüvasti, sõber! Nüüd sa enam ei pääse, olgu sul sees kas või paavsti enese soolikad.» 

Sõna «armu» suri Gringoire'i huultel. Ta vaatas ringi. Polnud mingisugust lootust: kõik 
irvitasid. 

«Viinanina,» pöördus Argoo riigi kuningas hiiglasuure volaski poole, kes teiste seast välja 
astus, «roni üles põikpuule.» 

Nobedalt ronis see üles, ja kui Gringoire hetk hiljem üles vaatas, nägi ta hirmuga, et 
hiiglane juba tema pea kohal varitses. 

«Nüüd siis,» sõnas Clopin Trouillefou, «niipea kui ma käsi plaksutama hakkan, lööd sina, 
Punane Ändry, põlvega tal pingi alt minema, sina, Francois Chante-Prune, riputad ennast 
selle lontruse jalgade külge, ja sina, Viinanina, hüppad talle kukile, kõik kolm ühe korraga, 
kas kuulete?» 

Gringoire võpatas. 

«Kas olete valmis?» küsis Clopin Trouillefou kolmelt santlaagrilt, kes olid valmis 
Gringoire'ile kallale hüppama. Vaene ohver elas läbi õudseid ootamise silmapilke, sellal kui 
Clopin oma jalanukiga rahulikult tulle lükkas paar viinapuuvääti, millele leek veel polnud 
külge hakanud. «Olete valmis?» kordas ta ja tahtis plaksutama hakata. Sekund veel ja kõik 
oleks otsas olnud. 

Kuid Clopin peatus, nagu oleks tal äkki ootamatu mõte peast läbi vilksatanud. 

«Oodake, oleksin peaaegu unustanud ... Meil on ju kombeks enne järele pärida, kas 
vahest ei leidu mõni naine, kes teda enesele tahaks. Noh, vennas, see on su viimane lootus. 
Sa pead valima kas mõne sulitüd-ruku või nööri kaela!» 


Seda mustlaste tava, nii kentsakas kui see ehk lugejale näibki, kirjeldatakse veel nüüdki 
pikalt ja laialt mglise seaduseraamatuis. Lugege Buringtoni * «Märkmeid». 

Gringoire hingas kergendatult. Teist korda poole tunni jooksul kingiti talle elu. Seepärast 
ei julgenud ta veel kuigi rõõmus olla. 

«Halloo!» karjun Clopin jälle oma vaadi otsast. «Halloo, eided ja plikad, kas on teie seas 
mõni lirva, olgu see nõid või ta kass, kes seda suli endale tahaks? Hei, 

Colette-la-Charonne, Elisabeth Trouvain, Simone Jodo-uync, Marie Piedebou, Thonne-la- 
Longue, Berarde Fa-nouel, Michelle Genaille, Claude Ronge-Oreille, Mathu-rine Girorou! 
Hei, Isabeau-la-Thierrye! Tulge ja vaadake! Mees jumalamuidu! Kes tahab?» 

Gringoire polnud ses viletsas olukorras kuigi ahvatlev. Naised polnud ettepanekust eriliselt 
vaimustatud. Vaene Gringoire kuulis, kuidas nad vastasid: 

«Ei, parem pooge ta üles, saavad kõik lõbu.» 

Kuid kolm naist eraldusid siiski teiste hulgast ja tulid lähemale vaatama. Esimene neist oli 
kandilise näoga tüdrukujõmm. Ta silmitses hoolsasti filosoofi viletsat vammust. See oli 
niivõrd peetud, et oli rohkem auke täis kui kastanite küpsetamispann. Tüdruk kortsutas 
kulmu: «Vana narts!» urises ta ja pöördus Gringoire'i poole: «Kus su mantel on?» 

«Olen ta kaotanud,» vastas Gringoire. 

«Ja kaabu?» 

«Võeti ära.» 

«Saapad?» 

«Neil pole peaaegu taldu all.» «Rahakukkur?» 

«Ah,» kogeles Gringoire, «mul pole punast krossigi.» 

«Palu siis, et sind üles puuakse, ja ütle aitäh!» viskas sulitüdruk talle näkku ja pööras selja. 

Teine naine, kes Gringoire'i ümber tiiru tegi, oli vana, must, kortsus ja nii õudselt inetu, et 
ta isegi Imede Õues võis tähelepanu äratada. Gringoire hakkas värisema juba mõttest, et ta 
võiks teda enesele tahta. Aga vanamoor pomises läbi hammaste: «Ta on liiga kõhn,» ja läks 
minema. 

Kolmas oli noor tütarlaps, priske ja mitte päris inetu. «Päästke mind!» sosistas vaene 
Gringoire talle tasakesi. 

Tüdruk heitis talle hetkeks kaastundliku pilgu, lõi silmad maha, näpitses oma seeliku volti 
ja jäi kahevahele. Gringoire jälgis kõiki ta liigutusi: oli see ju ta viimane lootusesäde. 

«Ei,» ütles viimaks noor neiu. «Ei! Guillaume Veni-põsk peksaks mind läbi.» Ta läks 
tagasi rahva sekka. 

«Noh, sõber,» ütles Clopin, «sul ei vea ka sugugi.» 

Siis tõusis ta vaadi otsa püsti ja karjus kõikide suureks rõõmuks nagu müüja oksjonil: 

«Kas siis keegi teda ei taha? Mitte keegi? Esimest korda, teist ja kolmat korda!» Ja peaga 
võlla poole pöördudes lisas ta: «Otsustatud!» 

Viinanina, Punane Andry ja Francois Chante-Prune liginesid Gringoire'ile. 

Sel silmapilgul kostis hele kisa argoolaste hulgas: 

: «Esmeralda, Esmeralda!» 

Gringoire võpatas ja pöördus sinnapoole, kus kisati. Rahvas lõi kahele poole ja andis teed 
puhtale, silmipimestavale kujule. See oli mustlastüdruk. 

«Esmeralda!» hüüdis Gringoire jahmatades, vaatamata oma erutusele. Ta oli üllatatud, 
kuivõrd kiiresti see maagiline nimi kõik päevased mälestused üles äratas. 


Paistis, nagu ulatuks selle haruldase olendi veetluse ja ilu mõju Imede Õueni. Mehed ja 
naised andsid talle alandlikult teed ja nende jõhkraisse nägudesse ilmus tema pilku nähes 
särav ilme. 

Tütarlaps ligines kergel sammul vaesele patusele. Ilus Djali kõndis ta kannul. Gringoire oli 
enam surnud kui elus. Tüdruk vaatles teda hetke vaikides. 

«Te tahate seda meest üles puua?» küsis ta Clopinilt 

tõsise häälega. 

«Jah, õde,» vastas Argoo kuningas, «kui sina teda meheks ei võta.» Tütarlapse alumine 
huul läks võluvalt mossi. 

«Ma võtan ta,» lausus tütarlaps. 

Gringoire uskus nüüd kindlasti, et näeb hommikust saadik und ja et see veel praegugi 
jätkub. 

Lahendus oli meeldiv, aga mõjus siiski liiga järsult. 

Poeedil võeti silmus kaelast ja ta lasti pingilt alla tulla. Vapustus oli nii suur, et ta oli 
sunnitud maha istuma. 

Mustlaste hertsog tõi sõna lausumata ühe savikruusi ja mustlastüdruk ulatas selle 
Gringoire'ile. «Visake see vastu maad,» ütles ta. Kruus purunes nelja ossa. 

«Vend,» ütles seejärel mustlaste hertsog oma käsi mõlema pea peale pannes. «See on nüüd 
su naine. Ja õde, see on su mees. Neljaks aastaks. Minge.» 

VII. PULMAÖÖ 


Veidikese aja pärast istus meie poeet kuskil mugavalt soojas, väikeses kaarvõlvilises toas 
laua taga, mis näis aina igatsevat, et sinna seinal rippuvast söögika-pist midagi söödavat 
ilmuks. GringoireM ootas pehme voodi ja ilusa tütarlapse seltskond. Seiklus sarnanes 
nõidusega. Ta hakkas ennast päris tõsiselt pidama muinasjutuprintsiks; aeg-ajalt vaatas ta 
ringi, nagu selleks, et uurida, kas tuline vanker, mille ette kaks tiivulist kimääri rakendatud, 
veel alles on, sest ainult säärane vanker võis teda põrgust nii kähku paradiisi tuua. Vahe- 
tevahel kiindus ta pilk uurivalt ka oma vammuse aukudesse, et nõnda reaalsusest kinni 
hoides pinda jalge alt mitte täiesti kaotada. Ta mõistusele, mis muidu muinas-jutulistes 
regioonides hõljus, oli see ainsaks pidepunktiks. 

Noor tütarlaps ei paistnud temast aga põrmugi hoolivat, ta läks ja tuli tagasi, nihutas 
mõnda taburetti, vestles oma kitsega, mossitas vahel huuli. Viimaks istus ta laua juurde ja 
Gringoire võis teda nüüd vabalt silmitseda. 

Sina, mu lugeja, oled ise kord laps olnud ja vahest on sul õnn seda veel praegugi olla. 
Muidugi oled sa korduvalt mõnda ilusat rohelist või sinist kiili jälginud, kui ta 
päikesepaistelise ilmaga jõe ääres põõsalt põõsale lendles, oma sakilisel lennul iga oksakese 
otsa suudeldes. Mina ise olen niiviisi mööda saatnud terved päevad, pealegi oma elu kõige 
ilusamad päevad. Ehk tuletad sa meelde, millise armsa huviga su mõte ja su pilk kiindus 
sellesse väikesesse purpursete ja taevassiniste tiibade vurisevasse keerisesse, mille keskel 
hõljus mingi tabamatu kuju, mida ta kiired liigutused varjasid. Ohuline olend, mida sa 
ebamääraselt selle tiibade värina taga aimasid, näis sulle lummutuslikuna, fantastilisena, 
mida võimatu on kombata ja näha. Aga kuidas sa imestasid, kui kiil lõpuks pilliroo 
otsakesele laskus ja sa hinge tagasi hoides võisid uurida ta pikergusi läbipaistvaid tiibu, 
pikka emailist ülikonda, kaht kristallset silma; ja kuidas sa kartsid, et see kuju jälle varjuks 
ja elav olend kimääriks muutub! Tuleta meelde neid muljeid ja 

sa mõistad kergesti Gringoire'i tundmusi Esmeraldat vaadeldes, keda ta seni oli näinud 
ainult tantsu, laulu ja rahvamassi keerises, nüüd aga äkki nähtavas, käegakatsutavas kujus. 

Ikka sügavamale unistustesse laskudes ütles ta ebamääraselt oma silmadega tütarlast 
jälgides: «See on siis Esmeralda! Taevalik olend! Tänavatantsijanna! Nii palju ja nii vähe! 
Hommikul andis ta surmahoobi mu müsteeriumile, õhtul päästis aga mu elu. Mu halb gee- 
nius, mu kaitseingel! Ilus naine, ausõna! Ta peab küll hull olema armastusest minu vastu, 
kui ta mind nõnda imelikult võttis! Muide,» ütles ta ja tõusis äkki püsti, olles haaratud 
reaalsusetundest, mis oli ta iseloomu ja filosoofia põhiolemuseks, «ma ei tea küll hästi, 
kuidas alustada, aga siiski ma olen ju ta mees!» 

Selle mõttega peas ja silmades ligines ta noorele tüdrukule nii sõjakalt ja galantselt, et see 
tagasi kohkus. «Mis te minust tahate?» küsis ta. «Kuidas te seda võite veel küsida, 
jumaldatud Esmeralda?» vastas Gringoire nii kirglikult, et ta ise oma häält kuuldes 
hämmastus. Mustlasneiu vaatas talle imestades otsa. «Ma ei tea, mis te tahate öelda.» 
«Kuidas!» vastas Gringoire ikka enam ja enam süttides ja mõeldes, et lõppude lõpuks on ju 
tegemist ainult Imede Õue «vooruslikkusega». «Kas ma pole sinu oma, mu armas sõbrake? 
Ja kas sina pole minu oma?» 

Ning puhtsüdamlikult pani ta käe ümber tütarlapse piha. 

Mustlastüdruk libises angerjana ta käest. Uhe hüppega oli ta kambri teises nurgas, ta 
kummardus alla, ajas enese uuesti sirgu, väike puss peos, enne veel kui Gringoire aimatagi 
oleks võinud, kust ta selle pussi võttis. Ta seisis seal erutatuna ja uhkena, huuled mossis, 
sõõrmed laiali, põsed punased kui paradiisiõunad, silmades välkuv tuluke. Samal ajal tuli 
valge kitseke tema ette, pöörates Gringoire'i poole oma ilusad kullatud teravad sarved. Kõik 
see sündis ainsa hetke jooksul. 

Kiil oli muutunud herilaseks ja püüdis nõelata. 

Meie filosoof jäi keeletuks ja vaatas juhmi pilguga kord kitse, kord noore tütarlapse otsa. 

«Püha neitsi Maria!» hüüdis ta lõpuks, kui tal üllatusest keelepaelad lahti pääsesid. «Olete 
mul aga mõlemad vahvad!» Mustlastüdruk katkestas vaikuse: «Aga sina oled, nagu ma 
näen, häbematu kelm!» «Vabandage, preili,» ütles Gringoire naeratades. «Miks te mind 
siis meheks võtsite?» «Kas sulle oleks poomine paremini meeldinud?» «Nii,» sõnas poeet, 
veidi pettunud oma armastuloo-tustes, «kas teie siis ainult sellepärast minuga abiellu 
astusite, et mind võllast päästa?» «Mis muid mõtteid mul veel oleks pidanud olema?» 
Gringoire hammustas huuli. 

«Vaata,» pomises ta, «ma pole siis armastuse alal veel nii võidukas, kui arvasin. Aga 
misjaoks siis see vaene kruus puruks löödi?» 

Esmeralda puss ja kitse sarved olid ikka veel kaitseseisukorras. 

«Preili Esmeralda,» ütles poeet, «lepime ära. Ma pole kohtuametnik ega anna teid 
sellepärast üles, et teie Pariisis vastu härra prevoo keeldu ja korraldusi pussnuga kannate. 
Küllap on ka teil teada, et nädal aega tagasi Nõel Lescrivain pussnoa kandmise pärast tervelt 
kümme sol'i trahvi mõisteti maksma. Kuid see ei puutu minusse. Nüüd aga asja juurde. 
Vannun igavese õndsuse nimel, et ma teid ilma teie loata ei puuduta — ainult andke mulle 
süüa.» 

Gringoire oli oma loomult nagu Despreaux * «üpris vähe himur». Ta polnud nende uljaste 
vallutajate liiki, kes noori tütarlapsi rünnates võtavad. Armastuses, nagu muuski, oli ta 
meeleldi mõõdukuse ja kuldse kesktee poolt. Hea õhtusöök, pealegi kus nälg nõnda näpistas, 
paistis talle siin armsalt kahekesi istudes suurepärase vahepalana armuseikluse proloogi ja 
lahenduse vahel. 


Mustlastüdruk ei lausunud sõnagi. Ta ajas põlglikult alumise huule ettepoole, tõstis pea 
üles nagu linnuke ja hakkas äkki naerma. Pisike pussnuga aga kadus niisama kiiresti, kui ta 
oli ilmunud, ilma et Gringoire mahti °'eks saanud vaadata, kuhu mesilane oma nõela peitis. 

..Mõni minut hiljem oli laual rukkileib, pekitükk, mõni narbunud õun ja kann õlut. 
Gringoire hakkas õhinal 

sööma. Kuuldes raudkahvli pöörast klõbinat *, võis mõelda, et kogu ta armastus on 
söögiisuks muutunud. 

Noor tütarlaps, kes ta vastas istus, vaatas seda vaikides pealt. 

Teda näisid haaranud olevat hoopis teised mõtted, mis teda acg-ajalt naeratama panid, 
kuna ta pehme käsi silitas kitse tarka pead, mille ta õrnalt oma sülle oli võtnud. 

Kollane vahaküünal valgustas seda apla söömise ja vaikse unistamise stseeni. 

Esimene nälg kustutatud, tundis Gringoire häbi, et lauale oli ainult üks õun üle jäänud. 

«Kas teie ka süüa ei tahaks, preili Esmeralda?» 

Tütarlaps raputas pead ja pööras oma mõtliku pilgu üles kambri võilvitud lakke. 

«Mis pagana asi teda seal huvitab?» mõtles Gringoire ja vaatas ka lakke. «See on võimatu, 
et ta tähelepanu köidaks see kääbuse lõust seal üleval päiskivis. Kurat võtku, ma võin 
sellega julgesti võrdluse välja kannatada!» 

Ta hüüatas: «Preili!» 

Tüdruk ei näinud teda kuulvat. Ta kordas kõvemini: «Preili Esmeralda!» 

Asjata vaev! Noore tütarlapse mõtted liikusid mujal ja Gringoire'i häälel polnud võimu 
neid eemale peletada. Õnneks segas end kits vahele. Ta hakkas oma emandat tasakesi 
käisest sikutama. 

«Mis sa tahad, Djali?» küsis mustlastüdruk äkki, nagu unest ärgates. 

«Ta on näljane,» ütles Gringoire, kellel hea meel oli, et saab vestlust alata. 

Esmeralda murdis leiba ja Djali hakkas ta peopesast ilusasti sööma. 

Kuid Gringoire ei andnud talle enam aega mõtteisse vajuda, vaid võttis südame rindu ja 
esitas delikaatse küsimuse: 

«Teie ei taha siis mind oma meheks?» 

Noor tütarlaps vaatas talle teravalt otsa ja vastas: 

«Ei.» 

«Aga armukeseks?» küsis Gringoire. 

Tütarlaps mossitas huuli ja vastas: 

«Ei.» 

«Vahest sõbraks?» jätkas Gringoire. Tüdruk vaatas jälle teravalt ta otsa ja ütles siis viivi- 
tades: 

«Võib-olla.» 

See «võib-olla», nii kallis filosoofi südamele, julgustas GringoireM. 

«Kas te teate ka, mis on sõprus?» küsis ta. 

«Jah,» vastas mustlasneiu. «See tähendab olla õde ja vend, kaks hinge, mis kokku 
puutuvad, aga ühte ei sula, kaks sõrme ühel käel.» 

«Ja armastus?» küsis Gringoire. 

«Ah, armastus!» hüüdis Esmeralda ning ta hääl hakkas värisema ja silmad lõid särama. 
«See tähendab olla kaks ja omefi üks. Mees ja naine sulavad siis üheks ingliks. See on 
taevas.» 

Seda rääkides ilmus tänavatantsijanna näkku imeline ilu, mis Gringoire'i erakordselt 
vapustas ja tema arvates täielikult vastas tütarlapse sõnade peaaegu idamaisele 


eksaltatsioonile. Ta roosad süütud huuled naeratasid kergelt, ta puhas ja selge otsaesine 
ähmenes hetkeks mingist mõttest nagu peegel hingeõhust, ta pikkade mustade allalastud 
ripsmete vahelt vilkastas mingi kirjeldamatu tuluke, andes ta näojoontele selle idaalse 
õrnuse, mida hiljem Raffael oma naistele oskas anda, kui ta neis kujutas müstiliselt liitununa 
neitsilikkust, emasust ja jumalikkust. 

«Kuidas peab siis olema, et teile meeldida?» ei jätnud Gringoire järele. «Tuleb mees olla.» 

«Ja mina, kas siis mina mees pole?» «Mehel on kiiver peas, mõõk käes ja kuldkannused 
saabaste küljes.» 

«Niisiis,» = sõnas Gringoire, «ilma ratsuta polegi meest. Te armastate vist kedagi?» 
«Tõeliselt?» «Tõeliselt.» 

Tütarlaps jäi hetkeks mõttesse, siis ütles ta erilise ilmega: 

«Ma saan seda varsti teada.» Poeet küsis õrnalt: 

«Miks mitte juba täna õhtul? Ja miks ei vöiks see mina olla?» 

Tütarlaps heitis temale tõsise pilgu. 

«Ma võiksin ainult niisugust meest armastada, kes mind kaitsta suudab.» 

Gringoire punastas ja võttis seda arvesse. Oli ilmne, et noor tütarlaps vihjas nõrgale abile, 
mida ta temale paar tundi tagasi kriitilisel silmapilgul oli pakkunud. Nüüd tuli see talle 
muude seikluste tõttu ununud juhus uuesti meelde. Ta lõi peopesaga vastu laupa. 

«Tõesti, preili, oleksin pidanud sellest alustama. Andke andeks mu pöörane hajameelsus. 
Kuidas teie siis Oasimodo küüsist pääsesite?» 

See küsimus tekitas mustlasneiul hirmujudinaid. 

«Ah, see hirmus küürakas!» ütles ta nägu käte vahele peites ja hakkas lõdisema nagu 
kangest külmast. 

«Tõesti hirmus!» vastas Gringoire, kes oma mõttelõnga käest ei lasknud. «Kuidas teie 
ometi ta küüsist 

pääsesite?» 

Esmeralda naeratas, ohkas ja vaikis. 

«Kas te ise teate, miks ta teid jälitas?» küsis Gringoire, tahtes küsimusele kõrvalteed 
mööda tagasi jõuda. 

«Ei tea,» vastas noor tüdruk. Ja lisas kohe: «Aga ka teie jälitasite mind. Mispärast?» 

«Ausõna, ma ei tea isegi enam,» vastas Gringoire. 

Tekkis vaikus. Gringoire torkis noaga lauda. Noor tütarlaps naeratas ja vaatas nii teravalt 
seina, nagu oleks ta sellest läbi näinud. Äkki hakkas ta vaevu kuuldavalt laulma: 


Ouando las pintades aves 
Mudas estan, y la tierra...1 


Järsku katkestas ta laulu ja hakkas Djalit kallistama. 
«Kui ilus loom,» ütles Gringoire. 

«See on mu õde,» vastas mustlastüdruk. 

«Miks teid hüütakse Esmeraldaks?» küsis poeet. 
«Ei tea.» 


1 Kui pärlkanad sulgi ajavad ja maa (hisp. k.). 

«Aga siiski?» 


Tütarlaps tõmbas põuest välja väikese pikerguse koti-kese, mis rippus ta kaelas 
loorberipuu seemnetest keti küljes ja millel oli kange kampuse lõhn. Seda kattis roheline siid 
ja selle keskel oli suur roheline smaragdi värvi helmes. 

«Võib-olla hüütakse mind selle pärli pärast Esmeraldaks '.» 

Gringoire tahtis kotikest enda kätte võtta. Tüdruk taganes. 

«Ärge puutuge, see on amulett. Te teeksite talle viga, või jälle tema teile.» Poeedi 
uudishimu kasvas järjest. «Kust te ta saite?» 

Esmeralda pani sõrme suule ja peitis amuleti põue. Poeet katsus talle uusi küsimusi 
esitada, aga sai väga visalt vastuseid. 

«Mis tähendab see sõna «Esmeralda» ?» 

«Ma ei tea,» vastas tüdruk. 

«Mis keeli see sõna on?» 

«Küllap egiptuse keeli.» 

«Sedap ma arvasin,» ütles Gringoire. «Teie polegi siis Prantsusmaalt?» 

«Ma ei tea sellest midagi.» 

«Kas teil vanemaid pole?» 

Tüdruk hakkas seepeale mingil vanal viisil laulma: 


Mu isa on üks linnuke, 
mu ema tsirgupojake. 
Laen paadita ma üle vee, 
laen laevata ma üle vee. 
Mu isa on üks linnuke, 
mu ema tsirgupojake. 


«Tore,» lausus Gringoire. «Aga kui vana te siis olite, kui Prantsusmaale tulite?» «üsna 
tilluke.» «Ja Pariisi?» 
«Mullu. Kui me Paavsti värava kaudu linna tulime, 


1 Esmeralda tähendab hispaania keeles rohelist vääriskivi 

nägin taevas põõsalinde lendamas. Oli juba augusti lõpp, ütlesin: talv, vali talv.» 

«Ta oli ka vali,» vastas Gringoire rõõmsana, et vestlus edasi arenes. «Minul tuli sel talvel 
sõrmed soojaks puhuda. Te oskate siis ennustada?» 

Esmeralda langes jälle oma lakonismi: 

«Ei.» 

«Kas see mees, keda te Egiptuse hertsogiks nimetate, on teie sugukonna pealik?» «Jah.» 

«Tema õnnistas meid abiellu,» tähendas poeet aralt. Tüdruk mossitas jälle armsalt huuli. 

«Ma ei tea isegi su nime.» 

«Mu nime? Palun: Pierre Gringoire.» 

«Ma tean palju ilusamat nime,» vastas ta. 

«Olete aga õel!» hüüdis poeet. «Aga olgu, ma ei vihasta. Küllap te mind veel ehk 
armastama hakkate, kui mind paremini tundma õpite. Te jutustasite mulle oma eluloo nii 
suure usaldusega, et ma teile nüüd oma eluloo võlgnen. Niisiis mu nimi on Pierre Gringoire 
ja ma olen külanotari poeg Gonesse'ist. Pariisi piiramise ajal, kakskümmend aastat tagasi, 
poosid burgundlased mu isa üles ja pikardlased tapsid mu ema. Kuueaastasena jäin ma 
orvuks ja mu kingataldadeks olid Pariisi tänavad. Ma ei tea isegi, kuidas ma kuuendast 
eluaastast kuueteistkümnendani elasin. Mõni puuviljamüüja andis mulle vahel mõne ploomi; 


5 
5 


mõni pagar viskas mulle koorukese närida; õhtuti lasksin ma ennast vahtidel kinni võtta ja 
vangi viia, kus ma eest leidsin õlekoo. Nagu näete, kõik see pole takistanud mind suureks 
kasvamast ega ka kõhnaks jäämast. Talvel soojendasin ma ennast Sensi lossi ees päikese 
käes ja leidsin väga imeliku olevat, et jaanituld soojal ajal tehakse. Kuue- 
teistkümneaastasena tahtsin endale mõnda ametit võtta. Katsusin õnne kõigil aladel. Olin 
sõdur, aga ma polnud küllalt vahva. Olin munk, aga ma polnud küllalt jumalakartlik, pealegi 
ei meeldi mulle joomine. Siis astusin ma meelt heites puusepaõpilaseks, aga ma polnud 
küllalt tugev. Tundsin endas kalduvusi õpetajaks hakata. Tõsi küll, lugeda ma ei mõistnud, 
kuid mis sellest. Mõne aja pärast, kui ma aru sain, et mul kõigi nende ametite 

jaoks midagi puudub, ja nägin, et ma millekski ei kõlba, valisin enesele oma südame 
soovil poeedi ja riimisepa elukutse. See elukutse sobib väga hulgusele ja on siiski parem kui 
varastamine, mida mõned noored vargapois-test sõbrad mulle soovitasid, ühel päeval viis 
mind õnnelik'juhus kokku dom * Claude Frolloga, Jumalaema kiriku auväärt 
ülemdiakoniga. Tal oli huvi minu vastu ja tänu temale olengi ma nüüd kirjatundja ja oskan 
ladina keelt, alates Cicero «Kohustustega» * ja lõpetades tsölestiinide «Pühakute 
elulugudega». Ma pole võhik ka skolastikas, poeetikas, rütmikas, isegi mitte alkeemias, 
selles tarkuste tarkuses. Mina olen ka selle müsteeriumi autor, mida täna Palee suursaalis 
määratu rahvahulga ees suure menuga ette kanti. Olen ka ühe raamatu kirjutanud, kuussada 
lehekülge paks, 1465-nda aasta kohutava komeedi üle, millest üks inimene koguni hulluks 
läks. Mul on teisigi saavutusi. Et ma veidi ka suurtükiasjandust tunnen, siis olen ma osa 
võtnud ka Jean Maugue'i suure suurtüki valmistamisest, mis proo-vilaskmisel Charentoni 
sillal lõhkes ja kakskümmend neli uudishimulikku tappis, nagu te ehk ise mäletate. Nagu 
näete, ma polegi teile nii halb partii. Ma oskan ka palju toredaid vigureid, mida ma teie 
kitsele võiksin õpetada. Nii näiteks Pariisi piiskoppi järele ahvida, seda neetud variseri, kelle 
veskid märjaks kastavad kõiki teekäijaid, kel juhtumisi üle Möldrite silla tuleb minna. Ja ka 
mu müsteerium tooks sisse hulga hõbedat, kui mul see välja makstaks. Lõpuks olen ma 
tervenisti teie teenistuses, nii mina kui mu vaim, mu teadmised ja mu kirjatööd. Olen valmis 
teiega, preili, elama nii, kuidas te ise heaks arvate, kainelt või lõbutsedes, mehe ja naisena, 
kui soovite, või venna ja õena, kui seda paremaks peate.» 

Gringoire vaikis, jäädes ootama oma kõne tulemusi. Tütarlapse silmad olid maha löödud. 

«Phoebus,» ütles ta poolkõvasti. Siis pöördus ta poeedi poole: «Mis tähendab sõna 
«Phoebus»?» . Gringoire ei saanud aru, mis seos sel küsimusel oli ta kõnega, aga ta polnud 
sugugi pahane, et võis oma teadmistega hiilata. Ta vastas uhkustava tooniga: 

«See on ladina keele sõna ja tähendab päikest.» * 

«Päikest!» hüüdis mustlasneiu. 

«See on ühe väga ilusa ammulaskja nimi, kes oli jumal,» lisas Gringoire. 

«Jumal!» kordas mustlastüdruk ja ta hääles oli midagi unistavat ja kirglikku. 

Sel silmapilgul läks tal üks käevõru lahti ja kukkus maha. Gringoire kummardus ruttu, et 
seda üles tõsta. Kui ta püsti tõusis, olid tüdruk ja kits kadunud. Ta kuulis, kuidas riiv ette 
lükati. Väikest ust, mis nähtavasti naaberkambrisse viis, sai väljastpoolt kinni panna. 

«Kas ta mulle vähemalt voodigi jättis?» pomises meie filosoof endamisi. 

Ta kõndis väikeses kongis ringi. Ainus mööblitükk, mis magamiseks oleks kõlvanud, oli 
kaunis pikk puust kirst, mille kaas oli nikerdatud. Kui Gringoire sellel end välja sirutas, oli 
tal tunne nagu Mikromegasel *, kui see kogu oma pikkuses Alpidele magama heitis. 


«Mis parata!» ütles ta end kuidagi magama seades. «Katsume läbi ajada. On aga imelik 
pulmaöö! Kahju! Ses laulatuses, kus kruus katki löödi, oli tõesti midagi lapselikku ja 
enneveeuputuslikku, mis mulle väga meeldis.» 


KOLMAS RAAMAT 
1. JUMALAEMA KIRIK 


Kahtlemata on Pariisi Jumalaema kirik veel tänapäevalgi majesteetlik ja meeltülendav 
ehitus. Aga ükskõik kui kaunina ta vananedes ka säilinud oleks, on ikkagi raske mitte 
kurvastada ja mitte nördinud olla nende arvutute hävitamiste ja rikkumiste puhul, mida nii 
aeg ui inimesed on lasknud sellele auväärsele ehitusele osaks saada. Ei ole vähematki 
lugupidamist tuntud Karl Suure vastu, kes kirikule nurgakivi pani, ega Philippe Auguste'i * 
vastu, kes sinna viimase ehituskivi asetas. 

Selle meie katedraalide patriarhi palgel leidub kortsude kõrval alati ka haavaarme. Tempus 
edax, homo dacior ' mida ma meeleldi niiviisi tõlgiksin: aeg on ime, inimene on rumal. Kui 
meil lugejaga aega oleks ükshaaval uurima hakata mitmesuguseid hävingu jälgi sel vanal 
kirikul, siis näeksime, et aja osa on siin kõige tühisem, kõige suuremat kahju aga on teinud 
inimesed, eriti kunstijüngrid. Just «kunstijüngrid», sest viimase kahe sajandi jooksul on 
nende hulgas olnud isikuid, kes endid arhitektideks on pidanud. 

Kõigepealt, et piirduda ainult mõne peamise näitega, on vist vaevalt nii kauneid lehekülgi 
arhitektuuri ajaloos kui selle kiriku fassaad, .kus meie ees järgemööda ja ühekorraga 
esinevad: kolm teravkaarportaali, kakskümmend kaheksa kuningate nišši nagu mingi tikitud 
sakiline pael, päratu suur rosett koos kahe kõrvalasuva aknaga nagu preester diakoni ja 
alamdiakoniga, kõrge ja habras galerii ristikukujulisi kaunistusi kandva kaa- 


1 Aeg on ablas, inimene aplam (lad. k.). 

restikuga, mis oma peentel sammastel rasket platvormi kannab, ja lõpuks kaks tumedat 
massiivset torni kiltkivist ehisviiludega. Kõik need suurepärase terviku harmoonilised osad, 
mis viie hiiglakorrusena üksteise peale on asetatud, pakuvad rikkalikult, kuid ühtlasi muljet 
segamata, oma arvutuid skulptuurilisi, nii voolitud kui nikerdatud detaile, mis võimsalt ühte 
sulavad terviku rahuliku suurusega. See on tohutu kivist sümfoonia, kui nii võib öelda, 
niihästi inimese kui ka rahva hiiglateos, ühtne ja siiski keeruline; nagu «liias» ja 
«Romancero» *, millede sugulane ta on; kõigi ajastute liitunud jõudude imepärane toode, 
mille igal kivil näeb kunstniku geeniuse poolt juhitud distsiplineeritud töölise fantaasiat 
sajas värvis mänglevat, ühesõnaga, see inimlik looming on vägev ja rikkalik nagu jumalik 
looming, millelt ta näib laenanud olevat kaks omadust: mitmekesisuse ja igavikulisuse. 

Mis siin on öeldud fassaadi kohta, käib ka kogu kiriku kohta. Ja mis me ütleme Pariisi 
katedraali kohta, tuleb öelda ka kõigi teiste keskaja ristiusu kirikute kohta. Kõik on ses 
iseenesest tekkinud kunstis järjekindel ja võrdeliselt jaotatud. Jala suurt varvast mõõtes 
saame kätte kogu hiiglase mõõdud. 

Tuleme tagasi selle fassaadi juurde ja vaatame, kuidas ta meile veel tänapäeval paistab, kui 
me hardalt silmitseme seda sünget ja võimsat katedraali, mis, nagu kroonikud ütlevad, hirmu 
sisendab: guae mole sua terro-rem incutit spectantibus !.» 

Kolm tähtsat asja puuduvad tänapäeval sel fassaadil: kõigepealt üksteistkümmend 
trepiastet, mis teda kord maapinnalt kõrgemale tõstsid, siis terve alumine rida raidkujusid, 
mis kaunistasid kolme portaali tühemeid, ja lõpuks ülemine rida raidkujusid, mis esimese 
korruse galeriid kaunistas ja kus olid kujutatud kakskümmend kaheksa kõige vanemat 


Prantsusmaa kuningat, alates Childeberfist * kuni Philippe Auguste'ini, kes riigiõuna * käes 
hoiab. Kõik üksteistkümmend trepiastet on hävitanud aeg, mis pikkamisi, aga paratamatult 
Vanalinna pinda on tõstnud. Kui aga aeg Pariisi tänavasillu- 


1 Mis oma raskusega vaatlejaisse hirmu sisendab (lad k.). 

tise tõusu tõttu ükshaaval alla on neelanud kõik üks-teistkümmend astet, mis ehituse 
majesteetlikku kõrgust aitasid rõhutada, siis on ta kirikule vahest siiski rohkem andnud, kui 
talt võtnud, sest seesama aeg on fassaadile andnud ta sajandite tumeda koloriidi, mis 
monumendi vanaduse muudab ta kauniduse õitseajaks. 

Kes on aga maha kiskunud kaks raidkujude rida? Kes on nišid tühjaks jätnud? Kes on 
keskmise portaali keskele raiunud selle uue teravkaarevärdja? Kes on julgenud sinna asetada 
Biscornette'i arabeskide kõrvale selle labase, raskepärase ukse Louis XV stiilis puunikerdus- 
tega? Inimesed, arhitektid, meie aja kunstnikud. 

Ja kiriku sisemusse astudes —- kes on maha tõuganud selle püha Christophe'i hiiglakuju, 
mis raidkujude seas niisama kuulus oli kui Justiitspalee suursaal teiste saa-Iide hulgas, 
Strassburgi katedraali torn teiste tornide seas? Kes on siit toorelt ära koristanud need 
musttuhat puust, marmorist, kullast, hõbedast, vasest, isegi vahast kuju, mis kujutasid mehi, 
naisi, lapsi, kuningaid, piiskoppe, sandarmeid, küll põlvili, küll püsti, küll ratsa, kõigis 
kiriku löövi ja koori sambavahedes? Igatahes mitte aeg. 

Ja kes on vana gooti altari asemele, mis oli täis toredaid säilmekirste ja pühaduselaekaid, 
pannud selle raske marmorsarkofaagi inglipeade ja pilvedega, mis Val-de-Gräce'i või 
Invaliidide hoonest siia näib eksinud olevat? Kes on nii totralt selle kohmaka kivik 
anakronismi kiilunud Hercanduse meisterdatud karolingliku põranda kivitahvlite vahele? 
Kas polnud see Louis XTV, kes Louis XIII soovi täitis? 

Ja kes on pannud külmad valged ruudud aknaraamidesse, kus varem peaportaali roseti ja 
apsiidi teravkaarte mitmevärvilised klaasid meie isade imetlevaid silmi küt-kestasid? Ja mis 
ütleks kuueteistkümnenda sajandi koorilaulja selle kollase vaaba kohta, millega meie 
barbaritest ülempiiskopid oma katedraali üle on määrinud? Tal oleks meelde tulnud, et 
kollase värviga märkis timukas ara hukkamoistetute maju, ta oleks meelde tuletanud Peht- 
Bourboni lossi *, mis ka kollaseks oli värvitud Konnetaabli reetmise pärast, ja «nii hea ja 
ehtne oli see kollane», ütleb Sauval, «et isegi enam kui saja aasta 

jooksul pole see suutnud luituda.» Koorilaulja oleks arvanud, et püha paik on rüvetatud, ja 
oleks sealt ära põgenenud. 

Me ei peatu tuhandel muul barbaarsusel, vaid küsime üles katedraali tippu tõustes: kuhu 
on jäänud see veetlev väike kellatorn, mis toetus võlvile ning oli niisama habras ja julge 
nagu ta naaber, Sainte-Cha-pelle'i torngi (mis samuti on hävitatud)? Sihvakana, teravana, 
läbipaistvana tõusis ta helisedes palju kõrgemale taevasse kui teised tornid. 

üks eksimatu maitsega arhitekt lõikas torni 1787-ndal aastal otsast ära ja arvas piisava 
olevat seda haava varjata laia tinaplaastriga, mis sarnaneb paja kaanega. 

Nõnda on keskaja kunstisse suhtutud peaaegu kõigis maades, eriti aga Prantsusmaal. Selle 
varemeil võime jälgida kolme laadi haavu —kõik enam või vähem sügavad: kõigepealt on 
siin-seal ajahammas märkamatult närinud nende pealispinda, mis kõikjal roostesse on 
läinud; siis on neid hulgana rünnanud poliitilised ja usulised revolutsioonid, mis juba oma 
loomult on vihased ja sõgedad, kiskunud lõhki kirikute skulptuuridest ja niker-distest rikka 
kuue, purustanud nende rosetid, katki löönud nende arabeskidest kee, ümber lükanud nende 
raidkujud, mõnikord sellepärast, et nad mitrat kandsid, teinekord, et neil kroon peas oli; 


lõpuks on nende kallal oma hävitustööd teinud moed, mis alates renessansi anarhilistest, 
kuid hiilgavatest liialdustest ikka veidramaks ja totramaks muutusid, mõjudes kaasa 
ehituskunsti paratamatule langusele. Moed on rohkem kahju teinud kui revolutsioonid. Nad 
on kunsti ihusse haavu löönud, on tormanud isegi ta kondikava kallale, on ehitusi nudinud, 
kärpinud, ära narrinud, tapnud ehituste vormi, sisu, mõtte ja ilu. Vähe sellest, moed on 
söandanud ette võtta isegi ümberehitusi, mida igatahes aeg ja revolutsioonid pole teinud. 
Häbi tundmata on nad «hea maitse» nimel gooti arhitektuuri haavade külge pookinud oma 
viletsat pudi-padi, marmoriribasid, metallitutikesi, medaljone, voluute, rõngaskujusid, 
drapeeringuid, girlande, narmaid, kivist tulekeeli, pronkspilvi, lihavaid amorette, pungis 
keerubeid, mis hakkasid pidalitõvena kunsti palet sööma juba Caterina di Medici palvelas ja 

mis kaks sajandit hiljem sundisid seda piinatud ja virutatud kunsti lõplikult hinge heitma 
Dubarry buduaaris.* Niisiis eelmist kokku võttes on kolme laadi rüüsted gooti arhitektuuri 
moonutanud. Pealispinnal kortsud ja tüükad — see on aja töö. Vägivalla jäljed, augud, mur- 
rud — see on revolutsioonide töö Lutherist Mira-beau'ni.* Vigastused, amputatsioonid, 
muudatused ehituse konstruktsioonis, «restaureeringud» — see on kreeka ja rooma 
meistrite barbaarne matkimine Vitru-viuse * ja Vignola * viletsate järglaste poolt. Akadee- 
miad on tapnud selle suurepärase kunsti, mille barbarid lõid. Sajanditele ja 
revolutsioonidele, mis laastavad vähemalt erapooletult ja suurejooneliselt, on tulnud * 
lisaks terve kari õpetatud, diplomeeritud, patenteeritud, vannutatud arhitekte, kes oma halva 
maitsega kunsti alla viivad ja Partenoni * suurimaks auks gooti pitside asemele seavad 
sigurilehed Louis XV stiilis. See on eesli kabjahoop surevale lõvile. Nõnda kuivab vana 
tamm, mida igasugused putukad täkivad, närivad ja uuristavad. 

Kui kaugel nüüdsest on see aeg, kus Robert Cenalis * võis Jumalaema kirikut Pariisis 
võrrelda kuulsa Efesose Diana templiga, mida «muistsed paganad nii ülistasid» ja mis 
Herostratose surematuks tegi *, ning isegi leida, et gallia katedraal «on pikkuselt, laiuselt, 
kõrguselt ja struktuurilt palju oivalisem» M 

Ometi ei või Pariisi Jumalaema kirikust öelda, et ta oleks lõpuleviidud, terviklik gooti 
monument, sest ta pole enam romaani kirik ega ka mitte veel täielikult gooti kirik. Ta pole 
üldse kindlat tüüpi. Tal pole nagu Tour-nusi kloostril rasket, laia, massiivset fassaadi, 
ümmargust ja avarat võlvi, nende ehituste jäiset lagedust ega majesteetlikku lihtsust, mille 
üks tähtsamaist tunnustest on ümarkaar. Ta pole ka-nagu Bourges'i katedraal suurepärane, 
õhuline, paljuvormiline, rikkalik teravikest turris gootika toode. Võimatu on teda paigutada 
ka nende süngete, salapäraste, madalate, ümarkaarte tõttu otsekui mahalitsutud kirikute 
muistsesse liiki, mis, kui 


' Histoire gallicane, II raamat, III periood, F° 130 Ik (Autori märkus.) —v 

maha arvata katus, peaaegu egiptuse templeid meelde tuletavad, mis on mõistatuslikud, 
preesterlikud, tähendusrikkad ja mille ornamendid on rohkem koormatud rombide ja sakkide 
kui lilledega, rohkem lillede kui loomadega, rohkem loomade kui inimestega. Nad pole nii- 
võrd arhitektide teosed kui piiskoppide omandid ja näitavad selle teokraatliku ja sõjalise 
vaimuga läbiimbunud kunsti esimest moondunisfaasi, mis algas Bütsant-siga ja ulatus 
William Vallutaja * ajani. Võimatu on meie katedraali paigutada ka teist liiki kirikute hulka, 
mis on kõrged ja õhulised, rikkad akende ja skulptuuride poolest, teravad vormilt ja julged 
põhiplaanilt, mis poliitiliste sümbolitena on kogukondlikud ja kodanlikud, kuid 
kunstiteostena vabad, tujukad ja taltsutamatud, näidates ehituskunsti teist moondumisfaasi, 
mis pole enam mõistatuslik, muutumatu ja preesterlik, vaid artistlik, edev ja rahvalik, mis 


algab ristisõdaae lõpust ja lõpeb Louis XI ajal. Pariisi Jumalaema kirik pole puht-romaani 
tõugu nagu esimene liik ega puhtgooti tõugu nagu teine liik kirikuid. 

Ta ori üleminekuaja ehitus. Saksi ehitusmeister oli parajasti lõpetamas löövi esimeste 
sammaste püstitamist, kui ristisõitjad tagasi tulid ja tõid kaasa teravkaare, mis võidukalt asus 
laiadele romaani kapiteelidele, mille ainsaks otstarbeks oli olnud ümarkaari kanda. 
Teravkaar, mis siitpeale ainuvalitsevaks sai, andis kiriku ülejäänud osale oma ilme. Algul 
tarvitati teda aralt ja oskamatult, ta kippus laienema, arvarduma, hoidus tagasi ega julgenud 
veel teravikkude ja nooltena taevasse söösta, nagu pärast paljude imekaunite toomkirikute 
juures” Teda oleks nagu tagasi hoidnud raskete romaani sammaste naabrus. Kuid need 
romaani ja gooti üleminekuaja ehitused pole sugugi vähem uurimist väärt kui puhta stiili 
näidised. Nad esitavad kunsti erilist varjundit, mis muidu kaotsi oleks läinud. Tegemist on 
teravkaare liitmisega ümarkaare külge. 

Pariisi Jumalaema kirik ongi huvitav näidis sellest üleminekustiilist. Iga pind, iga kivi 
selles väärikas monumendis pole üksnes lehekülg maa ajaloost, vaid kn teaduse ja kunsti 
ajaloost. Puudutades siin ainult tähtsamaid detaile, tuleb öelda, et sellal kui väike Punane 

106 

sissekäik ulatub peaaegu viieteistkümnenda sajandi gooti arhitektuuri äärmiste 
peensusteni, lähevad löövi sambad oma ümbermõõdult ja raskuselt tagasi Saint-Germain- 
des-Pres' kuningliku kloostri aegadesse, nagu oleks selle sissekäigu ja sammaste vahel kuue 
sajandi pikkune vahe. Leidsid ju isegi hermeetikud suure portaali sümbolites küllaldase 
kokkuvõtte oma teadusest, mille täielikuks väljenduseks on Saint-Jacgues-de-la-Boucherie 
kirik. Nii on Jumalaema kirikus ühendatud ja ühte sulatatud romaani klooster, hermeetikute 
kink, gooti kunst, saksi kunst, rasked ümmargused sambad Gregorius VII * ajast, 
alkeemikute sümboolika, milles Nicolas Flamel Lutheri eelkäijaks oli, paavsti võimu 
ainuvalitsus, kiriku lõhestumine, Saint-Germain-des-Pres' ja Saint-Jacgues-de-la- 
Boucherie kloostrid. See peamine kirik, emakirik Pariisi teiste vanade kirikute hulgas, on 
nagu mingi kimäär: ühelt kirikult on tal pea, teiselt jäsemed, kolmandalt kere ja kõigilt veel 
midagi ühist. 

Kordame veel, need üleminekustiilis ehitused pakuvad huvi kunstnikule, vanavarauurijale 
ja ka ajaloolasele. Nad näitavad nagu küklooplikud müürid, egiptuse püramiidid, hindude 
hiiglasuured templidki, kui põline on arhitektuur ja kuidas mineviku suurimad ehitused on 
pigemini ühiskonna kui üksikisiku sünnitus, pigemini rahvaste loomingulise pingutuse 
saadus kui geeniuse vaimusähvatus, varaait, mille rahvas päranduseks jätab, sajandite 
ladestus, sade, mis järele jääb inimühiskonna järkjärgulisest aurumisest, ühesõnaga 
orgaaniline looming. Iga ajalaine uhub midagi uut juurde, iga rahvatõug lisab omalt poolt 
oma kihi monumendile juurde, iga isik oma kivi. Nõnda teevad koprad, nõnda teevad 
mesilased, nõnda ka inimene. Paabeli torn, see arhitektuuri suurim sümbol, on mesipuu. 

Suured ehitused on nagu suured mäedki sajandite looming. Tihti on kunsti vorm juba 
muutunud, ehitused ise aga veel pooleli, pendent opera interrupta neid jätkatakse siis 
rahulikult uue kunsti suunas. Uus kunstistul võtab teose üle, nii nagu ta selle eest leiab, 
juurdub 


Ripuvad poolelijäänud tööd (lad. k.). 

sellesse, teeb selle enese sarnaseks, arendab seda edasi oma fantaasia järgi ja viib ta 
lõpuni, kui saab. Kõik see toimub vaikselt, ilma pingutuseta, ilma vastutöötuseta, rahuliku 
loodusseaduse järgi. Nõnda läheb pookoks kasvama, mahl hakkab uusi teid käima ja puu 
saab elujõuliseks. Tõepoolest, neis paljude kunstide järkjär-gulistes jootekohtades ühe ja 


sama hoone mitmesugustel kõrgustel leidub materjali rohketeks paksudeks köideteks, tihti 
aga kogu inimkonna ajalooks. Inimene, kunstnik kaob ära selle tohutu teose ees, mis ühegi 
tegija nime ei kanna; kogu inimlik mõistus leiab siin oma väljenduse ja kokkuvõtte. Aeg on 
ehitaja, rahvas müürsepp. 

Vaadeldes ainult Euroopa kristlikku arhitektuuri, seda idamaiste tohutute kiviehituste 
nooremat venda, näeme enda ees hiiglaslikku moodustist, milles on kolm väga erinevat 
ülestikku asetatud kihti: romaani 1 kiht, gooti kiht ja renessansi kiht, mida meeleldi 
nimetaksime kreeka-rooma kihiks. Romaani ladet, niis on kõige vanem ja sügavam, esindab 
ümarkaar, mis uuesti nähtavale ilmub kõige pealmises renessansi kihis ja mida kannavad 
kreeka sambad. Teravkaar esineb kahe kihi vahepeal. Ehitused, mis kuuluvad ainult ühte 
kihti mainitud kolmest, erinevad teistest põhjalikult, on lõpetatud ja ühtlased. Nii näiteks 
Jumieges'i klooster, Reimsi katedraal, Püha Risti kirik Orleans'is. Kuid need kolm kihti 
uhtuvad ja segunevad äärtel nagu värvid päikese-spektris. Siit on pärit segastiilis 
monumendid, üleminekuaja ehitused mitmeis varjundeis. Mõnel on alus romaani stiilis, 
keskosa gooti stiilis, kuppel aga kreeka-rooma stiilis. See tuleb sellest, et seda on ehitatud 
kuussada aastat. Selline teisend on siiski haruldus, üks näiteid on Etampes'i lossi torn. 
Sagedamini esineb monumente, mis ühendavad kaht formatsiooni. Niisugune on Pariisi 
Jumalaema kirik. See ehitus on teravakaareline, 


.1 See on sama kunst, mida sõltuvalt asukohast, kliimast ja rahvastikust nimetatakse 
lombardia, saksi või bütsantsi kunstiks. Need neli arhitektuuri eri laadi on üksteisega 
sugulased ja esinevad paralleelselt, igaühel on oma eri karakter, kuid koigi tunnuseks on 
ümarkaar. «Kõik pole ühte nägu, kuid siiski vaga sarnased» jne. (Autori märkus.) 

ta esimesed sambad juurduvad samasse romaani kihti, millel baseeruvad ka Saint-Denis' 
kiriku portaal ja Saint-Germain-des-Pr€s' kiriku lööv. Niisugune on ka Bocherville'i kloostri 
veetlev poolgooti saal, kus romaani kiht ulatub keskosani. Niisugune on Roueni katedraal, 
mis kuuluks tervenisti gooti stiili, kui ta keskmise torni tipp poleks renessansiajastust.' 

Muide, kõik need varjundid ja erinevused puudutavad ainult ehituste välist külge. Kunst 
muudab siin ainult oma välist koort. Ristiusu kiriku struktuur ise aga jääb muutumatuks. 
Meie ees on ikka üks ja seesama sisemine karkass, seesama osade loogiline asetus, ükskõik 
milliste skulptuuride ja nikerdistega kiriku välimus poleks kaunistatud, selle all võib, kas või 
eos, esialgsesiuijus, leida ikka rooma basiilikat. Maapinnal asetub ta alati ühel ja samal 
kujul. Ikka kaks löövi, mis teineteisest läbi lõikudes annavad risti, mille ülemine ümardatud 
ots moodustab koori; ikka needsamad madalamad kõr-vallöövid ristikäikude jaoks kiriku 
sisemuses või kabelite jaoks, külgkäigud, kuhu pealöövist pääseb sammaste vahelt. Sel 
muutumatul alusel varieerub lõpmatult kabelite, portaalide, kellatornide, tornitippude arv, 
nii kuidas seda tahab sajandi, rahva, kunsti fantaasia. Arvesse võttes kirikliku 
jumalateenistuse reegleid, talitab ehituskunst edasi oma äranägemise järgi. Raidkujud, 
aknad, rosetid, arabeskid, pitsid, kapiteelid, bareljeefid — kõiki neid kombineerib ta 
oma maitse ja seaduste järgi. Siit tuleneb selletaoliste ehituste imeteldav väline 
mitmekesisus, mille all aga valitseb kindel kord ja ühtsus. Puu tüvi on muutmatu, võra aga 
tujukas. 


II. PARIIS LINNULENNULT 


Oleme katsunud lugejale imeväärsest Pariisi Jumalaema kirikust pilti anda. Oleme 
üldjoontes näidanud kaunidusi, mis tal olid viieteistkümnendal sajandil ja mida tal praegu 


enam pole. Kuid oleme puudutamata jätnud peamise ilu: see on tolleaegne vaade 
kirikutornist üle kogu Pariisi. 


Selle torni puust tipu hävitas äike 1823. aastal. (Autori märkus.) 

Tõesti, kui parast kauast kobamist mööda järsku spiraaltreppi kellatorni paksu müüri sees 
viimaks äkki välja jõuda ühele kahest platvormist, täis päikest ja õhku, siis avaneb 
suurepärane vaade igasse külge omamoodi vaatepilt, mida kergesti võivad kujutleda need 
meie lugejad, kel õnn on näha olnud mõnda säilinud gooti stiilis linna täielikuna, tervikuna, 
nagu seda on Nürnberg Baieris, Vitoria * Hispaanias või veel väiksemad paigad, kui nad 
ainult hästi on säilinud, nagu Vitre * Bretagne'is või Nordhausen * Preisimaal. 

Pariis kolmesaja viiekümne aasta eest, viieteistkümnenda sajandi Pariis oli juba tol ajal 
hiiglalinn. Meie, pariislased, oleme üldiselt eksiteel, kui arvame, et Pariis on hiljem palju 
laienenud. Louis XI ajast peale pole ta palju üle kolmandiku juurde võtnud. Kindlasti on ta 
palju rohkem kaotanud kauniduselt kui võitnud suuruselt. 

Nagu teada, on Pariis sündinud Vanalinna saarel, millel on hälli kuju. Selle saare 
liivakallas oli ta esimeseks kaitsevalliks, Seine'i jõgi aga ta esimeseks vallikraaviks. Mõne 
sajandi püsis Pariis sellel saarel; tal oli kaks silda, üks põhjas, teine lõunas, ja kaks sillapead, 
mis olid ühtlasi väravateks ja kindlusteks: paremal kaldal Grand-Chätelet ja vasakul kaldal 
Petit-Chätelet. 

Siis aga, esimesest dünastiast peale jäi saar kitsaks ja Pariisu tuli teisele poole jõge 
laieneda. Esimene müüride ja tornide vöönd võttis enda alla maatüki mõlemal pool jõge 
Grand-Chätelet' ja Petit-Chätelet' taga. Sellest vanast vallist oli veel eelmisel sajandil jälgi 
säilinud, nüüd aga pole sellest muud jäänud kui mälestus ja mõni legend ning Baudits' ehk 
Baudoyer' värav, Porta Bogauda. Linnasüdamest vähehaaval kaugemale tungides uhtus, 
uuristas, hävitas ja pühkis majade laine selle vööndi ära. Selle laine ette tegi Phi-lippe 
Auguste uue tammi. Ta sulges Pariisi suurte, kõrgete ja tugevate tornide ahelikku. Terve 
sajandi pigistusid majad üksteise vastu, kuhjusid ja kerkisid selles basseinis kõrgemale nagu 
vesi reservuaaris. Nad hakkasid hoovide suunas sissepoole kasvama, korrustena üksteise 
otsa tõusma, üksteise kukile ronima, ülespoole pressima nagu kokkupigistatud mahlad, ja 
ainult sellel oli võimalus 

vabalt hingata, kes sai üle naabri pea vaadata. Tänavad muutusid järjest kitsamaks, 
väljakud täitusid majadega ja kadusid. Lõpuks hüppasid majad üle Phi-lippe Auguste'i 
müüri ja pudenesid nagu sulust pääsedes rõõmsalt mööda lagendikku laiali, nii kuidas 
juhtus. Seal hakkasid nad ennast laiutama ja põldudest aedu välja lõikama, tehes oma 
olemise kõigiti mõnusaks. 

1367-ndast aastast alates oli linn eeslinna arvel juba nii laiaks kasvanud, et tarvilikuks sai 
uus vall. Selle ehitas Charles V *. Kuid Pariisi-taoline linn kasvab alatasa. Ainult sellistest 
linnadest saavadki pealinnad. Nad on nagu lehtrid, kuhu maa geograafilist, poliitilist, 
moraalset, vaimset kallakpinda mööda kõik rahva loomupärased kalduvused kokku 
jooksevad. Nad on tsivilisatsiooni lätted, aga ka rennid. Siia nõrgub ja koguneb sajandite 
jooksul tilkhaaval kokku kõik see, mis rahval on mahlakat, elulist ja hingelist: kauplemine, 
tööstus, haridus, elanikkond. Charles V vallil oli sama saatus mis Philippe Auguste'i omalgi. 
Viieteistkümnenda sajandi lõpul astuti tast üle ja eeslinn“nihkus kaugemale. 
Kuueteistkümnendal sajandil oli uus linn väljaspool müüre juba nii tihedaks muutunud, et 
paistis, nagu oleks vall üha enam vana linna poole tagasi tõmbunud. Nii oli siis Pariis 


viieteistkümnendal sajandil kaotanud juba kolm kontsentrilist müüriringi, mis Julianus 
Taganeja * ajal olid eos Grand-Chätelefs ja Petit-Chätelet*s. Lapsena, kes iga aastaga oma 
vanadest riietest välja kasvab, oli tugev linn juba neli müürivööndit üksteise järel 
purustanud. Louis XI ajal võis ses majade meres paiguti näha mõnda tornide rühma keset 
vanade vallide varemeid nagu küngaste teravaid tippe uputuse ajal, nagu uue linna alt üles 
kerkivat vana Pariisi saarestikku. 

Paraku on Pariis sellest ajast peale meie silmade all veelgi muutunud, kuid ületanud on ta 
veel ainult ühe valli, Louis XV oma, selle porist ja süljest kokkupöt-serdatud müüri, mis 
vääris kuningat, kes seda ehitas, ja poeeti, kes tast laulis: 

Le mur murant Paris rend Paris murmurant.1 


Pariisi ümbritsev müür teeb Pariisi sumisevaks (prants. k.), 

Viieteistkümnendal sajandil jagunes Pariis veel kolmeks eri linnaks, mis üksteisest selgesti 
erinesid. Igaühel oli oma näoilme, oma eriala, omad kombed, tavad, eesõigused ja ajalugu. 
Need olid: Vanalinn, ülikoolilinn ja Uuslinn. Vanalinn asus saarel ja oli neist kõige vanem ja 
väiksem. Ta oli kahe teise linna emaks, olles nende vahele pigistatud (lubatagu mulle see 
võrdlus) nagu vana eideke kahe suure ilusa tütre vahele, ülikoolilinn võttis enda alla Seine'i 
vasaku kalda Tournelle'i tornist Nesle'i tornini, milledele tänapäevases Pariisis vastavad 
Viinaturg ja Rahapada. Selle müür tungis kaunis laia kaarena väljale, kuhu Julianus oma 
termid oli ehitanud.* Siin asus ka Sainte-Genevižve'i mägi. Selle kaare kõige kaugemaks 
punktiks oli Paavsti värav, mis asus ligikaudu seal, kus praegu on Panteon. Uuslinn, kõige 
suurem osa Pariisist, asus paremal kaldal. Ta murdunud või õigemini mitmest kohast 
katkestunud kaldapealne kulges piki Seine'i jõge Billy tornist Bois' tornini, see on praegusest 
Moonalaost Tuileries'ni. Neljas kohas, seal, kus Seine linnamüürid läbi lõikas, seisid neli 
torni, niinimetatud «Pariisi neli torni»: vasakul Tournelle'i ja Nesle'i torn, paremal Billy ja 
Bois' torn. Uuslinn tungis veelgi kaugemale maa sisse kui ülikoolilinn. Uuslinna müüri 
kaugemaks tipuks (selle müüri ehitas Charles V) olid Saint-Denis' ja Saint-Martini väravad, 
mis praegugi asuvad endises kohas. 

Nagu öeldud, oli igaüks neist kolmest linnajaost eri linn, kuigi mitte täielikult, sest üks ei 
saanud ilma teiseta läbi. Siit siis ka kolm erisugust pilti. Vanalinnas valitsesid kirikud, 
Uuslinnas lossid, ülikoolilinnas õppeasutused. Kui kõrvale jätame vana Pariisi teisejärguli- 
sed omapärasused ja veidrad seadused teede alal, kui vaatleme linna kaootilisi õigussuhteid 
ainult üldiselt ja kokkuvõtlikult, siis võime üldjoontes öelda, et saar kuulus piiskopile, 
parem kallas kaupmeeste prevoole, vasak kallas rektorile. Kõiki aga valitses Pariisi prevoo, 
kes oli kuninga, mitte aga linna ametnik. Vanalinnas asus Jumalaema kirik, Uuslinnas 
Louvre ja raekoda, ülikoolilinnas Sorbonne *, Vanalinnas asus ka Keskturg, Uuslinnas 
hospidal Hõtel-Dieu, ülikoolilinnas Pr€-aux-Clercs'i-nimeline aas. Seaduserikkumisi, mida 
skolaarid 

vasakul kaldal, oma Pr€-aux-Clercs'il, toime panid, arutati Justiitspalees, karistati aga 
paremal kaldal, Montfauconil, vähemalt siis, kui rektor, kes teadis, et ülikool on tugev, 
kuningas aga nõrk, vahele ei astunud: skolaaridel oli eesõigus üles poodud saada endi pool. 

Olgu mööda minnes öeldud, et suurem osa neist eesõigustest (nende hulgas oli 
paremaidki) oli mässudega rahutustega kuningatelt välja pressitud. Juba igiaegadest saadik 
kehtis tava: kuningas annab peost ainult selle, mis rahvas ta käest ära kisub, üks vana ürik 
lausub alamate ustavuse kohta üsna naiivselt: «Civibus fidelitas in reges, guae tamen 
aliguoties seditionibus interrupta, muita peperlt privilEgia.» 1 


Viieteistkümnendal sajandil uhtus Seine viit saart Pariisi piirides: Louvier' saart, kus 
tookord puud kasvasid, nüüd aga puid müüakse, Lehmade saart ja Jumalaema saart, 
mõlemad tühjad, ainult paari onniga, mõlemad piiskopi läänid (seitsmeteistkümnendal 
sajandil ühendati need kaks saart ja ehitati neile majad, nüüd nimetame seda Saint-Louis' 
saareks). Lõpuks Vanalinna saart ja tema lähedal Lehmade ülevedaja saarekest, mis nüüd 
Uue silla muldkeha alla on kadunud. Vanalinnas oli tol ajal viis silda, neist kolm paremat 
kätt: Jumalaema sild, Rahavahetajate sild, mõlemad kivist, ja puust Möldrite sild; kaks 
vasakut kätt: Väike kivisild ja Saint-Micheli puusild. Kõik nad olid maju täis ehitatud, 
ülikoolilinnal oli kuus väravat, kõik Philippe Auguste'i ajal ehitatud, nimelt, kui Tournelle'i 
tornist alata: Saint-Victori, Bordelle'i, Paavsti, Saint-Jac-gues'i, Saint-Micheli ja Saint- 
Germaini värav. Ka Vanalinnal oli kuus väravat, kõik Charles V ajal ehitatud, ja nimelt, kui 
Billy tornist alata: Saint-Antoine'i, Temple'i, Saint-Martini, Saint-Denis', Montmartre'i ja 
Saint-Ho-nor€ värav. Need väravad olid tugevad, kuid ka ilusad, mis tugevust ei rikkunud. 
Lai ja sügav kraav, mida Seine veega varustas ja mis talve tulvavete ajal oli kiire vooluga, 
uhtus oma lainetega Pariisi ümbritsevate müüride aluseid. Öösel suleti väravad, jõele 
tõmmati mõle- 


1 kodanike kuningaustavusest, mida küll mõnikord mässud katkestasid, tekkis palju 
eesõigusi (lad. k.). 

mal pool linna ääres ette jämedad raudahelad ja Pariis võis rahulikult magada. 

Linnulennult vaadatuna paistsid kõik kolm linnajagu veidralt sassis tänavate puntrana. 
Kuid juba esimese pilguga võis aru saada, et need kolm osa moodustavad ühe terviku. Võis 
kohe näha kaht paralleelset tänavat, mis käänakuteta, katkestamatult, peaaegu  sirgjooneli- 
selt läbi lõikasid kõik kolm linnajagu ühest otsast teise, lõunast põhja, risti Seine'ile. Nad 
ühendasid, sidusid, segasid neid ja kandsid rahvast ühest linnajaost teise linnaosa müüride 
vahele, muutsid kolm linna üheks linnaks. Dks neist kahest tänavast kulges Saint-Jacgues'i 
väravast Saint-Martini väravani, ülikoolilinnas nimetati seda Saint-Jacgues'i tänavaks, 
Vanalinnas Juudi tänavaks, Uuslinnas Saint-Martini tänavaks. Kahes kohas läks ta üle jõe, 
nimelt Jumalaema sillal ja Väikesel sillal. Teist tänavat nimetati vasakul kaldal Harpe'i täna- 
vaks, saarel Aamissepa tänavaks, paremal kaldal Saint-Denis' tänavaks, ühel Seine'i harul 
Saint-Micheli sillaks, teisel harul Rahavahetajate sillaks ja ta ulatus Saint-Micheli väravast 
ülikoolilinnas kuni Saint-Denis' väravani Uuslinnas, ühesõnaga, nii paljude nimede all 
peitusid ikka needsamad kaks tänavat, ematänavat, Pariisi kaks arterit. Kõik teised 
kolmiklinna sooned suubusid neisse või said neilt toitu. 

Peale nende kahe peatänava, mis Pariisi kogu ta laiuses ühest otsast teise risti läbi lõikasid 
ja kogu pealinnale ühised olid, oli Uuslinnal ja ülikoolilinnal kummalgi veel oma peatänav, 
mis rööbiti Seine'ile neist pikuti läbi kulgesid ja linna kaks peasoont täisnurga all läbi 
lõikasid. Nii võis Uuslinnas minna Saint-Antoi-ne'i väravast otsejoones alla Saint-Honor€ 
väravani, ülikoolilinnas aga Saint-Victori väravast Saint-Ger-maini väravani. Need kaks 
suurt tänavapaari moodustasid põhikoe, millele Pariisi kõigiti sassis ja puntras tänavad oma 
mustri peale joonistasid. Kui hoolsasti uurida, võis selles võrgukoes peale selle eraldada veel 
kaks kimpu tänavaid, ühe ülikoolilinnas, teise Uuslinnas, mis hargnesid sildadelt väravate 
poole. 

Sellest põhiplaanist on midagi veel tänini säilinud. 

Millist vaatepilti võis see linn 1482-sel aastal pakkuda 

vaatajale, kes seisis ülal Jumalaema kiriku tornis? Katsume seda kirjeldada. 

Hingeldades üles jõudnud vaatajat üllatas kõigepealt määratu hulk katuseid, korstnaid, 
tänavaid, sildu, platse, torne ja tornitippe. Kõik tungis korraga silma: nikerdatud katuseviil, 
terav katusehari, tornike müürinurgal, kivist püramiid üheteistkümnendast sajandist, 
tahvlikivist obelisk viieteistkümnendast sajandist, ümmargune ja sile lossitorn, kandiline, 
kaunistatud kirikutorn, olgu see suur või väike, massiivne või õhuline. Vaataja pilk kadus 
kauaks selle labürindi sügavusse, kus kõik oli omapärane, otstarbekas, vaimukas ja ilus, kus 
kõike oli loonud kunst, olgu see siis väike majake oma maalitud ja nikerdatud fassaadi ja 
mustrilise puusõrestikuga, oma madala ukse ja etteulatuvate korrustega, või kuninglik 
Louvre oma tolleaegsete tornide reaga. Kui aga silm vähehaaval ehituste hulgaga harjus, 
hakkas ta neis eraldama juba üksikuid pearühmi. 

Kõigepealt Vanalinn. Sauval, kes oma loba keskel vahel sekka maha saab ka mõne 
õnnestunud lausega, ütleb: «Vanalinna saar on nagu suur laev, mis põhja-mudasse kinni on 
jäänud ja pärivoolu Seine'i keskele triivib.» Me mainisime juba, et see laev oli viieteist- 
kümnendal sajandil mõlema kalda külge kinnitatud viie sillaga. See laevakujuline saar 
üllatas isegi neid, kes heraldikast kirjutasid. Favyni * ja Pasguier' * järgi on laevakuju Pariisi 
linna vanal vapil pärit just siit, mitte aga normannide piiramise ajast. Kes mõista oskab, 
sellele on vapikujud algebra ülesanne, salakeel. Kogu keskaja teise poole ajalugu on 
märgitud vapikujudesse, nagu esimese poole ajalugu romaani kirikute sümboolikasse. Nagu 
enne tegemist oli teokraatia hieroglüüfidega, nii nüüd feodalismi omadega. 

Niisiis puutus kõigepealt silma Vanalinna saar ahtriga idas, käilaga läänes. Näoga käila 
poole pöördudes võis enda ees näha vanade katuste päratut karja, mille üle tõusis Sainte- 
Chapelle'i suur tinakatus nagu elevandi selg, millele on tõstetud suur torn. See oli kõige 
teravam, kõige viimistletum, kõige fili-graansemalt väljatöötatud, kõige läbipaistvam torni- 
tipp, mis kunagi oma pitsist koonuse läbi on lasknud 

taevast paista. Kolm tänavat suubusid Jumalaema kiriku esisele platsile, mille ümber palju 
maju asus. Selle platsi lõunapoolsel küljel paistis tusane ja kortsus Linna Haigemaja fassaad 
ja katus, mis oli täis nagu paiseid ja soolatüükaid. Paremat ja vasakut kätt, idas ja läänes, 
kerkisid Vanalinna kitsalt alalt üles kakskümmend üks kirikut. Need olid pärit kõigist 
aegadest, neid oli igas laadis ja suuruses, alates Saint-Denis-du-Pas' väikesest madalast ja 
pehkinud kellatomnist, carcer Glaucinist, kuni Saint-Pierre-aux-Boeufs' ja Saint-Landry 
kiriku nõelteravate tornideni. Jumalaema kiriku taga asus põhja pool klooster gooti stiilis 
käikudega, lõuna pool piiskopi poolromaani stiilis loss, ida pool tühi Terraini neem. Ses 
majade kuhjas võis silm nende kõrgete ažuur-sete kivimitrade järgi, mis tol ajal isegi 
ärklitoa aknaid lossi katusel kroonisid, eraldada veel elamut, mis linn Charles V ajal oli 
Juvenal des Ursins'ile kinkinud. Veidi eemal võis silmata Palus'-turu tõrvatud barakke, kau- 
gemal Saint-Germain-le-Vieux' uut apsiidi, mida 1458-ndal aastal Febves'i tänava arvel oli 
pikendatud. Veelgi kaugemal paistsid mõned tänavanurgad, mis rahvast kihasid, mõni 
häbipost teeristil või mõni jäänus Philippe Auguste'i aegsest tänavasillutisest, neist toredaisl 
kiviplaatidest tänava keskel, mis olid määratud ratsanike jaoks ja mis kuueteistkümnendal 
sajandil asendati viletsa kiviteega, mõni tühi tagahoov läbipaistva keerd-trepitornikesega, 
nagu neid tehti viieteistkümnendal sajandil ja nagu neid veel Bourdonnais' tänaval näha 
võib. Ja lõpuks lääne pool, Sainte-Chapelle'ist paremat kätt jõe ääres seisis Justiitspalee oma 
tornidega. Kuningaaiad Vanalinna läänepoolses otsas varjasid oma kõrgete puudega 
ülevedajate saarekest. Mis puutub jõesse, siis polnud Jumalaema kiriku tornide otsast teda 
kummaltki poolt Vanalinna näha: Seine oli kadunud sildade alla, sillad aga majade alla. 


Kui pilk libises üle nende sildade, kus majade katused olid roheldunud ja vetcaurust 
enneaegu hallitama löönud, ja suundus vasakule ülikoolilinna poole, siis torkas kõigepealt 
silma tihe kimp madalaid Petit-Chätc-let' torne, kus selle lossi pärani avatud väravasuu näis 
Väikese silla otsa alla neelata tahtvat. Kui aga teie pilk 

libises idast läände, Tournelle'i torni juurest Nesle'i tornini, siis võis näha pikka majade 
rida nikerdatud viiludega, värviliste akendega ja etteulatuvate pealmiste korrustega, 
lõpmatuid sakilisi katuseviilusid, mida katkestas mõni tänavasuu, vahel sekka ka mõne 
suure kivihoone fassaad või nurk, mis oma hoovide ja aedadega, peahoone ja tiibehitustega 
teiste kokkusurutud ia koomalepigistatud majade seas end muretult laiutas nagu kunagi suur 
isand maameeste hulgas. Kaldal lei- * dus sääraseid losse tükki viis või kuus, alates Lotringi 
üksikelamust, mis bernhardiinide kloostriga jagas suurt piiratud maa-ala Tournelle'i lossi 
naabruses kuni Nes-le'i lossini, mille peatorn oli Pariisi kõige kaugemaks piiritorniks. Nende 
katuste teravad mustad kolmnurgad lõikasid tervelt kolme kuu jooksul aastas vereva päikese 
purpurketast. 

Seine'i sellel kaldal oli kaubandusel muide vähem jüngreid kui teisel kaldal. Siin 
askeldasid ja kisasid skolaarid ja neid näis siin rohkem olevat kui käsitöölisi. Tõtt öelda, 
õiget kaldapealset oli siin ainult Saint-Micheli silla ja Nesle'i torni vahel, ülejäänud osa jõe- 
kaldast oli kas paljas liiv (nagu teisel pool bernhardiinide krunti) või täis majalobudikke, mis 
jalgupidi vees seisid (nii oli see kahe silla vahel). 

Siin lärmitsesid hommikust õhtuni pesunaised, kes kisendasid, lobisesid, laulsid jõe ääres 
ja peksid kurikatega pesu nagu nüüdki. See Pariisi nurk oli üsna lõbus. 

Ülikoolilinn koosnes nagu ühest tükist. Ta oli otsast otsani terviklik ja kompaktne. Need 
musttuhat ligistikku asetsevat, terava otsaga, nagu ühest vormist valatud katust jätsid kõrgelt 
vaadatuna mulje, nagu oleks siin tegemist ühe ja sama ainese kristallisatsiooniga. Tänavate 
tujukalt väänlevad uurded lõikasid selle majade massi peaaegu korrapärasteks tükkideks. 
Nelikümmend kaks õppeasutust olid siin kaunis ühtlaselt laiali külitud ja neid leidus igal 
pool. Nende ilusate ehituste mitmekesised ja lõbusad katuseharjad olid samasugused 
kunstitööd nagu lihtsad katusedki nende all. Õieti olid nad samad geomeetrilised vormid 
ruudus või kuubis. Nad tegid kogumulje rikkamaks, selle ühtlust 

rikkumata, täiendasid seda, ilma et oleksid seda koormanud. Geomeetria on harmoonia. 
Siin-seal kerkis ka mõni toredam ehitus üle vasaku kalda maaliliste ärk-lite: nii Nevers'i, 
Rooma ja Reimsi 10ss, mida praegu enam pole, nii Cluny loss, mis veel praegu eksisteerib 
kunstnike rõõmuks ja millel mõni aasta tagasi barbaarselt torn otsast maha võeti. Romaani 
stiilis Cluny lossi kõrval asetsevad Julianuse termid oma kaunite kaar-võlvidega. Seal oli 
ka küllalt kloostreid, mille ilu oli tagasihoidlikum ja suurus rangem kui lossidel, aga nad olid 
ikkagi küllalt kaunid ja võimsad. Kõigepealt puutus silma bernhardiini klooster oma 
kolme kellatorniga ning Sainte-Genevieve'i klooster, mille praeguseni säilinud 
neljakandiline torn paneb muud taga kahetsema. Siis Sorbonne, see pooleldi õppeasutus, 
pooleldi klooster, millest on säilinud imetlusväärne lööv, siis ilus neljakandiline  trinitaari 
klooster, ta naabruses asuv benediktiini klooster, mille müüride vahele käesoleva 
raamatu seitsmenda ja kaheksanda trüki vaheajal on teater poetatud, edasi frantsiskaani 
klooster oma kolme hiiglasuure kõrvuti katuseharjaga, siis augustiini klooster, mille 
graatsiline teravik Nesle'i torni kõrval Pariisi selle osa läänepoolses küljes teise 
kõrgema saki moodustas. Kolledžid *, need vahelülid kloostri ja ilmaliku maailma vahel, 
olid midagi losside ja kloostrite vahepealset, olles oma ranguses elegantsed, oma 
skulptuurides mitte nii kerged ja õhulised kui lossid ja oma ehituslaadis mitte nii tõsised kui 

kloostrid. Neist muistseist mälestistest, milles gooti stiil nii hästi oskab mõõtu pidada 
külluse ja kasinuse vahel, pole paraku peaaegu midagi säilinud. Ka ülikoolilinnas oli palju 
uhkeid kirikuid kõigis arhitektuuristiilides, alates Saint-Julieni ümarkaartest kuni 
Saint-Severini teravkaarteni. Nad valitsesid kõige üle. Lisaakordidena teiste akordide hulgas 
läbistasid nad alatasa mitmelõi-kelisi katuseharju oma tornitippudega, õhuliste kellator- 
nidega, teravikkudega, mille jooned suurepäraselt ja liialdatult katuste teravaid nurki 
kordasid. 

Ülikoolilinna pinnas oli künklik. Kagus kerkis hiigla-kublana Sainte-GenevieveM mägi. 
Tasus vaadata Jumalaema kiriku tornist seda kitsaste ja vingerdavate tänavate 

pundart (praegust Ladina kvartalit), neid majade kobaraid, mis selle kõrgustiku harjalt 
kõigisse kaartesse pillatuna korratult, peaaegu püstloodis ta külgi mööda alla jõeni tormasid, 
ühed nagu kukkudes, teised nagu tagasi ronides, kõik aga nagu üksteisest kinni hoides. 
Tuhandete mustade täppide pidev sagimine all tänavate! pani silmade ees kõik virvendama. 
Sellisena paistis rahvas ülevalt ja kaugelt vaadatuna. 

Kõigi nende arvutute ehituste, katuste, tornide ja muude väljaulatuvate osade vahelt, mis 
Ülikoolilinna piirjoontele oma käänete, väänete ja sakkidega nii veidra ilme andsid, võis 
kord siin, kord seal märgata suurt sammaldunud müüripinda, mingit ümmargust massiivset 
torni, mingit hambulist kindlust kujutavat linnaväravat: see oli Philippe Auguste'i 
kindlustatud klooster. Taamal rohendasid aasad, kaugenesid teed, mille ääres asusid eeslinna 
viimased majad, mis aga kaugemal järjest harvenesid. 

Mõnel neist eeslinnadest oli tähtsustki. Nii evis seda, kui Tournelle'ist alata, kõigepealt 
Saint-Victori agul oma ühekaarelise sillaga üle Biere'i, oma kloostriga, kus figureeris veel 
Louis Paksu epitaaf, epitaphium Ludovici Grossi, ja oma kirikuga, mille torn nelja ühe- 
teistkümnendast sajandist pärit oleva kellatornikese keskel oli kaheksatahuline (selletaolist 
võib veel näha EtampesMs, see pole veel hävitatud); siis Saint-Marceau agul, kus juba tol 
ajal oli kolm kirikut ja üks klooster. Veel edasi, kui jätta vasakule Gobelinide veski neli val- 
get müüri, siis Saint-Jacgues'i eeslinn oma kauni nikerdatud ristiga teeristil; Saint-Jacgues 
du Haut-Pas' kirik, mis tol ajal oli veel gooti stiilis, terava tipuga ja veetlev; Saint-Magloire'i 
kirik ilusa lööviga neljateistkümnendast sajandist, mille Napoleon muutis heinaküüniks; 
Notre-Dame des Champs'i kirik oma bütsantsi-mo-saiigiga. Ja lõpuks, kui mööduda kartuusi 
kloostrist, sellest Justiitspaleele kaasaegsest rikkalikust ehitusest hulga aiakestega, ja halva 
kuulsusega Vauverfi varemeist, peatus silm läänepoolses küljes Saint-Germain-des-Pres' 
kiriku kolmel romaani stiilis tornil. Selle kiriku taga algas Saint-Germaini eeslinn, mis tol 
ajal moodustas Juba suure kogukonna ja millel oli oma paarkümmend 

tänavat. Eeslinna üht nurka märkis Saint-Sulpice'i terava tipuga kellatorn. 

Siinsamas kõrval võis näha Saint-Germaini neljast küljest piiratud laadaplatsi, kus nüüd 
asub turg; edasi abtkonnale kuuluvat häbiposti, ilusat väikest ümmargust torni 
koonusekujulise tina-katusega; kaugemal olid katusekivitehas ja Leivaahju tänav, mis viis 
ühiselt tarvitatava leivaahju juurde, siis veski künka otsas ja pidalitõbiste maja, mis oli 
teistest eraldatud ja millest eemale hoiti. Kuid mis silmi eriti külge tõmbas, oli klooster ise. 
Nii kirikuna kui võim-konna asupaigana oli ta väga mõjuva ilmega. Siin oli abtkonna loss 
— Pariisi piiskopid võisid ennast Õnnelikuks lugeda, kui said seal kas või ühe öögi magada; 
söögisaal, millele ehitaja oli andnud otse katedraali vääriva ilme, ilu ja toreda roseti; püha 
Neitsi peenemaitseline kabel; monumentaalne magamishoone; avarad aiad; langevärav; 
tõstesild; müüride hambulised sakid ümbritsevate aasade rohelisel taustal; hoovid, kus kar- 


dinali kullakarvaliste mantlite kõrval särasid sõjameeste raudrüüd, ja kõige selle keskel 
kolm gooti apsiidilc rajatud kõrget fiaali. See kõik pakkus horisondil oivalist pilti. 

Kui pilk pärast kauast ülikoolilinna vaatlemist lõpuks paremale kaldale Uuslinna poole 
pöördus, muutus pilt äkki hoopis teiseks. Uuslinn oli ülikoolilinnast palju suurem, kuid 
polnud kaugeltki nii ühtlane. Juba esimese pilguga võis märgata, et ta jaguneb mitmesse 
täiesti eraldatud ossa. Idas, Uuslinna selles osas, mis veel tänapäev «soo» nime kannab 
(sinna sohu meelitas Ca-mulogenes Caesari*), oli suur hulk losse. Majad ulatusid otse jõe 
äärde. Neli lossi peaaegu külg külje kõrval, Jouy, Sensi, Barbeau ja Kuninganna loss peegel- 
dasid Seine'is oma saledate tornikestega kiltkivikatu-seid. Need neli hoonet täitsid kogu 
maa-ala Nonaindie-res'i tänavast kuni tsölestiini kloostrini, mille torni teravik väga peenelt 
esile tõstis nende hoonete katuseharju ja sakke. Mõned rohekaks muutunud hurtsikud, mis 
nende uhkete hoonete ees vee kohal rippusid, ei takistanud nägemast nende fassaadide 
ilusaid jooni, nende laiu nelinurkseid kiviraamidega aknaid, nende teravakaarclisi, 
skulptuuririkkaid portikusi, nende puhtalt 

tahutud kivist müüride selgeid kante ja kõiki'neid veetlevaid arhitektuurilisi üllatusi, mille 
tõttu näib, nagu rakendaks gooti kunst igas monumendis uusi kombinatsioone. Nende 
losside taga laienes igasse suunda, kord müüridest palistatuna ja sakilisena nagu kindlus, 
kord suurte puude varju kadudes nagu linnatagune maja, selle imelise Saint-Poli lossi päratu 
suur ja mitmekesine piirkond, kuhu Prantsusmaa kuningas võis vabalt ja uhkelt majutada 
kakskümmend kaks niisugust kuninglikust soost printsi nagu dofään ja Burgundia hertsog 
ühes kõigi teenijate ja kaaskondadega, arvesse võtmata veel muid suuri isandaid ja keisrit 
ennast, kui see Pariisi tuli, samuti ka lõukoeri, kellel ses kuninglikus lossis oli oma eriline 
elamisruum. Lisame veel, et tol ajal koosnes ühe vürsti korter vähemalt üheteistkümnest 
saalist, paraadsaalist kuni palvetamissaalini, kõnelemata veel muudest galeriidest, 
vanniruumidest, aurusaunadest ja teistest «kõrvalistest ruumidest», mis ühelgi korteril ei 
puudunud, kõnelemata ka iga kuningliku külalise eraaedadest, köökidest, keldritest, 
serveerimisruu-midest, maja üldistest söögisaalidest, tagahoovidest, kus asusid 
kakskümmend kaks tööruumi, alates leivaküpse-tamisruumist kuni veinikeldriteni; sadat 
sorti mänguplatsidest, nimetagem vaid puumuna-, palli-, võru-mängu; tuvikongidest, 
kälatiikidest, loomaaedadest, tallidest, lautadest, raamatukogudest, arsenalidest, sepiko- 
dadest. Niisugune oli tol ajal kuninglik loss, olgu see Louvre või Saint-Pol. See oli linn linna 
sees. 

Torni otsast, kus me seisame, oli Saint-Poli lossi, mida eespool mainitud neli lossi küll 
poolenisti varjasid, siiski veel vägagi tore vaadata. Siit võis küllalt selgesti eraldada kolme 
elamut, mis Charles V oma paleele lisaks oli ehitanud, kuigi nad olid peaehituse külge 
kunstlikult liidetud pikkade galeriidega täis sambakesi ja aknaid. Need olid: Petit-Muce oma 
kerge pitsilise balustraadiga, mis katust palistas; Saint-Mauri abt-konna hoone, millel oli 
väikese kindluse välimus, jäme torn, laskeavad, raudbastionid ja mis laia saksi värava kohal, 
kahe ava vahel tõstesillakettide jaoks kandis abti vappi; krahv d'Etampes'i elamu, mille ülalt 
purunenud torn paistis ümmargusena, kuigi oli sakiline nagu kukehari. 

Siin-seal kolm-neli igivana tamme saigakaupa nagu hiigla lillkapsapead; ujuvad luiged 
selgetes kalatiiki-des, millel virvendavad valguse ja varju vöödid; maali-listena paistvad 
hoovinurgad; Lõukoerte hoone madalate teravkaartega lühikestel saksi sammastel, raudsete 
võredega, mille taga kuuleb alalist urinat; kõige selle keskelt kerkib Ave Maria soomuseline 
tornitipp. Vasakut kätt on Pariisi prevoo elumaja nelja ažuurse tornikesega; keskel aga 
paistab taamalt Saint-Poli loss ise kõigi oma mitmekesiste fassaadidega, kõigi oma järjest 


juurdelisatud kaunististega Charles V saadik, kõigi nende segastiilis lisanditega, millega teda 
ehitajad kahe sajandi jooksul koormasid, kõigi ta kabelite apsiididega, kõigi ta galeriide 
katuseharjadega, tuhande tuulelipuga ja ta kahe kõrge kõrvuti seisva torniga, mille 
koonusekujuli-sed, alt sakilised katused meenutavad ülestõstetud servadega teravapõhjalist 
kübarat. 

Kui silm nende losside amfiteatri astmeist kõrgemale tõusis, siis jõudis ta pärast sügava 
kuristiku ületamist Uuslinna katuste vahel, mis polnud muud kui Saint-An-toine'i tänav, 
lõpuks Angouleme'i lossini. Mitmete aegade suurehitusena 

pakkus see ka üsna uusi, väga valgeid osi, mis kogu ehitusega niisama vähe sobisid kui 
punane paik sinise vestiga. Kuid uue lossi haruldaselt terav ja kõrge katus oma rohkete 
nikerdatud vihmaveetorudega ja tinaplaatidega, kus kullatud plekist inkrustatsioonid särasid 
tuhande fantastilise arabeskina, see nii huvitavalt kirjatud katus kerkis graatsiliselt vana lossi 
tuhmunud varemete vahelt, mille paksud, vanadusest vaatidena tursunud, kõdunenud ja ülalt 
kuni alla mõranenud tornid sarnanesid suurtele vatsadele, mille eest nööbid on ära karanud. 
Taamal tõusis Tournelle'i lossi tornide mets. Kuskil maailmas, ka mitte Cham-bord'is * ega 
Alhambras *, pole köitvamat, õhulisemat, võluvamat vaatepilti noist kõrguvaist, nooljatest 
tornikestest, korstnatest, tuulelipukestest, spiraalseist, vindi-kujulistest treppidest, 
ohulistest, nagu perforaatoriga mulgustatud läbipaistvaist kuplitippudest, paviljonidest, 
värtnakujulistest tornikestest, nii väga mitmekesistelt oma vormilt, kõrguselt ja asendilt. 
Kõik see sarnanes hiiglasliku kivist malendite lauaga. 

Tournelle'i lossist paremat kätt võis näha määratu suurte, süsimustade, üksteisega otsekui 
kokku- ja läbi-kasvanud tornide kimpu, mida ümbritsev kraav nagu ühte oleks sidunud. See 
kindlus, millel oli rohkem laske-avasid kui aknaid, mille tõstesild oli alati üles vinnatud ja 
väravavõre alla lastud, on Bastille*. Need müüri-aukudest väljaulatuvad mustad nokad, 
mida kaugelt vihmaveetorudeks võib pidada, on suurtükid. 

Nende torude all, kohutava ehituse jalamil on kahe torni vahele peidetud Saint-Antoine'i 
värav. 

Tournelle'i lossi taga kuni Charles V müürini laiusid sametvaipadena roheluse- ja 
lillerikkad kuninglikud pargid ja aiad. Nende keskel oli kuulus Daidalose aed*, mille Louis 
XI oma ihuarstile doktor Coictier'le kinkis ja mida võis ära tunda puude ja alleede 
labürindist. Doktori observatoorium tõusis aia keskel kõrgele otsekui suur üksik sammas, 
mille otsas asus väike majake. Selles laboratooriumis koostati kohutavaid horoskoope. 

Praegu asub seal Kuninga plats. 

Losside linnajagu, millest me lugejale oleme katsunud pisut aimu anda, kuigi ainult 
üldjooni pakkudes, võttis enda alla nurga, mille moodustasid idapoolses küljes Charles V 
linnamüür ja Seine. Uuslinna keskel asusid ühes hunnikus lihtrahva elumajad. Just siia viisid 
kõik kolm Vanalinna silda paremalt kaldalt, sildade läheduses aga tekivad ennemini majad 
kui lossid. Sel linnaelanike elamute kogumil, mis kokku olid surutud nagu kärjekannud 
mesipuus, ei puudunud oma ilu. Siin leidus katuseid, mis olid nagu mingid suurejoonelised 
merelained. Kõigepealt kujutasid ristlevad ja kõverad tänavad mitmesuguseid huvitavaid 
mustreid. Keskturu Piirkonnas paistsid nad tuhandekiirelise tähena. Saint-Penis' tänav ja 
Saint-Martini tänav oma ääretu hulga harudega tõusid kõrvuti nagu kaks segiläinud okstega 
Puud. Kõigest sellest mustrist looklesid kõverjoontena abi Krohvijate, Klaasisseppade, 
Kangrute ja teised sel-'elaolised tänavad. Selles katuseharjade kivistunud laituses polnud 
puudust ka ilusatest ehitustest, üheks hiliseks oli Chätelet' torn Vahetajate silla otsa juures, 
mille taga Möldrite silla juures vahutasid veskirataste Seine'i veed; see polnud enam 
Julianus Taganeja 

aegne rooma torn, vaid kolmeteistkümnenda sajandi feodaalne torn, ehitatud nii kõvast 
kivist, et seda võis kolm tundi taguda, enne kui sinna rusikasuuruse augu sisse sai. 
Selline oli ka uhke neljakandiline Saint-Jacgues-de-la-Boucherie kellatorn, mille nurki 
rohked skulptuurid märkamatuks tegid ja mida imetleti juba viieteistkümnendal sajandil, 
kuigi ehitus siis veel lõpule polnud viidud. Tal puudusid veel need neli koletist 
katusenurkadel, mis praegugi veel paistavad sfinksidena, kes uuele Pariisile vana Pariisi 
mõistatuse lahendada on andnud. Skulptor Rault pani nad paigale aastal 1526 ja sai selle 
eest kakskümmend franki. Selline oli ka Sammasmaja Greve'i platsi ääres, millest lugejal 
juba aimu peaks olema. Ja edasi Saint-Gervais' kirik, mida hiljem on rikkunud «hea 
maitsega» portaal; Saint-Mery, mille vanad teravkaarvõlvid veel kuigi palju ei erinenud 
ümarkaarvõlvidest; Saint-Jeani kirik, mille oivaline tipp on kuulsaks saanud, ja veel 
paarkümmend muud hoonet, mis ei kartnud oma imesid peita nende tumedate, kitsaste ja 
sügavate tänavate kaosesse. Lisage siia juurde veel kiviristid tänavanurkadel, mida seal 
ohtramalt leidus kui võllasambaid; Süüta Laste kalmistu, mille kunstipärane müür paistis 
kaugelt üle katuste; häbipost Keskturu juures oma tipuga, mis tuli nähtavale kahe 
Cossonnerie tänava korstna vahelt; trepp, mis viis üles Croix-du-Trahoiri ristikuju juurde 
samanimelisel ristmel, mis alati rahvast kihas; hurtsikud Leiva-turu ümber; Philippe 
Auguste'i vana linnamüüri kantsid, mis siit-sealt majade vahelt silma torkasid kord 
tornidena, mida luuderohi näris, kord lagunenud väravatena või viltuvajunud ja pudenevate 
müüritükkidena; kaldapealne oma hulga poodide ja veriste kärnidega; ja lõpuks Seine täis 
lotje Heinaturust kuni Piiskopi-vang-lani — ning te saate umbkaudse kujutluse Uuslinna tra- 
petsikujulisest südamikust 1482-sel aastal. 

Losside ja majade linnajao kõrval tuleb Uuslinnas kolmandana nimetada pikka kloostrite 
vööndit, mis teda peaaegu tervenisti idast läände ümbritses, andes temale kaitseks peale 
Pariisi väliste kindlustuste veel teise, sisemise kloostrite ja kabelite linnamüüri. Nii asetses 
otse ToumnellcM pargi juures Saint-Antoine'i tänava ja vana 

Temple'i tänava vahel Sainte-Catherine'i klooster oma päratu suure maa-alaga, mis lõppes 
alles Pariisi linnamüüri juures. Uue ja vana Temple'i tänava vahel asetses Temple'i klooster, 
omaette kõrgeletõusev võigas tornis-tik tohutu hambulise müüri taga. Uue Temple'i tänava 
ja Saint-Martini tänava vahel keset aedu oli Saint-Martini klooster oma suurepäraselt 
kindlustatud kirikuga, mille tornide vöönd ja kellatornide kroonid oma võimsuselt ja 
uhkuselt vahest ainult Saint-Germain-des-Pr€s' kirikust maha jäid. Saint-Denis' ja 
Saint-Martini tänava vahelt kulges Püha Kolmainsuse kloostri müür. Ja lõpuks tuli Kristuse 
Mõrsjate klooster Saint-Denis' ja Montorgueil' tänava vahel. Selle kõrval paistsid Imede 
Õue kõdunenud katused ja varisenud müürid. See oli ainus ilmalik lüli selles jumalale 
meelepärases kloostrite ahelas. 

Lõpuks oli Uuslinna neljandaks osaks, mis parema kalda katuste hulgas selgesti eraldus ja 
enda alla võttis linnamüüri läänenurga ja kogu kalda jõest allapoole, uus losside ja majade 
rühm Louvre'i ümber. Philippe Auguste'i aegne vana Louvre, see tohutu ehitus, mille jämeda 
peatorni ümber koondus kakskümmend kolm suurt torni ja lugematu hulk väikesi tornikesi, 
paistis eemalt Alengoni lossi ja Petit-Bourboni palee gooti katuste vahele pigistatud olevat. 
See Pariisi valvav hiiglaslik hüdra oma kahekümne nelja püstiaetud peaga, koletute 
jäsemetega, tina või kiltkiviga soomustatud, mis särasid metalli helkides, moodustas oma 
üllatava välimusega Uuslinna läänepoolse otsa. 

Niisiis paremat ja vasakut kätt losside blokki, mida kroonisid ühelt poolt Louvre ja teiselt 
poolt Tour-nelle'i loss, oli elumajade päratu suur ühtesulanud mass, insulal nagu seda 


roomlased nimetasid, ja mida põhja Poolt piiras pikk kloostrite vöönd. Nende tuhandete 
hoonete keskelt, mille tellisest ja kiltkivist katused üksteise kõrval veidrate ahelalülidena 
tundusid, kerkisid paremal kaldal neljakümne nelja kiriku tätoveeritud, kurrulised, 
mustrilised kellatornid; risti-rästi läbi kogu linnajao 'ookles musttuhat tänavat; ühelt poolt oli 
talle piiriks 


Saar (lad. k.). 

kõrge kindlusemüür neljakandiliste tornidega (Ülikoolilinna müüritornid olid 
ümmargused), teiselt poolt Seine'i jõgi, mida katkestasid sillad ja mis oli täis lotje. Selline 
oli Uuslinn viieteistkümnendal sajandil. 

Teisel pool müüre surusid end väravate lähedusse agulid. Neid oli aga siin vähem ja 
laialipillatumalt kui ülikoolilinna läheduses. Siin Bastille' taga olid Croix-Faubini 
kummaliste skulptuuride ja Saint-Antoine des Champs'i kloostri tugisammaste ümber 
kägaras koos paarkümmend hurtsikut; edasi — Popincourt põldude keskel; Courtille, lõbus 
külake rohkete kõrtsidega; Saint-Laurent'i agul oma kirikuga, mille kellatorn kaugelt 
vaadates ühte sulas Saint-Martini värava teravate tornidega; Saint-Denis' agul Saint-Ladre'i 
suure müüriga; Montmartre'i värava taga valendasid Grange-Batelie-re'i piiravad müürid; 
selle taga paistis oma kriidinõlva-kutega silma Montmartre, kus tol ajal oli niisama palju 
kirikuid kui veskeid ja kus nüüd ainult veskid on järele jäänud, kuna praegused inimesed 
midagi peale ihutoidu ei nõua. Lõpuks võis Louvre'i taga näha juba tol ajal kaunis 
silmapaistvat Saint-Honor€ agulit, mis niitudele kaugenes; edasi haljendas Petite-Bretagne'i 
küla ja paistis Seaturg, mille keskele oli ehitatud ümmargune õudne ahi, kus valerahategijaid 
keevas vees keedeti. Courtille' ja Saint-Lourent'i aguli vahel peatus teie silm juba 
kõrgustikul keset tühje välju ühe majaga, mis eemalt vaadatuna sarnanes sammastiku 
varemetega murenenud vundamendil. See polnud Partenon ega Jupiteri tempel Olümposel. 
See oli Montfaucon. 

Kui nii paljude ehituste loetelu, mida me küll tahtsime anda nii kokkusurutult kui vähegi 
võimalik, juba selle esitamisel pole lugeja vaimus Pariisi üldist pilti lõplikult pihustanud, 
siis võtame siin paari sõnaga kõige selle veel kokku. Niisiis keskel asetseb Vanalinna saar 
mis vormilt sarnaneb hiiglakilpkonnaga, kes oma halli katustekilbi alt jalgadena välja sirutab 
oma korbatanud sillad. Vasakul on ülikoolilinna tihe, kindel, turris, nagu ühest tükist valatud 
trapets; paremat kätt Uuslinna lai, juba palju kirjum poolsõõr oma aedade ja monumentaal' 
sete hoonetega. Kõik kolm linnajagu, Vanalinn, OH' koolilinn, Uuslinn, on risti-rästi täis 
tänavaid. Neist 

voolab risti läbi Seine, «toitev Seirte», nagu paater du Breul ütleb, oma saarte, sildade ja 
lotjadega. Ümberringi näeb päratut lagendikku tuhat laadi põldudega ja ilusate küladega. 
Vasakul Issy, Vanvres, Vaugirard, Montrouge, Gentilly oma ümmarguse ja oma kandilise 
torniga jne.; paremal kakskümmend teist asulat, alates Conflans'ist ja lõpetades Ville- 
1'Evegue'iga. Horisonti palistavad ümberringi künkad nagu suure veehoidla servad. Lõpuks 
kaugel idas asetseb Vincennes oma seitsme neljatahulise torniga, lõunas Bicetre'i teravad 
tornikesed, põhjas Saint-Denis' tipp, läänes Saint-Cloud oma kindlusetorniga. Sellist Pariisi 
nägid 1482. aasta paiku varesed Jumalaema kiriku tornide otsast. 

Ometi on see sama linn, millest Voltaire ütles, et «enne Louis XIV oli tal ainult neli ilusat 
monumenti»: Sorbonne'i toomkirik, Val-de-Gräce, uus Louvre ja ma ei mäleta, mis see 
neljas oli, vist Luxembourg. Õnneks kirjutas Voltaire ikkagi «Candide'i» ja ta on pikas ini- 
meste reas ajaloo jooksul jäänud selleks, kes kõige paremini saatanlikult naerda oskas. See 


näitab muuseas seda, et võib olla suurvaim ja seejuures mitte midagi talle võõrast kunstist 
mõista. Kas Moüere ei arvanud, et ta Raffaelile ja Michelangelole suurt au teeb, kui ta neid 
nimetas «oma aja Mignard'ideks *»? 

Tulgem tagasi Pariisi juurde ja viieteistkümnendasse sajandisse. 

Pariis polnud tol ajal üksnes ilus, vaid ka ühtlane linn, keskaja ehituskunsti ajalooline 
toode, kivist kroonika. Selles linnas oli ainult kaks stiili: romaani ja gooti stiil, sest rooma 
stiil oli ammu juba kadunud, välja arvatud ainult Julianuse termid, kus seda keskaja paksu 
koore all veel tunda oli. Kelti stiilist polnud aga enam jälgegi, seda ei leitud isegi kaevusid 
kaevates. 

Viiskümmend aastat hiljem, kui renessanss sellesse nii rangesse, kuid ühtlasi 
vaheldusrikkasse ühtlusse segas °ma fantaasiate ja arhitektuurisüsteemide hurmava luksuse, 
romaani ümarkaarte, kreeka sammaste ja gooti võlvide pilgari, oma peene ja ideaalse 
skulptuuri, oma arabeskide ja akantuste erilise harrastuse, Lutherile kaasaegse ehituskunsti 
paganuse, muutus Pariis vahest veelgi ilusamaks, kuigi silmale ja vaimule vähem 

ühtlaseks. Kuid see hiilgeaeg oli üürike. Renessanss polnud küllalt erapooletu, teda ei 
rahuldanud üksnes ehitamine, ta tahtis ka maha kiskuda. Tõsi küll, tal oli vaja vaba ruumi. 
Nõnda oli Pariis täielikult gootilik ainult ühe silmapilgu. Vaevalt viidi lõpule Saint-Jacgues- 
de-la-Boucherie ehitamine, kui juba vana LouvreMt hakati maha kiskuma. 

Sellest ajast peale muutus linna pale iga päevaga. Gooti Pariis, mis oli kõrvaldanud 
romaani Pariisi, kadus ise omapuhku. Kuid kas võib keegi öelda, milline Pariis tema 
asemele tuli? 

On olnud Caterina di Medici Pariis Tuileries'ga Henri II Pariis raekojaga: mõlemad 
hooned osutavad veel ranget maitset; Henri IV Pariis Kuningliku platsiga: telliskivist 
fassaadid kivist nurkadega ja tahvel-kivist katustega, kolmevärvilised majad; Louis XIII 
Pariis Val-de-Gräce'iga: jässakas ja tömp ehitus, kus võlvkaared on nagu korvivangud ja 
kus on midagi kõhukat sammastes ning küürakat kuplis; Louis XIV Pariis Invaliidide 
hoonega, mis on suur, rikas, kullatud ja külm; Louis XV Pariis Saint-Sulpice'iga: voluu-did, 
lehvid, pilved, igasugu kribu-krabu, kõik kivist; Louis XVI Pariis Panteoniga: halvasti 
kopeeritud Rooma Püha Peetruse toomkirik * (hoone on kuidagi lõssi vajunud, mis ei ole 
talle kasuks tulnud); vabariigiaegne Pariis Meditsiinilise kooliga: kreeka ja rooma kunsti 
vilets jäljendus, millel Colosseumi * või Partenoniga niisama vähe ühist on kui III aasta 
konstitutsioonil Minose 


1 Oleme kurbuse ja nördimusega kuulda saanud, et sedaoivalist paleed on 
kavatsetud suurendada, muuta, põhjalikult ümber kujundada, see on, teda 
hävitada. Tänapäeva arhitektidel on liiga rasked käed, et neid hapraid renessansi tooteid 
puudutada. Me loodame ainult, et nad seda teha ei julge. Pealegi oleks Tuileries' 
mahalõhkumine praegu mitte ainult barbaarsus, mis isegi purjus vandaali punastama paneks, 
vaid ka reetmine. Tuileries pole ainult kuueteistkümnenda sajandi kunsti meistriteos, vaid ka 
lehekülg üheksateistkümnenda sajandi ajaloost. See palee ei kuulu enam kuningale, vaid 
rahvale. Jätkem ta rahule. 

Meie revolutsioon on ta otsaesist kahel korral puudutanud. Üks ta fassaadidest kannab 
10. augusti, teine 29. juuli kahurikuulide jälgi. Ta on püha. 

Pariis, 7. aprillil 1831. 

(Autori märkus viiendas - trükis) 

seadustega *; arhitektuuris kannab see stiil «niešsidon maitse» * nimetust; Napoleoni 
Pariis Vendöme'i platsiga: suurepärane oma suurtükkidest pronkssammas-tega; 
restauratsiooni Pariis Börsiga: siin kannab valge sammastik siledat friisi; ehitus moodustab 
nelinurga ja see läks maksma kakskümmend miljonit. 

Igaühele neist iseloomulikest monumentidest vastab stiililt, laadilt ja asendilt teatav arv 
mitmesse linna-jakku laialikülitud maju, mida asjatundlik silm kergesti võib üles leida ja 
dateerida. Kes vaadata oskab, see avastab sajandi vaimu ja kuninga palge isegi ukse 
koputushaamrist. 

Praegusel Pariisu pole üldist kindlat ilmet. Ta on mitmete sajandite stiilinäidiste kogu ja 
just parimad näidised on kadunud. Pealinn kasvab ainult majade arvel, kuid milliste majade 
arvel! Kui nii edasi läheb, muutub ta iga viiekümne aastaga. Iga päevaga väheneb ta 
arhitektuuri ajalooline tähtsus. Monumendid jäävad järjest harvemaks ja paistab, nagu 
upuksid nad üksteise järel uute elumajade tulva. Meie esivanemate Pariis oli kivist, meie 
poegade oma on krohvist. 

Mis puutub praeguse Pariisi uutesse monumentidesse, siis hoidume meeleldi neist 
kõnelemast. Põhjuseks pole mitte see, et me neist küllalt lugu ei pea. Härra Souff-lot' * 
ehitatud Sainte-Genevieve'i kirik on kõige ilusam tort, mis kunagi kivist on valmistatud. 
Auleegioni palee on ka üpris silmapaistev kondiitritoode. Leivaturu kuppel on inglise džoki 
müts suure redeli otsas. Saint-Sul-pice'i tornid on kaks jämedat klarnetit ja ega need teistest 
vormidest halvemad ole; vildak ja virilat nägu näitav telegraaf katusel on kõigele 
kenakeseks lisandiks. Saint-Rochi kiriku portaali võib toreduse poolest võrrelda vaid Saint- 
Thomas d'Aguini kiriku portaaliga. Ka selle portaali tagapinnal leidub reljeefne küngas 
ristiga ja kullatud puust päike. Ja need on tõesti imestusväärsed! Kaunis leidlik on ka 
Botaanika-aia labürindi kupli üpuosa. Mis puutub Börsi paleesse, siis on see sammastelt 
kreeka, ümarkaarelistelt ustelt ja akendelt romaani, suurelt madalalt võlvilt aga renessansi 
stiili ehitus kahtlemata kõigiti korrektne ja puhas monument. Seda tõendab asjaolu, et ta 
atika on selline, millist 

Ateenaski ei tuntud ja mille ilusat sirgjoont siit-sealt ahjukorstnad graatsiliselt läbi 
lõikavad. Üks ehituskunsti reegleid nõuab, et hoone vastaks oma otstarbele, nii et seda 
juba hoone välimuse järgi võiks aimata; seda ehitust aga võib imetleda selle poolest, et ta 
võib olla võrdselt kuningaloss, kogukonnakoda, linna raekoda, kolledž, maneež, 
akadeemia, laohoone, kohtuhoone, muuseum, kasarm, hauakamber, tempel ja teater. 
Esialgu on ta aga börs. Monument peab peale muu arvestama ka ilmastikku. Börs on 
nähtavasti loodud meie külma ja sajuse ilma jaoks. Katus on tal nagu idamaal peaaegu lame, 
nii et talvel, kui lund sajab, tuleb seda pühkida. Aga eks katused olegi ehitatud selleks, et 
neid pühkida. Mis puutub otstarbesse, millest äsja kõnelesime, siis täidab ta seda oivaliselt. 
Prantsusmaal on ta börs, Kreekas oleks ta olnud tempel. Arhitektil on tõesti vaeva olnud 
kella numbrilaua peitmisega, sest muidu oleks see fassaadi ilusate joonte puhtust rikkunud; 
see-eest ümbritseb aga hoonet sammaskäik, mille all suurtel usupühadel maaklerite ja 
vahetusagentide äri võib suurepäraselt õitseda. 

Need kõik on muidugi väga uhked monumendid. Neile võib lisada veel hulk ilusaid, 
lõbusaid ja mitmekesiseid tänavaid, nagu Rivoli tänav, ja pole kahtlust, kui Pariisi vaadata 
ülalt õhulaevalt, siis pakuks ta silmale sedasama joonte küllust, detailide rikkust, 
väljavaadete mitmekesisust, suurejoonelisust lihtsuses ja ootamatust ilus mis malelaudki. 

Kui tore teile tänapäeva Pariis ka ei paistaks, katsuge siiski mõttes tagasi minna 
viieteistkümnendasse sajandisse; vaadake päeva läbi nende teravike, tornide, kellatornide 
üllatava heki; jälgige mööda päratut linna voolavat Seine'i jõge, mis oma roheliste ja 


kollaste lõikudega on vaheldusrikkam kui ussinahk, oma saartega üksikuteks harudeks 
rebitud ja sillakaarte all koomale pigistatud; vaadake taevassinisel horisondil selle vana 
Pariisi gooti profiili; laske ta kontuuridel hõljuda talveudus, mis ta arvutute korstnate ümber 
ripub; kastke ta pimedasse öösse ja vaadelge ses hämaras hoonete labürindis ta varjude ja 
valguse kentsakat mängu; kujutlege, et sinna langeb kuukiir, mis ta piirjooni 
ebamääraselt esile 

toob ja laseb uduvinest suuri tornipäid nähtavale tulla; või võtke kas või seesama tume 
siluett, elustage varjudega ta tuhandete tippude ja katuseharjade teravnurki 
ning laske tal siis järsku mingi haikala sakilise lõualuuna joonistuda õhtutaeva vasekarva 
taustale. Ja võrrelge siis! 

Kui te aga tahate endisest linnast muljet saada, mida teile praegune Pariis enam anda ei 
saa, siis minge mõne suure püha, kas lihavõtte või nelipühi varahommikul päikesetõusu ajal 
kuhugi kõrgemasse kohta, kus te kogu linna oma silmade ees näete, ja oodake seal kellade 
ärkamist. Jälgige signaali taevast — seda annab päike — ja korraga võpatavad tuhat 
kirikut. Esmalt kuuleb mõnda harva helinat ühelt kirikult teisele rändavat, nagu annaksid 
orkestrandid üksteisele märku, et nüüd on algus. Siis äkki — vaadake (paistab, et 
mõnikord ka 
kõrv näeb), vaadake kuidas igast tornist ühel ja samal ajal tõuseb üles otsekui 
kõladesammas, helideaur. Algul tõuseb iga kella helin hommiku säravasse taevasse sirgelt, 
puhtalt, teistest eraldi; siis aga vähehaaval paisudes sulavad helid kokku, segunevad, 
uhtuvad suurepäraseks orkestriks. Jääb järele üksainus helisev võngete mass, mis 
lugematuist tornidest vahetpidamata hoovab, mis lainetab, hõljub, hüpleb, linna kohal tiirleb 
ja läkitab kõrvulukustavaid helilaineid teisele poole horisontigi. Kuid see harmooniameri 
pole sugugi kaootiline. 

Kui suur ja sügav ta ka poleks, ei kaota ta oma läbi-paistvust; te näete kellatornidest iga 
heliderühma eraldi üles vingerdavat. Te võite kuulda nende dialoogi, kord suure kella 
sügavat bassi, kord väikese kella kriiskavat tenorit; te näete oktaave ühelt kellalt teisele 
hüppavat, näete, kuidas hõbekellalt tõusevad tiivulised, kerged, vilistavad helid ja kuidas 
puukellalt alla langevad katkised, tömbid kuminad; te naudite nende keskel Saint-Eustache'i 
seitsme kella rikast, pidevalt tõusvat ja alanevat heliredelit, näete, kuidas sellest läbi 
vilksatavad 

kolrne-nelja siksakina mõned selged ja nobedamad noodid ja siis äkki jälle välkudena 
kustuvad. Sealt alt kostab Saint-Martini kloostri terav ja kärisev viis; siit Bastille' sünge ja 
torisev kõmin; teisest otsast ulatub siia Louvre'i paksu torni bassbariton. Justiitspalee 
kuning- 

lik kellade koor heidab väsimatult igasse külge oma säravaid tilinaid, mille sekka kindla aja 
järele langevad Jumalaema kiriku tornikella rasked löögid nagu suurte haamritena vastu 
alasit, kust tilinad sädemetena laiali lendavad. Vahetevahel näete igasuguseid helisid voo- 
lavat Saint-Germain-des-Pres' kiriku kolmekordsest lättest. Vahel sekka annab see jumalik 
helidemass ruumi Ave Maria kiriku kiirele järsule viisile, mis puhkeb ja sädemeid pillub 
nagu säraküünal, üsna sügavast helide-mere põhjast kuuleb undamisi kirikulaulu, mis näin 
välja tungivat võbisevais võlvides tekkinud pooride kaudu. — Tõepoolest, see on ooper, 
mida maksab kuulata. Päeval kuuleb tavalist Pariisi suminat: siis linn kõneleb, öösel ta 
hingab, nüüd aga ta laulab. Kuulake kõigi kellade koosmängu, lisage sellele juurde poole 
miljoni elaniku sumin, jõe igavene kaebehääl, tuule otsatud ohked ja hiiglasuurte 
oreliviledena kaugel horisondi küngastel asetseva nelja metsa kauge kvartett, milles kõik 


see, mis orkestri keskel kõlab liiga räigelt ja teravalt, mahedaiks pooltoonideks sulab, ning 
öelge siis, kas maailmas on midagi rikkamat, rõõmsamat, hiilgavamat, võluvamat, kui see 
kellade kõlin ja helin, kui see muusika lõõmamine; kui need kümned tuhanded vaskhääled, 
mis kõik korraga voolavad kolmesaja jala kõrgustest kivist flöötidest; kui see linn, mis on 
orkestriks muutunud; kui see sümfoonia, mis on tugeva maru kõvune! 


NELJAS RAAMAT 


I. HEAD SÜDAMED 


Käesolevas jutustuses kirjeldatud sündmustest kuus-teistkümmend aastat varem oli ühel 
ilusal lihavõtte-järgse pühapäeva hommikul pärast jumalateenistust Jumalaema kiriku 
esisesse puust sõime elusolend pandud. See puust sõim asus sissekäigust vasakul, otse vastu 
püha Christophe'i hiiglasuurt kuju, mille poole rüütlihärra Antoine des Essarts'i põlvitav 
kivist raidkuju üles vaatas juba 1413-ndast aastast saadik, kuni viimaks mõttele tuldi 
kõrvaldada nii pühak kui usklik. Puusõime pandi tavaliselt leitud lapsed, et rahvas neile 
halastaks. Sealt võis neid võtta kes tahtis. Sõime ees oli vaskkauss almuste jaoks. 

See elav olend, kes lihavõttejärgse pühapäeva hommikul 1467-ndal aastal pärast Kristuse 
sündi sel puusängil lamas, näis väga suurt huvi äratavat selles üsna suures inimeste rühmas, 
kes sõime ümber seisid. See rühm koosnes rohkem õrnemast soost ja nimelt peaaegu 
ainuüksi vanadest naistest. 

Üsna kummargil sõime kohal seisid neli eite, keda nende hallide sutaanitaoliste ürpide 
tõttu võis pidada mõne vaga vennaskonna liikmeteks. Ma ei näe põhjust, miks ajalugu peaks 
järeltulevate põlvede eest nende nelja auväärse ja tagasihoidliku naise nimesid varjama. 
Need olid Agnes-la-Herme, Jehanne-de-la-Tarme, Henriette-la-Gaultiere, Gauchere-la- 
Violette. Kõik olid 'esed, kõik Etienne-Haudry kloostrist ja kodunt välja tulnud oma 
eestseisja loaga, et Pierre d'Ailly * statuudi kohaselt tulla jutlust kuulama. 

Muide, kui need vahvad nunnad sel silmapilgul Pierre d'Ailly eeskirjade järgi talitasid, siis 
rikkusid nad 

kahtlemata kerge südamega Michel de Brache'i ja Piisa kardinali eeskirju, mis neilt nii 
ebainimlikul viisil nõudsid vaikimist. 

«Mis see siin on, armas õde?» küsis Agn€s Gauch€-re'ilt, silmitsedes väikest olendit, kes 
kiljus ja puust asemel käänles, tundes hirmu nii paljudest temale suunatud pilkudest. 

«Mis meist saab,» ütles Jehanne, «kui nüüd selliseid lapsi hakatakse soetama?» 

«Ma ei tea lasteasiadest midagi,» vastas Agn€s, «aga on kindlasti patt seda siin vaadata.» 
«See pole laos, Agn€s.» «See on ahvivärdjas,» hüüdis Gaucher. «See on imetegu,» vastas 
Henriette-la-Gaultišre. «Siis on see,» tähendas Agnes, «juba kolmas ime risti-kummarduse 
nädala pühapäevast saadik. Pole ju näoa-lat aegagi möödas, kui me imet nägime, kus 
palverändajate oilkaiat Aubervilliers' jumalaema noolt iumalikult karistati, ja see oli teine 
imetegu käesoleval kuul.» 

«See niinimetatud leidlaps siin on tõesti jälk koletis,» sõnas Jehanne. 

«Ta kisendab nii, et salmilaulia võib kurdiks jääda,» jätkas Gaucher€. «Pea suu. väike 
kisakõri!» 

«Ja mõelda, et selle jõleduse on Reimsi oeapiiskop Pariisi peapiiskopile saatnud,» lisas 
Gaultišre käsi kokku pannes. 


«Minu arvates,» ütles Agnes-la-Herme. «on see elajas, loom, juudi ia emise ristsugutis, 
ühesõnaga, midagi ristiusuvastast. Ta tuleks vette või tulle visata.» 

«Loodan,» lausus Gaultišre, «et keegi teda endale ei taha.» 

«Ah mu iumal!» hüüdis Agn€s. «Kui kahju neist vaestest ammedest leidlaste varjupaigas 
seal jõe ääres põik-tänava otsas, oeapiiskopi külje all! Viimaks viiakse see väike koletis 
sinna toita! Ennemini annaksin rinda vampiirile.» 

«On aga lapselik see vaene Herme!» vastas Jehanne. «Kas te, õde, ei näe, et see väike 
koletis on vähemalt nelja-aastane ja et ta rohkem näib himustavat praadi 
kui teie rinda!» 

Tõepoolest, see «väike koletis» (ei saaks teda teisiti 

134 

hästi nimetada) polnud kaugeltki vastsündinu. See oli kaunis nurgeline ja väga rabelev 
tomp linases kotis, niis kandis tolleaegse Pariisi piiskopihärra Guillaume Chartier' märki ja 
millest pea oli välja pistetud. See peagi oli väga inetu. Sellest olid näha ainult punaste juuste 
mets, üks silm, suu ja hambad. Silm nuttis, suu kisendas ja hambad näisid ainult 
hammustada tahtvat; Kogu see tomp rabeles kotis rahva suureks imestuseks, keda järjest 
juurde sigines. 

Proua Aloise de Gondelaurier, rikas ja suursugune daam, kes umbes kuueaastast ilusat 
tütarlast käest kinni hoidis ja pikka hõljuvat loori kandis, mis ta kõrgel soengul kuldsarve 
otsa oli kinnitatud, jäi mööda minnes sõime ette seisma, et hetkeks vaest olendit silmitseda, 
kuna ta veetlev väike tütar Fleur-de-Lys de Gondelau-rier, kes üleni sametisse ja siidi oli 
ehitud, oma kena väikese näpuga veeris sõime külge kinnitatud pealkirja; «Leidlapsed». 

«Arvasin ikka,» ütles daam jälkusega ümber pöördudes, «et siia ainult lapsi pannakse.» 

Ta pööras selja, viskas kaussi ühe hõbefloriini *, mis vaskrahade sekka kolksatas. Vaesed 
nunnad Etienne-Haudry kloostrist tegid tahtmatult suured silmad. 

Hetk hiljem läks sealt mööda kuninga protonotar, auväärt ja õpetatud Robert Mistricolle, 
ühel pool kaenlas suur palveraamat, teisel pool käevangus naine (sündinud Guillemette-la- 
Mairesse), nõnda siis mõlemal pool juht, üks vaimulik, teine ilmalik. 

«Leidlaps!» ütles ta, kui oli sõime vaadanud. «Küllap vist Flegetoni * jõe kaldalt leitud!» 

«Tal on ainult üks silm,» tähendas proua Guillemette. «Teise silma peal on tal 
soolatüügas.» 

«See pole soolatüügas,» vastas Robert Mistricolle, «see on muna, millesse on suletud teine 
just samasugune deemon, millel omakorda sees on teine väike muna, mil-'es on jälle teine 
kurat, ja nii edasi.» 

«Kust te seda teate?» küsis Guillemette. 

«Ma tean seda üsna kindlasti!» vastas protonotar. 

«Härra protonotar,» küsis Gauchere, «mis te selle leitud lapse puhul ennustate?» 

«Kõige suuremaid õnnetusi,» vastas Mistricolle. 

«Ah mu jumal!» ohkas üks eit kuulajate hulgast. «Läinud aastal oli suur katk ja nüüd 
kõneldakse, et inglased tahavad Harefleu's suurte sõjavägedega maale tulla.» 

«See takistab viimaks kuningannal septembris Pariisi tulla,» arvas teine eit. «Äri läheb 
juba niikuinii halvasti.» 

«Mina arvan,» hüüdis Jehanne-de-la-Tarme, «et Pariisi elanikel oleks parem, kui see väike 
nõiajõmpsikas selle sõime asemel haohunniku otsa visataks.» «Suure lõõmava haohunniku 
otsa,» lisas eit. «Oleks tõesti targem,» ütles Mistricolle. Juba mõnda aega kuulas üks noor 
preester nunnade targutusi ja protonotari arvamusi pealt. Ta nägu oli range, otsaesine lai, 
pilk sügav. Ta tõrjus vaikselt rahva kahele poole, vaatas uurivalt «väikese nõiajõmpsika» 


otsa ja sirutas käe tema kohale. Oli ka viimane aeg, sest kõigi vagade naiste suud jooksid 
juba vett «suure lõõmava haohunniku» järele. 

«Mina võtan lapse endale,» ütles preester. Ta tõstis jõmpsika sutaanihõlma ja viis minema. 
Sealolijad vaatasid talle kohkunult järele. Vähe hiljem oli ta kadunud Punase värava taha, 
mis kiriku juurest kloostrisse viis. 

Kui esimene üllatus oli möödas, kummardus Jehanne-de-la-Tarme Gaultiere'i kõrva äärde: 

«ütlesin ju teile, õde, et see noor vaimulik härra Claude Frollo on nõid.» 


II. CLAUDE FROLLO 


Jah, Claude Frollo polnud harilik isik. 

Ta oli pärit neist keskmistest perekondadest, mida läinud sajandi mitte just aupaklikus 
keeles nimetati kas kõrgemaks kodanikuseisuseks või väikeaadliks. See perekond oli 
vennastelt Paclefdelt pärinud Tirechappe'i lääni, mis allus Pariisi piiskopile ja mille 
kahekümne ühe maja pärast kolmeteistkümnendal sajandil nii palju vaimulikus kohtus tuli 
käia. Selle lääni omanikuna kuulus Claude Frollo nende saja neljakümne feodaali hulka, kes 
Pariisist ja ta eeslinnadest maarenti said. Kaua 

võis tema nime sellisena näha Saint-Martin des Champs'i kirikuarhiivis säilitatavais 
nimistuis meister Francois Le Rez'le kuuluva Tancarville'i lossi ja Tours'i kolledži vahel. 

Claude Frollo oli vanemate poolt juba lapseeas vaimulikuks määratud. Teda oli õpetatud 
ladina keelt lugema, teda oli kasvatatud silmi maha lööma ja tasakesi kõnelema. Isa oli ta 
lapsena pannud Ülikoolilinna Torchi kolledžisse. Seal kasvas ta üles, kummargil 
palveraamatu ja leksikoni kohal. 

Muide, ta oli kurb, tõsine, vaikne laps, kes õppis usinasti ja kel oli hea pea. Vahetundidel 
ei teinud ta palju kisa ja harva segas ta end Fouarre'i tänava mürglitesse, ei teadnud, mis 
tähendab dare alapas et capillos laniare', ega võtnud mingil moel osa 1463-nda aasta 
mässust, mida kroonikud suure tõsidusega nimetavad «Ülikoolilinna kuuendaks 
rahutuseks». * Väga harva pilkas ta vaeseid Montaigu skolaare nende «teravmüt-side» 
pärast, millest nad ka hüüdnime said, või Dor-mans'i kolledži stipendiaate nende tonsuuri ja 
rohekast, sinisest ja lillast riidest kolmejätkulise rüü pärast, azurini coloris et bruni2, nagu 
seisab Ouatre-Couronnes'i kardinali hartas. 

See-eest oli ta usin käima suurtes ja väikestes koolides Saint-Jean de Beauvais' tänaval. 
Esimene skolaar, keda Saint-Pierre de Vali abt Saint-Vendregesile'i koolis oma kanoonilise 
õiguse * loengut alates ikka oma kateedri ees samba najal nägi, oli Claude Frollo oma 
sarvest tindipotiga. Seal näris ta sulge, kritseldas midagi oma kulunud põlve otsas ja puhus 
talvel oma sõrmedele. Esimene kuulaja, keda kirikuseadluste doktor härra Miles dTsliers iga 
esmaspäeva hommikul nägi lõõtsutavana Chef-Saint-Oenis' kooli uste avamisel sisse 
tormavat, oli Claude Frollo. Nii võis noor vaimulik juba kuueteistkümneaastasena müstilises 
teoloogias julgesti võistelda ükskõik millise kirikuisaga, kanoonilises teoloogias aga ükskõik 
millise kontsiili-isaga *, skolastilises teoloogias Sorbon-ne'i doktoriga. 


1 Jagada kõrvakiilusid ja rebida juukseid (lad k) 

Sinist ja pruuni värvi (lad. k.). 

Teoloogia läbi võetud, asus ta kirikuseadluste kallale. Magister Sententiarumi * juurest 
siirdus ta Karl Suure kapitulaaride juurde. Ja nõnda neelas ta oma teadmistejanus ühe 


dekretaali teise järel alla, nii Hispalise * piiskopi Teodoruse, Wormsi piiskopi Bouchard'i, 
Chartres'i piiskopi Yves'i omad; siis Gratianuse dekretaalide kogu *, mis Karl Suure 
kapitulaaridele järgnesid; edasi Gregorius IX kogu*; = siis Honorius III epistli «Super 
sp€cula» *. Ta tegi enesele selgeks selle keskaja kaoses kehtima hakkava tsiviil- ja 
kanoonilise õiguse määratu suure ja segase ajajärgu, mis algab 618-ndal aastal piiskop 
Teodorusega, ja lõpeb 1227-ndal aastal paavst Gregoriusega. 

Kirikuseadlused läbi seeditud, andus ta arstiteadusele ja vabakunstile. Ta uuris rohtude ja 
salvide kunsti, sai asjatundjaks palavikkude ja muhkude, haavade ja paisete alal. Jacgues 
d'Espars oleks võinud talle anda arsti, Richard Hellain kirurgi diplomi. Niisama edukalt 
omandas ta järk-järgult kõik litsentsiaadi, magistri ja doktori aukraadid. Ta õppis ladina, 
kreeka ja heebrea keelt — kolmiktarkust, mida tol ajal ainult vähesed võisid harrastada. 
Teda haaras tõeline palavik omandada ja koguda kokku teaduse aardeid. 
Kaheksateistkümneaastasena olid tal seljataga kõik neli fakulteeti. Noormehele paistis, et 
elul on ainult üks siht: teadmine. 

Tol ajal, nimelt 1466-nda aasta põuasel suvel, puhkes suur katk, mille ohvriks Pariisi 
piirkonnas langes üle neljakümne tuhande inimese, teiste hulgas, nagu ütleb Jean de Troyes, 
«ka magister Arnoul, kuninglik tähetark, kes oli väga hea, tark ja lõbus mees», ülikoolilin- 
nas levis jutt, et taud on eriti palju inimesi hauda viinud Tirechappe'i tänavast. Just seal oma 
lääni keskel elasid Claude'i vanemad. Noor skolaar ruttas ärevuses oma vanematekoju. Kui 
ta sisse astus, olid ta isa ja ema juba surnud. Ta imikust vend elas veel ja kisendas 
mahajäetuna hällis. See oli kõik, mis Claude'ile ta perekonnast järele jäi. Noormees võttis 
lapse kaenlasse ja astus mõtlikult välja. Siiamaani oli ta elanud ainult teadusele, nüüd puutus 
ta kokku elu enesega. 

See õnnetus tekitas Claude'i elus murrangu. Orvuna, 

ühtlasi üheksateistkümneaastase perekonnapeana tundis ta, et ta on kooliea unistustest 
halastamatult välja kistud tegelikku maailma. Kaastundmusest tekkis tal suur armastus ja 
andumus selle lapse, oma venna vastu. Midagi harukordset ja magusat oli selles inimlikus 
tundes, mis teda nüüd haaras, teda, kes seni ainult raamatuid oli armastanud. 

See kiindumus avaldus temas väga tugevalt. Puutumatule hingele oli see nagu esimene 
armastus. Elanud lapsepõlvest saadik lahus oma vanemaist, kedata vaevalt tundis, 
sulgunud oma raamatuisse ja neisse nagu kinni müüritud, täis vaid kirglikku iha uurida ja 
õppida, oli noor skolaar seni kuulanud ainult oma mõistust, mida teadused rikastasid, ja 
kujutlusvõimet, mis lugedes suurenes, ilma et tal mahti oleks olnud tunda, kus ta süda 
tuksub. See noorem vend, kes oli jäänud emata ja isata, see lapsuke, kes taevast äkki ta sülle 
oli kukkunud, muutis ta hoopis teiseks inimeseks. Ta nägi, et maailmas on veel midagi 
muud peale Sorbonne'i teooriate ja Homerose värsside, et inimene vajab ka tundmusi, et elu 
ilma õrnuseta ja armastuseta on ainult elutu, krigisev ja kriiskav masinavärk. Ta kujutles — 
oli ta ju selles eas, kus ühtede illusioonide asemele astuvad teised —, et vere- ja 
perekonnatunded on ainsad vajalikud tundmused ja et väikese venna armastamisest juba 
jätkub kogu inimliku olemise täitmiseks. 

Ja nii hakkas ta oma väikest Jehani armastama kirega, mis on omane ainult juba 
süvenenud, põlevale, kindlale iseloomule. Vaene habras, ilus, blond, roosa, käharpäine laps, 
see orb, kellele toeks oli ainult teine orb, liigutas teda südamepõhjani, ja tõsise mõtlejana, 
nagu ta oli, hakkas ta lõpmatu kaastundmusega aru pidama Jehani saatuse üle. Ta hoolitses 
ja muretses tema eest nagu mingi väga hapra ja väga südamelähedase asja eest. Ta oli 
lapsele enam kui vennaks: ta sai talle emaks. 


Noor Jehan oli oma ema kaotanud juba imikuna. Claude muretses talle amme. Peale 
Tirechappe'i lääni °H ta isalt pärinud veel Moulini1 lääni, mille süserää- 


1 Veski (prants. k.). 

niks oli Gentilly neljakandilise torni omanik. See veski asus künka otsas Winchestre'i 
(Bicetre'i) lossi ligidal mitte kaugel ülikoolilinnast. Seal elas möldrinaine, kes ilusat last 
imetas; Claude viis talle oma väikese Jehani imetada. 

Tundes oma õlgadel rasket koormat, võttis Claude elu siitpeale väga tõsiselt. Mõtted 
väikesest vennast polnud enam vaba aja meelelahutuseks, vaid muutusid ta uurimiste sihiks. 
Ta otsustas end terveni pühendada venna kasvatusele, mille eest ta jumala ees vastutas, ja 
iialgi mitte naist võtta või last saada, vaid näha oma isiklikku saatust ja õnne ainult venna 
saatuses. Ja nii andus ta endisest innukamalt oma vaimulikule kutsele. Ta teened, teadmised, 
asjaolu, et ta oli Pariisi piiskopi otsene vasall, avasid tema ees kõik kirikuväravad. Paavsti 
aujärje erilise vastutuleku tõttu määrati ta juba kahekümneaastasena preestriks ja ta pidas 
Jumalaema kiriku kaplanitest kõige nooremana jumalateenistust selles kiriku osas, mida seal 
peetava hilise missa pärast kutsuti altare pigrorum '. 

Sukeldunud enam kui kunagi varem oma lemmikraa-matuisse, millest ta ainult selleks 
lahkus, et tunnikeseks veski juurde joosta, võitis ta kogu kleeruse austuse ja imetluse oma 
teadmiste ja rangusega, mis tema ea kohta olid haruldased. Vaimulike hulgast levis kuuldus 
ta tarkusest rahva sekka, kus see veidi nõiakuul-suse maiku omandas, nagu see tol ajal sageli 
juhtus. 

Kui ta siis tänasel, lihavõttejärgsel pühapäeval lõpetas «laiskade» jumalateenistuse oma 
altari juures, mis asus kiriku kesklöövist paremat kätt koori sissekäigu kõrval püha Neitsi 
kuju ligidal, äratas tema tähelepanu vadistavate eitede salk leidlaste sõime ümber. 

Ta astus väeti lapsukese juurde, keda nii vihati ja ähvardati. Viletsus, inetus, mahajäetus, 
mida ta siin nägi ja mis viis mõtte kohe ta enese väikesele vennale, et kui ta ise sureb, siis 
võib väikese kalli Jehaniga sedasama juhtuda ja teda võidaks niisama viletsalt leidlaste 
sõime visata, kõik see tungis äkki ta südames- 


Laiskade altar (lad. k.). 

se. Sügavast haledustundest haaras ta lapsukese ja läks sellega minema. 

Last kotist välja võttes leidis ta selle väga inetu olevat. Vaese jõmpsika vasemat silma 
kattis soolatüügas, pea oli tal õlgade vahel, selgroog lookas, rinnakorv ulatus ettepoole, 
jalad olid kõverad; kuid ise näis ta elurõõmus olevat, ja kuigi võimatu oli aru saada, mis 
keeles ta lällutas, ennustas ta kisa siiski jõudu ja tervist. Kogu seda inetust nähes kasvas 
Claude'i kaastundmus veel suuremaks. Armastusest venna vastu tõotas ta oma südames seda 
last üles kasvatada, et kui suuri puudusi ja vigu väikesel Jehanil tulevikus ka poleks, oleksid 
need selle halastustöö läbi lunastatud. See oli nagu heategude kapital, mida ta oma noorema 
venna heaks kogus; heategude kogus, mida ta juba ette tema jaoks tahtis varuda juhuks, kui 
sel väikesel veidrikul kord puudu peaks tulema sellest ainsast rahast, mis kõlbab sissepääsu 
muretsemiseks paradiisi. 

Ta ristis oma kasulapse ja pani talle nimeks Ouasimodo *, kas tahtis ta sellega päeva 
tähendada, millal ta tema leidis, või selle nimega kuidagi iseloomustada oma väikest ja 
väetit hoolealust kui puudulikku, visandlikku olendit. Tõepoolest, küürakana, ühesilmsena, 
kõverjalgsena oli Ouasimodo ainult «peaaegu» inimene. 


III.  IMMANIS PECORIS -CUSTOS, IMMANIOR - IPSE' 

Ent nüüd, aastal 1482 oli Ouasimodo juba suureks kasvanud. Juba mõnda aastat oli ta 
Jumalaema kiriku kellalööja oma kasuisa Claude Frollo armust, kes oli saanud Josasi 
ülemdiakoniks oma läänihärra Louis de Beaumont'i armust, kes omakorda aastal 1472, 
pärast Guillaume Chartier' surma oli saanud Pariisi piiskopiks oma patrooni Olivier le Daimi 
* armust, kes oli Louis XI habemeajaja jumala armust. 

Ouasimodo oli niisiis Jumalaema kiriku kellalööja. Aja jooksul oli mingi tihe side 
kellalööjat kiriku külge sidunud. Maailmast igaveseks irdunud kahekordse 


1 Koleda karja hoidja on karjast ise koledam (lad. k.). 

õnnetuse, oma teadmatu päritolu ja inetu välimuse tõttu, juba lapsepõlvest suletud sesse 
ülepääsmatusse kaksikringi, oli vaene õnnetu harjunud mitte midagi nägema sellest 
maailmast väljaspool kirikumüüre, mis teda oma varju alla olid võtnud. Jumalaema kirik sai 
talle ta kasvamisel ja arenemisel järgemööda munaks, pesaks, koduks, isamaaks ja viimaks 
maailmaks. 

Kindlasti valitses mingi salapärane, saatuse poolt ette määratud harmoonia selle olendi ja 
ehituse vahel. Kui Ouasimodo alles väikesena roomakil ja hüpakil võlvide all hämaruses 
ümber ronis, paistis ta oma inimese näo ja looma kehaga kuuluvat roomajate liiki, mis ka nii 
loomulik oli sellel rõskel ja süngel kivisel pinnal, millele romaani kapiteelide varjud nii 
veidraid mustreid heitsid. 

Hiljem, kui ta esmakordselt kogemata kellanöörist kinni haaras, end sellele rippu laskis ja 
kella kõikuma pani, paistis ta kasuisa Claude'ile, nagu oleksid lapsel keelepaelad lahti läinud 
ja ta oleks kõnelema hakanud. 

Nõnda vähehaaval katedraali varju all arenedes, siin elades, magades, siit peaaegu kunagi 
mitte lahkudes ja pidevalt ta salapärase mõju all olles muutus ta lõppude lõpuks tema 
sarnaseks, juurdus temasse, moondus niiöelda tema koostisosakeseks. Ta keha 
esileküündivad nukad (lubatagu meile see võrdlus) olid otsekui loodud, et sobida hoone 
taanduvate nurkadega, ja ta ei paistnud ainult olevat selle ehituse elanik, vaid ka selle 
loomulik sisu. Võiks peaaegu öelda, et ta sai kirikult oma kuju nagu tigu oma karbilt. See oli 
ta elamuks, urkaks, kestaks. Tema ja vana kiriku vahel valitses nii sügav loomulik 
ühtekuuluvus, nii suur füüsiline sugulus, et ta selle külge oli kasvanud nagu kilpkonn oma 
koore külge. Krobeline katedraal oli talle seljakilbiks. 

Oleks asjatu lugejat hoiatada, et ta mitte täht-tähelt aru ei saaks neist võrdkujudest, mida 
oleme pidanud siin tarvitama selle erakordse, täiusliku, vahetu, peaaegu orgaanilise 
ühenduse väljendamiseks inimese ja ehituse vahel. On samuti asjata sellest rääkida, kuivõrd 
Ouasi-modole kogu katedraal omaseks sai nii pika ja intiimse kooselu jooksul. See elukoht 
oli talle kõigiti kodune. Siin polnud ühtki sügavust, millesse Ouasimodo poleks tunginud, 
ega kõrgust, kuhu ta poleks roninud. Juhtus 

üsna sageli, et ta mööda katedraali fassaadi üles ronis, seejuures ainult skulptuuride 
nukkadest kinni hoides. Kummalgi suurel, kõrgel, ähvardaval, ohtlikul hiigla-kaksiktornil, 
mille välist külge mööda teda sageli nähti üles ronivat nagu sisalikku, kes mööda järsku 
müüri üles roomab, polnud tema jaoks midagi peadpööritavat, hirmuäratavat ega vapustavat. 
Nähes, kuidas nad ta käte all nii vagusad on, nii hõlpsad ülesronimiseks, võis arvata, et ta on 
nad taltsaks teinud. Ronides, hüpates ja kareldes hiiglakatedraali kuristikkude kohal, muutus 


ta ise ahviks või kaljukitseks, meenutades Kalaabria lapsi, kes enne kõndima minekut juba 
ujuvad ja juba üsna tillukestena merega mängivad. 

Muide, kiriku järele ei kujunenud mitte üksnes ta keha, vaid ka ta vaim. Milline oli siis 
Ouasimodo hing? Millise laadi ta oli omandanud, mis vormi võtnud selles suletud kestas, 
selle metsiku eluviisi juures? Seda oleks raske määratleda. Ouasimodo oli sündinud küüra- 
kas, ühesilmaline, lombakas. Suure vaeva ja suure kannatusega oli Claude Frollo teda siiski 
kõnelema õpetanud. Aga mingi saatuslikkus lasus õnnetul leidlapsel. Juba 
neljateistkümneaastaselt Jumalaema kiriku kellalööjaks hakates sai talle osaks uus õnnetus: 
kellahelin purustas ta kõrvade trumminaha, ta jäi kurdiks. Ainus värav, mida loodus talle 
pärani lahti oli jätnud, langes korraga igaveseks kinni. 

Kinni langedes lõikas see värav katki viimase rõõmu- ja valgusekiire, mis Ouasimodo 
hinge võis tungida. Ta hing vajus sügavasse pimedusse. Õnnetu olendi kurvameelsus 
muutus parandamatuks ja täielikuks nagu ta inetuski. Pealegi tegi ta kurdiksjäämine teda 
teatud määral ka tummaks. Et teistele mitte naeruobjektiks olla, tõotas ta oma 
kurdiksjäämise silmapilgul loobuda ka kõnelemisest. Oma tõotust murdis ta ainult siis, kui 
oli üksi. Vabatahtlikult sidus ta need keelepaelad uuesti kinni, mida Claude Frollo nii suure 
vaevaga lahti oli Päästnud. Sellest tuligi, et kui ta paratamatult sunnitud oli kõnelema, siis 
oli ta keel raskevõitu ja kohmakas njng kriuksus nagu roostes hingedega uks. 

Kui me katsuksime läbi selle paksu ja kõva koorukese 'ungida Ouasimodo hinge, kui 
saaksime laskuda selle 

ebardliku kehaehitusega olendi sügavasse sisemusse, kui meil võimalik oleks tungla 
valgusel pilku heita läbipaistmatute elundite taha, uurida selle läbitungimatu olendi tumedat 
siseelu, valgustada kõiki ta tumedaid kurusid, absurdseid soppisid ja heita äkki elava kiirte- 
joa selle koopa põhjas kinnineeditud hinge, siis leiaksime kahtlemata selle õnnetu hinge 
olevat nii viletsa, kängunud ja kössis, nagu need vangid Veneetsia vanglates, kes elulõpuni 
olid kössi pigistatud ääretu kitsastes ja lühikestes kivikastides. Kindlasti kõhetub vaim puu- 
dulikus kehas. Ouasimodo tundis eneses ainult oma keha järele loodud hingeliigutusi. 
Muljed välistest asjadest murdusid tunduvalt enne, kui jõudsid mõteteni. Ta aju oli erilaadne 
keskkond: mõtted, mis sealt läbi läksid, võtsid virildunud kuju. Niiviisi murdunud mõtted 
olid paratamatult iseäralikud ja vildakad. Sellest siis tuhanded optilised illusioonid, arvutud 
väärarvamused, lugematud kõrvalkäigud, mida mööda ekslesid ta pöörased või totrad 
mõtted. 

Selle saatusliku vaimulaadi esimeseks tagajärjeks oli asjade virildumine ta silmis. Ta ei 
tajunud peaaegu midagi vahetult. Välismaailm näis talle palju kaugemal olevat kui meil. 

Teiseks õnnetuse tagajärjeks oli ta tigedus. Ta oli tõepoolest tige, sest ta oli metsik, metsik 
sellepärast, et ta oli inetu. Tema loomul oli oma loogika nagu meiegi omal. 

Ta erakordselt arenenud füüsiline jõud oli üheks ta tigeduse põhjuseks: «Maius puer 
rohustus,» 'ütleb Hobbes *. 

Siiski peab talle õigust andma: tigedus polnud tal vahest külge sündinud. Alates oma 
esimestest sammudest inimeste keskel tundis ta, pärast ka nägi selgesti, ennast mõnitatuna, 
teotatuna, eemaletõugatuna. Inimeste suust kuulis ta enda kohta alati irvitamist või 
sõimamist. Suuremaks kasvades leidis ta enese ümber ainult põlgust. See nakkas ka temasse. 
Üldise tigeduse õhkkonnas haaras ta ise relva, millega teda ennast oli haavatud. 

Kõige selle tagajärjel ei pööranud ta oma nägu kuigi 


» Kuri poiss on tugev (lad. k.). 

hea meelega inimeste poole. Talle jätkus kirikust. See oli täis marmorkujusid, kuningate, 
pühakute, piiskoppide omi, mis talle vähemalt irvitades ninna ei karanud ja mis vaatasid 
tema peale rahuliku ja heatahtliku pilguga. Teisedki kujud, kuradid ja deemonid, ei kandnud 
tema vastu viha: selleks sarnanes ta nendega ülearugi. Nende pilge kuulus pigemini teistele 
inimestele. Pühakud olid ta sõbrad ja õnnistasid teda, koletised olid samuti ta sõbrad ja 
hoidsid teda. Sellepärast puistas ta neile kaua oma südant. Nii möödusid vahel terved tunnid 
mõne kuju ees kükitades ja üksinduses temaga kõneldes. Kui siis mõni peale juhtus, põgenes 
ta nagu armastaja, keda serenaadilt tabatakse. 

Kirik polnud talle ainult seltskonnaks, vaid ka maailmaks, kogu looduseks. Ta ei 
kujutlenud teisi lillevanikuid kui vaid alatiõitsvaid värvilisi aknaid, muud varjulist kohta kui 
vaid kivist lehestiku oma, mis saksi kapiteelide lindudega puhmastikust vastu kahardus, teisi 
mägesid kui vaid katedraali hiiglatorne, muud ookeani kui vaid Pariisi, mis nende jalamil 
kohises. 

Mida ta aga üle kõige oma koduses kirikus armastas, mis äratasid ta hinge ja lasksid laiali 
ajada ta viletsaid tiibu, mida ta muidu nii abitult oma kitsas urus koos hoidis, ja need, mis 
teda vahel ka õnnelikuks tegid, olid kirikukellad. Ta armastas ja kallistas neid, kõneles nen- 
dega, sai neist aru. Alates väikesest kellast ülal kellatorni löövide ristumiskohal kuni suure 
portaalkellani, oli tal kõigi jaoks õrnust. See kellatorn ja kaks peatorni olid talle nagu kolm 
puuri, milles tema enese kasvatatud linnud ainult temale laulsid. Ja ometi olid needsamad 
kellad ta kurdiks teinud, kuid emadki armastavad sageli kõige enam just neda last, kes neile 
kõige rohkem kannatusi on toonud. 

Tõsi küll, nende helin oli ainuke heli, mida ta veel kuulis. Ses mõttes armastas ta suurt 
kella kõige rohkem. Seda eelistas ta pühapäeviti kellade kumisevas peres. Selle suure kella 
nimi oli Marie. Ta rippus üksinda lõunapoolses tornis oma õe Jacgueline'i naabruses. Vii- 
mane oli väiksem ja rippus väiksemas puuris. Jacgue-'ine'i nime oli ta omandanud Jean 
Montaigu naiselt, kes ta kirikule oli kinkinud, mis aga sugugi ei takistanud, 

et sel naisel hiljem Montfauconis pea otsast raiuti. Teises tornis rippusid kuus kella ja 
lõpuks kuus kõige väiksemat rippusid kesktornis löövide ristumiskohal puust kella kõrval, 
mida löödi ainult suure neljapäeva õhtupoolest lihavõtte laupäeva hommikuni. Nii oli Oua- 
simodol oma haaremis viisteistkümmend kella, kuid suur Marie oli ta lemmiknaine. 

Raske oleks kirjeldada ta rõõmu suurtel kellalöömise päevadel. Kui ülemdiakon talle loa 
oli andnud ja öelnud: «Mine nüüd,» ronis ta kellatorni keerdtreppi mööda üles kiiremini, kui 
ükski teine seda mööda alla oleks tulnud. Lõõtsutades astus ta suure kella õhurikkasse ela- 
musse. Hetkeks silmitses ta teda harduse ja armastusega, siis kõnetas ta teda mahedalt, 
patsutas teda käega nagu toredat hobust, kes pikale sõidule läheb. Ta haletses teda ta 
eelseisva vaeva puhul. Pärast neid esimesi kallistusi hüüdis ta oma abilistele torni alumisel 
korrusel, et nad alustaksid. Need riputasid endid köite külge, põikpuu kiunus ja päratu suur 
kellakest hakkas aegapidi kõikuma. Südame põksudes jälgis Ouasimodo teda pilguga. 
Niipea kui tila kella vasega kokku puutus, hakkas kohe võbisema tala, mille küljes ta rippus. 
Ka Ouasimodo võbises kellaga kaasa. 

«Aa!» karjus ta mõttetult naerma pahvatades. Kõmisev kell hakkas kiiremini võnkuma, ja 
mida suuremaks ta hoog muutus, seda enam lõi Ouasimodo silmades leegitsema 
fosfortuluke. Lõpuks sai kell kätte oma täishoo; kogu torn värises: talad, vihmarennid, kivid, 
kõik müdi-ses kaasa alates alusvaiastikust kuni ristlillikuteni tornitipus. Ouasimodo kees siis 
üle: ta jooksis siia-sinna, värises koos torniga pealaest jalatallani. Kütkeist pääsenud 
märatsev kell näitas vaheldumisi kord ühele, kord teisele torniseinale oma pronkskurku, 
kust välja paiskus tormihoog, mida võis neli penikoormat ringi kuulda. Ouasimodo asus 


selle avatud kurgu ette, ja kella käiku jälgides kükitas ta vahel maha, tõusis vahel jälle üles, 
hingas endasse jalustrabavat õhku, vaatas mõnikord alla platsile, mis kakssada jalga allpool 
rahvast kihas, vahel jälle päratu pikale vasktilale, mis vahetpidamata kõrvus ulgus. See oli 
ainus keel, mida ta kuulis, ainus heli, mis häiris maailma vaikust. 

Siis ajas ta ennast kohevile kui lind päikese paistel. Äkki nakkas temasse kella maruhoog, 
ta pilk muutus imelikuks, ta jäi kella varitsema nagu ämblik kärbest ja hüppas siis järsku 
meeleheitlikult talle selga. Niiviisi kuristiku kohal rippudes haaras ta kella hirmsast kõiku- 
misest sinna-tänna paisatuna vaskelukal kõrvakestest kinni, pigistas ta põlvede vahele, 
kannustas teda oma kandadega ja andis kogu oma jõu ning keharaskusega ta metsikule 
lennule hoogu juurde. Torn vappus, tema aga karjus ja kiristas hambaid, ta punased juuksed 
tõusid püsti, ta rind lõõtsus nagu sepalõõts, ta silm pildus leeke, kellakoletis aina hirnus ja 
hingeldas tema all. See polnud enam Jumalaema kiriku suur kell ega Ouasimodo, vaid oli 
unenägu, tuulepööris, torm; ratsa kihutav heli; lendavale laudjale klammerdunud tont; 
kummaline kentaur, pooleldi inimene, pooleldi kell; mingi kole Astolfo elavast pronksist 
jubeda hipogreifi seljas. * 

See imelik olend pani oma juuresolekuga kogu katedraali kuidagi elama. Näis, nagu 
hoovaks temast mingit salapärast jõudu, vähemalt rahvas arvas seda oma suures ebausus, ja 
nagu elustaks see hoovus kõiki katedraali kive ja laseks vana templi sügaval sisemusel väri- 
seda. Jätkus teadmisest, et Ouasimodo kirikus on, kui juba paistis, et käikude ja portaalide 
tuhanded raidkujud elama ja ennast liigutama hakkavad. Ja tõesti, tema kohal viibides paistis 
katedraal alandliku ja kuuleka olendina, kes aina ootas tema käsku, et tõsta oma suurt häält. 
Kirikut valitses ja täitis Ouasimodo nagu mõni haldjas. Ta otsekui puhus elu sellesse 
tohutusse ehitusse. Ta oli selles tõesti igal pool, ta nagu paljundas ennast ja teda jätkus 
hoone igasse paika. Vahel tunti suurt hirmu, nähes, kuidas kõige kõrgemas torni tipus veider 
kääbus ronib, käänleb, käpuli roomab, kuristiku kohal ripub, ühelt eendilt teisele kargab ja 
mõne kivist raiutud gorgo sisemust kobab: see oli Ouasimodo varesepesi lõhkumas. Vahel 
komistati kuskil kiriku hämaras nurgas elava kimääri otsa, kes seal kössitas ja kulmu kort- 
sutas: see oli mõtteisse vajunud Ouasimodo. Vahel nähti kellatorni all päratu suurt pead ja 
vormitut jäsemete kimpu meeletult köie otsas kõlkuvat: see oli Ouasimodo 

vesperit või angelust helistamas. Öösel nähti tihti õudset kuju mööda nõrka pitsilist 
balustraadi torni tipus apsiidi kohal liikuvat: see oli jälle Jumalaema kiriku küürakas. 
Niisugusel korral olevat kirik, nagu eided jutustasid, muutunud fantastiliseks, 
üleloomulikuks, jubedaks: siin-seal avanenud kujude silmad ja suud, kuuldud haukuvaid 
kivist koeri, sisisevaid kivist madusid ja lohesid, kes ööd kui päeva sirgunud kaeltega ja 
avatud suudega katedraali valvavad. Jõuluööl aga, kui suur kell väsimusest korisedes 
usklikke kesköömissale kutsus, oli süngel fassaadil niisugune ilme, nagu oleks suur portaal 
rahvast endasse neelanud, rosett aga suure silmana neid vaadelnud. Kõige selle põhjuseks oli 
Ouasimodo. Egiptuses oleks teda selle templi jumaluseks peetud; keskajal deemoniks 
arvatud, oli ta tõeliselt kiriku hing. 

Ses mõttes on nüüd Jumalaema kirik neile, kes teavad, et siin kord Ouasimodo on elanud, 
tühi, elutu, surnud. Tundub, et midagi on siit kadunud. Tohutu keha on tühjaks jäänud, 
säilinud on ainult kondistik; vaim on lahkunud, jäänud on vaid kest. See on nagu kolp, 
milles veel näha on silmaasemed, kuna pilk on igavesti kustunud. 


IV. KOER JA TEMA ISAND 


Oli siiski üks inimene, kelle Ouasimodo oli välja jätnud oma õelusest ja tigedusest kõigi 
teiste vastu, ja keda ta niisama palju, vahest veel enamgi armastas kui oma kirikut. See oli 
Claude Frollo. 

Asi oli üsna lihtne. Frollo oli teda ju leidnud, kasulapseks võtnud, toitnud ja kasvatanud. 
Väiksena oli Ouasimodo tavaliselt Claude Frollo jalgade juures paopaiga leidnud, kui 
koerad ja lapsed temale jahti pidasid. Claude Frollo õpetas teda kõnelema, lugema ja kirju- 
tama. Claude Frollo oli teda lõpuks ka kellalööjaks teinud. Ent Ouasimodot suure kellaga 
paari panna tähendas sedasama, mis anda Romeole Julia. 

Ouasimodo tänutunne oli sügav, kirglik, piiritu; ja kuigi ta kasuisa nägu oli tihti sünge ja 
külm, jutt napp. järsk ja käskiv, polnud tänutunne teda hetkekski maha jätnud, 
ülemdiakonile oli Ouasimodo kõige alandlikum 

ori, kõige kuulekam teener, kõige valvsam peni. Kui vaene kellalööja kurdiks jäi, tekkis 
tema ja Claude Frollo vahel salapärane ja ainult neile arusaadav märkide keel. Nii oli 
ülemdiakon ainukene inimene, kellega Ouasimodo sai suhelda. Ainult kahe asjaga oli tal siin 
maailmas tegemist: Jumalaema kirikuga ja Claude Frolloga. 

Ülemdiakoni võimu kellalööja üle ja kellalööja kiindumust ülemdiakonisse ei saa 
millegagi võrrelda. Claude'il oleks tarvitsenud ainult märku anda ja Ouasimodo oleks kas 
või Jumalaema kiriku tornist alla hüpanud, e! talle head meelt teha. Oli kummaline, et see 
füüsiline jõud, mis Ouasimodol nii ebaharilikuks oli arenenud, nii pimedalt teise inimese 
teenistuses seisis. Selles kõiges avaldus kahtlemata lapse andumus ja teenri kiindumus 
isandasse, aga ka tugevama vaimu mõjuvõim teise üle. Vilets, armetu, kohmetu olend oli 
oma pea alla kummardanud ja silmad paluvalt kõrge, sügava, tugeva ja üleoleva vaimu 
poole tõstnud. Lõpuks ja ennekõike oli see tänumeel. Tänumeel, mis äärmuseni oli viidud, 
nii et meil raske on seda millegagi võrrelda. See voorus kuulub nende hulka, mis inimeste 
juures harva esineb, ütleme ainult, et Ouasimodo armastas ülemdiakonit tugevamini kui 
ükski koer, hobune või elevant oma isandat kunagi on armastanud. 


V. VEEL CLAUDE FROLLOST 


Aastal 1482 oli Ouasimodo umbes kakskümmend aastat vana, Claude Frollo umbes 
kolmkümmend kuus. üks oli suureks kasvanud, teine hakkas vananema. 

Claude Frollo polnud enam lihtne Torchi skolaar, väikese lapse õrn hoolekandja, noor 
unistaja filosoof, kes teadis palju, aga paljut ka mitte. Nüüd oli ta vali, tõsine, kinnine 
preester, hingede eest hoolitseja, Josasi ülemdiakon, piiskopi teine abi, tema õlul oli kaks 
praost-konda, Montlhery ja Chäteaufort, ja sada seitsekümmend neli maakogudust. Ta oli 
mõjuv ja sünge isik, kelle ees värisesid niihästi valgeis rüüdes ja kuubedes koori-Poisid kui 
ka kirikulauljad, nii püha Augustinuse ven- 

nad kui ka Jumalaema kiriku varajase teenistuse vaimulikud, kui ta aeglaselt, 
majesteetlikult, mõtlikult koori kõrgete teravkaartc all kõndis, käed ristis ja pea nii sügavale 
rinnale vajunud, et ta näost muud näha polnud kui suur paljas otsaesine. 

Dom Claude Frollo polnud siiski loobunud oma kahest peamisest eluülesandest: teadusest 
ja noorema venna kasvatamisest. Kuid aeg oli nende meeldivate kohustuste sekka veidi 
mõrudust seganud. «Ajaga,» ütleb Paulus Diaconus *, «läheb paremgi pekk raisku.» Väike 
Jehan Frollo du Moulin, veski järgi, kus ta üles kasvas, ei arenenud mitte selles suunas, mida 
Claude oli soovinud. Vanem vend arvestas vaga, kuulekat, õppehimulist kasvandikku, 


kellest lugu peetakse. Kuid väike vend kasvas noore puuna, mis aedniku pingutusi millekski 
ei pea ja jonnakalt end sinnapoole käänab, kust õhku ja päikest tuleb, ta kasvas ja kahardus 
oma ilusate, tihedate, lopsakate okstega ainult laiskuse, teadmatuse ja ulaelu poole. Ta oli 
nagu noor, üpris liiderlik kurat, kes dom Claude'i pani kulmu kortsutama, kuid ka väga lõbus 
ja leidlik, mis vanema venna naeratama ajas. 

Claude usaldas oma noorema venna kasvatuse samale Torchi kolledžile, kus ta ise 
noorusaastad oli veetnud õppimises ja järelemõtlemises, ja talle tekitas palju meelehärmi, et 
Frollo nime, mis kord sellele teadusetemplile au tegi, nüüd pahandustega ühendati. Mitu 
korda pidas ta Jehanile pikki ja tõsiseid manitsuskõnesid, mida see silmi pilgutamata ära 
kuulas. Kõige selle juures oli noorel võrukaelal hea süda, nagu see esineb kõigis 
komöödiais. Kuid pärast manitsuskõnet käis ta endise rahuga edasi oma ülemeelikut ja 
korratut eluteed. Vahel oli see mõni «kollanokk» (nii nimetati ülikoolilinnas uustulnukaid), 
keda ta tervituseks läbi tuu-seldas: väärt pärimus, mis hoolikalt meie päevini on säilinud. 
Vahel ässitas ta skolaaride salka mõnda kõrtsi ründama kõigi reeglite järgi, guasi classico 
excitatikus siis kõrtsmik «ründekeppidega» läbi peksti ja lokaal hõisates tühjaks laastati, 
isegi keldris kõik veiniankrud puruks taoti. Sellele järgnes ladinakeelne aruanne, mille 


Nagu pasunast äratatuna (lad. k.). 

Torchi abiõpetaja õnnetu näoga dom Claude'ile tõi järgmise kurbliku ääremärkusega: 
Rixa; prima causa vinum optimum potatumLõpuks kõneldi — ja see oli kuue- 
teistkümneaastase poisi kohta hirmus —, et ta üleaisalöömised mõnikord isegi Glatigny 
tänavani ulatusid. 

Kõige selle järel andus kibestunud Claude, kes oma inimesearmastuses pettus, veel 
suurema innuga teadusele, sellele muusale, kes vähemalt teile näkku ei irvita, vaid kes alati 
teie hoole ja vaeva ära tasub, tõsi küll, vahel üsna odava rahaga. Nii muutus ta ikka enam ja 
enam Õpetlaseks, ühtlasi — ja see on loomulik — ka preestrina järjest rangemaks ja 
inimesena järjest mornimaks. Igaühel meist on olemas teatud vastastikune suhe meie 
mõistuse, kommete ja iseloomu vahel, mis pidevalt edasi arenevad ja ainult suured 
vintsutused võivad seda tasakaalu rikkuda. 

Et Claude Frollo juba noores eas oli läbi võtnud peaaegu kogu positiivse, transtsententse ja 
seadusega lubatud inimtarkuse, siis pidi ta, kui ta sinna seisma ei tahtnud jääda, ubi defuit 
orbis2, kaugemale minema ja uut toitu otsima oma vaimu küllastamatu tegevusnälja 
kustutamiseks. Vana sümbol maost, kes oma saba hammustab, kõlbab eeskätt just teaduse 
kohta. Claude Frollo oli seda nähtavasti ise kogenud. Paljud tõsised inimesed kinnitasid, et, 
ammendanud tühjaks inimliku teadmise /as'i3 oli ta söandanud nefctsT sisse tungida. 
Räägiti, et ta järgemööda kõigist tunnetuspuu õuntest oli maitsnud ja lõpuks, kas näljast või 
küllastusest, ka keelatud vilja hammustanud. Nagu meie lugejad mäletavad, võttis ta osa 
teoloogide konverentsidest Sorbonne'is, filosoofide koosolekuist Saint-Hilaire'i * juures, 
doktorite vaidlustest Saint-Martini * juures, meedikute koosolemis-test Jumalaema kiriku 
pühitsetud vee astja juures (ad cupam Nostrae-Dominae). Kõiki lubatud ja heakskiidetud 
toitusid, mis need neli suurt kööki nelja fakulteedi näol vaimule võisid valmistada ja ette 
kanda, oli ta söö- 


Lööming; selle põhjus suurepärase veini joomine (lad. k.). 
Kus lõpeb ring, s. 0. teadmiste ring (lad. k.). 

3 Lubatud teadmine (lad. k.). 

4 Keelatud teadmine (lad. k). 

nud, aga need olid talle läägeks läinud, enne kui ta suutis oma nälga kustutada. Siis oli ta 
edasi ja sügavamale tunginud selle piiratud, materiaalse ja lõpuni viidud teaduse põhjani. 
Võib-olla ta koguni saatis ohtu oma hinge, kui võttis istet sünges keldris alkeemikute, 
astroloogide, hermeetikute salapärases lauas, mille ühes otsas keskajal istusid Averroes *, 
Guillaume de Paris * ja Nicolas Flamel, ja mille teine ots ulatus Idasse, seitsme-jalgse 
küünlajala * valgussärani, Salomonini, Pütagora-seni * ja Zoroastrini *. 

Kas see õige oli või mitte, igatahes oletati nõnda. Kindel on, et ülemdiakon sageli käis 
Süüta Laste surnuaial, kuhu ta isa ja ema olid maetud koos teiste 1466-nda aasta katku 
ohvritega; kuid paistis, et ta seal nende risti ees vähem põlvitas kui kummaliste kujude ees 
Nicolas Flameli ja Claude Pernelle'i * haual, mis asusid siinsamas kõrval. 

On tõsi ka see, et teda sageli nähti Lombardlaste tänavas, kus ta Kirjanike tänava ja 
Marivault' tänava nurgal vargsi ühte väiksesse majja sisse astus. See oli maja, mille oli 
ehitanud Nicolas Flamel ja kus ta suri 1417-nda aasta ümber. Pärast seda seisis see tühjana 
ja hakkas juba lagunema: nii agaralt olid kõigi maade hermeetika-jüngrid ja kullategijad ta 
müüre uuristanud ainuüksi oma nimede sissekratsimisega. Mõned naabrid teadsid isegi 
kinnitada, et nad läbi keldriakna olid näinud, kuidas ülemdiakon Claude maad uuristas. 
kaevas ja sõelus kahes keldriruumis, mille tugipostid Nicolas Flamel ise oli arvutuid värsse 
ja hieroglüüfe täis kriipseldanud. Arvati, et Flamel on sinna maha matnud tarkade kivi *: ja 
alkeemikud Magistrist kuni paater Pacifigue'ini olid tervelt kahesaja aasta jooksul agaralt 
ametis maapinna läbituhnimisega, kuni see hoolimatult läbikaevatud ja pahupidi pööratud 
maja lõpuks nende jalgade all põrmuks varises. 

On kindel seegi, et ülemdiakon iseäralikku kirge tundis Jumalaema kiriku 
sümboolikaohtra portaali vastu, selle piiskop Guillaume de Paris* poolt kivisse kirjutatud 
nõiaraamatu lehekülje vastu, kes ise kahtlemata oma hinge sellega hukka saatis, et ta sellele 
igavesele ehitusele, sellele pühale poeemile omalt poolt nii saatanliku 

eeslehe lisas. Ülemdiakon Claude'i arvele pandi seegi, et ta põhjalikult läbi uuris ka püha 
Christophe'i hiigla-kuju ja selle pika mõistatusliku raidkuju, mis tol ajal seisis peaportaali 
juures ja mida rahvas pilgates Monsieur Legris'ks' kutsus. Igatahes võisid kõik tähele panna, 
kuidas Claude Frollo sageli tundide viisi istus kirikuesise madalal müüril ja vaatles portaali 
raidkujusid, uurides vahel rumalaid neitseid ümberlükatud lampidega, vahel tarku neitseid 
täidetud lampidega või välja arvestades vaatenurka, mille all portaali vasakul pool istuv 
voolitud ronk sihtis kuhugi salapärasele täpile kiriku sisemuses, kus kindlasti peidus pidi 
olema tarkade kivi, kui seda Nicolas Flameli keldris pole. Olgu möödaminnes öeldud, et 
Jumalaema kirikul oli tol ajal imelik saatus olla kahe nii erineva isiku armastus kui Claude 
ja Ouasimodo, kuigi kummagi andumus oli eri laadi, üks, metsik, instinktidele alluv 
poolinimene, armastas kirikut ta ilu, kuju ja ta suurepärase terviku harmoonia pärast; teine 
aga, õpetatud, ja kirglik fantast, armastas teda ta tähenduse, temaga seotud legendi, ta mõtte 
pärast, fassaadi skulptuurides kätketud sümboolika pärast (nagu vana pärgamendi uue teksti 
all vana algtekst peitub), ühesõnaga, mõistatuse pärast, mis Jumalaema kirik inimese 
vaimule igaveseks mõistatada on andnud. 

Ka on teada, et ülemdiakon Greve'i platsi pool asuva kellaruumi kõrvale endale sisse 
seadis väikese, salajase kambri, kuhu keegi, isegi mitte piiskop ilma tema loata sisse ei 
olevat pääsenud. Selle kongi peaaegu torni tipu hakipesade lähedale oli endale ehitada 
lasknud piiskop Hugo de Besancon2, kes siin omal ajal nõiakunstidega tegeles. Mis ses 
kongis õieti oli, seda ei teadnud keegi, kuid vahel öösiti nähti Terraini kaldalt torni taga 
olevast luugiaugukesest imelikku punast valgust, mis kindlate lühikeste vaheaegade järel 


kadus ja uuesti nähtavale ilmus. Nii kõrgelt pimedast mõjus see üsna kummaliselt ja vanad 
eided laususid: «ülemdiakon puhub tuld! üleval lõõmab põrgu.» 
Muidugi polnud selles kõiges veel ümberlükkamatuid 


" Le gris — purjus; hall (prants. k.). 

2 Hugo II de Bisuncio, 1326—1332. (Autori märkus.) 

tõendusi nõiduse kohta, aga kus suitsu, seal tuld, ja ülemdiakonil oli kaunis kohutav 
kuulsus. Peame siinkohal ütlema, et kõigil Egiptuse teadustel, nii nekro-mantial, maagial, 
isegi valgel, sel kõige süütumal maagial * polnud ühtki vihasemat vaenlast, ühtki halasta- 
matumat paljastajat Jumalaema kiriku vaimuliku kohtu isandate juures kui Claude ise. Võib- 
olla oli see siiras vastikustunne, võib-olla ka varga vigur, kes ise karjub: «Võtke varas 
kinni!» Kuid see kõik ei takistanud kapiitli õpetatud mehi teda pidamast hingeks, kes põrgu 
eelõues ümber luusib, kabalistika tihnikus eksleb ja salateaduste hämaruses ringi kobab. Ka 
rahvas ei eksinud ses suhtes: kel vähegi taipu oli, pidas Ouasimodot kuradiks, Claude 
Frollo'd nõiaks. Oli selge, et kellalööja pidi ülemdiakonit teenima kindlaksmääratud ajani, 
mille lõpul tal õigus oli vastutasuks kaasa viia ta hing. Sellepärast oli ülemdiakon, hoolimata 
oma ülearu rangest eluviisist, jumalakartlike juures halvas kuulsuses, ja ühegi vagatseja nina 
polnud nii kogenematu, et see temas poleks nõida haistnud. 

Ja kui aastatega ta teadmistes kuristikud avanesid, siis tekkisid need ka tema südames. 
Vähemalt oli põhjust seda uskuda, kui vaadata sellesse näkku, kus hing paistis nagu läbi 
hämara udu. Kust sai ta oma laia palja lauba, oma alati norgus pea, oma alati õhkava rinna? 
Milline salajane mõte ta suu nii kibedalt naerule tõmbas, sellal kui ta kortsutõmbunud 
kulmud teineteisele liginesid nagu kaks võitlushimulist härga? Miks ta säilinud juuksed olid 
hallid? Mis sisemine tuli see oli, mis vahetevahel ta pilgus nõnda särama lõi, et ta silm 
sarnanes auguga miiliahju müüris? 

Need hingehämmelduse sümptoomid olid kõnesoleva jutustuse ajal suure intensiivsuseni 
jõudnud. Ta pilk oli nii kummaline ja terav, et nii mõnelgi korral mõni koo-ripoiss hirmunult 
plehku pani, kui teda üksinda kirikus nägi. Mõnelgi korral oli kooritooli naaber 
jumalateenistuse ajal kuulnud, kuidas ta arusaamatuid sõnu täishää-lelaulule (ad omnem 
tonum) vahele segas. Mõnelgi korral oli Terraini pesunaine, kelle ülesandeks oli kapiitli 
pesu pesta, kohkudes märganud Josasi ülemdiakonihärra koorirüüs küünte ja sõrmede 

pigistusjälgi. 

Ta rangus aga suurenes ja ta polnud kunagi varem nii eskujulik olnud. Nii oma seisundi 
kui ka iseloomu tõttu oli ta alati naistest eemale hoidunud; nüüd aga paistis, nagu vihkate ta 
neid enam kui kunagi varem. Paljas siidkleidi kahin sundis teda peakotti silmadele tõm- 
bama. Ses suhtes oli ta nii range ja nõudlik, et kui kuninga tütar madam de Beaujeu 1481-se 
aasta detsembris tuli Jumalaema kiriku kloostrit vaatama, seisis ülemdiakon sellele 
külaskäigule tõsiselt vastu ja tuletas piiskopile sel puhul meelde Musta Raamatu seaduse- 
punkti, mis oli dateeritud Saint-Barth€lemy eelpäevaga 1334-ndal aastal ja mille põhjal oli 
keelatud kloostrisse astuda ükskõik mis naisel «olgu ta vana või noor, emand või 
ümmardaja». Vastuseks sellele tuli piiskopil toetuda legaat Odo määrusele, mis lubas erandit 
teha mõningaile suurtele daamidele, «aliguae magnätes mulieres, guae sine scandalo vitari 
non possunt» Seepeale protesteeris jällegi ülemdiakon, seletades, et legaadi määrus, välja 
antud 1270-ndal aastal, oli Mustast Raamatust sada kakskümmend seitse aastat vanem, 
järelikult viimasega kehtetuks tunnistatud. Ja ta tõrkus printsessi ette ilmumast. 


Pealegi võis veel märgata, et ta vastumeelsus mustlaste ja mustlannade vastu oli juba 
mõnda aega tugevamaks kasvanud. Ta oli piiskopilt nõudnud keelu avaldamist, mille põhjal 
mustlannad ei tohtinud toomkiriku ees oleval platsil tantsida ega tamburiini põristada. Samal 
ajal nühkis ta vaimuliku kohtu koitanud pabereis, et üles otsida protsesse, kus mees- ja 
naisnõiad mõisteti tule- voi poomissurma nõidumiste pärast sikkude, emiste või kitsede abil. 


VI. EBAPOPULAARSUS 


Nagu juba ütlesime, ei armastanud ei peenem ega alam rahvas katedraali ümbruskonnas 
eriliselt ülemdiakonit ega kellalööjat. Kui Claude ja Ouasimodo koos välja laksid, mida 
küllalt sageli juhtus, ja kui teenrit 


"Mõned kõrgest soost naised, kelle visiiti skandaalita ei saa vältida. (lad. k.). 

isanda kannul nõnda nähti minevat läbi Jumalaema kiriku lähedaste jahedate, kitsaste, 
süngete tänavate, siis riivas neid möödaminekul nii mõnigi paha sõna, nii mõnigi irooniline 
lõõpimine, nii mõnigi nööge. Ainult siis, kui Claude Frollo sammus, pea kuklas, mida küll 
harva juhtus, pani ta paljas laup ja range, peaaegu aukartust sisendav pilk irvitajad vaikima. 

Mõlemad meenutasid oma linnajaos neid poeete, kelle kohta Rägnier * lausub: 

Öökulli kannul on suur põõsalinde arv, poeedil aga iga liiki pööbliparv. 

Vahel söandas mõni salakaval jõnglane oma naha ja kondid turule viia kirjeldamatu lõbu 
eest Ouasimodo küüru sisse nõel torgata. Vahel riivas mõni noor kena tüdruk, kes oli 
vallatum ja häbematum, kui viisakus lubas, preestri musta kuube ja laulis talle nöökivalt otse 
näkku: «Kurat lõksus, kurat lõksus!» Mõnikord sõimas salk räpaseid eitesid, kes kuskil 
uksetrepi astmel varjus kükitasid, valju häälega möödaminevat ülemdiakonit ja kellalööjat, 
paisates neile jultunult näkku selliseid ergutavaid tervitusi, nagu: «Hm, vaadake, ühe hing 
on nagu teise keha!» Vahel leidus ka salk skolaare ja tänava-poisse, kes isekeskis mängisid, 
kuid siis kõik püsti kargasid ja mõnitades ühes kooris ladina keeles tervitasid: «Eia! Eia! 
Claudius cum claudo!» 

Kuid tavaliselt ei pannud preester ja kellalööja neid mõnitusi tähelegi. Kõigi nende 
meelituste kuulmiseks oli Ouasimodo liiga kurt ja Claude liiga mõtteisse vajunud. 


Hei, Claudius lombakaga (lad. k.). 


VIIES RAAMAT 
1. «ABBAS BEATI MARTINRD» 1 


Dom Claude'i kuulsus ulatus kaugele. See tõi talle umbes samal ajal, kui ta keeldus 
madam de BeaujeuM vastu võtmast, kaela ühe visiidi, mis talle kauaks meelde jäi. 

Oli õhtu. Claude tuli parajasti pärast jumalateenistust oma kanoonikukongi Jumalaema 
kiriku kloostris. See ei pakkunud midagi iseäralikku ega salapärast, välja arvatud vahest 
mõned nurka asetatud klaaspudelikesed, mis olid täis kaunis kahtlast püssirohutaolist pulb- 
rit. Siin-seal seintel oli küll mõni pealiskiri, aga need kõik olid puhtteaduslikud või vagad 
mõtteterad pari-mailt kirjanikelt. Ülemdiakon istus käsikirjadega täidetud suure kirstu ette 
vaskse kolmiklühtri valgusse. Ta toetas küünarnuki pärani avatud Autuni Honoriuse * 


raamatule «De praedestinatione et libero arbitrio»° ja lehitses sügavamõitteliselt trükitud 
folianti, mille ta oli kaasa toonud ja mis ta kambris oli ainsaks trükikunsti tooteks. Koputus 
uksele äratas ta mõtetest. 

«Kes seal on?» hüüdis teadlane nälginud peni lahkusega, kellelt tahetakse kont ära võtta. 

Hääl väljas vastas. 

«Teie sõber Jacgues Coictier.» 

ülemdiakon tõusis ja avas ukse. 

See oli kuninga ihuarst, umbes viiekümneaastane mees, kelle kalki näoilmet ainult kava! 
pilk pehmendas. Teine mees oli tal kaasas. Mõlemal oli seljas pikk kilt-kivi värvi, 
oravanahaga vooderdatud kuub, eest kinni ja keskelt vööga varustatud; peakate oli neil 
samast riidest 


" Püha Martini abt (lad. k.). 
Ettemääratusest ja tahtevabadusest (lad. k.). 

ja sama värvi. Nende käed olid kadunud käistesse, jalad kuubede alla, silmad mütside alla. 

«Jumalime, mu härrad!» ütles ülemdiakon, paludes neid sisse astuda. «Ma ei oodanud nii 
austavat visiiti säärasel tunnil.» Nõnda viisakal toonil kõneldes laskis ta oma rahutul ja 
uurival pilgul arstilt kaaslasele käia. 

«Ei ole tialgi hilja tulla külla nii tähtsale teadlasele kui dom Claude Frollo Tirechappe'ist,» 
vastas doktor Coictier, kelle ülemburgundi hääldamine kõiki lauseid piduliku kleidisabana 
laskis järel lohiseda. 

Siis algas arsti ja ülemdiakoni vahel üks neid vastastikuseid tervitusi, mis tolle aja kombe 
järgi kõigi teadlaste jutuajamiste eel pidid käima ja mis sugugi ei takistanud teineteist kõige 
südamlikumal viisil vihkamast. Muidugi juhtub seda ka tänapäeval, iga teadlase suu, kes 
teisele teadlasele komplimente ütleb, on karikas täis suhkurdatud sappi. 

Claude Frollo komplimendid Jacgues Coictier'le käisid peamiselt paljude maiste'eeliste 
kohta, mida auväärt arst oli osanud oma nii kadestatud karjääri kestel igast kuninga 
haigusest välia pressida: igatahes tulusam ja kindlam alkeemiaoperatsioon kui tarkade kivi 
otsimine. 

«Tõepoolest, härra doktor Coictier, mul oli suur rõõm kuulda, et teie vennapoeg, auväärt 
senjöör Pierre Verse, on piiskopiks saanud. Kas ta pole nüüd Amiens'i piiskop?» 

«Jah, härra ülemdiakon. Seda issanda armust ja heldusest.» 

«Teate, teil oli tõesti suurepärane välimus jõulu ajal, kui te kõigi oma arvekoja liikmete 
eesotsas esinesite, härra president!» 

«Asepresident, dom Claude, kahjuks mitte enam.» 

«Kui kaugel olete oma toreda majaga Saint-Andrõ-des Arcs'i tänaval? See on ju nagu 
Louvre. Mulle meeldib väga aprikoosipuu, mis uksele on nikerdatud selle lõbusa 
sõnademänguga: «A L'ABRI CÖTIER.» ' 

«Mis parata, meister Claude, see ehitustöö maksab mul väga palju. Mida rohkem maja 
kasvab, seda rohkem rui-neerun ma ise.» 


Abricotier - aprikoosipuu, a labri cotier - ranna varjus. 

«Nonoh! Kas teil siis sissetulekuid pole vangimajast a Justiitspalee ametikohtadest ja kõigi 
teiste linna majade, kärnide, turuputkade ja poekeste üürist? Te lüpsate ju häist udaraist.» 

«Poissy loss ei toonud mulle sel aastal midagi sisse.» 


«Aga teie tollimajad Trielis, Saint-James'is, Saint-Germain-en-Laye's on ju alati tulu 
toonud.» 

«Sada kakskümmend naela, ja sedagi mitte Pariisi rahas.» 

«Teil on ju kuninga nõuniku koht. See on kõva koht.» 

«Jah, vend Claude, aga see neetud Poligny läänimõis, millest nii palju kisa tehakse, ei too 
mulle rohkem sisse kui keskmiselt kuuskümmend eküüd aastas.» 

Komplimentides, mis dom Claude Jacgues Coictier'le tegi, oli seda mürgist, varjatult 
pilkavat tooni, seda kurba ja julma muigamist, mis on üleoleval ja õnnetul inimesel, kes 
ajaviiteks mängleb keskpärase inimese labase jõukusega. Teine ei märganudki seda. 

«Puhtast südamest ütlen teile,» sõnas lõpuks Claude tema kätt pigistades, «olen rõõmus, et 
te nii hea tervise juures olete.» 

«Tänan, meister Claude.» 

«Kuidas muide käib teie kuningliku haige käsi?» päris dom Claude. 

«Ta ei maksa oma arstile suurt midagi,» vastas doktor pilku oma kaaslase poole heites. 

«Kas tõesti, vennas Coictier?» küsis kaaslane. 

Need sõnad, mille toonis oli üllatust ja etteheidet, pöörasid ülemdiakoni tähelepanu 
tundmatule isikule, keda Claude tõtt öelda ühekski hetkeks polnud silmist lasknud sellest 
peale, kui võõras üle läve tuppa astus. Tal oli hulk põhjusi Louis XI vägeva ihuarstiga häid 
suhteid alal hoida, ja ainult see sundis teda doktor Jacgues Coictier'd koos tundmatu 
kaaslasega vastu võtma. Seepärast polnud ta näos ka midagi rõõmustavat, kui Jacgues 
Coictier talle ütles: 

«Muide, dom Claude, tõin teile siin enesega kaasa ühe kaaslase, kes tahtis teid näha saada, 
sest ta on teist väga palju kuulnud.» 

«Kas härra on õpetlane?» küsis ülemdiakon oma terava pilguga üksisilmi Coictier' 
kaaslasele otsa vaadates. 

Tundmatu kulmude alt vaikus tema poole niisama läbitungiv ja umbusaldav pilk, nagu oli 
tal enesel. 

Niipalju kui lambi nõrk valgus lubas kindlaks teha, oli võõras umbes kuuekümneaastane 
keskmist kasvu vanamees kaunis haiglase, murtud ilmega. Ta muidu väga tavalises profiilis 
oli siiski midagi võimsat ja ranget, ta silmad särasid väga sügaval kulmukaarte all nagu leek 
koopa põhjas, nina peale tõmmatud peakatte all võis aimata laia laupa, seda andekuse 
tunnust. Ta otsustas ise ülemdiakoni küsimusele vastata: «Auväärt meister,» ütles ta väärika 
häälega, «teie kuulsus on minuni jõudnud ja ma tahaksin teilt nõu küsida. Olen ise ainult 
vaene aadlik provintsist, kes oma kingad jalast võtab, enne kui ta õpetatud meeste juurde 
sisse astub. Te saate ka minu nime teada. Mind nimetatakse vader Tourangeau'ks *.» 

«Imelik nimi aadliku kohta!» mõtles ülemdiakon. Kuid samas tundis ta, et ta ees on tähtis 
ja tugev isiksus. Oma aruka vaistuga aimas ta, et vader Tourangeau'l on nahaga vooderdatud 
peakatte alla peidetud kõrge vaim, ja vaadeldes ta väärikat ilmet, kadus tal vähehaaval see 
irooniline muie, mida Jacgues Coictier oma sealviibimisega ta pahurasse näkku oli toonud, 
nii nagu kaob videvik öö liginemisel. Süngelt ja vaikselt istus ta tagasi oma suurde tugitooli, 
ta küünarnukk toetus jälle harjunud kombe järgi lauale, laup aga käele. Pärast väikest 
mõtisklust andis ta külalistele märku istet võtta ja kõnetas siis vader Tourangeau'd: 

«Teie, mu härra, tulite siis minult nõu küsima. Millise teaduse alalt, kui tohib küsida?» 

«Kõrgeauline,» vastas vader Tourangeau, «olen haige, väga haige. Teid peetakse suureks 
Asklepioseks * ja ma tulin teilt arstiabi saama.» 


«Arstiabi!» ütles ülemdiakon ja raputas pead. Siis kogus ta end silmapilgu ja vastas: 
«Vader Tourangeau, nii on ju teie nimi, pöörake pea sinnapoole. Teie leiate mu vastuse 
seinale kirjutatult.» 

Vader Tourangeau kuulas juhatust ja luges oma pea kohalt järgmist seinale kratsitud 
kirjutist: «Arstiteadus on unenägude tütar — Jamblihhos *.» 

Doktor Jacgues Coictier oli oma seltsimehe küsimuse 

vastu võtnud pahameelega, mida nüüd vastus veelgi süvendas. Ta kummardus vader 
Tourangeau kõrva juurde ja ütles talle tasakesi, nii et ülemdiakon ei kuuleks: 

«Ma hoiatasin ju teid, et ta on hull. Aga te tahtsite teda siiski näha!» 

«Aga võib-olla on sel hullul õigus, doktor Jacgu«s!» vastas vader endisel toonil ja kibeda 
muigega. 

«Kuidas ise arvate,» vastas Coictier kuivalt. Siis aga pöördus ta ülemdiakoni poole: «Teie 
teete liiga kähku oma otsuseid, dom Claude, ja Hippokratesest * saate te sama kergesti jagu 
kui ahv pähklist. Arstiteadus unenägu! Arvan, et kui rohuteadlased ja mürrimeistrid * praegu 
siin oleksid, piiluksid nad teid kividega. Te eitate siis armujookide mõju verele, salvide 
mõju ihule! Te eitate siis lillede ja metallide igipõlist farmaatsiat, mida nimetatakse 
looduseks ja mis on loodud just selle põlise haige jaoks, kelle nimi on inimene!» 

«Ma ei eita,» vastas dom Claude külmalt, «rohutea-dust ega haigeid. Ma eitan arsti.» 

«Teie arvates pole siis õige,» jätkas Coictier tuliselt, «et podagra on sisemine sammaspool, 
et kuulihaava saab ravida praetud hiirega, et korralikult süstitud noor veri toob vanadele 
soontele nooruse tagasi? Tähendab, pole õige, et kaks korda kaks on neli ja et emprosta- 
toonia 1 käib opistatoonia 2 järel?» 

ülemdiakon vastas rahulikult: 

«On olemas asju, mille kohta mul on oma arvamine.» Coictier läks vihast punaseks. 

«Nonoh, armas Coictier, ärgem pahandagem,» ütles vader Tourangeau. «Härra 
ülemdiakon on ju meie sõber.» 

Coictier rahustus ja ümises endamisi: «Ta on siiski hull!» 

«Jumala eest, meister Claude,» alustas vader Tourangeau pärast vaikust, «te panete mind 
täbarasse seisukorda. Mul oli kavatsus teilt kahe as'ja üle nõu küsida, üks puudutab mu 
tervist, teine mu õnnetähte.» 

" Kramplik keha kokkukiskumine ettepoole 

I seljakramp. 

«Härra,» vastas ülemdiakon, «kui te selle mõttega tulite, siis oleksite küll paremini teinud, 
kui te poleks vaevaks võtnud mu trepist üles hingeldada. Ma ei usu arstiteadusse. Ma ei usu 
ka astroloogiasse.» 

«Kas tõesti?» küsis vader üllatunult. Coictier hakkas sunnitult naerma. 

«Te näete nüüd ise, et ta hull on,» ütles ta üsna tasa vader Tourangeau'le. «Ta ei usu isegi 
astroloogiasse.» 

«Kuidas võib kujutleda,» jätkas dom Claude, «et iga tähekiir on niit, mis iga inimese pea 
kohale on kinnitatud!» 

«Millesse te siis usute?» hüüdis vader Tourangeau. ülemdiakon jäi pilguks kõhklema, siis 
aga vastas ta sünge muigega, mis ta vastuse näis ümber lükkavat: «Credo in Deum *.» 

«Dominum nostrum °,» lisas vader Tourangeau ja lõi risti ette. 


8 Usun jumalasse (lad. k.). 


«Ameti,» ütles Coitler. 

«Aulik meister,» jätkas vader, «ma olen rõõmus, et te nii kindlalt usklik olete. Aga kas te 
suure teadlasena, mida te ju olete, tõesti olete jõudnud nii kaugele, et te enam teadusessegi ei 
usu?» 

«Ei,» vastas ülemdiakon, haarates Tourangeau'l käsivarrest kinni, kuna ta tuhmides 
silmades lõi põlema vai-mustusleek, «ei, ma ei eita teadust. Ma pole asjata nii kaua 
küüntega maast kinni hoides läbi koopa lugematute käikude roomanud, kui ma poleks 
kaugel enese ees pimeda käigu otsas näinud valgust, leeki.* Kahtlemata oli see pimestava 
kesktule vastuhelk, milles kõik kannatlikud ja targad inimesed jumala leiavad.» 

Tourangeau katkestas teda: 

«Mida te siis lõpuks õigeks ja kindlaks peate?» 

«Alkeemiat.» 

Coictier hüüatas: 

«Jumala pärast, dom Claude, alkeemial on muidugi omamoodi õigus, aga milleks teotada 
arstiteadust ja astroloogiat?» 

162 

«Tühine on teie teadus inimesest, tühine teie teadus taevast!» vastas ülemdiakon 
rõhutatult. 

«See tähendab üle õla vaadata Epidaurosele * ja Kaldeale,* vastas arst sapiselt. 

«Kuulge, kallis härra Jacgues. Ütlen puhtast südamest, mida mõtlen. Ma pole kuninga 
ihuarst ja majesteet pole mulle Daidalose aeda kinkinud, et sealt tähekogusid uurida ... Ärge 
vihastage, vaid kuulake mind ... Mis tõdesid olete teie ammutanud, ma ei ütle mitte arsti- 
teadusest, see on ju midagi hoopis totrat, vaid astroloogiast? Näidake mulle, mis mõju on 
vertikaalsel bus-trofedoonil ja mis avastusi on tehtud zirufi ja zefiroodi arvu abil.» 

«Teie eitate siis,» ütles Coictier, «Saalomoni võtme väge ja seda, mis kabalistika siit on 
saanud?» 

«See kõik on vale, kallis Jacgues! ükski teie vormel ei vii reaalsusele lähedale. Alkeemial 
aga on küllalt oma avastusi näidata. Kas tahate ümber lükata neid saavutusi, mida ma ette 
toon? Et tuhat aastat maapõue suletud jää muutub mägikristalliks. Et tina on kõigi metallide 
esiisa, sest kuld pole metall, vaid valgus. Et seatina tarvitseb ainult nelja perioodi, igaüks 
kakssada aastat, et muutuda esmalt punaseks arseeniks, siis punasest arseenist inglistinaks ja 
inglistinast hõbedaks. Kas need pole tõsiasjad? Kuid uskuda Saalomoni võtmesse, saatuse 
joonesse ja tähtedesse on sama naeruväärne kui koos Suur-Cathay * elanikkudega uskuda, et 
peoleo muutub mutiks ja viljaterad kuldkalakesteks.» 

«Ma olen hermeetikat õppinud,» hüüdis Coictier vahele, «ja ma kinnitan ...» 

Tuhinasse sattunud ülemdiakon ei lasknud tal lõpetada: 

«Ja mina, mina olen õppinud arstiteadust, astroloogiat ja hermeetikat. Ainult siin on tõde.» 
Nõnda öeldes võttis ta kirstu pealt pulbriga täidetud pudelikese, millest eespool juba juttu 
oli. «Ainult siin on valgus! Hip-Pokrates * on unenägu, Urania * on unenägu. Hermes * ?n 
mõte. Kuld on päikene, osata kulda teha tähendab Jumalaga võrdne olla. See oli ainus 
teadus. Olen põhjani uurinud arstiteadust ja astroloogiat, ütlen teile, tühi 

163 

kõik, tühi kõik. Inimese keha on pimedus! Tähed on sama pimedus!» 

Ta langes tagasi tugitoolile võimsa liigutusega ja vaimustatuna. Vader Tourangeau vaatles 
teda vaikides. Coictier katsus muiata, kehitas vaevalt märgatavalt õlgu ja kordas tasakesi: 

«Hull!» 


? Meie issandasse (lad. k.). 


«Aga kas te olete ka jõudnud imeväärsele lõppsihile,» küsis äkki Tourangeau. «Kas te 
olete kulda teinud?» 

«Kui ma seda oleksin teinud,» vastas ülemdiakon oma sõnu aegapidi välja öeldes, nagu 
sügavais mõtteis olles, «siis oleks Prantsusmaa kuninga nimi Claude ja mitte Louis.» 

Vader tõmbas kulmud kortsu. 

«Mis ma ütlen?» jätkas Claude põlglikult naeratades. «Mis oleks mulle Prantsusmaa troon, 
kui ma võiksin uuesti üles ehitada kogu Idamaa impeeriumi *!» 

«Õnn kaasa!» ütles vader. 

«Oh, vaene hull!» pomises Coictier. 

Ülemdiakon, kes ainult oma mõtetega näis tegelevat, jätkas: 

«Aga ei, ma rooman veel, rebin oma nägu ja põlvi marraskile vastu maa-aluse tee kive. 
Ma aiman, kuid ei näe veel! Ma ei loe veel, ma alles veerin!» 

«Ja kui te kord lugeda oskate,» küsis vader, «kas te siis hakkate kulda tegema?» 

«Kes selles kahtleb!» vastas ülemdiakon. 

«Sel puhul teab püha Jumalaema, et ma väga raha vajan ja ma tahaksin väga teie 
raamatufd lugema õppida. Öelge mulle, aulik meister, kas teie teadus pole vaenuline või 
vastumeelt pühale Jumalaemale?» 

Sellele küsimusele arvas dom Claude heaks vastata üleoleva rahuga: 

«Kas pole ma tema kiriku ülemdiakon?» 

«Õige, meister. Aga nüüd ehk olete nii lahke ja pühendate mind oma teaduse saladustesse! 
Lubage mul ühes teiega tähti veerida.» 

Claude võttis majesteetliku ja ülempreesterliku hoiaku nagu mingi Saamuel *. 

«Et alustada teekonda läbi saladuslikkude asjade, on vaja rohkem aastaid, kui teil elada on 
jäänud, rauk. 

Teie pea on juba hall! Koopas tuhnimisest tullakse välja ainult valgete juustega, kuid 
tuhnimist tuleb alustada siis, kui nad veel mustad on. Teadus oskab juba ise inimeste 
nägusid pleegitada, kuivetuks ja kurnatuks teha, ta ei tarvita vanadust ega kortsus palgeid. 
Kui teil siiski kiusatus on oma eas veel õppimisele asuda ja tarkuse ohtlikku tähestikku 
mõista, hea küll, tulge siis minu juurde, ma katsun. Ma ei lase teil, vaesel vanakesel, minna 
uurima püramiidide hauakambreid, millest jutustab vana Herodotos *, ega Babüloni 
telliskividest torni * või valgest marmorist määratu suurt India templit Eklingas. Minagi 
pole näinud Kaldea kivimüüre, mis on ehitatud Sikra * püha vormi järgi, ega Saalomoni 
templi * varemeid ja purunenud kiviväravaid Israeli kuningate haual. Me peame rahule 
jääma katkenditega Hermese raamatust, mis meil siin olemas on. Ma seletan teile püha 
Christophe'i kuju mõtet, Külvaja sümbolit ja kahe ingli tähendust Saint-Chapelle'i portaalil, 
kus ühe ingli käsi on astjas ja teise oma pilves...» * Jacgues Coictier, keda ülemdiakoni 
hoogne kõne roopast välja oli löönud, toibus varsti ja katkestas teda teadlase võiduka 
tooniga, kes oma kaaslase vigu parandab: «Erras, amice Claudi1. Sümbol pole arv. Te peate 
Orfeust * Hermeseks.» 

«Teie eksite ise,» vastas ülemdiakon. «Daidalos on alusmüür, Orfeus on müür. Hermes on 
hoone. Ja see on kõik. Teie võite tulla, millal tahate,» ütles ta Tourangeau poole pöördudes, 
«ma näitan siis teile kullaraasukesi, mis Nicolas Flameli katlapõhja olid jäänud, ja teie võite 
neid siis võrrelda Guillaume de Paris' kullaga. Ma õpetan teile ka kreeka sõna «peristera»2 
salavõimu tundma. Kõigepealt aga lasen teil järgemööda lugeda tähestiku marmortähti, 
suure raamatu graniidist lehekülgi. Me läheme siis piiskop Guillaume'! ja Saint-Jean le 
Rond'i Protaali juurest Sainte-Chapelle'ini, siis Nicolas Flameli majani Marivault' tänavas ja 


tema hauani Süüta Laste kalmistul ja lõpuks ta kahe haigla juurde Montmorency tänavas. 
Ma õpetan teid lugema hieroglüüfe, millega on 

s Eksid, sõber Claude (lad k ) 

2 Tuvi (kreeka k.). 

kaetud neli tugevat raudset piita Saint-Gervais' ja Ferronnerie tänava hospitali väraval. 
Veel katsume koos veerida Saint-Cõme'i, Sainte-Genevieve-des-Ardents'i, Saint-Martini, 
Saint-Jacgues-de-la-Boucherie fassaade ...» 

Kuigi Tourangeau jälgis dom Claude'i arusaaja pilguga, ei mõistnud ta juba hea hulk aega 
teda enam sugugi. Lõpuks katkestas ta teda: 

«Tont võtku, kus need raamatud teil siis on?» 

«Siin on üks neist,» ütles ülemdiakon. 

Ja kongi akent avades osutas ta tohutu suurele Jumalaema kirikule, mis oma kahe torni, 
kivist külgede ja kogu oma päratu suure korpuse siluetiga tähistaevale joonistus, paistes 
kahe peaga hiiglasfinksina, kes on istet võtnud keset linna. Ülemdiakon vaatles mõnda aega 
tohutut ehitust, sirutas siis oma parema käe õhates laual avatud trükitud raamatu poole, 
vasaku käe aga Jumalaema kiriku poole, tõstis kurva pilgu raamatult kirikule 

ja lausus: 

«Kahjuks surmab see siin tolle.» 

Coictier, kes uudishimuga raamatule oli liginenud, ei suutnud maha suruda hüüdu: 

«Aga mis koledat siin ikka sees on!» «Glossa in epistolas D. Pauli. Norimbergae, Antonias 
Koburger. 1474.» 1 Siin pole midagi uut. See on sententside meistri Petrus Lombarduse 
raamat, või on midagi selles, et ta on trüki-teos?» 

«Õige, just selles,» vastas Claude, kes näis sügavasse motisklusse vajunud olevat. Ta 
seisis püsti j*a pani oma konksus nimetissõrme Nürnbergi kuulsate trükipresside alt välja 
tulnud foliandile. Siis jätkas ta salapäraste sõnadega: «Paraku saavad väikesed asjad suurtest 
võitu, üksainus hammas saab jagu suurest mürakast. Niiluse rott surmab krokodilli, 
mõõkkala surmab vaala, raamat surmab ehituse.» 

Doktor Jacgues kordas oma kaaslasele järjekordselt tasakesi oma alatist «ta on hull», mille 
peale too seekord vastas: «Ma arvan ka.» Parajasti sel hetkel 1õ1 kloostri õhtukell. 


1 Pauluse kirjade seletused. Nürnberg, Antonius Koburger. 1474. 

Oli aeg, kus enam ükski võõras ei tohtinud kloostrisse jääda. Külalised hakkasid minema. 

«Meister,» ütles vader Tourangeau ülemdiakoniga jumalaga jättes, «ma armastan teadlasi 
ja suuri vaime, teist aga pean ma eriliselt lugu. Tulge homme Toumel-le'i lossi ja küsige 
sealt Saint-Martin-de-Tours'i abti.» 

Ülemdiakon tuli kohkunult tagasi oma tuppa. Nüüd alles taipas ta, kes oli see vader 
Tourangeau, ja ta tuletas meelde seda kohta Saint-Martin-de-Tours'i kloostri arhiivpaberites, 
kus öeldakse: «Abbas beati Martini" SCILICET REX FRANCIAE, est canonicus de 
consuetu-äine et habet parvam praebendam guam habet sanctus Venantius et debet sedere in 
sede thesaurarii.» 1 

Kinnitati, et siitpeale sai ülemdiakon tihti kokku Louis XI-ga, kui majesteet Pariisi tuli, ja 
et dom Claude'i mõju häiris Olivier Le Daim'i ja Jacgues Coictier'd, kes talle omasel 
jämedal viisil kuningale oma pahameelt tunda andis. 


II. SEE SURMAB TOLLE 


Lugejannad vabandavad meid, kui me siin hetkeks peatume, et katsuda aru saada mõttest, 
mis peitus ülemdiakoni mõistatuslikes sõnades: «See surmab tolle. Raamat surmab ehituse.» 
Meie arvates oli sel mõttel kaks külge. Kõigepealt oli see preestri mõte. Hirm uue teguri, 

trükikunsti ees, vaimuliku hirm ja hämmastus Gutenbergi trükipressi sära ees. Kantsel ja 
käsikiri, kõneldud ja kirjutatud sõnad olid trükitud sõnast hämmeldunud: nii oleks ka 
varblane kohmetunud, kui ta taevas äkki näeks ingel Leegioni korraga oma kuut miljonit 
tiiba laiali sirutavat.* See oli prohveti hüüd, kes juba kuuleb vabastatud inimkonna 
sumisemist ja kihamist, kes näeb ette, et tulevikus mõistus kaevab usule haua, et teadus 
pääseb võimule religiooni asemel, et maailm raputab eneselt Rooma ikke. See oli filosoofi 


ennustus, kes näeb, kuidas trükikunsti 


1 Püha Martini kloostri abt, s. o. Prantsusmaa kuningas, on oma elujärjelt vaimulik, tema päralt on väike püha Venantiuse kiriku 
ogudus ning kapiitlis istub ta laekahoidja toolil (lad. k.). 

tõttu tiivustatud inimlik mote lendab minema teokraatia kupli alt; sõduri hirm, kes vaskset 
müürilõhkujat jälgib ja lausub: «Torn variseb.» See tähendas, et üks võim on astumas teise 
võimu asemele, teiste sõnadega: «Trükipress surmab kiriku.» 

Kuid selle esimese, kahtlemata lihtsama mõtte taga peitus meie arvates veel teine uudsem 
mõte, mis oli esimese loogiliseks järelduseks, ähmasem ja vaieldavam mõte, küll samuti 
filosoofilist laadi, kuid mitte enam ainult preestri, vaid ka teadlase ja kunstniku mõte: aimus, 
et käsikäes inimliku mõtte vormi muutumisega käib ka selle väljendusviisi muutumine; et 
iga sugupõlve valitsevat ideed ei saa endise materjali varal ega ühtemoodi kirja panna; et nii 
püsiv ja vastupidav kui kivist raamat ka on, peab ta ikkagi aset andma paberist raamatule, 
mis on veelgi püsivam ja vastupidavam. See oligi ülemdiakoni ebamäärase lause teine mõte. 
Lause tähendas seda, et üks kunst on teist kunsti troonilt tõukamas ehk teisiti väljendades: 
«Trükikunst surmab ehituskunsti.» 

Tõepoolest, asjade algusest peale kuni viieteistkümnenda sajandini kristliku ajaarvamise 
järgi on ehituskunst olnud inimkonna suureks raamatuks, inimese põhimiseks 
väljendusvahendiks ta mitmesugustes nii füüsi-listes kui vaimsetes arengustaadiumides. 

Kui esimeste inimpõlvede mälu tundus liiga ülekoormatuna, kui inimsoo mälestuste pagas 
nii raskeks ja segaseks oli läinud, et paljal põgusal sõnal oht oli seda teel kaotsi lasta minna, 
asetati see maapinnale kõige nähtavamal, kõige kestvamal ja ühtlasi kõige loomulikumal 
kujul. Iga pärimus kinnistati ehitusmonumenti. 

Esimesed monumendid olid lihtsad kaljurahnud, «mida raud polnud puudutanud», nagu 
Mooses ütleb. Ehituskunst algas nagu iga teine kirjakunst: kõigepealt oli tegemist 
tähestikuga. Pandi kivi püsti ja see oli täht iga selline täht oli hieroglüüf ja iga hieroglüüf 
kandis tervet ideede rühma, nagu sammas kapiteeli. Nõnda talitasid igal pool ühel ja.samal 
ajal kogu maakera pinnal kõik esimesed suguharud. Keltlaste «püstipandud kive» . võidakse 
leida niihästi Aasia Siberist kui Ameerika pampadest. 

Hiljem hakati juba moodustama terveid sõnu. Üks kivi pandi teise otsa, graniidist silbid 
liideti ühte, silpidest prooviti sõnu luua. Kelti dolmenid ja kromlehhid, etruski kääpad, 
juutide hauakünkad on juba sõnad. Mõned, nagu hauakääpad, on pärisnimed. Mõnikord, kui 
käepärast oli palju kive ja tühi maa-ala, hakati kirjutama isegi lauseid. Karnaki * tohutu 
kivikuhi on juba terve vormel. 

Lõpuks hakati raamatuid koostama. Traditsioonidest kasvasid sümbolid, mille alla nad ise 
kadusid nagu puutüvi oma lehestiku alla; kõik need sümbolid, millesse inimkond uskus, 


hakkasid järjest kasvama, paljunduma, keerulisemaks minema; esimesed monumendid ei 
suutnud neid enam endasse mahutada, sümbolid kasvasid neist kõigiti üle; need 
monumendid suutsid veel vaevalt edasi anda esialgset traditsiooni, mis oli niisama paljas ja 
lihtne kui nood maapinnal lebavad monumendid ise. Et puhkeda, vajas sümbol ehitust. 
Nõnda arenes ehituskunst koos inimese mõttega ja sai tuhandepäiseks ja tuhandekäeliseks 
hiiglaseks, mis kogu selle ähmase sümboolika sulges põlisesse, käegakatsutavasse, 
nähtavasse vormi. Sellal kui Daidalos, see jõu sümbol, mõõtis ja Orfeus, see mõistuse 
sümbol, laulis, hakkasid kirjatähte tähendav sammas, silpi märkiv kaarvõlv ja sõna sümbo- 
liseeriv püramiid üheaegselt geomeetria seaduse ja poeesia seaduse põhjal liituma, 
grupeeruma, ühte sulama, langema ja -tõusma, maa peal üksteise kõrvale asetuma, taevasse 
tõusma, kuni lõpuks sajandi valitseva idee kohaselt korda läks kirja panna neid imelisi 
raamatuid, mis olid ühtlasi ka imelised ehitused: Eklinga pagoodi, Ramsese mauseoleumi * 
Egiptuses, Saalomoni templit. 

Sõna, see emamõte, ei avaldunud üksnes ehituste olemuses, vaid ka nende vormis. Nii 
polnud Saalomoni tempel ainult pühakirjale kaanteks, ta oli pühakiri ise. Preestrid võisid 
igast ta kontsentrilisest vööndist välja lugeda silmale tajutava ja mõistetava sõna, võisid jäl- 
gida ta muudanguid ühest altarist teise altarini, kuni nad ta leidsid ka kõige pühamast 
paigast, siingi konkreetses arhitektuurivormis — püha seaduslaekana. 

Nii suleti sõna ehitusse, kuid selle sõna piltlik kuju 

169 

jäädvustati ehituse välisele kestale nagu inimese keha muumia sargale. 

Mitte ainult ehituste vorm, ka asukoht, mis nende jaoks valiti, oli kooskõlas kujutatava 
mõttega. Selle järgi, kas kehastamist ootav sümbol oli helge või sünge, kroonis Kreeka oma 
mägesid templitega, mis silma oma harmooniaga paelusid. India aga kaevas mäed läbi, et 
sinna sisse raiuda vormituid maa-aluseid pagoode, mida oma turjal kandsid hiiglasuurte 
graniitelevantide read. 

Nõnda on ehituskunst maailma esimese kuue tuhande aasta jooksul, alates Hindustani 
igivanast pagoodist ja lõpetades Kölni katedraaliga, ikka olnud inimkonna suureks 
kirjakunstiks. Ja see on niivõrd kindel tõde, et mitte ainult igal ususümbolil, vaid ka igal 
inimmõttel on oma lehekülg selles päratu suures raamatus ja ka oma monument. 

Iga tsivilisatsioon algab teokraatiaga ja lõpeb demokraatiaga. See ainuvalitsusele järgnev 
vabadus on ka ehitustesse kirjutatud. Ei tule arvata — rõhutame seda—, nagu püstitaks 
ehitustöö ainult templeid, väljendaks ainult müüte ja kultuste sümboolikat, kirjutaks kivist 
seintele ainult salapäraste käsulaudade hieroglüüfe. Kui see nii oleks, siis, niivõrd kui igas 
inimühiskonnas saabub kord silmapilk, kus püha sümbol vaba mõtte survel ära kulub ja 
kustub, kus inimene hakkab preestri eest kõrvale hiilima ja kus filosoofiliste teooriate ja 
riiklike süsteemide kasvajad läbi närivad usu koorukese, ei suudaks arhitektuur kehastada 
seda uut vaimu; ta ühelt poolt täiskirjutatud lehed oleksid teiselt poolt tühjad, ta toodang 
oleks vigastatud, ta raamat puudulik. Aga see pole nii. 

Võtame näiteks keskaja, kust saame kõige selgema pildi, sest ta on meile ligemal. Kui 
teokraatia selle esimesel poolel Euroopas oma korra maksma paneb, kui Vatikan uuesti 
enese ümber koondab ja korraldab selle Rooma elemente, mis tekkis vanast Kapitooliumi 
ümber asuvast varisenud Roomast, kui ristiusk eelmise tsivilisatsiooni rusude alt kõik 
ühiskonnakihid välja otsib ja neist uue hierarhilise terviku loob, mille tipukiviks saab 
vaimulik seisus, siis kuuleb selles kaoses algul midagi pakitsevat, pärast aga näeb, kuidas 
ristiusu hingeõhus 

surnud ehituskunstide põrmust, kreeka ja rooma ehitusvormidest barbarite käe alt 
vähehaaval ellu tõuseb salapärane romaani arhitektuur, see Egiptuse ja India teokraatlike 
ehituste sugulane, puhta katolitsismi muutumatu embleem, paavstliku ühtsuse kõigutamatu 
hiero-glüüf. Kogu tolleaegne mõttemaailm on tõepoolest väljenduse leidnud selles sünges 
romaani stiilis. Sellest hoovab paavsti võimu, ühtsust, ligipääsmatust, absoluutsust, 
Gregorius VII-t; kõikjal on tunda vaimulikku mõju, mitte kuskil aga inimest; igal pool 
kastivaimu, mitte kuskil rahvast. Siis aga tulevad ristisõjad. See on suur rahvaliikumine. Iga 
rahvaliikumine aga, olgu selle põhjuseks või sihiks mis tahes, raputab alati surve alt üles 
vabadusvaimu. Uuendused hakkavad endale teed rajama. Algab žŽakeriide *, prageriide *, 
liigade* tormine ajajärk. Autoriteet lööb kõikuma, ainuvalitsus lõheneb. Feodalism nõuab 
võimu jagamist vaimulikega, oodates rahva paratamatut esileilmumist, kes lõviosa alati 
endale saab: guia nominor leol. Aadel hakkab läbi murdma vaimulikust seisusest, 
linnakogukond aadlist. Euroopa nägu muutub. Ja ühes sellega ka arhitektuur. Nagu 
tsivilisatsioon, nii ka arhitektuur pöörab uue lehekülje ja uus ajavaim leiab paraja olevat 
sinna oma uut sisu peale kirjutada. Ristisõjad andsid arhitektuurile teravkaare nagu 
rahvastele vabadustungi, ühes Rooma lagunemisega sureb ka romaani arhitektuur. 
Hieroglüüf siirdub katedraalist vappidesse lossitornidel, et feodalismi au tõsta. Isegi 
toomkirik, see kunagi nii dogmatruu ehitus, on nüüd kodanikuseisuse, linnakogukonna, 
vabama õhu valduses, libisedes preestrite käest kunstniku võimkonda. Kunstnik 
hakkab teda oma maitse järgi ümber ehitama. Jumalaga müsteerium, müüt, seadus! Elagu 
fantaasia ja tuju! Kui preestri päralt jääks ainult ta kirik ja altar, rohkemat ta ei nõuagi. 
Seinad on juba kunstniku päralt. 

Arhitektuuri-raamat pole enam vaimulikkude, usu ega Rooma asi, ta kuulub fantaasiale, 
luulele, rahvale. Sellest tolle arhitektuuri erakordselt kiire muutlikkus ja arenemine, mis 
meid seda enam rabab, et tema valitsus- 


1 Sest mu nimeks on lovi (lad. k.). 

aeg on ainult kolmsada aastat, romaani arhitektuur aga püsis muutmatuna, otsekui 
kivinenuna kuus-seitsesada aastat. 

Kunst läheb hiiglasammul edasi. Mis enne oli piiskoppide ülesanne, on nüüd rahva 
omapärase vaimu teha. Iga sugupõlv kirjutab sellesse raamatusse möödaminnes oma rea, 
kustutab katedraalide esikülgedelt maha vanad romaani hieroglüüfid, ja on veel õnn, kui uue 
asemele tulnud sümboli ääre alt kuskilt veel vana dogma ääreke välja paistab. 
Rahvaloomingu katte alt on religiooni luustikku vaevalt veel näha. Raske on kujutleda, 
miHise omavoliga arhitektid käsitlesid tol ajal isegi kirikut. Üles kapiteelidele ilmuvad 
häbitult kallistavate munkade ja nunnade kujud nagu Pariisis Justiitspalee Kaminasaalis. Nii 
leiate Bourges'i katedraali suurelt portaalilt Noa loo* väljanikerdatuna «kõigis üksikasjades» 
ja Bocher-ville'i kloostri veevaagnalt eesli kõrvadega joobnud munga, kes, veiniklaas peos, 
kogu vennaskonnale näkku irvitab. Tol ajal oli kivisse kirjutatud mõttel samasugune 
privileeg nagu nüüd trükivabadusel. See oli arhitektuuri-vabaduse aeg. 

See vabadus läks väga kaugele. Vahel pakkus mõni portaal, fassaad, terve kirikki 
sümboolset pilti, mis kirikule oli täiesti võõras, jah, isegi vaenulik. Kolmeteistkümnendal 
sajandil kirjutas selliseid mässulisi lehekülgi Guillaume de Paris, viieteistkümnendal Nicolas 
Hlamel. Saint-Jacgues-de-la-Boucherie kirik oli üleni opositsioo-nivaimu täis. 

Mõtted võisid tol ajal vabad olla ainult sellisel kujul, nad võisid terveni avalduda ainult 
neis raamatuis, mida kutsuti ehitusteks. Mõnel teisel kujul, ütleme käsikirja näol, oleksid 
samad mõtted avalikul platsil timuka poolt ära põletatud, kui neid üldse oleks juletud 


kirjatähes avaldada. Kiriku portaalil väljendatud mõtted oleksid võinud ise seda karistust 
pealt vaadata. Sellepärast tormasid nad ka kõikjal esile seda ainsat teed mööda. Siit on ka 
arusaadav, miks kogu Euroopas nii tohutul arvul kirikuid ehitati. Nende arv oli nii 
ebatavaliselt suur, et seda ka siis ei tahaks uskuda, kui selleks käepärast on tõendid. Kõik 
ühiskonna materiaalsed ja vaimsed jõud koondusid ühte punkti kokku ja see oli arhitektuur. 
Nii 

jõudis kunst, mille ettekäändeks oli kiriku ehitamine jumalale, suurepärasele 
arenguastmele. 

Kes poeediks oli sündinud, sellest sai tookord arhitekt. Rahva sekka laiali küütud anded, 
mis feodalismiajal igast küljest olid surutud otsekui pronkskilpidest kaane alla ja mis 
väljapääsu leidsid ainult arhitektuuris, valgusid nüüd sellesse kunsti ja nende liiased võtsid 
endale katedraalide kuju. Kõik teised kunstid kuulasid arhitektuuri sõna ja heitsid tema 
meelevalla alla. Nad olid töömeesteks suure teose loomisel. Arhitekti isikus, selles , 
luuletajas ja meistris, olid ühinenud skulptuur, mis tema poolt loodud fassaade nikerdustega 
kattis, ja maalikunst, mis ta aknad värviliseks maalis, ja muusika, mis kellad helisema ja 
oreliviled elama pani. Isegi poeesia kitsamas mõttes, mis käsikirjades visalt hingitses, pidi, 
kui ta tahtis midagi olla, end laskma ehitusse raamida hümni või koorilaulu vormis — sama 
osa mängisid ju Aishülose * tragöödiad Kreeka pühalikel pidudel või Moosese esimene 
raamat Saalomoni templis. 

Nii oli arhitektuur Gutenbergini peamiseks ja kõigi rahvaste juures ühiseks kirjakunstiks. 
Sellesse graniidist raamatusse, mis sai alguse Idamaalt ja mida jätkas kreeka ja romaani 
muinsus, kirjutas keskaeg viimase lehekülje. Muide, nähtus, et kasti-arhitektuurile järgneb 
rahva-arhitektuur, nagu me näeme keskajal, kordub inimvaimu avaldustes ka kõigil teistel 
suurtel ajaloojär-kudel. Mainigem siin ainult üldjoontes seadust, mis ligemaks selgitamiseks 
nõuaks õige mitut köidet. Kauges Idas, selles inimkonna ürgaja hällis, järgnes hindu arhi- 
tektuurile foiniikia arhitektuur, see araabia arhitektuuri lopsakas ema; antiikajal järgnes 
egiptuse arhitektuurile, millest etruski stiil ja küklooplikud monumendid ainult ühe eriharu 
moodustasid, kreeka arhitektuur, mille jätkuks on rooma stiil, kuigi oma kartaago 
kuppelvõlviga, kirjeldataval ajal järgneb romaani arhitektuurile gooti arhitektuur. Ja kui me 
nüüd need kolm liiki kahte rühma eraldame, siis leiame kolmest vanemast õest, hindu, egip- 
tuse ja romaani arhitektuurist, ühe ja sama sümboli: teokraatia, kastivaimu, ainuvalitsuse, 
dogma, müüdi, jumaluse; kolmest nooremast õest aga, foiniikia, kreeka ja gooti 
arhitektuurist, hoolimata nende vormide 

mitmekesisusest, leiame samuti ühe ja sama mõtte: vabaduse, rahva, inimese. 

Esimese kolme juures tunneb alati preestrit ja ainult preestrit, olgu ta nimi brahmiin, maag 
või paavst. Rahva ehitustes on aga lugu teine. Neis on rohkem rikkust ja vähem pühadust. 
Foiniikia arhitektuuris tunneb kaupmeest, kreeka omas vabariiklast, gootikas lin- 
nakodanikku. 

Teokraatliku arhitektuuri peatunnusteks on: tardumus, hirm progressi ees, traditsiooniliste 
joonte säilimine, esialgsete tüüpide kanoniseerimine, inimese ja looduse vormide alistamine 
sümboolika arusaamatuile kapriisidele. Need on tumedad raamatud, mida ainult pühendatud 
oskavad lugeda. Muide, igal vormil, isegi vormitusel, on siin mõte, mis ta puutumatuks teeb. 
Ärgu nõutagu hindu, egiptuse, romaani ehituskunstilt, et nad muudaksid oma joonistust või 
parandaksid oma raidkujusid. Igasugune täiendamine on seal patt. Neis ehitustes on dogma 
kalkus kivide peale jäänud otsekui teise kivistus-korrana. 


Rahva-arhitektuuri peatunnusteks on aga selle vastu: mitmekesisus, progress, algupärasus, 
lopsakus, alaline liikumine. Neis ehitustes ollakse juba küllalt vabanenud usundist, et 
mõelda ka ilule, selle eest hoolt kanda ja pidevalt parandada nende kujudest ja arabeskidest 
kaunistusi. Need ehitused kannavad oma aja vaimu pitserit. Neis on midagi inimlikku, mis 
pidevalt lisandub jumalikule sümbolile, mille nimel neid ikka veel püstitatakse. Seepärast 
ongi need ehitused arusaadavad igale hingele, igale vaimule, igale kujutlusele. Nad on küll 
ikka veel sümboolsed, aga juba niisama kerged mõista kui loodus ise. Teokraatliku ja 
rahvaliku arhitektuuri vahel on sama vahe, mis preestrite keele ja rahvakeele vahel, 
hieroglüüfi ja kunsti, Saalomoni ja Feidiase * vahel. 

Kõrvale jättes tuhanded tõendid ja tuhanded väheolulised vastuväited ja kokku võttes 
selle, mida oleme seni seletanud, tuleme järgmisele otsusele: arhitektuur oli kuni 
viieteistkümnenda sajandini inimkonna peamiseks kroonikaks, sel ajal polnud ühtki enam- 
vähem keerulist mõtet, mis mitte ehituses poleks väljendunud; 

igal rahvalikul mõttel kui ka igal ususeadusel olid omad monumendid; kõike seda olulist, 
mida inimsugu on mõelnud, on ta kivisse kirjutanud. Ja miks? Iga mõte, olgu see usuline või 
filosoofiline, on huvitatud sellest, et teda jäädvustataks; idee, mis üht sugupõlve on 
erutanud, tahab erutada ka teisi ja enesest jälgi järele jätta. Ent kui ebakindel on käsikirja 
püsimine! Ehitus aga on teistsugune, kindlam, püsivam, vastupidavam raamat! Kirjutatud 
sõna hävitamiseks piisab barbarist ja tõrvikust. Ehitatud sõna hävitamiseks aga on vaja 
ühiskondlikku revolutsiooni, stiihilist loodusõnnetust. Barbarid vooga-sid üle Kolosseumi, 
ja võib-olla voogasid veeuputuse lained üle püramiidide. 

Viieteistkümnendast sajandist peale muutub kõik. 

Inimese mõte ei leia üksnes palju kestvama ja vastupidavama enesejäädvustamise vahendi, 
vaid ka palju lihtsama ja kergema kui ehituskunst. Arhitektuur tõugatakse troonilt. Orfeuse 
kivitähtede asemele astuvad Gu-tenbergi tinatähed. 

Raamat surmab ehituse. 

Trükikunsti leiutamine on ajaloo suurim sündmus. Selles on eos kõik revolutsioonid. 
Trükikunst on inimsoo täiesti uus väljendusviis; inimese mõte, mis ühe vormi kõrvale 
heidab, tõmbab teise selga, sümboolne madu, mis Aadamast saadik vaimu tähistab, ajab 
täielikult ja tagasipöördumatult kesta.* 

Trükituna on mõte põlisem kui kunagi enne; tal on tiivad, ta on tabamatu, hävitamatu. Ta 
nagu seguneks õhuga. Arhitektuuripäevil muutus ta kõrgustikuks, mis valitses võimsalt oma 
sajandi ja ümbruskonna üle. Nüüd aga muutub ta linnuparveks, mis lendab kõigi nelja tuule 
poole ja talle kuulub kogu õhuruum. 

Küsime veel kord, kas pole mõte selles vormis kõige vastupidavam? Paigalpüsivast 
muutub ta liikuvaks, kestvast surematuks. Üht ainemassi võib hävitada, aga kuidas saab 
kõikjalolevat kirjatähte välja juurida? Kui tuleb uputus, võib mägi ammugi voogude all 
kadunud olla, linnud aga lendavad edasi; ja kui ainuski laev veel upu-tusvetele on ujuma 
jäänud, laskuvad linnud sinna, jäävad terveks, näevad temaga koos vete alanemist, ja uus 
maailm, mis kaosest tekib, näeb üles ärgates, kuidas. 

tema kohal lendab uppunud maailma tiivuline ja elav mõte. 

Ja kui seda avaldusviisi pidada mitte üksnes kõige vastupidavamaks, vaid ka kõige 
lihtsamaks, hõlpsamaks, kõigist kõige kättesaadavamaks, kui arvesse võtta, et ta pole seotud 
suure koormaga ega nõua rasket varustust; kui silmas pidada, et ehituseks tuleb rakendada 
nelja-viit kunsti, terved vaaditäied kulda, terved mäed kive, terve mets palke, terve hulk 
töölisi, ja kui kõike seda võrrelda sellega, mida vaja läheb üheks raamatuks, nimelt vähe 


paberit, tinti ja sulge, mis siis imestada, kui inimese vaim eelistab arhitektuurile trükikunsti? 
Kaevake äkki jõe esialgsest sängist risti läbi kraav allapoole ta vee pinda ja te näete, et jõgi 
jätab oma endise nõva maha. 

Nii näete ka, kuidas trükikunsti leiutamisest saadik arhitektuur hakkab vähehaaval 
kidunema, känguma ja närbuma. Te tunnete vett kahanevat, mahlu kaduvat, sajandite ja 
rahvaste mõtet ehituskunstist eemalduvat. Seda jahenemist ehituskunsti vastu on 
viieteistkümnendal sajandil küll alles vaevalt tunda, trükikunst on ju veel liiga nõder, aga 
siiski suudab ta nii palju mõjuda, et trükitud raamat hakkab senisel võimsal arhitektuuril 
juba elumahlu vähendama. Kuueteistkümnendast, sajandist peale on aga arhitektuuri 
põdurus juba silmanähtav: ta ei väljenda enam ajastu vaimu, temast saab vilets klassikaline 
kunst, algupärasest kunstist, gallia ja euroopa kunstist muutub ta kreeka ja rooma kunstiks, 
ehtsast ja eesrindlikust kunstist antiigi virilaks «imiteerimiseks. Ma mõtlen siin seda 
langusaega, mida nimetatakse renessansiajaks. See langusaeg on siiski küllalt suurepärane, 
sest vana gooti geenius, see päike, mis läheb looja Mainzi hiiglasuure trükipressi taha, 
valgustab oma viimaste kiirtega veel mõne aja kõiki neid kokkukuhjatud ladina kaarvõlvide 
ja korintose sammaste * värdjaid. 

Ja seda veerevat päikest peame me koiduks! 

Kuid sellest silmapilgust peale, kui arhitektuur on paljas kunst nagu iga teinegi, kui ta 
enam pole kõikehaarav, valitsev, ainuvõimas kunst, puudub tal ka jõud teisi kunste endasse 
sulgeda. Need vabanevad, murravad 

arhitektuuri ikke ja lähevad igaüks ise külge. Igaüks neist saab sellest lahkuminekust kasu. 
Eraldumine teeb igaühe suuremaks. Kivitahumiskunst muutub kujuraiu-miskunstiks, 
seinamaal maalikunstiks, liturgia muusikaks. Ehituskunst on nagu impeerium, mis 
Aleksandri surmaga jagunes *: üksikud maakonnad muutusid oma-rette riikideks. 

Siit on pärit Raffael, Michelangelo, Jean Goujon *, ; Palestrina *, need särava 
kuueteistkümnenda sajandi hiilgused. 

ühel ajal kunstidega hakkavad ka mõtted igakülgselt arenema. Keskaja suurketserid lõid 
katoliku usule juba sügavaid mõrasid. Kuueteistkümnes sajand purustab kiriku ühtsuse. 
Enne trükikunsti oleks usupuhastus olnud lihtne usulõhe, trükikunsti tõttu muutus ta aga 
revolutsiooniks. Hävitage trükipress ja ketserlus oleks jõuetu. Olgu see kuri saatus või 
jumalik ettemääratus, laga Gutenberg on Lutheri eelkäija. 

Kui aga keskaja päike tõesti looja on läinud, kui gootika geenius igavesti kunsti 
horisondilt on kustunud, tuhmub ka arhitektuur, luitub ja kustub ikka enam ja enam. 
Trükitud raamat, see ehitusi näriv ürask, imeb ja hävitab teda. Ta paljastub nagu puu, kaotab 
lehed ja kuivab silma nähes kokku. Ta on nigel, armetu, muutub nulliks. Ta ei väljenda 
enam midagi, isegi mitte mälestust teistsuguste aegade kunstist. Teised kunstid hülgavad ta, 
sest inimese mõte on ta hüljanud, ja iseenese hooleks jäetud, kutsub ta kunstnike puudusel 
enesele käsitöölisi appi. Värvilisi aknaid asfendab lihtne aknaruut. Kiviraiuja astub skulptori 
asemele. Jumalaga kääriv mahl, omapärasus, elulisus, mõte! Haleda kerjajana vireleb ta 
töökodades, elatab ennast ainult koopiatest. Michelange-lol, kes kahtlemata nägi, et 
arhitektuur on kuueteistkümnendast sajandist alates surmavoodis, tekkis ahastuses veel 
viimane mõte. See kunsti titaan tõstis Panteoni * Partenoni otsa ja ehitas Rooma püha 
Peetruse katedraali. See suurim kunstiteos väärib seda, et ta jääks ainulaadseks, viimaseks 
arhitektuuri algupäraseks tooteks, kunstniku-titaani allkirjaks juba suletud kolos-saalse 


kiviraamatu viimasel leheküljel. Michelangelo Syri, ja mida hakkab nüüd peale"see armetu 
ehituskunst, 

millest järele jäi ainult vari? Ta võtab enesele eeskujuks Rooma püha Peetruse katedraali, 
matkib ja moonutab seda. See muutub maaniaks ja sellest hakkab hale. Igal sajandil on oma 
Rooma püha Peetruse katedraal: seitsmeteistkümnendal sajandil Val-de-Gräce, kaheksa- 
teistkümnendal Sainte-Genevižve. Igal maal on oma Rooma püha Peetruse katedraal: 
Londonil oma, Peter-buril oma. * Pariisu on neid kaks või kolm. See on mittemidagiütlev 
testament, äraelanud, enne surma lapsikuks muutunud suure kunsti lalin. 

Kui me mainitud üksikute iseloomulike monumentide asemel uuriksime 
kuueteistkümnenda kuni kaheksateistkümnenda sajandi üldist kunstiilmet, siis näeksime 
samu languse ja kõhetuse sümptoome. Frangois II ajast peale kaob ikka enam ja enam 
ehituste arhitektooniline ilme ja välja paistma hakkab geomeetriline vorm nagu kõh- 
naksjäänud haige luustik. Kunsti kaunite joonte asemele astuvad geomeetria külmad ja 
paindumatud jooned. Ehitus lakkab olemast ehitus, ta on ainult veel hulktahukas. Seejuures 
näeb ahritektuur suurt vaeva, et seda alastust varjata. Vaadake kreeka frontooni rooma 
frontooni sees ja ümberpöördult. See on seesama Panteon Partenonis, sama Rooma püha 
Peetruse katedraal. Vaadake maa-kivinurkadega telliskivimaju Henri IV ajast, Kuninga 
platsi, Dofääni platsi. Vaadake kirikuid Louis XIII ajast, raskeid, jässakaid, lamedaid, 
kohmakaid, kuppel nagu küür seljas. Vaadake Mazarini-aegset arhitektuuri. Nelja Rahva 
Kolleegiumi hoonet *, halba itaalia sigri-migrit. Vaadake Louis XIV losse, neid pikki, jäike, 
kõledaid, igavaid kasarmuid õukondlaste jaoks. Vaadake lõpuks Louis XV ehitusi 
sigurilehtede ja ussikestega, kõigi nende käsnade ja tüügastega, mis seda vana, iganenud, 
hambutut, kuid siiski veel edvistavat stiili näotuks teevad. Frangois II-st Louis XV-ni kasvas 
see pahe geomeetrilises progressioonis. Kunstist on järele jäänud ainult luu ja nahk. Ta 
vaagub haledalt surma. 

Kuid mis sünnib samal ajal trükikunstiga? Kõik seni arhitektuuri hingestanud elumahlad 
voolavad sinna. Sedavõrd kui arhitektuur langeb, paisub ja kasvab trükikunst. Jõutagavara, 
mida inimese mõte ehitustele raiskas, kulub nüüd raamatute loomiseks. Nõnda astub alla- 
käivale 

arhitektuurile järelejõudnud trükikunst kuueteistkümnendast sajandist alates temaga 
võitlusse ja surmab ta lõpuks. Seitsmeteistkümnendal sajandil on ta juba sedavõrd võimas ja 
valitsev, sedavõrd kindel oma võidus, et võib maailmale pakkuda suurt kirjandus-ajastut. 
Kaheksateistkümnendal sajandil, pärast kauast jõudeolekut Louis XIV ajal, haarab ta Lutheri 
vana mõõga, annab selle Voltaire'ile pihku ja tormab sellega vana Euroopat ründama, kelle 
arhitektuurilise väljendusvormi ta juba varem oli hävitanud. Kaheksateistküm-' nenda 
sajandi lõpuks on tal kõik vana lõhutud, üheksateistkümnendal sajandil hakkab ta uuesti 
ehitama. 

Küsime nüüd, kumb kunst esindab tõeliselt kolme sajandi kestel inimese mõtet? Kumb 
neist seda edasi kannab? Kumb väljendab mitte ainult tema kirjanduslikke ja skolastilisi 
harrastusi, vaid kogu ta üldist liikumist kogu ta laiuses ja sügavuses? Kumb neist sammub 
alati, pidevalt kaasa inimsooga, kes liigub edasi tuhandejalgse elukana? Kas arhitektuur või 
trükikunst? 

Muidugi trükikunst. Ärgu eksitagu: arhitektuur on surnud, trükitud raamat bn ta surmanud; 
ta on surnud tagasipöördumatult, surmatud sellepärast, et ta pole nii püsiv, sellepärast, et ta 


on kulukam. Katedraal maksab miljardi. Kujutletagu ainult, kui suuri kulusid see nõuaks, 
kui tahetakse arhitektuurset raamatut uuesti kirjutada, kui soovitaks, et maapinnal uuesti 
kerkiksid tuhanded ehitused, kui soovitaks tagasi pöörduda neisse aegadesse, kus 
arhitektuuri monumentide arv oli nii suur, et tunnistaja sõnade järgi «oli, kui oleks maa enda 
seljast vanad riided maha raputanud ja end valge kiri-kurüüga katnud». (Erat enim ut si 
mundus, ipse excuti-endo semet, rejecta vetustate, candidam ecclesiarum vestern indueret. 
Glaber Radulphus.*) 

Raamat saab kiiresti valmis, -maksab nii vähe ja ta võib kergesti levida! Mis ime siis, kui 
kõik inimese mõtted seda rada mööda hakkavad minema! See ei tähenda veel, et ehituskunst 
siin või seal ei looks mõnda ilusat Monumenti, mõnda üksikut meistriteost. Trükikunsti va- 
litsuse ajal võidakse aeg-ajalt küllalt veel püstitada monumente, mida, ütleme, ehitab terve 
sõjavägi ühtesulatatud suurtükkidest, nagu arhitektuuri võimu ajalgi sün- 

disid liiased ja Romancerod, Mahäbhäratad * ja Nibelungid *, mida kogu rahvas lõi 
üksikuist kogutud ja kokkusulatatud i Sta i AA 
katkendeist. Geniaalne arhitekt võib küll ka jenetehenetõrlde Joone ai nideoma mõttetu mie 
kahekümnendal saj andil ootamatult esile aluseks on kogu maakera ja mille kallal inimkond väsimatult tööd rühib teha ning 
ilmuda, nagu Dante ilmus kolmeteistkümnendal mille *ruleviku sügavasse uttu. See on .«miujuuuuue sipelgapesa. Taru, kuhu 
sajandil. Kuid arhitektuur ci muutu enam pine MU emaisa teaduse hämarad kike 
ühiskondlikuks, kollektiivseks, valitsevaks välja viivat. Välisküljel meelitab kunst kõikjal meie silmi oma arabeskide, rosettide ja 
kunstiks. Imimkonna suurt poeemi, suurt hoo- nikerdis-*"ga. Seal on igal teosel, nii tujukas-fantastiline ja eral-.tud kui ta ka oleks, 
net, suurt teost enam ei ehitata, teda trükitakse. oma koht, oma eend. Harmoonia Irih lrainiti osadest. Alates Shakespeare'i 

S sa A õ rad katedraalis! 

J a kui edaspidi arhitektuur peaks juhtumisi i mošeeni kerkivad läbisegi tuhanded kella-ellest mõttemetropolist üles. Ehituse 
uuesti virguma, siis ei muutu ta enam alusele les märgitud mõned inimkonna vanad kir-..Jaa arhitektuur on jätnud 
valitsej oks. Ta alistub kirj adise Sea) dustele, märkimata. Sissekäigus, vasakule on paigutatud -see on Hnmomc 
kes need kord ise temalt sai. Kahe kunsti 
vastastikused suhted muutuvad teiseks. 

Arhitek-tuuriajastul on luuleteosed, mida küll 

arvuliselt palju pole, monumentide sarnased. 

Indias on Vjäsa * poeemid omapärased, 

keerulised nagu pagood- Idas, Egiptuses on 

poeesiale omane suurejoonelisus ja rahulikkus nagu ehitustelegi; antiikses Kreekas — ilu, 
selgus ja rahu; kristlikus Euroopas — katolitsismi majesteetlikkus, rahvalik lihtsameelsus, 
uuenemisajastu rikas ja lokkav kasv. Piibel on püramiidide sarnane, «Ilias» Partenoni- 
Homeros Feidiase-taoline. Dante on kolmeteistkümnenda sajandi viimane romaani kirik, 
Shakespeare kuueteistkümnenda sajandi viimane gooti katedraal. 

Niisiis, võttes kokku seda, mida seni oleme paratamatult puudulikult ja kokkusurutult 
öelnud: inimkonnal on olemas kaks raamatut, kaks kroonikat, kaks testamenti — ehituskunst 
ja trükikunst, kivist piibel ja paberist piibel. Muidugi, kui vaadelda mõlemat piiblit, mis 
sajandeis meie ees nii pärani on avatud, siis on lubatud ka taga kahetseda graniitkirja 
vaieldamatut majesteetlikkuse hiigla-alfabeete, nagu seda on sammaskäigud, püloonid ja 
obeliskid, inimkäte tehtud mägesid kogu maailmas, mis minevikku elustavad, püramiidist 
kellatornini, Cheopsi püramiidist * Strassburgi katedraalini *. Neilt kivi-lehekülgedelt 
tuleb minevikku ikka uuesti üle lugeda. Tuleb vahetpidamata i lehitseda arhitektuuri 
kirjutatud raamatut ja seda imetleda, aga sellepärast ei tule veel eitada suurepärast 
ehitust, mida nüüd omakorda püstitab trükikunst. 


See ehitus on hiiglasuur. Ma ei tea, milline statistik on välja arvestanud, et kui kõik 
raamatud, mis Guten- 

bergist saadik on ilmunud, üksteise otsa laduda, siis tõuseks see maakeralt kuuni, kuid 
mitte seda laadi suurusest ei taha me kõnelda. Ja ometi, kui otsida oma mõtetest kuju, mis 
täielikult kehastaks kogu trükikunsti toodangut tänapäevani, siis oleks see tohutu hoone, 
mille aluseks on kogu maakera ja mille kallal inimkond väsimatult tööd rühib teha ning 
mille imelik katusehari kaob tuleviku sügavasse uttu. See on vaimujõudude sipelgapesa. 
Taru, kuhu kujutlused, need kullaläikelised mesilased, oma meega lendavad. Sel hoonel on 
tuhanded korrused. Siin-seal näeb ta sisemuses ristlevaid teaduse hämaraid käike välja 
viivat. Välisküljel meelitab kunst kõikjal meie silmi oma arabeskide, rosettide ja nikerdis- 
tega. Seal on igal teosel, nii tujukas-fantastiline ja eraldatud kui ta ka oleks, oma koht, oma 
eend. Harmoonia tekib kõigist osadest. Alates Shakespeare'i katedraalist kuni Byroni 
mošeeni kerkivad läbisegi tuhanded kellatornikesed sellest mõttemetropolist üles. Ehituse 
alusele on uuesti üles märgitud mõned inimkonna vanad kirjad, mida arhitektuur on jätnud 
märkimata. Sissekäigust vasakule on paigutatud valgest marmorist bareljeef, see on 
Homeros, paremat kätt ajab oma seitse pead püsti paljukeelne piibel. Taamal ajab end 
kohevile Romancero-lohe, samuti mõned värdmoodustised, nagu Veddad ja Nibelungid. 
Muide, see imelik ehitus on ja jääbki lõpetamatuks. Trükipress, hiiglamasin, mis 
vahetpidamata tõik ühiskonna vaimsed mahlad endasse imeb, paiskab ärjest uut 
ehitusmaterjali välja. Kogu inimkond on tel-inguil. Iga vaim on müürissepp. Kõige 
alandlikum neist õpib auku kinni või toob kivi kivi otsa. REtif de la Bre-tonne'gi * toob siia 
oma kandekorviga krohvi. Iga päev kasvab uus kivikiht juurde, üksikute kirjanike iseseis- 
vast ja isiklikust panusest sõltumata on olemas ka ühiseid panuseid. Kaheksateistkümnes 
sajand andis «Entsüklopeedia» *, Prantsuse revolutsioon «Moniteuri» *. Pole kahtlust, 
ka see on hoone, mis kasvab ja lõpmatute spiraalidena kerkib; ka siin on olemas oma 
keeltesega-füine, lakkamatu tegevus, värmatu töö, kogu inimkonna A'be võistlus, aga ka 
tõotatud varjupaik vaimule uue ülemaailmse uputuse, barbarite uue retke puhuks. See on 
inimsoo teine Paabeli torn. 


KUUES RAAMAT 


1. ERAPOOLETU PILK VANALE MAGISTRATUURILE 


Aastal 1482 pärast Kristuse sündi oli kõrgestisündinud Beyne'i härra, rüütel Robert 
d'Estouteville, kes oli Yvri ja Saint-Andry parun Marche'is, kuninga nõunik ja 
kammerhärra ning Pariisi prevoo, üsna õnnelik inimene. Juba ligi seitsmeteistkümne aasta 
eest, 7-ndal novembril 1465, tol komeedi] aastal, sai ta kuningalt selle hea prevookoha, 
mida peeti pigemini lääniks kui ametiks. «Dignltas,» ütles Joannes Loemnoeus, «guae 
cum - non exigua potestate politiam concernente, atgue praerogativis multis et 
juribus conjuncta est.»2 Aastal 1482 oli imelik näha aadlikku kuninglikus ametis, mille 
asutamiskirjad ulatusid Louis XI väljaspool abielu sündinud tütre abiellumise aega Bourboni 
hertsogi sohi-pojaga. Samal päeval, kui Robert d"Estouteville Pariisi prevotees Jacgues de 
Villiers' kohale asus, astus meister Jehan Rauvet härra Helye de Thorrettes'i asemele 


ülemkohtu eesistuja kohale, Jehan Jouvenel des Ursins sundis aga Pierre de 
Morvilliers' Prantsusmaa ülemkohtuniku kohalt lahkuma, Regnault des Dormans ajas samal 
päeval nurja Pierre Buy unistuse saada kuningliku kohtu alaliseks referendiks, asudes ise 
sellele kohale. Kui palju isikuid vaheldus eesistuja, ülemkoh-tuniku ja referendi kohal 
sellest ajast, kui Robert d'Es-touteville Pariisi prevooks sai! See koht anti tema «hoiu alla», 
nagu asutamiskirjades seisis; ja muidugi hoidis ta 


1 See komeet, mille puhul paavst Calixtus, Borgia onu, avalikke 
palvusi korraldas, on sama, mis a. 1835 uuesti nähtavale ilmus. 
(Autori märkus.) 

2 Amet, mis on seotud mitte ainult väikese riikliku võimuga, vai" ka paljude 
eesõiguste ja õigustega (lad. k.). 

seda hästi. Ta oli end siin nii hästi kindlustanud, oma kohaga nii ühte sulanud, ennast 
temaga niivõrd samastanud, et pääses tervena sellest ümberpaigutamise tõvest, mis haaras 
Louis XI-t, seda umbusklikku, norivat ja töökat kuningat, kes alatiste kohalemääramiste ja 
tagandamistega püüdis alal hoida oma võimu painduvust. Veel enam: vahva rüütel oli 
suutnud oma koha pärimise teel pojale kindlustada ja juba kaks aastat figureeris Pariisi 
linnakohtu alaliste liikmete nimekirja eesotsas isa nime kõrval ka aadliku Jacgues d'Estoute- 
ville'i nimi. Tõesti haruldane ja silmapaistev soosing! Tõsi küll, Robert d'Estouteville oli hea 
sõjamees, ta oli truult rüütlilipu tõstnud Rahva Hüvangu Liiga vastu ja kuningannale ta 
Pariisi sissesõidupäeval, aastal 14 .., imeilusa maiusaineist tehtud põdra kingituseks toonud. 
Peale selle seisis ta sõbralikul jalal kuningliku kohtu eesistuja härra Tristan 1'Hermite'iga *. 
Üpris kenalt ja mõnusalt kulges härra Robert'i elu. Kõigepealt sai ta kaunis tublisti palka, 
millele lisandusid nagu liigsed kobarad ta viinamäel sissetulekud prevotee tsiviil- ja 
kriminaalkohtute kantseleidest, siis sissetulekud tsiviil-ja kriminaalasjadest, mida arutati 
Chätelet' alamates kohtutes, arvestamata veel väikest sularaha Mantes'i ja Corbeil' sillalt 
ja maksusid Pariisi seemnemüüjailt, puudemõõtjailt ja soolakaalujailt. Lisage siia 
juurde veel lõbu linnas ratsutada kogukonnavanemate ja linnajagude ülevaatajate saatel, 
kelle riided olid pooleldi punased, pooleldi pruunid, ja lasta nende keskel välja paista oma 
sõjamundrit ja Monthlery lahingus mõlki-löödud kiivrit, nagu veel tänapäevalgi võib näha 
kujutatuna ta haual Normandias Valmont'i kloostris. Ja eks olnud ka see midagi, et ta 
valitses linna valvkonna, Chä-telet' komandandi ja vahtkonna, Chätelet' kahe kohtuliikme, 
«auditores Castelleti» üle, kuueteistkümne linnajao kuueteistkümne komissari, Chätelet' 
vanglaülema, nejja lääniseersandi, saja kahekümne ratsaseersandi, saja kahekümne nuuti 
kandva seersandi ja öövalve komandandi üle ühes kõigi ta alamatega. Eks olnud ka see 
Ridagi, et ta mõistis kohut suurtes ja väikestes asja-des, et tal õigus oli inimesi kinni võtta, 
häbiposti panna la puua, arvestamata veel pisemate süütegude arutamist. 

esimeses instantsis (in pritna instantia, nagu hartades öeldakse) selles Pariisi 
vikontkonnas, mis sai nii ohtralt sissetulekuid oma seitsmest aadli kohtupiirkonnast. Kas 
võib kujutleda midagi mõnusamat kui kohut mõista ja kohtuotsuseid teha, nagu seda iga 
päev tegi härra Robert d'Estouteville Grand-Chätelet*s laiade ning lamedate Philippe 
Auguste'i aegsete võlvkaarte all? Ja minna, nagu ta seda harilikult igal õhtul tegi, 
Galilee tänavasse, kuningalossi lähedasse majja, mille tema naine Ambroise de Lore 
kaasavaraks oli saanud, ning seal välja puhata väsimust oma tööst, mis seisis selles, et ta oli 


saatnud mõne vaese vennikese ööbima «sinna väikesesse kongi Escorcherie tänavas, mida 
Pariisi kohtunikud ja linnavanemad tarvitasid oma vanglaks ja mis oli üksteistkümmend 
jalga pikk, seitse jalga ja neli tolli lai ning üksteistkümmend jalga kõrge» 

Härra Robert d'Estouteville'i võimkonda ei kuulunud üksnes ta kohtupidamine Pariisi 
prevoona ja vikontina, vaid ta toppis oma nina ja ajas oma hambad ka kuninga 
kohtuasjadesse. Polnud ühtki kõrget isikut, kes enne tapalavale minekut tema käte vahelt 
läbi poleks käinud. Tema oli see, kes käis Saint-Antoine'i värava juures asuvast Bastille'st 
ära toomas nii Nemours'i hertsogit, et teda Keskturu väljakule viia, kui ka härra de Saint- 
PoFi, kes teel Greve'i platsile vääritult kisendas ja protesteeris härra prevoo suureks 
rõõmuks, kes härra konnetaablit ei armastanud. 

Tõepoolest, sellest oleks pidanud olema rohkem kui küllalt, et elada õnnelikult ja 
hiilgavalt ja pälvida kord tähelepanuväärt lehekülge ses Pariisi prevoode huvitavas ajaloos, 
kust võib teada saada, et Oudard deVille-neuve'il oli maja Tapamajade tänavas, et 
Guillaume de Hangast ostis endale suure ja väikese Savoie' maja, et Guillaume Thiboust 
pärandas Sainte-Genevieve*i nunnadele oma majad Clopini tänavas, et Hugues Aubriot elas 
Okassea võõrastemajas, veel teisi selletaolisi koduseid asju. 

Kuid hoolimata sellest, ethärra Robert d'Estoute-ville'il oli palju põhjusi oma elu 
rahulikult ja rõõm- 


J Kroonu arveraamatud, 1383. a. (Autori märkus.) 

sait võtta, ärkas ta 7-nda jaanuari hommikul 1482 üles õige pahurana ja halvas tujus. 
Millest tuli see paha tuju? Kas ehk sellest, et taevas oli pilves? Või et ta Montlhery-aegse 
vana vöö pannal oli halvasti kinni pandud, ta ülemkohtuniku suurt vatsa liiga sõjmeheli-kult 
kinni tõmmates? Või et ta tänaval nägi pummeldajaid neljakaupa reas, kes akna alt mööda 
minnes J:eda pilkasid, endal seljas särgita kuued, peas põhjata mütsid ja külje peal 
leivakotid ja pudelid? Või oli see ebamäärane aimus sellest, et tulevane kuningas Charles 
VII * järgmisel aastal vähendab kolmesaja seitsmekümne naela kuueteistkümne soli ja 
kaheksa teenari võrra prevotee sissetulekuid? Lugeja arvaku ise ära; mis meisse puutub, siis 
kaldume arvama, et ta paha tuju põhjuseks oli lihtsalt ta paha tuju. 

Muide, oli päev pärast pidu, ja see on ju tüütu kõigile, eriti aga ametnikule, kelle kohus oli 
kasida kõike seda mustust nii otseses kui piltlikus mõttes, mis Pariisis pidupäevast maha oli 
jäänud. Ja siis seisis tal täna es Grand-Chätelefs kohtuistungist osavõtmine. Ent me oleme 
tähele pannud, et kohtunikud armastavad asju õnda korraldada, et kohtupäev langeks ühte 
nende aha tujuga, nii et alati leiduks mõni süüdlane, kelle eale nad oma pahameele välja 
saaksid valada, ja seda uninga seaduse ja õiguse nimel. Istung oli aga alanud ilma temata. 
Tema asetäitjad tsiviil-, kriminaal- ja eraasjus tegid nagu harilikult tema töö ära. Juba 
hommikul kella kaheksast peale seisid mitu tosinat mees- ja naiskodanikku kokku surutult ja 
kinni kulutult Grand-Chätelet' alumise saali pimedas nurgas tugeva tammise tõkkepuu ja 
seina vahel, kus nad suure õndsusega pealt vaatasid tsiviil- ja kriminaal-kohtu vaheldusrikast 
ja rõõmustavat vaatepilti, mida pakkus meister Florian Barbedienne, Chätelet' noorem 
kohtunik ja prevoo asetäitja, kes kõiki asju pisut segi ajas, nii kuidas parajasti juhtus. 

Väikese madala võlvitud saali tagumises otsas seisis kuninglike vappidega ehitud laud, 
selle taga suur tammepuust nikerdatud tugitool prevoo jaoks, nüüd tühi, ja vasakut kätt pink 
noorema kohtuniku meister Floriani jaoks. Veidi allpool istus kohtukirjutaja, kes 

aina kirjutas. Kohtunike vastas asus rahvas, ukse ja laüa ees aga hulk prevoteeseersante 
lillades kamlottkuubedes, valge rist rinnal. Kaks kodanike vastuvõtutoa seersanti, kel olid 
seljas pooleldi punased, pooleldi sinised pühapäevakuued, seisid valvel tagapool lauda 
madala suletud ukse ees. Üksainus kitsas teravkaaraken paksu müüri sees valgustas 
jaanuarikuu päeva hämaruses tuhmilt kaht veidrat kuju: kummalist kivist nikerdatud kuradit, 
kes ülemiselt võlvikivilt alla rippus, ja kohtunikku, kes saali otsas kuninglike vapiliiliatega 
kaunistatud laua taga istus. 

Kujutlege kohtulaua taga kahe protsessipaki vahel istuvat meister Florian Barbedienne'i, 
Chätelet' nooremat kohtunikku, kes toetub küünarnukkidele, jalge all siledast pruunist riidest 
rüü saba, punane nägu valge tallenahast krae vahele peidetud, kulmud otsekui sellest 
väljasikutatud tordid, pilgutab silmi ja kannab majesteetlikult oma rasvaseid põski, mis lõua 
all kokku vajuvad. 

Muide, kohtunik oli kurt — kohtuniku kohta väike viga. Meister Florian mõistis sellest 
hoolimata kohut väga kindlalt ja apellatsioonitult. Küllalt sellestki, kui kohtunik näo teeb, 
nagu kuulaks ta; ja auväärt noorem kohtunik täitis seda õiges kohtupidamises ainsat olulist 
tingimust seda paremini, et ta tähelepanu ei saanud segada ükski lärm. 

Siiski oli saalis keegi, kes halastamatu valvsusega iga ta tegu ja liigutust jälgis, nimelt 
meie sõber Jehan Frollo du Moulin, see eilne väike skolaar, see «jõlkuja», keda kindlasti 
alati võis kohata kõikjal Pariisis, ainult mitte professorikateedri lähedal. 

«Vaata,» ütles ta õige tasa oma kaaslasele Robin de Poussepainile, kes tema kõrval itsitas, 
kuulates ta seletusi stseenide kohta, mis nende silme eest mööda libisesid, «seal on 
Jehanneton du Buisson, Uueturu laiskvorsti ilus tütar! Ausõna, vana mõistis ta süüdi — ta 
peab küll pime olema, mitte ainult kurt. Viisteist sol'i ja neli Pariisi teenarit karistuseks selle 
eest, et kaht roosikrantsi kaelas kandis! Veidi kallis! Lex duri carminis ! . Aga kes 

see on? Ah, Robin Chief-de-Ville, rõngasrüütegija. Peab ta nüüd sellepärast kohtulaua ees 
seisma, et ta tsunfti-meistriks sai? See on tal sisseastumismaksuks! Ehee, kaks aadlikku 
nende matside hulgas! Aiglet de Soins, Hutin de Mailly. Kaks aadlikku, corpus Christi 
Ahaa, need on täringumängult tabatud! Millal siis ka meie rektorit näha saab? Sada 
Pariisi naela rahatrahvi kuninga heaks! Küll aga põrutab see Barbedienne otsekui kurat! 
Muide, seda ta ongi! Muutugu ma oma diakonist vennaks, kui nihuke kohtuotsus keelab 
mind män* gimast, mängimast päeval, mängimast öösel, elamast mängides, suremast 
mängides, ja kui viimane särk seljast on läinud, maha mängimast oma hingegi! Sa püha 
Neitsi, kui palju tüdrukuid! Oo, mu tallekesed, kõik reas üksteise järel! Ambroise Lecuyere! 
Isabeau-la-Paynette! Berarde Gironin! Mis sa ütled, muudkui rahatrahv! Kes käskis teil 
kullatud vöid kanda! Küllap nüüd selle eest saate! Kümme Pariisi sol'i, edvikud! See vana 
kohtu-tõbras seal ei kuule ega mõista mõhkugi! Va mühakas Florian! Vana tohman 
Barbedienne! Muudkui laiutab laua taga, närib kaebajaid, närib protsessi, närib ja matsutab, 
õgib ja vitsutab ennast täis. Rahatrahvid, peremehetuks jäänud varandused, maksud, 
andamid, tasud, kohtukulud, palgad, kahjutasud ja protsendid, piinamised, vanglad ja 
türmid, vangirauad, protsessikulud — see kõik on talle jõulupräänik ja jaanipäevamartsi- 
pan! Vaatkus on orikas! Ohoo, seal on veel üks armastuse preestrinna! Thibaud' jaoks 
üks Thibaude, ei enam ega vähem! Küllap kukkus sisse sellepärast, et Glatigny tänavast 
kaugemale läks? Ja kes on see poiss? Gieffroy Mabonne, ratsamees ammuküttide 


komandost. Issandat teotanud. Rahatrahv Thibaude'ile, rahatrahv Gieffroy'le, mõlemale 
rahatrahv! Vana kurt on mõlemate asjad segi ajanud! Võin kihla vedada, ta trahvib kindlasti 
tüdrukut jumalateotamise ja ammukütti armastuse Pärast! Tähelepanu, Robin Poussepain! 
Keda nad nüüd seal sisse toovad? Nõnda palju seersante! Jupiteri nimel, kõik hagijad koos! 
Küllap said hea jahisaagi. Mõne metssea. Jah muidugi, Robin, seda ta on. Ja kui tubli 

eksemplar! Hercle'! See on ju meie eilne vürst, narride paavst, meie kellamees, meie 
ükssilm, meie küürakas, meie lõtistadetegija! Ouasimodo!... » See ta oligi. 

Kinniseotud, kinnimähitud, kinninööritud Ouasimodo tugeva valve all. Teda ümbritseva 
seersantide salga eesotsas oli öövalve pealik ise, kelle rinda ehtis Prantsusmaa 
väljaõmmeldud vapp, selga aga linna vapp. Ouasimodos polnud peale inetuse küll midagi, 
mis oleks õigustanud nii suurt hellebardide ja arkebuuside hulka; ta oli sünge, vait ja rahulik. 
Ainult harva heitis ta vargsi mõne vihase pilgu rohketele köidikutele, millesse ta oli 
mässitud. 

Sellesama pilguga vaatas ta ka enese ümber, kuid nii elutult ja uniselt, et naised temale 
ainult näpuga näitasid ja tema üle naersid. 

Noorem kohtunik meister Florian lehitses suure hoolega Ouasimodo vastu sihitud 
kaebusakti, mille kirjutaja talle oli ulatanud; ja põgusa pilgu sinna sisse heitnud, jäi ta 
väheseks nagu aru pidama, nagu alati, enne kui alustas ülekuulamist. Tänu sellele 
ettevaatlikkusele, teadis ta juba ette kaebealuse nime, auastet ja süüd, oli juba aegsasti 
valmistanud kõik vastulaused arvatavaile vastustele ja oskas ennast kõigist ülekuulamise 
keerdkäikudest vabastada, ilma et oma puudulikust kuulmisest teistele palju märku oleks 
tarvitsenud anda. Protsessi juurde lisatud dokumendid olid talle teejuhiks, nagu on koer 
pimedale. Kui ka vahel sekka juhtus, etta oma nõrkust siin-seal mõne ebakohase 
lausega või mõistmatu küsimusega reetis, siis paistis see ühtedele sügavamõttelisena, 
teistele aga lihtsa totrusena. Kummalgi korral polnud kohtu au riivatud, sest kohtunikule on 
ikkagi parem, kui teda peetakse totraks või sügavamõtteliseks, mitte aga kurdiks. 
Seepärast nägi ta ka palju vaeva, et kõigi silme eest oma kurtust varjata ja see läkski tal 
harilikult niivõrd korda, et ta vahel endalegi ses asjas illusioone tegi, mis, olgu öeldud, on 
kergem, kui võiks arvata. Kõik küürakad käivad pea kõrgel kõik kogelejad teevad palju 
sõnu, kõik kurdid kõnelevad 

tasa. Mis aga Florianisse puutub, siis arvas ta ise, et ta On ainult kõva kuulmisega. See oli 
ka ainus loovutus avalikule arvamisele ses suhtes ja see sündis avameelsuse ja oma isiku 
kaine hindamise silmapilkudel. 

Kui ta juba küllalt Ouasimodo asja oli mäletsenud, heitis ta pea selga ja sulges poolenisti 
silmad, et paista majesteetlikumana ja erapooletumana, kuigi ta sel moel oli samaaegselt 
kurt ja pime. Mõlemad tingimused on ju vajalikud eeskujulikule kohtunikule. Säärases 
ametlikus poosis alustas ta ülekuulamist. 

«Teie nimi?» 

Kuid nüüd oli tegemist juhtumiga, mida polnud «seaduses ette nähtud», nimelt, üks kurt 
hakkas teist kurti üle kuulama. 


Ouasimodo, kel aimugi polnud, et tema poole küsimusega pöördutakse, vaatas nagu 
ennegi kohtunikule teravalt otsa ega vastanud midagi. Kuid kohtunik, kel aimugi polnud, et 
kohtualune ka kurt on, arvas, et talle juba vastati, nagu seda harilikult kõik süüalused teevad, 
ja jätkas mehhaanilise ja juhmi enesekindlusega: 

«Hüva. Ja kui vana te olete?» 

Ouasimodo ei vastanud ka sellele küsimusele. Kohtunik arvas aga vastuse saaduks ja 
jätkas: «Nii. Ja teie amet?» 

Ikka sama vaikus. Pealtkuulajad hakkasid üksteisele otsa vaatama ja sosistama. 

«Küllalt,» jätkas vankumatu õigusemõistja, oletades, et kaebealune vastas ka kolmandale 
küsimusele. «Teid süüdistatakse: primo', öise rahu rikkumises; secundo', riivatus 
kallaletungimises ühele kergete elukommetega naisele, in praejudicium meretricis*; tertio *, 
vastuhakkamises ja mittealistumises tema majesteedi kuninga, meie valitseja küttide vastu. 
Andke seletust kõigis neis punktides. Kirjutaja, kas olete süüaluse senised vastused kõik üles 
kirjutanud?» 

Selle õnnetu küsimuse juures kajas kirjutaja lauast kuni pealtkuulajateni nii vali, meeletu, 
nakkav üldine 

1 Esiteks (lad. k.). 

2 Teiseks (lad. k.). Arvatavasti lõbunaisele (lad. k.). 

4. Kolmandaks (lad. k.). 

naerulagin, et ka mõlemal kurdil oli raske seda mitte märgata. Ouasimodo pöördus ümber, 
põlglikult oma küüru kergitades, meister Florian aga, kes niisama imestunud oli nagu temagi 
ja oletas, et pealtvaatajate naeru põhjuseks on mõni süüaluse lugupidamatu vastus, mida ta 
Ouasimodo õlgade kehitamisest välja luges, hüüdis suure vihaga: 

«Lurjus, teie vastus väärib võllast! Teate ka, kellega teil tegemist on?» 

Ta ägedus ei suutnud üldist rõõmupuhangut vähendada. Asi paistis kõigile nii kummaline 
ja pentsik olevat, et meeletu naer ulatus isegi vastuvõtusaali seersantideni, nende 
piigikandjateni, kelle juhmus kuulus nende mundri juurde. Ainult Ouasimodo oli ikka veel 
tõsine, sel lihtsal põhjusel, et ta midagi aru ei saanud, mis ta ümber sündis. Kohtunik, kes 
üha rohkem vihastus, arvas, et ta peab samas toonis jätkama, lootes sellega kohtualust nii 
koledasti hirmutada, et see kaudselt pealtkuulajatessegi mõjuks ja neisse aukartust 
sisendaks. 

«Ah, teie raiskuläinud, alatu kelm, kes te olete, mõtlete veel mõnitama hakata Chätelet' 
kohtunikku, kelle kohus on Pariisis avalikku julgeolekut kaitsta, kelle ülesanne on järele 
uurida kuritegusid, seaduserikkumisi ja halbu elukombeid, valvata kõigi elukutsete üle ja 
mitte lubada monopoli, tänavaid korras hoida, takistada sulgloomade, kodu- ja 
metslindudega hangeldamist, valvata põletispuude ja muu metsamaterjali õige mõõtmise 
järgi, puhastada linna sopast ja õhku nakkushaigustest, ühesõnaga hoolitseda pidevalt 
rahva hea käekäigu eest, ja kõike seda ilma palgata ja ilma tasu lootuseta! Kas te ka teate, 
et minu nimi on Florian Barbedienne, et ma olen härra prevoo asetäitja, peale selle veel 
komissar, uurija, kontrolör ja ülekuulaja, ja et mul on ühesugune võimupiir Pariisi provotees 
ja piir-konnakohtus, haldusringkonnas ja kõrgema instantsi kohtus! ... » 

Miski ei peata kurti, kes teisele kurdile kõneleb. Jumal teab, kus ja millal meister Florian, 
kes nüüd kõigil purjedel kõrge kõnekunsti ookeani poole tüüris, oleks randunud, kui mitte 
madal uks tagaseinas äkki lahti poleks läinud ja sinna poleks ilmunud härra prevoo ise 

Tema ilmumisel ei jäänud meister Florian kitsikusse: kontsadel poolpööret tehes suunas ta 
äkki oma kõne, millega ta äsja Ouasimodo vastu oli põrutanud, prevoo pooie ja ütles: 

«Aulik härra, ma nõuan sellele kaebealusele siin kohtu raske ja kuulmatu teotamise pärast 
nii suurt trahvi, nagu teie ise heaks arvate.» 

Seejärel istus ta hingeldades uuesti oma kohale, pühkis suuri higitilku, mis laubalt alla 
veeresid ja pisaratena tema ees laialilaotatud pärgamendirulle niisutasid. Härra Robert 
d'Estouteville kortsutas kulmu ja tegi Ouasimodole käega nii käskiva, ilmeka ja tähelepanu 
nõudva liigutuse, et kurt aimama hakkas, milles asi seisab. 

Prevoo pöördus karmil toonil tema poole: 

«Mis sa, lurjus, oled teinud, et siia sattusid?» 

Vaene mees, arvates, et prevoo tema nime küsib, katkestas oma tavalise vaikimise ja 
vastas kähiseva kurgu-häälega: 

«Ouasimodo.» 

Vastus sobis nii vähe küsimusega, et metsik naerulagin uuesti algas ja härra Robert vihast 
punetades kisas: 

«Kas sa ka minu üle irvitad, sa igavene pätt!» 

«Jumalaema kiriku kellalööja,» vastas Ouasimodo, arvates, et tal tuleb kohtunikule 
seletada, kes ta on. 

«Kellalööja!» ütles prevoo, kes hommikul, nagu juba ütlesime, nii pahas tujus üles oli 
ärganud, et talle polnudki vaja nii veidraid vastuseid, et vihast turtsuma hakata. «Kellalööja! 
Pariisi tänavanurkadel lasen ma su turjal keppidega kella lüüa! Kas kuulsid, sa lontrus?» 

«Kui te mu vanadust teada tahate saada,» ütles Ouasimodo, «siis arvan ma, et mardipäeval 
saan kahekümneaastaseks.» 

Tõepoolest, mis liig, see liig; prevoo ei suutnud ennast enam vaos hoida ... 

«Ah, sa narrid prevoteed ka veel! Kepimeistrid, teie viite mul selle suli Greve'i platsi 
häbiposti, nüpeldate 'eda seal ja keerutate teda tunnikese rattal. Ta peab m.ul selle 
häbematuse eest saama, vannun seda jumala nirnel! Ja ma tahan, et praegune kohtuotsus 
nelja van- 

nutatud trompetipuhuja abiga kõigis seitsmes Pariisi ringkonnas avalikult teada 
antaks.» 

Kohtukirjutaja hakkas jalamaid otsust kirjutama. «Issanda kõhu nimel, vaata, see on alles 
otsus!» karjus nurgast väike skolaar Jehan Frollo du Moulin. 

Prevoo pöördus ümber ja sihtis uuesti oma kiirgava pilgu Ouasimodole. «Ma kuulsin, et 
see suli ütles: «Is. sanda kõhu nimel!» Kirjutaja, lisage otsusesse veel kaksteist teenarit 
rahatrahvi vandumise eest, Saint-Eus-tache'i kirikuvalitsus saagu sellest poole endale. Nende 
pühakut austan ma eriti.» 

Mõne minutiga oli otsus valmis. Selle sisu oli lihtne ja lühike. Pariisi prevotee ja 
vikontkonna kohtumõistmise tava polnud veel kohtu esimehe Thibaut Baillet' ja kuninga 
juristi Roger Barmne'i poolt välja töötatud. See polnud siis veel täis neid konksude ja 
formaalsuste kõrget metsa, mida kaks juriskonsulti hiljem, kuueteistkümnenda sajandi algul, 
sinna istutasid. Kõik oli siin selge, lihtne, kiiresti teostatav. Siin mindi otsejoones sihile ja 
iga käänakuteta ja padrikuta teeraja lõpus nähti kohe kas ratast, võllast või häbiposti. Teati 
vähemalt, mis ees ootab. 

Kirjutaja ulatas kohtuotsuse prevoole, kes oma pitsati alla vajutas ja väljus, et jätkata oma 
ringkäiku teistes kohtusaalides tujuga, mille mõjul täna kindlasti kõik Pariisi vanglad täis 


said. Jehan Frollo ja Robin Pousse-pain naersid habemesse. Ouasimodo vaatas kõike pealt 
ükskõikse ja kohkunud näoga. 

Sellal kui meister Florian Barbedienne kohtuotsust üle luges, et sellele ka oma käsi alla 
panna, tundis kirjutaja haledust vaese süüdimõistetu vastu ja ligines, lootes karistust 
kergendada, kohtunikule üsna kõrva juurde ja ütles talle Ouasimodo poole viibates: «See 
inimene on kurt.» 

Ta lootis, et see ühine füüsiline puudus meister Flo-rianis huvi äratab süüdimõistetu 
kasuks. Aga me nägime juba, et meister Florian ei soovinud, et ta kurtust märga; takse. 
Pealegi oli ta nii kõva kuulmisega, et ta ühtki sõna ei kuulnud, mis talle kirjutaja ütles; siiski 
näidata * tahtes, et ta kuuleb, vastas ta: 

«Ah nii, seda ma seda a teadnud Lisage talle siis veel uks tund häbiposti juurde» 

Ja ta kirjutas kohtuotsusele alla. 

«Nii kulus talle ära,» ütles Robin Poussepain, kel Ouasimodoga oli arveid õiendada, 
«las saab õpetust, et inimesi tuleb viisakamalt kohelda» 


II. ROTIAUK 


ubatagu mul nüüd lugejat tagasi viia Greve'i platsile, mille me eile koos Gringoire'iga 
maha jätsime, et seirata Esmeraldat. 

Kell on kümme hommikul. Kõik ümberringi tuletab siin meelde eilset pidupäeva. Tänav 
on täis risu, linte, nartse, tutisulgi, vahatilku küünlajalgadest, toiduraasu-kesi avalikust 
pidutsemisest. Suur hulk kodanikke uitab ringi, tõugates jalaga rõõmutule kustunud tükke, 
sattudes Sammasmaja ees vaimustusse eilsete toredate drapeeringute meeldetuletamisest ja 
vaadates nüüd ainsa lõbuna veel vaid naelu, mille küljes need rippusid. Sidrunivee- ja 
õllemüüjad veeretavad oma tünne inimeste vahelt läbi. Mõned asjaliku näoga möödaminejad 
tulevad ja lähevad. Kauplejad ajavad juttu ja hõikavad üksteist oma poe lävel. Eilne 
pidu, saadikud, Coppenole ja narride paavst on kõigil veel suus; selle kõige üle naljatatakse 
ja naerdakse võistu. Vahepeal on neli ratsa-seersanti, kes parajasti häbiposti igasse külge on 
asunud, juba enda ümber kogunud suure hulga platsil laiali olevat pööblit, kes, lootuses kord 
jälle väikest karistust näha, kannatlikult ootab ja igavust tunneb. Kui nüüd lugeja, pärast 
seda kui ta neid elavaid, kära-nkkaid vaatepilte kogu platsil on silmitsenud, pöörab oma 
pilgu kaldapealse läänepoolsel nurgal asuva vana Poolgooti, poolromaani torni poole, mida 
Roland'i torniks kutsutakse, siis märkab ta selle fassaadi ühes ääres suurt avalikku 
palveraamatut rikkalike kaunistustega, niida vihma eest kaitseb väike katus ja varaste 
eest võre, mis siiski ei takista raamatut lehitsemast. Selle Palveraamatu kõrval platsi pool 
küljes on kitsas terava-võlviline müüriauk kahe ristatud raudlatiga; see on ai- 

nus ava, mis laseb tungida veidi õhku ja valgust väikesesse ukseta kongi, mis vana maja 
paksu müüri sisse on tehtud ja milles valitseb seda sügavam rahu, seda süngem vaikus, mida 
rohkem Pariisi kõige rahvarikkam ja lärmikam plats ümberringi kihab ja keeb. 

See kong sai Pariisis kuulsaks juba peaaegu kolmsada aastat tagasi, sest ajast peale, kui 
preili Rolande, Roland'i torni omanik, oma ristisõjas surmasaanud isa leinamärgiks laskis 
selle oma maja müüri sisse raiuda, et siis ennast sinna igaveseks sulgeda, jättes lossist 
endale ainult selle ruumi, mille uks kinni müüriti ja aken talve kui suve läbi lahti oli, ja 
kinkides kõik, mis üle selle oli, vaestele ja jumalale. Lohutamatu neiu ootas ses enneaegses 


hauas oma surma kakskümmend aastat, paludes ööd kui päevad oma isa hinge eest, magades 
tuhahunnikul, padjaks isegi mitte kivi tarvitades, seljas must kotiriie, toitudes ainult leivast 
ja veest, nii palju kui helded möödakäijad seda aknaaugu servale panid, elades nüüd ise 
armuandidest, mida oli ise varem nii heldelt jaganud. Surmahetkel, kui ta ühest hauast teise 
hauda üle oli minemas, pärandas ta oma kongi neile õnnetuile emadele, leskedele ja 
tütardele, kes sügavas kurbuses või pattu kahetsedes soovisid ennast ses kongis elavalt 
maha matta, et palvetada enese või teiste eest. Pariisi vaesed olid talle ilusa, pisara- ja 
õnnistusrikka matuse teinud, kuid nende suureks kurvastuseks ei kuulutatud seda 
jumalakartlikku naist pühakuks, sest tal puudusid mõjusad eestkostjad. Need, kelle hinges 
pisut ketserlust peitus, lootsid, et paradiisis asi kergemini otsustatakse kui Roomas, ja nad 
pöördusid oma palvetes kadunu eest otsekohe jumala enese poole, mööda minnes paavstist. 
Enamik usklikest aga leppis sellega, et Rolande'i mälestuses pühaks peeti ja ta hilbud 
reliikviateks tehti. Linn omalt poolt asetas kadunu mälestuseks avaliku palveraamatu kongi 
akna-augu kõrvale, et möödaminejad võiksid seal peatuda ja palvetada, aga ka selleks, et 
palve viiks mõttele anda almust vaestele preili Rolande'i keldrisse sulgunuile, nii et nad seal 
unaruses mitte päris nälga ei tarvitseks surra. 

Säärased hauad polnud keskaja linnades sugugi 

haruldased. Sagedasti leidus mõnes käidavas tänavas, kõige kirjumal ja lärmirikkamal 
turul, otse selle keskel, võiks öelda hobuste jalgade ja vankri rataste all mõni kelder või 
kaev, mõni müüritud ja võretatud urgas, mille põhjas inimene ööd kui päevad palvetas, 
pühendudes vabatahtlikult igavesele halisemisele, raskeje patukahetsusele. Mõtted, mis meis 
tänapäeval äratavad sellised õudsed pildid, nagu see kole kong, mingi vahelüli maja ja haua, 
kalmistu ja linna vahel; see elav olend, kes on eemaldunud inimeste seltskonnast ja keda 
nüüd surnute hulka loetakse; see lamp, mis hämaruses viimase õli-tilga ära imeb; see 
elutuluke, mis hauakoopas veel hingitseb; see hingeõhk, see häll, see igavene palvetamine 
kivist karbis; see pale, mis igavesti teise maailma poole on pööratud; see silm, millest juba 
kiirgab teise päikese sära; see kõrv, mis haua seina vastu on toetunud; see hing keha vangis 
ja keha selle urka vangis ning selles keha ja graniidi kahekordses kestas piinatud hinge sum- 
mutatud hüüded — kõik need mõtted jäid rahvahulgale tajumatuks. 

Tolle aja vähejuurdlev, jämedatoimne vagadus ei näinud usutoimingus nii palju külgi. Ta 
võttis asja tervikuna, austas ja pidas sest toimingust lugu, vahel isegi kummardus 
eneseohverduse ees, kuid ei mõelnud palju kannatuste üle ega osanud suurt kaasa tunda. 
Aeg-ajalt toodi vaesele patukahetsejale veidike süüa, vaadati läbi augu sisse, kas ta veel 
elab, ei teatud suletu nimegi, teati vaevalt, kui mitme aasta eest ta siia surema tuli. Võõrale 
aga, kes elava, keldris mädaneva luukere üle järele päris, vastasid naabrid lihtsalt: «Seal on 
mees,» kui kongis mees oli, või: «Seal on naine,» kui seal naine asus. 

Tol ajal nähti kõike ilma üleloomulikkuseta, liialdamata, ilma suurekstegeva klaasita, palja 
silmaga. Polnud veel leiutatud mikroskoopi, ei füüsilise ega ka vaimse maailma jaoks. 

Seda laadi vabatahtliku sulgumise näiteid esines lin-nasüdametes kaunis palju, nagu me 
äsja mainisime, ja nad ei äratanud mingit imestust. Pariisis oli küllalt selgeid palvetamise ja 
patukahetsemise konge ja nad polnud peaaegu kunagi tühjad. Tõsi küll, vaimulikud ise 
hoolitsesid selle eest, et nad tühjaks ei jääks, sest see 

oleks näidanud usu leigust, ja kui patukahetsejad puudusid, suleti sinna pidalitõbiseid. 
Peale Greve'i platsi urka oli üks selline veel Montfauconis, üks Süüta Laste surnuaia 


luukambris, üks veel kuskil, vist Clichoni peahoone juures; neid leidus veel mujalgi, kust 
nad nüüd ise küll on kadunud, aga kus pärimustest nende kohta jälgi võib leida, 
ülikoolilinnal oli oma kong. Sainte-Ge-nevieve'i mäel laulis mingi keskaja Hiiob 
kolmkümmend aastat järjest oma seitset patukahetsuspsalmi tsisterni põhjas sõnnikuhunniku 
otsas: niipea kui ta lõpetas, hakkas ta jälle otsast peale, lauldes öösiti kõvemini kui päeval — 
magna voce per umbras ' —, nii et tänapäevalgi veel vanavara-uurija arvab ta häält kuulda 
võivat, kui ta Kõneleva Kaevu tänavasse pöördub. 

Mis puutub Roland'i torni, siis olgu öeldud, et seal iialgi sulgunud naistest puudu polnud. 
Pärast preili Rolande'i surma oli kong harva aasta või paar tühi. Palju naisi oli surma oodates 
sinna tulnud nutma oma vanemate, armsamate või pattude pärast. Pariisi kurjad keeled, 
kellel on kõigega asja, isegi sellega, mis põrmugi neisse ei puutu, väitsid, et seal väga vähe 
leski on nähtud. 

Ajajärgu kombe kohaselt seletas üks seinale kirjutatud ladinakeelne märkus kirjaoskajale 
möödaminejale selle kongi jumalameelepärast otstarvet. Komme hoone üle seletust anda 
lühikese, ukse kohale kirjutatud deviisi kaudu säilis kuni kuueteistkümnenda sajandi 
keskpaigani. Nii võib Prantsusmaal veel praegugi Tourville'i feodaallossi vangla jalgvärava 
kohal lugeda: «Sileto et spera»2; vapi all, mis Iirimaal Fortescue lossi suure värava kohal 
ripub, seisab: «Forte scutum, salus du-cum»3; Inglismaal krahv Cowperi külalislahke lossi 
peasissekäigu kohal: «Tuum est»4. Sel ajal väljendas ju iga ehitus mingit mõtet. 

Et Roland'i torni sissemüüritud kongil ust polnud, siis oli akna kohale suurte romaani 
tähtedega sisse lõigatud kaks sõna: 

1 Kõva häälega pimedas (lad. k.). 

2. Vaiki ja looda (lad. k.) - 

s Tugev kilp on vürstide hüvang (lad. k.). 

* See on sinu oma (lad. k.). 

TU, ORA*» 

Nii sündiski, et rahvas, kelle loomulik meel asjades nii palju peensusi ei näe ja kes hea 
meelega Ludovico Magno* võidukaare Saint-Denis' väravaks tõlgib”, sellele mustale, 
süngele ja rõskele koopale nimeks pani Rotiauk*. See pole küll nii ülev seletus, kuid see-eest 
kujukam. 


III. ÜHE MAISIKAKU LUGU 


Ka tol ajal, kui kirjeldatud lood toimusid, polnud Roland'i torn tühi. Kui lugeja teada 
tahab, kes selles asus, siis kuulaku ta ainult kolme emanda kõnelust, kes just sel silmapilgul, 
kui me oma tähelepanu Rotiaugule pöörasime, samast küljest Chätelet' poolt piki jõekallast 
Greve'i platsi poole tulid. 

Kaks neist olid riietatud nagu kunagi korralikud Pariisi kodanikunaised. Nende peened 
valged kaelused, nende villased punast-sinist vööti undrukud, valged pinevalt säärtele 
tõmmatud värviliste kirjadega sukad, nende kandilised kollakast nahast kingad mustade tal- 
dadega ja kõigepealt nende peaehted, mingid kuldkar-raga sarved täis linte ja pitse, nagu 
neid Champagne'i talunaised nüüdki veel kannavad võidu vene keiserliku kaardiväe 
grenaderidega, tõendasid, et nad kuulusid sesse jõukate kaupmeheemandate klassi, kelle 


kohta lakeid ei tea, mida öelda, kas lihtsalt «naine» või «daam». Nad ei kandnud 
sõrmuseid ega kuldriste, aga võis kergesti näha, et see ei tule nende vaesusest, vaid lihtsalt 
trahvi kartusest. 

Nende kaaslane kandis peaaegu samu riideid mis nemad, kuid ta olekus ja käitumises oli 
midagi, mis tas 'askis tunda provintsinotari naist. Juba sellest, kui kõrgel ta vööd kandis, 
võis näha, et ta enam ammu Pariisis polnud käinud. Lisatagu siia veel juurde kroogitud krae, 
"intsõlmed kingadel ja see, et undruku triibud ristipidi 

" Sina palveta (lad. k.). 

3 Louis Suur (käändes) (lad. k.). 

Vastav võidukaar asub Saint-Denis' tänaval. 

ora kõlab peaaegu nagu Trou aux rats — rotiauk. 

jooksid, mitte ülevalt alla, ja veel tuhat muud eksimust hea maitse vastu. 

Kahel esimesel oli maalt tulnuile Pariisi näitavate pariislannade kõnnak. Provintsinaisel oli 
käe kõrval tüse poiss, kes omakorda tüsedat kakku käes hoidis. Me peame kahjuks lisama, et 
ta oma keelt ninarätikuks tarvitas, sest ilm oli jahe. 

Poissi tuli järel vedada, non passibus aeguis', nagu Virgilius ütleb, ja ema suureks 
pahameeleks komistas ta igal sammul. Tõsi küll, ta vaatas sagedamini oma kakule kui jalge 
ette. Kahtlemata takistas teda mingi tõsine põhjus seda kakku hammustamast, sest ta leppis 
sellega, et ainult silmitses seda õrnalt. Muidugi oleks ema pidanud kakku ise kandma. Oli 
julmus paksu punn-põske lasta Tantalose * piinu läbi elada. 

Vahepeal lobisesid kõik kolm emandat (sõna «daam» võis tarvitada ainult aadlisoost naiste 
kohta). 

«Läki rutem, emand Mahitette,» ütles kõige noorem, ühtlasi kõige tüsedam 
provintsinaisele. «Ma kardan väga, et me hiljaks jääme; Chätelefs öeldi meile, et ta kohe 
häbiposti viiakse.» 

«Ah, minge ikka, emand Oudarde Musnierb vastas teine pariislanna. «Ta jääb häbiposti 
kaheks tunniks. Meil aega küllalt. Kas te kunagi niisugust karistamist pealt olete näinud, 
kallis Mahiette?» 

«Olen küll,» vastas provintsinaine, «Reimsis.» «Ah, minge nüüd, mis see teie Reimsi 
häbipost ka on! Vilets puur, milles ainult talumehi keerutatakse. Vaata veel asja!» 

«Talumehi!» ütles Mahiette. «Reimsis Riideturul! Seal oleme näinud toredaid 
kurjategijaid ja isegi niisuguseid, kes oma isa ja ema olid tapnud! Talumehi? Kelleks teie 
mäd õige peate, Gervaise?» 

Kindlasti oli provintsinaine valmis vihaselt kaitsma hakkama oma linna häbiposti au. 
Õnneks pööras tagasihoidlik emand Oudarde Musnier parajal ajal jutu teisale. 

«Muusease emand Mahietge, (rms ,te meie Flaami saa- 

Mitfe ühepikkuste sammudega" (lad. k.). 

dikuist arvate? Kas teil Reimsis ka nii toredaid on?» 

«Annan järele,» vastas Mahiette, «sarnaseid flaamlasi näeb ainult Pariisis.» 

«Kas te saatkonna hulgas ka seda kehakat saadikut nägite, kes on sukakuduja?» küsis 
Oudarde. 

«Jah, ..nägin küll,» vastas Mahiette. «Tal on Saturnuse*nägu » 

«Aga seda tüsedat, kelle nägu oli nagu paljas kõht?» küsis Gervaise. «Ja seda väikest 
pisikeste silmadega ripsmeteta, rebitud ohakanuti taoliste punaste laugude 


all?» 

«Kõige toredamad olid nende hobused,» ütles Oudarde, «kuidas nad flaami moodi välja 
olid ehitud!» 

«Ah, kullake!» katkestas teda provintsinaine, oraa-puhku üleoleva ilmega. «Mis te oleksite 
siis veel öelnud, kui te oleksite kaheksateist aastat tagasi kuuekümne esimesel aastal 
kroonimise ajal Reimsis * olnud ja printside ja kuninga kaaskonna hobuseid näinud? Kus oli 
igamoodi hobuse- ja sadulatekke: ühed damastist, peenest kuld-brokaadist, nugisenahast 
voodriga, teised sametist, lahitsasabadega vooderdatud, kolmandad üleni kuldti-kanditega ja 
suurte kuld- ning hõberipatsitega. Seda raha, mis see kõik maksma läks! Ja veel ilusad 
paažid sadulais!» 

«Kõik võib ju olla,» vastas kuivalt emand Oudarde, «aga flaamlastel olid väga ilusad 
hobused ja eile olid nad kaupmeeste prevoo juures raekojas hiilgaval õhtusöögil, kus neile 
anti suhkurdatud mandleid, kaneeli-viina, vürtsitatud maiustusi ja muid haruldasi roogi.» 

«Mis te nüüd räägite, armas naaber!» hüüdis Gervaise. «Flaamlased sõid õhtust Petit- 
Bourboni palees kardinalihärra juures.» 

«Ei, raekojas!» 

«Ütlen teile, Petit-Bourbonis!» 

«Kindlasti raekojas,» vastas Oudarde pahaselt, «see on niisama kindel, kui et doktor 
Scourable neile ladina-keeelse kõne pidas, millega nad väga rahule jäid. Seda ütles mulle 
mu mees, vannutatud raamatukoguhoidja. » 

«Kindlasti Petit-Bourbonis,» andis Gervaise niisama ägedalt vastu. «Kardinalihärra 
ökonoom pakkus neile veel kaksteistkümmend topeltmõõtu valget kaneeliviina, 

199 

helepunast ja tumepunast veini, kakskümmend neli karpi Lyoni kullatud topeltmartsipani, 
sama palju kahenaelalisi vahaküünlaid, kuus kahepangelist ankrut valget ja lühisevat 
Beaune'i veini, kõige paremat, mis saada on. Ma ei kahtle, et see nii on. Ma kuulsin seda 
oma mehelt, tema on kodanike vastuvõtutoa viiekümnik ja alles täna hommikul võrdles ta 
Flaami suursaadikuid preester Jani * ja Trapesundi keisri omadega, kes Mesopotaa-miast 
viimase kuninga ajal Pariisi tulid ja kel kõrvarõngad kõrvas olid.» 

«Aga siiski nad sõid õhtust raekojas,» vastas seepeale uuesti Oudarde, kes neist pikkadest 
ja laiadest seletustest suurt ei hoolinud, «ja kunagi varem pole nähtud niisugust liha- ja 
maiussöökide küllust kui seal.» 

«Aga mina, mina ütlen teile, et nad sõjd õhtust Petit-Bourboni palees, aga neid teenis seal 
Le Sec, linna seersant, ja see viibki teid eksiteele.» 

«Raekojas, ütlen ma teile!» 

«Petit-Bourbonis, kullake! See on sama kindel kui see, et seal peasissekäigu kohal seisis 
värviliste tulede valguses sõna «Lootus».» 

«Raekojas! Raekojas! Hussen-le-Voir mängis ju seal flööti!» 

«Ei, ütlen ma teile!» 

«Jaa, ütlen ma teile!» 

«Ei, ütlen ma teile!» 

Heasüdamlik paks Oudarde pidi parajasti vastama ja tüli oleks võib-olla juuste sasimiseni 
läinud, kui Mahiette äkki vahele poleks hüüdnud: 

«Vaadake ometi, kui palju inimesi sinna silla otsale kokku on kogunenud! Seal peab 
midagi vaadata olema.» 


«Jah, tõepoolest,» ütles Gervaise, «ma kuulen tamburiini. Küllap see on pisike Smeralda, 
kes oma kitsega tempusid teeb. Hei, Mahiette! Tulge rutem ja vedage oma poiss kaasa. 
Olete ju selleks siia tulnud, et näha kõike, mis Pariisis iseäralikku on. Eile nägite juba 
flaamlasi, täna näete mustlannat.» 

«Mustlannat!» hüüdis Mahiette ja pöördus äkki ümber, oma poisil käsivarrest tugevasti 
kinni haarates. «Jumal hoidku! Ta varastab mult veel poisi ära! Tule, Eustache!» 

Ja ta hakkas mööda kaldapealset Gršve'i platsi poole 

liduma, kuni sild kaugele maha jäi. Poiss aga, keda ta järele sikutas, kukkus põlvili. 
Mahiette jäi hingeldades seisma. Oudarde ja Gervaise jõudsid talle järele. 

«See mustlanna ja teie last varastama?» ütles Gervaise. «Teil tulevad imelikud mõtted 
pähe.» 

Mahiette vangutas mõtlikult pead. 

«Imelik,» tähendas Oudarde, «kongisolijal on sama arvamine mustlannadest.» 

«Kes see kongisolija on?» päris Mahiette. 

«Eks ikka õde Gudule,» vastas Oudarde. 

«Kes see õde Gudule on?» küsis jälle Mahiette. 

«Ah jah, teie olete ju Reimsist, te seda ei tea!» vastas Oudarde. «See on patukahetseja 
Rotiaugust.» 

«Kuidas!» päris Mahiette. «Kas seesama õnnetu naine, kellele me seda kakku viime?» 

Oudarde noogutas jaatavalt. 

«Tema jah. Teie" saate teda kohe näha Greve'i platsil läbi väikese aknaaugu. Tal on sama 
arvamine Egiptuse hulgustest, kes tamburiini taovad ja kätt vaatavad. Ei tea, kust see hirm 
mustlaste ja egiptlaste ees tal võis tekkida? Aga miks teid, Mahiette, nende paljas nägemine 
põgenema paneb?» 

«Oh,» vastas Mahiette oma lapse ümmargust pead käte vahele võttes, «ma ei tahaks, et 
minuga sama õnnetus juhtuks mis Paguette-la-Chantefleurie'ga.» 

«Seda lugu peate meile jutustama, armas Mahiette,» ütles Gervaise ja võttis tal käe alt 
kinni. 

«Hea meelega,» vastas Mahiette. «Kohe näha, et te Pariisis elate, kui te seda lugu ei tea! 
Niisiis — aga milleks selle loo pärast seisma jääda? — Paguette-la-Chantefleurie oli 
kaheksateistkümneaastane ilus tütarlaps, kui ka mina samasugune olin, see tähendab, kahek- 
sateistkümmend aastat tagasi, ja kui ta nüüd minutaoline tubli, tüse ja priske kolmekümne 
kuue aastane ema Pole, kel on mees ja laps, siis on ta selles ise süüdi. Muide, 
neljateistkümnendast eluaastast peale oli tal juba hilja sellele mõelda. Ta oli ühe Reimsi 
laeva mängumehe Guybertaut' tütar, sellesama, kes kuningas Charles VII ees kroonimise 
ajal mängis, kui too Veslc'i jõge pidi Sil-leryst alla Muisonini sõitis koos neitsi Jeanne 
d'Arciga. Kui ta elatanud isa suri, oli Paguette veel laps; tal jäi 

järele ainult ema, selle härra Pradoni õde, kes oli Pariisis Parin-Garlini tänavas vasevalaja 
ja vasksepp ning kes mullu suri. Te näete, ta oli heast perekonnast. Ema oli kahjuks hea 
inimene ega õpetanud Paguette'ile muud midagi kui vähe kullaga tikkima ja mänguasju 
tegema, mis aga sugugi ei takistanud väikest suureks saamast ja vaeseks jäämast. Nad elasid 
mõlemad Reimsis, jõe ääres, Raske Vaeva tänavas. Pange seda nime tähele, ma arvan, et see 
tõigi Paguette'ile õnnetust. Aastal kuuskümmend üks, meie kuninga Louis üheteistkümnenda 
kroonimisaastal, jumal kaftsku teda, oli Paguette nii lõbus ja nii ilus, et teda kõik ainult 


Chantefleurie'ks 10 nimetasid. Vaene tüdruk! Tal olid nii toredad hambad ja ta armastas 
ikka naerda ja neid vaigutada. Kuid tütarlaps, kes naerda armastab, lõpetab ikka nutuga, ilu- 
sad hambad on ilusatele silmadele hukatuseks. Niisugune oli Chantefleurie. Polnud kerge 
see elu nii temal kui emal. Mängumehe surmaga läks nende elu allamäge, kullatikkimise 
tööga ei teeninud nad nädalas rohkem kui kuus teenarit, mis ei tee välja kaht kulliga liaa- 
rigi. Kus olid need ajad, mil isa Guybertaut üheainsa lauluga kroonimise ajal 
kaksteistkümmend sol'i teenis? Talvel, ikka samal kuuekümne esimesel aastal, polnud neil 
puid ega hagu, oli aga väga külm ja Chantefleurie'l oli nii ilus priske jume, et mehed 
kutsusid teda Pagu-ette'iks11, mõned isegi Paguerette'iks12. Ja see teda hukutaski. 
Eustache, jälle närid sa kakku! Me nägime kohe, kui ta ühel pühapäeval, kuldrist kaelas, 
kirikusse tuli, et ta hukka on läinud. Neljateistkümneaastaselt, mõelge ometi! Kõigepealt oli 
tal see noor vikont de Cor-montreuil, kelle mõis asub Reimsist kolmveerand penikoormat 
eemal; siis aulik härra Henri de Triancourt, kuninglik eesratsutaja; siis sellest lihtsam 
linnaheerold, Chiart de Beaulion; siis ikka madalamale langedes läks ta kuninga lauateenri 
Guery Aubergeoni kätte, edasi — dofääni habemeajaja Mace dc Frepusi ja kuninga koka 
Thevenin-le-Moine'i kätte, siis tulid järjest vanemad ja 

alamad mehed: nii kandle- ja laulumees Willem Racine ja selle järel laternamees Thierry- 
de-Mer. Lõpuks käis vaene Chantefleurie kõigil käest kätte. Sellest kullatükist ei jäänud 
enam krossigi järele. Mis seal veel rääkida! Kroonimise ajal, samal kuuekümne esimesel 
aastal, soojendas ta voodit juba pordumajade ülemale! Mõelge, kõik ühel ja samal aastal!» 

Mahiette õhkas ja pühkis silma tulnud pisaraid. 

«See lugu pole midagi iseäralikku,» lausus Gervaise, «ja ma ei saa aru, mis sellel 
mustlaste või lastega tegemist on.» 

«Oodake!» hüüdis Mahiette. «Ah lastega? Kohe kuulete. Aastal kuuskümmend 
kuus püha Paula päeval saab sellest kuusteist aastat kui Paguette lapsega maha sai. 
Vaeseke, ta oli nii rõõmus! Ta ihkas juba ammu last. Ta ema, see hea naine, kes alati oma 
silmad oskas kinni pigistada, oli juba surnud. Paguette'il polnud enam kedagi armastada ja 
mitte keegi ei armastanud teda. Oma langemisest saadik oli Chantefleurie muutunud 
kõige õnnetumaks inimeseks. Ta oli üksi, ihuüksinda selles maailmas. Talle näidati näpuga, 
teda pilgati tänaval, seersandid peksid teda, räbalais jõnglased irvitasid tema üle. Siis sai ta 
kahekümneaastaseks. Kakskümmend aastat aga tähendab avalikule naisele juba vanadust. 
Liiderlik elu ei toonud talle rohkem sisse kui varem tikkimistöö, iga juurdetuleva kortsu 
pealt kahanes sissetulek ühe eküü võrra. Tuli jälle karm talv, puid oli harva koldes, samuti 
tainast leivaastjas. Ta ei saanud enam tööd teha, sest liiderlikuks muutudes oli ta ka laisaks 
läinud, ja laisaks minnes oli ta veel himuramaks muutunud. Nii vähemalt seletab Saint- 
Remy preester, miks niisugused naised vanas põlves rohkem külma ja nälga kannatavad 
kui teised. 

«Jajah,» tähendas Gervaise, «aga mustlased?» 

«Kannata nüüd natuke, Gervaise!» ütles Oudarde, kes nii kärsitu polnud. «Mis jääks 
lõppu, kui juba alguses kõik ära jutustada? Palun jätkake, Mahiette. Vaene Chantefleurie!» 

Mahiette jätkas. 

«Ta oli väga kurb, väga õnnetu ja pisarad aina kurnasid 


"Laul õites (prants. k.). 
! Maarjalill (prants. k.). 
'2 Kirikakar (prants. k.). 


203 

teda. Kuid oma häbis, alpuses ja mahajäetuses paistis talle, nagu oleks ta siis vähem 
häbistatud, vähem alp ja vähem mahajäetud, kui tal siin maailmas oleks miski või keegi, 
keda tema võiks armastada ja kes teda võiks armastada. Tal oli vaja last, sest ainult süütu 
laps võis teda armastada. Sellele arusaamisele oli ta jõudnud pärast seda, kui ta oli katsunud 
armastada üht varast, ainust meest, kes teda veel võis tahta; kuid peagi leidis ta, et isegi 
varas teda põlgab. Niisuguste naiste süda vajab kas armukest või last, muidu on nad väga 
õnnetud. Ettalle polnud antud armukest, igatses ta lapse järele, ja et ta kogu aeg 
jumalakartlik oli olnud, siis pöördus ta palves alati selle pärast helde jumala poole. Jumal 
halastaski ta peale ja kinkis talle.väikese tütre. Mis sellest rääkida, kui rõõmus ta oli: see oli 
otse pisarate, kallistuste ja suudluste torm. Ta imetas ise oma last, tegi oma ainsast vaibast 
talle mähkmed, ei tundnud enam külma ega nälga. Ta muutus seetõttu uuesti ilusaks. 
Vananev tüdruk muutus nooreks emaks. Uuenesid armastussidemed, mehed tulid jälle 
Chante-fleurie'd külastama, ta leidis uuesti oma kauba tarvitajaid ja kõigest sellest 
paturahast hankis ta mähkmeid, tanukesi, põllekesi, pitsist jakikesi ja atlassmütsikesi, ilma et 
oleks kunagi mõelnud enesele kas või vaipagi osta. Eustache'i-isand, olen juba öelnud, et ei 
tohi kakku süüa! Sel väikesel Agnesil — nii oli lapse nimi, ristinimi, sest juba ammu oli 
Chantefleurie oma perekonnanime kaotanud —, sel väikesel oli rohkem linte ja igasuguseid 
tikandeid kui Dauphine dofiinil! Teiste seas oli tal üks paar väikesi nii ilusaid sussikesi, 
nagu neid kindlasti isegi mitte Louis XI-1 polnud! Need oli ema talle ise õmmelnud ja 
tikkinud, ta oli neisse pannud kogu oma tikkimisoskuse ja neid kaunistanud nagu püha 
Neitsi ja Oks. Need olid kahtlemata kõige pisemad sussid, mis kunagi nähtud. Nad polnud 
minu pöidlast pikemad ja raske oli uskuda, et nad lapsele jalga lähevad, kui ma seda ise 
poleks näinud. Tõesti, ta jalad olid nii imetillukesed, nii ilusad, nii roosad, roosamad veel 
kui susside siid! Kui teil kord lapsed on, Oudarde, küll te siis näete, et pole midagi ilusamat, 
kui need tillukesed jalakesed ja käekesed.» 

«Ma muud ei igatsegi,» ütles Oudarde ohates. «Kuid ma pean ootama, kuni ka härra 
Andry Musnier seda soovib.» 

«Muide,» jätkas Mahiette, «Paguette'i lapsel polnud ainult jalad ilusad. Ma nägin teda, kui 
ta alles neljakuine oli; noh, oli päris inglike! Silmad suured, suuremad kui suuke, ja juuksed 
nii tumedad, peened ja lokkis. Kuueteistkümneaastasena oleks ta uhke brünett olnud. Ta 
ema hakkas teda iga päevaga ikka pöörasemalt . armastama. Ta kallistas, suudles, kõditas, 
pesi, ehtis teda ja külvas teda suudlustega üle! Ta kaotas päriselt pea, ta tänas lapse eest 
jumalat. Kuidas ta küll neist roosadest jalakestest vaimustatud oli! Küll imetles ta neid 
lõpmatult ja sattus nende pärast joovastusse! Ta ei saanud oma huuli nende küljest lahti ega 
suutnud oma rõõmu taltsutada, et nad nii pisikesed on. Ta pani nad väikestesse sussidesse, 
võttis jälle paljaks, imetles neid, jumaldas neid, vaatles neid päev otsa, hardus, kui nägi, 
kuidas nad voodis kõndida püüdsid. Ta oleks meeleldi kogu eluaja põlvili olnud ainult 
selleks, et neid jalakesi nagu Jeesus-lapse omi kängitseda ja jälle lahti võtta.» 

«Jutt on ilus ja hea,» ütles Gervaise poolkõvasti, «aga kuhu selles kõiges mustlased jäid?» 

«Kohe,» vastas Mahiette. «Kord tulid Reims'i mingid kummalised ratsamehed. Need olid 
kerjused ja hulgused, kes mööda maad oma hertsogi ja krahvide juhtimisel ringi rändasid. 
Nad olid tõmmud, säbrus juustega, kõrvades hõberõngad. Naised olid veel inetumad kui 
mehed. Nad olid veel tõmmumate nägudega ja need polnud kunagi kaetud, neil olid seljas 
viletsad riidehilbud, vanad räbalaist kootud rätikud õlgadele visatud, juuksed peas nagu 


hobusesabad. Nende jalus koperdavad lapsed oleksid võinud ahvidelegi hirmu peale ajada! 
Otsekui jõuk kirikuvande alla panduid. Kõik see kupatus tuli Reims'i otse Alam-Egiptusešt 
Poola kaudu. Paavst oli neid pihile võtnud, nagu räägiti, ja neid patukahetsuseks määranud 
seitse aastat järjepannu mööda ilma rändama, ilma et nad voodis tohiksid magada. 
Sellepärast °H nende nimeks ka «patukahetsejad» ja nad haisesid. Arvatavasti olid nad 
varem saratseenid, sellepärast uskusid nad ka Jupiterisse ja nõudsid kümme Tours'i 

naela kõigilt ülempiiskoppidelt, piiskoppidelt ja saua ning mitrat kandvailt abtidelt. Üks 
paavsti bulla olevat nõnda määranud. Reims'i tulid nad ennustama Alžeeria kuninga ja Saksa 
keisri nimel. Nagu te ise arvata võite, keelati neile linna tulek. Selle peale olid nad lahkesti 
nõus oma laagri Braine'i värava taha nõlvakule üles lööma, sinna, kus vanade 
kriidikaevanduste kõrval veski asub. Kogu Reims käis neid seal silmitsemas. Nad vaatasid 
kätt ja kuulutasid igaühele imepärast tulevikku ette. Nad võisid isegi Juudasele ennustada, et 
ta kord paavstiks saab. Siis aga hakkasid nende kohta hirmsad jutud käima, et nad varastavat 
lapsi, lõikavat läbi raha-kukruid ja söövat inimese liha. Targemad ütlesid ruma-laile: «Ärge 
minge sinna!», aga läksid ise siiski, salamahti. Ärevus oli suur. Nad rääkisid asju, mis isegi 
kardinali oleks kohutanud. Emad olid suures vaimustuses oma lastest, kelle käejoontelt 
mustlased välja lugesid igasuguseid imesid, mis sinna pagana ja türgi keeli olid kirjutatud, 
ühe laps oli tulevane keiser, teise oma paavst, kolmanda oma väepealik. Vaest 
Chantefleurie'd piinas uudishimu; ta tahtis ka teada saada, mis tema oma on ja kas ta ilus 
väike Agnes kord ei saa Armeenia keisri-prouaks või mõneks muuks. Ta viis ta mustlaste 
juurde. Need hakkasid last imetlema, kallistama oma mustade suudega suudlema, ta väikesi 
käsi imetlema ja seda kõike paraku ema suureks rõõmuks! Kõige suuremat rõõmu aga 
tundsid nad ta ilusaist jalgadest ja sussi-kestest. Laps polnud veel aastatki vana. Ta pudistas 
juba sõnu, naeris laia naeru emale otsa vaadates, oli priske trullakas ning meenutas oma 
hurmavate liigutustega inglikest. Ta tundis suurt hirmu mustlaste ees ja hakkas nutma. Kuid 
ema suudles teda tugevasti ja läks minema, vaimustatud tulevikust, mida ennustajad Agne- 
sile olid ette kuulutanud. Ta saavat kaunitariks, kehastatud vooruseks, kuningannaks. 
Paguette läks tagasi oma katusekambrisse Raske Vaeva tänavas, olles uhke, et viis koju 
kuninganna. Teisel päeval kasutas ta silmapilku, kus laps ta voodis veel magas (ta magas 
ikka temaga koos), jättis ukse tasakesi poikvile ja jooksis naabrinaise juurde Sechesserie 
tänavasse jutustama, kuidas tema Agnesi kord Inglise kuninga ja Etioopia 

206 

ülemhertsogi lauas teenitakse ja veel sada muud imet. Tagasi tulles polnud trepil ühtki 
häält kuulda ja ta ütles: «Tore, laps magab veel.» Kuid uks oli rohkem avatud kui ennem. 
Vaeseke astus tuppa, jooksis voodi juurde... Last polnud enam, ase oli tühi. Lapsest polnud 
jälgegi, peale ühe ilusa väikese sussi. Ta tormas toast välja, jooksis trepist alla ja hakkas 
oma pead vastu seina taguma, karjudes: «Mu laps! Kus on mu laps? Kes on mu lapse ära 
viinud?» Tänav oli tühi, maja seisis teistest eemal; keegi ei teadnud midagi öelda. Ta ruttas 
läbi linna, ajas jälgi kõigis tänavais, jooksis kogu päeva sinna-tänna pöörasena, meeleheites, 
hirmsana, nuhkides uste ja akende juures nagu metsloom, kes oma pojad on kaotanud. Ta 
hingeldas, juuksed sassis, nägu hirmust kole, silmis pisaraid kuivatav tuli. Ta peatas mööda- 
minejaid ja kisendas: «Mu tütreke! Mu tütreke! Mu ilus väike tütreke! Kes mulle tütre tagasi 
toob, sellele hakkan ma orjaks, ta koera orjaks, ta võib mu südame seest ära süüa, kui ta 
tahab!» Ta kohtas Saint-Remy preestrit ja ütles talle: «Preestrihärra, tooge tagasi mu laps ja 
ma olen valmis oma küüntega maad kaevama!» See oli südantlõhestav pilt, Oudarde! Ma 


nägin, et isegi niisugune kalgi südamega mees nagu meister Ponce Lacabre, see prokurör, 
nuttis. Ah, vaene ema! õhtul läks ta tagasi koju. Ta äraoleku ajal oli üks naaber näinud kaht 
must-lasnaist salamahti trepist üles minevat, mingi pakk süles, siis, pannud ukse uuesti 
kinni, jälle alla tulevat, ja kiiresti põgenevat. Pärast nende äraminekut kuuldi Paguette'i 
toast lapse nuttu. Ema hakkas rõõmsalt naerma, ruttas trepist üles, nagu oleksid tal tiivad, 
lõi ukse lahti ja tormas tuppa ... Oh, kole, Oudarde! Ta väikese armsa priske ja punapõskse 
Agnesi, selle jumala kingituse asemel roomas kiunudes põrandal väike, kole, ühesilmne, 
küürakas, inetu.. koletis. Ehmunult kattis Paguette oma silmad. «Oh, kas tõesti nõiad mu 
tütre sääraseks jäledaks elukaks moondasid?» ütles ta. Kiiresti viidi väike lämpjalg ära. Ta 
oleks Paguette'i hulluks teinud. See oli mõne kuradile andunud mustlanna lapsevärdjas. Ta 
võis aastat neli vana olla ja ta kõneles keelt, mis inimese keele moodi polnud: need olid või- 
matud sõnad. Chantefleurie langes maha ja haaras pihku 

väikese sussi, see oli kõik, mis talle oli jäänud kõigest, mida ta oli armastanud. Nii jäi ta 
kaua liikumatult, sõnatult, hingetult lamama ja arvati juba, et ta on surnud. Äkki võpatas ta 
kõigest kehast, kattis kalli eseme pööraste suudlustega ja puhkes nuuksuma, nagu oleks tal 
süda lõhkenud. Uskuge mind, meie kõik nutsime. Ta hüüdis: «Oh, mu väike tütar, mu ilus 
väike tütreke, kus sa oled?» Ja see võis hinge seest võtta. Ma hakkan nüüdki veel nutma, 
kui sellele mõtlen. Meie lapsed on ju ikkagi liha meie lihast. Mu vaene Eustache! Sa oled nii 
ilus, kulla poiss! Kui te teaksite, kui armas ta on! Eile ütles ta mulle: «Ma tahan soldatiks 
saada!» Oo, mu Eustache, äkki oled ka sina mul kadunud! Chantefleurie tõusis äkki üles ja 
hakkas mööda Reimsi tänavaid ringi jooksma, karjudes: «Mustlaste laagrisse! Mustlaste 
laagrisse! Seersandid, nõidu põletama!» Kuid mustlased olid läinud. Oli pime öö. Oli 
võimatu neid jälgida. Teisel päeval leiti Gueux' ja Tilley vaheliselt nõmmelt, kaks 
penikoormat Reimsist eemal, suure lõkke ase, mõned Paguette'i lapse lindid, mõned 
veretilgad ja kitsesõnni-kut. Oli just öö vastu laupäeva. Küllap mustlased pidasid seal 
nõmmel Peltsebuli seltsis oma sabatit ja panid lapse nahka, nagu muhameedlaste pool 
kombeks. Kui Chantefleurie neist hirmsatest asjadest kuulis, ei hakanud ta nutma, 
vaid liigutas ainult huuli, nagu oleks ta tahtnud kõnelda, kuid ei saanud. Järgmisel päeval 
olid ta juuksed hallid. Ja kolmandal päeval oli ta kadunud.» 

«Tõesti kole lugu,» ütles Oudarde, «see võtaks isegi burgundlasel vee silma!» * 

«Ma ei imesta nüüd sugugi,» lisas Gervaise, «et teil mustlastehirm nõnda veres on!» 

«Ja tegite väga targasti,» sõnas Oudarde, «kui te oma Eustache'iga äsja minema lidusite, 
sest need siin on ka mustlased, Poolamaalt.» 

«Ei,» vastas Gervaise, «nad olevat Hispaaniast või Katalooniast.» 

«Katalooniast? Väga võimalik,» vastas Oudarde, «Poloonia, Kataloonia, Valloonia, ma 
segan ikka need kolm maad ära. Kindel on igatahes, et nad mustlased on.» 

«Ja hambad on neil kindlasti küllalt pikad, et väikesi lapsi süüa, selles pole kahtlust,» lisas 
Gervaise. «Pole ime, kui ka Smeralda vahel huuli mossitades natuke lap-seliha maitseb. Ta 
valgel kitsel on ka väga kavalad kombed, muidugi on selle taga midagi kahtlast.» 

Mahiette sammus vaikides edasi. Ta oli süvenenud mõtisklusse, mis ta kurbliku jutustuse 
loomulikuks jätkuks oli ja mis alles siis võis lõppeda, kui vapustuselai-ned südame 
salajasema sopini jõuavad. Gervaise küsis temalt: 

«Kas siis ei saadudki teada, mis Chantefleurie'st sai?» 


Mahiette ei vastanud. Gervaise kordas oma küsimust tema kätt raputades ja teda nimepidi 
hüüdes. Mahiette näis oma mõtteist ärkavat. 

«Mis Chantefleurie'st sai?» kordas ta mehaaniliselt äsja kuuldud sõnu, pingutas ennast, et 
nende sõnade tähendusse tungida, ja vastas: 

«Ah, seda ei tea keegi.» 

Pärast väikest vaheaega lisas ta: 

«ühed ütlevad teda näinud olevat, kui ta Reimsist videvikus Flechembault' värava kaudu 
välja läks; teised jälle, et puhte ajal lahkunud ta Base vana värava kaudu. Uks vaene mees 
leidis ta kuldristi laadaplatsi kiviristil rippumas. See oli seesama ehe, mis teda kuuekümne 
esimesel aastal hukka saatis, ta esimese armukese, vikont de Cormantreuil' kink. Paguette ei 
tahtnud kuidagi sellest loobuda, nii hädas kui ta vahel ka oli. Ta rippus selle nagu oma elu 
küljes. Kui me aga kuulsime, et ta selle risti kaelast oli võtnud, arvasime kõik, et ta on 
surnud. Ometi mõned Cabaret-des-Vautes'i inimesed räägivad, et olevat teda näinud, kui ta 
teel Pariisi poole paljajalu mööda kiviteed sammunud. Kuid siis oleks ta pidanud Vesle'i 
väravast välja minema. Kõik see ei klapi hästi. Ehk õigemini öelda, ma arvan, et ta tõepoo- 
lest Vesle'i väravast välja läks ja nimelt teise maailma.» 

«Ma ei saa teist aru,» ütles Gervaise. 

«Vesle,» vastas Mahiette kurvalt muiates, «on jõgi.» 

«Vaene Chantefleurie,» ütles Oudarde võpatades, «tähendab uppunud!» 

«Uppunud!» vastas Mahiette. «Kas oleks vana Guy-bertaut võinud mõelda, kui ta lauldes 
pärivett oma paa- 

diga Tingueux' silla alt läbi läks, et tuleb kord aeg, kus ka tema kallis pisike Paguette siit 
silla alt läbi läheb, aga ilma laulu ja paadita.» 

«Aga ta sussike?» päris Gervaise. 

«Kadus ühes emaga,» vastas Mahiette. 

«Vaene väike sussike!» hüüdis Oudarde. 

Oudarde, see tüse ja tundeline naine oli valmis leppima sellegagi, et sai Mahiette'iga koos 
õhata. Aga Gervaise, kelle uudishimu oli suurem, polnud veel oma küsimusi lõpetanud. 

«Aga peletis?» ütles ta äkki Mahiette'ile. 

«Mis peletis?» küsis see. 

«Aga see väike mustlaspeletis, keda mustlasnaised Chantefleurie'le tütre asemele jätsid? 
Mis te temaga peale hakkasite? Loodetavasti uputasite ka tema ära?» 

«Ei uputanud,» vastas Mahiette. 

«Kuidas! Põletasite ära? Oligi ehk õigem selle nõia-lapsega.» 

«Ei seda ega teist, Gervaise. Ülempiiskopihärra tundis huvi mustlaspoisi vastu, luges ta 
kohal palveid, ajas tast kuradi hoolikalt välja, õnnistas teda ja saatis ta Pariisi, et ta seal 
Jumalaema kiriku juures leidlaste sõime pandaks.» 

«Ah, need piiskopid!» pahandas Gervaise. «Oma suurest tarkusest teevad nad kõik teisiti. 
Mõelge, Oudarde, kus on ka aru panna kurat leitud laste sõime! Muidugi oli see väike 
peletis kurat ise. Noh ja siis, Mahiette, mis temaga Pariisis peale hakati? Arvan, et ükski 
helde inimene temast midagi teada ei tahtnud.» 

«Ma ei tea,» vastas reimslanna. «Just tol ajal ostis mu mees abinotari koha Berus, kaks 
penikoormat linnast, ja kogu see lugu meid enam ei huvitanud; olgu veel öeldud, et Beru ja 
Reimsi vahel on kaks Cernay mäeküngast, nii et Reimsi katedraali kellatorn sinna ära ei 
paista.» 


Nõndaviisi kõneldes jõudsid kolm auväärt kodaniku-naist Greve'i platsile. Jututuhinas olid 
nad peatamata mööda läinud Roland'i torni avalikust palveraamatust ja astusid nüüd, ilma et 
ise tähele oleksid pannud, häbiposti poole, mille ümber rahvahulk iga silmapilguga 

kasvas. Vaatepilt, mis nüüd kõigi pilkusid kütkestas, oleks kindlasti ka meie naistel 
täielikult lasknud ära unustada Rotiaugu ja kavatsuse seal peatuda, kui paks kuueaastane 
Eustache, keda Mahiette oma käe kõrval vedas, äkki neile seda meelde poleks tuletanud. 

«Ema,» ütles ta, nagu oleks ta vaistlikult tajunud, et Rotiauk on juba selja taha jäänud, 
«kas ma nüüd tohin kakku süüa?» 

Oleks Eustache kavalam olnud, see tähendab mitte nii maias, siis oleks ta oodanud, kuni 
nad oleksid jõudnud Ülikoolilinna, meister Andry Musnier' majani Madame-la-Valence'i 
tänavas. Siis oleks Rotiaugu ja kaku vahel olnud juba mõlemad Seine'i harud ning viis 
Vanalinna silda ja siis oleks ta võinud aralt küsida: «Ema, kas ma nüüd tohin kakku süüa?» 

Praegu aga polnud veel õige aeg ja Eustache'i küsimus tuletas MahietteMle kõik meelde. 

«Ah jah, me oleme patukahetseja kongi hoopis unustanud!» hüüdis ta. «Näidake mulle siis 
oma Rotiauku, annan selle kaku sinna ära.» 

«Kohe!» ütles Oudarde. «See oleks heategu.» 

See oli kriips läbi Eustache'i arvest. 

«Kuule, see on minu kakk!» ütles ta, nühkides kord üht, kord teist kõrva õla vastu, mis 
säärasel juhul on suurima tusa tunnuseks. 

Kolm naist läksid tuldud teed tagasi. Roland'i torni ligidale jõudes ütles Oudarde teistele: 
«Meie ei tohi kõik kolm korraga kongi vaadata, patukahetseja võib ära hirmuda. Tehke, 
nagu loeksite mõlemad palveraamatust «Dominus» * mina aga heidan selle vahe sees pilgu 
aknaaugust sisse. Patukahetseja tunneb mind vähekene. Ma annan teile siis teada, kunas teie 

tulla võite.» 

Ta läks üksinda aknaaugu juurde. Vaevalt oli ta pilk sinna sisse tunginud, kui ta näkku 
ilmus sügav kaastundmus. Ta rõõmus ja avameelne pale muutis järsult värvi ja ilmet, 
otsekui oleks ta päikesekiirte alt sattunud kuukiirte alla. Ta silmad niiskusid, suu tõmbus 
virilaks, nagu oleks ta nutta tahtnud. Ta pani sõrme huultele ja andis Mahiette'ile mõista, et 
ta lähemale astuks. 

Mahiette lähenes erutatuna, vaikides ja kikivarvul, nagu surija voodile. 

Kui naised paigale tardunult ja hinge kinni pidades võretatud aknaavast Rotiaugu 
sisemusse vaatasid, avanes nende silmade ees kurb vaatepilt. 

Kong oli kitsas ja madal, gooti võlviga, seestpoolt väga sarnane piiskopi suure mitra 
õõnsusega. Nurgas paljal kivitahvlil, mis põrandaks oli, istus või pigemini kükitas üks naine. 
Ta lõug toetus põlvedele, mida ristatud käed kõvasti vastu rinda surusid. Nõnda ennast kerra 
kerinud, paistis see olend, keda pruun kotiriie laiade voltidena üleni kattis ja kelle pikad 
hallid juuksed üle näo alla jalgadeni langesid, esimesel pilgul kongi hämaras nurgas mingi 
veidra, vaevalt, eralduva tumeda koguna, mingi musta kolmnurgana, mida läbi aknaava 
tulev valgusekiir järsult pooleks lõikas, millest üks pool oli tume ja teine valgustatud. See oli 
valgusest ja varjudest koosnev tont, nagu neid näeb unenägudes või Goya kummalises 
loomingus kahvatutena, liikumatutena, pahaendelistena, kuskil haual kükitavatena või 
vangla trellide vastu toetuvatena. See polnud naine ega mees, see polnud elav olend, tal 
polnud kindlat vormi: see oli mingi kuju, nägemus, milles reaalsus põimub ühte fantastikaga 
nagu päispäev pimedusega. Vaevalt võis ta maani ulatuvate juuste varjust märgata ta kõhna 


ja ranget profiili, vaevalt paistsid riiete alt palja jala varbad, mis jääkülmal kivipõrandal 
konksu olid kiskunud. Inimese kuju, mida selle nukra katte all vaevu aimata võis, pani 
värisema. 

Sellele kujule, kes näis kivisesse pinda sisse kasvanud olevat, paistis võõras olevat 
liikumine, mõtlemine ja hingamine. Lamades hõredas takuses kotiriides, pealegi 
jaanuarikuul, paljal graniitpõrandal selles hämaras koldeta kongis, mille längus õhuava 
väljast ainult põh-jatuult sisse laskis, mitte iialgi aga päikest, ei paistnud ta kannatusi 
tundvat ega üldse midagi tundvat. Ta oli nagu ta kongki muutunud kiviks ja nüüd keset talve 
jäätükiks. Ta käed olid kokku pandud, silmad tardunud. Esimesel pilgul võis teda pidada 
vaimuks, hoolsamalt silmitsedes raidkujuks. 

Ometi avanesid aeg-ajalt ta sinised huuled hingamiseks 

ja värisesid, aga nii elutult ja mehaaniliselt kui lehed, mida tuul laiali puhub. 

Vahel vilksatas ta süngetes silmades sõnulseletamatult sügav, kurb, vääramatu pilk, mis 
vahetpidamata oli pööratud kuhugi kongi nurka, mida väljast näha polnud, pilk, mis selle 
kannatava hinge tumedad mõtted nagu tervenisti mingile salapärasele esemele oleks 
koondanud. 

Niisugune oli see olend, keda ta eluaseme järgi kutsuti «vangiks», riiete järgi aga 
«patukahetsejaks». 

Kõik kolm naist — Mahiette'i ja Oudarde'i juurde oli tulnud ka Gervaise — vahtisid läbi 
aknaaugu. Nende pead tegid vangikongi veelgi pimedamaks, kuid õnnetu, kellelt nad sellega 
valgusenatukese riisusid, ei teinud neist väljagi. 

«Ärme teda eksitame,» ütles Oudarde tasa. «Ta palvetab hardalt.» 

Samal ajal silmitses Mahiette järjest kasvava ärevusega seda kõhetut, närbunud, sagris 
juustega pead ja ta silmad valgusid vett täis. «Küll oleks imelik...!» sosistas ta. 

Oma pead läbi õhuava trellide pistes läks tal korda pilku heita nurka, kuhu õnnetu vangi 
pilk oli kiindunud. 

Kui Mahiette pea tagasi tõmbas, oli ta nägu pisaraist märg. 

«Kuidas seda naist kutsutakse?» küsis ta Oudarde'ilt. Oudarde vastas: 

«Me nimetame teda õde Gudule'iks.» 

«Ja mina,» vastas Mahiette, «mina nimetan teda Paguette-la-Chantefleurie'ks.» 

Siis pani ta sõrme suule ja soovitas kohkunud Oudar-de'il pea aknaavasse pista ja sisse 
vaadata. 

Oudarde vaataski ja nägi nurgas, kuhu vangi pilk sünges vaimustuses üksisilmi sihtis, 
väikest roosast siidist sussikest, mis rikkalikult kuld- ja hõbelitrikestega välja oli õmmeldud. 

Pärast Oudarde'i vaatas ka Gervaise kongi nurka, ja kõik kolm hakkasid õnnetut ema 
nähes nutma. 

Kuid nende pilgud ega nende pisarad ei eksitanud kongisolijat. Selle käed jäid kokku, 
huuled sõnatuks, silmad ühte kohta sihituks. Kes kogu seda lugu teadis, sellel võis süda 
lõhkeda, nähes, kuidas seda sussi vaadati. 

Ükski kolmest polnud veel ainustki sõna poetanud, nad ei julgenud kõnelda, isegi mitte 
sosistada. Suur vaikus, suur kannatus, suur unustus, kuhu kõik oli kadunud peale väikese 
sussikese, jättis mulje, nagu seisaksid nad lihavõtte- või jõulupüha altari ees. Nad vaikisid 
hardumuses ja olid valmis põlvitama. Neile tundus, nagu oleksid nad vaiksel nädalal 
kirikusse astunud. 


Lõpuks katsus Gervaise, kolmest kõige uudishimulikuni, järelikult ka kõige vähem 
tundlik, vangi kõnetada: «õde! Õde Gudule!» 

Ta hõikas teda mitu korda ja järjest kõvemini. Kongi-suletu ei liigatanudki: ei ühtki sõna 
ega pilku, ainustki ohet ega elumärki. 

Oudarde hüüdis omakorda mahedama ja armsama häälega: «Õde, õde! Püha Gudule!» 
Sama vaikus, sama liikumatus. 

«Imelik naine!» hüüdis Gervaise. «Ta ei kõssaks ka siis, kui suurtükipauku kuuleks.» 

«Võib-olla ta on kurt,» ütles Oudarde. «Võib-olla pime,» lisas Gervaise. «Võib-olla 
surnud,» arvas Mahiette. Kui selles liikumatus, uinunud, letargilises kehas hing veel sees oli, 
siis oli see igatahes niivõrd kaugele taandunud, peitu läinud niisugustesse sügavustesse, 
et välise maailma aistingud sinna ei ulatunud. 

«Kakk tuleks talle aknalauale jätta,» arvas Oudarde. «Aga sealt näppab mõni poiss selle 
ära. Kuidas teda küll äratada?» 

Eustache, kelle tähelepanu kogu aeg enesele oli tõmmanud väike möödaminev vanker, 
mida vedas suur koer, märkas äkki, et ta kolm saatjat aknaavast midagi vahivad. Ja teda 
haaras uudishimu. Ta ronis kiviposti otsa, tõusis kikivarvule, pistis oma suure punapõskse 
näo avausse ja hüüdis: «Ema, vaata, mis ma näen!» 

Seda värsket, heledat lapsehäält kuuldes võpatas sul-gunu. Terasvedru hoogsa ja äkilise 
liigutusega pööras ta oma pead, kaks pikka lahjat kätt lükkasid juuksesalgud otsaesiselt ja 
siis puuris ta lapsesse oma ehmunud silmad täis kibedust ja ahastust. See pilk oli kiire kui 
välkvalgus. 

«Oo mu jumal!» kisendas ta äkki, pead põlvede vahele 

peites. Kähisev hääl näis ta rinda rebestavat. «Ärge mulle vähemalt teiste omi näidake!» 

«Tere,» ütles laps tõsiselt. 

Võpatus oli vangi nagu ellu äratanud. Pikk värin jooksis üle kogu ta keha pealaest 
jalatallani, ta hambad lõgisesid, ta tõstis pea pisut kõrgemale ja ütles, küünarnukke vastu 
puusa ja jalapöidi käte vahele surudes, nagu neid soojendada tahtes: 

«Oh, kui külm!» 

«Vaeseke!» ütles Oudarde suurest haledusest, «kas toome teile veidi tuld?» Ta raputas 
eitavalt pead. 

«Hüva,» ütles Oudarde talle pudelikest küünitades, «sähke, siin on kaneeliviina, jooge, 
saate sooja!» 

Ta raputas uuesti pead, vaatas teravalt Oudarde'i otsa ja vastas: «Vett!» 

Oudarde jäi oma arvamisele. «Ei, õde, misjaoks vett talveajal. Te peate veidi veini võtma 
ja seda maisikakku peale sööma, mis me teie jaoks küpsetasime.» 

Vang lükkas kaku tagasi, mida Mahiette talle pakkus ja lausus: «Musta leiba.» 

«Kuulge,» ütles Cervaise, keda omapuhku kaastundmus oli haaranud ja kes võttis seljast 
oma villase jaki, «sähke see, ikka soojem kui teie oma. Võtke see endale ümber.» 

Kongisolija tõrkus ka jakki vastu võtmast, nagu t-a tagasi oli tõrjunud pudeli ja kaku ning 
vastas: «Jätkub kotiriidest.» 

«Te peaksite vähegi märgata laskma,» sõnas heasüdamlik Oudarde «et eile oli püha.» 

«Ma märkan seda,» vastas sulgunu, «juba kaks päeva pole mul kruusis enam vett.» 

Ja veidi vaikinud, lisas ta: 

«Pidupäeval unustatakse mind. Olgu. Miks inimesed Peaksid minule mõtlema, kui mina 
nendele ei mõtle? Kui söed on kustunud, on ka tuhk külm.» 


Ja otsekui väsinud nii pikast jutust laskis ta pea Põlvedele langeda. 

Lihtne ja helde südamega Oudarde sai viimastest sõnadest nõnda aru, nagu kaebaks ta 
külma üle, ja vastas talle naiivselt: 

«Kas ehk toome teile siiski pisut tuld?» 

«Tuld?» ütles kongisistuja imeliku rõhuga. «Kas viite seda natuke ka sellele vaesekesele, 
kes juba viisteist aastat mulla all on?» 

«Viige see laps ära!» hüüdis ta. «Mustlastüdruk läheb 

siit kohe mööda.» 

Siis langes ta silmili maha, ta otsaesine kolksatas vastu põrandat nagu kivi vastu kivi. 
Naised arvasid ta surnud olevat. Kuid pilk hiljem liigutas ta ennast ja nad nägid, kuidas ta 
ennast põlvedel ja küünarnukkidel nurka vedas, kus lamas väike sussike. Nad ei julgenud 
enam sinnapoole vaadata, nad ei näinud teda enam, küll aga kuulsid lõpmatuid suudlusi ja 
ohkeid südantlõhestavate kisenduste ja tumedate mütsude-vahel, nagu oleks ta peaga vastu 
seina tagunud. Siis aga pärast üht nii tugevat lööki, et kõik kolm jahmatasid, jäi sees kõik 
vakka. 

«Kas ta ennast vahest ära tappis?» hüüdis Gervaise ja võttis südame rindu, et pead 
aknaavast sisse pista. «Õde, õde Gudule!» 

«Õde Gudule!» kordas Oudarde. 

«Jumal hoidku, ta ei liiguta ennast enam!» ütles Gervaise. «Kas ta tõesti surnud on? 
Gudule! Gudule!» 

Mahtette, kel hing kurku kinni jäi, katsus enesest võitu saada. 

«Oodake,» ütles ta aknaava poole kummardudes ja hüüdis: «Paguette! Paguette-la- 
Chantefleurie!» 

Isegi laps, kes muretult hõõguvale süütenöörile puhub ja kellele pomm näkku plahvatab, ei 
või nõnda ehmatada kui Mahiette, kes nägi, milline mõju kongi hüütud sõnal Gudule'ile oli. 

Suletu hakkas kogu kehast värisema, ajas enese jalgadele ja hüppas aknaava poole. Ta 
silmad põlesid niisuguse leegiga, et kõik, Mahiette kui Oudarde, kolmas naine ja laps ära 
kohkusid ning jõekaldani taandusid. 

Samal ajal surus suletu oma võika näo vastu müüri-augu võret. 

«Ah,» karjus ta õudselt naerdes, «mustlasnaine kutsub mind!» 

ühtlasi paelus Gudule'i metsikut pilku see, mis ta nägi häbiposti juures. Ta nägu virildus 
õudusest, ta sirutas 

oma urkast kaks kondist kätt välja ja karjus korisedes: 

«Jälle sina, Egiptuse tütar! Sina hüüad mind, lasteva-ras! Ole sa neetud maa põhja, ole sa 
neetud, neetud, igavesti neetud!» 


IV. PISAR TILGA VEE EEST 


Need sõnad olid nii-öelda sidelüliks kahe paralleelse ja samaaegse stseeni vahel, mis 
toimusid eri kohtades: üks, mida kirjeldasime Rotiaugus, teine, mida hakkame kirjeldama 
häbiposti trepil. Esimese tunnistajateks olid kolm naist, kellega lugeja praegu tutvust tegi, 
teise pealtvaatajaks oli kogu rahvas, keda juba eespool nägime kokku valguvat Greve'i 
platsile, häbiposti ja võlla ümber. 

See, et neli seersanti juba hommiku kella üheksast saadik neljale häbiposti nurgale olid 
paigutatud, istutas rahvahulka lootuse mingisugust karistust näha, kui mitte poomist, siis 


vahest piitsutamist või kõrvalõika-mist, ühesõnaga ikkagi mingit lõbu. Rahvahulk oli nii 
kiiresti kasvanud, et seersandid, kellele tugevasti peale suruti, olid sunnitud enam kui üks 
kord rahvast suurte malakatega ja hobuste laudjatega «pressima», nagu siis öeldi. 

Avalike karistuste ootamisega harjunud rahvas ei avaldanud erilist kärsitust. Ta leppis 
sellega, et vaatles häbiposti, seda lihtsat ehitust, mis oli kümne jala kõrgune kivist kuup, 
seest õõnes. «Häbitrepi» konarlikud, tahumata maakivist astmed viisid üles platvormile, 
millel asus ühest tükist meisterdatud tammepuust horisontaalne ratas. Sellele rattale seoti 
süüdlane põlvili asendis, käed seljale väänatud. Puust telg, millega alumises ruumis võll 
liikuma pandi, pani käima ka horisontaalse ratta üleval platvormil, nii et süüdlase nägu igal 
pool platsil näha võis. Seda nimetati kurjategija «keerutamiseks». 

Nagu siit näha, ei pakkunud Greve'i platsi häbipost hoopiski seda lõbu pealtvaatajaile mis 
Keskturu häbpost. Ei olnud siin keerulist arhitektuuri ega monumentaalsust, ei katust 
raudristiga ega kaheksatahulist 

läbipaistvat tornikest, ei hapraid sambakesi, mis üleval katuse all laienesid akantuste ja 
lilledega kapiteelideks, ega kimääride ja moonutiste vormi vihmaveetorusid, ei puunikerdusi 
ega peeni sügavalt kivisse raiutud skulptuure. 

Siin tuli rahul olla nelja kivitükkidest laotud küljega ühes kahe liivakivist külgkaitsega ja 
selle kõrval viletsa, nigela, lihtsast kivist võllaga. 

Gooti arhitektuuri armastajaile oleks see vähe lõbu pakkunud. Tõsi küll, keegi ei tundnud 
ehituskunsti vastu vähem huvi kui need keskaja vahvad päevavargad ja häbiposti ilu või 
inetus jättis neid külmaks. 

Lõpuks jõudis siia ka vankripärasse kinni seotud süüdlane ise. Kui ta üles platvormile 
tõsteti ja kui teda kõigist platsi nurkadest nähti nööride ja rihmadega häbiposti ratta külge 
kinni seotuna, kostis üle platsi hämmastav huilgamine ühes naeru ja mõnitavate hõisetega. 
Tunti ära Ouasimodo. 

Jah, see oli tema. Saatuse teed olid tõesti imelikud! Nüüd oli ta häbipostis just samas 
paigas, kus teda päev varem oli juubeldades tervitatud ning narride paavstiks ja vürstiks 
valitud, kaaskonnaks Egiptuse hertsog, hulguste kuningas ja Galilea keiser. Uks on kindel: 
rahva seas polnud ühtki inimest, kellele see kokkusattumine kuidagi selgelt silmade ette 
oleks kerkinud. Ka süüalune ise ei mõelnud sellele. Gringoire oma filosoofiaga aga p. uudus 
siit. 

Peagi pani meie kõrgeaulise kuninga vannutatud trompetipuhuja Michel Noiret rahva 
vaikima ja kuulutas härra prevoo korralduse ja juhatuse järgi kohtuotsuse välja. Pärast seda 
tõmbus ta oma mundrimeestega vankri varju. 

Oma ükskõiksuses ei liigutanud Ouasimodo oimugi. Igasugune vastupanu oli tal võimatu 
asjaolu tõttu, mida kaelakohtu kantseleikeeles nimetati «köitmete sitkuseks ja kõvaduseks», 
mis tahab öelda, et rihmad ja köidikud talle nähtavasti ihusse lõikasid. Muide, see vangikoja 
galeeriorjade traditsioon on tänini väga kindlasti püsima jäänud. See säilib käsiraudade näol 
veel väga kindlalt meie haritud heasüdamliku ja inimliku rahva seas (kui sunnitöö ja giljotiin 
arvest välja jätta). 

Ouasimodo laskis ennast viia, tõugata, kanda, istuma panna, siduda ja väänata. Ta näolt 
võis lugeda ainult metsiku või totra inimese imestust. Kõik teadsid, et ta on kurt, nüüd aga 
võidi arvata, et ta on ka pime. 


Ta pandi põlvili sõõrikujulisele lauale. Ta laskis seda sündida. Siis kisti tal seljast kuub ja 
särk, nii et ta vööni paljaks jäi. Ta laskis ka seda sündida. Siis mähiti ta uude rihmade ja 
pannalde võrku. Ta laskis ennast siduda ja mähkida. Ainult aeg-ajalt nohises ta kõvasti, nagu 
vasikas, kelle pea üle lihuniku kaariku ääre alla ripub ja kõigub. 

«Loll,» ütles Jehan Frollo du Moulin oma sõbrale Robin Poussepainile (mõistagi olid need 
kaks skolaari süüalusele järgnenud), «ta pea jagab sama vähe kui karpi pistetud sitikal!» 

Metsik naer puhkes rahva seas, kui nähti Ouasimodo paljast küüru, ta kaamelirinda, ta 
muhklikke ja karvaseid õlgu. Selle lõbusa tuju ajal ronis platvormile jässakas ja jõhkra 
näoga mees, kelle kuuel oli linnavapi kujutis, ja asus süüaluse kõrvale. Ta nimi hakkas kohe 
pealtvaatajate hulgas ringi käima. See oli Pierrat Tor-terue, Chätelet' vannutatud 
piinameister. 

Kõigepealt pani ta platvormi nurgale musta liivakella, mille ülemine kapsel oli täis punast 
liiva, mis sealt alumisse kapslisse nirises; siis võttis ta endal seljast kahe-värvilise 
pealiskuue; ta paremas käes nähti pikkadest valgetest läikivatest sõlmilistest keeltest 
punutud metallist küünekestega peent piitsa. Vasaku käega kooris ta parema käe särgikäise 
hooletult kuni kaenlaauguni üles. 

Samal ajal kisas Jehan Frollo oma valvakat lokkis pead üle rahvahulga tõstes (selleks oli ta 
Robin Pous-sepaini õlgadele roninud): «Tulge vaatama, mu härrad ja daamid! Siin 
hakatakse praegu nüpeldama minu venna, Josasi ülemdiakoni kellalööjat meister Ouasimo- 
dot. See on näidis idamaa arhitektuurist: selg nagu kuppel, jalad nagu keerdunud sambad!» 

Rahvas lagistas naeru, eriti lapsed ja noored tüdrukud. 

Lõpuks põrutas piinameister jalaga. Ratas hakkas keerlema. Ouasimodo kõikus oma 
köitmetes. Ehmatus, 

mis äkki ta inetusse näkku ilmus, kõvendas veelgi naerulaginat. 

Kui Ouasimodo mügerik selg rattal tiiru tehes meister Pierrat' ette jõudis, tõstis see käe 
ning peened piud vihisesid nastikukimbuna teravalt läbi õhu ja langesid vihaselt õnnetu selja 
pihta. 

Ouasimodo võpatas, otsekui äkki virgudes. Nüüd hakkas ta mõistma. Ta viskles oma 
köitmeis; tugev jahmatuse- ja valukramp virildas ta nägu, aga ühtki ohet ei tulnud ta suust. 
Ainult pea ajas ta selga, pööras seda paremale ja vasakule, nagu härg, kui kiil teda kintsu 
pealt hammustab. 

Esimesele hoobile järgnes teine hoop, siis kolmas, neljas ja nii lõpmatult edasi. Ei 
seisatanud ratas ega lakanud hoopide sadu. 

Varsti hakkas verd tulema; seda nähti tuhande nirena küüraka tumedailt õlgadelt alla 
nirisevat ja peened piitsapiud pillasid seda läbi õhu vingudes tilkadena rahva sekka. 

Ouasimodo sai tagasi oma esialgse ükskõiksuse. Vähemalt näis see nõnda olevat. Esialgu 
oli ta hääletult ja ilma suurema välise pingutuseta oma köidikuid puruks tõmmata katsunud. 
Ta silmis nähti tulukest süttivat, nähti, kuidas ta lihased pingulduvad, liikmed vinna tõm- 
buvad ja rihmad ning sidemed järele venivad. See oli võimas, hirmuäratav, meeleheitlik 
pingutus, kuid prevo-tee vanad piinariistad pidasid vastu. Nad rägisesid küll, aga see oli ka 
kõik. Ouasimodo langes jõuetuna tagasi. Jahmatus ta näol andis maad sügava kibeduse ja 
võimetuse ilmele. Ta sulges oma ainsa silma, laskis pea rinnale langeda ja jäi vait nagu 
SUrNU. 

Pärast seda ei liigatanud ta enam. Miski ei suutnud teda sest tardumusest välja viia, ei ta 
veri, mis vahetpidamata voolas, ega hoobid, mis veel vihasemaks muutusid, ei piinameistri 


ägedus, kes oma karistamisest joobus, ega hirmsate piugude vihin, mis järjest lõikavamaks 
ja vinguvamaks muutus. 

Lõpuks sirutas üks musta riietatud Chätelet' ametnik, kes musta hobuse seljas karistuse 
algusest peale trepi kõrval ootas, musta kepikese liivakella poole. Piinameister 

lõpetas peksmise. Ratas jäi seisma. Ouasimodo silm avanes aegapidi. 

Piitsutus oli lõppenud. Kaks vannutatud piinameistri sulast pesid kannataja verised õlad 
puhtaks, määrisid neid mingi salviga, mis kõik haavad otsekohe kinni tõmbas, ja viskasid 
taile selga kollase riidetüki, mis missa-kuube meenutas. Samal ajal laskis Pierrat Torterue 
punased, verd täis imbunud piitsanöörid maa peale tühjaks tilkuda. 

Ouasimodo jaoks polnud veel kõik lõppenud. Tal jäi veel see tund häbipostis viibida, mida 
meister Florian Barbedienne nii arukalt härra Robert d'Estouteville'i kohtuotsusele juurde oli 
lisanud, — kõik see oli kõige suuremaks auks Jean de Cumene'i vanale sõnademängule, mis 
füsioloogiat psühholoogiaga ühendab: Surdus absurdus. ' 

Nii pöörati siis liivakell ümber ja küürakas jäeti ratta külge, et õigusemõistmine lõpuni 
kehtiks. 

Lihtrahvas, eriti keskajal, on ühiskonnas see, mis laps perekonnas. Kuni ta püsib oma 
esialgses teadmatuses, kõlbelise ja vaimse eestkostmise all, võib temast öelda nagu 
lapsestki: 


Ses eas ei tunta halastust. * 


Me nägime juba, et Ouasimodot kõik vihkasid, ja mitte just ilma põhjuseta. Vaevalt oli ses 
rahvakogus inimest, kel polnud põhjust või kes poleks arvanud endal põhjust olevat 
Jumalaema kiriku paha küüraka üle kaevata. Teda häbipostis nähes rõõmustasid kõik. Karm 
nuhtlus, mis teda tabas, ja haletsusväärne seisund, millesse teda jäeti, ei äratanud 
rahvahulgas kaugeltki kaastundmust, vaid koguni suurendas ta viha kahjurõõmu okkaga. 

Kui siis «avalik kuriteo jälitamine», nagu kandiliste mütsidega kohtunikud oma murrakus 
veel tänapäevalgi ütlevad, läbi oli, tuli järg kätte tuhande eraarve õiendamiseks. Nagu 
kohtusaalis, hakkasid ka nüüd naised kõige rohkem lärmi tegema. Igaüks kandis tema vastu 
vimma, 


1 Kurt on rumal (lad. k.). 

ühed ta tigeduse, teised ta inetuse pärast. Viimased olid 

ägedamad. 

«Va saatananägu!» ütles üks. 

«Luuavarrel ratsutaja!» kisas teine. 

«Paras traagiline lõust!» kiunus kolmas naine. «Kes sind veel narride paavstiks teeks, kui 
tänane päev eilseks muutuks!» 

«Hüva,» sõnas üks vanamoor. «Siin näeme ta lõusta häbipostis. Aga kunas näeme ta lõusta 
võllasambas?» 

«Millal sa, neetud kellamees, kord suure kellaga niisuguse võmmu kuklasse saad, et sa 
sada jalga maa sisse vaod?» 

«Ja sihuke kurat helistab veel angelust!» 

«Kurt! ükssilm! Küürakas! Peletis!» 


«Vaadaketa nägu, rasedad naised! Ükski rohi ei aita nii kergesti enneaegu maha saada!» 
Kaks skolaari, Jehan du Moulin ja Robin Poussepain, hakkasid kõigest kõrist laulma: 


Kus varga nupp, 
seal nöörijupp! 
Kus suliliit, 

seal tuleriit! 


Tuhandeid muid teotusi hakkas sadama kui rahet. Hurjutusi, sajatusi, irvitusi ja kive tuli 
igast küljest. 

Ouasimodo oli kurt, aga ta nägi kõike selgesti ja rahva viha avaldus samavõrra nägudel kui 
sõnades. Pealegi tegid kivihoobid irvituste mõtte igati selgeks. 

Algul hoidis ta end vaos. Aga vähehaaval lõdvenes ta kannatlikkus, mis piinameistri nuudi 
all kalgistunud oli, ja andis igale sääsepistele järele. Astuuria härg, kes pikadoori 
kallaletungimistest suurt väljagi ei tee, rae-vub kohe, kui koerad talle kallale tungivad või 
kui pistodad ta turja ärritavad. 

Esiti pööras Ouasimodo aeglaselt oma ähvardava pilgu rahva poole. Kuid kinniseotud, 
nagu ta oli, ei suutnud ta pilgud eemale peletada neid kärbseid, kes ta haavu sõid. Siis aga 
liigutas ta ennast köidikuis ja ta vihased raputused panid vana häbipostiratta laudadel 
praksuma. Mõnitused ja hurjutused said sellest aina hoogu. 

Nagu ketti pandud metsloom, kes ei jaksa oma kaela-köitmeid purustada, jäi õnnetu äkki 
vait. Ainult aeg-ajalt tõusis ta rinna sügavamast põhjast mõni raevukas ohe. Ta näos polnud 
mingit häbipuna. Ta elas liiga kaugel inimühiskonnast ja oli liiga ligidal looduse elule, et 
mõista häbi. Ja kas niisuguse inetuse juures üldse tuntakse häbi oma seisundist? Kuid vihast, 
vihkamisest, meeleheitest hakkas ta inetu nägu pikkamisi ikka enam pilve tõmbuma, ikka 
rohkem küllastuma elektriga, mis tuhandete valgetena kükloobi silmas viskles. 

Hetkeks see sünge pilv haihtus, kui üks preester hobu-eesli seljas rahva sekka ilmus. Kui 
vaene kannataja seda hobueeslit ja preestrit eemalt nägi, muutus ta nägu mahedamaks. Seda 
virildanud raev andis nüüd maad imelisele naeratusele, täis kirjeldamatut mahedust, hel- 
dimust ja õrnust. Mida ligemale preester jõudis, seda nähtavamaks, selgemaks ja 
kiirgavamaks see naeratus muutus. Õnnetu oleks nagu tervitusega oma päästjat vastu 
võtnud. Aga kui hobueesel häbipostile nii ligidale jõudis, et ratsutaja võis süüaluse ära 
tunda, lõi preester silmad maha, pöördus järsku ümber, andis hobuees-lile kannuseid. Paistis, 
et ta kiirustab vältima alandavaid palveid, ega taha sugugi, et üks vennike säärases olekus 
teda teretab ja ära tunneb. 

See preester oli ülemdiakon Claude Frollo. 

Pilv Ouasimodo näol tumenes veel enam. Vahel ilmus sinna küll ka naeratus, aga see oli 
täis kibedust, lootusetust, sügavat nukrust. 

Aeg kadus. Vähemalt poolteist tundi oli Ouasimodo juba seal püsinud vaevatuna, 
häbistatuna, teotatuna, peaaegu kividega surnuks pillutuna. 

Äkki raputas ta uuesti oma köidikuid ja nii meeleheitliku ägedusega, et kogu ehitus 
värises. Senise kangekaelse vaikimise asemel kostis ta kähisev ja metsik hääl, mis pigemini 
haukumist kui inimese häält meelde tuletas ja hurjutuste suminast üle käis: 

«Juua!» 


See hädakisa ei äratanud kaugeltki mitte kaastundmust, vaid hoopis tõstis lõbusat tuju 
treppi ümbritsevas tublis Pariisi lihtrahvas, kes summas koos tol ajal põrmugi vähem julm ja 
kalk polnud kui see hirmus kerjuste 

ning hulguste pesakond, millega lugeja juba tuttav on ja mis lihtsalt lihtrahva kõige alama 
kihi moodustab. Õnnetu ümber oli kuulda ainult irvitusi ta janu üle. Muidugi oli Ouasimodo 
sel silmapilgul pigem kentsakas ja jälk kui kaastundmust äratav: ta nägu oli purpurpunane ja 
märg, ta pilk hälbiv, suu vihast ja valust vahus, keel poolenisti väljas. Peab ütlema, kui selles 
rahvahulgas oleks leidunudki mõni heldesüdamlik mees või naine, kes oleks katsunud 
vaesele hädalisele klaasi vett tuua, siis olid häbiposti trepiastmed niivõrd seotud häbi ja 
alatusega, et juba üksnes sellest oleks jätkunud, et halastajat samaariameest tagasi tõrjuda. 

Mõne minuti järel laskis Ouasimodo meeleheitliku pilgu üle rahva käia ja hüüdis veelgi 
südantlõhestavama häälega: «Juua!» 

Kõik plahvatasid naerma. 

«Säh, joo!» karjus Robin Poussepain ja viskas talle näkku rentslis vedelnud käsna. «Säh, 
vastik kurt! Teen sulle välja!» 

Keegi naine virutas talle kiviga pähe: 

«Et sa meid öösel oma neetud kellaga enam üles ei ajaks!» 

«Noh, poju!» kriiskas üks jalutu ja püüdis teda oma karguga tabada. «Kas sa oma 
kirikutomnist meid ikka veel nõiduda mõtled?» 

«Säh, joo sellest topsist!» hüüdis üks mees ja lennutas talle katkise kruusi vastu rindu. 
«Läksid mu naisest ainult mööda, kui ta last kandis, ja kohe sündis tal kahe peaga laps!» 

«Ja minu kassil sündis kuue käpaga poeg!» kirus üks vanamoor ja viskas teda 
katusekiviga. 

«Juua!» hüüdis Ouasimodo hingeldades kolmat korda. 

Sel silmapilgul nägi ta, kuidas rahvas kahele poole astus. Rahva seast eraldus noor 
kentsakas riides tütarlaps. Teda saatis väike kullatud sarvedega kits ja tal oli käes 
käsitrumm. 

Ouasimodo silm hakkas kiirgama. See oli sama mustlastüdruk, keda ta eelmisel ööl oli 
katsunud röövida; nüüd aimas ta hämaralt, et ta selle kallaletungimise pärast karistust 
kannabki. See ei vastanud aga hoopiski 

tõele, sest karistust kandis ta ju ainult sellepärast, et ta niisama kurt oli kui ta 
kohtumõistjagi. Ta ei kahelnud sugugi, et mustlastüdruk tuleb siia, et talle kätte maksta ja 
hoope jagada nagu kõik teisedki. 

Ja tõepoolest, ta nägi teda kiiresti treppi mööda üles tulevat. Viha ja meelepaha nöörisid ta 
kurku. Ta oleks tahtnud häbiposti puruks lõhkuda, ja kui välk ta silmis surma oleks tuua 
suutnud, oleks ta mustlastüdruku pihuks ja põrmuks teinud, enne kui too üles sai ronida. 

Tüdruk ligines sõna lausumata kannatajale, kes tema eest asjata kõrvale tahtis rabelda, 
vabastas oma vöölt kõrvitsapudeli ja ulatas selle ettevaatlikult õnnetu kuivanud huultele. 

Silmas, mis seni oli kuiv ja punetas, nähti nüüd suurt pisarat, mis aegapidi mööda inetut ja 
meeleheitest krampunud nägu alla veeres. Võib-olla oli see esimene pisar, mida õnnetu elus 
kunagi oli valanud. 

Ta unustas hoopis, et ta juua tahtis. Mustlastüdruk ajas oma väikese suukese kärsitult 
mossi ja toetas naeratades pudelikaela vastu Ouasimodo suurte hammastega suud. 

Küürakas jõi pikkade sõõmudega. Teda kõrvetas janu. 


Kui ta lõpetas, ajas ta oma mustad huuled torru, küllap selleks, et suudelda ilusat kätt, mis 
teda nõnda oli aidanud. Kuid noor tütarlaps, kes vist polnud vabanenud umbusust ega 
unustanud vägivaldset kallaletungi läinud ööl, tõmbas käe tagasi, nagu laps, kes kardab, et 
loom teda hammustab. 

Vaene kurt saatis tema poole pilgu täis etteheidet ja kirjeldamatut kurbust. 

Oli igatahes liigutav pilt, kuidas see ilus, priske, puhas, veetlev, ühtlasi nõrk tütarlaps nii 
kaastundlikult appi tõttas sellele, kes oli otse viletsuse, inetuse ja tigeduse kehastus. 
Häbiposti juures- oli see vaatepilt otse meeltülendav. 

Isegi rahvas sattus sellest vaimustusse ja hakkas käsi plaksutama, kisades ja juubeldades 
rõõmust. 

Just sel silmapilgul märkas patukahetseja oma aknaavast mustlastüdrukut häbiposti 
platvormil ja saatis tema poole hirmsa needuse: «Ole sa neetud, Egiptuse tütar, ole sa 
neetud, ole sa neetud!» 

V. KAKULOO LÕPP 


Esmeralda kahvatas ja tuli platvormilt taarudes alla. Suletu hääl jälitas teda ikka veel: 

«Tule alla, tule maha, sa Egiptuse varganägu, küll sa kord sinna jälle üles pead ronima!» 

«Kongisolijal on omad tujud,» sosistati rahva hulgas, aga midagi muud ka ei lisatud. 
Sääraseid naisi kardeti, ja see kindlustas nende puutumatuse. Hoiduti kallale tungimast neile, 
kes ööd kui päevad aina palvetasid. 

Oli aeg käes Ouasimodot alla tuua. Ta vabastati köidikuist ja rahvas valgus laiali. 

Suure silla juures jäi Mahiette, kes oma kahe sõbrannaga koju läks, äkitselt seisma: 

«Aga Eustache! Kus on kakk?» 

«Ema,» vastas laps, «kui te kõnelesite selle naisega seal augus, tuli suur koer ja ahmas tüki 
mu kaku küljest. Siis sõin mina ka.» 

«Kuule, poiss!» ütles ema. «Sina sõid siis kõik ära?» 

«Ema, mitte mina, vaid koer. Ma küll ei lubanud, aga ta ei kuulanud. Ja siis sõin mina ka.» 

«Kole poiss,» ütles ema samaaegselt naerdes ja nurisedes. «Näete, Oudarde, ta sööb meil 
Charlerange'is terve kirsiaia üksinda tühjaks. Sellepärast ütleb ta vanaisa, et temast tuleb 
kord veel väepealik. Kui ma sind veel korra peaksin niisuguselt asjalt tabama, isand Eus- 
tache! Vaata mul vemmalt!» 


SEITSMES RAAMAT 


1. SELLEST, KUI OHTLIK ON OMA SALADUST KITSELE 
USALDADA 


Mitu nädalat oli mööda läinud. 

Olid esimesed märtsikuu päevad. Päike, mida du Bartas *, see perifraaside klassik ja isa, 
veel polnud suutnud nimetada «küünalde suurhertsogiks», paistis sellegipärast eredalt ja 
rõõmsalt. Oli üks neid kevade pehmeid ja ilusaid päevi, mida kogu platsidele ja bulvaritele 
tulnud Pariisi rahvas pühitseb otsekui pidupäeva. Neil heledatel, selgetel ja soojadel 


päevadel on olemas kindel kellaaeg, millal peaks Jumalaema kiriku portaali imetlema. See 
on silmapilk, kus juba loojenev päike katedraalile peaaegu näkku vaatab. Ta üha 
horisontaal-semaks muutuvad kiired kaovad aegapidi kirikuesiselt platsilt ja tõusevad 
mööda püstloodis fassaadi üles, kus nad tuhandeid nikerdusi lasevad varjust esile tulla, kuna 
suur keskrosett hõõgub nagu kükloobi silm, mis sepikoja tulesid kajastab. 

Oli just säärane tund. 

Vastu kõrget, loojangust punetavat katedraali, kirikulise platsi ja Kirikuesise tänava nurgal 
asuva rikka gooti maja kivist palkonil, mis maja ukse kohale ehitatud, hullas, naeris ja 
naljatas hulk ilusaid tütarlapsi. Loori pikkusest, mis pärleid täis lükitud peakatte ülemisest 
tipust alla kandadeni ulatas, tikitud pealissärgi Peenusest, mis nende õlgu kattis ja selleaegse 
moe järgi neitsilikult ilusa rinnakumeruse ülemise poole paljaks jättis, nende alusundrukute 
rikkusest, mis toredamad olid kui pealisriided (milline imepeen maitse!), Saasist, siidist, 
sametist, millega kõik välja oli ehitud, eriti aga valgeist kätest, mis tunnistust andsid nende 

jõudeelust ja laiskusest, võis neis neidudes kergesti ära tunda aadlisoost rikkaid pärijaid. Ja 
tõepoolest, need olid preili Fleur-de-Lys de Gondelaurier oma sõbrataride Diane de 
Christeuil', Amelotte de Montmischeli, Colombe de Gaillefontaine'i ja väikese 
Champechevrier'ga — kõik heast perekonnast neiud, kes nüüd kokku olid tulnud leskproua 
de Gondelaurier' juurde. Aprillikuul pidi Pariisi tulema härra de Beaujeu oma abikaasaga ja 
dofääni pruudile Marguerite'ile audaame valima, et siis Pikardiasse minna teda flaamlastelt 
vastu võtma. Ent kõik aadlikud kolmkümmend penikoormat ümberringi taotlesid seda au 
oma tütreile ning paljud neist olidki oma tütred juba Pariisi viinud või saatnud. Eespool mai- 
nitud preilid olid vanemate poolt usaldatud tagasihoidliku ja auväärt proua Aloise de 
Gondelaurier' hoole alla, kes oli endise kuninglike ammuküttide ülema lesk ja elas oma 
ainsa tütrega Pariisis oma majas vastu Jumalaema kirikut. 

Palkon, kus noored preilid istusid, viis toredasse tuppa, mille seinu kattis kollane flaami 
nahk, kuhu kuld-oksad olid sisse pressitud. Rööbiti jooksvad nikerdatud laetalad 
rõõmustasid silmi oma veidrate värviliste ja kullatud kaunistuste hulgaga. Nikerdatud 
kirstudel sillerdasid siin-seal säravad emailkaunistused; fajansist metsseapea kroonis 
suurepärast nõuderiiulit, mille kaheosaline jaotus vihjas sellele, et majaemand oli ühe 
kuningliku vapirüütli abikaasa või lesk. Tagaseinas, kõrge, üleni vappide ja kilpidega 
kaunistatud kamina kõrval istus punasest sametist toredas tugitoolis viiekümne viie aastane 
proua de Gondelaurier, kelle vanust võis lugeda mitte üksnes ta näost, vaid ka riietusest. 

Tema kõrval seisis küllaltki esinduslik, kuigi veidi edev ja keigarlik noormees, üks neid 
ilusaid poisse, kelle kohta kõik naised on ühel arvamisel, ehkki tõsised ja inimesetundjad 
mehed nende puhul õlgu kehitavad. Noorel aadlikul oli seljas kuninglike ammuküttide 
kapteni hiilgav munder, mis väga sarnanes Jupiteri kostüümiga, mida me juba selle jutu 
esimeses raamatus võisime imetleda, nii et ei tarvitse siin lugejat teistkordse kirjeldamisega 
enam piinata. Noored preilid istusid osalt sees, osalt palkonil, ühed 

Utrechti sametiga polsterdatud kandilistel toolidel, teised tammepuust järidel, mida ehtisid 
nikerdatud lilled ja figuurid. Igaühel oli süles otsake suurest nõelatikandist, mille kalla] nad 
kõik koos töötasid ja millest suur tükk maas põrandamatil lamas. 

Nad vestlesid isekeskis poolsosinal ja allasurutud nae-rukikerdustega, nagu see teisiti ei 
võigi olla noorte tütarlaste seltskonnas, kelle hulgas on ka noormees. Noormees, kelle 
sealviibimisest jätkus kogu naiseliku enesearmastuse ergutuseks, näis ise sellest väga vähe 


hoolivat, ja sellal kui noored preilid püüdsid üksteise võidu tema tähelepanu endale pöörata, 
näis ta ise kõige rohkem sellega ametis olevat, et seemisnahkse kindaga oma vöö pannalt 
läikima hõõruda. 

Aeg-ajalt lausus proua talle midagi tasase häälega, millele tema ka kuidagi kohmetu ja 
sunnitud viisakusega katsus vastata. Naeratustest, proua Aloise'i olekust ja liigutustest, 
silmaheitmistest oma tütre Fleur-de-Lysi poole sel ajal, kui ta ise tasakesi kapteniga kõneles, 
võis kergesti näha, et asi puutus kas noormehe ja Fleur-de-Lysi juba olnud kihlustesse või 
siis lähemal ajal eelseisvasse abiellunusse. Ohvitseri külmast tagasihoidlikkusest polnud 
raske näha, et vähemalt tema poolt ei võinud armastusest enam juttugi olla. Ta nägu väl- 
jendas piinlikkust ja igavust, millele meie nüüdsed garnisoni alamleitnandid nii hea nime on 
leidnud: «Milline koerakohustus!» 

Auväärt daam, kes oli oma tütre üle uhke nagu kunagi ema. ei märganud ohvitseri vähest 
vaimustust ja katsus tasakesi ta tähelepanu sellele juhtida, kui imetlusväärselt Fleur-de-Lys 
oskab nõela pista või niiti harutada. 

«Kuulge, kallis nõbu,» ütles ta ja tõmbas ohvitseri varrukast lähemale, et talle kõrva 
sosistada: «Vaadake ometi, kuidas ta töö kohale kummardub.» 

«Jah, tõesti,» vastas noormees ning langes jälle oma jäisesse hajameelsesse vaikimisse. 

Pilk hiljem tuli tal jälle kummarduda ja proua Aloise lausus: 

«Kas te kunagi olele näinud armastusväärsemat ja 'õbusamat nägu kui teie tulevasel? Kas 
saab keegi veel valgem ja blondim olla? Või ta käed? Kas need pole 

täius ise? Või ta kael? Kas sellel pole otse hurmavat luigekaela nõtkust? Vahel ma otse 
kadestan teid! Kui õnnelik te võite olla, et olete mees! Kardetav võrgutaja niisugune! Kas 
minu Fleur-de-Lys pole küllalt ilus, et teda jumaldada? Ja teie olete muidugi temasse 
lootusetult armunud?» 

«Muidugi,» vastas noormees hoopis millelegi muule mõeldes. 

«Kuid kõnelge ka temaga ometi,» ütles äkki proua Aloi'se teda õlast tõugates, «Öelge talle 
midagi. Olete mul häbelikuks läinud.» 

Võime omalt poolt lugejale kinnitada, et häbelikkus ei kuulunud kapteni vooruste ega 
puuduste hulka. Ta katsus siiski teha, mis talt nõuti. 

«Ilus onutütar,» ütles ta Fleur-de-Lysile lähemale astudes, «mida see tikand tahab 
kujutada, mille kallal te siin töötate?» 

«Ilus nõbu,» vastas Fleur-de-Lys pahase tooniga, «olen teile juba korda kolm öelnud, et 
see on Neptunuse koobas.» 

Nähtavasti tajus Fleur-de-Lys kapteni külmust ja hajameelsust selgemini kui ema. 
Noormees tundis, et on tarvis vestlust kuidagi jätkata. 

«Ja kelle jaoks kõik see Neptunuse asjandus?» küsis ta. 

«Saint-Antoine de Chaps' kloostri jaoks,» vastas Fleur-de-Lys silmi tõstmata. 

Pealik tõstis ühe tikandi otsa üles. 

«Kes on, mu kaunis nõoke, see paks sandarm, kes seal täispõsi pasunat puhub?» 

«See on Triton *,» vastas Fleur-de-Lys. 

Ta lühikestes vastustes oli ikka veel tunda jonnakat tooni. Noormees sai aru, et on viimane 
aeg talle midagi kõrva sosistada, ükskõik kas mõni lollus või meelitus. Nii ta siis ka 
kummardus, kuid ei leidnud oma kujutlustes midagi õrnemat ega intiimsemat öelda kui: 

«Miks teie ema alati kannab niisugust vappidega ehitud kleiditükki nagu meie vanaemad 
Charles VII ajal? Öelge talle ometi, et see praegusel ajal enam ei sobi ja et vapina ta kleidile 


tikitud uksehing ja loorber annavad talle kõndiva kaminaeesriide ilme. Uskuge, praegusel 
ajal ei istuta enam niiviisi oma vappide peal!» 

Fleur-de-Lys lõi üles oma ilusad silmad täis etteheidet. 

«Kas see on kõik, mis teil mulle öelda on?» ütles ta tasase häälega. 

Kui proua Aloise neid nägi niiviisi teineteise lähedale kummarduvatena ja sosistavatena, 
ütles ta vaimustatult, mängides oma palveraamatu räätsadega: 

«Kui liigutav armastuspilt!» 

Kapten aga, kel oli üha piinlikum, pööras oma tähelepanu tikandile ja hüüdis: «Tõesti 
veetlev töö!» 

Sel puhul võttis teine kaunis õrna nahaga blondiin sinises kleidis, Colombe de 
Gaillefontaine, endale julguse Fleur-de-Lysile aralt sõnakese öelda, lootuses, et ilus kapten 
sellele vastaks: «Kallis Gondelaurier, kas te olete näinud tikandeid Roche-Guyoni lossis?» 

«Kas see on see loss, mille taga on Louvre'i pesuvardja aiake?» küsis naerdes Diane de 
Christeuil, kel olid ilusad hambad ja kes siis muidugi mõista ka igal võimalikul juhul naeris. 

«Seal, kus Pariisi endise müüri vana suur torn on?» lisas Amelotte de Montmichel, kena 
käharpäine priske brünett, kellel oli kombeks õhata, nagu teisel naerda, asja ees, teist taga. 

«Armas Colombe,» sõnas proua Aloise, «te mõtlete küll lossi, mis Charles VI ajal härra de 
Bacgueville'i oma oli? Seal on tõesti väga toredad gobeläänid.» 

«Charles VI! Charles VI!» pomises noor kapten vurrusid keerutades. «Mu jumal, mäletab 
see auväärne daam aga muistseid asju!» 

Proua de Gondelaurier jätkas: 

«Ilusad tikandid tõepoolest. Ja veel nii peen töö, et neid otse harulduseks peetakse!» 

Sel hetkel hüüdis Berangere de Champchevrier, seitsmeaastane väike habras tütarlaps, kes 
läbi palkonivõre alla platsile vaatas: 

«Oo, kallis ristiema Fleur-de-Lys, vaadake, kui ilus tantsijanna seal all tantsib ja nende 
linnamühakate ees trummi koristab.» 

Tõepoolest kuuldi all käsitrummi heledat põrinat. 

«Mõni mustlanna Böömimaalt,» ütles Fleur-de-Lys ükskõikselt platsi poole pöördudes. 

«Vaadake, vaadake,» hüüdsid ta reipad sõbrannad ja jooksid kõik palkoni äärde, kuna 
Fleur-de-Lys, mõeldes oma peigmehe külmusele, neile aegapidi järele läks. Too aga oli 
õnnelik, et vabanes sel moel tüütust vestlusest, ja läks tagasi tuppa rahuldatud näoga nagu 
sõdur, kes teenistuskohustusest vabaneb. Ometi oli see valvetee-nistuskohustus Fleur-de- 
Lysi juures õigupoolest meeldiv ja veetlev kohustus; alles hiljuti oli ta sel arvamisel, kuid 
vähehaaval oli kapten sellest tüdinud, ja mida lähemale abiellumine nihkus, seda 
jahedamaks muutus ta asja vastu. Liiati oli ta kärsitu loomuga ja — kas tarvitseb öelda? — 
pisut labase maitsega. Kuigi sünnipäralt iidsest aadlisoost, oli ta mundrikandjana nii mõ- 
nedki panetanud sõjamehe kombed omandanud. Talle meeldis kõrts ja mis sellega kaasas 
käib. Ta tundis end kodus olevat ainult labaste juttude ja sõjamehe armulugude juures, kus 
tegemist oli kergemeelsete kaunitaridega ja kergete võitudega. Oma perekonnast oli ta siiski 
saanud mõnesuguse kasvatuse ja kombed, kuid oli liiga noorena kodust lahkunud, liiga 
noorena tutvunud garni-sonieluga, ja iga päevaga hõõrus kare sõduririhm aadlimehe lakki 
järjest vähemaks ja vähemaks. Kuigi ta mingi säilinud kohusetunde tõttu Fleur-de-Lysi 
juures aeg-ajalt veel võõrsil käis, tundis ta siin siiski kahekordset ebamugavust: esiteks 
sellepärast, et ta oma armastust oli pillanud igasugustes urgastes, nii et mõrsja jaoks ainult 


vähe järele oli jäänud, ja teiseks sellepärast, et ta alati nii hulga pedantsete, kinninööritud ja 
hästikasvatatud preilide seas kartis oma lobama harjunud suu pärast, et sealt äkki midagi 
kõrtsiloritaolist välja ei lipsaks. Mõeldagu, kuidas see mõjuks! 

Muide liitus see kõik suurte pretensioonidega elegantsi, riiete peenuse ja käitumise kohta. 
Igaüks otsustagu selle üle, kuidas ise tahab. Mina olen ainult kroo-nikakirjutaja. 

Nii seisis ta juba mõnda aega, vahtides ebamääraselt tühjusse, sõnagi rääkimata, nõjatudes 
kamina nikerdatud simsile, kui Fleur-de-Lys järsku ümber pöördus ja teda kõnetas (lõppude 
lõpuks oli vaene preili tusane ainult vastu oma südame häält). 

«Armas onupoeg, kas te ei kõnelnud meile ühest väikesest mustlannast, keda teie paar 
kuud tagasi oma öisel valvekäigul vargajõugu küüsist päästsite?» «Küllap vist, armas nõbu,» 
vastas kapten. «Vahest seesama mustlanna tantsibki seal kirikuesisel? Tulge vaadake, kas 
tunnete ta ära, armas onupoeg Phoebus.» 

Ses mahedas kutses enda juurde tulla ja ka selles, et preili teda nimepidi hüüdis, peitus 
salajane soov ära leppida. Kapten Phoebus de Cäteaupers (temap see on, kes selle peatüki 
algusest saadik lugeja silmade ees seisab) tuli aeglaste sammudega palkonile. 

«Noh,» ütles Fleur-de-Lys õrnalt oma kätt Phoebuse käsivarrele pannes, «vaadake seda 
väikest, kes seal sõõris tantsib. Kas see on teie mustlanna?» 

Phoebus vaatas ja ütles: 

«Jah, ma tunnen ta kitsest ära.» 

«Öi, tõesti, kui ilus kits!» hüüdis Amelotte käsi imestusest kokku lüües. 

«Kas ta sarved peaksid tõesti kullast olema?» küsis Berangere. 

Proua Aloise lausus vahele, ilma et oleks end oma tugitoolis liigutanud: 

«Kas pole ta neid mustlasi, kes mullu Gibard'i värava kaudu Pariisi tulid?» 

«Armas ema,» ütles õrnalt Fleur-de-Lys, «selle värava nimi on nüüd Põrgu värav.» 

Preili Gondelaurier teadis, kuivõrd kapten ennast puudutatud tundis olevat ema 
vanamoelistest kõnekäändudest. Ja tõepoolest, ta hakkaski pilgates pomisema: «Gibard'i 
värav! Gibard'i värav! Varsti tuleb järg Charles VI kätte.» 

«Ristiema,» hüüdis Berangere, kelle vahetpidamata liikunud silmad äkki peatusid 
Jumalaema kiriku torni tipul, «kes see must mees seal üleval peaks olema?» 

Kõik tütarlapsed vaatasid üles. Tõesti, keegi mees seisis vastu Greve'i platsi asuva 
põhjapoolse torni otsas ja toetus seal kõige kõrgema balustraadi najale. See oli Preester. 
Võis selgesti näha ta kuube ja nägu, mis kätele toetus. Ta oli liikumatu nagu raidkuju. Ta 
vahtis üksisilmi alla platsile. 

Oma liikumatuses meenutas ta haugast, kes varblase pesa märgates üksisilmi alla piilub. 
«See on Josasi ülemdiakon,» ütles Fleur-de-Lys. «Teil on head silmad, kui te ta nii kaugelt 
ära tunnete!» tähendas Gaillefontaine. «Kuidas ta väikest tantsijannat silmitseb!» vastas 

Diane de Christeuil. «Häda mustlannale!» ütles Fleur-de-Lys. «Preester ei 

salli seda tõugu.» 

«Väga kahju, kui see nõnda on,» sõnas Amelotte de Montmichel. «Ta tantsib 
suurepäraselt.» 

«Armas onupoeg Phoebus,» ütles äkki Fleur-de-Lys, «teie tunnete seda väikest 
mustlannat, andke talle märku, et ta üles tuleks. See teeks meile lõbu.» 

«Jah, tõesti!» hüüdsid kõik tütarlapsed käsi kokku lüües. 


«See oleks lollus!» vastas Phoebus. «Ta on mu kindlasti unustanud ja ma ei tea isegi ta 
nime. Aga kui te, preilid, seda soovite, siis katsun õnne.» Ja üle palkoni võre kummardudes 
hakkas ta hüüdma: «Hei, väike!» 

Tantsijanna laskis just sel silmapilgul käsitrumni alla. Ta pööras oma pea sinnapoole, kust 
tuli hääl, ta särav pilk peatus Phoebusel ja ta lakkas järsku tantsimast. 

«Hei, väike!» kordas kapten ja andis sõrmega märku, et ta üles tuleks. 

Mustlanna vaatas teda veel korra, siis punastas ta, nagu oleks leek ta põski haaranud. 
Käsitrumm kaenla all, läks ta läbi hämmastunud pealtvaatajate aeglaste sammudega maja 
poole, kust Phoebus teda kutsus, taarudes ja segase pilguga nagu lind, keda on halvanud 
mao pilk. 

Pilk hiljem tõusis uksevaip ja lävele ilmus mustlanna näost punasena, kohkununa, 
hingetuna, suured silmad maha löödud, julgemata ühtki sammu edasi astuda. 

Berangere lõi käsi kokku. 

Tantsijanna jäi lävele liikumatult seisma. Ta ilmumine tekitas noortes tütarlastes imeliku 
tunde. Kahtlemata oli kõigil ebamäärane ja alateadlik soov ilusale ohvitserile meeldida ja 
hiilgav munder pani neid kõiki koketeerima. Kui ta nende keskel viibis, valitses nende vahel 
mingi varjatud, salajane kadedus, mida nad ise vaevalt 

tunnistasid, mis aga sellest hoolimata iga silmapilk nende liigutustest ja sõnadest välja 
paistis. Et nad kõik olid peaaegu võrdselt ilusad, võitlesid nad võrdsete relvadega ja igaühel 
võis võidulootust olla. Mustlanna ilmumine rikkus järsku seda tasakaalu. Ta oli nii harul- 
daselt ilus, et niipea kui ta lävele ilmus, näis tast välja hoovavat mingit temale omast 
valgust. Siin kitsas võõrastetoas, tapeetide ja paneelide tumedas raamis oli ta võrratult 
ilusam ja säravam kui avalikul platsil. Ta oli nagu päevavalgusest pimedasse toodud tungal. 
Aadlipreilid olid tahtmatult sellest pimestatud. Igaüks tundis ennast oma ilus kuidagi 
haavatuna. Sellepärast muutus nende rinne (lubatagu meile see väljendus) otsekohe, ilma et 
nad omavahel ühtki sõna oleksid poetanud. Nad said üksteisest oivaliselt aru. Naisi ühendab 
nende instinkt palju kiiremini kui mehi nende mõistus. Nende ees oli vaenlane: kõik tundsid 
seda, kõik liitusid ühte. Nagu piisab ühest veinitilgast, et klaasitäit vett punaseks teha, nii 
piisab ühe ilusama naise ilmumisest, et kogu ilusate naiste seltskonna meeleolu rikkuda, eriti 
siis, kui nende hulgas ainult üks mees juhtub olema. 

Sellepärast võeti ka mustlanna vastu imeliku jahedusega. Nad mõõtsid teda ülevalt alla, 
vaatasid siis üksteisele otsa ja sellega oli kõik öeldud. Kõik oli sõnadetagi selge. Noor 
tütarlaps aga jäi ootama, et keegi teda kõne-taks, ja oli ise nii erutatud, et ei julgenud silmigi 
üles tõsta. 

Kapten katkestas esimesena vaikuse. «Tõepoolest,» ütles ta oma jultunud keigarliku 
tooniga, «kas pole veetlev tütarlaps! Mis te arvate selle kohta, armas nõoke?» 

See märkus, mida peenetundelisem mees vähemalt tasasema häälega oleks teinud, polnud 
selline, et see minema oleks peletanud naiste armukadeduse, mis neis mustlanna vastu oli 
virgunud. 

Fleur-de-Lys vastas kaptenile magusaks teeseldud põlgusega: 

«Pole viga.» 

Teised hakkasid sosistama. 

Lõpuks pöördus tantsijanna poole proua Aloise, kes emtte vähem armukade polnud, oma 
tütre pärast muilgi, ja ütles: 

«Tule lähemale, väikseke!» 

«Tule lähemale, väikseke!» kordas koomilise üleolekuga ka Berangere, kes ise vahest talle 
ainult puusadeni ulatus. 

Mustlanna läks aadliproua juurde. 

«Armas laps,» ütles Phoebus paisutatult ja astus mõned sammud tütarlapse poole, «ma ei 
tea, kas ma olen nii kõrge õnne väärt, et teie mind ära tunnete...» 

Tütarlaps vaatas tema poole naeratades üles ja katkestas teda, silmades otsatu armsus: 

«Oh muidugi!» 

«Tal on hea mälu,» tähendas Fleur-de-Lys. «Ja-jaa,» vastas Phoebus, «aga te lipsasite mu 
käest tol õhtul väga kähku minema. Kas ma teile hirmu peale 

ajasin?» 

«Oh ei,» vastas mustlanna. 

Rõhus, millega see «oh ei» «oh muidugile» järgnes, oli midagi sõnamatut, mis Fleur-de- 
Lysi haavas. 

«Te jätsite mulle,» jätkas kapten, kelle keelepaelad lahti pääsesid uulitsatüdrukuga 
kõneldes, «enda asemel maha mingi sünge, ühesilmse ja küüraka veidriku, piiskopi 
kellalööja, kui ma ei eksi. Mulle öeldi, ta olevat ühe ülemdiakoni sohilaps ja tegelikult 
saatan ise. Tal on kentsakas nimi: Kvatember *, Palmipüha, Paastuöö või jumal teab veel 
mis! Igatahes suure kellade püha nimi! ja tema julges teid ära viia, nagu oleksite te 
kirikuteen-rite jaoks loodud! See on liig! Kuradi pihta, mis see öökull teist õieti tahtis? Noh, 
öelge!» 

«Ma ei tea,» vastas tüdruk. 

«Milline häbematus! Kellalööja tütarlast röövimas nagu mõni vikont! Maamats 
härrasmeeste lindudele jahti pidamas! See veel puudub! Noh, see tuli talle ka soolane 
maksma! Meister Pierrat Torterue on ju kõige jõhkram tallipoiss, kes kunagi sulide nahka on 
kraasi-nud! Ja ma võin teile öelda, kui see teile lõbu teeb, et teie kellalööja nahk tema käte 
all tublisti parkida sai.» 

«Vaeseke!» ütles mustlanna, kellel need sõnad häbiposti stseeni mällu tõid. Kapten 
pahvatas naerma. 

«Sarvik võtaks! Vaat veel keda haletseda, see kõlbab 

siia nagu sulg sea persse! Tahaksin olla vatsakas nagu paavst, kui...» 

Ta peatus äkki. «Vabandage, armulised preilid! Ma partsatasin praegu vist midagi väga 
rumalat!» «Vuih, härra!» ütles Gaillefontaine. «Ta kõneleb selle olendiga tema keeli!» lisas 
tasakesi Fleur-de-Lys, kelle pahameel järjest kasvas. See pahameel ei vähenenud sugugi, kui 
ta nägi, kuidas vaimustatud kapten kontsal tiiru tegi ja sõduri jämeda lihtsa-toimelise 
viisakusega kordas: «Ilus tütarlaps, jumala eest!» 

«Kaunis metsikult riides,» naeris Diane de Christeuil oma ilusaid hambaid näidates. 

See märkus oli teistele valgusekiireks. See tegi neile nähtavaks mustlanna nõrga külje, 
kust kallale sai tungida. Et nende hambad ta ilu külge ei hakanud, siis tormasid nad ta riiete 
kallale. 

«Jah, õige, väikseke,» ütles Montmichel, «kuidas sa ometi julged nii katmata rinna ja palja 
kaelaga tänavail ümber joosta?» «Su seelik on õudselt lühike!» lisas Gaillefontaine. «Mu 
kallis,» jätkas Fleur-de-Lys kaunis teravalt, «selle kullatud vöö pärast lasete ennast veel 
vahtkonna seersantidel kinni võtta.» 


«Väikseke, väikseke,» sõnas Christeuil kalgi naeratusega, «kui sa varruka korralikult 
käsivarrele tõmbaksid, ei põleks see päikese käes nii pruuniks.» 

See stseen, kuidas need ilusad, mürgiste keeltega, ärritatud tütarlapsed tänavatantsijanna 
ümber väänle-sid ja käänlesid, oleks väärinud läbinägelikumat pealtvaatajat, kui seda oli 
Phoebus. Need graatsilised olendid olid nii ebainimlikud. Kahjurõõmsatena tuhnisid nad ta 
armetuid ja veidraid, litrite ja võltskullaga ehitud riideid. Oli otsata palju naeru, pilget ja 
alandamist. Mustlanna selga sadas sarkastilisi sõnu, kõrki heatahtlikkust ja tigedaid pilkusid. 
Neid noori preilisid võis pidada roomlannadeks, kes endile sellega lõbu valmistavad, et 
kuldnõeltega ilusa naisorja rindu torgivad. Nad meenutasid elegantseid hagijaid, kes avali 
sõõrmetega, Põlevate silmadega ümber vaese emapõdra tiirlevad, keda isanda pilk keelab 
lõhki kiskumast. 

Mis oligi lõpuks nende kõrgest seisusest preilide kõrval üks vilets tänavatantsijanna? Nad 
ei võtnud teda üldse arvesse, vaid kõnelesid temast tema juuresolekul kõva häälega, koguni 
tema enda poole pöördudes, nagu millestki ebapuhtast ja armetust, olgugi küllalt ilusast. 

Mustlanna oli nende nõelapistete vastu tundlik. Vahetevahel lõkendas ta silmis ja palgel 
häbipuna või viha-välgatus, ta huultelt pidi juba lipsama mõni põlglik sõna, ta ajas 
põlastusega oma huuled mossi, nagu seda lugeja juba teab. Kuid ta vaikis. Ta seisis 
liikumatult ja vaatas Phoebuse poole alandliku, kurva ja maheda pilguga. Ses pilgus oli õnne 
ja õrnust. Paistis, nagu hoiaks ta ennast vaos, et mitte välja aetud saada. 

Phoebus aga naeris ja astus mustlanna kaitseks välja kaastundmusest, aga samas ka 
häbematusest. 

«Ärge tehke väljagi, väikseke!» kordas ta oma kuld-kannuseid kõlistades. «Teie riided on 
küll pisut kummalised ja metsikud, aga mis see teietaolisele võluvale tüdrukule teeb.» 

«Oh jumal!» hüüdis blond Gaillefontaine ja ajas oma luigekaela kibeda naeratusega sirgu. 
«Nagu ma näen, süttivad härrad kuninglikud ammukütid väga kergesti mustlannade ilusatest 
silmadest.» 

«Miks ka mitte?» vastas Phoebus. 

Selle vastuse peale, mida kapten ükskõikselt heitis nagu juhusliku kivi, millele järelegi ei 
vaadata, kuhu ta langeb, hakkas Colombe naerma, samuti ka Diane, Ame-lotte ja Fleur-de- 
Lys, kuid viimasel tulid pisarad silma. 

Mustlanna, kes Colombe de Gaillefontaine'i sõnade juures silmad maha oli löönud, tõstis 
nad rõõmust ja uhkusest säravatena üles ning pööras nad uuesti Phoebuse poole. Ta oli sel 
silmapilgul tõesti väga ilus. 

Vanaproua, kes seda stseeni pealt nägi, tundis end solvatud olevat ega saanud millestki 
aru. 
«Püha Neitsi!» hüüdis ta äkki. «Kes see mu jalgu puudutab? Ah, kui vastik loom!» 

See oli kits, kes oma emandat otsima oli tulnud ja kes tema poole tormates oma sarvedega 
riidehunnikusse takerdus, mis aadliproua riietest oli tekkinud, kui ta istet võttis. 

See juhtis tähelepanu teisale. Mustlanna päästis kitse sõna lausumata vabadusse. 

«Ah, vaadake, väike kitseke, jalad kullast!» hüüdis Berangere vaimustusest hüpates. 

Mustlanna laskus põlvedele ja surus põse kitse kallistava pea vastu. Ta oleks nagu andeks 
palunud, et ta kitse oli unustanud. 

Diane kummardus Colombe'i kõrva juurde. 


«Ah, mu jumal, kuidas ma sellele mõttele varem ei tulnud? See on ju mustlanna kitsega. 
Ta olevat ju nõid ja ta kits tegevat väga imelikke tempusid.» 

«Hüva!» ütles Colombe. «Lõbustagu see kits siis ka meid ja tehku meile imet.» 

Diane ja Colombe pöördusid elavalt mustlanna poole: 

«Väikseke, las su kits teeb imet.» 

«Ma ei saa aru, mis te sellega öelda tahate,» vastas tantsijanna. 

«Noh, nõidust, kunsttükki, ühesõnaga, imet!» 

«Ei saa aru.» Ja ta hakkas oma kena looma kallistama, korrates: «Djali, Djali!» 

Sel silmapilgul nägi Fleur-de-Lys kitse kaelas tikitud nahkkotikest rippuvat. 

«Mis see on?» küsis ta mustlannalt. 

Mustlanna tõstis oma suured silmad tema poole ja vastas tõsiselt: 

«Minu saladus.» 

«Tahaksin meelsasti teada, mis saladus sul on?» mõtles Fleur-de-Lys. 

Vahepeal oli vanaproua pahaselt üles tõusnud. 

«Noh, mustlanna, kui sinul ega su kitsel meile midagi tantsida pole, mis te siin siis otsite?» 

Mustlanna ei vastanud midagi ja läks aegapidi ukse poole. Kuid mida ligemale ta uksele 
jõudis, seda aeglasemaks muutusid ta sammud. Mingi nähtamatu magnet näis teda kinni 
pidavat. Äkitselt pööras ta oma pisaraist niisked silmad Phoebuse poole ja jäi seisma. 

«Jumal hoidku!» hüüdis kapten. «Nii ei minda minema. Tulge tagasi ja tantsige meile 
midagi. Ah jah, kullake, kuidas teie nimi on?» 

«Esmeralda,» ütles tantsijanna pilku temalt pööramata. 

Seda imelikku nime kuuldes pahvatasid noored preilid pööraselt naerma. 

«Kui hirmus nimi ühele tüdrukule!» hüüdis Diane. 

«Te näete nüüd,» vastas Amelotte, «et ta on nõid.» 

«Mu armas,» hüüdis proua Aloise pidulikult, «teie vanemad pole teile seda nime küll 
ristimisastjast õngitsenud.» 

Mõni minut tagasi oli Berangere, ilma et keegi oleks tähele pannud, kitse martsipaniga toa 
nurka meelitanud. Kohe olid nad headeks sõpradeks saanud. Uudishimulik laps oli kitse 
kaelast rippuva kotikese võtnud, selle avanud ja sisu põrandale puistanud. See oli tähestik, 
mille iga täht oli omaette väikesele pöökpuutahvlike-sele kirjutatud. Vaevalt olid need 
mänguasjad maha pudenenud, kui laps üllatades nägi, et kits — see oli kahtlemata üks ta 
«imedest» — mõningaid tähti oma kuldjalaga välja tõmbas ja neid tasakesi kindla korra 
järele ritta seadis. Viivu järel sai sellest sõna, mis kitsele näis kätte harjutatud olevat, nii 
vähe kõhkles ta selle kokkuseadmisel. Äkki hüüdis Berangere käsi imestuses kokku lüües: 

«Ristiema, vaadake ometi, mis kits tegi!| Fleur-de-Lys ruttas kohale ja võpatas. Põrandale 
üksteise kõrvale seatud tähed moodustasid sõna: 

PHOEBUS 

«Ja seda kirjutas kits?» küsis ta ärritatud häälega. «Jah, ristiema,» vastas Berangere. 
Võimatu oli selles kahelda: laps ise ei osanud kirjutada. 

«See ongi ta saladus!» mõtles Fleur-de-Lys. 

Vahepeal olid lapse hüüde peale kõik kokku jooksnud, nii ema kui noored preilid, 
mustlanna ja ohvitser. 

Mustlanna nägi, millise lolli tükiga kits praegu hakkama oli saanud. Ta punastas, seejärel 
kahvatas ja hakkas nagu süüdlane kapteni ees seistes värisema, kes teda rahuldatud ja 
hämmastunud naeratusega vaatles. 


«Phoebus!» sosistasid noored preilid üllatunult. «See en ju kapteni nimi!» 

«Teil on hea mälu!» ütles Fleur-de-Lys paigale tardunud mustlannale. Siis aga hakkas ta 
nuuksuma ja kogeles 

haledalt, oma nägu käte vahele peites: «Ta on nõid!» Südame põhjas kuulis ta aga palju 
kibedamat häält: «Ta on su võistleja!» Ta langes minestusse. 

«Mu tütar, mu tütar!» hüüdis kohkunud ema. «Välja, põrgu mustlane!» 

Uhe hetkega kahmas Esmeralda saatuslikud tähed kokku, andis Djalile märku ja väljus 
ühest uksest, kuna teisest viidi välja Fleur-de-Lys. 

Uksi jäänud, jäi Phoebus hetkeks kõhklema, kumba ust valida. Siis järgnes ta mustlannale. 


II. PREESTER JA FILOSOOF ON KAKS ISE ASJA 


Preester, keda noored preilid märkasid põhjapoolse torni tipus ja kes üle balustraadi 
kummardudes teraselt mustlanna tantsu all platsil jälgis, oli tõesti ülemdiakon Claude Frollo. 

Lugejad pole muidugi veel unustanud salapärast kongi, mille ülemdiakon ses tornis enese 
jaoks oli korda seadnud. (Ma ei tea, olgu möödaminnes öeldud, kas see vahest sama kong 
pole, mille sisemust veel meiegi ajal võib näha läbi väikese neljakandilise augu, mis asub 
inimese pea kõrgusel selle platvormi idapoolsel küljel, kust tornid tõusevad. Praegu on see 
urgas tühi, paljas ja lagunenud, ta halvasti krohvitud seinad on nüüd siit-sealt «kaunistatud» 
vastikute kollaste joonistustega, mis kirikute fassaade kujutavad. Ma arvan, et selles augus 
asuvad nüüd nahkhiired koos ämblikkudega ja et seetõttu varitseb siin kärbseid kahekordne 
hävitussõda.) 

Iga päev, tund enne päikese loojaminekut, läks ülemdiakon tornitrepist üles ja sulgus siis 
kambrisse, kus ta mõnikord kogu öö veetis. Kõnesoleval päeval ulatus ta kõrvu käsitrummi 
ja kastanjettide põrin just sel hetkel, kui ta oma redupaiga madala ukse ette jõudes pistis 
võtmeauku väikese keerulise võtme, mida ta alati külje peal rippuvas kotikeses kaasas 
kandis. Hääled tulid kirikuesiselt platsilt. Nagu juba ütlesime, oli kambril üksainus aknaava 
ja seegi kiriku kupli poole. Claude Frollo tõmbas võtme kähku uuesti eest ja hetk hiljem 

seisis ta juba torni tipus selles sünges ja vaatlevas asendis, nagu teda noored preilid olid 
märganud. 

Ta oli tõsine, liikumatu, süvenenud ainult ühte vaatepilti, ühte mõttesse. Kogu Pariis oli ta 
jalge ees oma ehituste tuhandete teravate tippudega ja laugjate küngastike siluettidega 
kõikjal vaatepiiril, sildade all väänleva jõega ning rahvaga, kes tänavatel lainetas, oma 
suitsupilvedega, oma katuste ebatasase ahelikuga, mis oma tihedad lülid oli Jumalaema 
kiriku ümber surunud. Kuid kogu sellest linnast nägi ülemdiakon ainult tükikest sillutist — 
kirikuesist platsi; kogu sellest rahvamassist ainult üht olendit — mustlastüdrukut. 

Raske öelda, mida see pilk väljendas ja millest sinna see lõkendav leek tekkis. See pilk oli 
liikumatu, kuid täis hämmeldust ja rahutust. Ta sügavas tardumuses keha läbis vahel ainult 
mõni juhuslik värahtus, nagu tuulehoog puud liigutab. Ta küünarnukid olid kanged ja ki- 
vistunumad nagu serv, millele ta neid toetas. Ta naeratus oli näkku kivistunud ja paistis, 
nagu poleks Claude Frollos muud elavat kui ta silmad. 

Mustlastüdruk tantsis. Ta keerutas käsitrummi sõrme otsas ja pildus seda õhku, tantsides 
provansi sarabandi. Kärmena, kergena ja lustilisena ei tundnud ta selle koleda pilgu raskust, 
mis ülevalt ta peale langes. 


Rahvahulk kihas ta ümber; aeg-ajalt tegi kollase ja punase kuuega mees sõõri laiemaks, 
tuli siis tagasi ja istus mõni samm tantsijannast eemal toolile ning võttis kitse pea oma 
põlvedele. See mees näis mustlastüd-ruku kaaslane olevat. Ülalt kõrgelt ei saanud Claude 
Frollo ta nägu näha. Niipea kui ülemdiakon tundmatut meest märkas, pöördus ta tähelepanu 
kord tantsijannale, kord temale, kuna ta nägu järjest süngemaks muutus. Äkki ajas ta end 
sirgeks ja ta keha läbistas värin. 

«Kes küll see mees võiks olla?» ütles ta läbi hammaste. «Ma olen tütarlast ikka üksinda 
näinud!» 

Siis kadus ta keerdtrepi looklevate võlvide vahele ja astus treppidest alla. Kellaruumi 
poikvel uksest möödudes nägi ta pilti, mis teda jahmatama pani: Ouasi-modo kummardus 
määratu suurt Šalusiid meenutava kiltkivist varikatuste alt välja ja vaatas alla platsile. Ta oli 
nõnda vaatlemisse süvenenud, et tähelegi ei pannud, 

kuidas kasuisa mööda läks. Ta metsikus pilgus oli kummaline ilme: selles oli vaimustust ja 
õrnust. 

«Imelik,» sosistas Claude. «Kas ta tõesti mustlastüdrukut vaatab?» 

Ta läks edasi. Mõni minut hiljem astus murelik ülemdiakon torni jala juures olevast uksest 
välja platsile. 

«Kuhu mustlastüdruk kadus?» küsis ta vaatajatelt, keda käsitrumm kokku oli meelitanud. 

«Ei tea,» ütles üks ta naaber, «ära ta kadus. Vist läks ta vastasmajja fandangot tantsima; 
sinna teda kutsuti.» 

Mustlastüdruku asemel nägi ülemdiakon samal vaibal, mille arabeskid äsja kireva tantsu 
varju kadusid, ainult veel punasesse ja kollasesse riietatud meest, kes mõne hõbemündi 
pärast ringi käis, käed puusas, pea seljas, nägu punane, kael õieli ja tool hammaste vahel. 
Toolile oli kinni seotud naabrinaiselt laenatud kass, kes suurest hirmust kõvasti karjus. 

«Püha Neitsi!» hüüdis ülemdiakon, kui veiderdaja higist nõretades temast tooli- ja 
kassipüramiidiga mööda läks. «Mis see meister Pierre Gringoire siin teeb?» 

Ülemdiakoni vali hääl üllatas vennikest nii, et ta kõige oma ehitusega tasakaalu kaotas ja 
tool kassiga tohutu kisa ja kära saatel rahvale pähe kukkus. 

Küllap meister Pierre Gringoire'il (temap ta oli) oleks tulnud raskeid arveid õiendada nii 
naabrinaise kassi pärast, kui ka kõigi ümberolijate muhkude ja kriimustuste pärast, kui ta ise 
üldist jahmatust ära kasutades poleks kirikusse saanud põgeneda, kuhu Claude Frollo talle 
märku oli andnud järele tulla. 

Katedraal oli juba hämar ja tühi. Kõrvalkäigud uppu-sid pimedusse ja lambid hakkasid 
kabelites sätendama nagu tähed süsimustade võlvide all. Ainult fassaadi suur rosett, mille 
värvirikkaist ruutudest loojuva päikese kiired läbi paistsid, hiilgas hämaras otsekui 
teemantide räga, heites oma silmipimestava värvijoa löövi teise otsa. 

Kui nad mõne sammu edasi olid läinud, nõjatus dom Claude vastu sammast ja vaatas 
teravalt GringoireMle °tsa. Seda pilku Gringoire ei kartnud, ehkki tal oli häbi, et auväärt ja 
õpetatud mees teda ses veiderdajakostüümis 

nägi. Preestri pilgus polnud mõnitust ega pilget, see oli tõsine, vaikne ja puuriv. Esimesena 
katkestas vaikimise ülemdiakon. 

«Kuulge, meister Pierre, te peate mulle mõndagi seletama. Kõigepealt, kust see tuleb, et 
teid pole peaaegu paar kuud enam näha olnud, nüüd aga ilmute tänavatele — mis sa ütled! 
— nii toredas riietuses, pooleldi kollases ja pooleldi punases nagu Caudebeci õun?» 


«Aulik härra,» ütles Gringoire haledalt, «see on tõesti imelik ülikond, ja te näete, et ma 
sellepärast suuremat häbi tunnen kui kass, kellele tühi kõrvits pähe oleks topitud. 
Tõepoolest, minu poolt on see väga paha vahi-seersandihärrasid provotseerida, et nad ühel 
pütaagor-lasest filosoofil selle kuuega kaetud selja läbi vemmel-daksid. Kuid mis parata, 
auväärt õpetaja! Selles on süüdi mu vana vammus, mis mind talve tulekul nii alatult maha 
jättis sel ettekäändel, et ta tükkideks pudeneb ja tal tarve on kaltsukorjaja kotti puhkama 
minna. Mis parata! Tsivilisatsioon pole veel nii kaugele arenenud, et inimene võiks ihualasti 
käia, nagu seda vana Diogenes * tahtis. Lisage siia veel juurde, et puhus väga külm tuul ja 
jaanuar pole eriti sobiv kuu, et inimkonda katsuda tagajärjekalt sellele tsivilisatsiooni 
astmele tõsta. See kuub juhtus mu silma alla sattuma, ma võtsin ta vastu ja jätsin kohe maha 
oma vana musta urbi, mis minusugust hermeetikut kaugeltki hermeetiliselt ei katnud. Nii 
olen ma siis Šarlatani riides, nagu püha Genesius.* Mis parata! See on ajutine varjutusaeg. 
Aga isegi Apol-lonil tuli kord Admetose * juures sigu karjatada!» «Olete ka ameti valinud!» 
vastas ülemdiakon. «Olen teiega nõus, mu õpetaja, parem on filosofeerida ja luuletada, 
puhuda ääsis lõket või taevast tuld hankida, kui kanda kasse mööda tänavaid. Ja seepärast, 
kui te mind hõikasite, tundsin ma ennast sama rumalana kui eesel praevarda ees. Aga mis 
teha, aulik härra? Iga päev tuleb ju elada, ja kõige ilusamad aleksandriinid ei vääri üht tükki 
Brie juustu hamba all. Ma luuletasin Flandria Marguerite'i auks selle kuulsa pulmalaulu, 
mida te teate, kuid linn ei maksa mulle selle eest midagi, sest see ei olevat midagi väärt. 
Nagu võiks nelja eküü eest mõnda Sofoklese tragöödiat luua! Olin nälga suremas. 

Õnneks leidsin ma, ct mu lõualuud on kaunis tugevad, ja ma ütlesin neile: «Tehke aga 
kunsttükke ja vigureid ning toitke ennast ise. Ale te ipsam.' Üks pättide jõuk, kes mulle 
headeks sõpradeks said, õpetasid mulle paarkümmend Heraklese tükki * ja nüüd annan ma 
igal õhtul oma hammastele seda leiba, mida nad päeva jooksul minu pale higi sees ise on 
teeninud. Selle kõige juures concedo, möönan ma, et mu vaimuomadustele pole see kuigi 
lõbus rakendus ja et inimene pole selleks loodud, et oma elu mööda saata trummi põristades 
ja toole suus kandes. Kuid, aulik meister, ei piisa sellest, et hingad, hinge tuleb ka millegagi 
sees hoida.» 

Dom Claude kuulas vaikides. Äkki tuli ta sügavaleva-junud silmadesse nii terav ja 
läbitungiv ilme, et Gringoire tundis, kuidas see pilk ta hinge põhjani puurib. 

«Väga kena, meister Pierre, aga miks te nüüd selle mustlasest tantsijanna seltskonnas 
olete?» 

«Ime küll,» kostis Gringoire, «ta on ju mu naine ja mina tema mees.» 

Preestri tumedad silmad lõid leegitsema. 

«Ja sa julgesid seda teha?» hüüdis ta vihaselt Grin-goire'i käsivarrest kinni haarates. «Kas 
jumal sind siis nii kaugele maha jättis, et võisid seda tüdrukut puudutada?» 

«Vannun oma hingeõnnistuse juures, kui see teid nii rahutuks teeb, mu härra,» vastas 
Gringoire, värisedes kogu kehast, «vannun teile, et ma pole iialgi temasse puutunud.» 

«Aga mis sa siis kõneled mehest ja naisest?» ütles preester. 

Gringoire tõttas nüüd talle võimalikult lühidalt kõike seda jutustama, mida lugeja juba 
teab, nii lugu Imede Õues kui ka laulatamist katkise kruusi läbi. Sel abielul polnud veel 
mingeid tagajärgi, sest mustlastüdruk ajas igal õhtul abieluöö nurja nagu esimene kordki. 
«See on küll paha,» ütles ta lõpuks, «aga see tuleb sellest, et ma kahjuks neitsiga abiellusin.» 

«Mis te sellega tahate öelda?» küsis ülemdiakon, kes jutustust kuulates järjest 
rahulikumaks oli muutunud. 


Toida ennast ise (lad. k.). 

«Kaunis raske seletada,» vastas poeet. «See on ebausk. Mu naine on, nagu mulle üks vana 
suli ütles, keda meie juures Egiptuse hertsogiks kutsutakse, leitud või kaotatud laps, mis 
sama välja teeb. Ta kannab kaelas amuletti, mis — nagu kinnitatakse — kord teda vane- 
matega kokku viib, mis aga oma võimu kaotab, kui tütarlaps oma neitsilikkuse kaotab. 
Sellest siis tulebki, et me mõlemad väga vooruslikult elame.» 

«Teie, meister Pierre, arvate siis,» vastas Claude, kelle nägu üha selgemaks läks, «et 
sellesse olendisse pole veel ükski mees puutunud?» 

«Kuidas saaks keegi ebausu vastu, dom Claude? Tüdruk on kord selle endale pähe võtnud. 
Arvan, et säärane nunnalik tõrksus, mis nii visalt püsib muidu nii. kergesti taltsutatavate 
mustlastüdrukute keskel, on kindlasti haruldane. Kuid tal on kolm soosijat: esiteks Egiptuse 
hertsog, kes ta oma kaitse alla on võtnud, küllap sellega arvestades, et ta tema mõnele 
neetud abtile saab maha müüa; siis kogu mustlaste pere, kes teda erakordselt austab nagu 
jumalaema; ja lõpuks pisike pussnuga, mida see pagana tüdruk hoolimata prevoo keeldudest 
alati enesega kaasas kannab ja mis tal kohe pihus on, niipea kui teda pihast tahad kinni võtta. 
Ta on päris vapsik!» 

Ülemdiakon külvas GringoireM küsimustega üle. 

Gringoire”i sõnade järgi oli Esmeralda ohutu, hurmav tütarlaps, kui ta ainult oma huuli ei 
mossitaks; naiivne ja kirglik, kes elu ei tunne, aga kõigest vaimustatud on; kel isegi unes 
aimu ei ole mehe ja naise vahest. Niisugune ta on. Armastab pööraselt tantsu, kärarikast elu 
ja vaba õhku; on nagu mesilane, kellel jalgade küljes on nähtamatud tiivad ja kes ise 
tuulekeeristes elab. Ta iseloom on tulnud rändavast eluviisist, mida ta alatasa on elanud. 
Gringoire'il oli korda läinud teada saada, et ta lapsena oli läbi käinud Hispaania ja Kataloo- 
nia, isegi Sitsiilia. Võis koguni väga võimalik olla, et ta mustlaste vooriga, kuhu ta kuulus, 
Alžeeria kuningriigis oli käinud, mis asub Ahhaias, selles, mis ühelt poolt kokku puutub 
Väike-Albaania ja Kreekamaaga, teiselt poolt Sitsiilia merega, kust tee viib Konstantinoopo- 
lisse. Mustlased olid Gringoire'i arvates Alžeeria kuninga 

vasallid, see aga oli valgete mauride läänihärra. Kindel pidi ka see olema, et Esmeralda 
õige noorukesena läbi Ungari Prantsusmaale tuli. Kõigist neist maadest oli noor tütarlaps 
kaasa toonud veidrate murrakute, võõramaiste laulude ja mõistete riismed, mis ta keelele 
andsid niisama kirju kuju, nagu oli ta poolpariislikul, poolaafrikalikul riietusel. Elanikud 
neis linnajagudes, kus ta käis, armastasid teda ta rõõmsa meele, ta kenaduse, ta elava 
iseloomu, ta tantsude ja laulude pärast. Kogu linnas arvas ta ise ainult kaks isikut olevat, kes 
teda vihkasid ja kellest ta alati hirmuga kõneles: üks oli Roland'i tornikongis olija, 
patukahetseja eit, kes imelikul viisil vimma kandis kõigi mustlaste vastu ja kes vaest tantsi- 
jannat alati sajatas ja vandus, kui see ta aknaaugust mööda juhtus minema; teine üks 
preester, kes vastu tulles alati tema poole pilkusid ja sõnu heitis, mis talle hirmu tegid. 
Viimase asjaolu erutas väga ülemdiakonit, ilma et Gringoire seda erutust suurt tähele oleks 
pannud; kaks kuud oli küllalt pikk aeg olnud, et muretul poeedil meelest lasta minna tolle 
õhtu üksikasjad, kus ta mustlastüdrukut kohtas, ja ülemdiakoni osavõttu kõigest sellest. 
Midagi muud väike tantsijanna ei karda; ta ei ennusta tulevikku ja see kaitseb teda 
mustlastele nii sagedaste nõiaprotsesside eest. Kui Gringoire talle just mitte meheks polnud, 
siis vähemalt oli ta venna eest. Filosoof pidas väga kannatlikult vastu säherdusele pla- 


toonilisele abielule. Tal oli ikkagi oma puhkease ja tükike leiba. Igal hommikul läks ta 
hulguste pesakonnast minema, enamasti ikka mustlastüdrukuga, kellele ta tänavanurkadel 
raha saamisel abiks oli; igal õhtul tuli ta temaga ühise katuse alla tagasi, laskis Esmeraldal 
tema kambrikesse minna ja tal ukse riivi panna, kuna ta ise õiglase unne vajus. Selline 
olemine oli igatahes üsna mõnus, nagu ta ütles, ja väga soodus unistustele. Muide, filosoof 
polnud oma südames päris kindel, kas ta mustlastüdrukut nii väga armastabki. Peaaegu 
niisama palju armastas ta kitse. See oli meeldiv, armas, tark, vaimukas, õpetatud loom. 
Keskajal olid sellised õpetatud loomad, keda väga imetleti, kes aga tihti oma õpetajaid 
tuleriidale saatsid, üsna tavaline nähtus. Kullatud sõrgadega kitse tembud olid süütud 
naljad. Gringoire 

jutustas neist ülemidakonile, keda säärased üksikasjad elavalt huvitasid. Enamasti jätkus 
kitsele sellest, et käsi-trummi nii või teisiti käes hoiti, ja temalt saadi kõik, mida taheti. Kitse 
oli välja õpetanud mustlastüdruk, kel niisuguste peensuste jaoks harukordne talent oli, nii et 
kahest kuust piisas, et kitse õpetada liikuvate tähtede varal kirjutama sõna «Phoebus». 

«Phoebus!» ütles preester. «Miks «Phoebus»?» 

«Ma ei tea,» vastas Gringoire. «Vahest on sel sõnal tema arvates maagiline ja salajane 
mõju. Ta kordab seda sageli poolsosinal, kui arvab enese üksinda olevat.» 

«Kas te olete kindel,» päris Claude puuriva pilguga Gringoire'i otsa vaadates, «et see on 
lihtsalt sõna, aga mitte nimi?» 

«Kelle nimi siis?» küsis poeet. 

«Kust mina tean?» vastas preester. 

«Teate, mis ma arvan: mustlased on veidi ebausklikud ja jumaldavad päikest. Sellest siis 
Phoebus.» 

«See pole mulle nõnda selge kui teile, meister Pierre.» 

«Tõtt öelda, see ei puutu minusse. Pomisegu ta oma Phoebust nii palju kui tahab. Kindel 
on aga, et Djali mind juba peaaegu sama palju armastab kui tedagi.» 

«Kes see Djali on?» 

«See on kits.» 

ülemdiakon pani käe lõua alla ja näis veidi mõttesse jäävat. 

Äkki pöördus ta järsult Gringoire'i poole: 

«Ja sa vannud, et sina pole teda puutunud?| 

«Keda?» küsis Gringoire. «Kas kitse?» 

«Ei, seda naist.» 

«Oma naist? Vannun, et ei.» 

«Kas te temaga tihti kahekesi olete?» 

«Igal õhtul vähemalt tunnikese.» 

Dom Claude kortsutas kulmu. 

«Ah! Solus cum sola non cogitabuntur orare Pater noster.» 13 

«Vannun oma hingeõnnistuse juures, ma võiksin issa-meiet, «Ave Mariat» ja «Credo in 
Deum patrem omnipontemit» ; 

lugeda, ilma et ta minule rohkem tähelepanu õõraks kui kana kirikule.» 


13 Üksik mees üksiku naisega ei mõtle sellele, et issameiet luge a (lad. k.). 


“ Usun jumala, kõige vägevama isa sisse (lad. k.). 


«Vannu mulle oma ema üsa nimel,» kordas ülemdia-on vihaselt, «et sa seda olendit isegi 
sõrmeotsaga pole uudutanud!» 

«Ma võiksin seda vanduda ka oma isa pea nimel, sest eil mõlemal asjal on palju ühist. 
Aga, auväärt õpetaja, ubage ka mulle üks küsimus.» «Palun!» «Mis see kõik teisse puutub?» 
Ülemdiakoni kahvatu nägu muutus punaseks nagu noore tütarlapse pale. Algul ta vaikis, 

siis aga vastas ta ilmse kohmetusega: 

«Kuulge, meister Pierre Gringoire. Nagu ma näen, pole te veel hukka läinud. Ma tunnen 
teie vastu huvi ja tahan teile head. Kuid vähemgi figinemine sellele deemonlikule 
mustlastüdrukule muudab teid saatana orjaks. Te teate, et ihu on see, mis hinge hukka 
saadab. Häda teile, kui te sellele naisele peaksite liginema! See on kõik.» 

«Ma korra katsusin,» ütles Gringoire kõrvatagust sügades. «See oli esimesel päeval, kui 
ma sain kõrvetada.» 

«Ja teil oli niipalju häbematust, meister Pierre?» 

Preestri nägu muutus süngemaks. 

«Teine kord,» jätkas poeet naeratades, «vaatasin ma enne magamaheitmist võtmeaugust ja 
nägin kõige kaunimat naist särgiväel, kui ta paljaste jalgade all voodi kägises.» 

«Kasi kus kurat!» kisendas preester hirmsa pilguga talle otsa vaadates, ja hämmastunud 
Gringoire'i õlast tõugates kadus ta pikkade sammudega katedraali kõige hämaramate 
võlvkaarte alla. 


III. KELLAD 


Alates häbiposti päevast märkasid Jumalaema kiriku neaased inimesed, et Ouasimodo 
kellalöömise hoog on drKsa jahedamaks muutunud. Varemalt löödi kelli igal 

puhul: aeglaselt löödi kirik sisse ja välja hommiku- ja õhtujumalateenistuseks, suurkell 
kutsus suurele missale, laulatuse või ristimise ajal kostsid rikkalikud helic väikestelt 
kelladelt, nii et õhk oli täis võluvat heli-põimingut. üleni vabisev ja kõmisev vana kirik oli 
alati tulvil kellade rõõmutsemist. Vahetpidamata helises siin reibas vaim, lauldes kõigi 
nende vasksuude kaudu. Nüüd aga näis see vaim kadunud olevat. Katedraal oli sünge ija 
meeleldi vaikne. Pühade ja matuste ajal löödi kella lihtsalt, kuivalt ja kainelt, nagu seda 
rituaal nõudis, mitte aga enam. Kahest kiriku kõminast, orelist sees ja kelladest väljas, jäid 
järele ainult oreli helid. Nagu oleksid kellad ilma muusikuteta jäänud. Kuid Ouasimodo oli 
siiski veel seal. Mis siis temaga oli juhtunud? Kas ehk elasid häbi ja meeleheide häbiposti 
pärast ta südame põhjas edasi? Kas piinameistri piitsahoobid ta hinges ikka veel järel 
vihisesid? Kas karistusevalu temas kõik oli kustutanud, isegi ta kirgliku armastuse kellade 
vastu? Või oli Jumalaema kiriku kellalööja südames Marie'le võistleja tekkinud ning see 
suur kell oma neljateistkümne õega millegi armsama ja kaunima pärast kõrvale jäetud? 

Juhtus, et 1482-sel aastal langes maarjapäev 25-nda märtsi teisipäevale. Õhk oli nii puhas 
ja kerge, et Ouasimodo tundis oma südames armastust kellade vastu uuesti ärkavat. Ta läks 
üles põhjapoolsesse torni, kuna kirikuteener all kõik kiriku-uksed pärani ajas. Nende 
määratu suured tugevast puust pooled olid polsterdatud nahaga, mille servad olid kinni 
löödud kullatud raudnaeltega, raamiks aga olid neil «väga kunstipäraselt töödeldud» 
skulptuurkaunistused. 

Üles kellaruumi jõudes silmitses Ouasimodo veidi aega kuut kella ja raputas kurvalt pead, 
nagu ohkaks ta selle võõra tunde üle, mis ta südames nende kellade ja tema enese vahele oli 


tekkinud. Kuid niipea kui ta nad käima pani, kui ta tundis, kuidas see pundar kelli ta käe all 
liikuma hakkab, kui ta nägi — ta ju ei kuulnud kuidas tukslev oktaav mööda heliredelit üles 
ja alla käib, nagu oksalt oksale hüppav lind, kui muusikadeemon, kes sätendava kimbu 
stretosid, trillereid ja arpedžosid laiali puistab, õnnetu kurdi üle võimust võttis, muutus ta 
jälle 

õnnelikuks, ta unustas kõik ja avarduv süda pani ta näo särama. 

Ta tuli ja läks, lõi käsi kokku, jooksis ühe köie juurest teise juurde, ergutas kõiki kuut kella 
oma hääle ja liigutustega, nagu orkestrijuht, kes oma taibukaid mängijaid õhutab. 

«Noh, Gabrielle,» ütles ta, «vala oma helid alla platsile, täna on ju püha. Thibauld, ära 
laiskle, sa jääd maha, noh, lase käia, või oled sa roostes, va laiskvorst!— Nõnda! Rutem! 
Rutem! Et tila näha poleks! Tee nad all kõik kurdiks, nagu seda mina olen. Nii, Thibauld, 
oled vahva! — Guillaume! Guillaume! Sina oled kõige suurem, Pasguier aga kõige väiksem, 
kuid Pasguier läheb sust ette. Vean kihla, et need, kes kuulevad, kuulevad teda paremini kui 
sind. — Noh, mu Gabrielle, kõvemini, kõvemini! — Hei, mis teie, kaks varblast, seal üleval 
teete? Ma ei kuule teilt hääleraasugi. — Mis nood vask-nokad seal teevad, tahavad 
haigutada selle asemel, et laulda? Tehke aga tööd! Täna on maarjapäev. Nii tore ilm, ka 
kellad peavad toredasti lööma. — Vaene Guillaume! Sa, mu paksuke, lõõtsutad päriselt!» 

Ta õhutas innukalt kelli takka ja need hüplesid kuue-kesi võidu, raputasid oma läikivaid 
laudjaid, nagu hispaania hobueeslite kisarikas voor, mida ajaja kord siit, kord sealt oma 
astlaga torgib. 

Kui ta pilk tungis läbi pilude laiadest kivitahvlitest kilpide vahel, mis kellatorni püstloodis 
seina teatud kõrgusel katab, nägi ta äkki platsil kentsakalt riietatud noort tütarlast, kes 
seisma jäi, vaiba maha laotas, kuhu kits asus, ja vaatajate rühma sõõris nende ümber. See 
pilt andis ta mõtetele sedamaid teise suuna ja jahutas ta muusikaentusiasmi, nagu 
tuulepuhang sulavaigu hanguma paneb. Ta jäi seisma, pööras kelladele selja ja kükitas 
kiltkivist varikatuse taha, hakates tantsijannat üksisilmi vahtima sama unistava, õrna ja 
pehme pilguga, mis juba kord varem ülemdiakoni jahmatama oli Pannud. Unarusse jäetud 
kellad jäid kõik korraga Seisma suureks kurvastuseks kellahelina sõpradele, kes m seda 
Vahetajate sillalt mõnuga kuulasid ja nüüd hämmastunult minema läksid, nagu penid, 
kellele konti näidatakse, aga kivi antakse. 

IV.'ANATKH 


Dhel ilusal hommikul samal märtsikuul, vist oli see laupäeval, 29-ndal, püha Eustache'i 
päeval, märkas meie noor sõber skolaar Jehan Frollo du Moulin riidesse pannes, et ta 
rahakukkur püksitaskus ei kõlise enam. «Vaene kukkur,» hüüdis ta seda taskust välja 
tõmmates. «Kuidas! Mitte ühtki krossi! Kuidas need täringud, õllekannud ja Venus küll sind 
jumalatühjaks on teinud! Näe, kui tühi, kortsus ja vedel sa nüüd oled! Nagu fuuria rind! Ma 
küsin teilt, härra Cicero ja härra Seneca *, kelle kaardutõmbunud köited seal maas 
vedelevad, mis kasu mul sest on, et ma sama hästi kui mündimeister või Vahetajate silla juut 
tean, et kuldkrooniga eküü kaalub kolmkümmend viis untsi, iga unts kakskümmend viis sol'i 
ja kaheksa Pariisi teenarit ja et üks poolkuuga eküü kaalub kolmkümmend kuus untsi, iga 
unts aga kakskümmend kuus sol'i ja kuus Tours'i teenarit, kuid mul pole ainust viletsat 


musta liaarigi, et doominos riskeerida topeltkuuega! Oo, konsul Cicero, see pole häda, 
millest saaks välja perifraasidega, guemadmodumiiega 15 või verum enim vero'dega 16! 

Ta pani end pahuralt riidesse. Kingi kinni nöörides välgatas ta peas üks mõte, kuid ta ajas 
selle minema. Kuid see tuli tagasi ja ta ajas vesii pahupidi selga, mis on küllalt selge ägeda 
siseheitluse tunnus. 

Lõpuks virutas ta mütsi vastu maad ja hüüdis: «Mis sellest! Tulgu mis tuleb! Lähen venna 
juurde! Sealt saan küll kaela jutluse, aga vahest ka ühe eküü.» 

Ta viskas kähku õlale oma nahkvoodriga hõlmiku, haaras maast mütsi ja läks ahastades 
välja. 

Ta läks mööda Harpe'i tänavat Vanalinna poole. Muchette'i tänavast mööda minnes 
kõditas ta haistmismeelt tiirlevailt praevarrastelt tõusev tore praetud liha lõhn ja ta heitis 
ihaleva pilgu tohutu suurele praeköö-gile, mis kunagi frantsiskaanilt Calatagironelt välja 
meelitas sellise pateetilise hüüde: «Veramente, gueste 

rõtisserie sono cosa stupenda!» Jehanil polnud aga raha ja sügavalt ohates kadus ta Petit- 
Chatelet' väravasse, selle päratu suure massiivsete tornide kuus-tahuka alla, mis kaitses 
sissekäiku Vanalinna. 

Ta ei võtnud endale niigi palju aega, et nagu see kombeks oli, möödaminnes visata kivi 
Perrinet Le Clerc'i * ausamba pihta, kes Charles VI ajal Pariisi inglastele oli loovutanud, 
süütegu, mida ta kuju kolmesaja aasta jooksul oma lõhkilöödud ja poriga määritud näoga 
tasa teenis, seistes häbipostina Harpe'i ja Buci tänava nurgal. 

Kui Jehan de Molendino Väikesest sillast üle jõudis ja Neuve-Sainte-Genevižve'i tänavast 
mööda oli läinud, leidis ta enese Jumalaema kiriku ees olevat. Jälle haaras teda ebakindlus ja 
ta jalutas veidi aega ümber Leg-ris' raidkuju ning kordas hirmu tundes: «Jutlus on kindel, 
aga eküü on kahtlane!» Ta peatas kloostrist välja tuleva kirikuteenri. «Kus on härra Josasi 
ülemdiakon?» «Arvatavasti ülal, oma tornikongis,» vastas kirikutee-ner. «Soovitan teda seal 
mitte häirida, kui te ei tule vähemalt paavsti või kuningahärra poolt.» Jehan lõi käsi kokku. 

«Kuradi pihta! Nüüd on ju tore juhus seda kuulsat nõiakongi näha saada!» 

See mõte sundis teda kindlal sammul astuma väikese tumeda ukse poole, kust ta sisse läks, 
ja üles minema Saint-Gilles'i keerdtreppi mööda, mis torni ülemistele korrustele viis. 

«Ma tahan õige näha saada!» mõtles ta tee peal. «Vannun püha Neitsi nimel, see kong, 
mida mu auväärt vend peidab nagu oma häbedust, peab küll huvitav olema! Rahvas räägib, 
tal lõõmavat seal päris põrgu-köök ja ta keetvat suurel tulel tarkade kivi. Tühja kah! Mulle 
on see tarkade kivi sama väärt kui munakivi ja oleks armsam, kui ma ta koldelt leiaksin 
pigem pekiga Praetud munaroa kui maailma suurima tarkade kivi!» 

Jõudes väikesitc sambakeste kaiguni, tõmbas ta pisut hinge ja kirus lõpmatut treppi, 
manades sinna miljonid kärutäied kuradeid, siis aga jätkas ta oma teekonda 

1 Tõesti, need praeköögid on hämmastavad asjad (it. ja Prants. k. segu) . 

253 

läbi põhjapoolse torni kitsa ukse, mis nüüd rahvale suletud on. Mõne minuti pärast, kui ta 
kellaruumist mööda oli läinjd, nägi ta väikest külgmisesse süvendisse raiutud treoiplatvormi, 
selle võlvi all aga madalal terava-kaarelist ust. Keerdtrepi vastasseinas olev laskeava laskis 
näha päratu suurt lukku ja tugevat raudkonst-ruktsiooni. Kes tänapäev seda ust tahab näha, 


15Mil viisil (lad. k.). . 
16 Kuid siiski tõepoolest (lao. k 1. 
Puhu, looda (lad. k.). 


võib seda ära tunda pealiskirjast, mis valgete tähtedega mustale seinale on kriipseldatud: 
«Ma jumaldan Coralie'd. 18 2 3. Alla kirjutanud Ugene.» («Alla kirjutanud» seisab tekstis.) 

«Puh,» ähkis skolaar, «siin ta vist ongi.» Võti seisis võtmeaugus. Jehan seisis ukse juures. 
Ta lükkas seda tasa ja pistis pea prao vahelt sisse. 

Lugeja on muidugi lehitsenud Rembrandti, selle maalikunsti Shakespeare'i imelist 
toodangut. Tema imestusväärsete gravüüride seas leidub üks ofort, mis kujutab arvatavasti 
doktor Fausti * ja mida võimatu on ilma sügava erutuseta vaadata. Teie ees on sünge kong, 
selle keskel laud täis veidraid esemeid: kolpasid, gloobusi, retorle, sirkleid, pärgamente täis 
hieroglüüfe. Doktor istub laua juures laias mantlis, peas kulmudeni surutud nahkmüts. 
Temast on näha ainult pool keha. Ta on oma määratu suurelt tugitoolilt pooleldi üles 
tõusnud, ta kokkupigistatud käed toetuvad lauale ja ta silmitseb uudishimu ja hirmuga 
suurt maagilistest tähtedest koosnevat kiirgavat ringi, mis tagumisel seinal paistab nagu 
päikese spekter pimedas toas. See kabalistlik päike näib silmade ees värisevat ja täidab 
nõrgalt valgustatud kongi salapärase kiirgusega. See on jube, aga ka ilus. 

Midagi Fausti kambri taolist avanes ka Jehani pilgu ees, kui ta oma pea uksepilu vahelt 
sisse söandas pista. See oli samuti sünge ja ähmaselt valgustatud ruum. Ka siin oli suur 
tugitool ja suur laud, sirkleid, retorte, laes rippuvaid loomade luukeresid, põrandal vedelev 
gloobus, hobuse pealuid segamini klaaskuulidega, milles värises lehekuid, surnute pealuid 
pärgamentlehtedel, mis 

Olid kirjud joonistustest ja kirjatähtedest, suuri ülestikku pandud ja pärani avatud 
käsikirju, ilma et keegi oleks hoolinud muserdatud pärgamendinurkadest — ühesõnaga 

igasugust teaduslikku tühja-tähja ning kõige selle tohuvaoohu peal tolmukord ja 
ämblikuvõrgud. Kuid ,kuskil polnud näha kiirgavaist kirjatähtedest ringi ega doktorit, kes 
ekstaasis oleks vaadelnud leegitsevat nägemust nagu kotkas päikest. 

Ometi polnud kong tühi. Laua kohale kummardudes istus tugitoolis üks mees. Jehan, kelle 
poole selg eli pööratud, võis näha ainult ta õlgu ja kukalt; kuid tal ,polnud raske ära tunda 
seda paljaspead, kellele loodus ise igavese tonsuuri oli kinkinud, nagu oleks ta selle 
välistunnuse abil tahtnud ära märkida, et ülemdiakon on kutsutud ja seatud vaimulikuks. 

Jehan tundis ära oma venna, kuid et uks nii tasa ava-jies, siis ei teadnud dom Claude, et 
keegi ta selja taga oli. Uudishimulik skolaar kasutas juhust, et veidi aega ringi vaadata. Suur 
kolle, mida ta alguses tähele polnud pannud, asetses toolist vasakut kätt katuseakna all. 
Akna avausest sissetulev päikesekiir tungis läbi ümmarguse ämblikuvõrgu, mille imepeen 
rosett oli maitsekalt akna gooti võlvile maalitud ja mille keskel ehitajast putukas ise püsis 
liikumatult nagu rumm selles pitsist rattas. Kolde peale oli korratult kuhjatud igasuguseid 
nõusid, kivipotikesi, klaasretorte, kolbisid sütega. Jehan ohkas, kui märkas, et seal ühtki 
praepanni polnud. «Kööginõud on külmad!» mõtles ta. 

Muide, tuld koldes polnud, ja näis isegi, et pole ammugi olnud. Oks klaasmask, mida 
Jehan alkeemia-riistade hulgas märkas ja mis kahtlemata ülemdiakoni nägu pidi kinni 
katma, kui mõne kahtlase ainega tegelda tuli, lamas nurgas tolmusena ja unarusse jäetuna. 
Kõrval vedeles tal samavõrra tolmunud lõõts, mille ülemisele kaanele oli vasktähtedega 
kirjutatud: «Spira, spera.» '”' 

Nagu kunagi alkeemiku juures, võis seintelt suurel arvul muidki pealkirju leida: ühed 
tindiga kirjutatud, teised metallist teravikuga sisse kraabitud. Leidus gooti, heebrea, kreeka 


17 Pühu, looda 


ja ladina tähti, kõiki segamini, tihti üksteise peal, kuidas just juhtunud; hilisemad varjasid 
vanemaid, ühed olid teistega sassi läinud nagu oksad 

tihnikus, nagu piigid lahingus. See oli tõepoolest kaunis korratu segu igasugustest 
filosoofiatest, igasugustest unistustest, igasugusest inimlikust tarkusest. Juhtus ka, et mõni 
neist pealiskirjadest siin-seal teistest üle säras nagu lipp piigimetsast. Enamasti oli see mõni 
lühike ladina- või kreekakeelne mõttetera, mida keskajal nii hästi formuleerida osati: 
«Unde? inde? — Homo homini monstrum. — Astra, castra, nomen, numen. — 
Me'Ya PiP?iiov |xe'va zaxõv. —Sapere aude. — Fiat ubi vutt.» ' jne. Vahel võis kohata ka 
mõnd täiesti mõttelagedat sõna, nagu: 'AvoryxocpaYia2, vist kibe vihje kloostri 
režiimi pihta; vahel ka mõnda lihtsat kirikliku kasvatuse õppelauset, mis väljendatud 
korralikus heksameetris: «Coelestem dominum, terrestrem, dicito domnum».3 
Esines vahel sekka ka heebreakeelseid nõiasõnu, millest isegi kreeka keelt väga vähe oskav 
Jehan midagi aru ei saanud; kus iganes võimalik, sinna olid vahele kiilutud taevatähed, 
inimeste või loomade kujud, üksteist lõikavad kolmnurgad, mis kõik kokku muutis kongi 
määritud seina paberilehe sarnaseks, kuhu ahv tindise sulega jälgi jätnud. 

Muidu oli kambrikese kogupildil mahajäetuse ja laos-tuse ilme; riistade lohakusest ja 
hooletusse jätmisest võis järeldada, et nende omanik juba ammu muude murede tõttu oma 
töödest eemal on olnud. 

Omanikku ennast aga, kes üle kummaliste maalidega kaunistatud paksu käsikirja 
kummardus, näis vaevavat mingi mõte, mis ennast vahetpidamata ta mõtisklustele vahele 
segas. Vähemalt sellele arvamusele tuli Jehan, kui ta kuulis, et ta vend pikkade, mõtlikkude 
vaheaegade järel, nagu see omane on ilmsi unistajale, hüüab: 

«Jaa, Manu * ütleb ja ka Zoroaster õpetab seda, et päike sünnib tulest, kuu päikesest. Tuli 
on maailma hing; ta algaatomid voolavad vahetpidamata maailma lõpmatute voogudena! 
Seal, kus need vood taevas lõikuvad, tekitavad nad valguse; nende lõikepunktides maa 


1 Kust? Sealt — Inimene on inimesele peletis. — Tähed kindlus, S jumalus (lad. k.). - 
Suur raamat, suur pahe (kreeka k.)— Julge teada. — Puhub, kus tahab (lad. k.). 

2 Saatusesöömine (kreeka k.). "" , Kk) 

3 Taevalist nimeta isandaks, maapealset hukatuseks (lad. *+) 

peal tekib aga kuld. Valgus ja kuld On üks ja seesama! Tuli tahkes olekus on kuld. Vahe 
nähtava ja kombatava, ühe ja sama substantsi vedela ja tahke oleku vahel on sama, mis auru 
ja jää vahel, muud midagi! See pole fantaasia, vaid üldine looduseseadus. Kuid kuidas seda 
saladuslikku üldseadust teaduses rakendada? Valgus, mis üle mu käe voolab, on kuld! Vaja 
ainult neid teatud seaduse järgi hõrendatud aatomeid tihendada mingi teise seaduse põhjal. 
Kuidas seda teha? Mõned on arvanud, et päikesekiir tuleb maha matta. Averroes, jah, see oli 
Averroes, kes ühe säärase kiire mattis suurde Cordoba mõšeesse *, koraani pühast paigast 
vasakule esimese samba alla; kuid alles kaheksa tuhande aasta järel võib koobast avada, et 
näha, kuidas katse õnnestus.» 

«Kurat võtku!» ütles Jehan iseenesele. «Annab aga aega üht eküükest oodata.» 

«...Teised on arvanud,» jätkas ülemdiakon mõtlikult, «et parem on katsetada Siiriuse 
kiirega. Aga tema kiirt puhtal kujul saada pole kerge, sest teised tähed segavad oma kiirtega 
vahele. Flamel peab kõige lihtsamaks katsetada maise tulega. Flamel! Milline prohvetlik 


nimi, Flamma '! Jah, tuli. See ongi kõik. Teemant peitub söes, kuld tules. Aga kuidas seda 
sealt kätte saada? Magistri kinnitab, et mõne naise nimel on nii õrn ja salapärane nõiavõim, 
et piisab, kui seda katsetamise ajal nimetada. Loeme, mis Manu selle kohta ütleb: «Kus naisi 
austatakse, seal on jumalused rahul; kus neid põlatakse, seal on asjata jumalat paluda. Naise 
suu on alati puhas; see on voolav vesi, päikese kiir. Naise nimi peab olema meeldiv, mahe, 
ebamaine, see peab lõppema pikkade täishäälikutega ja sarnanema õnnistussõnadega.» Jah, 
sel targal on õigus, tõepoolest, Maria, Sofia,Esmeral... Neetud! Jälle see mõte!» 

Ja ta lõi raamatu vihaselt kinni. 

Ta äigas käega üle otsaesise, nagu mingit kinnis-mõtet minema kihutades, siis võttis ta 
laualt naela ja vasara, mille vars imelikke kabalistlikke märke täis oli maalitud. 

«Juba mõnda aega,» ,ütles ta kibedalt naeratades, 

1 Leek (lad. k.). 

«äparduvad kõik mu katsed! Mind vaevab üks kinnismõte ja kõrvetab mu aju tulise 
pitsatina. Ma pole isegi suutnud mõistatada Cassiodorose saladust, kelle lamp põles ilma 
tahi ja õlita. Ja ometi on see nii lihtne asi.» «Kuidas kellelegi!» pomises Jehan. «...Ja nii 
piisab,» jätkas preester, «ühestainsast viletsast mõttest, et inimest teha nõrgaks ja 
hulluks! Ah, kuidas mu üle naeraks Claude Pernelle, see naine, kes Nicolas Flamel'i ühekski 
silmapilguks ei suutnud eemale meelitada ta suure töö juurest! Mul on siin käes Zechiele 
maagiline vasar! Iga löögiga, mis see hirmus rabi oma kambris selle vasaraga naela pihta 
virutas, vajus ta vaenlane, keda ta ära vandus, olgu see kas või kaks tuhat penikoormat 
eemal, küünra võrra maa sisse. Isegi Prantsusmaa kuningas, kes kogemata ühel õhtul 
selle imetegija uksele koputas, vajus põlvist saadik Pariisi maa sisse. See juhtus ligi 
kolmsada aastat tagasi. Noh, nüüd on see vasar ja nael minu käes, ja ometi pole nad nüüd 
ohtlikumad kui haamer sepa käes. Ja ometi pole muud vaja, kui leida võlum, mida Zechiele 
naela pihta lüües lausus.» «Tühine asi,» mõtles Jehan. 

«Noh, proovime,» jätkas ülemdiakon elavalt, kui mul õnnestub, siis näen, kuidas sinine 
säde naelapeast välja kargab. Emen—Hetan! Emen—Hetan! Ei, see on teisiti. Sižeani! 
Sižeani! Avagu see nimi haua selle all, kelle nimi on Phoebus! Neetud! Ikka jälle seesama 
mõte!» 

Vihaga virutas ta vasara eemale. Siis kummardus ta üle laua ja vajus nii sügavale tugitooli, 
et Jehan teda kõrge seljatoe tagant enam ei näinud. Mõne minuti jooksul nägi ta ainult 
kramplikult pigistatud kätt raamatul. Äkki tõusis dom Claude püsti, võttis sirkli ja kraapis 
vaikides seina sisse suurte tähtedega kreekakeelse sõna: 

'ANAIKH-:. 

«Mu vend on loll,» ütles Jehan endamisi, «oleks olnud palju lihtsam kirjutada «Fatum»”, 
egas kõik pea kreeka keelt mõistma.» 

Ülemdiakon istus tagasi tugitooli ja laskis pea kätele 

1 Saatus (kreeka K.). 

2 Saatus (lad. k.). 

langeda, nagu haige, kes tunneb, et ta pea on raske ja kuum. 

Skolaar jälgis imestades oma venda. Tema, kes oma südamest otsekohe kõik välja puistas, 
kes siin maailmas ainult looduseseaduse järgi talitas, kes oma kirgedel laskis takistamata 
voolata ja kelle sügavate tundmuste läte alati kuiv oli, sest et ta iga päev aina uusi kraave 
kaevas, tema ei võinudki aru saada, millise jõuga käärib ja keeb inimkirgede meri, kui ta ees 


kõik väljapääsu-teed kinni on, kuidas ta paisub ja tõuseb, kuidas tä üle äärte ajab, kuidas ta 
südant lõhestab, kuidas ta nuuksumisse ja tummadesse krampidesse puhkeb, kuni ta kõik 
tammid eest purustab ja enesele tee eest lahti murrab. Claude Frollo range, jäine kest, järsu, 
ligipääsmatu vooruse külm kooruke oli Jehani alati eksiteele viinud. Rõõmus skolaar 
polnud iialgi aimanud, milline keev, metsik laava sügaval lumise Etna all peitub. 

Me ei tea, kas talle need mõtted äkki kõik selgeks said, kuid nii tuisupea kui ta ka oli, sai 
ta siiski aru, et nägi seda, mida ta poleks tohtinud näha, et ta praegu oma venna hinge oli 
tabanud kõige varjatumal silmapilgul ja et Claude ei tohiks seda teada. Nähes, et ülem- 
diakon oli tagasi langenud oma tardumusse, tõmbas Jehan oma pea ettevaatlikult tagasi ja 
kolistas vähekese ukse taga, nagu tulija, kes enesest märku tahab anda. 

«Sisse!» hüüdis ülemdiakon kambrist. «Ma ootasin teid. Jätsin võtme nimme ukse ette. 
Astuge aga sisse, magister Jacgues.» 

Jehan astus julgelt sisse. Ülemdiakon, kellele säärane visiit sellises kohas hoopiski 
meelepärane polnud, võpatas oma tugitoolis. 

«Ah, see olete teie, Jehan?» 

«Jah, minu nimi algab ka *J-ga,» üttes skolaar õhetava, jultunud ja rõõmsa näoga. Dom 
Claude'i nägu sai tagasi oma range ilme. «Miks te siia tulite?» 

«Vennas,» vastas skolaar, püüdes mõistlikku, haledat ja alandlikku nägu ette teha ja 
süütult oma kübarat Veeretades, «tahtsin teilt paluda ...» 

«Mida siis?» 

«Pisut õpetust, mida ma nii vajan.» Jehan ei julgenud kõvasti juurde lisada: «Ja pisut raha, 
mida ma veel rohkem vajan.» See lauselõpp jäi ütlemata. 

«Noormees,» ütles ülemdiakon külmalt, «ma pole teiega sugugi rahul.» 

«Oh!» õhkas skolaar. 

Dom Claude keeras end veidi koos tugitooliga ja vaatas teravalt Jehani otsa. 

«Mul on väga hea meel teid näha.» 

See sissejuhatus ei tõotanud midagi head. Jehan valmistas end kõva peapesu vastu. 

«Jehan, iga päev kuulen ma teie üle kaebusi. Kuidas on lugu selle lööminguga, kus te 
väikese vikont Albert de Ramonchamp'i läbi peksite?» 

«Ah!» ütles Jehan, «vaat kus asi! Ühel haledal vennal pakkus lõbu hobusega läbi pori 
kihutades skolaare mudaga pritsida!» 

«Kuidas siis lugu on selle Mahiet Fargeliga,» jätkas ülemdiakon, «kellel te olete särgi 
lõhki tõmmanud? Tunicam dechiraverunt, seisab kaebuses.» 

«Vaat veel asja. Oli Montaigu vilets mantel, muud midagi!» 

«Kaebuses seisab tunicam, mitte cappettam2. Kas te ladina keelt mõistate?» Jehan ei 
vastanud. 

«Jah,» jätkas preester pead vangutades, «siis nii kaugel on nüüd lugu õppimise ja 
teadusega! Vaevalt osatakse ladina keelt, süüria keelt ei tunta, kreeka keelt põlatakse nii, et 
isegi targemad ei pea häbiks lugemisel kreeka sõna vahele jätta ja öelda: Graecum est, non 
legitur.3» 

Skolaar lõi julgelt silmad üles. 

«Vend, kas tahate, ma seletan teile kõige puhtamas prantsuse keeles selle kreeka sõna ära, 
mis sinna seinale on kirjutatud?» 

«Mis sõna?» 

«ANArKH.» 


Kerge puna levis üle ülemdiakoni kollaste põskede, 

1 Kiskusid särgi lõhki (köögilad. k.). 

2 Särgi, mitte mantli (köögilad. K.). 

3 Kreeka keeles, võimatu lugeda (lad. k.). 

nagu pahv suitsu, mis märku annab tulemäe sisemisest vappumisest. Skolaar märkas seda 
vaevalt. 

«Noh, Jehan,» kogeles vanem vend pingutusega, «mis see sõna siis tähendab?» 

«Saatuslikkust.» 

Dom Claude'i nägu muutus uuesti kahvatuks, skolaar aga jätkas muretult: 

«Ja sama käega kratsitud sõna selle all, 'Avayveia, tähendab ebapuhtust. Te näete, ma 
oskan kreeka keelt.» 

ülemdiakon oli vait. See kreeka keele tund pani teda mõtlema. 

Väike Jehan, kellel kõik hellitatud lapse konksud küljes olid, arvas soodsa silmapilgu kätte 
jõudnud olevat oma palvega esineda ja äärmiselt maheda häälega alustas ta: 

«Armas vend, kas te minu vastu tõesti niisugust viha kannate, et te nii kurja näo teete 
mõne rumala kõrvakiilu ja rusikahoobi puhul, mida ma ausas võitluses jagasin tont teab mis 
poistele ja varganägudele, guibusdatn marmpsetis? Te näete, armas vend Claude, et ma ka 
ladina keelt oskan.» 

Kuid kogu see lipitsev silmakirjalikkus ei avaldanud rangele vanemale vennale tavalist 
mõju. Kerberost ei saadud meekoogiga meelitada.* ülemdiakoni otsaesiselt ei kadunud 
ükski korts. 

«Kuhu te sellega tüürite?» küsis ta kuivalt. 

«Olgu siis, asja juurde! Vaadake,» vastas Jehan julgelt, «ma vajan raha.» 

See jultunud seletus tõi ülemdiakoni näkku õpetliku ja isaliku ilme. 

«Teie teate, Jehan, et meie lään Tirechappe toob meile sisse, kui kaasa arvata kõik tulud ja 
üürid kahekümne ühest majast, ainult kolmkümmend üheksa naela üksteist sol'i ja kuus 
Pariisi teenarit. See on küll poolteist korda rohkem kui vennaste Paclet*de ajal, kuid seda 
pole palju.» 

«Ma vajan raha,» ütles Jehan stoiliselt. 

«Te teate, et vaimuliku kohtu otsuse järgi sõltuvad meie kakskümmend üks maja kui lään 
täielikult piiskopkonnast ja me saaksime sellest ennast lahti osta ainult sel viisil, et me 
auväärt piiskopile maksaksime kaks 

marka kullatud hõbedas, kuus Pariisi naela tükk. Ent seda kaht marka pole ma veel kokku 
saanud. Te teate ka seda.» 

«Ma tean, et ma vajan raha,» ütles Jehan juba kolmat korda. 

«Mis te sellega teete?» 

See küsimus pani Jehani silmades lootusetulukese särama. Ta tegi jälle meelitava ja 
magusa näo. 

«Uskuge, kallis vend Claude, paha mõttega ma teie poole poleks pööranud. Ma ei hakka 
teie rahaga kõrtsides eputama ega Pariisi tänavail kuldbrokaadist vaibaga hobusel ja lakei 
saatel, cum meo laguasio, ümber ratsutama. Ei, vennas, ma vajan raha heaks otstarbeks.» 

«Mis hea otstarve teil siis on?» küsis Claude veidi üllatunult. 

«Mul on kaks sõpra, kes tahavad ühele vaesele lesknaisele Haudry kogudusest lapsepesu 
osta. See on armutöö. Vaja läheks ainult kolm floriini ja ma annaksin ka oma osa.» 


«Kuidas teie kahe sõbra nimed on?» 

«Pierre I'Assommeur ja Baptiste Crogue-Oison. '» 

«Hm!» pomises ülemdiakon. «On aga nimed, mis sobivad heale otstarbele nagu 
suurtükilask altarile.» 

Jehan oli kindlasti oma kahe sõbra nimed väga halvasti valinud. Ta sai aga sellest liiga 
hilja aru. 

«Ja edasi,» jätkas läbinägelik Claude, «missugune pesu maksab kolm floriini ja pealegi 
veel uskliku lesknaise lapse jaoks? Millal siis selle koguduse lesknaised on hakanud imikuid 
muretsema?» 

Jehan katsus veel kord jääd murda. 

«Olgu, aga ma vajan raha, tahaksin täna õhtul Isa-beau-la-Thierrye'd Val-d'Amouri 
vaatama minna!» 

«Jõle patune!» 

«Avayveia,» ütles Jehan. 

See sõna, mida skolaar vahest õelusega kambri seinalt oli laenanud, avaldas preestrile 
imelikku mõju. Ta hammustas huulde ja punastas vihast. 

«Minge minema,» ütles ta Jehanile. «Ma ootan kedagi.» 


1 Umbes: Pierre Materdaja ja Baptiste Linnukrõmpsutaja. 

Skolaar katsus veel kord onne. 

«Vend Claude, andke mulle vähemalt üks väike 'ariisi teenargi söögi jaoks.» 

«Kui kaugel teie olete oma Gratianuse dekretaalidega?» küsis dom Claude. 

«Ma olen oma vihud ära kaotanud.» 

«Kui kaugel olete ladina autoritega?» 

«Mu Horatiuse eksemplari on keegi ära varastanud.» 

«Kui kaugel olete Aristotelesega?» 

«Aga vennas, kes oli see kirikuisa, kes ütles, et ketserluse redupaigaks kõigil aegadel on 
olnud just Aristotelese metafüüsika tihnikud? Sülitan Aristotelesele! Ma ei luba tema 
metafüüsikal oma usku kõigutada.» 

«Noormees,» ütles ülemdiakon, «viimasel kuninga linnasõidul oli ühel Philippe de 
Comminesl nimelise aadlimehe hobusetekil brodeeritud deviis, mille üle teilegi soovitan 
järele mõelda: Oui non laborat non man-ducet.» 

Skolaar oli hetke vait, sõrm kõrva juures, silmad maha löödud ja nägu vihane. 

Äkki pöördus ta Claude'i poole linavästriku vilkusega. 

«Niisiis, armas vend, te keeldute mulle üht Pariisi soTigi andmast, et pagarilt leivatükki 
osta?» 

«Oui non laborat non manducet.» 

Paindumatu ülemdiakoni vastust kuuldes peitis Jehan oma pea käte vahele nagu nuuksuv 
naine ja kisendas meeleheitlikult: 

«Otototctotoi!» 

«Mis see tähendab, noormees?» küsis Claude, üllatatud sellest vigurist. 

«Ah mida?» ütles skolaar ja tõstis jälle Claude'i poole oma jultunud silmad, mida ta äsja 
rusikatega punaseks oli hõõrunud. «See on kreeka keeles! Aishülose anapest, mis oivaliselt 
väljendab ahastust.» 


Selle juures hakkas ta nii veidralt ja metsikult naerma, et isegi ülemdiakon naeratas. 
Claude tundis, et ta on ise süüdi: miks oli ta seda last nõnda hellitanud? 

«Ah, armas vend Claude,» jätkas Jehan sellest naeratusest julgust saades, «vaadake ometi 
mu katkisi saa- 


Kes tööd ei tee, ei söö (lad. k.) 

263 

paid. Kas on maailmas olnud traagilisemaid koturne * kui need poolsaapad, mille tallad 
keelt näitavad?» 

Ülemdiakon sai äkki tagasi oma endise ranguse. 

«Ma saadan teile uued poolsaapad, raha aga ei anna.» 

«Andke üks vilets Pariisi sol'gi,» anus Jehan. «Ma õpin Gratianuse pähe, ma tahan 
jumalasse uskuda, minust saab tõeline teaduse ja vooruse Pütagoras. Ainult, palun, üks väike 
Pariisi sol! Kas te siis tahate, et nälg mind ära sööks, ta seisab mu ees avatud lõugadega ja 
on mustem, haisvam ja sügavam kui põrgu või kui munga nina!» 

Dom Claude raputas kulmu kortsutades pead: 

«Oui non -— laborat...» 

Jehan ei lasknud tal lõpetada. 

«Ah nii!» karjus ta. «Käigu siis kõik kus kurat! Elagu lõbu! Hakkan kõrtsides istuma, 
kaklema, nõusid puruks peksma, tüdrukutega hullama!» 

Selle peale viskas ta oma mütsi vastu seina ja laksutas sõrmi kui kastanjette. 

Ülemdiakon heitis talle sünge pilgu. 

«Jehan, teil pole hinge.» 

«Sel juhul puudub mul Epikurose * järgi miski, mis on tehtud millestki, millel pole nime.» 

«Jehan, te peate tõsiselt sellele mõtlema, kuidas ennast parandada.» 

«Ah nii!» karjus skolaar, heites pilgu kord oma vennale, kord retortidele kolde kohal. 
«Kõik on siin sarvili-sed, nii mõtted kui pudelid!» 

«Jehan, te olete väga libedal teel. Kas te*ka teate, kuhu te niiviisi lähete?» 

«Kõrtsi,» vastas Jehan. 

«Kõrts viib häbiposti.» 

«üks laternapost ta puha, võib-olla oleks Diogenes just tema abil oma inimese leidnud.» * 

«Häbipostilt viib tee võllasambasse.» 

«Võllasammas on kaal. Selle ühes otsas on inimene, teises kogu maailm. On hea selline 
inimene olla.» 

«Võllasambast läheb tee põrgu.» 

«Seal pole muud kui suur tuli.» 

«Jehan, Jehan, teid ootab kurb lõpp.» 

«Küllap algus oli hea.» 

Sel silmapilgul kuuldi trepil samme. 

«Vait!» ütles ülemdiakon sõrme suule pannes. «See on magister Jacgues. Kuulge, Jehan,» 
lisas ta tasa, «hoidke, et te iialgi kellelegi ei kõnele, mis te siin näha ja kuulda saate. Peitke 
end ruttu siia kolde alla ja pidage hinge kinni.» 

Skolaar puges kolde alla, seal tuli talle pähe tore mõte: 

«Muide, vend Claude, üks floriin selle eest, et ma hinge kinni pean.» 

«Vait! Hea küll, saate.» «Andke kohe!» 


«Säh, võta!» ütles ülemdiakon talle oma kukrut vihaselt kätte visates. 
Jehan puges kaugemale kolde alla ja uks avanes. 


V. KAKS MUSTA RIIETATUD MEEST 


Sisse astus mustas riides sünge näoga mees. Mis meie sõbrale Jehanile kohe silma torkas 
(ta oli, nagu võiski arvata, end oma urus nõnda sisse seadnud, et võis kõike oma meele järgi 
näha ja kuulda), oli sissetulija täielik leinailme nii välimuses kui näos. Ometi oli selles näos 
mingit mahedust, kassi või kohtuniku lipitsevat mahedust, ühesõnaga lääget mahedust. 
Ta oli täiesti 

' hall, kortsus, aastat kuuskümmend vana. Ta vidutas silmi, kulmud olid tal valged, huul 
töllakil ja käed suured. Kui Jehan nägi, et see on ainult mõni arst või kohtuametnik ja et sel 
inimesel asub nina väga kaugel suust, mis on rumaluse märk, siis tõmbus ta oma urkas 
veelgi kaugemale tagasi, pahandades selle üle, et tal tuleb nüüd kaua veeta nii ebamugavas 
asendis, pealegi nii ebameeldivas seltskonnas, 

Ülemdiakon polnud selle isiku sisse tulles isegi mitte püsti tõusnud. Ta andis talle märku 
ukse kõrval pingil istet võtta ja ütles pärast lühikest vaikust, mis tundus eelmise 
mõtisklemise jätkuna, teatud soosiva tooniga: «Tere, magister Jacgues.» 

«Ole tervitatud, magister!» vastas mees mustas. 

Oli tunda vahet, kui üks ütles «magister Jacgues» ja "teine ainult «magister», sama vahet, 
mis on «armulise 

härra» ja «härra», «domine» ja «domne» vahel. Tegemist oli nähtavasti kõnega õpetaja ja 
õpilase vahel. 

«Noh!» algas ülemdiakon uuesti pärast mõningat vaikust, mida magister Jacgues ei 
julgenud segada. «Kas teil on lootust?» 

«Ah, magister,» vastas külaline kurblikult naeratades, «ma ikka veel puhun ainult tuld. 
Tuhka saan ülearu, aga kulda mitte kübetki!» 

Dom Claude liigutas ennast kärsitult. «Ma ei kõnele teiega mitte sellest, magister Jacgues 
Charmolue, vaid teie nõiameistri protsessist. Teie sõnade järgi on see Mare Cenaine, 
Arvekoja laekur. Kas ta oma nõidust ise tunnustab? Kas piinamisel tagajärgi oli?» 

«Oh ei,» vastas magister Jacgues ikka veel kurblikult naeratades. «Seda lohutust meil pole. 
See inimene on ju nagu kivi. Küllap keedame ta Seaturul elusalt, ilma et oleksime tal sõnagi 
suust saanud. Muidugi ei põrka me millestki tagasi, et tõtt kätte saada. Ta liikmed logisevad 
juba kõik, oleme igasuguseid rohtusid peale pannud, nagu vana naljahammas Plautus * 
ütleb: 


Adversum stimulos, laminas, crucesgue, compendesgue, 
Nervos, catenas, carceres, numellas, pedicas, boias.' 


Midagi ei aita. See inimene on hirmus. Kõik asjata.» 

«Kas te ta majas midagi uut pole leidnud?» 

«Küll,» vastas magister Jacgues oma vöötaskut kobades, «selle pärgamendi. Siin on sõnad, 
millest me aru ei saa. Härra kaelakohtu prokurör Philippe Lheulier oskab veidi heebrea 
keelt, mida ta õppis Brüsselis Kan-tersteni tänava juutide protsessi ajal.» 

Nende sõnadega rullis magister Jacgues pärgamendi lahti. 


«Andke siia,» ütles ülemdiakon. Ja silmi lehele heites hüüdis ta: 
«Puhas nõidus, magister Jacgues! Emen—Hetan! See on vampiiride kisa, kes sabatile 
lendavad. Per ipsum, et cum ipso, et in ipso!' See on võlum, mis kuradi uuesti 


1 Astlate mõõgaterade, ristilöömiste, jalapakkude köidikute, ahelate, vangikongide ja 
teiste piinariistade kiuste (lad. k.). 

2° Enese, läbi ja enesega ning eneses (lad. k.). 

põrgusse aheldab. Hax, pax, tnax! See on arstiteadusest. Võlum hullu koera hammustuse 
vastu. Magister Jacgues! Teie olete vaimulikus kohtus kuninglik proku-. rör! See pärgament 
on jõle.» 

«Hea küll, me paneme ta uuesti piinapinki. Siin on veel 

midagi,» lisas magister Jacgues uuesti oma vöötaskut 

kobades, «mis me Mare Cenaine'i juurest leidsime.» 

See oli seda laadi nõu, nagu neid dom Claude'i kolde serval leidus. 

«Ah!» ütles ülemdiakon, «alkeemia sulatuspott.» 

«Tunnistan teile üles,» sõnas magister Jacgues oma kartliku ja kohmaka naeratusega, «ma 
katsusin sellega ka oma koldes, aga ei saanud midagi paremat kui enda omagagi.» 

Ülemdiakon hakkas potti uurima. 

«Mis ta siia sisse on kraapinud? Oeh, oeh! Sõna, mis kirbud eemale peletab! On Mare 
Cenaine aga võhik! Sellega nüüd mõni kulda saab! See kõlbab ainult suvel voodi alla 
panna!» 

«Et meil nüüd vigadest juttu tuleb,» ütles kuninglik prokurör, «siis uurisin ma enne 
siiatulekut all portaali. Kas teie kõrgeausus on selles täiesti kindel, et füüsikaliste tööde 
algus on kujutatud Linna Haigemaja pool küljes ja et nende seitsme alasti kuju seas 
jumalaema jalge ees see kuju, millel tiivad kandade küljes, on Mercurius?» 

«Jah,» vastas preester, «nõnda kirjutab Augustino Nifo, itaalia õpetlane, kellele ta habemik 
deemon kõike on õpetanud. Lähme alla, ma seletan teile kõik seal koha peal ära.» 

«Tänan, magister,» ütles Charmolue maani kummardudes. «Ah jaa, peaaegu oleksin 
unustanud! Millal käsite mul väikese nõiatüdruku kinni võtta?» 

«Missuguse nõiatüdruku?» 

«Selle mustlastüdruku, keda te ju väga hästi tunnete, kes iga päev kirikuesisel tantsib, 
hoolimata vaimuliku kohtu keelust! Tal on kaasas kits, kellele kurat sisse on tükkinud ja kel 
kuradi sarved peas on, kes loeb, kirjutab ja arvutab nagu Picatrix. Sellest juba jätkuks, et 
kogu seda mustlaskupatust üles puua. Süüdistus on valmis, kohus ei võta aega, uskuge 
mind! Tore plika see 

tantsijanna, jumala eest! Pole kunagi ilusamaid silmi näinud! Otsekui Egiptuse kalliskivid! 
Noh, millal asja kallale asume?» 

ülemdiakon oli ääretult kahvatu. 

«Küll ma ütlen, kui aeg tuleb,» kogeles ta vaevalt kuuldava häälega ja lisas siis suure 
pingutusega: «Seni tegelge Mare Cenaine'i asjadega.» 

«Olge üsna rahulik,» väsitas Charmolue naeratades. «Kui siit tagasi jõuan, lasen ta jälle 
nahkvoodile kinni siduda. See pole inimene, vaid püsti kurat, ta väsitab isegi Pierrat 
Torterue surmani ära ja tal on tugevamad käed kui minul. Kuidas see hea Plautus ütleb: 

Nudus vinetus, centum pondo es, guando pendes per pedes.' 


Venitame teda piinapingil! See on kõige parem, mis meil üldse on. Las proovib ka seda.» 

Dom Claude näis sügavasse ja süngesse mõtiskelul vajunud olevat. Ta pöördus Charmolue 
poole. 

«Magister Pierrat... ah, tahtsin öelda, magister Jacgues, tegelge Mare Cenaine'i asjadega.» 

«Jah, muidugi, dom Claude. Vaeseke, teda ootab Mummoli * saatus. On aga kah mõte 
sabatile "minna! Arvekoja laekurina peaks ta ometi teadma Karl Suure 
seadust: Stryga vel mascal!2 Mis aga puutub pisikesse Smeraldasse, nagu nad teda kutsuvad, 
siis jään teie korraldust ootama. Ah jah, kui me portaali alt läbi 
läheme, siis seletage mulle ka, mis see aednik seal fresko keskel kiriku sissekäigu juures 
peaks õieti tähendama. Kas pole see Külvaja? Hei, magister, mille üle 
te nii mõtlete?» 

Endasse süvenenud dom Claude ei kuulanud teda. Jälgides ta pilgu suunda, nägi 
Charmolue, et ta üksisilmi vahib torniakent katvat suurt ämblikuvõrku. Parajasti tormas üks 
ettevaatamatu kärbes paastukuu päikese poole lennates otse võrku ja takerdus sellesse. 
Tundes, et võrk kõigub, liigatas hiiglasuur ämblik võrgu keskel ja oli ühe hüppega kärbse 
kallal, käänas ta oma esimeste haarmetega kahekorra, kuna ta jälk lont kärbse pea kallal 
hakkas nosima. 

1 Kui sa jalgupidi alasti kinniseotuna ripud, kaalud sada naela (lad. k.). 

2 Nõid või vaim (lad. k.). 

«Vaene kärbes!» ütles vaimuliku kohtu kuninglik prokurör ja tõstis käe, et kärbest päästa, 
ülemdiakon, äkki nagu unest jahmatades, haaras tal käest kramplikult kinni. 

«Magister Jacgues,» hüüdis ta, «ärge astuge saatusele vahele!» 

Prokurör pöördus hämmastunult ümber. Talle tundus, nagu oleksid ta käest raudpihid 
kinni võtnud. Preestri liikumatu, metsik, lõõmav pilk oli kiindunud kärbse ja ämbliku 
koledasse vaatepilti. 

«Ah jaa!» jätkas preester häälega, mis näis tulevat otse ta olemuse sügavusest. «See on 
kõige sümbol. Seal ta lendleb, on rõõmus, et äsja alles sündinud; ihkab kevadet, avarat õhku, 
vabadust! Ja-jah! Kuid vaevalt põrkab ta vastu saatuslikku võrku, kui sealt välja tuleb 
ämblik, jälk ämblik! Vaene tantsijanna! Vaene saatuse märgitud kärbes! Magister Jacgues, 
mingu kuidas läheb! See on saatus! Claude, paraku oled ka sina ämblik. Ja ühtlasi ka kärbes! 
Sa lendasid teaduse, valguse, päikese poole, sul oli ainult üks igatsus, jõuda avarusse, 
igavese tõe valgusse, kuid tormates pimestavalt särava akna poole, mis teise maailma viib, 
valguse, mõistuse ja teaduse maailma, olid sa, meeletu õpetlane, sama pime kärbes: sa ei 
märganud peent ämb-likuvõrku, mille saatus oli tõmmanud valguse ja sinu vahele. Sina, 
vilets hull, viskusid sinna ülepeakaela ja nüüd sipled sa paratamatuse raudküünte vahel, pea 
purustatud ja tiivad küljest kistud! Magister Jacgues! Magister Jacgues! Jätke ämblik 
rahule!» 

«Uskuge,» ütles Charmolue, kes talle otsa vaatas, ilma et midagi oleks mõistnud, «ma 
ei puuduta teda. Aga laske, palun, mu käsi lahti, teie sõrmed on ju kui pihid.» 

ülemdiakon ei kuulanud teda. 

«Meeletu!» jätkas ta, vahetpidamata aknaava poole vaadates. «Kui sul korda läheks seda 
hirmsat võrku oma kärbsetiibadega puruks rebida, arvad sa siis, et sa ulatud valguseni? 
Kuidas sa läbi pääseksid sellest kaugemast klaasist, läbipaistvast tõkkest, kristallseinast, mis 
kõvem on terasest ja mis kõiki filosoofe tõest lahutab? Oo teaduse tühisus! Kui palju tarku 
kaugelt sinu poole 

lendab, et siis puruneda! Kui palju süsteeme põrkab sumisedes vastu seda igavest 
vaheseina!» 

Ta jäi vait. Need viimased mõtted, mis teda märkamatult temast enesest eemale teaduse 
poole olid viinud, näisid teda rahustavat. Jacgues Charmolue sundis teda lõplikult tagasi 
reaalsusse pöörduma, kui talle küsimuse esitas: 

«Noh, mu magister, kunas te siis aitate mul kulda teha? Tahaksin, niipea kui saab, asja 
lõpule viia.» 

ülemdiakon raputas kibedalt naeratades pead. 

«Magister Jacgues, lugege Michael Psellose * «Dialo-gus de energia et operatione 
daemonum'». Me ei tegele just süütute asjadega.» 

«Tasemini, magister! Ma aiman seda isegi,» ütles Charmolue. «Kuid mis parata, tuleb 
ometi tegelda ka hermeetikaga, kui oled ainult vaimuliku kohtu -kuninglik prokurör, kelle 
palk on aastas kolmkümmend Tours'i taalrit. Ainult kõnelgem tasa.» 

Sel silmapilgul ulatus Charmolue teritunud kõrva mingi matsutamine ja närimine kolde 
all. 

«Mis see on?» küsis ta. 

Oma redus tüdinenud ja igavust tundev skolaar oli leidnud vana leivakontsu ja hallitanud 
juustuviilaku, kohe nende kallale asunud ja oma lohutuseks einetama hakanud. Et ta väga 
näljane oli, siis matsutas ta närides kõvasti iga pala, ja see ajaski prokuröri ärevile. 

«See on mu kass,» ütles ülemdiakon kähku, «sööb hiirt.» 

Seletus rahustas CharmolueM. 

«Tõepoolest, magister,» vastas ta aupaklikult naeratades, «kõigil suurtel filosoofidel on 
oma koduloomad olnud. Mäletate, mis Servius * ütleb: Nullus enim locus sine - genio 
est.» 

Dom Claude, kartes mõnda uut koerustükki Jehani poolt, tuletas oma auväärt õpilasele 
meelde, et nad pidid koos mõningaid kujusid portaalil uurima minema ja nad läksidki 
kambrist välja skolaari «puh» saatel, kes juba tõsiselt kartma oli hakanud, et ta põlveots 
lõuale jälje jätab. 

1 Kahekõne deemonite jõust ja tegevusest (lad. k.). 

2. Pole ühtki paika ilma haldjata (lad. k.). 

VIL. MISSUGUSED TAGAJÄRJED VÕIVAD OLLA SEITSMEL VANDESÕNAL, 
KUI NEED LAGEDA TAEVA ALL KUULDAVALE TUUA 


«Te Deum laudamus!» 1 hüüdis Jehan oma urkast 

välja tulles. «Nüüd on mõlemad öökullid läinud. Oeh, oeh, hax, pax, max! Kirbud, 
marukoerad! Kurat võtku, jätkus mulle nende jutuajamisest! Pea huugab otsas kui kellatorn. 
Hallitanud juust veel pealekauba! Noh, läki nüüd alla, aga vanema venna kukru võtame 
kaasa ja mündid muudame pudeliteks!» 

Ta heitis kalli kukru sisse pilgu täis õrnust ja imetlust, kohendas oma riideid, pühkis 
kingad puhtaks, lõi kuuevarrukatelt halli tuha maha, vilistas lauluviisi, laskis hundiratast, 
uuris, kas kambrist midagi kaasa ei saaks võtta, haaras kolde pealt mõne klaasist talismani, 
mida kõlbaks kalliskivide pähe Isabeau-la-Thier-rye'le anda, ja tõukas siis ukse pärani, mida 
ta vend oma suurest armust lukustamata oli jätnud, jättis selle ka omapuhku lahti, aga 
õelusest, ning läks linnuna astmelt astmele hüpates keerdtrepist alla. 


Pimedas keerdkäigus riivas ta küünarnukiga kedagi, kes torisedes kõrvale astus. Ta arvas 
selle Ouasimodo olevat ja see tuli talle nii veider ette, et ta jooksis ülejäänud trepiosast alla 
nõnda naerdes, et ta kahe käega kõhtu pidi kinni hoidma. Ta naeris veel alla platsile 
jõudeski. 

Tänaval lõi ta jalaga vastu maad ja hüüdis: «Oh, armas ja auväärt Pariisi tänav! Neetud 
trepp, mis isegi Jakobi redeli inglitel hinge välja võtaks! * Mis ma küll mõtlesin, kui ma 
seda taevasse puurivat kivist vinti mööda üles jooksin? Kas kõik oli ainult selleks, et 
hallitanud juustu närida ja ülevalt torniaknast Pariisi kellatorne vaadata?» 

Ta astus mõne sammu edasi ja märkas siis kaht öökulli, see on dom ClaudeM ja magister 
Jacgues Charmo-lueM, kes üht portaali skulptuuri silmitsesid. Ta ligines neile kikivarvul ja 
kuulis ülemdiakonit üsna tasa Char-molue'le ütlevat: 


1 Sind, jumal, kiidame (lad. k.). 

«Siia lasuurkivi värvi kullatud äärtega kivile laskis Guillaume de Paris selle Hiiobi kuju 
graveerida. Hiiob kujutab enesest tarkade kivi, mis selleks, et täiuslikuks saada, peab läbi 
tegema katsumusi ja kogema kannatusi, nii nagu Raimundus Lullus * ütleb: Sub 
conservatione formae specificae salva aniina "». 

«See on mulle ükstapuha, « ütles Jehan, «sest minu käes on rahakott.» 

Sel hetkel kuulis ta selja tagant tugevat heledat häält hirmsaid vandesõnu, lendu laskvat: 
«Põrguline! Kuradi mait! Saatana silmamuna! Vanakuradi sohilaps! Peltsebuli naba! 
Põrgupaavst! Käi kus kurat! Kurat ja põrgu!» 

«Kurat võtku! hüüdis Jehan. «See võib ainult mu sõber kapten Phoebus olla!» 

Phoebuse nimi ulatus ülemdiakoni kõrvu, kes parajasti kuninglikule prokurörile seletas 
lohe tähendust, kes oma saba vanni on peitnud, kust suitsu seest kuninga pea välja tuleb. 
Dom Claude võpatas, jäi Char-molue suureks ehmatuseks vait, pöördus ümber ja nägi oma 
venda Jehani, kes Gondelaurier' maja lävel üht kõrgemat ohvitseri kõnetas. 

See oli tõesti härra kapten Phoebus de Chäteaupers. Ta toetus seljaga vastu oma pruudi 
maja nurka ja vandus kui pagan. 

«Jumala eest, kapten Phoebus,» ütles Jehan tal käest kinni võttes, «olete päris meister 
vanduma!» 

«Käi kus kurat!» vastas kapten. 

«Käi ise kus kurat!» vastas skolaar. «Kuid, armas kapten, öelge, kust tuleb teil see ilukõne 
tulv?» 

«Vabandage, armas Jehan,» hüüdis Phoebus ta kätt raputades, «nelja kihutav hobune ei jää 
nii äkki seisma. Mina aga vandusin täies galopis. Tulen nimelt nende nukukeste juurest siit, 
ja iga kord, kui ma sealt ära tulen, on mul suu sõimu täis. Pean selle välja sülitama, muidu 
lämbun, pergli pihta!» 

«Kas te ei taha minuga jooma tulla?» küsis skolaar. 

Ettepanek rahustas kaptenit. 

«Miks mitte, aga mul pole raha.» 

«Mul on!» 


1 Oma erilist vormi säilitades on hing päästetud (lad. k.). 
212 
«Nonoh, näidake!» 


Jehan keerutas üleolevalt ja nagu endastmõistetavalt f kapteni silme ees rahakotti, 
ülemdiakon oli aga häm-Imastusest tardunud Charmolue sinnapaika jätnud ja tuli 
nende juurde ning jäi mõni samm neist eemal seisma, silmitsedes mõlemat, ilma 
et nood tähelegi oleksid pannud, sest nende silmi oli võlunud rahakukkur. 

Phoebus hüüdis: 

«Rahakott teie taskus, Jehan! See on ju nagu kuu-helk veepanges. Paistab, nagu oleks, aga 
ometi pole. On ainult vari. Kurat võtaks, veame kihla, et kotis on ainult kivid!» 

Jehan vastas külmalt: 

«Vaata siis ise, missuguste kividega ma oma taskuid täidan!» 

Ning sõnagi juurde lisamata tühjendas ta kukru ligemale nurgakivile roomlase näoga, kes 
isamaad päästab. 

«Taevane jumal!» pomises Phoebus. «Igasuguseid münte, kilbikesi, suuri valgeid, väikseid 
valgeid, vask-rahasid, Torus'i ja Pariisi omi! Uskumatu!» 

Jehan oli ikka veel üleolev ja rahulik. Mõned liaarid veeresid porri. Kapten läks neid juba 
agaralt üles tõstma, kuid Jehan hoidis teda tagasi. 

«Vuih, kapten Phoebus de Chäteaupers!» 

Phoebus luges rahatükke ja pöördus siis pidulikult Jehani poole: «Teate, Jehan, 
kakskümmend kolm Pariisi sol'i! Keda te öösel Kõrilõikajate tänaval paljaks riisusite?» 

Jehan viskas oma valvakate käharate juustega pea selga ja ütles siis kõrgilt silmi pilutades: 

«Meil on ju vennaks tohmanist ülemdiakon.» 

«Pagana pihta!» hüüdis Phoebus. «Kui auväärt mees!» 

«Lähme jooma,» ütles Jehan. 

«Aga kuhu?» küsis Phoebus. «Kas «Eeva Õuna»?» 

«Ei maksa, kapten, lähme parem «Vana Tarkusse» — vana tark uss, see on sõnamäng, ma 
armastan sihukest kraami.» 

«Mine oma sõnamänguga, Jehan! Viin on «Eeva Õu- 

nas» parem. Pealegi kasvab seal ukse kõrval päikese käes viinapuu. See teeb mulle rõõmu, 
kui ma joon.» 

«Hea küll! Olgu siis Eeva ja ta õun!» vastas skolaar ja võttis Phoebusel käe alt kinni. 

«Muuseas, armas kapten, teie nimetasite äsja Kõrilõikajate tänavat. Nii ei kõlba öelda: 
praegu ei olda enam nii barbaarne. Nüüd öeldakse Kaelalõikajate tänav.» 

Sõbrad asusid teele «Eeva Õuna» poole. On vist asjata siia juurde lisada, et nad enne raha 
kokku korjasid ja et ülemdiakon neile järgnes. 

ülemdiakon kõndis süngena ja hajameelsena nende kannul. Kas oli see Phoebus sama 
Phoebus, kelle neetud nimi pärast kohtumist Gringoire'iga alati ta mõtetesse vahele põimus? 
Ta ei teadnud seda ka ise kindlasti, kuid lõpuks oli see ikkagi üks Phoebus ja' sellest 
maagilisest nimest jätkus, et kahele muretule sõbrale järele hiilida, kuulata nende kõnelust ja 
jälgida nende vähemaidki liigutusi kannatliku, pingul tähelepanuga, õieti ei teinud mingit 
vaeva nende juttu pealt kuulata, sest nad kõnelesid kõvasti ja hoolisid vähe sellest, et 
möödaminejad võisid nende saladustesse pühenduda. Nad vestlesid kahevõitlustest, 
tüdrukutest, joomingutest ja muudest pöörasustest. 

Ühel tänavanurgal kuulsid nad kuskilt naabrusest käsitrummi põrinat. Dom Claude kuulis 
ohvitseri skolaarile ütlevat: 

«Kuradi pihta, läki kiiremini!» 

«Miks?» 


«Viimaks näeb mind mustlastüdruk!» 

«Milline mustlastüdruk?» 

«Too pisike, kitsega.» 

«Smeralda?» 

«Justament, Jehan. Ikka unustan ta nime. Lähme kiiremini, muidu tunneb ta mind ära. Ma 
ei taha, et see tüdruk tänaval minuga rääkima hakkab.» 

«Kas te siis tunnete, teda?» 

Ülemdiakon nägi, kuidas Phoebus itsitas, Jehani kõrva juurde kummardus ja talle mõne 
sõna sosistas. Siis pahvatas Phoebus naerma ja noogutas võidukalt pead. 

«Ah tõesti?» küsis Jehan. 

«Ausõna!» vastas Phoebus. 

«Täna õhtul?» 

«Täna õhtul.» 

«Kas te olete kindel, et ta tuleb?» 

«Egas te loll ole, Jehan! Kas võib neis asjus üldse kahelda?» 

«Olete õnneseen, kapten Phoebus!» Ülemdiakon kuulis seda juttu sõna-sõnalt. Ta hambad 
akkasid logisema, oli näha, kuidas ta kehast värin läbi äis. Ta jäi pilguks seisma, toetas end 
vastu nurgakivi nagu joobnu, siis aga hakkas ta uuesti lõbusatel sellidel järel käima. 

Kui ta nende lähedale jõudis, olid nad oma kõneainet juba muutnud. Nüüd jorutasid nad 
täiest kõrist vana refrääni: 


Väikseid vargaid puuakse, 
suurte auks juuakse. 


VIIL. MUNKLUMMUTIS 

Kuulus «Eeva Õuna» kõrts asus ülikoolilinnas, Rondelle'i ja Bätonnier' tänava nurgal. Ta 
võttis enda alla alumisel korrusel avara, kuid madalavõitu ruumi, mille võiv tugines keset 
saali jämedale, kollaseks värvitud puusambale. Igal pool oli toole, seintel rippusid läikivad 
inglistinast kannud, alati oli siin külluses joojaid ja lõbutüdrukuid, üks aken oli tänava poole, 
viinapuu ilutses ukse kõrval, uksel aga rippus kriuksuv plekist plaat, millele olid maalitud 
õun ja naine. Vihmast roostetanud plaat kõlkus raudvarda küljes tuule käes edasi-tagasi. See 
tänava poole pööratud tuulelipp oli kõrtsile sildiks. 

Oli juba öö. Tänavanurk oli pime. Kõrts oli täis põlevaid küünlaid ja säras eemalt vaadates 
nagu sepikoda pimeduses. Läbi katkiste aknaruutude oli kuulda klaaside kõlinat, prassimise, 
vandumise ja tülitsemise lärmi. Kõrtsitoa leitsakust ähmenenud klaasruutude taga võis näha 
ebamääraseid kujusid. Aeg-ajalt kostis saalist hele naerulagin. Inimesed, kes siit asja pärast 
mööda 

ruttasid, ei heitnud pilkugi nende lärmitsevate akende poole. Ainult mõni kaltsudes 
poisijõmpsikas tõusis vahel kikivarvule, et aknalauani küündida, ja hüüdis siis kõrtsi vana 
lakkekrantside pihta käiva hurjutuse: «Oled aga purjus, sina vana lurjus!» 

Üks mees käis siiski lärmitseva kõrtsi ees rahulikult edasi-tagasi, ei lasknud seda silmist 
ega läinud sellest kaugemale kui tunnimees oma putkast. Ta oli mähitud mantlisse, millest 
ainult nina välja paistis.Selle mantli ostis ta äsja vanakraamikauplejalt «Eeva Õuna» naab- 
rusest, nähtavasti, et ennast märtsikuu õhtutel külma eest kaitsta, aga võib ka olla, et oma 


riietust varjata. Vahetevahel jäi ta tinase raamitud ähmaste aknaruutude ette seisma, 
kuulatas, vaatas ja lõi jalga vastu maad. 

Lõpuks avanes kõrtsi uks. Seda ta näiski ootavat. Kaks joodikut tulid välja. Läbi ukseava 
lipsanud kiir heitis pilguks valgust nende lõbusatele nägudele. Mantlis mees läks üle tänava 
ja jäi seal majaläve varjus luurama. 

«Kurat ja põrgu!» ütles üks neist. «Juba saab kell seitse. See on mu kohtamise aeg.» 

«Ütlen teile,» sõnas ta joomakaaslane pehme keelega, «ma ei ela mitte Sõimusõnade 
tänavas, indignus gui inter maia verba habitat. Ma elan Jean-Pain-Mollefi tänavas, in vico 
Johannis-Pain-Mollet. Kui teie vastupidist arvate, siis olete sarvilisem kui ükssarv *. Igaüks 
teab, et see, kes kord karu seljas on ratsutanud, ei tunne enam hirmu! Kuid teie nina ajab 
maiustusi taga nagu võõrustaja püha Jacgues.» 

«Sõber Jehan, teie olete purjus,» vastas teine. 

Too aga jätkas taarudes: 

«Rääkige mis tahes, Phoebus, aga ammu on tõestatud, et Platonil oli jahikoera profiil.» 

Lugeja on muidugi juba taibanud, et need on meie kaks vahvat sõpra, kapten ja skolaar. 
Küllap ka neid varjust jälgiv mees nad ära tundis, sest ta hakkas aeglaste sammudega 
kordama kõiki neid sakilisi radu, mida skolaar kaptenile peale sundis, kes oli joomises 
karastatum ja kelle pea palju rohkem kandis. Teravalt 


1 Häbi on elada halbade sõnade keskel (lad. k). 

kuulates võis mantlis mees jälgida kogu järgnevat huvitavat vestlust: 

«Bakhose nimel, katsuge ometi sirgelt käia, härra bakalaureus. Te ju teate, ma pean teist 
lahkuma. Kell on ju seitse. Mul on ühe naisega kohtamine.» 

«Jätke mind rahule, ütlen teile! Ma näen tähti ja tuliseid odasid. Teie olete väga sarnane 
Dampmartini lossiga, mis naerust rebeneb.» 

«Mu vanaema soolatüügaste nimel, Jehan, te jahvatate liiga kangekaelselt tühja tuult. 
Muide, Jehan, kas ' teil veel raha on?» 

«Härra rektor, siin pole mingit viga: «parva bouche-ria» tähendab väikest kärni.» 

«Jehan, sõber Jehan! Te teate ju, mul on selle pisikesega kohtamine Saint-Micheli silla 
juures, ma võin 'teda viia ainult selle lirva Falourdeli juurde, kes silla juures elab, ja mul 
tuleb toa eest maksta. See valgete vurrudega vanamoor ei anna mulle võlgu. Jehan, palun 
sind! Kas me tõesti kõik papi rahad oleme maha joonud? Kas isegi mõnda sol'i pole järele 
jäänud?» 

«Teadmine, et oled mõned tunnid kasulikult mööda saatnud, on parajaks maitsvaks 
vürtsiks söögilauas.» 

«Kõhu ja soolikate nimel, jätke jaburdused! Öelge mulle, kuradi Jehan, kas teil on veel 
raha? Andke siia, jumala pärast! Või ma otsin teid läbi, kui te ka pidalitõbine oleksite nagu 
Hiiob ja kärnas nagu Caesar!» 

«Mu härra, Galiache'i tänava ühes otsas on Klaasi tänav, teises otsas Kudumise tänav.» 

«Jah, mu kulla Jehan, vaene seltsimees, Galiache'i tänav, jah, muidugi. Kuid, püha taevas, 
ärgake ometi üles! Mul pole palju vaja, üksainus Pariisi sol, ja seda kella seitsmeks.» 

«Silentium, tähele panna, tuleb refrään: 


Kui rott sööb ära kassihõimu, 
saab kuningas Arrasis võimu; 


kui merel jaaniks jää on pääl 
ja kõndida saab sellel jääl, 
arraslased siis jät'vad linna, 
et üle jäätand mere minna. 


«Et sind, Vastkristuse jüngrit, su ema soolikatega üles poodaks!» hüüdis Phoebus ja 
tõukas tugevasti 

joobnud skolaari, kes mööda seina liugles ja siis pehmelt Philippe Auguste'i aegsele 
tänavasillutisele vajus. Selle raasukese vennaliku kaastundmusega, mis alati joodiku südame 
põhjas leidub, veeretas Phoebus Jehani jalaga «vaestepadjale», mida saatuse ettenägev pilk 
iga Pariisi rajakivi kõrval valmis hoiab ja mida rikkad põlglikult pühkmehunniku nimega 
märgivad. Vaevalt sai kapten Jehani pea ilusasti kapsajuurikate hunnikule seada, kui skolaar 
suurepärase bassiga norskama hakkas. Siiski polnud kapteni südames pahameel veel 
kustunud. 

«Seda halvem sulle, kui saatana käru mööda minnes sind siit üles korjab!» ütles ta vaesele 
magajale ja läks minema. 

Mantlis mees, kes tast maha polnud jäänud, jäi pilguks norskava skolaari ees kõheldes 
seisma. Siis aga läks ka tema sügavalt ohates minema — kaptenile järele. 

Nende eeskujul jätame ka meie Jehani heasoovliku tähistaeva alla magama, ja kui lugejal 
midagi selle vastu pole, läheme meiegi kaptenile ja mantlis mehele 

järele. 

Saint-Andre-des-Arcs'i tänavasse pöördudes märkas Phoebus, et keegi tal kannul käib. 
Juhuslikult taha vaadates nägi ta mingit varju piki seinu talle järele hiilivat. Kui tema seisma 
jäi, jäi ka vari seisma, liikus tema, liikus ka vari. Kuid see teda eriti ei ärritanud. «Tühja 
kah!» mõtles ta. «Mul pole ju ainustki sol'i.» 

Autuni kolledži ees peatus ta. Selles õppeasutuses oligi ta alustanud seda, mida ta ise 
õppimiseks nimetas. Nöökava õpilase kombe järgi, mis talle veel külge jäänud, ei läinud ta 
kunagi kolledži eest mööda, ilma et ta sissekäigu paremasse külge asutatud kardinal Pierre 
Bertrand'i * kujule poleks lasknud osaks saada teotust, mille üle Priapus * nii kibedasti 
kaebas Hora-tiuse satiiris: «Olim truncus eram ficulnus».' Tänu kapteni erilisele innukusele, 
oli kuju pealkiri «Eduensis episcopus»2 kui ära pühitud. Nagu tavaliselt jäi ta kuju ette 
seisma. Tänav oli täitsa tühi. Kui ta parajasti hoo- 

1 Kord olin viigipuu tüvi (lad. k.). 

2 Edualaste, s. 0. Autuni piiskop (lad. k.). 

letult oma püksirihma kinni tõmbas ja ringi vaatas, nägi ta üht varju enda poole tulevat nii 
aeglaste, rahulike sammudega, et tal aega jätkus tolle varju mantlit ja kübarat näha. Tema 
juurde jõudes jäi vari niisama liikumatult seisma nagu kardinal Bertrand. Ta Phoebusele 
sihitud silmad olid täis seda ebamäärast tuld, mida öösiti kassi silmad kiirgavad. 

Phoebus polnud arg mees ja ta poleks tagasi kohkunud isegi pistodaga röövlit nähes. Kuid 
see kõndiv raidkuju, see kivistunud inimene ajas tal külmajudinad üle keha. Sel ajal käisid 
jutud ringi mingist munk-lummutisest, kes öösiti Pariisi tänavatel hulgub. Need tulid talle 
nüüd hämaralt meelde. Ta jäi mõneks minutiks tardunult seisma, katkestas siis vaikuse, 
katsudes naerda. 


«Mu härra, kui te olete varas, nagu ma arvan, siis on teil minust küll sama vähe kasu kui 
haigrul pähkli-koorest. Mina, mu kallisA olen laostunud perekonnast. Pöörduge parem siia 
kõrvale. Selle kolledži kabelis on kirikuhõbeda hulgas tükike Kristuse ristipuud.» 

Varju käsi sirgus mantli alt ja haaras Phoebuse käsivarrest kinni nagu kulliküüntega. 

«Kapten Phoebus de Chäteaupers!» ütles vari. 

«Mis kurat!» hüüdis Phoebus. «Teie teate isegi mu nime!» 

«Ma ei tea üksnes teie nime,» vastas mantlis mees hauataguse häälega. «Teil on täna õhtul 
ees kohtamine.» 

«Jah,» vastas hämmastunud Phoebus. 

«Kell seitse.» 

«Jah, veerand tunni pärast.» 

«Falourdeli juures.» 

«Justament.» 

«Saint-Micheli silla lirva j,,uures.» 

«Peaingel Miikaeli, nagu palvetes öeldakse.» 

«Jumalakartmatu!» pomises vaim. «Naisega?» 

«Confiteor '.» «Tema nimi on ... » 

«Smeralda,» ütles Phoebus lustlikult. Vähehaaval tuli tagasi ta loomupärane muretus. 


1 Tunnistan (lad. k.). 

Selle nime juures pigistas lummutis ägedasti Phoebuse käsivart. 

«Kapten Phoebus de Chäteaupers, sa valetad!» 

Kes sel silmapilgul oleks näinud kapteni leegitsevat nägu, ta äkilist tagasihüpet, mis teda 
preestri pihtidest vabastas, ta uhket ilmet, millega ta oma mõõgapärast kinni haaras, ja selle 
raevunu ees mantlis mehe sünget liikumatust, oleks kindlasti hirmsasti kohkunud. See 
meenutas don Juani võitlust Komtuuri -raidkujuga.* 

«Kristus ja saatan!» karjus kapten. «Sihukest sõna saab Chäteaupers'i kõrv harva kuulda! 
Kas julged seda korrata?» 

«Sa valetad!» ütles vari jäise rahuga. 

Kapten kiristas hambaid. Munklummutis, fantoom, ebausk — kõik oli hetkeks kadunud. 
Ta nägi ainult meest ja kuulis solvamist. 

«Ahnii, ah nii!» kogeles ta raevust lämbuva häälega. Ta tõmbas tupest mõõga ja karjus 
värisedes vihast, mis niisamuti värisema paneb kui hirmgi: 

«Siia! Silmapilk! Mõõk tupest! Mõõkadega. .Verd!» 

Vari ei liigatanudki. Kui ta nägi, et vastane on löögivalmis, ütles ta kibedusega: 

«Kapten Phoebus, teie unustate oma kohtamise.» 

Phoebuse-taoliste keevaskite vihahoog on kui piimasupp, mille pulbitsemise tilk vatt 
lõpetab. See lihtne lause sundis kapteni peos läikleva mõõga kohe langema. 

«Kapten,» jätkas tundmatu, «homme, ülehomme, kub pärast, kümne aasta pärast on mul 
aega küllalt teie kõri maha lõigata; nüüd aga minge oma kohtamisele.» 

«Tõepoolest,» ütles Phoebus, tahtes ennast nagu iseenese ees õigustada, «kaks mõnusat 
asja, duell ja kohtamine tütarlapsega. Kuid ma ei leia põhjust, miks ma ühe peaksin teise 
pärast tegemata jätma, kui mul võimalik on mõlemad saada.» 

Ta pistis mõõga tagasi tuppe. 

«Minge oma kohtamisele,» kordas võõras. 


«Mu härra,» vastas Phoebus veidi piinlikkust tundes, «suur tänu teie lahkuse eest. Õieti 
jätkub meil tõesti homme aega teineteise aadamaülikonnale lõikeid ja nööpauke teha. Olen 
teile tänulik, et te mulle veel lubate 

veerand tunnikese mõnusalt elada. Lootsin teid küll rentslisse põõnama panna ja siis veel 
õigel ajal plika juurde jõuda, seda enam et on hea toon säärasel juhul naisi pisut oodata lasta. 
Kuid teie näite julge mees olevat ja seepärast on kindlam meie kahevõitlus homseks jätta. 
Lähen siis oma kohtamisele; see on kell seitse, nagu ise teate.» Siinkohal kratsis Phoebus 
kukalt. «Ah, kurat võtaks, oleksin peaaegu unustanud! Mul pole ühtki sol'i, et katusekambri 
eest maksta, vanamoor tahab aga, et talle ette makstaks. Ta ei usalda mind.» 

«Sähke, siin on veidi raha.» 

Phoebus tundis, kuidas võõra külm käsi ühe suure rahatüki talle pihku pistis. Ta ei saanud 
teisiti, ta pidi raha vastu võtma ja andjal kätt suruma. 

«Jumala eest!» hüüdis ta. «Olete kena mees!» «Ainult üks tingimus!» lausus mees. 
«Tõestage mulle, et mina olen valetanud, teie aga õigust öelnud. Peitke mind kuhugi nurka, 
kust ma näha saaksin, kas tõesti see naine on seesama, kelle nime te mulle ütlesite.» 

«Oo, palun väga,» vastas Phoebus, «see on mulle ükskõik. Võtan püha Marthe'i toa. 

Seal kõrval asuvast koeraputkast võite pealt vahtida nii palju kui tahate.» «Lähme siis,» 
vastas vari. 

«Teie teenistuses,» ütles kapten. «Ma ei tea küll, kas te ehk pole vanakurat ise, aga 
ükskõik, täna õhtul oleme head sõbrad. Homme tasun teile kõik oma võlad, puutugu see 
rahasse või mõõgasse.» 

Nad hakkasid kiiresti minema. Mõne minuti järel kuulsid nad jõe kohinat: nad olid Saint- 
Micheli sillal, mis tol ajal maju täis oli ehitatud. 

«Ma viin teid kõigepealt sisse,» ütles Phoebus oma kaaslasele, «siis lähen ma ise plikat 
otsima, kes mind Petit-Chätelet' juures peab ootama.» 

Kaaslane ei lausunud midagi. Kogu aja, mil nad teineteise kõrval käisid, oli ta vait. 
Phoebus jäi seisma madala ukse ees ja koputas kõvasti. Läbi ukse prao vilksatas tuli. 

«Kes seal on?» hüüdis hambutu hääl. 

«Issanda ihu, pea ja kõhu nimel!» vastas kapten. 

Kohe avanes uks ja sissetulijad nägid vana naist ja vana lampi, mis mõlemad värisesid. 
Kaltsudes vanamoor 

oli täiesti küüru vajunud, ta pisikeste silmadega pea, mille ümber rätinarts oli seotud, 
vabises; ta käed, nägu ja kael olid üleni kortsudes; ta huuled olid sissevajunud, paljastades ta 
igemeid, ta suu ümber kasvasid valgete häbemekarvade tüükad, mis ta näole andsid 
kassilikult meelitava ilme. 

Urgas oli seestpoolt niisama vana kui vanamoor ise. Lubjatud seinad, mustad talad laes, 
lagunenud kolle, ämblikuvõrgud kõigis nurkades, keskel hulk logisevaid laudu ja lonkavaid 
pinke; tuha sees koperdas räpane laps, tagaseinas nähti treppi või pigemini puuredelit, mis 
laes oleva luugi juurde viis. 

Siia urkasse astudes varjas Phoebuse salapärane kaaslane oma näo silmadeni mantliga. 
Kapten aga, kes vandus nagu saratseen, katsus ruttu «üht eküüd päikesepaistel läigitada», 
nagu seda ütleb meie võrratu R€gnier. 

«Püha Marthe'i kamber,» ütles ta. 


Vanamoor austas teda «armulise isanda» nimega ja pistis eküü lauasahtlisse. See oli 
seesama raha, mille mustas mantlis mees äsja Phoebusele oli andnud. Niipea kui eit selja 
pööras, oli väike sassis juustega kaltsakas jõmpsikas, kes tuhas mängis, kohe sahtli juures, 
näppas seale eküü ja pani asemele kuivanud lehe, mille ta viha küljest oli rebinud. 

Vanaeit andis mõlemale aadlimehele, nagu ta neid nimetas, märku endale järele tulla ja 
läks siis redelit mööda üles. Ülemisele korrusele jõudes pani ta lambi kastile maha, kuna 
Phoebus, kui maja alatine külaline, kuhugi pimedasse urkasse viiva ukse avas. 

«Astuge, mu härra, siia sisse,» ütles ta oma kaaslasele. 

Mantlis mees täitis ta soovi sõnagi lausumata. Uks langes tema järel kinni; ta kuulis, 
kuidas Phoebus riivi ette lükkas ja siis vanaeidega redelit mööda alla läks. Valgust polnud 
enam näha. 


VIII KASU JÖE POOLE OLEVAIST AKENDEST 


Claude Frollo (meie oletame, et lugeja, kes on taibukam kui Phoebus, juba ammugi 
munklummutist üle111; diakoniks pidas), Claude Frollo kobas veidi aega ringi 

selles pimedas urkas, kuhu teda kapten oli sulgenud. See oli nurk, nagu neid ehitajad 
mõnikord jätavad sinna, kus katus toetub müürile. Selle, Phoebuse tabavate sõnade järgi 
koeraputka püstloodis läbilõige moodustas kolmnurga. Siin polnud muide akent ega mingit 
ava ja katuse kallak ei lasknud isegi püsti seista. Claude'il tuli maha kükitada tolmu sisse 
lubjatükkidele, mis ta all aina rägisesid. Ta pea huugas. Kätega ringi kobades leidis ta maast 
katkise klaasitüki, mille ta vastu laupa surus ja mis teda oma jahedusega veidi värskendas. 

Millises seoses esinesid ta kujutluses Esmeralda, Phoebus, Jacgues Charmolue, ta armas 
vend, kelle ta porri lamama oli jätnud, ülemdiakoni kuub, vahest ka ta hea nimi, mis 
Falourdeli juurde tulles kaalule oli pandud, kõik need pildid, kõik need sündmused? 
Kindlasti liitusid kõik need kujud ta peas jubedaks seguks. 

Ta ootas juba veerand tundi; talle paistis, et on sada aastat vanemaks läinud. Äkki kuulis ta 
puuredeli pulki nagisevat: keegi tuli üles. Luuk avanes, paistis tuli. Ta urka koitanud ukses 
oli kaunis lai pragu; ta surus näo selle vastu. Nõnda nägi ta kõik, mis kõrvaltoas sündis. 
Kassinäoga vanaeit tuli kõigepealt luugist üles, lamp käes; talle järgnes Phoebus vurrusid 
keerutades ja lõpuks kolmandana ilus ja sale Esmeralda. Pimestava nägemusena kerkis ta 
preestri silmade ette. Claude hakkas värisema, ta pilk ähmenes, ta veri hakkas valjusti 
tuikama, kõik kohises ja keerles ta ümber. Ta ei kuulnud ega näinud enam midagi. 

Kui ta toibus, oli Phoebus Esmeraldaga üksi; nad istusid puust kastil lambi kõrval, mis 
ülemdiakonil lubas näha kaht noort kuju ja katusekambri tagaseinas viletsat koikut. 

Läbi koiku kõrval oleva akna katkiste ruutude, mis °lid nagu vihmas purunenud 
ämblikuvõrk, võis näha tükikest taevast ja eemal kuud, mis pehmete pilvede sulgpadjal 
puhkas. 

Noor tütarlaps õhetas näost, oli kohmetunud ja vabi-Ses. Ta pikkadelt langetatud ripsmeilt 
langes vari hõõ-Suvaile põskedele. Ohvitser, kelle poole ta oma silmi ei julgenud tõsta, 
säras. Veetleva kohmetusega vedas 

neiu sõrmeotsaga masinlikult pingile juhuslikke kriipse ja vaatas oma sõrme. Jalgu polnud 
tal näha, sest nendele oli kükitanud kitsekene. 

Kapten oli keigarliku välimusega. Ta kaelusel ja käi-seotstel ilutsesid tolle aja väga peene 
moe järgi pitsid. 


Dom Claude kuulis vaevalt, millest nad kõnelesid, nii kõvasti tuksusid veresooned ta 
meelekohtadel. 

(Armastajate vestlus on ju kaunis banaalne. Ikka see igavene «ma armastan sind». Kaunis 
tühipaljas ja maitsetu muusikaline fraas neile, kes ükskõikselt pealt kuulavad, eriti siis, kui 
see pole ehitud mingite «fiorituuridega». Ent Claude polnud sugugi ükskõikne pealtkuulaja.) 

«Ah, härra Phoebus,» ütles tütarlaps silmi tõstmata, «ärge põlake mind! Ma tunnen, et ma 
teen halba.» 

«Teid põlata, ilus laps!» vastas ohvitser üleoleva ja peene viisakusega. «Teid põlata, kurat 
võtaks, mispärast?» 

«Et ma siia tulin.» 

«Ses suhtes, mu kallis, on mul teine arvamine. Ma ei peaks teid põlgama, vaid vihkama.» 

Noor tütarlaps vaatas talle hirmuga otsa. 

«Mind vihkama? Mis ma siis teinud olen?» 

«Te lasksite end nõnda palju paluda.» 

«Ah,» vastas tüdruk, «ma kartsin tõotust murda. Ma ei saa nüüd oma vanemaid enam 
kätte! Amulett kaotab oma võimu. Aga mis sellest? Milleks nüüd veel isa või ema?» 

Kõneldes pööras ta oma suured mustad, rõõmust ja õrnusest niisked silmad kapteni poole. 

«Kurat võtaks, ma ei saa millestki aru!» hüüdis Phoebus. 

Esmeralda jäi hetkeks vait, siis veeres pisar ta laugude vahelt, ta ohkas ja ütles: 

«Oh, mu härra, ma armastan teid!» 

Noore tütarlapse ümber oli niisugune süütuse hingus, niisugune vooruse veetlus, et 
Phoebus tema ligidal ennast mitte kõige paremini ei tundnud. Kuid öeldud lause ergutas 
teda. 

«Teie armastate mind?» hüüdis ta ärevalt ja pani 

oma käe mustlastüdruku pihale. Ta oligi ainult sellist juhust oodanud. 

Preester nägi seda ja katsus sõrmega pussnoa otsa, mis ta põue oli peidetud. 

«Phoebus,» jätkas mustlastüdruk kapteni pigistavaid käsi tasakesi enda ümber vabastades, 
«teie olete hea, teie olete suuremeelne, teie olete ilus. Teie päästsite mu, minu, vaese 
mustlaste sekka sattunud lapse. Juba ammu unistasin ma ohvitserist, kes mu elu päästaks. 
Teist unistasin ma enne, kui ma teid nägin, mu Phoebus. Mu unistuste kangelasel oli sama 
ilus munder kui teil, sama uhke nägu ja mõõk. Teie nimi on Phoebus, ilus nimi, ma armastan 
teie nime, ma armastan teie mõõka. Võtke oma mõ5k tupest ja näidake mulle.» 

«Oo, laps!» vastas kapten ja tõmbas naeratades mõõga välja. 

Mustlastüdruk vaatas selle pidet ja tera, uuris veetleva uudishimuga nimetähti mõõgaristil 
ja suudles neid, öeldes: 

«Sa oled vahva mehe mõõk. Ma armastan oma kaptenit.» 

Phoebus kasutas jälle juhust, et suudelda korra tüdruku ilusat, allakummardunud kaela, 
mille peale see üles hüppas ja punaseks läks nagu kirsimari. Preester oma urkas kiristas 
hambaid. 

«Phoebus,» ütles mustlastüdruk, «laske mul kõnelda. Kõndige natuke, ma tahaksin teid 
üleni näha ja ka kuulda, kuidas kannused kõlisevad. Oh, kui ilus te olete!» 

Kapten tõusis püsti, et talle meeldida, ja pomises rahuldatult naeratades: 

«Olete teie ka laps! Ah jah, kallim, kas te olete mind paraadvormis näinud?» 

«Kahjuks mitte!» vastas ta. 

«Vaat see on vast ilus!» 


Phoebus istus uuesti tema kõrvale, kuid palju ligedale kui enne. «Kuulge, mu kallim...» 

Mustlastüdruk lõi oma ilusa käega paar korda tasakesi ta suule. See lapselik žest oli täis 
vallatust, graatsiat ja rõõmu. 

«Ei, ei, ma ei kuule teid. Kas te mind armastate? Tahan, et te mulle ütleksite, kas te mind 
armastate.» 

«Kas ma sind armastan, mu elu ingel!» hüüdis kapten ja langes poolenisti ta ette põlvili. 
«Mu keha, mu veri, mu hing, kõik on sinu oma, kõik on sinu päralt. Ma armastan sind, pole 
iial kedagi teist armastanud, ainult sind.» 

Kapten oli seda lauset juba nii palju kordi nii mitmel samasugusel juhul korranud, et ta 
selle ette kandis ühe hooga, ilma et ühegi sõnaga oleks eksinud. Seda kirglikku 
armuavaldust kuuldes tõstis mustlastüdruk oma silmad täis taevalikku õndsust räpase lae 
poole, mis taeva aset täitis. 

«Ah, niisugusel silmapilgul tahaksin ma surra!» 

sosistas ta. 

Phoebus aga leidis «niisuguse silmapilgu» paraja olevat, et talt uut suudlust varastada, mis 
õnnetule preestrile uut piina valmistas. 

«Surra!» hüüdis kapten. «Mis te ütlete, mu kulla ingel? Nüüd on aeg just elada, vannun 
Jupiteri nimel! Surra niisuguse meeldiva asja algul? Saatana sarvede nimel, te heidate nalja! 
Ei, asi ei seisa selles. Kuulge, mu kallis Similar ... Esmenarda ... Vabandage, teil on nii hull 
nimi, et ma seda kunagi ei tea. Sesse tihnikusse takerdun ma alati.» 

«Mu jumal,» ütles vaene tüdruk, «ja mina arvasin, et mu nimi on ilus, ta on ju nii 
haruldane! Kuid kui ta teile ei meeldi, siis kutsuge mind lihtsalt Gotoniks '.» 

«Ah, ärme kurvastame nii tühja asja pärast, mu armsam! Selle nimega tuleb harjuda, muud 
midagi. Ma õpin ta pähe ja kõik läheb hästi. Kuulge siis, mu kallis Similar, ma jumaldan teid 
hullupööra. Päris ime, kuidas ma teid armastan. Ma tunnen üht väikest tüdrukut, kes vihast 
otse lõhkeb ...» 

Armukade tütarlaps katkestas teda: 

«Kes see on?» 

«Mis see meisse puutub?» vastas Phoebus. «Kas te mind armastate?» 

«Ah ...» ütles tüdruk. 

«Hüva, see on peaasi. Teie saate varsti näha, kuidas 


1 Marguerite'i rahvalik lühinimi. 

mina teid armastan. Suur kurat Neptunus võtku mind ise oma vigla otsa, kui ma ei tee teid 
kõige õnnelikumaks naiseks siin maailmas. Meie üürime endale kuhugi väikese korteri. Ma 
lasen oma ammukütte teie akende alt mööda ratsutada. Nad on kõik ratsamehed ja on kapten 
Mignoni meestest kaugelt üle. Mul on hellebard-lasi, ammukütte ja arkebuusnikke. Ma viin 
teid Rully lähedale paraadi vaatama. See on suurepärane. Kaheksakümmend tuhat 
relvastatud meest, kolmkümmend tuhat valget soomusrüüd ja rõngasturvist, kuuskümmend 
seitse tsunftide lippu, Parlamendi, Arvekoja, Maksuameti, Rahapaja lipud; ühesõnaga; 
kuradi tore ja suurepärane värk! Siis viin teid kuningalossi lõvisid vaatama, neid metsloomi. 
See meeldib kõigile naistele.» 

Juba tükk aega kuulis magusatesse mõtetesse vajunud tütarlaps ainult ta häält, ilma et 
oleks kuulanud ta sõnade mõtet. 


«Ah, kui õnnelikuks te saate!» jätkas kapten ja päästis samal ajal tasakesi mustlastüdruku 
vöö lahti. 

«Mis te teete?» hüüdis see ärevalt. See ebameeldiv toiming kiskus ta unistustest välja. 

«Ei midagi,» vastas Phoebus. «Tahtsin teile ainult öelda, et kui teil minuga koos tuleb olla, 
siis peate sellest narrist tänavariietusest loobuma.» 

«Kui sinuga koos tuleb olla, mu Phoebus!» sosistas tütarlaps õrnalt. 

Esmeralda jäi tõsiseks ja vaikis. 

Tütarlapse mahedusest julgemaks muutudes, võttis kapten tal ümbert kinni, ilma et neiu 
vastu oleks pannud, hakkas siis tasakesi pihikut lahti võtma ja ajas ta kaelarätiku sassi. 
Hingeldav preester nägi pitside alt välja tulevat mustlastüdruku ilusat ümmargust tõmmut 
õlga, nagu oleks kuu vaateveerul udu seest tõusnud. 

Tütarlaps ei takistanud Phoebust. Ta nagu ei märganudki midagi. Agara kapteni silmad 
sädelesid. 

Äkki pöördus tütarlaps tema poole. 

«Pohebus, » ütles ta lõpmatu armastuse ilmega, «õpeta mulle oma usku.» 

«Oma usku!» hüüdis kapten kõvasti naerma hakates. 

«Mina teile oma usku õpetama! Pagana pihta! Mis te mu usuga peale tahate hakata?» 

«Et me võiksime abielluda,» vastas tüdruk. 

Kapteni näole ilmus mingi segu üllatusest, põlgusest, ükskõiksusest ja hirmurusest. 

«Tohoh!» ütles ta. «Kas me siis abiellume?» 

Mustlastüdruk kahvatas ja ta pea vajus kurvalt alla. 

«Mu kullakallis,» jätkas Phoebus õrnalt, «mis lollus see olgu? Abielluda? Mis asja! Kas 
siis vähem armastatakse, kui papi putkast ladina keelt pole peale riputatud?» 

Jätkates mahedamalt oma juttu, nihkus ta mustlastüdrukut päris ligidale, ta kallistavad 
käed lõid end uuesti õrna ja saleda piha ümber, ta silmad lõõmenda-sid ikka enam ja enam ja 
kõik rääkis sellest, et härra Phoebusel oli juba ligidal silmapilk, kus isegi Jupiter nii palju 
rumalusi tegi, et Homeros oli sunnitud pilve appi kutsuma. 

Dom Claude nägi kõike seda pealt. Pehkinud vaadi-laudadest kokkuklopsitud ukse laiad 
vahed lasksid läbi ta kiskjalinnu pilkusid. Tõmmu, laiade õlgadega preester, kes seni oli 
sunnitud kloostri ranges kasinuses elama, värises ja kees, nähes seda öise armastuse ja 
himuruse stseeni. Noore ilusa tütarlapse nägemine, kes oli antud selle palava noormehe 
meelevalda, valas sulatina ta soontesse. Eriskummalisi tundeid tekkis ta hinges. Ihara 
armukadedusega sukeldus ta pilk kõigesse sellesse, mis avanes vallapäästetud kinnitus- 
nõelte tagant. Kes sel silmapilgul oleks näinud tolle õnnetu nägu, mis pehkinud ukselaudade 
vastu oli surutud, oleks arvanud, et ta ees on tiiger, kes puuri varbade vahelt silmitseb gaselli 
õgivat Saakalit. Ta silmaterad sätendasid tulukestena läbi uksepilude. 

Korraga napsas Phoebus mustlastüdruku kaelast rätiku. Vaene kahvatanud, ikka veel 
unistavate silmadega laps ärkas nagu unest. Ta tõmbus järsu liigutusega agarast ohvitserist 
eemale, ja pilku oma paljale kaelale ja rinnale heites pani ta punastades, segasena ja häbist 
tummana oma kaunid käed vaheliti üle rindade, et neid varjata. Kes teda sel silmapilgul 
oleks näinud nii vaiksena ja liikumatuna, oleks võinud teda pidada Häbelikkuse 

raidkujuks, kui ainult ta põsed poleks nõnda hõõgunud. Silmad olid tal maha löödud. 

Kapten oli aga rätikut ära tõmmates paljastanud rinnale peidetud salapärase amuleti. 


«Mis see on?» küsis ta ja haaras sellest ettekäändest kinni, et uuesti ligineda armsale 
olendile, keda ta eemale oli peletanud. 

«Ärge puutuge seda!» hüüdis tütarlaps, «see kaitseb mind. See aitab mind kunagi mu 
vanemad leida, kui ma seda väärin. Ah, jätke, härra kapten! Oh mu ema, mu vaene ema! 
Kus sa oled? Tule mulle appi! Palun, härra Phoebus, andke mu rätik tagasi!» Phoebus astus 
eemale ja ütles külmalt: «Ah, preili, nüüd näen ma väga hästi, et te mind ei armasta!» 

«Mina ei peaks teid armastama!» hüüdis õnnetu tütarlaps kapteni külge liibudes ja teda 
enese kõrvale istuma sundides. «Ma ei peaks sind armastama, Phoebus? Mis sa nõnda 
räägid, paha inimene, sa tahad purustada mu südant! Oh, tule, võta mind, võta kõik! Tee 
minuga, mis tahad, ma olen sinu. Mis on mulle amulett! Ja ema! Sina ise oled mulle emaks, 
ma armastan sind! Phoebus, kulla Phoebus, näed sa mind? Vaata, siin ma olen, see pisikene, 
keda sa eemale ei tõuka, kes ise tuleb sind otsima. Kõik on teie päralt, armas kapten, mu 
hing, mu elu, mu ihu, maise. Hea küll, ärme abiellume, kui see sulle ei meeldi. Jah, mis ma 
siis ise õieti olengi? Armetu tütarlaps tänavalt, sina aga, Phoebus, oled aadlik. Tõepoolest 
naeruväärt! Mõtle ometi, tantsijanna ohvitseril mehel! Olen päris jaburaks läinud! Ei, 
Phoebus, ei, ma olen sulle armukeseks, ajaviiteks, lõbuks, kõigeks, mida sa iganes tahad. 
Kas ma polegi selleks loodud? Sõimatagu mind, põlatagu, häbis-tata gu mind, mis sellest! 
Mind siiski armastatakse. Minust saab kõige uhkem ja õnnelikum naine. Ja kui ma vanaks 
või inetuks jään, Phoebus, kui ma teie "mastuse jaoks enam ei kõlba, siis, armuline härra, 
'uhage, et ma teid teenima hakkan. Teised tikkigu teile *"s särpe, mina hoolitsen nende eest 
teie teenijana. Te ,UDate mulle siis oma kannuseid läikima hõõruda, oma Uübe harjata, 
saapaid tolmust puhastada. Niipalju 

halastust saab teil ikka olema, Phoebus, eks? Nüüd aga, võta mind! Võta, Phoebus, kõik 
see on ju sinu oma, ainult armasta mind! Meile, mustlastüdrukutele, pole palju vaja — ainult 
õhku ja armastust! 

Seda öeldes põimis ta oma käed ümber ohvitseri kaela, vaatas teda üles anuva pilguga ja 
võluva naeratusega täis pisaraid. Ta õrnad rinnad riivasid jämedast kalevist karedate 
tikanditega kuube. Ta käänles oma ilusa poolpalja kehaga kapteni põlvedel. Joovastatud 
kapten surus oma hõõguvad huuled vastu ilusaid tõmmusid õlgu. Silmad lakke eksinud, 
kukal selga visatud, värises tütarlaps hinge kinni pidades nende suudluste all. 

Äkki nägi ta Phoebuse pea kohal teist pead, kahvatut, rohekat, virildunud nägu igavestele 
põrgupiinadele määratu pilguga ja selle näo kõrval kätt pussiga. See oli preestri nägu ja käsi. 
Ta oli ukse lahti murdnud ja seisis nüüd siin. Phoebus ei võinud teda näha. Tütarlaps muutus 
kohutava nägemuse ees liikumatuks, jäiseks, tummaks nagu tuvike, kes pead tõstab just sel 
silmapilgul, kui kull oma ümmarguste silmadega ta pessa sihib. 

Ta ei suutnud isegi karjatada. Ta nägi ainult, kuidas puss langes Phoebuse pihta ja 
auravana jälle üles tõusis. 

«Neetud!» karjatas kapten ja kukkus maha. Tütarlaps langes minestusse. 

Sel hetkel, kui ta silmad sulgusid, kui tas meelemär-kus kustus, tundis ta oma huultel veel 
mingit tulist puudutust, mis oli põletavam kui piinameistri hõõguv raud. 

Kui ta meelemärkusele tuli, piirasid teda vahisolda-tid, verine kapten viidi minema, 
preester oli kadunud, jõe poole olev aken kambri tagaseinas oli pärani lahti; maast tõsteti 
mantel üles, mida arvati ohvitserile kuuluvat. Tütarlaps kuulis, kuidas ta lähedal räägiti: 
«See nõiatüdruk lõi pussiga kapteni surnuks.» 


KAHEKSAS RAAMAT 


I. KUIVANUD LEHEKS MOONDUNUD EKÜÜ 


Gringoire ja kogu Imede Õu oli äärmiselt ärevil. Juba kuu aega ei teatud, mis Esmeraldaga 
on juhtunud, ja see kurvastas väga Egiptuse hertsogit ja ta hulgustest sõpru; ei teatud ka, 
kuhu ta kits on jäänud, mis suurendas Gringoire'i kurbust. Ühel õhtul oli Esmeralda kadunud 
ega andnud enesest enam ühtki elumärki. Kõik otsimised jäid tagajärjetuks. Mõned 
riiukukkedest langetõbised seletasid Gringoire'ile, et nad nägid tüdrukut tol õhtul Saint- 
Micheli silla lähedal ühe ohvitseriga kõndimas; kuid see mees, kes oli laulatatud mustlaste 
kombe järgi, oli uskmatu filosoof, ja pealegi teadis ta teistest paremini, mil määral ta naine 
neitsi oli. Ta teadis ju, milline ülesaamatu häbelikkus tekkis amuleti võimu ja 
mustlastüdruku vooruse kahekordsest toimest, ja matemaatilise täpsusega arvutas ta välja, 
kui palju suudab vastu panna see neitsilikkus ruudus. Ses suhtes oli ta niisiis rahulik. 

Tähendab, ka tema ei osanud enesele Esmeralda kadumist seletada. Ta oli sügavalt kurb. 
Ta oleks jäänud kõhnemakski, kui see üldse võimalik oleks olnud. Ta oli kõik unarusse 
jätnud, isegi oma kirjandusliku tegevuse, isegi oma suure teose «De figuris regularibus et 
irregularibus» ', mida ta kavatses trükkida, niipea kui ta raha saab (ta sonis aina trükkimisest 
sellest ajast peale, kui oli näinud kuulsate Vindelin de Spire'i * tähtedega trükitud Hugues de 
Saint-Victori * «Didascalon'1»2). 

Korrapärastest ja ebakorrapärastest kujunditest (lad. k.). 

Õpetus 

Ühel päeval möödus ta nukras meeleolus Kaelakohtu palatist ja nägi palju rahvast 
Justiitspalee sissekäigu ees. 

«Mis seal lahti on?» küsis ta sealt välja tulnud noormehelt. 

«Ei tea,» vastas noormees. «Räägitakse, et seal mõistetakse kohut ühe naise üle, kes olevat 
ohvitseri ära tapnud. Küllap on selle taga mõni nõidus, sest ka piiskop ja vaimulik kohtunik 
on ennast asjasse seganud, ja mu vend, Josasi ülemdiakon, on ka ihu ja hingega sellega 
ametis. Ma tahtsin temaga kõnelda, aga ma ei pääse rahvahulgast läbi. See ei meeldi mulle 
põrmugi, sest mul on raha vaja.» 

«Kahju, mu härra,» ütles Gringoire, «oleksin valmis teile raha laenama, aga mu 
püksitaskus on augud sees, kuigi mitte müntidest.» 

Ta ei julgenud noormehele öelda, et ta tema venda ülemdiakonit tunneb, kelle poole ta 
polnud kordagi saanud tollest kirikus kohtumisest saadik; see hooletus vaevas ta südant. 

Skolaar läks oma teed, Gringoire aga järgnes rahvahulgale trepist üles suurde kohtusaali. 
Ta arvas, et miski ei hajuta ta kurba meeleolu nõnda, kui just kaelakohtu protsessi 
pealtkuulamine, sest kohtunike tavalised totrused teevad suurt lõbu. Inimesed, kelle hulka ta 
liitus, sammusid vaikselt edasi ja tegid endile küünarnukkidega teed. Pärast aeglast ja tüütut 
edasiliikumist pikas hämaras koridoris, mis paleedpidi väänles nagu selle vana ehituse 
seedimiskanal, jõudis ta viimaks madala ukse juurde, mis viis saali, mida ta oma pika kasvu 
tõttu võis üle teiste peade silmitseda. 

Saal oli avar ja ühtlasi hämar, mis seda veelgi suuremaks tegi. Oli juba õhtu, pikad 
teravkaaraknad lasksid sisse tulla ainult nõrku valguskiiri, mis kustusid enne kui jõudsid 
võlvini, selle hiiglasuure puunikerdis-test võrestikuni, kus tuhanded kujud näisid pimedas 
ebamääraselt liikuvat. Siin-seal laudadel oli juba süüdatud hulk küünlaid, mis heitsid valgust 


1 
ik 


paberikuh; jade kohale kummardunud kirjutajate peadele. Saal' eesmine osa oli rahvast täis; 
paremal ja vasakul istusid laudade taga kohtuametnikud, poodiumil aga oli hulk 

kohtunikke; nende viimased read kadusid pimedusse; näod olid kõigil liikumatud ja 
pahaendelised. Seintel oli arvutult kuninglikke vapiliiliaid kujutatud. Kohtunike kohal võis 
vaevalt suurt krutsifiksi eraldada. Kõikjal oli näha piike ja hellebarde, mille otstele 
küünlavalgus tuletäpikesi heitis. 

«Härra,» küsis Gringoire oma naabrilt, «kes on need isandad, kõik reas nagu prelaadid 
konsiiliumis?» 

«Härra,» vastas naaber, «paremal on kohtupalati nõunikud, vasakul uurimiskojanõunikud; 
alamad ametnikud on mustas, kõrgemad punases.» 

«Aga kes see seal on, teistest kõrgemal,» küsis Gringoire, «paks ja punane, üleni higine?» 
«See on eesistuja ise.» 

«Ja need lambad tema selja taga?» jätkas Gringoire, kes, nagu me juba ütlesime, ei 
sallinud kohtunike seisust. Väga võimalik, et see oli ühenduses ta vimmaga Justiitspalee 
vastu sellest ajast peale, kui tal seal draama alal ei vedanud. «Need härrad on kuningapalati 
aruandjad.» «Ja see metssiga seal eesistuja ees?» «See on kuningakoja kirjutaja.» «Aga too 
krokodill paremal?» 

«Magister Philippe Lheulier, erakorraline kuninglik prokurör.» 

«Ja vasakul see suur must kass?» «Magister Jacgues Charmolue, vaimuliku kohtu ku- 
ninglik prokurör, ja selle kohtu liikmed.» 

«Kuid öelge veel,» ütles Gringoire, «mis need auväärt mehed siin kõik teevad?» 

«Nad mõistavad kohut.» 

«Kelle üle siis? Kaebealust ma ei näe.» 

«See on üks naine, mu härra. Teie ei võigi teda näha. Ta on seljaga meie poole, rahvas 
varjab ta ära. Vaadake, ta on seal, kus seisavad valvurid hellebardidega.» 

«Kes see naine on?» päris Gringoire edasi. «Kas te 'a nime ei tea.» 

«Ei, härra, ma tulin alles. Arvan ainult, et siin on tegemist nõidusega, sest vaimuliku kohtu 
liikmed võtavad protsessist osa.» 

«Noh,» lausus meie filosoof, «me näeme siis, kuidas 

need ametiriides mehed hakkavad inimliha sööma; harilik vaatepilt.» 

«Härra,» tähendas naaber, «kas te ei leia, et magister Jacgues Charmolue on väga maheda 
näoga?» 

«Hm!» vastas Gringoire. «Ma ei usu mahedusse, kui tegemist on kokkupigistatud 
ninasõõrmetega ja kitsaste huultega.» 

Siin sundisid naabrid rääkijat vait olema. Kuulati parajasti tähtsat tunnistust. 

«Armulised härrad,» seletas keset saali seisev vanaeit, kelle nägu nõnda riiete varju oli 
kadunud, et ta jättis liikuva kaltsuhunniku mulje, «armulised härrad, see mis ma teile ütlen, 
on sama tõsi nagu see, et ma siin seisan, mina, Falourdel, kes ma nelikümmend aastat Sant- 
Micheli silla juures olen elanud ja korralikult kõik oma üürid, maksud ja rendid maksnud; 
minu uks on vastu värval Tassin-Caillarfi maja, mis asub jõe ülemjooksul. Nüüd olen ma 
vilets vanaeit, kunagi varem olin aga ilus plika, armulised härrad! Mõni aeg tagasi öeldi 
mulle: «Falourdel, ärge õhtuti nii palju oma vokki vu-ristage; kurat armastab oma sarvedega 
vananaiste koonlaid sugeda. Teadagi luusib see munklummutis, kes mullu Temple'i 
läheduses ümber hulkus, nüüd Vanalinna mööda ringi. Falourdel, vaadake ette, et ta teie 


ukse pihta ei koputa.» ühel õhtul ketran parajasti, kui koputatakse uksele. Küsin, kes seal on. 
Kuulen vandumist. Avan. Kaks isikut astuvad sisse. Oks must mees ilusa ohvitseriga. 
Mustal näeb ainult silmi, põlevad kui söed, kõike muud varjab kübar ja mantel. Nad ütlevad 
mulle: «Püha Marthe'i tuba.» See, armulised härrad, on mu ülemine tuba, kõige puhtam. 
Nad annavad mulle ühe eküü. Peidan selle sahtlisse ja mõtlen: «Selle eest ostan homme 
endale Gloriette'i tapamajast rupskeid.» Läheme üles. Kui üles tuppa jõudsime, sain vaevalt 
selja pöörata, kui näen, et must mees on kadunud. See pani 

mind veidi jahmatama. Ohvitser, ilus kui aadlihärra, tuli minuga tagasi alla ja läks 
minema. Vaevalt oim veerand vihti kedranud, kui ta tagasi tuleb ühe ilus3 noore 
tütarlapsega, nukuga, kes nagu päike oleks sära' nud, kui ta korralikumalt soetud oleks 
olnud. Tal on siK» kaasas, suur sikk, must või valge, ei mäleta. See pan lind mõtlema. 
Tüdruk mind ei huvitanud, aga sikk! la ei armasta neid loomi, neil on habe ja sarved. Ja nii 
meesterahva moodi. Ja haiseb kui sabatilt tulnu. Ma ei lausunud sõnagi. Sain ju eküü. Kas 
tegin õigesti, härra kohtunik? Saatsin tüdruku ja kapteni üles tuppa, jätsin nad üksinda, 
tähendab sikuga. Tulin ise alla ja hakkasin jälle ketrama. Pean teile ütlema, et mu majal on 
alumine ja ülemine korrus; tagumine sein on vastu jõge nagu teistelgi silla majadel ja nii 
alumise kui ülemise korruse aknad on jõe poole. Niisiis ketran. Ma ei tea, miks ma 
munklummutisele mõtlesin, nähtavasti tuletas sikk teda meelde ja ka tüdruk oli pisut 
metsikult riides. Äkki kuulen ülevalt kisa, midagi kukub maha ja aken avatakse. Jooksen 
oma akna juurde, mis kohe ülemise all asub, ja näen, kuidas must kogu alla vette kukub. 
Nagu preestrikuues tont. Oli kuuvalge. Nägin väga selgesti. Ta ujus Vanalinna poole. 
Kõigest kehast lõdisedes hüüan öövahtisid. Need härrad tulevadki ja hakkavad esimese 
jutiga mind kolkima. Nad ei teadnud ju, milles asi seisab, pealegi olid nad lõbusas tujus. Ma 
seletasin neile, kuidas asi oli. Läksime üles ja mida me nägime! Mu vaene kamber on täis 
verd, kapten siruli, puss kurgus, tüdruk maas nagu surnud, sikk hirmust pöörane. «Nii,» 
mõtlen ma, «nüüd tuleb mul tublisti paar nädalat põrandat küürida. Tuleb põrandat kaapida, 
vaat sulle pirakas.» Ohvitser, see vaene noormees, viidi ära ja ka too lohakate riietega 
tüdruk. See pole veel kõik. Kõige hullem oli aga see: kui ma järgmisel päeval lähen eküüd 
võtma, et rupskeid osta, leian selle asemel ainult kuivanud lehe.» Eit jäi vait. Õuduse sosin 
käis läbi saali. «Lummutis, sikk, sel kõigel on nõiduse lõhn man,» ütles üks Gringoire'i 
naaber. «Ja kuivanud leht!» lisas teine. 

«Mis seal veel kahelda,» arvas kolmas, «see on nõia-moor, kes munklummutisega ühte 
peab ja ohvitsere Paljaks röövib.» 

Gringoire'gi polnud kaugel sellest, et kõike seda õudset lugu pidada tõenäoliseks. 

«Naine Falourdel,» lausus härra eesistuja majesteet-"kult, «kas teil on kohtule veel midagi 
öelda?» 

«Ei, armuline härra,» vastas eit, «ainult ehk veel seda, et kaebekirjas on minu maja kohta 
öeldud viltuvajunud ja haisev ubrik, see on liiga alandav. Silla majadel pole küll ühelgi 
suuremat nägu, sest vaene rahvas elab seal hunnikus koos, kuid ometi elavad seal ka 
lihunikud, ja need on jõukad mehed, nende naisedki on ilusad ja puhtakesed.» 

Ametnik, kes Gringoire'ile krokodilli meenutas, tõusis püsti. 

«Küllalt!» ütles ta. «Ma palun teid, mu härrad, mitte silmist lasta, et kaebealuse juurest 
leiti pussnuga. Naine Falourdel, kas teil on kaasas see kuivanud leht, milleks deemoni poolt 
antud eküü muutus?» 


«Jah, armuline härra,» vastas ta. «Ma leidsin ta üles. Vaadake, siin ta on.» 

Kohtuteener ulatas kuivanud lehe krokodillile, kes kurjakuulutavalt pead vangutas ja selle 
eesistujale andis, kes ta omakorda edasi toimetas vaimuliku kohtu kuningliku prokuröri 
kätte. Nii rändas leht läbi kogu saali. 

«See on kaseleht,» ütles Jacgues Charmolue. «Uus tõendus nõidusest.» 

Üks nõunikest võttis sõna. 

«Tunnistaja, kaks meest tulid koos teie juurde: mees mustas, keda te algul nägite ära 
kaduvat, pärast aga Seine'is preestrikuues ujuvat, ja ohvitser. Kummalt te eküü saite?» 

Eit mõtles veidi ja ütles: 

«Ohvitserilt.» 

Sosin käis läbi rahvahulga. 

«Hm», mõtles Gringoire, «see paneb mind kogu ses loos kahtlema!» 

Nüüd astus magister Philippe Lheulier, kuninga erakorraline prokurör, uuesti vahele. 

«Tuletan härradele kohtunikele meelde, et raskestihaa-vatud ohvitser oma haigevoodil 
antud tunnistuses seletab, et sel minutil, kui must mees talle juurde tuli, tal ebamäärane mõte 
peast läbi käis, et see võis väga hästi olla munklummutis ise, ja lisab juurde, et see tont käi- 
nud talle õige kõvasti peale minna kohtamisele kaebealusega ja et tema, kapteni märkuse 
peale, et tal raha 

pole, see tont talle eküü pihku pistnud, mida mainitud ohvitser siis Falourdelile edasi 
andnud. Niisiis on see eküü põrgu raha.» 

See veenev märkus näis nii Gringoire'il kui ka teistel kahtlevail pealtkuulajail kõik 
kahtlused minema peletavat. 

«Härradel on kõik dokumendid käepärast,» lisas kuninglik prokurör istet võttes, «nad 
võivad Phoebus de ChäteaupersM seletustest järele vaadata.» 

Seda nime kuuldes tõusis kaebealune püsti. Ta pea ulatus üle rahva. Gringoire kohkus: see 
oli Esmeralda! 

Tütarlaps oli kahvatu; ta juuksed, enne nii ilusasti palmitud ja litritega ehitud, langesid 
korratult alla; ta huuled olid sinised, aukulangenud silmad ajasid hirmu peale. 

«Phoebus!» ütles ta segaselt. «Kus ta on? Oo, armulised härrad, enne kui te mind surmate, 
öelge, palun, kas ta veel elab?» 

«Vait, naine!» vastas eesistuja. «See ei puutu asjasse.» 

«Halastage ometi, öelge, kas ta on elus?» küsis ta uuesti ja pani oma ilusad kõhnad käed 
palveks kokku. Oli kuulda käeraudade kõlinat. 

«Hüva,» ütles kuninglik prokurör kuivalt, «ta on suremas. Noh, kas olete rahul?» 

Õnnetu tütarlaps langes vaikides oma järile tagasi. Pisaraid tal polnud, näost oli ta valge 
kui vahakuju. 

Eesistuja kummardus mehe poole, kes ta jalgade ees istus, kel oli peas kuldmüts, seljas 
must mantel, kaelas kett ja peos kepp. 

«Uksehoidja, tooge teine kaebealune sisse.» 

Kõigi silmad pöördusid väikesele avanevale uksele ja Gringoire'i suureks ehmatuseks 
astus sisse ilus kits kullatud sarvede ja jalgadega. Kena loom seisatas hetke lävel, ajas kaela 
õieli, nagu oleks ta kalju tipul ja vaataks alla määratu horisondi poole. Äkki märkas ta must- 
lastüdrukut, kargas üle kirjutaja laua ja pea ning oli paari hüppega tüdruku põlvede ees. Siis 
laskus ta graatsiliselt oma käskijanna jalgade ette maha, oodates sellelt mõnda meelitussõna 
või paitust, kuid kaebealune jäi liikumatuks ja vaene Djali ei saanud talt ühtki pilku. 


«Mis sa ütled! ... See on ju seesama jõle loom,» ütles 

Falourdeli-eit, «ma tunnen nad mõlemad väga hästi ära!» 

Jacgues Charmolue võttis nüüd sõna. «Kui soovite, mu härrad, siis asume kitse ülekuula- 
misele.» 

See oligi teine süüalune. Tol ajal oli väga lihtne asi pidada nõiaprotsessi looma vastu. 
Prevotee arvete hulgas aastast 1466 leidub muude asjade hulgas huvitav üksikasjalik kulude 
loetelu Gillet-Soularfi ja tema emise asjus, kes «mõlemad nende süü pärast Corbeil's 
hukati». Kõik on selles arves olemas, kulud haua kaevamise eest, kuhu emis maeti, viissada 
haokubu Morsanfi sadamast, kolm mõõtu viina ja leib, see kaebealuse viimane eine, mida ka 
timukas temaga vennalikult jagas, isegi emise üheteistkümnepäevase hoidmise ja toitmise 
kulud, kaheksa Pariisi teenarit päevas. Mõnikord mindi kohtumõistmises veel kaugemale. 
Karl Suure ja Louis Vaga kapitulaaride põhjal määrati raskeid karistusi isegi tulitontidele, 
kes olid julgenud endid õhus näidata. Vaimuliku kohtu prokurör hüüdis vahepeal: «Kui 
kurat, kes sellesse kitsesse on asunud ja seni kõigile väljaajamistele vastu on pannud, peaks 
visalt oma loiritegude juurde jääma, kavatsedes sellega kohut hirmutada, siis hoiatame, et 
oleme sunnitud temale nõudma võllast või tuleriita.» 

Gringoire'i laubale tuli külm higi. Charmolue võttis laualt mustlastüdruku käsitrummi ja 
seda teatud viisil kitsele näidates küsis talt: «Mis kell on?» 

Kits vaatas talle targa pilguga otsa, tõstis oma kullatud jala ja lõi seitse korda. Tõepoolest, 
kell oligi seitse. Rahvast käisid hirmujudinad läbi. 

Gringoire ei võinud seda enam taluda. 

«Ta saadab enese hukka!» karjus ta kõvasti. «Te näete ju, ta ei tea mis ta teeb!» 

«Matsid, vait seal saali otsas!» hüüdis uksehoidja käredalt. 

Jacgues Charmolue laskis sama käsitrummi abil kitsel teisigi tempusid teha, kuud, 
kuupäeva ja muud öelda, mida lugeja juba teab. Kohtuprotsessidele omase optilise illusiooni 
tõttu tundsid samad vaatajad, kes vahest 

enam kui korra kuskil tänavanurgal Djali süütute vigurite puhul olid plaksutanud, nüüd 
Justiitspalee võlvide all koledat hirmu. Kits oli silmanähtavalt kurat. Asi läks veel 
halvemaks, kui prokurör Djali kaelas oleva nahkkotikese täie liikuvaid tähti põrandale 
puistas ja kits oma jalaga laialipuistatud tähtedest fataalse sõna «Phoebus» kokku seadis. 
Nõidused, mille ohvriks kapten oli langenud, näisid vastuvaidlematult tõestatud olevat ja 
mustlastüdruk, see endine veetlev tantsijanna, kes nii palju kordi oli möödaminejaid oma 
graatsiaga võlunud, muutus nüüd kõigi silmis nõiaks. 

Ise ta ei andnud enesest ühtki elumärki. Ei Djali graatsilised liigutused, kohtunike 
ähvardused ega pealtkuulajate varjatud sajatused ulatunud enam temani. Et teda virgutada, 
pidi üks seersant teda hoolimatult raputama, mille peale eesistuja kõrgendatud häälega ütles: 

«Tüdruk, teie olete mustlaste tõust, kes end nõiatööle on pühendanud. Nõiutud kitse 
kaasabil, kes ka protsessiga on seotud, olete teie ööl vastu 29-ndat märtsikuu päeva, 
ühendusse astudes põrgu võimudega, oma võlu ja osavuse abil pussiga surnuks pistnud ja 
mõrvanud kuninglike ammuküttide kapteni Phoebus de Chäteau-pers'i. Kas te jääte oma 
eitamise juurde?» 

«Kole!» kisendas tütarlaps oma nägu käte vahele peites. «Mu Phoebus! Oh, see on ju 
põrgu!» 

«Kas jääte oma eitamise juurde?» kordas eesistuja külmalt. 


«Jah, eitan seda!» ütles ta ägedusega ja tõusis püsti. Ta silmad sätendasid. Eesistuja jätkas 
kalgilt: 

«Kuidas te siis seletate asjaolusid, mis teie vastu tunnistavad?» 

Tütarlaps vastas katkeva häälega: 

«Ma olen juba öelnud. Ma ei tea. See oli üks preester, preester, keda ma ei tunne. Põrgulik 
preester, kes mind jälitab!» 

«See ta on,» vastas kohtunik, «munklummutis.» 

«Oo, armulised härrad, halastage, ma olen ainult vaene tütarlaps ...» 

«Mustlastüdruk,» ütles kohtunik. 

Magister Jacgues Charmolue võttis sõna ja kõneles mahedalt: 

«Arvesse võttes kaebealuse jonnakust, rnis meid kurvastab, panen ma ette tarvitada 
piinapinki.» «Vastu võetud,» ütles eesistuja. Õnnetu vabises kõigest kehast. Ta tõusis siiski 
helle-bardlaste käsul püsti ja astus kaunis kindlal sammul Charmolue ja vaimuliku kohtu 
preestrite järel kahe rea hellebardlaste vahel ühe kõrvalukse poole, mis äkki avanes ja pärast 
teda jälle kohe sulgus. Kurvastavale Grin-goire'ile jättis see mulje õudsest suust, mis avanes 
ja tüdruku alla neelas. 

Kui ta lahkunud oli, kuuldi saalis haledat mökitamist. Väike kits nuttis. 

Istung katkes. Kui üks nõunik tähendas, et härrad on väsinud ja et veniks liiga pikale 
piinamise lõppu oodata, vastas eesistuja, et iga kohtuametnik peab oskama ennast kohustuse 
nimel ohverdada. 

«Jonnakas ja vastik libu,» ütles üks vana kohtunik, «laseb ennast just siis piinapingile viia, 
kui ma veel õhtustki pole söönud.» 


II. KUIVANUD LEHEKS MOONDUNUD EKÜÜ LOO JÄRG 


Pärast seda kui oli käidud hulk treppe üles-alla mööda nii pimedaid koridore, et neid isegi 
päeva ajal lampidega valgustati, lükkasid Palee seersandid Esme-ralda, kelle ümber 
vahetpidamata sünge kaaskond liikus, lõpuks pahaendelist laadi tuppa. See ümmargune tuba 
oli ühe niisuguse massiivse torni alumisel korrusel, milliseid veel meiegi sajandi uute 
ehituste kihtide alt läbi paistab, on ju uus Pariis vana peale ehitatud, ühtki akent polnud ses 
keldris, ühtki avaust peale madala sissekäigu, mille sulges hiiglasuur raudvärav. Valgust oli 
sellest hoolimata toas küllalt; paksu müüri sisse oli ehitatud ahi, kus põles suur tuli, mille 
punased vastuhelgid keldrit täitsid, muutes kahvatuks viletsa küünla valguse, mis nurgas 
seisis. Ahju sulgev raudvõre oli üles tõstetud. Tumedas müüris lõõmava ahjusuu kohal oli 
näha ainult võre varbade alumisi otsi, mis 

paistsid mustade, teravate, suurte vahedega hammaste reana, nii et kogu ahi sarnanes 
muinasjutulise tuld-sülitava lohe suuga. Selles valguses nägi vang ümberringi toas koledaid 
riistu, mille otstarbest ta aru ei saanud. Keset tuba üsna maa ligidal oli nahkmadrats. Selle 
kohal rippus võlvitud lakke kinnitatud pandlaga rihm vaskrõnga küljes, millesse hammustas 
nikerdatud läsuninaline koletis. Tangid, pihid, laiad piinarauad täitsid ahju ja hõõgusid seal 
läbisegi sütel. Ahju veretavas kumas nähti toas ainult hirmsate riistade hunnikuid. 

Selle Tartarose nimi oli lihtsalt piinakamber. 


Madratsil istus losakil Pierrat Torterue, vannutatud piinameister. Ta kaks sulast, kaks 
kandiliste nägudega kääbust, nahkpõlled ees, linased püksid jalas, keerasid sütel hõõguvaid 
raudriistu. 

Vaene tütarlaps oli küll julgust kogunud, aga tuppa astudes hakkas tal hirm. 

Paleefoogti seersandid asusid ühele poole ritta, vaimuliku kohtu preestrid teisele poole. 
Kirjutaja kirjutuslaua ja tindipotiga asus nurgas. 

Magister Jacgues Charmolue ligines mustlastüdrukute magusa naeratusega. 

«Kallis laps,» ütles ta, «te jääte siis oma eitamise juurde?» 

«Jah,» vastas tütarlaps kustunud häälega. 

«Sel juhul,» lausus Charmolue, «on mul väga kahju, et teid tuleb üle kuulata karmimalt, 
kui me seda ise tahame. Olge nii lahke ja võtke sel asemel istet. Meister Pierrat, loovutage 
preilile oma koht ja pange uks kinni.» 

Pierrat tõusis torisedes üles. 

«Kui ma ukse kinni panen,» pomises ta, «kustub mul tuli.» 

«Hea küll, kallis sõber,» vastas Charmolue, «laske ta siis lahti olla.» 

Esmeralda seisis ikka veel püsti. Nahkase, kus nii palju õnnetuid vingerdanud, kohutas 
teda. Hirmust tarretas ta veri. Ta oli ehmunud ja kangestunud. Charmolue märguandel võtsid 
kaks sulast ta kinni ja panid ta madratsile istuma. Nad ei teinud talle vähimatki viga, aga 
niipea kui ta tundis nende meeste puudutust ja nahkmadratsit, hoovas tal kogu veri 
südamesse. Ta vaatas 

segase pilguga enese ümber. Talle paistis, nagu liiguksid igast küljest tema poole kõik 
need koletud piinariistad, mis igasuguste seninähtud riistade hulgas olid sedasama, mida 
nahkhiired, tuhatjalgsed ja ämblikud putukate ja lindude hulgas. Tundus, nagu hakkaksid 
nad mööda ta keha ronima, teda hammustama ja näpistama. 

«Kus on arst?» küsis Charmolue. «Siin,» vastas keegi mustas riides mees, keda tütarlaps 
varem polnud näinud. Esmeralda võpatas. 

«Preili,» ütles vaimuliku kohtu prokurör lahke häälega, «küsin teilt kolmat korda, kas te 
jääte nende süütegude eitamise juurde, milles teid süüdistatakse?» 

Seks korraks suutis ta ainult pead noogutada, häält enam ei tulnud. 

«Jääte oma arvamuse juurde?» küsis Charmolue. «Siis pean ma oma sügavaks 
kurvastuseks oma kohusetäitmisele asuma.» 

«Härra kuninglik prokurör,» ütles Pierrat järsult, «millest alata?» 

Charmolue kõhkles silmapilgu, nagu luuletaja, kes riimi otsib. 

«Hispaania saapast,» ütles ta lõpuks. 

Õnnetu tütarlaps tundis end jumalast ja inimestest nii mahajäetuna, et tal pea rinnale 
langes nagu elutu asi, millel endal enam jõudu pole. 

Piinameister ja arst liginesid talle üheaegselt. Samal ajal hakkasid kaks sulast oma koletus 
arsenalis tuhnima. 

Õudsete raudriistade kolinat kuuldes võpatas õnnetu tütarlaps nagu surnud konn, keda 
galvaniseeritakse. «Oh, mu Phoebus!» sosistas ta nii tasa, et keegi ei kuulnud. Siis muutus ta 
jälle liikumatuks ja vaikseks nagu marmorkuju. See vaatepilt oleks kõigi südameid liigu- 
tanud, ainult mitte kalkide kohtunike omi. Paistis, nagu oleks vaese patuse hinge Saatan ise 
lõõmavas põrgus piinanud. Väeti keha, millest olid kinni haaramas kõik need õudsed saed, 
rattad, piinariistad, see inimene, keda valmis olid kinni hoidma timukate karedad käed ja 
pihid, oli ometi õrn, valge, habras olend, väike läätseterake, 

mida inimeste õigusemõistmine tahtis piinamise koledail veskikividel peeneks jahvatada 
lasta! 

Vahepeal olid Pierrat Torterue sulaste rakkus käed selle veetleva jala, mille ilu ja osavus 
nii palju kordi pariisi tänavail möödaminejaid oli hämmastanud, hoolimatult paljaks võtnud. 

«Kui kahju!» pomises piinameister, silmitsedes nii graatsilisi ja õrnu vorme. 

Kui ülemdiakon nüüd oleks siin olnud, oleks tal kindlasti meelde tulnud võrdkuju 
ämblikust ja kärbsest. 

Varsti nägi õnnetu läbi silmade ette kerkinud udu, kuidas «hispaania saabas» talle ligines 
ja kuidas ta jalg kahe rautatud laua vahel hirmsa riistapuu sisse kadus. Hirm andis talle jõu 
tagasi. 

«Võtke see ära!» karjus ta ägedalt ja ajas end, juuksed üleni sassis, püsti. «Halastage!» 

Ta hüppas madratsilt üles, et end kuningliku prokuröri jalgade ette heita, kuid ta jalg oli 
pigistatud raske rautatud tammeklotsi vahele ning ta langes jõuetult maha nagu mesilane, 
kui selle tiiva külge tinatükk oleks kinnitatud. 

Charmolue märguandel tõsteti ta tagasi madratsile < ja kaks toorest kätt sidusid ta laest 
allarippuva rihma külge. 

«Viimast korda, kas te tunnistate oma süü üles?» küsis Charmolue muutmatu lahkusega. 
«Ma olen süütu.» 

«Aga kuidas te, preili, seletate siis asjaolusid, mis teie vastu tunnistavad?» 

«Ah, armuline härra, ma ei tea!» «Teie eitate siis oma süüd?» «Kõike!» 

«Hakake pihta,» ütles Charmolue Pierrafle. 

Pierrat keeras vänta, «saabas» tõmbus koomale ja õnnetu tütarlaps karjatas nii hirmsasti, et 
seda üheski inimkeeles edasi ei saa anda. 

«Pidage,» ütles Charmolue Pierrafle. «Kas tunnistate üles?» küsis ta mustlastüdrukut. 

«Kõik!» karjus õnnetu. «Tunnistan; palun, tunnistan üles, halastage!» 

Piinamiseks valmis olles oli ta oma jõudu üle hin- 

nanud. Vaene laps, kelle elu siiamaani oli kulgenud nii rõõmsalt, nii mõnusalt, nii leebelt, 
sai nüüd esimest korda tunda valu, mis ta murdis. 

«Mu inimlik süda käsib teile öelda,» tähendas kuninglik prokurör, «et kui te üles 
tunnistate, siis ootab teid surm.» 

«Seda ma ootangi!» ütles tütarlaps. Murtuna, pool-surnuna langes ta nahkmadratsile, 
rippudes rihma küljes, mis ta rinna ümber oli seotud. 

«Noh, mu kaunitar, pidage veidi vastu,» ütles meister Pierrat teda üles tõstes. «Te olete 
nagu kuldtalleke ordenil *, mida Burgundia hertsog kaelas kannab.» 

Jacgues Charmolue tõstis häält: 

«Kirjutaja, kirjutage. Noor mustlastüdruk, teie tunnistate siis üles, et olete osa võtnud 
põrgu armulauast, sabatitest ja nõidustest koos kurjade vaimude, nõidade ja vampiiridega? 
Vastake!» 

«Jah,» ütles ta nii tasa, et sõna ta hingeõhku ära kadus. 

«Te tunnistate siis üles, et olete näinud jäära, keda Peltsebul pilvedesse laseb ilmuda, et 
sabati kokkutulekuks märku anda, ja keda keegi peale nõidade ei näe?» 

«Jah.» 

«Te tunnistate siis üles, et olete Bophomet' * päid kummardanud, neid templiordu jälke 
ebajumalakujusid *?» 


«Jah.» 

«Et olete alati ühenduses olnud kuradiga, kes selles kohtuprotsessis figureerib lihtsa kitse 
kujul?» 

«Jah.» 

«Tunnistate lõpuks üles ja vannute, et te deemoni ja varjukuju abil, kelle nime üldiselt 
munklummutisena tuntakse, ööl vastu märtsikuu kahekümne üheksandat päeva olete 
pussnoaga tapnud kapteni, kelle nimi on Phoebus de Chäteaupers?» 

Ta tõstis kohtuniku poole oma suured liikumatud silmad ja vastas masinlikult, kogelemata 
ja võpata-mata: 

«Jah.» 

Ilmselt oli kõik ta sees murdunud. 

«Kirjutage üles, kirjutaja,» ütles Charmolue. Pöördudes 

piinajate poole, käskis ta neil vangi vabastada ja tagasi kohtusaali viia. 

Kui vang oli vabaks lastud, uuris vaimuliku kohtu prokurör tema valust veel kihkavat 
jalga. 

«Läki!» ütles ta. «Pole suurt viga. Te karjusite õigel ajal. Te võite isegi veel tantsida, mu 
kaunitar!» 

Siis pöördus ta oma kolleegide poole vaimulikust kohtust: 

«Lõpuks on ometi õigus jalule seatud! See kergendab südant, mu härrad! Preili võib 
tunnistada, et me kohtlesime teda kõige suurema õrnusega.» 


III. KUIVANUD LEHEKS MOONDUNUD EKÜÜ LOO LÕPP 


Kui Esmeralda kahvatuna ja longates kohtusaali tagasi tuli, võttis teda vastu üldine 
heameelesosin. Pealtvaatajad tundsid seda rahuldust, mida tuntakse teatris komöödia 
viimase vaheaja lõpus, kui eesriie tõuseb enne viimast vaatust. Kohtunikud omapuhku 
tundsid head meelt, et saavad varsti õhtust süüa. Isegi kitseke mökitas rõõmsalt. Ta tahtis 
oma käskijanna poole joosta, oli aga pingi külge seotud. 

Oli juba päris pimedaks läinud. Küünlad, mille arvu polnud suurendatud, ei suutnud isegi 
saali seinu valgustada. Videvik mähkis kõik asjad nagu uttu, millest vaevalt mõned apaatsed 
kohtunikunäod välja paistsid. Saali teises otsas otse nende vastas võis tumedast taustast 
hädavaevalt eraldada üht ebamääraselt valendavat täppi. See oli süüalune. 

Ta oli kuidagi oma pingile tagasi jõudnud. Charmolue oli pidulikult oma toolil istet 
võtnud, nüüd aga tõusis ta püsti ja ütles, ilma et oma kordamineku-uhkust palju välja oleks 
lasknud paista: 

«Süüalune tunnistas kõik üles.» 

«Mustlastüdruk,» küsis eesistuja, «te olete siis oma süüd üles tunnistanud: nõidumised, 
prostitutsiooni ja Phoebus de Chäteaupers'i tapmise?» 

Tütarlapse süda tõmbus kokku. Oli kuulda, kuidas ta pimedas nuuksus. 

«Kõik, mida tahate,» vastas ta nõrgalt, «ainult tapke mind rutem!» 

«Härra vaimuliku kohtu kuninglik prokurör,» ütles eesistuja, «kohus on valmis teie otsust 
kuulama.» 

Magister Charmolue võttis välja hirmuäratava vihiku ja hakkas ägedalt žestikuleerides ja 
liialdatult rõhutades, nagu see omane esinemistele kohtus, sealt ladinakeelset kõnet lugema, 


milles kokku olid kuhjatud kõik süüteo toestused Cicero perifraaside põhjal, mida iga-pidi 
toetasid Plautuse, selle ta armsama komöödiakir-janiku tsitaadid. Väga kahju, et me oma 
lugejaile ei saa pakkuda seda tähelepanuväärivat kõnet. Oraator esines kiiduväärt hooga. Ta 
polnud veel sissejuhatustki lõpetanud, kui tal juba higi laubalt tilkus ja silmad pungi läksid. 

Äkki jäi ta keset perioodi seisma ja ta muidu kaunis mahe, vahest isegi lollakas pilk 
hakkas välkusid pilduma: 

«Mu härrad!» hüüdis ta seekord prantsuse keeles (vihikus need sõnad puudusid). «Saatan 
ise on asjasse segatud, sest ta viibib meie kohtupidamisel ja narrib kohtu kõrgeväärikust. 
Vaadake ometi!» 

Ta näitas käega kitsekesele, kes Charmolue'd žesti-kuleerimas nähes tõesti paraja aja leidis 
sedasama järele teha: tagumikule toetudes ja habemega koogutades kordas ta, niihästi kui 
oskas, oma esimeste jalgadega vaimuliku kohtu kuningliku prokuröri pateetilisi liigutusi. 
See oli, nagu lugejad mäletavad, üks ta oskuslikumaid vigureid. Sel sündmusel, sel viimasel 
«tõestusel», oli suur mõju. Kitsel seoti jalad kinni ja kuninglik prokurör jätkas oma tulvavat 
ilukõnet. 

See kestis väga kaua, kuid lõpposa oli see-eest suurepärane. Toome sellest ainult viimase 
lause, millele juurde tuleb mõelda juba lõõtsutava magister Charmolue kähisev hääl ja 
žestid: 

«Ideo, Domni, coram stryga detnonstrata, crimine patente, intentione criminis existente, in 
nomine sanctae ecclesiae Nostrae-Dominae Parisiensis, guae est in satsina habendi 
omnimodan altam et bassam justitiam Ula hac intemerata Civitatis insula, tenore 
praesentiurn declaramus nos reguirere, primo, aliguandam pecuniarlam 

indemnitatem; secundo, amendationem honofa-tjiiem ante portalium maximum Nostrae- 
Dominae, ecclesiae eathedralis; tertio, sententiam in virtute cujus ista stryga cum sua 
capella, sett in trivio vulgariter dicto dä Greve», sen in insula exeunle in Wuvio Seguanae, 
juxta pointam jardini regalis, executatae sint!» 18 

Ta pani mütsi jälle pähe ja võttis istet. 

«Eheul» õhkas masendatud Gringoire, «bassa latinitas19!» 

Teine mustas riides mees tõusis süüaluse kõrvalt üles. See oli ta advokaat. Näljased 
kohtunikud hakkasid nurisema. 

«Advokaat, tehke lühidalt!» ütles eesistuja. 

«Härra eesistuja,» vastas advokaat, «et mu kaitsealune on oma süü üles tunnistanud, siis 
jääb mul härradele kohtunikele öelda ainult üht. Saali õiguses * on öeldud: «Kui nõid 
inimese ära sööb ja teda selles süüdistatakse, siis maksab ta trahvi kaheksa tuhat teenarit, 
mis on kakssada kuldsol'i.» Seda tähele pannes palun kohut mõista mu kaitsealust mainitud 
rahatrahvi maksma.» 

«See seadus on tühistatud,» ütles erakorraline kuninglik prokurör. 

«Nego 20,» vastas advokaat. 

«Hääletada!» ütles üks nõunik. «Süü on kindlaks tehtud ja on juba hilja.» 


'8 Kuna, mu härrad, nõid on paljastatud, ta süü kindlaks tehtud ja kuriteo tahe tõestatud, siis seletame 
Pariisi Jumalaema püha kiriku nimel, kellel on õigus mainitud rüvetamatul Vanalinna saarel igasugust 
ülemat ja alamat kohut mõista, et meie nõuame juures-vübivate kohtunike nõusolekul: esiteks, rahaliste 
kulude tasumist; teiseks, avalikku patukahetsust Jumalaema katedraali peaportaali ees; kolmandaks, 
otsust, mille järgi too nõid ühes oma kitsega tuleb surmata kas selles paigas, mille nimi on rahvakeeles 
«Greye'i P'ats», või Seine'i jõe saarel kuningaaia ligiduses (köogi-lad. k.). 

Ah, missugune köögiladina keel (lad. k.). 

2 Ütlen, et ei (lad. k.) 


Hääletamine toimus siinsamas saalist välja minemata. Kohtunikud hääletasid mütsidega, 
kõigil oli rüü. Pimeduses võtsid nad üksteise järel mütsid peast, kui eesistuja neile hirmsa 
küsimuse sosinal ette pani. 

Paistis, nagu oleks vaene süüalune neile otsa vaadanud kuid ta ähmunud silmad ei näinud 
enam midagi. 

Siis hakkas kirjutaja midagi kirjutama; varsti ulatas ta eesistujale pika pärgamendirulli. 

Õnnetu tütarlaps kuulis, kuidas rahvas kihelema hakkas, kuulis, kuis hellebardid vastamisi 
kõlksatasid ja kuidas keegi jäise häälega ütles: 

«Päeval, mille kuningas, meie kõikide isand, ise määrab, viiakse teid, mustlastüdruk, 
keskpäeval särgiväel, paljajalu, nöör kaelas, häbivankris Jumalaema kiriku' peaukse ette; 
seal peate avalikult oma pattu kahetsema, hoides käes kahenaelalist vahaküünali; sealt 
viiakse teid Greve'i platsile, kus teid üles puuakse ja kõri kinni tõmmatakse linna 
võllasambas; niisamuti toimitakse teie kitsega; peale selle tuleb teil kolm kuldlõvitaalrit 
maksta vaimulikule kohtule lunastusmaksu oma tehtud ja ülestunnistatud kuritegude eest, 
nimelt nõiduse, maagia, patuelu ja Phoebus de Chäteaupers'i tapmise eest. Jumal olgu teie 
hingele armuline!» 

«Ah, see on ju unenägu!» sosistas tüdruk. Ta tundis, kuidas karedad käed temast kinni 
haarasid ja teda ära viisid. 


IV. LASCIATE OGNI SPERANZA 21 


Keskajal oli lõpuni valmisehitatud majast peaaegu pool maa all, pool maa peal. Kui hoone 
mitte vaialusele polnud ehitatud, nagu Jumalaema kirik, siis olid tolleaegsel lossil, kindlusel 
või kirikul alati maa-alused ruumid. Katedraalide maapealse löövi all, mis valgusest tulvil 
oli ja ööd kui päevad orelite ning kellade helinast kajas, asetses ikka mingi maa-alune kirik, 
madal, pime, salapärane, akendeta ja tumm. Vahel asusid seal ka hauad. Lossi või kindluse 
all oli vangikamber, vahel ka hauakamber, vahel mõlemad koos. Neil võimsail ehitustel, 
mille saamist ja kasvamist me juba mujal oleme seletanud, polnud mitte lihtsad alusmüürid, 
vaid niiöelda juured, mis okstena maa all hargnesid kambriteks, käikudeks, treppideks, just 
niisamuti kui üleval. 

Kirikud, lossid ja kindlused olid niisiis poolest saadik maa sees. Hoone keldriruumid 
moodustasid ise teise hoone, kus ülesmineku asemel alla mindi, see ajas oma maa-alused 
korrused pealmise korruse massi all harali nagu metsad ja mäed, mis järve peegeldavas vees 
kalda metsi ja mägesid kajastavad. 

Saint-Antoine'i kindluses, Justiitspalees ja Louvre'is olid maa-alused ehitused 
vangikodadeks. Nende vangikodade korrused muutusid järjest kitsamaks ja süngemaks, 
mida sügavamale nad maa sisse läksid. Need olid nagu järjest allapoole asetatud hirmu- ja 
õuduse-astmed. Dantegi poleks oma põrgu jaoks midagi paremat leidnud. Need urkalehtrid 
lõppesid harilikult mingisuguse sopiga, kuhu Dante asetas Saatana, ühiskond aga heitis 
sinna surmamõistetu. Kui mõni õnnetu olend sinna sattus, siis jumalaga päevavalgus, õhk ja 
elu, ogni speranza! Sealt toodi ta välja ainult kas võlla või tuleriida jaoks. Vahel kõngeski ta 
sinna elusalt, inimeste kohtumõistmine nimetas seda «unarusse jätmiseks». Hukkamõistetu 


2 Jätke igasugune lootus (it. k.; Dante «Jumalikust komöödiast»)- 


tundis oma pea kohal enese ja inimeste vahel rasket kivimassi, vangikonge ja kogu 
vangikoda. See tugev kindlus muutus päratu suureks keeruliseks lukuks, mis elava maailma 
vangi eest sulges. 

Niisugusesse kivist soppi, püha Louis' ajal kaevatud unaruskoopasse heideti poomissurma 
mõistetud Esmeralda, nähtavasti kartusest, et ta võib põgeneda. Hiiglasuur Justiitspalee 
lasus selle väikse kärbse pea kohal, kes pisemat kivikestki poleks suutnud paigast liigutada! 

Muidugi olid saatus ja ühiskond tema vastu ühevõrra ülekohtused olnud — et nii habrast 
olendit murda, poleks vaja olnud nii ülearu palju kannatusi ega piinu. 

Esmeralda oli pimedusse kadunud, maha maetud, mulda pandud, elavalt kinni müüritud. 
Kes teda varem oli näinud naervana, päikese käes tantsivana, oleks jahmatanud teda siin 
sellises seisundis nähes. Ta oli külm nagu öö, külm nagu surm, ükski tuuleke ei mänginud ta 
juustega, ühegi inimese hääl ei ulatunud ta kõrva, ükski päikesekiir ta silma. Ta konutas 
murtuna, aheldatuna maas, veekruusi ja leiva kõrval õlgedel veeloigus, mis kongi rõskusest 
oli tekkinud. Ta ei liigutanud 

ennast, peaaegu ei hinganudki, sest ta oti kao tanud võime isegi kannatusi tunda. Phoebus, 
päike, keskpäev, avar taevas, Pariisi tänavad, tantsud käteplagina saatel, armastuse magusad 
sosistused ohvitseri seltsis, seejärel preester, vanaeit, puss, veri, piinamine, võllas — see 
kõik libises küll veel läbi ta meelte kord laulva ja kullast särava nägemusena, kord koletu 
luupainajana, aga see oli ainult hirmus ja ebamääran heitlus pimeduses või jälle kauge 
muusika, mis seal ülal maa peal helises ja mida enam kuulda polnud sü sügavikus, kuhu 
õnnetu oli maetud. 

Sestsaadik kui ta siin” viibis, polnud ta ärkvel ega unes. Ta ei suutnud ses õnnetus urkas 
enam vahet teha ärkveloleku ja une, tegelikkuse ja unenäo, päeva ja ö" vahel. Kõik see oli 
tal segi ja puruks rebitud, kõik se hõljus ja valgus ta mõtetes ebamääraselt laiali. Ta e! 
tundnud enam, ei teadnud ega mõelnud enam. Ta või ainult veel unistada. Kunagi pole veel 
elav olend ni sügavasse mitteolemisse tõugatud olnud. 

Nii tuimununa, külmununa ja kangestununa märka ta vaevalt, kuidas luuk ta pea kohal 
kaks, kolm kord kolinal avati, ilma et sealt valguse raasu sisse olek tulnud. Uks käsi viskas 
talle alla tüki musta leiba. Se vangivahi reeglipärane võõruskäik oli tal ainsaks seo seks 
inimestega. 

Ainult üks asjaolu sundis teda alateadlikult kuulmis teritama: võlvi hallitanud kivide 
vahelt ta pea koha immitses rõskust ja kindla vaheaja järel langes sealt alla üks tilk. Tuimalt 
kuulas ta seda tilkumist enda kõrvale lõiku. 

Need langevad tilgad olid ainsaks elu ja liikumise tunnuseks ta ümber, ainsaks 
ajamõõtjaks, ainsaks hääleks muust maailmast. 

Olgu veel öeldud, et ta aeg-ajalt tundis ses sopases, pimedas augus midagi külma üle jala 
või käsivarre jooksvat, mis teda väratama pani. 

Ta ei teadnud isegi seda, kui kaua ta juba siin oli olnud. Tuli meelde ainult mingi 
surmaotsus kusagil kellegi kohta, siis see, et teda ennast ära viidi ja et ta külmetades üles 
ärkas pimeduses ja vaikuses. Ta oli katsunud kätel edasi roomata, kuid raudrõngad lõikasid 

310 

pahkluusse ja ahelad kõlisesid. Ta sai aru, et ümber on paljas müür, all aga vesine põrand 
ja kubu õlgi. Polnud lampi ega mingit õhuauku. Ta istus maha õlgedele, vahel ka, et asendit 
muuta, allatuleva trepi viimasele astmele. 


Kord oli ta katsunud loetleda neid tumedaid minuteid, mida veetilgad talle kätte mõõtsid, 
kuid peagi katkes ta haiges peas see kurb töö ja ta vajus uuesti tardumusse. 

Ühel päeval või ööl (mõlemad olid siin hauas ühte värvi) kuulis ta üleval pea kohal 
kõvemat kolinat, kui seda vangivaht harilikult tegi talle leiba ja vett tuues. Ta tõstis pea ja 
nägi üleval urka ukse või luugiprao vahel punakat valgust. 

Samal ajal ragises raske riiv, roostetanud luugi hinged kriuksusid ja ta nägi laternat, kätt ja 
kahe mehe jalgu, uks aga oli liiga madal, et nende päid näha. Valgus tungis talle nii valusalt 
silma, et ta pidi laud sulgema. 

Kui ta nad jälle avas, oli uks juba kinni, latern oli trepiastmele pandud ja üksainus mees 
seisis ta ees püsti. Must mungakuub langes tal alla kandadeni, samast riidest torp kattis ta 
nägu. Midagi polnud sellest inimesest näha, ei palgeid ega käsi. Ainult pikk must püstiseisev 
surilina, mille all siiski midagi elas. Tütarlaps vaatas tükk aega teravalt sellele tondikujule 
otsa. Kumbki ei lausunud sõnagi, nad seisid teineteise vastu nagu kaks raidkuju. Keldris 
paistis elu sees olevat ainult laterna tähil, mis niiskuse käes praksus, ja veetilkadel ülevalt 
laest, millede monotoonne laksatus lõikus tule korrapäratusse praginasse, pannes laterna- 
valguse õlise loiguvee pinnal kontsentriliste ringidena värisema. 

Viimaks katkestas vang vaikuse: 

«Kes te olete?» 

«Preester.» 

See sõna, selle rõhk ja toon panid ta värisema. 

Preester jätkas tumeda häälega: 

«Kas olete valmis?» 

«Milleks?» 

«Et surra.» 

«Ah,» ütles ta, «kas see varsti tuleb?» 

«Homme.» 

Tütarlapse rõõmuga ülestõstetud pea vajus tagasi rinnale. 

«Nii kaua veel oodata!» sosistas ta. «Kas ei saaks juba täna?» 

«Kas te olete väga õnnetu?» küsis preester pärast vaikust. 

«Mul on väga külm,» vastas tüdruk. 

Ta hoidis oma jalapöidi käte vahel, nagu see on tavaline õnnetute juures, kes külma käes 
kannatavad ja nagu me seda ka Roland'i torni patukahetseja juures nägime. Ta hambad 
lõgisesid. 

Preester näis oma torba alt vangikongi silmitsevat. 

«Valgust pole! Tuld pole! Vee sees olla! See on ju kole!» 

«Jah,» vastas tütarlaps hämmastunud näoga, mis talle õnnetusest tulnud. «Päevavalgus on 
ju kõigi jaoks. Miks minule ainult ööpimedust antakse?» 

«Kas te ka teate,» küsis preester pärast uut vaikimist, «miks te siin kinni olete?» 

«Ma vist kunagi teadsin seda,» vastas ta ja tõmbas oma kõhnade sõrmedega üle 
silmalaugude, nagu tahaks ta oma mälu elustada, «nüüd aga olen ma unustanud.» 

Ja äkki hakkas ta nutma nagu väike laps. 

«Ma tahan siit ära. Mul on külm, mul on hirm, mingid loomad ronivad mul mööda keha.» 

«Hüva, tulge mulle järele.» 

Preester võttis tal käest kinni. Õnnetu oli küll sootuks ära külmanud, aga preestri käe 
puudutus paistis talle siiski veel külmem olevat. 


«Oh,» sosistas ta, «see on surma jäine käsi. Kes te ometi olete?» 

Preester tõstis torba üles. Tütarlaps vaatas ja nägi selle sünget nägu, kes teda juba ammust 
aega oli jälitanud, deemoni pead, kes Falourdeli juures ta kalli Phoebuse kohale ilmus, silmi, 
mida ta viimati pussnoa läheduses nägi hõõguvat. 

Selle inimese ilmumine, mis talle alati saatuslik oli olnud, teda õnnetusest õnnetusse ja 
kuni piinapingini 

lükanud, kiskus ta tardumusest välja. Tihe loor, mis ta mälestusele oli laskunud, rebenes. 
Kõik ta õnnetu juhtumuse üksikpildid alates ööst Falourdeli juures kuni kohtuotsuseni 
Justiitspalees tulid korraga ta mällu, ja mitte ebamääraselt ning ähmaselt nagu seni, vaid sel- 
gelt, aredalt, teravalt, rabavalt ja õudselt. Need pooleldi kustunud, ülemääraselt suurte 
kannatuste all peaaegu ununenud mälestused ärkasid tas uuesti ellu selle sünge kuju lähedal, 
nagu seninähtamatud kirjatähed valgel paberil tule lähedal nähtavale tulevad. Ta tundis, 
kuidas kõik ta südamehaavad uuesti lahti läksid ja korraga verd nõrguma hakkasid. 

«Ah!> karjatas ta, käsi silmadele tõstes ja kramplikult võpatades. «See on see preester!» 

Siis laskis ta käed jõuetult alla langeda ja jäi tummalt, ikka veel värisedes istuma, pea alla 
vajunud, pilk maas. 

Preester silmitses teda kulli pilguga, kes vaese, vilja sisse peitunud lõokese kohal kaua 
kõrgel taevas ringi tiirleb. Hirmsad ringid muutuvad vaikuses järjest väiksemaks, kuni kull 
äkki välgukiirusel alla saagi kallale sööstab ja siplevat linnukest oma küünte vahel kinni 
hoiab. 

Tüdruk sosistas vaevu kuuldavalt: 

«Lõpetage, lõpetage, andke juba surmahoop!» Ta tõmbas pea hirmuga õlgade vahele, nagu 
talleke, kes lihunikult surmahoopi ootab. 

«Kas ma teile niipalju hirmu teen?» küsis preester. 

Esmeralda ei vastanud. 

«Miks ma teile nii hirmu peale ajan?» küsis ta uuesti. 

Tütarlapse huuled virildusid naeruks. 

«Jah,» vastas ta, «timukas irvitab hukkamõistetu üle. Juba kuude kaupa jälitab ta mind, 
ähvardab mind, hirmutab mind! Oh jumal, kui õnnelik oleksin ma ilma temata! Tema heitis 
mu siia kuristikku! Oh taevas, tema tappis ju, tema tappis ju ... mu Phoebuse!» 

Nuuksuma hakates ja silmi üles preestri poole tõstes hüüdis ta: 

«Kes te ometi olete? Mis ma teile teinud olen? Miks te mind nii vihkate? Öelge, mis teil 
minu vastu on?» 

«Ma armastan sind!» karjatas preester. 

Pisarad lakkasid voolamast ja ta vaatas preestrilO kohtlase pilguga otsa. Preester langes ta 
ette põlvili ja vaatas talle otsa leegitsevate silmadega. 

«Kas kuuled? Ma armastan sind!» hüüdis ta veel kord. 

«Mis armastus see on!» sõnas õnnetu värisedes. J Preester jätkas: 

«Mehe armastus, kes on igavesti neetud!» 

Mõlemad vaikisid mõnda aega oma tundmuste raskuse all. Preester oli meeletu, tütarlaps 
tuimaks jäänud. 

«Kuula,» ütles lõpuks preester, kes imeliku rahu tagasi oli saanud. «Sa saad kõik teada. 
Ütlen sulle seda, mida ma ise vaevalt enesele olen julgenud öelda, kui ma oma 
südametunnistuselt vargsi aru olen pärinud neil öö vaiksetel tundidel, mil ümber nii pime 


on, et paistab, nagu ei näeks jumalgi meid enam. Kuula siis! Enne kui ma sind, tütarlaps, 
nägin, olin ma õnnelik.» 

«Ka mina!» ohkas Esmeralda tasa. 

«Ära katkesta mind! Jah, ma olin õnnelik, arvasin vähemalt, et ma seda olen. Ma olin 
puhas, mu hing oli täis kristalset selgust. Polnud uhkemat ja lootusrikkamat pead kui minu 
oma. Preestrid õppisid mult kasinust, teadlased teadust. Jah, teadus oli mulle kõik: ta oli 
mulle õeks ja õe armastusest jätkus. Alles vanadusega tulid ka teised mõtted. Nii mõnigi 
kord hakkas mu veri naise kuju nähes keema. Mehe sugutung ja vere võim, mille ma, rumal 
noormees, arvasin terveks eluajaks eneses lämmatatud olevat, raputasid nii mõnigi kord 
raudse tõotuse ahelaid, mis mind õnnetut altari külmadel kividel kinni hoidsid. Kuid 
paastumine, palvetamine, teadus, lihasuretamine, kõik see tegi mu hinge keha valitsejaks. 
Pealegi hoidusin ma naistest. Tarvitses mul ainult raamat avada, kui kõik mu aju patune 
hingus teaduse sära ees hajus. Mõne minuti jooksul tundsin ma, kuidas madalad maised 
asjad minust järjest kaugemale taanduvad, tundsin endas jälle rahu ja selgust igavese tõe 
kirka kiirguse ees. Seni kui kurat mind kiusas ainult naiste ebamääraste varjudega, mis juh- 
tumisi 

kirikus, tänaval või aasadel mu silmade eest mööda libisesid ja mis vaevalt mu unedesse 
ulatusid, sain ma neist kergesti võitu. Kui ma nüüd paraku olen pidanud alla andma, siis on 
selles süüdi jumal, kes kuradile ja inimesele võrdset võimu pole andnud. Kuula. Ühel 
päeval...» 

Siin peatus preester. Vang kuulis ta rinnast kähisevaid, raskeid ohkeid tulevat. 

«...Ühel päeval nõjatusin ma oma kambri aknalavale ja lugesin. Mis raamatut, ei mäleta, 
kõik on mu peas segi... Lugesin. Aken oli alla platsi poole. Kuulsin äkki käsitrummi ja 
muusikat. Olin pahane, et mu mõtisklusi segatakse, ja vaatasin alla. Mis ma nägin, nägid ka 
teised, ometi polnud see pilt inimeste silmade jaoks. Seal all tänaval — oli keskpäev, päike 
paistis kõrgel — tantsis üks tütarlaps. Nii ilus tütarlaps, et jumal ise oleks teda pühale 
Neitsile eelistanud ja ta oma emaks valinud. Ta oleks tahtnud sellest neitsist sündida, kui see 
tol ajal oleks elanud, mil tema endale inimese kuju võttis! Tütarlapse silmad olid säravalt 
mustad, ta tumedais juustes särasid kuldkiud, kui päike neist läbi tungis. Tantsides polnud ta 
jalgu nähagi, nagu ei näe ratta kodaraid, kui nad kiiresti keerlevad. Mustades palmikutes 
särasid päikese käes metalsed litrid, mis ta otsaees tähtedest pärjana kiirgasid. Ta sinine, 
helkudega ülekülitud kleit oli nagu suveöö täis tuhandeid tähti. Ta nõtked tõmmud käed 
põimusid ümber piha, kord kinni, kord lahti, nagu kaks linti. Ta kehakuju oli üllatavalt ilus. 
See särav kuju kiirgas valgust isegi päikese valguses. Ah tütarlaps, see olid sina! Olin 
haaratud, joobunud, võlutud ega saanud teisiti, kui äkki kohkunult võpatasin; tundsin, et 
mind puudutas saatuse sõrm.» 

Erutatud preester jäi hetkeks vait. Siis jätkas ta: 

«Pooleldi juba nõiutuna katsusin ma millestki tuge leida, et mitte lõplikult alla langeda. 
Tuletasin meelde võrkusid, mida Saatan minu ette varem laiali oli laotanud. Tütarlaps mu 
silmade ees oli nii üleinimlikult ilus, et see ilu võis pärit olla ainult taevast või põrgust. See 
polnud lihtne tütarlaps, kes mullast on saadud ja keda naise vilkuv hingekiir seestpoolt 
ähmaselt valgustab. 

See oli ingel! Kuid pimeduse- ja leegi-, mitte valguse-ingel! 


Kui ma nõnda mõtlesin, nägin su kõrval kitse, seda nõiasabati looma mulle otsa naervat. 
Keskpäeva päike pani ta sarved tulena põlema. Siis sain ma kuradi kiu-samistest aru ega 
kahelnud enam, et sinagi oled saadetud põrgust ja tuled mind hukka saatma. Nõnda ma 
mõtlesin!» 

Preester vaatas vangile otsa ja lisas külmalt: 

«Nõnda mõtlen ma veel praegugi... Vahepeal hakkasid su võlud minusse -ikka ja ikka 
enam mõjuma, su tants pani mu pea keerlema, ma tundsin, kuidas kuri silm mind lõpuni 
kahetab. Kõik, mis ärkvel pidi olema, uinus nüüd hinges, ja nagu inimesed, kes lumme 
külmuvad, tundsin minagi lõbu, et uni minu üle võimust võtab. Äkki hakkasid sa laulma. 
Mis pidin mina õnnetu tegema? Su laul paelus veel enam kui su tants. Tahtsin põgeneda. 
Võimatu. Olin kinni naelutatud, olin maa külge kinni kasvanud. Mulle näis, et olen põlvist 
saadik põrandasse vajunud. Ja nii pidin lõpuni paigale jääma. Mu jalad olid kui jäätükid, mu 
pea hõõgus. Lõpuks halastasid sa minu peale, sa lakkasid laulmast ja kadusid. Pimestava 
nägemuse kuma, võluva muusika järelkaja kustus aegapidi mu silmist ja kõrvust. Siis 
vajusin ma aknalauale ja sinna ma jäingi, liikumatu ja oimetu nagu mahatõugatud raidkuju. 
Õhtukellad äratasid mind üles. Tõusin, põgenesin, kuid paraku oli minus midagi põrmu 
langenud, mida enam üles ei saanud tõsta, midagi oli minu peale tulnud, mille eest ma enam 
ära põgeneda ei saanud.» 

Pärast väikest peatust jätkas ta: 

«Jah, sellest päevast peale asus minusse inimene, keda ma ei tundnud. Katsusin ta vastu 
tarvitusele võtta kõik abinõud: kloostri, altari, töö, raamatud. Asjata kõik! Oo, kui õõnsalt 
kõmab vastu teadus, kui sa ahastuses oma kirgi täis peaga vastu tema müüri jooksed! Tead 
sa, tütarlaps, mis mul siitpeale alati raamatute ja minu enese vahele ilmus? Sina, sinu vari, 
särav ilmutus, mis ühel päeval minu eest mööda oli vilksatanud. Kuid sel kujul polnud enam 
endist värvi; ta oli sünge, tume, morn, nagu must ring, mida kaua oma silmade 

ees näeb see hoolimatu inimene, kes üksisilmi paikeesse on vahtinud. 

Katsudes asjata lahti rabelda, kuuldes alati oma peas gU lauluüminat, nähes alati su 
tantsivaid jalgu oma palveraamatul, tundes alatasa öösiti unes, kuidas su kuju minu ihu 
puudutab, tahtsin sind jälle näha, sind puudutada, teada, kes sa oled, näha, kas sa väga sar- 
naned selle paleusega, mis minu mällu oli jäänud, võibolla purustada oma unelmad vastu 
tegelikkust põrgates. Igatahes ma lootsin, et uus mulje vana maha pühib, sest see vana oli 
mulle talumatuks muutunud. Ma otsisin sind. Ma saingi sind uuesti näha. Aga, oh häda, kui 
ma sind paar korda olin näinud, tahtsin sind tuhat korda näha, näha sind ikka ja alati. Ja siis 
— kuidas saadki veel peatuda sel põrgu kallakul? —, siis ei suutnud ma enam enese üle 
valitseda. Teine ots nöörist, mis kurat mu tiibade külge oli sidunud, oli su jala ümber 
mähitud. Ma hakkasin tänavail ringi hulkuma naeu sinagi. Ma ootasin sind väravate all, 
luurasin sind tänavanurkadel, valvasin su järele oma torni tipust, õhtuti tulin ma tagasi 
üha võlutumana, ahastavamana, nõiutumana, meeletumana! 

Teadsin, kes sa oled: egiptlanna, mustlastüdruk, gi-taan, tsigaan. Kuidas sain siis veel 
nõiduses kahelda? Kuula. Ma lootsin, et kohtuprotsess mind su võlust päästab. Uks nõid oli 
Bruno d'Asti ära kahetanud; ta laskis nõia ära põletada ja sai terveks. Teadsin seda. Tahtsin 
seda abinõu järele proovida. Enne aga katsusin sul keelata Jumalaema kiriku ette tulla, 
lootes, et sind unustan, kui sa sinna enam ei tule. Sa ei teinud sellest väljagi, vaid tulid 
tagasi. Siis tuli mul mõte sind ära varastada. Katsusin sellega ühel ööl toime tulla. Meid oli 
kaks meest. Sa olid meil juba käes, kui mitte see õnnetu ohvitser peale poleks juhtunud. Ta 


vabastas su ja sai nõnda sinu, minu ja ta enese õnnetuse allikaks. Ja kui ma lõpuks enam 
midagi ei mõistnud teha ega Peale hakata, kaebasin ma sinu peale vaimulikku kohtusse. 

Arvasin, et saan terveks nagu Bruno d'Ast. Mul oli veel ebamäärane lootus, et kohus sind 
minu kätte annab, et sind vanglas kätte saan, et sind taban, et seal 

ei saa sa enam käest ära lipsata, et kui mina nii kaua sinu võimuses olen olnud, siis pead 
ka sina omapuhku minu võimuses olema. Kui kurja teha, siis juba lõpuni. Meeletu on siin 
poolele teele jääda! Äärmuseni viidud patus peitub ülim rõõmujoovastus. Preester ja nõid 
võivad naudinguks ühte sulada ka vangikongi õlekoo peal! 

Ja siis ma andsin su üles. Just siis hirmutasingi ma sind, kui mind kohtasid. Salanõu sinu 
vastu oli kui kõuepilv, mida ma su pea kohale kogusin. See puhkes ähvardusvälgatustena. 
Kuid ma kõhklesin veel. Mu plaan oli hirmus ja see hoidis mind tagasi. 

Võib-olla oleksingi sellest loobunud, võib-olla olekski see jõle mõte mu peaajus ära 
kuivanud ilma vilja kandmata. Arvasin, et ainult minust sõltub protsessi venimine või 
lõpetamine. Kuid iga paha mõte tahab halastamatult teostuda. Seal, kus arvasin enese kõige 
vägevama Olevat, oli saatus minust tugevam. Oo õnnetust! Saatus sirutas oma käe sinu järele 
ja saatis sind selle hirmsa masina rataste alla, mida ma salaja olin ehitanud! Kuula mind veel 
natuke, ma lõpetan varsti. 

ühel päeval — oli jälle ilus päikesepaisteline ilm — möödus minust mees, kes su nime 
lausus ja ise naeris, silmades himurus. Neetud! Läksin talle järele. Kõike, mis järgnes, tead 
sa isegi.» Ta jäi vait. 

Tütarlaps sai ainult öelda: «Oo, mu Phoebus!» 

«Ära ütle seda nime!» hüüdis preester, võttes tal tugevasti käsivarrest kinni. «Ära ütle seda 
nime! Ah meid õnnetuid! Just see nimi on meid hukka saatnud. Ehk õigemini, me kõik 
oleme hukka saanud saatuse seletamatu mängu läbi! Sa ju kannatad? Sul on külm, pimedus 
teeb sind pimedaks, vangikoobas piirab sind, aga võib-olla on sul siiski veel südames pisut 
valgust, kas või kübeke lapselikku armastust selle tühise mehe vastu, kes su südamega 
mängis! Mina kannan aga vangikoobast eneses. Minu südames on talv, jää, ahastus. Minu 
hinges on öö. 

Tead sa ka, mida kõike ma kannatanud olen? Ma võtsin su kohtuprotsessist osa. Ma istusin 
vaimulike kohtunike lauas. Jah, ühe preestri torba varjus vintskles patune. Kui sind sisse 
toodi, olin mina seal, ka ülekuu- 

lamise ajal olin ma kohal. Oo hundikoobas! See oli minu kuritegu, minu võllas, mida 
aegapidi nägin sinu pea kohale kerkivat. Iga tunnistaja ülekuulamise ajal, jga süütõenduse, 
kaitsekõne ajal viibisin mina kohal. Ma võisin lugeda kõiki sammusid su kannatusteel. Mina 
viibisin ka siis kohal, kui see metsik elajas ... Ah, ma ei teadnud ette arvata, et sind 
piinapinki viiakse! Kuula. Ma järgnesin sulle isegi piinakambrisse. Nägin, kuidas 
piinameistri jõledad käed sind lahti riietasid, sind pool-paljana puudutasid. Ma nägin su 
jalga, jalga, mille eest ma oleksin andnud kõik, et seda ainult kordki suudelda ja siis surra, 
seda jalga, mille all ma ülima joovastusega oleksin lasknud oma pea puruks muljuda, nägin, 
kuidas see jalake pigistati sinna hirmsasse saapasse, milles elava inimese liikmed veristeks 
tompudeks muudetakse. Oh mind õnnetut! Kui ma seda kõike pealt vaatasin, oli mul sutaani 
all puss, millega ma oma rinda veristasin. Kui sa karjatasid, torkasin ma selle oma ihusse, 
oleksid sa veel karjatanud, oleksin ma ta oma südameni torganud! Vaata siia! Küllap on siin 
veel praegugi verine.» 


Ta avas sutaani. Tõepoolest, ta rinda olid nagu tiigri küüned rebinud, küljel aga paistis 
suur, veel verine haav. 

Vang taganes õudusest. 

«Oh tütarlaps!» ütles preester. «Halasta minu peale! Sa arvad enese õnnetu olevat: kuid 
paraku, sa ei teagi, mis on õnnetus. Oh! Armastada naist! Olla seejuures preester! Olla 
vihatud! Armastada kõigest südamest, tunda, et vähemagi naeratuse eest annaksid kogu oma 
vere, oma Südame, oma hea nime, oma hingeõnnistuse, surematuse ja igaviku, selle ja 
tulevase elu; kahetseda, et sa pole kuningas, geenius, keiser, peaingel, jumal, kes kõige 
suurema orjana ta jalgade ette heidaks; kaisutada teda ööd ja päevad oma unelmates ja 
mõtetes — ja siis näha, et ta armastab soldatimundrit! Ja sul enesel pole talle muud pakkuda 
kui määrdinud preestri-kuub, mille ees ta hirmu ja vastikust tunneb! Kadeduse ning raevuga 
pealt vaadata, kuidas ta viletsale kehken-püksile oma armastuse ja ilu aardeid pillab! Näha 
seda keha, mille nägemine sind põletab, seda veetlevat rinda, 

kogu keha värisemas ja punastamas teise suudluste all. Oo, taevas, armastada ta jalga, ta 
kätt, ta õlgu, unistada ta sinistest soontest, ta tõmmust nahast, piinelda ööd läbi oma kambri 
külmal põrandal ja näha, kuidas: kõik kallistused, mis sa temale mõtlesid kinkida, lõpevad 
piinapingil! Mitte midagi muud saavutada, kui et teda nahkmadratsile pannakse! Oo, alles 
need on õiged põrgutulest hõõguvad pihid! Kui õnnelik on see, keda kahe laua vahel katki 
saetakse, või see, keda kaks paari hobuseid lõhki kisuvad! Kas sa ka tead, mis piina tunneb 
inimene pikkade ööde jooksul, kui veri keeb, kui süda on lõhkemas, kui pea huugab, kui 
hambad kätte lööd? Need halastamatud timukad käänavad sind vahetpidamata 
armuunelmate, armukadeduse ja meeleheite hõõguval röstil! Tütarlaps, halasta minu peale! 
Anna mul hinge tõmmata! Riputa tuhka lõkkele! Palun sind, kuivata higi, mis mu laubalt 
suurte tilkadena alla voolab. Laps! Piina mind ühe käega, kuid teisega kallista! Halasta mu 
peale, tütarlaps! Halasta mu peale!» 

Preester väänles maas veeloigus ja tagus peaga vastu kivitrepi nurki. Tütarlaps kuulas, pilk 
temale suunatud. 

Kui preester hingetuks ja jõuetuks jäädes viimaks vaikis, kordas tütarlaps tasase häälega: 
«Oo, mu Phoebus!» 

Preester roomas põlvili ta poole ja hüüdis: «Ma palun sind, kui sul veel vähegi südant on, 
ära tõuka mind eemale! Ah, ma armastan sind! Ma olen nii õnnetu! Kui sa seda nime lausud, 
kisud sa kogu mu hinge hammastega puruks! Halasta! Kui sa põrgu-laps oled, siis lähen ma 
sinuga kaasa! Ma olen selle täiesti ära teeninud. Põrgu, kuhu sa lähed, on mulle paradiis! 
Sinu pale on armsam kui jumala oma! Sa ei salli mind — ütle ometi, miks? Ma arvasin, et 
mäed nihkuvad enne paigast, kui üks naine vastamata jätab niisugusele armastusele kui 
minu oma. Oh, kui sa ainult tahaksid, kui õnnelikud me võiksime olla! Põgeneme — ma 
aitan sind põgeneda —, läheme kuhugi ära, otsime endale mõne paiga siin maa peal, kus on 
rohkem päikest, rohelisi puid ja sinist taevast. Me armastaksime 

teineteist, sulataksime ühte oma hinged. Me januneksime igavesti teineteise järele, me 
kustutaksime väsimatult koos seda janu oma igavesti voolavast armas- 

tuskarikast.» 

Tütarlapse vali naer katkestas preestri jutu. 

«Vaadake, preestrihärra! Teil on küüned veres!» 

Preester jäi mõne silmapilgu nagu kivistunuks ja vaatas teraselt oma kätt. 


«Olgu,» vastas ta lõpuks kummalise õrnusega, «solva mind, süüdista mind, kuid tule, 
lähme siit kiiresti minema. Homme sünnib see, ütlen ma. Greve'i platsi võl-lasammas, sa 
tead ju? Ta ootab sind. See on hirmus! Näha, kuidas sind häbivankris sinna veetakse. Oh, 
halasta! Ma pole kunagi varem tundnud, kui tugevasti ma sind armastan. Järgne mulle. Sul 
on aega pärastki mind armastama hakata, kui ma sind päästnud olen. Seni võid sa mind 
vihata, kui tahad! Kuid tule! Homme, homme ootab võllas, surm! Päästa end ja säästa 
mind!» 

Ta oli peast segane, võttis tütarlapsel käest kinni ja tahtis teda enesega vägisi kaasa viia. 

Esmeralda pööras tema poole terava pilgu ja küsis: 

«Mis on mu Phoebusest saanud?» 

«Ah,» ütles preester ja laskis ta käe lahti, «teie olete halastamatu!» 

«Mis on Phoebusest saanud?» kordas ta külmalt. 

«Ta on surnud!» karjus preester. 

«Surnud!» ütles neiu jäiselt ja elutult nagu ennegi. «Aga miks te siis mulle elust 
kõnelete?» 

Preester ei kuulanud teda. 

«Ah jaa,» ütles ta nagu enesele, «ta on vist küll surnud. Nuga läks sügavale. Vist 
puudutasin ma teraga ta südant. Ah, ma tundsin, et selle noatera otsal olen ma ise!» 

Tütarlaps tormas talle metsiku tiigrina kallale ja tõukas teda üleloomuliku jõuga 
trepiastmeile. 

«Kasi, koletis! Kasi minema, mõrtsukas! Las mind surra! Las meie mõlema veri jätab su 
laubale igavese märgi! Sinu omaks saada? Ei iialgi, ei iialgi! Mitte miski ei ühenda meid! 
Isegi mitte põrgu! Kasi minema, neetud! Mitte iialgi!» 

Preester oli trepile komistanud. Ta vabastas vaikselt oma jalad sutaanivoltidest, võttis 
laterna ja hakkas aegapidi mööda astmeid üles luugi poole minema. Ta avas selle ja väljus. 

Äkki nägi tüdruk uuesti ta pead luugiauku ilmuvat. Preestri näol oli kohutav ilme. Raevust 
ja meeleheitest kähisedes hüüdis ta alla: 

«ütlen sulle, ta on surnud.» 

Esmeralda langes silmili maha. Kongis oli kuulda ainult õhkavaid veetilku, mis loigu 
pimedas virvendama panid. 


V. EMA 


Ei usu, et maailmas midagi armsamat oleks kui ema südames tärganud mõtted oma lapse 
sussikest vaadates; eriti veel, kui see on pidu-, pühapäeva- või ristimis-sussike, mis üleni, 
kuni tallani on tikitud, sussike, millega laps ise veel sammugi pole astunud. See suss on nii 
tilluke ja armas, sellega on nii võimatu käia, et emale paistab, nagu näeks ta ilmsi oma last. 
Ta naeratab talle, suudleb teda, kõneleb temaga, küsib temalt, kas see tõesti võimalik on, et 
jalg nii väike võib olla; kui laps eemal on, siis jätkub sellest ilusast sussike-sest, et silmade 
ette kerkiks õrna ja hapra lapse kuju. Talle paistab, et ta teda näeb, ta näebki teda üleni 
rõõmsana ja elavana, ta peeni käekesi, ümarat peakest, ta süütuid huuli, selgeid silmi, mille 
valgegi on sinkjas. Kui on talv, roomab ta põrandavaibal, ronib suure vaevaga pingi otsa, 
ema aga väriseb kartusest, et ta võib tulele ligi pääseda. Suvel ukerdab ta õues ja aias, rebib 
rohtu sillutisekivide vahelt, vaatab lihtsameelselt ja kartmatult suurtele koertele ja suurtele 
hobustele otsa, mängib konnakarpide ja lilledega ning paneb aedniku torisema, kui see 


lillepeenardel liiva ja aiateedel mulda leiab. Tema ümber naeratab, särab ja mängleb kõik 
nagu ta ise. Isegi tuuleõhk- ja päikesekiired hullavad võidu ta vallatutes lokkides. Kõike 
seda näeb ema sussikest vaadeldes ja ta süda sulab nagu vaha tule käes. 

Kui aga laps on kadunud, muutuvad kõik need tuhanded rõõmsad, veetlevad ja õrnad 
kujutlused, mis tillukese 

sussi ümber keerlevad, hirmsate kannatuste allikaks. Ilus tikitud sussike muutub 
piinariistaks, mis ema südant vahetpidamata närib. Küll väriseb veel endine südamekeel, mis 
asub väga sügavas ja on väga hell, kuid sellel ei mängi enam hell ingel, vaid kuri deemon. 

Ühel hommikul, kui maikuu päike tumesinisesse taevasse tõusis — sellisel tagapõhjal 
armastas Garofalo * oma ristilt mahavõtmise pilte maalida — kuulis Ro-land'i torni sulgunu 
Greve'i platsilt rataste põrinat, kapjade plaginat ja raua kolinat. See tungis vaid osaliselt ta 
teadvusse, ta kattis oma kõrvad juustega, et seda lärmi vähem kuulda oleks, ja silmitses 
põlvitades edasi elutut eset, mida ta niiviisi juba viisteistkümmend aastat oli jumaldanud. 
See sussike, nagu juba öeldud, oli kogu ta maailm. Ta mõte oli sellesse nii kiindunud, et 
ainult surm võis sellele lõpu teha. üksnes Roland'i torni sünge kong teadis, kui palju ta selle 
nõidusliku roosast siidist asjakese pärast kibedaid etteheiteid, liigutavaid kaebusi, palveid ja 
pisaraid taeva poole oli saatnud. Kunagi pole valatud nii palju meeleheitlikke pisaraid nii 
kena ja nii armsa asjakese pärast. 

Sel hommikul näis sulgunu mure väljenduvat ägedamini kui harilikult. Väljast kuuldi teda 
kõrge, monotoonse, südantlõhestava häälega kaebavat: 

«Oo mu tütar, mu tütar! Mu vaene kallis lapsuke! Iial ei näe ma sind enam! Kõik on otsas! 
Ja ometi näib mulle, et see kõik sündis alles eile! Mü jumal, mu jumal, kui sa ta mult nii 
ruttu ära võtsid, siis poleks sul tarvis olnud teda mulle kinkidagi. Sa tead ju, et lapsed on 
meile südame külge kasvanud, et ema, kes oma lapse on kaotanud, kaotab ka usu sinusse? 
Ah, kes käskis mind õnnetut tol päeval välja minna! Issand! Issand! Kui sa ta minult ära 
võtsid, siis ei näinud sa vist küll kunagi, kuidas ma temaga koos olin, kuidas ma seda 
rõõmsat lapsukest oma koldelõkkel soojendasin, kuidas ta mu rinda imedes mulle vastu 
naeris, kuidas ma tal lasksin väikeste jalakestega rinda mööda üles ronida kuni oma 
huulteni. Oo mu jumal, kui sa seda kõike pealt oleksid näinud, siis oleksid sa ka minu rõõmu 
peale halastanud, sa poleks mult ära võtnud mu armastust, 

ainust, mis mu südames elas! Olin ma siis nõnda vilets, oh issand, et sa enne minu 
hukkamõistmist minu peale alla ei vaadanud? Oh häda ja õnnetust! Siin on suss, aga kus on 
jalake? Ja kõik muu? Kus on laps? Oo mu tütar, mu tütar! Mis nad sinuga on teinud? Issand, 
anna ta mulle tagasi! Mu põlved on vermeisse läinud selle viieteistkümne aasta jooksul, mil 
ma sind. 0o jumal, olen palunud! Kas sellest veel küllalt ei ole? Anna ta mulle tagasi kas 
või üheks päevaks, üheks tunniks, üheks minutiks, ainult üheks minutiks, issand! Ja heida 
mind siis igaveseks põrgusse! Oh, kui ma teaksin, kus on su kuuesiil, ma haaraksin sellest 
oma kätega kinni ega laseks enne lahti, kui sa mulle mu lapse oled tagasi andnud! Kas ei 
tunne sa, issand, haledust sellest väikesest sussist? Kuidas võisid sa õnnetut ema viisteist- 
kümmend aastat kannatada lasta? Püha Neitsi! Helde eestkostja üleval taevas! Mu Jeesus- 
laps on mult võetud, on mult varastatud, on kuskil nõmmekanarbikus ära söödud: on imetud 
tema verd, näritud ta konte! Armuline Neitsi, halasta mu peale! Mu tütreke! Tahan oma 
tütrekest näha! Mis mul sellest on, et ta taevas on? Ma ei taha su ingleid, ma tahan oma last. 
Ma olen emalõvi, tahan oma lõvipoega kätte saada! Ma püherdan maas, löön kivid puruks 


oma otsaesisega, lähen ise hukka, nean sind ära, issand, kui sa mu last tagasi ei anna! Sa 
näed isegi, et mu käed on üleni katki ham- ' mustatud, kas sul ikkagi halastust pole? Oh, ma 
ei taha muud kui soola ja musta leiba, anna ainult mu tütar tagasi, et ta mind soojendaks 
nagu päike! Oo issand jumal, olen põlatud patune, kuid mu tütar tegi mu vagaks. 
Armastusest tema vastu olin ma usklik, ma nägin sind läbi ta naeratuse nagu läbi taeva 
avaruse. Oh, kui 1 ma saaksin üksainus kord, kas või üksainus kordki selle sussikese ta 
tillukese roosa jala otsa pista, ma sureksin sind õnnistades, helde Neitsi! Ah, viisteistküm- 
mend aastat! Nüüd oleks ta juba suur! Õnnetu laps! Kas ma siis teda tõesti enam iialgi näha 
ei saa, isegi taevas mitte? Mina sinna ju ei pääse. Oh, milline piini Mõelda, et see on tema 
sussike, teda ennast aga enam ei ole!» 

Vaene ema haaras sussikese, oma ahastuse- ja lohutuseallika 

nii paljude aastate jooksul. Ja kõigest oma südamest hakkas ta nuuksuma, nagu selgi 
päeval, kui ta tütre kaotas, sest emale, kes oma lapse on kaotanud, kestab see päev igavesti. 
Seesugune mure ei vanane. Leinariided võivad kuluda ja luituda, kuid süda jääb igavesti 
leinama. 

Sel silmapilgul kuuldi kongist möödarrdnevate laste rõõmsat ja elavat kilkamist. Iga kord, 
kui ta lapsi kuulis või nägi, kadus vaene ema kiiresti oma hauakoopa kõige pimedamasse 
nurka, nagu tahtes oma pead kivide vahele peita, et mitte midagi kuulda. Seekord aga ajas ta 
end sirgu ja jäi ahnelt kuulama. Üks väike poiss ütles: 

«Täna puuakse mustlastüdruk üles.» 

Nagu ämblik, keda me nägime võrgu liigatusel äkilise hüppega kärbse kallale tormavat, 
jooksis ta aknaava juurde, mis nagu teada Greve'i platsi poole oli. Tõepoolest, võllasamba 
juurde oli redel asetatud ja timukas kohendas seal vihmast roostetanud ahelaid. Võlla ümber 
oli ka veidi rahvast. 

Kiikav lastesalk oli juba eemale jooksnud. Kongis-olija otsis silmadega mõnda 
möödaminejat, kellelt ta oleks saanud pikemalt järele pärida. Ta märkas oma kongi kõrval 
preestrit, kes tegi. nagu loeks ta avalikku palveraamatut. Tõeliselt aga huvitas preestrit palju 
vähem raudvõre ja raamat kui võllasammas, mille poole ta aeg-ajalt sünge ja metsiku pilgu 
heitis. Sul-gunu tundis ära Josasi ülemdiakoni, kes oli auväärt vaimulik. 

«Auväärt isa,» küsis ta, «keda seal pooma hakatakse?» 

Preester vaatas talle otsa ega lausunud sõnagi. Naine kordas küsimust. Seepeale vastas 
preester: «Ei tea.» 

«Lapsed jooksid siit mööda ja ütlesid, et üht mustlastüdrukut.» «Küllap vist,» vastas 
preester. 

Paguette-la-Chantefleurie puhkes metsikult naerma, «õde,» ütles ülemdiakon, «teie 
vihkate nähtavasti mustlasi?» 

«Jah, vihkan! Ja kuidas veel! Nad on nõiad, laste- 

vargad! Nad sõid ära mu tütrekese, mu lapsukese, mu ainsa lapsukese! Mul pole enam 
südant, nad on ta mul seest ära söönud!» 

Ta oli hirmuäratav. Preester vaatas talle külmalt otsa. 

«Eriti vihkan ma ühte nende hulgast ja olen ta ära neednud,» jätkas ta. «See on üks noor 
tüdruk, sama vana, kui minu tütar oleks olnud, kui teda poleks tollesama ema ära söönud. 
Iga kord, kui see noor rästik mu kongi eest mööda läheb, ajab ta mu vere kihama!» 


«Noh, õde, te võite rõõmustada,» ütles preester jääkülmalt nagu hauakuju, «see ta ongi, 
keda varsti võllas näete.» 

Ta pea langes rinnale ja ta läks aeglasel sammul minema. 

Sulgunu lõi rõõmu pärast käsi kokku. 

«Ma ennustasin talle, et tal sinna üles tuleb ronida! Tänan, preester!» karjus ta. 

Ja ta hakkas pikkade sammudega aknaava varbade taga edasi-tagasi käima, juuksed sassis, 
silmad põlevad, riivates õlaga müüri, ise nagu metsik emahunt, kes puuris juba kaua aega 
nälga on kannatanud nine äkki tunneb, et söögiaeg on kätte jõudnud. 


VI. KOLM ISESUGUST MEHESÜDANT 

Phoebus polnud surnud. Seda laadi inimestel on visa hing. Kui erakorraline kuninglik 
prokurör magister Phi-lippe Lheulier vaesele Esmeraldale ütles: «Ta on suremas,» siis oli 
see kas eksitus või nali. Kui ülemdiakon hukkamõistetule ütles: «Ta on surnud,» siis ei 
teadnud ta midagi kindlat, kuid ta arvas nii; ta ise uskus seda ega kahelnud oma sõnades ja 
lootis südamest, et see nii on. Olekski liig olnud naisele, keda ta armastas, oma võistleja 
kohta häid teateid tuua. Iga teine mees tema asemel oleks sedasama teinud. 

Phoebuse haav oli raske, aga mitte nii raske, nagu ülemdiakon oli lootnud. Mürrimeister, 
kelle juurde vahi-soldatid ta kohe viisid, kartis esimesel nädalal tema elu pärast ja koguni 
ütles talle seda ladina keeles. Kuid noorus pani vastu, ja nagu seda sageli juhtub, meeldis 

loodusele mitte hoolida igasugustest prognoosidest ja diagnoosidest, vaid arstile pikka 
nina näidata ja haige terveks teha. Kui Phoebus veel arsti koikul lamas, tulid philippe 
Lheulier ja vaimuliku kohtu uurijad teda üle kuulama, mis oli talle kaunis vastumeelt. 
Seepärast jättis ta ühel hommikul, kui ta end paremini tundis, oma kullatud kannused 
tohtrile vaevatasuks ja tegi sääred. See aga ei takistanud sugugi uurimiskäigul oma tavalist 
rada minemast. Tolleaegne kohus ei hoolinud suurt kaelakohtu asjaajamise selgusest ega 
täpsusest. Tal oli sellest küllalt, kui süüalune saadi üles puua. Kohtunikel jätkus süütõendusi 
Esmeralda vastu. Nad arvasid, et Phoebus on surnud, ja sellega oli kõik öeldud. 

Phoebus omalt poolt ei putkanud kuigi kaugele. Ta läks lihtsalt tagasi oma väerühma 
juurde Oueue-en-Brie garnisoni Ile-de-France'i maakonnas, mõni postijaama-vahe Pariisist. 

Lõppude lõpuks ei teinud talle suuremat lõbu isiklikult kohtusse ilmuda. Ta aimas, et seal 
tuleks tal naeruväärt osa mängida. Pealegi ei teadnud ta isegi hästi, mida kogu sellest loost 
arvata. Nagu uljas soldat kunagi, polnud ta usklik, küll aga ebausklik. Kogu selle 1oo üle 
järele mõeldes paistis talle kahtlasena kõigepealt kits, siis imelik kohtumine Esmeraldaga, 
samuti imelik viis, kuidas see tüdruk talle oma armastusest mõista andis, ja ka see, et tüdruk 
oli mustlane, ning lõpuks munklummutis. Kõiges selles tundus rohkem nõidust kui 
armastust olevat. Võib-olla oli tüdruk nõid, vahest koguni kurat ise. Või oli kogu see lugu 
komöödia, või kui kõnelda tolleaegses keeles, müsteerium, pealegi väga ebameeldiv 
müsteerium, milles tal tuli kaunis rumalat osa mängida, nimelt peksasaanud ja väljanaerdud 
kangelast. Kõigest sellest tundis kapten häbi, mille puhul La Fontaine tabavalt ütleb: 

Täis häbi rebasena, keda kana kinni püüdnud. * 


Siiski lootis ta, et kogu see lugu laiali ei lähe, ja kui ta kohtusse ei ilmu, siis vaevalt teda 
seal mainitaksegi, kohtusaalist väljaspool aga ei hakka keegi tema nime nimetama. Ses 
suhtes ta ei eksinud. Mingisugust «Kohtuteatajat» 

tol ajal veel polnud ja vaevalt möödus nädal, kus Pariisi arvutuis hukkamispaikades mõnda 
vale-rahategijat elusalt ei keedetud, mõnda nõida ei poodud või ketserit ei põletatud, ning 
oldi juba harjunud, et vana feodaalne Temis üleskeeratud käistega ja paljaste käsivartega 
kõigil tänavanurkadel tapapinkide, võlla-sammaste ja häbipostide abiga oma kohust täitis, ja 
sellele ei pööratud kuigi suurt tähelepanu. Tolle aja kõrgem seltskond teadis vaevalt 
süüdimõistetu nime, keda läbi tänava veeti, lihtrahvas aga tundis säärasest la-bastvõitu 
vaatepildist aina lõbu. Surmanuhtlus oli nii harilik asi nagu pirukaküpsetaja praepann või 
lihuniku tapatall. Timukas oli sama lihunik, ainult veidi osavam. 
kui ka must-lastüdruku või munklummutise (see kõik oli talle üks-tapuha) noahoobi ja 
kohtuotsuse suhtes. Kuid niipea kui ta süda vabaks sai, ilmus sinna tagasi Fleur-de-Lysi 
kuju. Kapten Phoebuse süda tundis tolleaegse füüsika järgi hirmu tühjuse ees. * 

Õieti polnud igavamat kohta kui Oueue-en-Brie. See küla, kus elasid ainult hobuserautajad 
ja karedate kätega lehmanaised, koosnes majahüttidest ja ubriku-test, mis pika sabana poole 
penikoorma pikkuselt palistasid maantee mõlemat äärt. 

Fleur-de-Lys, kapteni eelviimane armastus, oli ilus tütarlaps, pealegi oivalise kaasavaraga. 
Ja ühel hommikul, pärast lõplikku tervenemist, kui kindlasti võis arvata, et kahe kuuga 
peaks mustlastüdruku jant läbi ja juba unustatud olema, ratsutas armunud kavaler Gonde- 
laurier' maja ukse ette. 

Ta ei pööranud tähelepanu kaunis suurele rahval murrule, kes oli kogunenud Jumalaema 
kiriku peaukse ette. Talle meenus, et on maikuu, ja ta arvas, et on tegemist mõne rongkäigu, 
nelipühi-teenistuse või muu pidupäevaga; ta sidus hobuse väravarõnga külge ja läks 
rõõmsalt üles oma ilusa mõrsja poole. 

See oli üksi oma emaga. 

Fleur-de-Lysil kipitas ikka veel südames lugu nõia-tüdrukuga, ta kitsega, ta neetud 
tähestikuga, ja Phoebuse 

kauane puudumine. Kui ta aga oma kaptenit nägi sisse astuvat, leidis ta temal nii meeldiva 
välimuse olevat, nii toreda mundri, nii läikiva mõõgarihma, nii hõõguvad silmad, et ta 
rõõmust otse punastas. Ka aadlipreili ise oli veetlevam kui kunagi enne. Ta toredad valvakad 
juuksed olid oivaliselt palmitud, tal oli seljas taevakarva sinine kleit, mis nii hästi sobib 
blondiinidele — seda koketsust oli talle Colombe õpetanud — silmades aga vinetas 
igatsusraugus, mis ilusad tütarlapsed veel kaunimaks teeb. 

Phoebus, kes viimasel ajal peale Oueue-en-Brie sädis-tajate enam ühtki kaunitari polnud 
näinud, oli Fleur-de-Lysist joovastatud, mis meie ohvitseri nii agaraks ja galantseks tegi, et 
preili temaga kohe rahujalale asus. Isegi proua Gondelaurier'l, kes nagu alati emalikult oma 
suures tugitoolis istus, polnud lusti temaga tori-sema hakata. Fleur-de-Lysi etteheited aga 
hääbusid õrnadesse kudrutustesse. 

Noor neiu istus akna ligidal ja tikkis ikka veel oma Neptunuse koobast. Kapten nõjatus 
tema tooli toele ja neiu noomis teda õrnalt summutatud häälega. 

«Mis te, paha inimene, küll selle kahe pika kuu jooksul tegite?» 

«Vannun teile,» vastas Phoebus, küsimusest veidi puudutatud, «te olete nii ilus, et võite 
isegi ülempiis-kopi pea segi ajada.» 

Neiu oli sunnitud naeratama. 

«Väga kena, mu härra! Aga jätke mu ilu rahule ja vastake parem mu küsimusele!» 

«Heakene küll, armas nõbu, mul tuli garnisonis olla.» 


«Kus, kui. küsida tohib? Miks te mind jumalaga jätma ei tulnud?» 

«Oueue-en-Brie's.» 

Phoebus oli rõõmus, et esimene küsimus aitas teisest üle saada. 

«Aga see pole siit ju kuigi kaugel, mu härra. Miks te mind kordagi vaatama ei tulnud?» 

Siin jäi Phoebus tõesti kitsikusse. 

«Sellepärast et... teenistus ... ja siis, kulla nõbu, ma olin haige.» 

«Haige!» hüüdis neiu hirmunult. 

«Jah ... haavatud.» 

«Haavatud!» 

Vaene laps kohkus päris ära. 

«Ah, ärge sellepärast midagi kartke,» ütles Phoebus ükskõikselt, «tühja kah. Väike tüli, 
mõõgapiste. Mis see siis ära ei ole.» 

«Mis see ära ei ole?» hüüdis Fleur-de-Lys ja lõi silmad üles. Need olid täis pisaraid. «Ah, 
teie ei räägi seda, mida mõtlete! Mis mõõgapiste see oli? Tahan kõike teada.» 

«Olgu siis, armsam, meil oli väike tüli Mahe Fedyga, ühe Saint-Germain-en-Laye 
leitnandiga, kriimustasime mõlemad teineteisel veidi nahka. Ja kõik.» 

Kapten luiskas. Ta teadis väga hästi, et auasjad meest alati naiste silmis tõstavad. Ja 
tõepoolest, Fleur-de-Lys vaatas talle otsa kartuse, heameele ja imetlusega. Kuid ta polnud 
siiski veel päris rahulikuks jäänud. 

«Peaasi, et te jälle täitsa terve olete, mu Phoebus. Ma ei tunne teie Mahe Fedy'd, kuid ta on 
vastik mees. Ja miks te tülli läksite?» 

Phoebus, kelle loov kujutlusvõime eriti tugev polnud, ei teadnud siin enam, kuidas oma 
vägiteoga hakkama saada. 

«Ah, ma eitea! ... Tühine asi... Hobune... Juhuslik lause ... Armas nõbu,» hüüdis ta, et 
jutuainet vahetada, «mis lärm see seal all kirikuesisel on?» 

Ta ligines aknale. 

«Mu jumal, kui palju rahvast! Vaadake, kallis nõbu!» 

«Ei tea,» vastas Fleur-de-Lys. «Vist üks nõiatüdruk peab täna hommikul siin kiriku ees 
avalikult pattu kahetsema, pärast seda tõmmatakse ta võlla.» 

Kapten oli nii kindel, et tal Esmeraldaga kõik on lõpetatud ja nii ei pannud ta Fleur-de- 
Lysi juttu suurt tähelegi. Siiski esitas ta temale paar küsimust. 

«Kuidas selle nõiatüdruku nimi on?» 

«Ei tea.» 

«Mida arvatakse ta teinud olevat?» 

Preili kehitas seegi kord oma valgeid õlgu. 

«Ei tea.» 

«Oh Jeesus!» hüüdis ema. «Nüüd on nii palju nõidu 

siginenud, ma arvan, neid põletatakse, ilma et nende nimesidki teatakse. Kes teaks iga 
pilve nime taevas! Ja üldse milleks! Armsal jumalal on niikuinii oma nimekiri.» Auväärt 
proua tõusis püsti ja läks akna juurde. «Issand!» hüüdis ta. «Teil on õigus, Phoebus, tõesti, 
on aga rahvast! Jumal hoidku, mõned on katustelegi roninud. Kas teate, Phoebus, see tuletab 
minu noorust meelde. Kuningas Charles VII sissesõitu, kus kah niisama palju rahvast koos 
oli. Ma ei mäleta enam, mis aastal see oli. Kui ma sellest kõnelen, siis paistab see teile 
muidugi ilmatu kauge olevat, aga mulle on see alles nagu eile. Oh, noil aegadel oli rahvas 


hoopis kenam. Inimesi seisis isegi Saint-Antoine'i värava sakkide otsas. Kuninga taga istus 
samal hobusel kuninganna ja nende kõrgustele järgnesid õuedaamid, kõik samuti härrade 
selja taga. Mäletan, et naerdi õige palju, kui nähti lühikese Amanyon de Garlande'i kõrval 
hiiglakasvuga rüütlit, härra Matefeloni, kes inglasi maha oli niitnud kui loogu. Suurepärane 
vaatepilt! Kõik Prantsusmaa aadlikud lippudega, mis silmade ees kiren-dasid. Mõnedel giid 
piigi otsas kolmnurksed lipukesed, mõnedel suuremad lipud. Härra de Calan näiteks kandis 
kolmnurkset lipukest, Jean de Chäteaumorant suurt lippu, härra de Coucy ka suurt lippu ja 
see oli rikkalikum kui ühelgi teisel, välja arvatud vahest Bourboni hertsog.,. Ah, kui kurb on 
mõelda, et see kõik kord olemas oli, nüüd aga mitte enam.» 

Armastajad ei kuulanud auväärt lese juttu. Phoebus nõjatus uuesti mõrsja tooli seljale, kus 
tal nii mõnus oli olla, sest ta liiderlik pilk võis siit kergesti tungida kõigisse Fleu'r-de-Lysi 
pihiku avaustesse. Neiu kaelus oligi parajal määral avanenud ja laskis nii suurepäraseid asju 
näha, sama palju veel juurde aimata, et siidiläike-lisest nahast uimastatud Phoebus enesele 
ütles: «Kuidas võib armastada kedagi peale blondiini!» 

Mõlemad olid vait. Neiu tõstis vahetevahel Phoebuse poole oma veetlevad mahedad 
silmad ning nende juuksed segunesid kevadpäikese kiirtes. 

«Phoebus,» ütles äkki Fleur-de-Lys tasa, «me abiellume kolme kuu pärast. Vanduge 
mulle, et te pole iialgi armastanud ühtki teist naist peale minu!» 

«Vannun teile seda, ilus inglike!» vastas Phoebus ja ta kirglik pilk suurendas siira tooniga 
öeldud sõnade mõju. Ta uskus ehk sel silmapilgul ka ise sellesse, mis ta kõneles. 

Hea ema rõõmustas, et kihlatute vahel nii täielik üks-! meel valitseb, ja läks toast välja 
majaasju korraldama. Phoebus märkas, et nad kahekesi jäid, ja see muutis agara kapteni nii 
julgeks, et tal õige kummalised mõtted pähe tõusid. Fleur-de-Lys armastas teda, ta oli ju 
temaga kihlatud, nad olid kahekesi, vana armastus ärkas Phoebuses uuesti,” kui mitte endises 
värskuses, siis vähemalt endise kirglikkusega. Ja kui suur roim see on oma leiba otse põllult 
süüa? Fi tea küll, kas just, niisugused mõtted tal peast läbi läksid, kuid kindel on, et Fleur- 
de-Lys äkki ta pilgust kohkus. Ta vaatas ringi, , ema polnud näha. 

«Mu jumal,» ütles ta punastades ja rahutult, «mul on väga palav!» 

«Tõepoolest,» vastas Phoebus, «varsti on keskpäev. Päike kõrvetab. Peab kardinad alla 
laskma.» 

«Ei, ei,» hüüdis vaeseke, «vastuoksa, mul on värsket õhku vaja.» 

Nagu hirv, kes hagijate karja liginemist tunneb, tõusis ta püsti, jooksis klaasukse juurde, 
avas selle ja ruttas palkonile. 

Phoebus järgnes talle üsna tusasena. 

Jumalaema kiriku esine plats, kuhupoole teatavasti palkon oli, pakkus sel silmapilgul 
kurjakuulutavat ja kummalist vaatepilti, mis ara Fleur-de-Lysi hirmu teise suunda pööras. 

Määratu rahvahulk, mis kõigis lähedastes tänavates edasi-tagasi voogas, täitis sõna otseses 
mõttes kogu platsi. Väikesest rinnakõrgusest müürist poleks jätkunud, et kirikuesist vaba 
hoida, kui teda poleks kaitsnud kahekordne rida vahiseersante ja ammukütte arkebuusidega. 
Nii tiheda piikide ja arkebuuside müüri tõttu oli kirikuesine tühi. Sissekäiku sinna valvasid 
piiskopi hellebardlased. Katedraali laiad uksed olid suletud, vastandina neile arvutuile 
aknaile, mis platsi poole alt üles kuni katuseakendeni olid avatud ja kus 

võis näha tuhandeid päid hunnikus nagu kahurikuule kuskil suurtükipargis. 


See rahvameri oli väliselt hall,, räpane, mullakarva. Sündmus, mida oodati, pidi küll 
niisugune olema, mis tavaliselt kõige alamat liiki publikut külge tõmbab ja juurde meelitab. 
Hirmus oli see kisa ja lärm, mis kollaste peakatete ja räpaste juuste kuhjast tõusis. Siin oli 
enam naeru kui kisa, enam naisi kui mehi. 

Aeg-ajalt kuuldi mõnda teravat kriiskavat häält sellest üldisest suminast üle käivat. 

2kokok 

«Hei, Mahiet Baliffre! Kas teda siin pooma hakatakse?» 

«Mine ikka! Siin tuleb tal särgiväel avalikult pattu kahetseda! Armuline jumal aevastab 
talle siin ladina keelt näkku. Seda tehakse siin ikka keskpäeva ajal. Kui sind võllas huvitab, 
siis mine Greve'i platsile.» 

«Lähen ka pärastpoole.» 

skeõksk 

«Öelge ometi, Boucanbry-emand, kas see on oige, et ta pihiisast loobus?» 

«Küllap vist, Bechaigne'i-emand.» 

«Näete siis, püsti pagan!» 

2kokok 

«Härra, niisugune on komme. Paleefoogt on kohustatud hukkamõistetud kurjategija 
kohtuotsuse täitmiseks välja andma — ilmaliku inimese Pariisi prevoole, vaimuliku aga 
vaimuliku kohtu eesistujale.» 

«Tänan teid, härra!» 

2kõkok 

«Oh, mu jumal!» hüüdis Fleur-de-Lys. «Vaene inimeselaps!» 

Ta pilk, mis üle rahvahulga libises, oli täis kurbust. Kapten, kes enam oli huvitatud temast 
kui rahvamurrust, näppis tema selja taga ta kleidi vöö kallal. Neiu pöördus paluva 
naeratusega ümber. 

«Palun, jätke ometi, Phoebus! Kui mu ema tagasi tuleks ja teie kätt näeks ...» 

Sel hetkel lõi Jumalaema kiriku kell aegapidi kaksteistkümmend. Rahulolu sumin käis läbi 
rahva. Vaevalt oli kaheteistkümnenda löögi kaja kustunud, kui 

peade meri liikuma hakkas nagu lained tuulehoost Platsilt, aknaist, katustelt tõusis 
pöörane kisa: «Tuleb, tuleb!» 

Fleur-de-Lys tõstis käed silmade ette, et mitte näha mis all sünnib. 

«Kallike,» ütles Phoebus, «kas me ei läheks tagasi tuppa?» 

«Ei,» vastas ta ja avas uudishimus oma silmad, mis hirmuga olid sulgunud. 

Parajasti tuli Saint-Pierre-aux-Boeufs' tänavast platsile häbivanker, millele oli ette 
rakendatud tugev normandia hobune ja mille ümber mehed ratsutasid, lilladel mundritel 
valged ristid. Vahtkonna seersandid tegid rahva seas kepihoopidega teed. Vankri kõrval rat- 
sutasid mõned kohtuametnikud ja vahtkonna ohvitserid, keda ära võis tunda nende mustast 
mundrist ja kohmetust sadulasistumisest. Magister Jacgues Char-molue oli nende eesotsas. 

Vankris istus noor tütarlaps, käed seljale seotud. Preestrit ta kõrval polnud. Ta oli 
särgiväel, pikad mustad juuksed (sel ajal oli viisiks neid alles võlla juures ära lõigata) 
langesid lahtistena ta poolkaetud rinnale ja õlgadele. 

Läbi lainetavate juuste, mis särasid nagu kaarna suled, võis näha halli jämedat karedat 
köit, mis ta haprad rangluud marraskile oli hõõrunud. Köis väänles ümber õnnetu tütarlapse 
veetleva kaela nagu vihmauss ümber lille. Köie alt vilkus väike roheliste klaashelmestega 
kaunistatud amulett, mis talle alles oli jäetud, küllap sellepärast, et surmaminejaile enam 


midagi ei keelata. Kes aknast alla vaatas, võis vankri põhjas näha ta paljaid jalgu, mida ta 
naise häbitunde tõttu enese alla püüdis peita. Ta jalgade ees oli kinniseotud kitseke. Huk- 
kamõistetu hoidis hammastega alla libisema kippuvat särki kinni. Nähtavasti kannatas ta 
oma viletsuses ja hädas kõige enam sellepärast, et tal kõigi silmade ees , tuli poolalasti olla. 
Ah, mitte sellesarnaste tunnete jaoks pole häbi loodud! 

«Jeesus!» hüüdis Fleur-de-Lys äkki kaptenile. «Vaadake, armas Phoebus, see on ju see 
vastik mustlastüdruk oma kitsega.» 

Ta pöördus Phoebuse poole. Kapten vahtis üksisilmi vankri poole. Ta oli väga kahvatu. 

«Missugune mustlastüdruk oma kitsega?» küsis ta kogeldes. 

«Kuidas!» vastas Fleur-de-Lys. «Kas te siis ei mäleta?...» 

Phoebus katkestas teda: 

«Ma ei tea, mis te sellega tahate öelda.» 

Ta astus sammu tagasi, et tuppa minna, kuid Fleur-de-Lys, kelles oli ärganud 
armukadedus, mis kord varemgi sama mustlastüdruku puhul nii elavalt ennast tunda oli 
andnud, heitis temale läbitungiva ja umbuskliku pilgu. Talle tuli uduselt meelde, nagu oleks 
ta kuskilt kuulnud, et keegi kapten on segatud selle nõia-tüdruku protsessi. 

«Mis teil on?» küsis ta Phoebuselt. «Kas selle naise nägemine teid kuidagi häiris?» 

Phoebus katsus naerda. 

«Ah mind? Mitte kõige vähemat! Minge ikka!» 

«Jääge siis siia,» ütles ta käskivalt, «vaatame lõpuni.» 

Õnnetul kaptenil tuli jääda. Mis teda veidi rahustas, oli see, et süüalune oma pilku vankri 
põhjast üles ei tõstnud. Jah, see oli tõesti Esmeralda! Sel häbistuse ja õnnetuse viimasel 
teekonnalgi oli ta ikka veel ilus. Ta suured mustad silmad näisid ta kõhnaksjäänud palge 
tõttu veelgi suuremad olevat; ta kahvatu nägu oli puhas ja ülev. Ta sarnanes endise 
Esmeraldaga nagu mõni Masaccio madonna Raffaeli madonnaga *: ta oli nõrgem, hapram, 
kõhnem. 

Muide, kõik oli temas nii-öelda kõikuma hakanud, kõik oli temas tuimunud, välja arvatud 
ainult häbitunne: niivõrd murdunud oli ta meeleheite tõttu. Ta keha rappus vankri põrumisel 
nagu mõni elutu ja katkine asi. Ta pilk oli sünge ja meeletu. Uks pisar oli tal veel silma 
jäänud, aga see oli liikumatu, nagu jäätanud. 

Vahepeal oli saatuslik rongkäik läbi rõõmust kisava ja uudishimutseva rahvamurru 
jõudnud. Tõtt armastava kroonikakirjutajana peame igatahes ütlema, et nähes Esmeraldat nii 
ilusana ja nii mahalööduna, tundsid paljud, isegi need, kel kõva süda oli, tema vastu kaas- 
tundmust. 

Lõpuks jõudis vanker kiriku ette. Peasissekäigu ees jäi ta seisma. Saatesalk rivistus kahele 
poole. Rahvas jäi vait ja ses pidulikus ja pinge-lises vaikuses avanesid nagu iseenesest suure 
ukse mõlemad pooled hingedel, mis kriiskavalt kääksusid nagu flöödid. Hämarat 
leinavärvides kiriku sisemust, mida vaevaliselt valgustas mõni kaugel peaaltaril särav 
vahaküünal, võis nüüd näha kogu ta sügavuses. Oli, nagu oleks keset valguseküllast platsi 
koopasuu avanenud, üsna taga, altari hämaruses paistis ülalt võlvilt alla põrandani langeval 
mustal kangal hiiglasuur hõbe-rist. Kirik oli tühi. Ainult taamal, kooritoolidel, võis 
ebamääraselt näha mõne preestri pead, ja sel silmapilgul, mil uks avanes, kostis kirikust 
pühalikult tõsine, vali, ühetooniline laul, mis hooti hukkamõisteni pea peale paiskas 
pahaendeliste salmide katkeid: 


«. .. Non timebo millia populi circumdantls me; ex-surge, Domine; salvum me fac, 
Deus!» 

«... Salvum me fac, Deus, guoniam intraverunt aguae usgue ad animam meam.» 

«... fnfixus surn in limo profundi; et non est substan-tia.» 22 

Samal ajal alustas üks teine hääl koorist eraldi, peaaltari astmelt, raskemeelset 
ofertooriumi: 

«Oui verbum meum audit, et credit ei gui misit me, habet vitam aeternam et in judicium 
non uenit; sed tran-sit a morte in vitam.» 23 

See laul, mida mõned raugad kaugel pimeduses laulsid selle ilusa, noorus- ja eluküllase 
olendi puhul, keda kevade soe õhk paitas ja keda päike oma kiirtega üle ujutas, oli 
surmamissa. 

Rahvas kuulas hardalt. 

Ehmunud ja õnnetu tütarlapse pilgud ja mõtted viibisid täielikult kiriku hämaras 
sisemuses. Ta veretud huuled liikusid nagu palves, ja kui timukasulane tuli 

teda vankrist maha aitama, kuulis see, et ta tasakesi sõna «Phoebus» kordas. 

Ta käed seoti lahti ja teda kästi vankrist maha tulla ühes kitsega, kes ka lahti seoti ja kes 
end vabana tundes aina rõõmsalt mökitas. Siis pidi ta paljajalu mööda kivist sillutist minema 
kuni portaali trepiastmeteni. Kaelas olev köis lohises tal ussina järel. 

Siis lakkas kirikus laulmine. Suur kuldrist ja rida põlevaid küünlaid hakkasid hämaruses 
liikuma. Kuuldi kirjudes riietes kirikuteenrite hellebardide kolksatusi ja mõne aja pärast tuli 
pikk rong missariietes preestreid ja valgetes kirikukuubedes diakoneid aeglasel sammul 
salme lauldes süüaluse poole. Varsti nägi süüdistatu ja kogu rahvas seda rongkäiku enese 
ees. Tütarlapse pilk aga kiindus sellesse, kes otsekohe ristikandja järel eesotsas käis. 

«Oo,» ütles ta tasakesi ja lõdises ise, «jälle tema, see preester!» 

See oli tõepoolest ülemdiakon. Vasakut kätt oli tal alamkantor, paremal kantor, ametikepp 
käes. Ülemdiakonil endal oli pea kuklas, silmad liikumatud ja pärani avatud, ning ta laulis 
valju häälega: 

«De ventre inferi clamavi, et exaudisti vocem meam, Et projecisti me in profundum in 
corde maris, et flumen circumdedit me.» e 

Silmapilgul, mil ta kõrge teravkaarvõlvi alt päevavalgele ilmus, seljas lai hõbedane 
kirikukuub musta ristiga, oli ta näost lausa kaame, nii et mõnelgi rahva hulgas mõte tekkis, 
kas pole see mitte üks põlvitavaid marmorist piiskoppe koori hauakividelt, kes püsti on 
tõusnud ja nüüd siia tulnud, et haualävel surmaminejat vastu võtta. 

Esmeralda, kes oli niisama kahvatu ja raidkujusar-nane, märkas vaevalt, kuidas talle raske 
kollasest vahast põlev küünal pihku pisteti. Ta ei kuulnud ka kohtu-kirjutaja kriiskavat häält, 
kui see avaliku patukahetsuse saatuslikku vormelit ette luges. Kui tal kästi öelda «aamen», 
siis ta ütles «aamen». Tas virgus pisut elujõudu 

2 Ei võta ma karta ümbritseva rahva hulkasid; tõuse, issand, päästa mind, jumal! ... Päästa mind, jumal, 
sest veed on tunginud kuni mu hingeni... Olen vajunud sügavasse porisse ega ole jalgealust (lad. k.). 


> Kes mu sõna kuuleb ja usub sellesse, kes mind saatnud, see pärib igavese elu ega lähe kohtujärje ette, 
24 läheb surmast ellu (lad. k.). 
1 Põrgu põhjast hüüdsin ma, ja sa kuulsid mu häält, ja sa heitsid mind mere kuristikku 


ning vood lõid mu ümber kokku (lad. k.). 


alles siis, kui ta nägi preestrit valvuritele märku andvat ära minna ja teda üksinda enese 
poole tulevat. 

Esmeralda tundis, kuidas veri talle pähe valgus. Ja ta juba tardunud ning külmas hinges lõi 
leegitsema pahameele viimne sädemeke. 

ülemdiakon ligines talle aegapidi. Esmeralda nägi, kuidas isegi sel hirmsal minutil 
himurusest, armukadedusest ja ihast põlev pilk üle ta palja keha libiseb. 

«Tütarlaps,» ütles ta valju häälega, «kas teie olete jumalalt andeks palunud kõik oma patud 
ja üleastumised?» 

Siis kummardus ta tema kõrva juurde ja lisas (pealtvaatajad arvasid, et ta kuulab süüaluse 
viimast pihtimist) : «Kas sa tahad minu omaks saada? Ma võin sind veel päästa!» 

Tütarlaps vaatas talle teravalt otsa ja ütles: 

«Tagane minust, saatan! Või ma annan sind üles!» 

Ülemdiakon naeris võikalt. 

«Sind ei ustaks. Sa lisaksid oma roimale ainult häbi juurde. Vasta ruttu! Tahad sa minu 
omaks saada?» 

«Mis sa tegid mu Phoebusega?» 

«Ta on surnud!» vastas preester. 

Sel silmapilgul tõstis ülemdiakon juhuslikult pea üles ja nägi platsi teises otsas 
Gondelaurier' maja palkonil kaptenit, kes seisis Fleur-de-Lysi kõrval. Preester vaarus, äigas 
käega üle silmade, vaatas veel kord ja pomises needimissõnu. Kõik ta näojooned virildusid 
tugevasti. 

«Hea küll, sure siis!» pigistas ta hammaste vahelt. «Keegi ei pea sind saama!» 

Ta sirutas oma käe mustlastüdruku kohale ja hüüdis valjult, surnumatja häälega: 

«1 nunc, anima anceps, et sit tibi Deus misericors!» 1 

Selle võika lausega lõpetati harilikult avaliku patukahetsemise tseremooniad. See oli 
preestri märguanne timukale. 

Rahvas langes põlvili. 


Mine nüüd, patune hing, ja jumal olgu sulle armuline (lad.k.). 

«Kurie eleison,» 1 laulsid portaali võlvi alla seisma jäänud preestrid. 

«Kürie eleison,» kordas rahvahulk ja see ümin kandus üle peade nagu mere kohin. 

«Amen,» ütles ülemdiakon. 

Ta käänas selja süüaluse poole, ta pea langes rinnale, ta pani käed kokku ja liitus teiste 
preestritega. Hetk hiljem kadus ta ühes risti, küünalde ja kirikukuu-bedega katedraali 
hämara võlvistiku alla. Koorile liginedes nõrgenes aegapidi ta hääl, mis laulis seda ahas- 
tuslaulu: 

«Omnes gurgites tui et fluctus tui super me transie-runt.» 2 

Samal ajal hääbusid peakiriku sammaste vahel vähehaaval ka kirikuteenrite hellebardide 
rautatud varte kolksatused vastu põrandat ja need olid nagu tornikella haamri viimsed löögid 
hukkamõistetule. 

Läbi lahtijäänud uste võis rahvas näha tühja, mahajäetud, pimedat ja hääletut leinas 
kirikut. 

Hukkamõistetu püsis liikumatult oma kohal, oodates, mis temaga edasi sünnib, üks 
keppidega seersantidest pööras sellele magister Charmolue tähelepanu, kes kogu kirjeldatud 
stseeni kestel uuris peaportaali bareljeefi, mis ühtede arvates pidi kujutama Aabrami 


ohverdamist, teiste järgi aga tarkade kivi tegemist, kus ingel sümboliseerib päikest, haokubu 
tuld ja Aabram ise alkeemikut. 

Polnud kerge teda sellest uurimisest lahti kiskuda. Lõpuks ometi pöördus ta ümber ja tema 
märguande peale astusid kaks kollases riides meest, timukasulased, mustlastüdruku juurde, 
et tal uuesti käsi kinni siduda. 

Võib-olla haaras õnnetut sel silmapilgul, kus tal jälle tuli häbivankrisse ronida, et oma 
viimsele teekonnale asuda, mingi südantlõhestav haletsus, et ta peab surema. Ta lõi oma 
punetavad, kuivad silmad taevasse, päikese ja hõbedaste pilvede poole, mille vahelt siit-sealt 
laigud sinist taevast paistsid, siis langetas ta 

1 Issand, halasta (kreeka k.). 

2. Kõiksu veed ja su vood hoovasid üle minu (lad. k.). 

pilgu alla rahvahulga ja majade peate. Parajas kui üks kollases riides mees ta käsivarsi 
nööriga selja taha kokku tõmbas, karjatas ta järsku õudselt. Karjatuses oli aga ka midagi 
rõõmsat. Platsi nurgal palkonil nägi ta oma sõpra, oma isandat, Phoebust, oma elu teist palet. 

Kohtunik oli valetanud! Preester oli valetanud! See seal oli ju tema, selles ei võinud mingit 
kahtlust olla. Seal ta seisis, ilus ja elus, seljas läikiv munder, sulg pea peal, mõõk puusal! 

«Phoebus!» karjus Esmeralda. «Minu Phoebus!» 

Armastusjoovastuses tahtis ta oma erutusest värise-vaid käsi tema poole sirutada, kuid 
need olid kinni seotud. 

Siis nägi ta, kuidas kapten kulmu kortsutas, ta käele toetuv neiu aga talle põlglikult ja 
vihaselt otsa vaatas. Phoebus näis mõne sõna ütlevat, mida mustlastüdruk muidugi ei 
kuulnud, ja mõlemad kadusid kiiresti palkoni klaasukse taha, mis nende järel sulgus. 

«Phoebus!» kisendas ta meeleheitlikult. «Kas siis kai sina seda usud?» 

Kummaline mõte käis tal peast läbi. Talle tuli meelde, et ta mõisteti ju surma Phoebus de 
Chäteaupers'i tap mise pärast. 

Siiamaani oli ta kõike talunud. Kuid see viimane hoop oli liiga ränk. Ta langes liikumatult 
maha täna-vakividele. 

«Kähku!» ütles Charmolue. «Tõstke ta vankrisse, aeg on lõpetada!» 

Keegi polnud veel märganud imelikku pealtvaatajat kuningate raidkujude galeriil üleval 
otse portaali terav-võlvi kohal. Too pealtvaataja oli kõike siit ülalt jälginud niisuguse 
ükskõiksusega, nii õieli kaelaga, nii inetu näoga, et kui ta poleks kandnud punast ja lillat 
värvi riietust, siis oleks võidud teda pidada üheks neist kivi koletistest, mille lõugade vahelt 
katedraali vihmavee torud juba kuuesaja aasta kestel vett välja paiskavad. Too vaatleja 
polnud silmist lasknud kõige vähematki sellest, mis keskpäevast peale Jumalaema kiriku por 
taali ees toimus. Kohe alguses sidus ta kellegi märkamata ühe galerii sambakese külge 
kõvasti kinni jämeda 

köie, mille teine ots alla kirikutrepile ulatus. See tehtud, jäi ta rahulikult vaatama, aeg-ajalt 
vilistades, kui mõni rästas tema eest mööda lendas. 

Kui timukasulased asusid Charmolue külmaverelist käsku täitma, hüppas too pealtvaataja 
järsku üle galerii ääre, hoides jalgade, põlvede ja kätega köiest kinni. Ta libises mööda 
kiriku esikülge alla nagu vihmatilk mööda ruutu, ja kiirelt nagu katuselt alla kukkunud kass 
jooksis ta kahe timukasulase juurde, lõi nad oma tugevate rusikatega jalust maha, haaras 


mustlastüd-ruku kaenlasse nagu laps oma nuku ja oli ühe hüppega kirikutrepil. Seal tõstis ta 
tütarlapse kõrgele pea kohale ja karjus kirikusse tormates koleda häälega: 

«Varjupaika!» 

See kõik sündis sellise kiirusega, et kui oleks olnud öö, siis oleks seda kõike võidud näha 
üheainsa välgusähvatuse jooksul. 

«Varjupaika, varjupaika!» kordas rahvas ja tuhandete inimeste käteplagin pani Ouasimodo 
ainsa silma rõõmust ja uhkusest särama. 

See ootamatus äratas hukkamõistetu üles. Ta avas silmalaud, nägi Ouasimodot ja sulges 
nad uuesti, nagu ehmatades oma päästjat nähes. 

Charmolue oli ühes timukate ja kogu saatesalgaga kohkunud ega teadnud, mis teha, sest 
Jumalaema kiriku piirkonnas oli hukkamõistetu puutumatu. Katedraal oli pelgupaik, mille 
lävel inimlik kohtumõistmine kaotas igasuguse võimu. 

Ouasimodo jäi suure portaali võlvi all seisma. Ta tugevad jalad seisid kiriku kivitahvlitel 
niisama kindlalt kui romaani sambad. Ta suur karvane pea kadus õlgade vahele nagu lõvi 
pea, kellel laka alt kaela ei näe. Noor üleni värisev tütarlaps rippus ta karedatel kätel valge 
linana, kuid Ouasimodo hoidis teda nii ettevaatlikult, nagu oleks ta kartnud teda oma käte 
vahel purunevat või närtsivat. Arvatavasti tundis ta, et see orn, peen ja kallis asi pole tema 
käte jaoks loodud. Ta ei julgenud teda isegi hingeõhuga riivata. Siis aga pigistas ta teda äkki 
oma kaisus vastu oma nurgelist rinda nagu oma vara, oma aaret, nagu ema oma last. Ta 
kükloobisilm vaatas alla tema peale õrnuse, nukruse 

ja haledusega ning tõusis siis jälle täis tuld üles. Naised naersid ja nutsid läbisegi, 
rahvahulk märatses vaimustusest, sest Ouasimodo oli neil silmapilkudel tõesti kaunis. Jah, ta 
oli kaunis, see orb, see leidlaps, see inimjätis. Ta tundis end ülevana ja tugevana, vaatas 
näkku sellele ühiskonnale, kes ta ära oli tõuganud, kuid kelle asjadesse ta end nii julgelt oli 
seganud, sellele inimeste kohtumõistmisele, kelle küünte vahelt ta oli ohvri ära kiskunud, 
kõigile neile tiigritele, kel nüüd tuli tühjalt hambaid lõgistada, neile täituritele, kohtunikele, 
timukatele ja kogu sellele kuninglikule võimule, mida tema, nii väeti, nüüd jumala võimu 
abiga oli murdnud. 

Oli midagi väga liigutavat selles, et nii inetu olend kui Ouasimodo kaitseb nii õnnetut 
olendit kui surmamõistetud mustlastüdruk. Siin olid teineteist leidnud kaks hüljatut — üks 
looduse, teine ühiskonna poolt —, kes teineteist vastastikku aitasid. 

Mõni minut oma võitu maitsnud, kadus Ouasimodo ühes oma kandamiga äkki kirikusse. 
Rahvas, kes alati on vaimustatud vaprusest, püüdis teda veel silmadega hämarate 
kirikuvõlvide alt otsida, kahetsedes, et ta vai-mustuseobjekt nii ruttu kadus. Äkki nähti teda 
uuesti Prantsuse kuningate galerii ühes otsas. Ta jooksis galeriist läbi nagu meeletu, hoides 
kõrgel oma saaki ja kisades: «Varjupaika!» Rahvahulk hakkas uuesti plaksutama. Galeriist 
kadus Ouasimodo uuesti kiriku sisemusse. Pilk hiljem nähti teda juba ülemisel platvormil 
endiselt edasi tormamas, mustlastüdruk ikka veel kätel. «Varjupaika!» karjus ta. Rahvahulk 
plaksutas jälle. Lõpuks ilmus ta kolmat korda nähtavale juba suure kellatorni tipus. Sealt 
näitas ta uhkusega kogu Pariisile tütarlast, kelle ta oli päästnud. Müriseva häälega, mida talt 
muidu nii harva kuuldi ja mida ta ise kunagi ei kuulnud, kisendas ta metsikult, nii et 
pilvedeni kostis: «Varjupaika, varjupaika, varjupaika!» 

«Hurraa, hurraa!» karjus rahvas omapuhku. Need tormised hüüud ulatusid üle jõe Greve'i 
platsile kogunenud rahvani ja patukahetsejani, kes kogu aeg üksisilmi oodates võllast vahtis. 


ÜHEKSAS RAAMAT 


I. SONIMINE 


Claude Frollo'd polnud enam kirikus, kui ta kasupoeg nii ootamatult katki lõikas 
saatusliku sõlme, millesse õnnetu ülemdiakon oli mähkinud mustlastüdruku ja ka iseenese. 
Käärkambrisse jõudes kiskus ta seljast koori-särgi, kirikukuue ja stoola, viskas need kõik 
kohkunud teenri kätte, väljus läbi kloostri salaukse, käskis paadimehel ennast Seine'i 
vasakule kaldale viia ja kadus siis ülikoolilinna kühmjatesse tänavatesse, teadmata kuhu 
minna, kohates igal sammul meeste ja naiste salku, kes rõõmsalt Saint-Micheli silla poole 
ruttasid lootuses «veel õigel ajal pärale jõuda» ja näha, kuidas nõida võlla tõmmatakse. Ta 
oli kahvatu, hajameelne, ärevil, pime ja endast ära, nagu lendu ehmatatud öölind päeva ajal, 
keda kari lapsi taga ajab. Ta ei teadnud, kus ta oli või mis ta mõtles, ja kas see on unes või 
ilmsi. Vahel ta kõndis, vahel jooksis juhuslikke tänavaid mööda, pöördudes kord paremale, 
kord vasakule. Teda kihutas takka mõte Greve'i platsist, sellest hirmsast Greve'i platsist, 
mida ta ebamäärasena oma selja taga tundis. 

Nõnda läks ta piki Sainte-Genevieve'i mäge ja jõudis lõpuks Saint-Victori värava kaudu 
linnast välja. Ta põgenes seni, kuni ta taha vaadates veel ülikoolilinna torne ja eeslinna 
harvu maju näha võis; aga kui üks mäeküngas ta eest lõpuks ära varjas kogu selle vastiku 
Pariisi, kui ta arvas, et on linnast juba sada penikoormat kaugel, kuskil põldudevahelisel 
lagendikul, jäi ta seisma ning talle paistis, et alles siin võib ta jälle hingata. 

Nüüd andis ta voli hirmsaile mõtteile, mis teda ahistasid. Ta nägi oma hinge läbi ja 
jahmatas. Talle meenus õnnetu tütarlaps, kes teda oli hukutanud ja kelle tema oli hukutanud. 
Ta vaatas rahutult tagasi mõlemale väänlevale teele, mida mööda saatus nende kahe elu oli 
juhtinud kuni ristteeni, kus ta nad halastamata teineteise vastu oli tõuganud ja purustanud. 
Ta mõtles veel igaveste tõotuste mõttetusele, kainuse, teaduse, usu, vooruse tühisusele ja 
jumala kasutusele. Ta süvenes südamerõõmuga neisse pahadesse mõtetesse, ja mida 
sügavamale ta sukeldus, seda enam tundis ta eneses saatana irvitust. 

Nõndaviisi oma hinges kaeveldes nägi ta, kui palju ruumi loodus selles kirgedele on 
jätnud, ning ta naeris veel kibedamini. Oma südame põhjast raputas ta üles kogu oma viha, 
kogu oma tigeduse, ja haiget uuriva arsti külma pilguga nägi ta, et see viha ja tigedus polnud 
muud kui moondunud armastus, ning kuidas armastus, see inimlike vooruste allikas, on 
muutunud preestri südames mingiks jõleduseks ja kuidas tema temperamendiga inimene 
preestrina moondub saatanaks. Ta pahvatas võikalt naerma ja muutus äkki kahvatuks. Ta oli 
näinud süngemat poolt oma saatuslikust kirest, oma söövitavast, mürgisest, tigedast, 
halastamatust armastusest, mis viis ühe võlla, teise põrgusse: mustlastüdruk oli mõistetud 
surma, tema aga igavesse hukatusse. 

Jälle pidi ta naerma, kui ta sellele mõtles, et Phoebus oli elus, et kapten ikkagi elas, oli 
lõbus ja rahul, hooples parema mundriga kui kunagi enne, oli endale muretsenud uue 
armukese, kellele tahtis näidata, kuidas endist puuakse. Ta metsik naer suurenes veelgi, kui 
ta mõtles, et maa peal elavate inimeste hulgas, kellele ta surma oli soovinud, oli 
mustlastüdruk ainus, keda ta ei vihanud, ja ometi ka ainus, kes surma küüsist ei pääse. 

Kaptenilt siirdus ta mõte rahvahulgale. Ennekuulmatu kiivus haaras teda. Ta mõtles 
sellele, kuidas rahvas, kogu rahvahulk nägi oma silmade ees ta jumal; datud naist särgiväel, 

peaaegu alasti. Ta väänas käsi mõtte juures, kuidas see naine, kelle kehakontuure hämaras 
enese ees nähes ta oleks ülimalt õnnelik olnud, seisab nüüd päise päeva ajal kogu rahva 
silmade ees 

riietatuna nagu mõnel naudinguööl. Ta nuttis raevust selle üle, et kõik need armastuse 
saladused on porri tallatud, häbistatud, paljastatud, igavesti rüvetatud. Ta nuttis raevust, 
kujutledes, kui palju häbematuid pilke libiseb nüüd üle tüdruku halvasti kinnipandud särgi ja 
et see ilus tütarlaps, neitsilik liilia, häbelikkuse ja õndsuse karikas, mille äärt ta ise ainult 
värisevate hü"ul-tega oleks julgenud puudutada, on muutunud avalikuks astjaks, kust Pariisi 
kõige alam rahvakiht, vargad, sandid, hulgused ühiselt võivad juua ja rahuldada oma 
jultunud, kasimatut ning rikutud himurust. 

Kui ta katsus kujutleda õnne, mida ta oleks võinud siin maa peal maitsta, kui tütarlaps 
poleks mustlastüdruk olnud ja ta ise mitte preester, kui Phoebust üldse olemas poleks olnud 
ja kui tütarlaps oleks armastanud teda, Claude'i; kui ta kujutles, et ka temal enesel oleks elu 
võinud olla täis päikesepaistelist armastust ja rahu, et ka praegusel hetkel leidub maailmas 
siin ja seal õnnelikke paare, kes kõike unustades vestlevad lõpmatult kuskil apelsinipuude 
vilus, jõe kaldal, veereva päikese kiirtes, tähistaeva all, ja et kui jumal oleks tahtnud, oleks 
ka tema selle tütarlapsega võinud õnnelik paar olla, — kui ta sellele kõigele mõtles, sulas ta 
süda õrnuses ja ahastuses. 

Ah, see tütarlaps, tema, ikka tema! See mõte keerles vahetpidamata ta peas, piinas teda, 
näris ta aju ja südant. Tal polnud kahju- ega kahetsustunnet; kõike, mis ta teinud oli, oleks ta 
võinud uuesti teha, talle meeldis näha Esmeraldat pigemini timuka kätes kui kapteni süles. 
Kuid ta kannatas, ta kannatas nii, et ta vahetevahel oma peast juukseid rebis, et näha, kas 
nad halliks pole läinud. 

- Ühel silmapilgul käis ülemdiakoni peast mõte läbi, et võib-olla just sel minutil tõmbab 
see koletu köis, mida ta hommikul nägi, oma raudse silmuse tütarlapse õrna ja peene kaela 
ümber kokku. Külm higi tuli tal sellest mõttest laubale. 

Teisel silmapilgul aga nägi ta, ise saatanlikult enese üle naerdes, oma vaimusilma ees 
korraga kaht Esmeraldat: üht elavat, muretut ja rõõmsat, magu ta teda esimest korda nägi, 
kui neiu ehituna harmoonilises tantsus 

keerles, ja teist särgiväel, köis kaelas, paljajalu oma viimasel elupäeval aegapidi mööda 
järsku võllaredelit üles ronivat. Need kaks pilti tekkisid nii elavalt ta silmade ette, et ta pidi 
hirmust karjatama. 

Samal ajal, kui see meeletuseraju tema hinges kõik segi paiskas, murdis, painutas, lõhkus 
ja pahupidi keeras, heitis ta pilgu loodusele enese ümber. Ta ees võsas nokitsesid kanad, 
läikivad sitikad jooksid päikesepaistel, pea kohai sinises taevas ujusid väikesed hallid pil- 
vekesed, taevaserval ulatus Saint- Victori kloostri torni tahvlikivist obelisk üle kumera 
künka, Copeaux' nõlval silmitses mölder vilistades, kuidas ta usinad veskitiivad keerlevad. 
Kogu see tuhandes vormis tegutsev, korraldatud, rahulik elu ta ümber tegi talle haiget. Ta 
hakkas uuesti jooksma. 

Nõnda jooksis ta üle väljade kuni õhtuni. See põgenemine looduse, elu, iseenese, inimese, 
jumala, üldse kõige eest kestis terve päeva. Vahel heitis ta näoli maha ja rebis küüntega 
maast oraselehti. Vahel jäi ta mõne tühja küla tänaval seisma, peas nii talumatud mõtted, et 
ta mõlema käega peast kinni haaras, et seda õlgade vahelt lahti kangutada ja vastu maad 
puruks lüüa. 


Kui päike hakkas looja minema, heitis ta veel korra pilgu ensesse ja leidis, et ta on 
peaaegu hulluks läinud. Maru, mis tas mässama oli hakanud, kui ta oli kaotanud lootuse ja 
tahte mustlastüdrukut päästa, ei jätnud ta teadvusse ühtki tervet mõtet, ainustki kindlat 
mõistet. Ta mõistus lamas põrmus peaaegu täielikult purusta-tuna. Säilinud oli tal ainult 
kaks selget kujutelma: Esmeralda ja võllasammas. Kõik muu oli tume. Need kaks 
kõrvuolevat kujutelma sulasid üheks kohutavaks pildiks. Mida enam ta neid oma 
järelejäänud tähelepanu ja mõttega vaatas, seda enam kasvasid nad mingis fantastilises 
progressioonis: üks oma veetluses, hurmä-vuses, ilus, valgusesäras, teine oma õuduses. 
Lõpuks paistis Esmeralda talle tähena, võllas aga päratu suure kondise käena. 

Imelik siiski, et kõigi nende piinade kestel ei tulnud talle kordagi mõtet surmast. 
Niisugune oli kord selle õnnetu loomus. Ta hoidis elust visalt kinni, võib-olla sellepärast, et 
ta teisel pool hauda nägi ilmselt põrgut. 

346 

Vahepeal hakkas juba hämarduma. Elunatuke, mis tal veel hinges oli, sundis teda 
ebamääraselt mõtlema tagasiminekule. Ta arvas enese Pariisist kaugel olevat, aga teravamalt 
vaadates nägi ta, et oli ainult ülikoolilinna müüri ümber ringi käinud. Paremat kätt paistsid 
Saint-Sulpice'i torn ja Saint-Germain-des-Pres' kolm teravat tippu. Ta läks sinnapole. Kui 
ta Saint-Germaini sakiliselt müürilt kuulis kloostri valvuri hüüdu: «Kes seal on?», pöördus 
ta abtkonna veski ja alevi pidali-maja vahelisele jalgrajale, ja natukese aja järel oli ta juba 
Pre-aux-Clercs'i ääres. See aas oli kuulus mürglite tõttu, mis siin ööd kui päevad juhtusid. 
See oli Saint-Germaini munkade «hüdraks»: guod monachis Sancti-Germani pratensis hydra 
fuit, clericis nõva semper dissi-diorum capita suscitantibus.1 ülemdiakon kartis, et ta seal 
kellegagi võib kokku puutuda. Tal oli hirm näha ükskõik mis inimese nägu. Ta möödus 
ülikoolilinnast ja Saint-Germaini eeslinnast, ta tahtis linna sisse minna võimalikult hiljem. 
Nii läks ta piki Pre-aux-Clercs'i, pöördus siis tühjale jalgrajale, mis seda aasa lahutab Dieu- 
Neufist, ja jõudis lõpuks jõe äärde. Seal leidis dom Claude ühe paadimehe, kes teda mõne 
Pariisi teenari eest mööda Seine'i ülespoole viis kuni Vanalinna sillani ja maha pani tollele 
tühjale neemele, kus lugeja kord juba unistavat Gringoire'i nägi ja mis teisel pool ku- 
ningaaedu paralleelselt Lehmade ülevedaja saarega vette küündis. 

Paadi ühetooniline kiikumine ja vee sulin suigutas kuidagi õnnetut ClaudeM. Kui 
paadimees oli juba lahkunud, seisis ta ikka veel kaldal tuimalt enese ette vaadates ja kõike 
ainult läbi suurendava lainetuse tajudes, mis kõigest ümbritsevast talle mingi fantasmagooria 
lõi. Tihti mõjub suurest murest tekkinud väsimus nõndaviisi meie meeltele. 

Päike oli juba kadunud Nesle'i kõrge torni taha. Oli videvik. Taevas oli kahvatu, samuti 
jõe vesi. Nende kahe valge laigu vahel lamas tumeda ribana Seine'i vasak kallas, kuhupoole 
ülemdiakon teravalt vaatas ja 


1 See oli Saint-Germain-des-Pres' munkadele hüdraks, sest kleepud tõstsid siin ühtsoodu 
üles oma uusi tülisid (lad. K.). 

mis perspektiivis ikka järjest kitsenedes musta noolena horisondi hämarusse tungis. Kallas 
oli täis maju, millest silm ainult tumedaid siluette nägi, mis selgesti taeva ja veepinna 
heledal taustal eraldusid. Paiguti olid aknad juba valgustatud, nagu hõõguvad söed. Kõik see 
kokku mõjus suure musta obeliskina taeva ja jõe valge liniku vahel, mis siinkohal oli väga 
lai, ja jättis dom Claude'isse imeliku mulje, nagu seda võiks tunda see, kes seliti Strassburgi 
kellatorni all maas lamaks ja üles vaadates näeks, kuidas määratu suure torni terav tipp ta 


pea kohal õhtuhämarusse tungib. Vahe oli ainult selles, et siin oli Claude püsti ja obelisk 
maas. Kuid nagu taevast peegeldav jõgi tema all kuristikku süvendas, näis ka päratu neem 
niisama julgelt tühjusse tungivat nagu katedraali torngi. Mulje oli samasugune, ainult seda 
imelikum ja sügavam, et see Strassburgi kellatorn siin oli oma paar penikoormat kõrge ning 
see oli midagi ennekuulmatut, kole suurt, mõõtmatut. Sellist ehitust polnud ühegi inimese 
silm varem näinud — see oli Paabeli torn. Majade korstnad, müüride sakid, katuste 
nikerdatud viilud, augustiini kloostri tornitipp, NesleT torn, kõik need hiiglasuure obeliski- 
silueti tipud ja sakid suurendasid aina illusiooni, manades silmade ette fantastilise, 
vormirikka skulptuuri detaile. 

Selle viirastuse mõju all kujutles Claude, et ta näeb ilmsi põrgu kellatorni. Tuhanded tuled 
sellel koledal kellatornil paistsid talle päratu suure põrgutule õhuaukudena. Hääled ja kumin, 
mis sealt kostsid, tundusid kisana ja korisemisena. Tal hakkas hirm, ta pani kõrvad kinni, et 
mitte midagi enam kuulda, pööras selja, et mitte midagi enam näha, ja läks suurte sam- 
mudega sest õudsest viirastusest eemale. 

Kuid viirastus oli tas eneses. 

Kui ta end linna tänavatelt leidis, paistsid poeakende valguses edasi-tagasi liikuvad 
inimesed tontidena, kes alatasa tema ümber tiirlesid. Ta kõrvus sumises imelikult, 
eriskummalised meelekujutused ajasid ta vaimu segi. Ta silm ei seletanud maju ega 
tänavakive, vankreid, mehi ega naisi, kõik see oli talle ainult ebamääraste esemete segu, 
millede piirjooned ühte sulasid 

Püttsepa tänava nurgal oli üks pudukauplus, mille räästaalust juba igiammu ehtisid plekist 
rõngad nende küljes rippuva puust küünalde kimbuga, mis tuule käes üksteise vastu 
kastanjettidena klõbisesid. Claude arvas pimedas kuulvat, nagu taoksid Montfauconi 
poodute luukered üksteise vastu. 

«Oh,» ütles ta sosinal, «öine tuul pillub neid üksteise vastu ja nende ahelate kõlinasse 
kostab kontide klõbin! Võib-olla on tema seal nende hulgas!» 

Segi olles ei teadnud ta, kuhu ta läks. Mõne sammu järel leidis ta enese Saint-Micheli sillal 
olevat! ühe maja alumisel korral paistis aknast tuli. Lähemale astudes nägi ülemdiakon läbi 
katkise ruudu räpast tuba, mis tas ähmase mälestuse elustas. Ses toas, mida vilets lamp 
tuhmilt valgustas, istus blond, priske, rõõmsa näoga noormees, kes laialt naerdes väljakutsu- 
valt riietatud noort tüdrukut kallistas. Lambi ligidal ketras vanaeit ja laulis väriseva häälega 
mingit laulu. Kui noormees naerda ei lagistanud, jõudis vanamoori laul tükati preestri kõrva. 
Sellel olid mõttetud ja hirmsad sõnad: 


Greve, sa haugu, Greve, sa kisa! 
Keerle värten, anna lisa. 

Ketra nööri timukale, 

silmust võllatõmbajale! 

Greve, sa haugu, Greve, sa kisa! 


Kena köis sa kanepine! 
Kuivatagu tihemini 
kanepit ja mitte nisu! 
Vargale ei tee vist isu 
kena köis see kanepine. 


Greve, sa haugu, Greve, sa kisa! 
Vaatama, kas hing on visa 
tüdrukul, kes võllas ripub, 
aknast iga mees nüüd kipub. 
Greve, sa haugu, Greve, sa kisa! 


Noormees aga naeris ja kaisutas tüdrukut. Vanaeit oli Falourdel, tüdruk avalik naine, 
noormees ta vend Jehan. 

Claude vaatas ja vaatas. Oli ju ükskõik, mida ta vaatas. 

Ta nägi Jehan'i minevat toa tagaseinas oleva akna-juurde, seda avavat, pilku kaldapealsele 
heitvat, kus kauguses särasid tuhanded aknad, ja kuulis teda akent kinni tõmmates ütlevat: 

«Tont võtku, juba pime! Kodanikud süütavad juba küünlaid ja armas jumal tähti.» 

Siis tuli Jehan tagasi tüdruku juurde, lõi laual oleva * pudeli puruks ja hüüdis: 

«Juba sunnik tühi ja raha pole ka enam! Kuule, kulla Isabeau, mina hakkan Jupiteri alles 
siis austama, kui ta su mõlemad valged rinnad muudab mustadeks pudeliteks, millest ma 
ööd -kui päeva võin Beaune'i veini imeda.» 

See lõbus nali pani plika naerma ja Jehan väljus toast. 

Dom Claude sai vaevalt end maha visata, et vend teda siin ei kohtaks, talle näkku ei 
vaataks ja teda ära ei tunneks. Õnneks oli tänav pime ja skolaar purjus. Ometi märkas ta 
tänava poris lamavat ülemdiakonit. 

«Ohoo,» ütles ta. «On aga sellel täna lõbus päev olnud!» 

Ta tõukas jalaga dom ClaudeM, kes hinge kinni hoidis. 

«Täis kui tina,» jätkas Jehan. «On aga võtnud! Päris verekaan, viinavaadi küljest lahti 
kukkunud. Ah,» lisas ta alla kummardudes, «ja veel paljaspea! Rauk mis rauk. Fortunate 
seneXb> Dom Claude kuulis teda kaugenevat ja lausuvat: «Nii või teisiti, mõistlik olla on 
ikka kena asi. Mu ülemdiakonist vend on väga õnnelik, ta on vooruslik ja tal on raha.» 

Ülemdiakon tõusis püsti ja jooksis ühe hingetõmbega Jumalaema kiriku poole, miile 
ilmatu suured tornid hämaras üle majade tõusid. 

Kui ta hingeldades kirikuesisele jõudis, ehmus ta tagasi ega julgenud silmi üles saatusliku 
hoone poole tõsta. 

«On see siis tõesti tõsi, et alles täna, täna hommikul siin kõik see toimus?» küsis ta eneselt 
tasakesi. 


Õnnelik rauk (lad. k.). 

Ta võttis julguse kirikule pilku heita. Fassaad oli tume, taevas selle taga säras tähtedest. 
Äsja tõusnud kuusirp seisis parajasti parempoolse torni tipus ja istus nagu valguselind üleval 
musta ristikulehelise balustraadi äärel. 

Kloostriuks oli kinni, kuid ülemdiakonil oli alati kaasas torni võti, milles ta töötuba asus. 
Ta keeras ukse lahti ja astus kirikusse. 

Seal valitses koopa pimedus ja vaikus. Suurtest varjudest, mis igalt poolt laiade ribadena 
alla langesid, järeldas ta, et hommikuse patukahetsusetseremoonia leinakatted polnud veel 
ära koristatud. Suur sädelevate täppidega hõberist läikis ses hauakambri pimeduses 
linnuteena. Ülal mustade katete kohal tõusid kõrgele kooriaknad oma teravkaarte tippudega, 

läbi ruutude aga paistis kuuvalgus, mis neile ebakindla öise värvingu andis, mingi segu 
lillast, valgest ja sinisest, varjundid, mida võib näha ainult surnu näol. Need kaamed akende 
teravkaared paistsid ülemdiakonile hukkaläinud piiskoppide mitradena. Ta pigistas silmad 
kinni, ja kui ta nad uuesti avas, arvas ta enda ümber nägevat kahvatuid nägusid, mis talle 
otsa vaatasid. 

Ta hakkas mööda kirikut jooksma, kuid talle paistis, et ka kirik hakkas kõikuma, liikuma, 
hingestuma, elama, et suured sambad olid koletu metslooma käpad, kes oma laiade 
kivilapitsatega vastu maad toetus, ja et hiigiakatedraal oli fantastiline elevant, kes ähkides 
edasi astus oma sammastest jalgadega, kahe tornist londiga ja mustast leinakattest 
seljatekiga. 

Palavik või sonimine tõusis niisugusele astmele, et väline maailm muutus talle nähtavaks, 
kombatavaks jubedaks ilmutusraamatuks. 

Hetkeks tundis ülemdiakon leevendust. Kui ta madalasse kõrvalkäiku astus, märkas ta 
sammastiku taga punakat valgust. Ta jooksis sinna nagu tähe poole. Seal oli vilets lambike, 
mis ööd ja päeva valgustas Jumalaema kiriku avalikku palveraamatut raudse võre all. Ahnelt 
sööstis ta püha raamatu kallale, lootes sealt lohutust või julgust saada. Palveraamat oli lahti 
Hiiobi loo kohalt, kust ülemdiakoni pingul pilk üle libises: 

«Ja üks vaim laks mu paige eest mööda ja ma tundsin kerget tuuleõhku ning mu ihukarvad 
tõusid püsti.» 

Lugedes seda pahaendelist kohta, tundis ta seda, mida tunneb pime, kui teda maast 
ülestõstetud kepi ots torkab. Ta põlved nõrkusid, ta langes kivitahvlile, mõeldes sellele, kes 
päeval hukati. Ta tundis, kuidas ta ajju tungib ja seda täidab mingi kole suits ja et ta pea on 
nagu põrgu korsten otsas. 

Kaua oli ta sellesse asendisse tardunud, ta ei mõelnud enam midagi, ta oli murtud, 
tahtejõuetu, deemoni võimuses. Lõpuks toibus, ta veidi ja kavatses põgeneda üles torni oma 
ustava Ouasimodo juurde. Ta tõusis püsti ja võttis palveraamatu juurest lambikese, et sellega 
teed valgustada, sest tal oli hirm. See oli patt, aga ta ei hoolinud enam nii tühistest asjadest. 

Aegapidi läks ta mööda tornitreppi üles, tundes salajas hirmu, mis kahtlemata edasi 
kandus ka neile harvadele kirikust möödujaile, kes nägid läbi torniavade, kuidas nii hilisel 
tunnil salapärane tuluke ikka kõrgemale tornitipu poole tõuseb. 

Äkki tundis ta jahedust näkku löövat: ta oli jõudnud ülemise galerii ukse ette. Õhk oli 
külm, taevas ujusid pilved, mille valged kuhjad üksteise otsa jooksid oma nurgelisi ääri 
purustades, mis meenutas varakevadist jääminekut. Kuusirp pilvede vahel oli nagu 
taevalaev, mis nende õhuliste jääkampade vahele kinni oli jäänud. 

Claude laskis pilgul alla libiseda ja jäi hetkeks mõlemat torni ühendava sambakestest võre 
vahelt vaatama uduse ja suitsuse Pariisi kaugete vaikivate katuste rägastikku: neid oli arvutu 
hulk, nad olid teravad, üksteise vastu surutud ja väikesed nagu vaikse mere lained suvisel 
ööl. 

Kuu heitis nõrka valgust, mis andis taevale ja maale tuhkja varjundi. 

Sel silmapilgul lõi tornikell oma heleda ja mõrase häälega kaksteistkümmend. Preestrile 
tuli meelde keskpäev. Jälle kaksteistkümmend hoopi... 

«Oh,» ütles ta tasa, «nüüd on ta keha juba külm.» . 

Äkki kustutas tuulehoog ta lambi ja peaaegu samal ajal nägi ta torni teises nurgas üht 
varju, valget kogu, mingit kuju, üht naist. Ta väratas. Naise kõrval seisis 

väike kits, kelle mökitamine liitus kella viimase löögiga. 

Ta võttis südame rindu ja vaatas. See oli mustlastüdruk. 

Tütarlaps oli kahvatu ja sünge. Juuksed langesid tal õlgadele nagu hommikulgi, kuid köit 
polnud tal enam kaelas, ka käed polnud seotud, ta oli vaba, ta oli surnud. 

Ta oli valges riides ja peas kandis ta valget loori. 

Ta astus aeglaselt ülemdiakoni poole, ise taeva poole vaadates. Nõiakits järgnes talle. 
Claude tundis end kivikambana, tal polnud jõudu põgeneda. Iga kord, kui vaim sammu edasi 
astus, astus ta sammu tagasi. Nõnda taganes ta trepi hämara võlvini. Ta tardus mõttest, et 
mustlastüdruk võib talle ka sinna järele tulla. Kui ta seda oleks teinud, oleks ta hirmust 
surnud. 

Kummaline kuju tuligi trepiukseni, jäi seal pilguks seisma, vaatas teravalt pimedusse, kuid 
ei näinud preestrit ja läks mööda. Surnuna näis Esmeralda palju suurem olevat kui elusana. 
Kuu paistis läbi ta valge riietuse. Claude kuulis teda hingavat. 

Kui ta mööda oli läinud, hakkas Claude treppi mööda alla minema samade aeglaste 
sammudega nagu äsja vaim. Ta arvas nüüd iseenesegi olevat vaimu: ta oli segane, juuksed 
peas püsti, kustunud lamp ikka veel käes. Keerdtrepi astmeid mööda alla laskudes kuulis ta 
oma kõrvus selgesti häält, mis naeris ja kordas: 

«Ja üks vaim läks mu palge eest mööda ja ma tund* sin kerget tuuleõhku ning mu 
ihukarvad tõusid püsti.» 


II. KÜÜRAKAS, ÜHESILMNE, LOMBAKAS 


Igal keskaja linnal ja igal Prantsusmaa linnal olid kuni Louis XII valitsemiseni oma 
puutumatud varjupaigad. Need redupaigad olid keset linna üleujutavat nuhtlusseaduste ja 
barbaarsete kohtuotsuste uputust nagu saared, mis inimeste kohtumõistmise tasapinnast kõr- 
gemale tõusid. Iga kurjategija, kes sinna pääses, oli päästetud. Tarvitati kurjasti niihästi 
karistamata jäämist kui surmanuhtlustki. Mõlemad kuritarvitused püsisid kõrvuti. Nii 
korrigeerisid kaks pahet vastastikku 

393 

teineteist. Kuninga paleedel, vürstide lossidel ja kõigepealt kirikutel oli varjupaigaõigus. 
Vahel tehti ajutiselt kogu linn, mida taheti elanikkudega täita, niisuguseks pelgupaigaks. Nii 
kuulutas Louis XI Pariisi 1467-ndal aastal varjupaigaks. 

Niipea kui roimar jalaga üle varjupaiga läve oli astunud, oli ta isik puutumatu, ja ta pidi 
hoiduma väljumast, sest kui ta sammu pühast paigast väljapoole astus, haaras teda kohe 
tuulekeeris. Ratas ja võllasammas olid hoolega redupaiga ligiduses valvel ja varitsesid 
alatasa saaki nagu haikalad ümber laeva. Juhtus, et hukka-mõistetud elasid kuskil kloostris, 
lossitrepil, abtkonna piirkonnas või kiriku portaali all, kuni nad halliks läksid, ja varjupaik 
muutus neile samasuguseks vanglaks. Oli ka juhtumeid, kus kohtupalat varjupaigaõiguse 
tühistas ja süüaluse jälle uuesti timuka kätte toimetas, kuid seda juhtus siiski harva. 
Kohtunikud kartsid piiskoppe, ja kui need kaks seisust kokku põrkasid, siis pidi ikka 
kohtunikukuub sutaani ees taganema. Siiski vahel, nagu Pariisi timuka Petit-Jeani tapjate 
protsessis või Jean Valleret' tapja Emery Rousseau omas, tegutses kohus üle kiriku pea ja 
viis oma otsused täide. Kuid häda sellele, kes ilma kohtupalati loata -julges relvadega 
varjupaigaõigust rikkuda! Selline rikkumine maksis Prantsusmaa marssali Robert de 
Clermonfi ja Champagne'i marssali Jean de Chalons'i elu, ja ornet' sündis see ainult ühe 


armetu mõrtsuka Perrin Marci, vahetuskaupmehe selli pärast. Mõlemad marssalid olid Saint- 
Mery kiriku uksed sisse murdnud. Selles seisneski nende määratu süü. 

Pelgupaik sisendas niisugust aukartust, et see päri muste järgi vahel isegi loomadeni 
küündis. Aymoi jutustab, et kui Dagobert*i * poolt tagaaetud hirv püh Denis' * haua juurde 
jooksis, jäid hagijad silmapil seisma ja lakkasid haukumast. 

Kirikutel oli tavaliselt üks väike kambrike valmi varjupaika vajavate inimeste jaoks. 
Aastal 1407 ehita Nicolas Flamel nende jaoks Saint-Jacgues-de-la-Bouche-rt*e kiriku 
võlvide peale ühe kambri, mis läks maksma neli naela kuus sol'i ja kuusteistkümmend 
Pariisi teenarit. 

Jumalaema kirikus oli säärane kambrike ehitatud vastu kloostri ruume ühe kõrvalkäigu 
kohale tugikaarte alla katusele, sinna, kuhu nüüd tornivahi naine aia on asutanud, mis 
samavõrra sarnaneb Babüloni ripp-aedadega * kui salat palmiga või vahi naine ise Semi- 
ramisega.* 

Sinna oli Ouasimodo pärast oma pöörast võidujooksu mööda torne ja galeriisid Esmeralda 
paigutanud. Selle jooksu kestel ei tulnud tütarlaps täiele meelemärkusele. Poolunes, 
poolärkvel tundis ta ainult, et ta kõrgemale tõuseb, õhus hõljub, lendab, et keegi teda 
maapinnast väga kõrgel hoiab. Vahetevahel kuulis ta naerulaginat ja Ouasimodo mürisevat 
häält. Ta avas pooleldi silmad ja nägi siis all udusena Pariisi tuhandeid kilt- ja telliskivist 
katuseid kirendavat nagu punast ja sinist kirja mosaiiki, oma pea kohal aga Ouasimodo 
koledat nägu, mis rõõmust säras. Ta silmalaud vajusid uuesti kinni. Ta arvas, et kõik on 
otsas, et teda hukati minestuse ajal ja et nüüd on teda haaranud inetu deemon, kes ta elu oli 
juhtinud ja teda nüüd ära viib. Ta ei söandanud enam tema poole vaadatagi, vaid laskis 
minna, kuidas läheb. 

Aga kui sassis juustega kellalööja ta lõpuks lõõtsutades pelgupaigakambrisse viis, oma 
karedate kätega õrnalt ta käsivartelt soonivat köit hakkas vabastama, tundis ta seda laadi 
põrutust, nagu seda tunnevad reisijad, kui nende laev pimedal ööl vastu kallast jookseb. Nii 
ärkasid ka ta mälestused üksteise järel. Ta nägi, et ta on Jumalaema kirikus, talle meenus, et 
teda oli ära kistud timukate käte vahelt, et Phoebus oli elus ja et Phoebus. teda enam ei 
armastanud. Kui need kaks mõtet, millest üks tumestas teist, vaesele hukkamõiste-tule 
ühekorraga ilmusid, pöördus ta hirmuäratava Ouasimodo poole, kes ta ees püsti seisis, ja 
küsis: 

«Miks te mind päästsite?» 

Ouasimodo vaatas talle pingutatult otsa, nagu tahaks ta tema sõnadest aru saada. 
Mustlastüdruk kordas küsimust, mille peale Ouasimodo tütarlapsele ülikurva Pilgu heitis ja 
siis kadus. 

Esmeralda oli hämmastunud. 

Veidikese aja pärast tuli kellalööja tagasi ühe pakikesega, 

mille ta tüdruku jalgade ette asetas. Selles olid riided, mida helde südamega naised tema 
jaoks kiriku lävele olid pannud. 

Esmeralda vaatas korraks enese peale, nägi, et ta on peaaegu alasti, ja punastas. Elu tuli 
temasse tagasi 

Nähtavasti tundis ka Ouasimodo häbi. Ta tõstis ora laia peo näo ette ja väljus uuesti, kuid 
aeglaste sammudega. 


Tütarlaps riietas end kähku. Talle oli toodud valg kleit valge looriga, nagu seda kannavad 
Linna Haige maja nunnadest õed. 

Vaevalt oli ta riietunud, kui Ouasimodo tagasi tuli. ühes käes oli tal korv, teise kaenla all 
madrats. Korvis oli pudel, leiba ja muud toitu. Ta pani korvi maha ja ütles: 

«SÖÖgE.» 

Siis laotas ta madratsi kivipõrandale ja ütles: «Magage.» 

See oli ta enese eine ja ta enese magamisase. 

Mustlastüdruk tõstis silmad üles, et teda tänada, kui ühtki sõna ei tulnud tal suust. Vaene 
küürakas näg tõesti kole välja. Hirmust võpatades langetas tütar laps pea. 

Siis ütles Ouasimodo: 

«Ma ajan teile hirmu peale. Ma olen inetu, eks? Kui ärge mind vaadake, kuulake ainult. 
Päeval tuleb tei siin olla, öösiti võite terves kirikus ringi käia. Kui ärge kirikust lahkuge 
päeval ega öösel. Siis olete kadu nud. Teid tapetakse ära ja minagi sureksin.» 

Liigutatult tõstis tütarlaps pea, et vastata. Ouasimodo oli kadunud. Tütarlaps oli üksi ja 
hakkas järel mõtlema, mida see õudne olend talle lausus, ja oli löödud ta häälekõlast, mis oli 
nii kare ja ometi nii mahe. 

Siis uuris ta kongi. See oli jalga kuus pikk ja lai väikese aknaava ja uksega, mis viis 
kergelt längus olevale õhukestest kiviplaatidest katusele. Mitu looma lõustaga vihmaveetoru 
kummardusid igast küljest tema poole ja ajasid oma kaelad õieli, et teda läbi akna ava 
silmitseda. Katuseräästa taga nägi ta tuhandei korstnaotsi, mis kõigist Pariisi kolletest suitsu 
välja ajasid. Kurb väljavaade vaesele mustlastüdrukute, leidlapsele, 

surmamõistetule, õnnetule olendile, kel polnud isamaad, vanemaid ega kodukollet. 

Kui ta nii ülinukralt oma üksinduse peale mõtles, tundis ta oma käte alla ja põlvedele 
libisevat karvast ja habemikku pead. Ta võpatas (kõik tekitas talle nüüd hirmu) ja vaatas. 
See oli ta vaene kitseke, elavaloomuline Djali, kes oli oma käskijannale järele jooksnud, kui 
Ouasimodo Charmolue valvesalga laiali ajas. Vaene loomake oli tütarlapse jalgade juures 
juba peaaegu tund aega lipitsenud, ilma et talle tähelepanu oleks osutatud. Mustlastüdruk 
kattis teda suudlustega. «Ah, Djali, kuidas ma sind ometi unustada võisin! Sina aga mõtled 
ikka minule! Oh, sina pole nii tänamatu kui mina!» 

Nagu mingi nähtamatu käsi oleks ta südamelt ära võtnud koorma ja kaua tagasihoitud 
pisarad hakkasid ta silmist voolama. Need pisarad uhtusid minema kõige kibedama valu. 

Kui saabus õhtu, leidis ta öö nii ilusa, kuu nii maheda olevat, et ta läks kõndima ülemisele 
galeriile, mis kirikut vööna ümbritses. Ülalt vaadatuna tundus maa nii rahulikuna, et ta siit 
oma hingele isegi leevendust sai. 


III. KURT 


Järgmisel hommikul ärgates tundis ta, et oli välja maganud. See hämmastas teda, sest juba 
ammu polnud ta und silma saanud. Tõusva päikese rõõmsad kiired tungisid läbi aknaava 
otse talle näkku. Ühes päikesega nägi ta aga aknast ka muud, mis talle hirmu peale ajas, see 
oli Ouasimodo kole nägu. Tahtmatult sulges ta silmad, kuid asjata. Läbi roosade silmalau- 
gudegi arvas ta veel näha võivat selle ühesilmse ja katkiste hammastega kääbuse maski. 
Silmad ikka veel suletud, kuulis ta kähedat häält, mis talle väga õrnalt ütles: 


«Ärge kartke. Ma olen teie sõber. Tulin vaatama, kuidas te magate. Ega see ju teile halba 
tee, et tulen vaatama, kuidas te magate? Mis see teile teeb, et ma siin olen, kui teil silmad 
kinni on? Nüüd aga lähen ma jälle 

minema. Noh, olengi juba seina taga. Võite silmad jälle avada.» 

Hääles, millega need sõnad öeldud, oli midagi veel haledamat kui sõnades enestes. 
Liigutatult avas mustlastüdruk silmad. Tõepoolest, aknaavas polnud enam kedagi. Ta astus 
aknale lähemale ja nägi vaest küürakat müürinurgas kössis istuvat saatusele alistunu asendis. 
Tütarlaps katsus võitu saada vastikusest tema vastu. 

«Tulge siia,» ütles ta õrnalt. Kuid mustlastüdruku huulte liikumisest luges Ouasimodo 
välja, et teda minema aetakse. Ta tõusis püsti ja kööberdas, pea maas, aegapidi eemale, 
julgemata isegi oma meeleheitlikku pilku tütarlapse poole tõsta. 

«Tulge ometi siia,» karjus tüdruk. 

Kuid ta taganes veelgi. Siis jooksis tütarlaps kambrist välja küüraka juurde ning võttis tal 
käest kinni.; Tema puudutust tundes hakkas Ouasimodo kõigest kehast värisema. Ta lõi oma 
anuva pilgu üles ja nähes, et tütarlaps teda kinni hoiab, hakkas kogu ta nägu rõõmust ja 
hellusest särama. Tütarlaps tahtis, et ta kambrisse astuks, küürakas aga tõrkus ja jäi lävele 
seisma. 

«Ei, ei,» ütles ta, «öökull ei lähe lõokese pessa.» 

Siis istus tüdruk kergelt oma asemele, kus ta jalgade ees kitseke magas. Ouasimodo ja 
Esmeralda jäid het-. keks liikumatuks ja vaatlesid vaikides teineteist. Uks silmitses teise ilu, 
teine inetust. Tüdruk leidis Ouasimodos järjest uusi inetusi. Pilk rändas ta kõverailt põl- 
vedelt küürus seljale, küürus seljalt ta ainsale silmale. Ta ei saanud kuidagi uskuda, et 
maailmas võib olemas olla niisugune värdjas. Ometi oli kõigele sellele inetusele omane 
niisugune nukrus ja hellus, et Esmeralda sellega vähehaaval harjuma hakkas. 

Ouasimodo katkestas esimesena vaikuse. 

«Te ütlesite, et ma tagasi peaksin tulema?» 

Esmeralda noogutas peaga ja ütles: «Jah.» 

Ta sai peanoogutusest aru. «Ah,» ütles ta kõheldes, «ma olen ju ... kurt.» 

«Vaeseke!» hüüdis mustlastüdruk heasüdamlikult ja kaastundmusega. 

Küürakas naeratas kurvalt. 

«Te arvate nüüd, et see veel puudus, eks? Jah, ma olen kurt. Olen juba kord niisugune. See 
on hirmus, eks ole? Teie aga, teie olete nii ilus!» 

Õnnetu hääles kajas nii sügav viletsustunne, et Esmeraldal enam jõudu polnud talle 
vastata. Pealegi poleks ta niikuinii teda kuulnud. Ouasimodo jätkas: 

«Kunagi pole ma oma inetust nõnda tundnud kui praegu. Kui ma end teiega võrdlen, siis 
hakkab mul enesest nii hale, olen ju õnnetu värdjas! Olen vist teie silmis mingi metsloom, 
kas pole tõsi? Teie, teie olete päikesekiir, kastetilk, linnulaul! Mina aga midagi koledat, 
vastikut, ma pole inimene ega loom, vaid midagi kivikalki, inetut, põlastusväärset.» 

Ta hakkas naerma ja polnud maailmas vist midagi südantlõhestavamat kui see naer. Ta 
jätkas: 

«Jah, olen kurt; kuid te võite minuga kõnelda käeliigutustega, märkidega. Mul on isand, 
kellega me niiviisi juttu ajame. Ja küllap ma varsti ka teie tahtmist teie huulte liikumisest, 
teie pilgust tundma õpin.» 

«Öelge siis,» vastas mustlastüdruk naeratades, «miks te mind ära päästsite?» 


Küürakas vaatas tähelepanelikult tüdrukule otsa, kui see rääkis. 

«Mõistan,» vastas ta. «Te küsite mult, miks ma teid päästsin. Teie olete vist unustanud 
selle õnnetu, kes teid kord öösel tahtis ära viia, selle õnnetu, kellele te järgmisel päeval appi 
tulite, kui ta jõledas häbipostis seisis. Tilk vett ja veidike kaastundmust — seda on rohkem, 
kui et ma seda oma eluga suudaksin tasuda. Teie olete selle õnnetu unustanud. Temal aga on 
kõik meeles.» 

Tütarlaps kuulas küürakat sügavalt liigutatuna. Kellalööja silma ilmus pisar, kuid alla see 
ei veerenud. Nähtavasti oli talle auasjaks seda tagasi hoida. 

«Kuulge,» jätkas ta, kui ta enam ei kartnud, et see pisar võiks palgele jõuda, «meil on siin 
väga kõrged tornid. Kui üks inimene siit alla kukuks, oleks ta surnud juba enne allajõudmist. 
Kui te kord tahaksite, et ma alla hüppaksin, siis poleks teil tarvis ühtki sona öelda, jätkuks 
ühest pilgustki.» 

Ta tõusis püsti. Nii õnnetu kui mustlastüdruk ise ka oli, äratas see veider olend temas siiski 
mõnevõrra kaastundmust. Ta andis märku, et küürakas paigale jääks. 

«Ei, ei,» vastas Ouasimodo, «ma ei tohi kauaks siia jääda. Ma ei tunne ennast kõige 
paremini, kui te mulle otsa vaatate. Ainult haledusest ei pööra te minult oma silmi kõrvale. 
Ma lähen niisugusesse kohta, kust ma teid küll näha võin, teie aga mind mitte. Nii oleks 
parem.» 

Ta tõmbas taskust välja väikese metallist vile. 

«Sähke,» ütles ta, «kui te mind vajate, kui te tahate, et ma siia tuleksin, kui teil mitte liiga 
vastik pole mind vaadata, siis vilistage. Seda häält ma kuulen.» 

Ta pani vile maha ja jooksis ise minema. 


IV. SAVI JA KRISTALL 


Päevad kadusid üksteise järel. 

Vähehaaval tuli Esmeralda hinge rahu tagasi. Liigne kannatus nagu liigne rõõmgi ei kesta 
kaua. Inimese süda ei saa kaua püsida äärmises pinges. Mustlastüdruk oli nii palju 
kannatanud, et tal läbielatust oli järele jäänud ainult veel hämmastus. Julgeolekuga oli tagasi 
tulnud ka lootus. Ta oli väljaspool ühiskonda, väljaspool elu, kuid ta tundis ebamääraselt, et 
vahest polegi päris võimatu sinna jälle tagasi pöörduda. Ta oli kui surnu, kelle kätte 
hauakambri võti oli jäänud. 

Ta tundis, kuidas tast vähehaaval kaugenevad hirmsad kujud, mis teda nii kaua olid 
piinanud. Kõik koletud tondikujud, nagu Pierrat Torterue, Jacgues Char-molue, isegi 
preester, kustusid ta meeltest. 

Ja Phoebus oli elus: ta oli selles kindel, ta oli ju-teda ise näinud. Phoebuse elu oli talle 
kõik. Pärast pikka saatuslike vapustuste rida, mis tas kõik oli purustanud, oli ta südames ellu 
jäänud ainult üks tundmus, armastus kapteni vastu. Armastus on ju nagu puu: kasvab 
iseenesest, ajab juured sügavale meie olemusse ja on isegi tihti veel laastatud südame kohal 
roheline. 

Kuid seletamatu on see, et mida pimedam kirg, seda visam ta on. Kõige sitkem on ta siis, 
kui ta on mõttetu. 

Tõsi küll, Esmeralda ei saanud kaptenile mõelda ilma kibeduseta. Hirmus oli ka see, et 
isegi kapten langes pettuse ohvriks ja pidas võimalikuks võimatut — seda, et mustlastüdruk 


2 
1 


teda noaga lõi, tema, kes kapteni eest oleks tuhat korda elu andnud. Kuid mustlastüdruk ei 
tohtinud temale siiski liiga pahane olla: ta ise ju tunnistas «oma süü» üles, tema, nõrk naine, 
ei kannatanud ju piinapinki välja. Ta ise oli kõiges süüdi. Ta oleks pidanud pigemini laskma 
oma küüned sõrmedelt ära kiskuda, kui et nii tunnistada. Kui ta ainult üks kord, üks minutki 
Phoebusega kokku saaks, siis piisaks ühest sõnast, ühest pilgustki, et talle eksitust selgeks 
teha ja teda tagasi võita. Ta ei kahelnud selles vähematki. Ta katsus oma mälestustest 
kustutada ka palju imelikke asju, nii seda, et Phoebus avaliku patukahetsuse päeval 
juhtumisi palkonil viibis, pealegi noore preili seltsis. Viimane oli kahtlemata ta õde. Seletus 
oli küll mõttetu, aga ta leppis sellega, sest tal oli tarvidus uskuda, et Phoebus teda alati 
armastab ja ainult teda. Eks ta ju vandunud talle seda? Mis tunnistust talle, naiivsele, 
usaldavale tütarlapsele veel enam vaja oli? Ja kas polnud kogu ses loos asjaolud enam tema 

Lisaks sellele oli avar kirik, mis Esmeraldat igast küljest ümbritses, tema elu päästis, 
varjas ja hoidis, ise kõige tugevam rahustaja. Selle ehituse pühalik-pidulikud jooned, 
tütarlast ümbritsevate asjade usuline ilme, hardad ja helged mõtted, mis otsekui igast selle 
kivimassi urbest välja hoovasid, mõjusid tahtmatult temasse. Peale selle rahustasid haiget 
hinge kirikust kostvad õndsalikud ja majesteetlikud hääled. Preestrite ühetooniline laul, 
koguduse vastused sellele, vahel vaevalt kuuldavad, vahel mürisevad, aknaruutude harmoo- 
niline värisemine, sadade trompetitena kajav orel, kolm kellatorni, mis sumisesid suurte 
mesilaste tarudena, kogu see orkester oma vahetpidamata alt rahva juurest üles tornini 
lendava ja allalaskuva päratu heliredeliga uinutas ta mälu, kujutlusvõimet ja nukrust. Eriti 
hälli-tasid teda kellad. Neist hiiglariistadest hoovas tema peale otsekui võimsa magnetismi 
suuri laineid. 

Igal koidikul oli ta endisest rahulikum, hingas vabamalt, 

paistis vähem kahvatuna. Sedamööda kuidas ta hingehaavad kinni kasvasid, lõi ta näol 
uuesti õitsema veetlus ja ilu, kuid endisest tõsisemalt ja rahulikumalt. Ka ta endine iseloom 
tuli tagasi, osalt isegi ta lusti-likkus, ta armas huulte mossitamine, ta armastus oma kitse 
vastu, laulmislust ja häbitunne. Ta püüdis hommikuti ennast riietada kambri nurgas, et keegi 
seda läbi aknaava naaberpööninguilt pealt ei näeks. 

Kui Phoebusele mõtlemisest aega veel üle jäi, mõtles mustlastüdruk vahel ka 
Ouasimodole. Too oli ju ainus side, ainus ühendus, ainus lüli inimeste, kõige elava ja tema 
vahel. Tema vaeseke oli ju veelgi enam eraldatud välismaailmast kui Ouasimodo. Ta ei 
saanud aru oma imelikust saatuse saadetud sõbrast. Tihti heitis ta enesele ette, et tal pole 
tema vastu nii suurt tänumeelt, et ta silmad inetust ei märkaks. Vaese kellalööjaga ei saanud 
ta ikka kuidagi harjuda, too oli liiga inetu. 

Vilet, mis see talle andis, ei tõstnudki ta maast üles Sellest hoolimata ilmus Ouasimodo 
esimestel päevadel vahetevahel tema juurde. Mustlastüdruk katsus kõigest jõust mitte välja 
näidata oma vastikust küüraka vastu, kui see talle toidukorvi või veekruusi tuli tooma, kuid 
küürakas sai aru, kui suurt pingutust see tüdrukult nõuab, ja läks kurvalt minema. 

Kord ilmus ta siis, kui Esmeralda parajasti Djalit kallistas. Vähe aega vaatas ta seda 
kaunist pilti mõtlikult pealt, siis aga ütles "ta oma rasket ja kohmakat pead raputades: 

«Kui kahju, et ma ikkagi veel liiga palju inimese .moodi olen. Tahaksin olla lihtsalt loom, 
nagu see kits seal.» 

Esmeralda heitis tema poole hämmastunud pilgu. Selle pilgu peale vastas küürakas: 
«Teadagi miks!» Ja lahkus. 


Teinekord ilmus ta kambri lävele (kuhu ta kunagi sisse ei astunud), kui Esmeralda 
parajasti üht vana hispaania ballaadi laulis, mille sõnadest ta ise aru ei saanud, mis aga ta 
kõrvu oli jäänud, sest mustlas-naised olid teda lapsepõlves sellega äiutanud. Nähes koletist, 
kes laulmise ajal nii ootamatult ilmus, jättis 

362 

tütarlaps tahtmatult kohkudes laulmise pooleli. Õnnetu kellamees langes lävele põlvili, 
pani oma suured näotud käed paludes kokku ja ütles kurvalt: 

«Oo, jumala pärast, jätkake, ärge ajage mind minema!» 

Esmeralda ei tahtnud teda ka kurvastada ja hakkas värisedes uuesti laulma. Vähehaaval 
hajus ta hirm ja ta andus täiesti oma laulu kurvameelsele ja venivale viisile. Ouasimodo aga 
oli põlvili, käed koos nagu palvetades, ja kuulas tähelepanelikult, vaevalt hingates pealt, pilk 
kiindunud mustlastüdruku säravaisse silmadesse. Näis, nagu oleks ta võinud laulmist ta 
silmadest kuulda. 

Veel üks teine kord tuli ta tema juurde aralt ja kohmetult. 

«Kuulake mind,» ütles ta suure pingutusega, «mul on teile midagi öelda.» 

Mustlastüdruk andis märku, et ta kuulab. Ouasimodo ohkas, avas huuled, tahtis nagu 
midagi kõnelda, kuid tütarlapsele otsa vaadates raputas ta pead ja läks, nägu kätega kattes, 
pikkamisi jälle minema. Mustlastüdruk jäi hämmastunult seisma. 

Müüril välja raiutud veidrate kujude hulgas oli üks, mis Ouasimodole eriti meeldis; tihti 
näis ta sellega vennalikke pilke vahetavat. Kord kuulis mustlastüdruk teda lausuvat: 

«Ah, miks pole ma kivist nagu sina!» 

Kord ühel hommikul ligines Esmeralda kiriku katusse servani ja vaatas üle Saint-Jean-le- 
Rond'i terava katuseharja alla platsile. Ouasimodo seisis tema taga. Ta asus tahtmatult ikka 
niisugusele kohale, et võimalikult hoiduda tütarlapse pilgu eest, kes teda ju näha ei tahtnud. 
Äkki mustlastüdruk võpatas, pisarad ühes rõõmuvälgatusega ilmusid ta silmadesse, ta 
põlvitas katuse servale, sirutas käed igatsusega alla platsi poole ja hüüdis: 

«Phoebus! Tule, tule! üks sõna, ainult üks sõna sinult, taeva nimel! Phoebus! Phoebus!» 

Ta hääl, nägu, käeliigutus, kogu ta isik väljendas hädalise ahastust, kes kaugel taevapiiril 
rõõmsais päikesekiirtes sõitvat laeva oma hädas appi hüüab. 

363 

Ka Ouasimodo vaatas alla platsile ja nägi, et selle õrna ja kirgliku palve põhjuseks oli üks 
noormees, kapten, uhke kavaler, kes säravas mundris, suletutt kiivril, teisel pool platsi 
ratsutas ja üht palkonil naeratavat daami tervitas. Muidugi ei kuulnud ohvitser õnnetu 
hädakisa, sest ta oli liiga kaugel. 

Kurt aga kuulis küll. Ta rinnust tõusis sügav ohe. Ta pöördus ümber. Allasurutud pisarad 
tahtsid teda lämmatada. Ta kramplikult kokkupigistatud rusikad tõusid pea kohale, ja kui ta 
käed langetas, oli ta kummaski peos punaseid juukseid. 

Mustlanna ei hoolinud temast kõige vähematki. Ouasimodo kiristas hambaid ja ütles 
tasakesi: 

«Neetud! Vaat missugune peaks olema! Piisab ilusast välimusest!» 

Mustlastüdruk oli ikka veel põlvili ja karjus kirjeldamatus ärevuses: 

«Ah, nüüd hüppab ta hobuse seljast! Nüüd läheb ta sinna majja! Phoebus! Ta ei kuule 
mind! Phoebus! Kui paha see naine seal on, räägib temaga nimme, et ta mind ei kuuleks! 
Phoebus! Phoebus!» 


Kurt vaatles teda. Ta sai aru sest pantomiimist. Vaese kellalööja silm valgus täis pisaraid, 
kuid ta hoidis neid tagasi. Järsku tõmbas ta mustlastüdrukut ettevaatlikult varrukast. 
Esmeralda pöördus ümber. Ouasimodol oli juba rahulik nägu. Ta ütles: 

«Kas tahate, ma lähen toon ta teile üles?» 

Esmeralda karjatas rõõmust. 

«Ah, minge, minge, jookske! Ruttu! Tooge see kapten siia! Siis ma armastan sind!» 

Esmeralda haaras ta põlvede ümbert kinni. Ouasimodo vangutas kurvalt pead. 

«Ma lähen toon ta siia,» ütles ta nõrga häälega. Siis pööras ta pea kõrvale ja läks nutust 
lämbudes kiirete sammudega trepist alla. 

Platsile jõudes nägi ta ainult Gondelaurier' maja ees kinniseotud ilusat hobust. Kapten oli 
sisse läinud. 

Ouasimodo vaatas üles kiriku katusele. Esmeralda seisis ikka veel endises kohas ja endises 
poosis. Ta andis talle alt peaga kurvalt märku, siis aga nõjatus ühele 

kivipostile Gondelaurier' läve ees, kavatsedes kaptenit oodata. 

Gondelaurier' majas peeti üht pidupäeva enne pulmi. Ouasimodo nägi, et palju inimesi küll 
sisse läks, aga välja ei tulnud kedagi. Aeg-ajalt vaatas ta üles katusele. Mustlanna seisis 
liikumatult paigal nagu temagi. Ilmus tallipoiss, sidus hobuse lahti ja viis ta ära talli. 

Nii möödus terve päev: Ouasimodo ukse ees, Esmeralda katusel, Phoebus arvatavasti 
Fleur-de-Lysi jalge ees. 

Lõpuks saabus öö, täitsa pime kuuvalguseta öö. Asjata katsus Ouasimodo oma pilguga 
Esmeraldat tabada. Varsti paistis videvikust vastu ainult valge täpp, siis kadus seegi. Kõik 
kustus, kõike kattis pimedus. 

Ouasimodo nägi, kuidas kõik Gondelaurier' maja aknad valgeks läksid; nägi, kuidas 
teisedki aknad ümber platsi üksteise järel süttisid; nägi ka seda, kuidas nad viimseni 
kustusid, sest ta seisis kogu öö oma kohal. Ohvitseri välja ei tulnud. Hilised kõndijad olid 
ammu juba koju jõudnud, teiste majade aknad juba ammu kõik kustunud. Ouasimodo aga 
seisis ikka veel üksi pimedas. Jumalaema kiriku esist tol ajal ei valgustatud. 

Gondelaurier' maja aknad aga helendasid veel pärast kesköödki. Liikumatu ja 
tähelepanelik Ouasimodo nägi tuhandevärvilistel akendel suurt hulka liikuvaid, tantsivaid 
varje vilkuvat. Poleks ta kurt olnud, oleks ta uinuva Pariisi lärmi hääbumisega ikka 
selgemini Gon-delaurier' majast kuulda võinud pidukära, naeru ja muusikat. 

Kella ühe paiku hakkasid pidulised lahkuma. Ouasimodo nägi pimedas, kuidas kõik läbi 
tõrvikutega valgustatud portikuse välja tulid. Kuid kaptenit nende hulgas polnud. 

Kurvad mõtted ründasid teda, aeg-ajalt vahtis ta nagu igavust tundes tühjusse. Suured 
mustad, rasked, lõhkirebenenud pilved rippusid leinakrepist hällidena tähise taeva võlvi all. 
Nad tundusid taevavõlvile kootud ämblikuvõrguna. 

Äkki nägi ta, et ülal palkonil, mille kivist balustraadi all ta seisis, avanes hilju klaasuks, 
andes teed kahele 

inimesele, ja sulgus siis uuesti. Üks oli mees, teine naine. Suure vaevaga läks Ouasimodol 
korda mehes ära tunda ilusat kaptenit, naises aga noort daami, kes hommikul samalt 
palkonilt ohvitseri oli tervitanud. Plats oli päris pime ja ka toa valgust polnud näha läbi 
kahekordse purpurpunase eesriide, mis ukse sulgudes kohe kinni vajus. 


Niipalju kui otsustada võis meie kurt, kes nende sõnu ju ei kuulnud, ajasid nad kahekesi 
väga armsalt juttu. Neiu lubas nähtavasti ohvitseril käe ümber piha panna ja tõrjus suudluse 
õrnalt tagasi. 

Ouasimodo nägi alt kogu seda stseeni pealt, mis oli seda võluvam, et ta polnud 
pealtvaatajaile määratud. Ta jälgis seda õnne ja rõõmu meelekibedusega. Ega siis tol vaesel 
kuradilgi suu sarvest polnud, ja ta armetult kõverdunud selgroog oli niisama tundeline kui 
teistelgi. Ta mõtles kurvale elule, mida saatus talle oli määranud, sellele, et ta silmade eest 
alatasa möödusid naised, armastus ja kirg, kuid tal endal tuli leppida ainult teiste õnne 
pealtvaatamisega. Kõige valusamini aga riivas teda mõte, kuidas küll Esmeralda kannataks, 
kui ta seda kõike ise pealt näeks. Ja see muutis ta pahameele vihaks. Öö oli aga pime, ja kui 
Esmeralda ikka alles oma kohal seisis (ta ei kahelnud selles), siis oli ta liiga kaugel, et 
armastajaid palkonil näha; ta ise nägi neid ka ainult uduselt. See lohutas teda. 

Vahepeal oli paarikese kõnelus ülal elavamaks muutunud. Noor daam näis ohvitseri 
paluvat, et see mitte liiga kaugele ei läheks. Ouasimodo nägi ainult ilusaid kokkupandud 
käsi, naeratust läbi pisarate, noore neiu tähtede poole tõstetud silmi ning kapteni temasse 
kiindunud kirglikku pilku. 

Noore neiu vastupanu lõdvenes ikka enam ja enam, kuid õnneks avanes järsku palkoni uks 
ja lävele ilmus elatanud proua. Kaunitar näis kohmetust tundvat, ohvitseri näkku ilmus 
pahameel ja kõik kolm kadusid tuppa. 

Hetk hiljem trampis hobune maja ees ja musta mantlisse mähitud uhke ohvitser ratsutas 
kiiresti Ouasimodo eest mööda. 

Kellalööja laskis tal tänavanurga taha pöörata ja hakkas siis ahvi väledusega talle järele 
jooksma, kisades: 

«Hei, kapten!» Kapten jäi seisma. 

«Mis see kööbard minust tahab?» küsis ta, kui nägi pimedas kummalist kohmardit enda 
poole jooksvat. 

Ouasimodo sai kaptenile järele ja haaras julgesti ta hobuse valjaist kinni: 

«Tulge mulle järele, kapten; keegi tahab teiega rääkida.» 

«Muhamedi sarvede nimel,» urises Phoebus, «kus ma ometi seda rässakat metslindu 
varem olen näinud? Hei, isand, lase valjad lahti!» 

«Kapten,» vastas kurt, «kas te pole huvitatud, kes see on?» 

«Ütlen sulle, lase valjad lahti,» ütles Phoebus kärsitult. «Mis sa seal mu ratsu päitsete otsas 
ripud? Arvad, et see on võllas või mis?» 

Ouasimodo ei mõtelnudki hobuse päitseid lahti lasta, vaid püüdis hobust ümber pöörata. 
Et ta kapteni vastupanust aru ei saanud, siis ütles ta kähku: 

«Lähme, kapten, üks naine ootab teid.» Ning lisas pingutusega: «Naine, kes teid 
armastab.» 

«Vaat mul tobu!» hüüdis kapten. «Arvab, et pean minema iga naise juurde, kes mind 
armastab või ütleb, et armastab. Vahest on sel naisel isegi sinu nägu, sa öökull? ütle sellele, 
kes sind siia saatis, et ma abiellun ja ta võib põrgu sõita!» 

«Kuulge,» hüüdis Ouasimodo, arvates, et saab ühe sõnaga jagu kapteni kõhklusest, 
«lähme, härra! Teid kutsub mustlastüdruk, te tunnete teda!» 

See sõna jättis Phoebusesse tõesti sügava mulje, kuid mitte selle, mida kurt oli lootnud. 
Tuletagem meelde, et meie galantne ohvitser kadus Fleur-de-Lysiga tuppa mõni minut enne 
seda, kui Ouasimodo hukkamõistetu Charmolue käte vahelt ära päästis. Sellest ajast peale 


püüdis ta Gondelaurier' majas käies vältida selle tüdruku nime mainimast, keda tal piinlik oli 
meelde tuletada. Omalt poolt pidas ka Fleur-de-Lys paremaks mitte öelda, et mustlastüdruk 
on elus. Phoebus uskus, et «Similar» on surnud juba kuu või paar tagasi. Lisame veel, et sel 
silmapilgul mõtles kapten kottpimedale ööle, imeliku käskjala üleloomulikule inetusele ja 
hauatagusele 

häälele, sellele, et kesköö on juba ammu möödas, et tänav on tühi nagu tol õhtulgi, mil 
munklummutis teda kõnetas. Ka ta hobune korskas Ouasimodot nähes. 

«Mustlastüdruk!» hüüdis ta peaaegu ehmatades. «Sa tuled siia teisest maailmast?» 

Ja ta käsi haaras mõõgapärast kinni. 

«Ruttu, ruttu!» ütles kurt, katsudes hobust sikutada. «Siia!» 

Phoebus virutas talle tugeva jalahoobi vastu rinda. Ouasimodo silm välgatas. Ta tegi juba 
liigutuse, et kaptenile kallale tormata, hoidus aga tagasi ja ütles: «Küll võite õnnelik olla, et 
teid keegi armastab!» Ta rõhutas sõna «keegi», laskis päitsed lahti ja ütles: «Käige 
minema!» 

Phoebus vandus ja andis hobusele kannuseid. Ouasimodo vaatas talle järele, kuni ta 
pimedusse kadus. 

«Oo,» ütles vaene kurt iseendale, «sellest loobuda!» 

Ta läks tagasi kirikusse, pani lambi põlema ja ronis üles torni. Nagu ta oli arvanud, seisis 
mustlastüdruk ikka veel endisel kohal. 

Ouasimodot kaugelt nähes jooksis ta temale vastu. 

«üksinda!» hüüdis ta oma käsi nukralt kokku pannes. 

«Ma ei leidnud teda,» vastas Ouasimodo külmalt. 

«Oleks pidanud terve öö ootama,» vastas ta kärsitult. 

Ouasimodo nägi, et Esmeralda vihastas, ja sai ta etteheitest aru. 

«Teine kord katsun teda paremini valvata,» ütles ta pead langetades. 

«Mine ära!» vastas mustlastüdruk. 

Ta lahkus. Esmeralda polnud temaga rahul, kuid kergem oli kanda ta rahulolematust kui 
teda kurvastada. Ouasimodo võttis kogu mure enda peale. 

Sellest päevast peale ei näinud mustlastüdruk teda enam. Ta ei tulnud enam ta kambri 
juurde. Ainult mõnikord nägi ta kellalööjat kurvameelse näoga kuskil torni otsas tema poole 
vaatavat. Kuid niipea kui tütarlaps teda märkas, oli ta kadunud. 

Peab ütlema, et Esmeralda polnudki eriti puudutatud vaese küüraka vabatahtlikust 
puudumisest. Hinge põhjas oli ta temale isegi tänulik. Aga ka Ouasimodo ei teinud endale 
ses suhtes mingisuguseid illusioone. 

Esmeralda ei näinud teda enam, kuid tundis oma ligiduses head vaimu. Nähtamatu käsi tõi 
talle une ajal toitu, ühel hommikul nägi ta oma aknal puuri lindudega. Tema kambri kohal 
oli üks raidkuju, mis talle hirmu tegi. Mitu korda oli ta seda hirmu Ouasimodo juuresolekul 
ilmutanud. Ühel hommikul (kõik säärased asjad toimusid öösiti) ei näinud ta raidkuju enam, 
see oli puruks löödud. Kes sinna kujuni üles ronis, pidi oma 

elu kaalule panema. 

Vahel õhtul kuulis ta kellatorni räästa alt kurba ja ühtlasi kentsakat laulu, nagu 
uinutamiseks. Värsid olid riimita, nagu neid võib teha kurt: 


Ara vaata näo peale, 


tütarlaps, sa vaata südant. 
Kaunil poisil tihti inetu on süda. 
On ka südameid, kus armastus ei püsi. 


Tütarlaps, ei ole kuusk küll ilus, 
nõnda ilus kui üks paplipuu, 
kuid katalvel on ta roheline. 


Ah, mis kasu on mul sellest laulda? 
Inetul on raske olla, elada. 

Ilule on ainult ilu armas. 

Aprill pöörab näärikuule selja. 


Täiuslik on ainult ilu, 
ilul võim on kõike teha, 
ainult ilu elab täielikku elu. 


Ainult päeval lendab vares, 
ainult öösel lendab öökull, 
luik kuid lendab ööl kui päeval. 


Ühel hommikul ärgates nägi ta aknal kaht vaasi lilledega. Üks neist oli õige ilus ja särav 
kristallist vaas, kuid mõraga, mille läbi vesi maha oli jooksnud, nii et lilled olid närbunud. 
Teine oli üsna lihtne savipott, kuid selles oli vesi alles ja lilled värsked ning erepunased. 

Ei tea kas kogemata või meelega võttis Esmeralda närbunud kimbu ja kandis seda kogu 
päeva rinnal. Sel päeval ei kuulnud ta laulmist ülalt tornist. Mustlastüdruk sellest suurt ei 
hoolinud. Ta veetis kogu päeva Djalit kallistades, Gondelaurier' maja sisse- 

369 

käiku valvates, omaette tasakesi Phoebusega vesteldes ja pääsukestele leivaraasukesi 
poetades. 

Ta polnud enam ammu Ouasimodot kuulnud ega näinud. Vaene kellalööja näis kirikust 
kadunud olevat. Kuid ühel ööl, kui tal und polnud ja kui ta oma kaptenist unistas, kuulis ta 
oma kambri ligidal ohkamist. Hirmunult tõusis ta üles ja nägi kuuvalgel vormitut kogu põiki 
ukse ees maas lamavat. See oli Ouasimodo, kes seal paljal kivil magas. 


V. PUNASE VÄRAVA VÕTI 


Vahepeal oli Esmeralda imelik pääsemislugu ülemdiakoni kõrvu ulatunud. Seda kuuldes ei 
saanud ta ise aru, mida ta tundis. Esmeralda surmaga oli ta juba leppinud. Ta oli rahulik, sest 
oli tunda saanud äärmiselt sügavat kannatust. Inimese süda (dom Claude oli mõtisklenud 
selle üle) võib meeleheidet taluda ainult teatud piirini. Kui käsn on vett täis, võib tast terve 
meri üle lainetada, ilma et talle ühtki tilka juurde tuleks. 

Esmeralda surmaga oli käsn täis. Dom Claude'ile oli kõik maailmas juba lõppenud. Kuid 
teadmine, et tütarlaps on elus, samuti ka Phoebus, tähendas seda, et tuleb uuesti tunda piinu, 
vapustusi, kaksipidi mõtlemisi, elu. Claude oli sellest kõigest juba tüdinenud. 


Kuuldes seda uudist, sulgus ta oma kloostrikongi, kust ta välja ei tulnud ei 
kapiitliistungitele ega jumalateenistustele. Ta uks oli kõigile suletud, isegi piiskopile. Nii 
püsis ta nagu kinnimüürituna mitu nädalat. Arvati, et ta on haige. Ta oli seda ka tõesti. 

Mis tegi ta siis suluksis? Millised küsimused vaevasid õnnetut? Kas astus ta oma kohutava 
kirega viimasesse võitlusse? Kas haudus ta lõplikku kava, kuidas mustlastüdrukute surma ja 
endale igavest hukatust tuua? 

Ta armas vend Jehan, see hellitatud poiss, tuli kord ta ukse taha, koputas, vandus, mangus, 
nimetas kümme korda oma nime. Kuid Claude ei avanud ust. 

Terved päevad läbi seisis ta akna juures, nägu vastu ruutu. Siit kloostri aknast nägi ta 
Esmeralda kambrikest. 

Vahel nägi ta teda ennastki kitsega, vahel ka Ouasimodoga. Ta pani tähele inetu kurdi 
hoolitsust, ta kuulekust, ta viisakat ja alandlikku käitumist mustlastüd-ruku suhtes. Claude'il 
oli hea mälu, mälu aga on armu-kadedaile piinaks; nii tuli talle meelde, kuidas kellalööja 
ühel õhtul imeliku pilguga tantsijannat vaatas. Ta küsis eneselt, mis sundis Ouasimodot 
tütarlast päästma. Ta oli tunnistajaks paljudele väikestele stseenidele mustlastüdruku ja 
kurdi vahel ja nende liigutused paistsid talle kaugusest ja ta kire prisma läbi vaadatuna väga 
õrnad olevat. Ta vaatas umbusaldusega naiste tujudele. Nüüd tundis ta hämaralt, kuidas tas 
täiesti ootamatult ärkab armukadedus ja see pani teda häbist ja pahameelest punastama. 
«Kaptenist saab veel aru, aga tema!» See mõte vapustas teda. 

Ööd olid talle vastikud. Sellest ajast peale, kui ta teada sai, et mustlastüdruk on elus, 
kadusid tal küll mõtted vaimudest ja hauast, mis kunagi teda terve päeva olid vaevanud, aga 
selle asemel hakkas teda uuesti himurus kiusama. Ta vähkres rahutult oma asemel, tundes 
tõmmut tütarlast enesele nii lähedal olevat. 

Igal ööl maalis soniv kujutlus ta silmade ette Esmeralda kuju kõigis asendites, mis ta vere 
soontes keema ajas. Ta nägi, kuidas mustlastüdruk haavatud kapteni peal lamas, silmad 
kinni, ilus paljas rind Phoebuse veres, sel õndsuse hetkel, kui ülemdiakon ta kahvatutele 
huultele surus suudluse, mille leeki õnnetu isegi pool-minestanult tundis. Siis nägi ta teda 
jälle piinajate tooreste käte vahel poolpaljana, nägi, kuidas ta väike jalakene paljastati ja 
raudvintidega hispaania saapasse klammerdati, nägi ta väikest ümmargust säärt, nõtket, 
valget põlve. Nägi eriti seda elevandiluust põlve Torte-rue hirmsast riistapuust välja 
ulatuvat. Kujutles lõpuks noort tütarlast särgiväel, köis kaelas, paljaste õlgadega, paljajalu, 
peaaegu alasti, nagu ta teda viimasel korral oli näinud. Nende iharate kujutelmade mõjul 
tõmbusid ta käed rusikasse ja värin käis läbi selgroo. 

Ühel ööl kütsid need pildid neitsiliku preestrivere ta soontes nii kuumaks, et ta oma 
hambad patja lõi, voodist välja hüppas, kirikukuue särgi peale tõmbas, lambi 

võttis ja kongist poolpaljana, peast segasena, silma täis tuld, välja jooksis. 

Ta teadis, kus on Punase värava võti, mille abi kloostrist kirikusse pääseb, ja teatavasti oli 
tal ala kaasas tornitrepi võti. 


VI. PUNASE VÄRAVA VÕTME LOO JÄRG 


Tol ööl oli Esmeralda oma kambris uinunud, kõik unustades, täis lootusi ja magusaid 
mõtteid. Ta oli jub tükk aega maganud, nähes nagu ikka und Phoebusest kui ta äkki mingist 


kobinast virgus. Ta oli kerge j erga unega nagu lind; pisimast kobinast võis ta ärgata Ta avas 
silmad. Oli kottpime öö, siiski nägi ta, et akna avast keegi tema poole vaatab. Lamp 
valgustas sed nägemust. Niipea kui see kuju märkas, et Esmerald teda näeb, kustutas ta 
lambi. Ometi oli tütarlaps maht saanud teda näha. Ta silmalaud sulgusid hirmust. 

«Oh,» ütles ta jõuetult, «jälle see preester!» 

Kõik endised õnnetused kerkisid välgukiirusel t silme ette. Hirmust kangena langes ta 
tagasi oma ase meie. 

Hetk hiljem tundis ta kogu kehaga, kuidas keegi ted puudutab: see pani teda nõnda 
värisema, et ta täielikul ärkas ja raevunult istukile tõusis. 

Preester oli tema kõrvale voodisse tulnud ja haaras mõlema käega tema ümbert kinni. 

Tütarlaps tahtis karjuda, kuid ei saanud. 

«Kasi minema, koletis! Kasi siit, mõrtsukas!» hüüdi ta vihast ja hirmust väriseva häälega. 

«Halasta! halasta!» sosistas preester, surudes oma huuled ta õla vastu. 

Mustlanna võttis kätega ta paljale pealaele jäänu juustenatukesest kinni ja katsus ta 
suudluste eest kõr vale põigelda, nagu oleksid need teda hammustada tahtnud. 

«Halasta!» kordas õnnetu preester. «Kui sa teaksid, kuidas ma sind armastan! See on nagu 
leek, sulatina, tuhat nuga mu südames!» 

Claude hoidis ta käsi üleinimliku jõuga kinni. Meeletult kisas tütarlaps: «Lase mind lahti, 
või ma sülitan sulle näkku!» Claude laskis ta lahti. 

«Alanda mind, löö mind, ole kuri mu vastu! Tee, mis ise tahad! Ainult halasta mu peale! 
Armasta mind!» 

Mustlastüdruk hakkas teda lapse ägedusega kolkima. Ta võttis kogu oma jõu kokku, et 
oma ilusate kätega preestri nägu peksta. 

«Kasi minema, saatan!» 

«Armasta mind! Armasta mind! Halasta mu peale!» karjus vaene preester talle peale 
vajudes ja hoopidele kallistustega vastates. 

Äkki tundis mustlastüdruk, et preester on temast tugevam. 

«Küllalt sest jändamisest!» ütles preester hambaid kiristades. 

Võidetuna, murtuna vabises tütarlaps ta käte vahel, täiesti tema võimuses. Juba tundis ta 
himurat kätt oma kehal kobavat. Ta tegi viimase pingutuse ja hakkas kisendama: «Appi, 
appi! Vampiir, vampiir!» 

Keegi ei tulnud appi. Ainult Djali oli ärganud ja mökitas haledalt. 

«Vaiki!» ütles preester hingeldades. 

Preestri embuse eest rabeldes puutus mustlastüdruku käsi põrandal äkki mingi külma 
metallasja külge. See oli Ouasimodo vile. Tütarlaps haaras sellest nagu viimsest lootusest 
kinni, tõstis vile huultele ja puhus kõigest jõust. Vile kõlas heledalt, teravalt, läbilõikavalt. 

«Mis see tähendab?» küsis preester. 

Peaaegu samal hetkel tundis ta, kuidas tugev käsi teda üles tõstab. Kamber oli pime ja 
preester ei näinud, kes teda niiviisi kinni haaras, kuid ta kuulis, kuidas kellegi hambad 
metsikus raevus üksteise vastu lõgisesid, ja märkas hämaras oma pea kohal laia pussnoatera 
läigatust. 

Preestrile paistis, et see on Ouasimodo. Ta oletas, et see ainult tema võis olla. Tal tuli 
meelde, et siia sisse astudes oli ta komistanud mingi tombu otsa, mis väljas risti läve ees 
lamas. Et aga tundmatu ühtki sõna ei lausunud, siis ei teadnud ta, mida mõtelda. Ta haaras 

käest kinni, milles puss oli, ja karjus: «Ouasimodo!» Sel ohtlikul silmapilgul oli ta 
unustanud, et Ouasimodo on kurt. 

Ühe viivuga oli preester maas ja tundis tinarasket põlve oma rinnal. Teravast põlvest 
tundis preester Ouasimodo ära. Kuid mis teha, et Ouasimodo ka teda ära tunneks? Öö tegi 
kurdi pimedaks. 

Temaga oli asi läbi. Tütarlaps oli armutu kui ärritatud ematiiger ega astunud vahele, et 
teda päästa. Juba rippus nuga ta pea kohal, silmapilk oli kriitiline. Äkki aga lõi kellalööja 
kõhklema. 

«Mitte verd tema lähedal!» pomises ta. 

See oli tõesti Ouasimodo hääl. 

Preester tundis, kuidas mehine käsi teda jalgupidi kambrist välja vedas. Nüüd peab ta siis 
surema! Temale õnneks oli kuu natukese aja eest tõusnud. Selle kahvatud kiired langesid 
kambri läve taga preestrile otse näkku. Ouasimodo vaatas teravalt talle otsa, jahmatas, laskis 
preestri lahti ja taganes. 

Kambri lävele tulnud tütarlaps nägi üllatunult äkilist osade vahetust. Nüüd oli preester see, 
kes ähvardas, ja Ouasimodo, kes palus. 

Preester oli viha ja etteheite žestiga kurdile kõva käsu andnud silmapilk siit lahkuda. 

Kurt laskis pea longu ja langes mustlastüdruku läve ette põlvili. 

«Härra,» ütles ta tõsiselt ja alandlikult, «teie võite teha mis tahate, ennem aga täpike mind 
ära.» 

Nõndaviisi öeldes pakkus ta preestrile oma pussi. Meeletu preester tahtis seda juba 
haarata, kuid noor tütarlaps oli väledam. Ta tõmbas noa Ouasimodo käest ära ja puhkes 
metsikult naerma. 

«Katsu sa!» ütles ta preestrile. 

Ta tõstis pussi kõrgele. Preester kõhkles. Tüdruk oleks tingimata löönud, selles polnud 
kahtlust. 

«Sa ei julge ligidale tulla, argpüks!» karjus ta. 

Teades väga hästi, et ta sõnad tuhande hõõguva nõelana preestri südamesse tungivad, lisas 
ta armutult: 

«Ma tean, et Phoebus pole surnud!» 

Preester lõi Ouasimodo ühe jalahoobiga maha ja kadus vihast värisedes trepivõlvi alla. 

Kui ta läinud oli, kahmas Ouasimodo maast vile, mis mustlastüdruku oli päästnud. 

«See hakkas peaaegu roostetama,» ütles ta seda tagasi andes. Siis läks ta ja jättis tütarlapse 
üksi. 

Tormilisest vahejuhtumist vapustatud Esmeralda langes jõuetuna voodile ja hakkas 
nuuksuma. Ta silmapiir oli uuesti tumedaks muutunud. 

Preester omakorda jõudis kobades oma kambrini. 

Nii kaugele oli siis asi arenenud! Dom Claude oli Ouasimodole armukade! 

Mõtliku näoga kordas ta oma saatuslikku lauset: «Keegi ei pea teda saama!» 


KÜMNES RAAMAT 


1. BERNARDINS'I TÄNAVAS TULEB GRINGOIRETLE PÄHE 
MITU HEAD MOTET 


Kui Pierre Gringoire nägi, kuhu poole asi hakkab kalduma, ja veendus, et selle draama 
peaosalisi ootab kindlasti köis, võllasammas või muud ebameeldivused, pidas ta paremaks 
mitte vahele segada. Hulgused, kelle keskele ta elama oli jäänud ja keda ta lõpuks siiski 
kõige paremaks Pariisi seltskonnaks pidas, polnud lakanud huvi tundmast mustlastüdruku 
vastu. Gringoire leidis selle väga loomuliku olevat inimeste poolt, keda nagu Esmeraldatki 
Charmolue ja Torterue ootasid ning kes mitte tema kombel peegasuse tiibadel fantaasiavalda 
ei lennanud. Nende jutust oli ta kuulnud, et tema katkilöödud kruusi juures laulatatud 
abikaasa oli Jumalaema kirikusse pagenud. Selle üle oli ta üsna rõõmus, kuigi tal kiusatustki 
polnud teda sinna vaatama minna. Vahel mõtles ta küll kitsekesele, aga see oli ka kõik. 
Päeval pidi ta akrobaatilisi trikke tegema, et endal elu sees hoida, öösel aga higistas ta ühe 
märgukirja kallal Pariisi piiskopi vastu, sest tal oli ikka veel meeles, et piiskopi veski rattad 
teda kord märjaks pritsisid, ja sestsaadik kandis ta tema vastu vimma. Peale selle koostas ta 
hoolega kommentaare Noyoni ja Tournay piiskopi Baudry-le-Rouge'i * kaunile teosele «De 
cupa petrarum» mis temas õige tugevat huvi äratas arhitektuuri vastu. See kalduvus tõrjus ta 
südamest välja hermeetikaharrastuse, kuigi arhitektuur oli ainult her-meetika loomulik jätk, 
on ju hermeetika ja ehituskunsti vahel olemas sisemine seos. Gringoire, kes varem oli 


Kivide tahumisest (lad. k.). 

armastanud ideed, oli hakanud armastama idee välist vormi. 

Ühel päeval seisatas ta Saint-Germain-1'Auxerrois' kiriku ligidal maja nurgal, mille nimi 
oli Piiskopi-vangla, kuna üle tänava oli teine maja, Kuninga-vangla. Piiskopi-vanglal oli tore 
kabel neljateistkümnendast sajandist, mille altariruum oli tänava poole. Gringoire uuris 
hardusega selle kabeli välimisi skulptuure. Ta oli parajasti andunud egoistlikule, 
kõikeunustavale naudingule, kus kunstnik maailmast näeb ainult kunsti ja maailma ainult 
kunstis, kui ta äkki tundis oma õlal kellegi kätt. Umber pöördudes nägi ta oma vana sõpra, 
endist õpetajat, ülemdiakonit. 

Ta oli hämmastunud. Ammu polnud ta enam ülemdiakonit näinud, dom Claude oli aga üks 
neid tähtsaid ja kirglikke inimesi, kellega kohtudes skeptiline filosoof alati tasakaalu kaotas. 

Ülemdiakon oli mõne silmapilgu vait ja Gringoire'il oli mahti teda silmitseda. Ta leidis 
dom Claude'i muutunud olevat: see oli kahvatanud nagu talvehommik, aukuvajunud 
silmadega, peaaegu hallide juustega. Preester katkestas vaikuse esimesena ja ütles rahuliku, 
kuid jääkülma häälega: 

«Kuidas käsi käib, meister Pierre?» «Tervisega või?» vastas Gringoire. «Noh, kuidas 
öelda, nii ja teisiti, üldiselt öeldes, läheb korda. Ma olen ju alati äärmuste vastane. Teie, 
õpetaja, teate ju saladust, kuidas Hippokratese järgi alati hea tervise juures olla «id est: cibi, 
potus, sotnni, Venus, otnnia moderata sint.» '» 

«Teil polegi siis muresid, meister Pierre?» küsis ülemdiakon uuesti teravalt Gringoire'ile 
otsa vaadates. «Tõepoolest ei ole.» «Mis te siis nüüd teete?» 

«Näete isegi, õpetaja. Uurin, kuidas need kivid on tahutud ja bareljeefid välja raiutud.» 

Preester naeratas mõrkjalt, ainult ühe suunurgaga ja küsis: 

«Ja see teeb teile lõbu?» 


> Seeon: sööki, jooki, und, armastust, kõike mõõdukalt (lad. k.). 

«See on paradiis ise!» hüüdis Gringoire. 

Raidkuju poole kummardudes jätkas ta vaimustusega nagu inimene, kes elavaid haruldusi 
näitab ja seletab: 

«Kas te ei leia näiteks, et see bareljeef on tehtud haruldase osavuse, maitse ja 
kannatlikkusega? Vaadake ometi seda sambakest! Kas olete kuskil kapiteelil leidnud nii 
õrnu, niisuguse armastusega nikerdatud lehti? Vaadake, siin on kolm Jean Maillevini 
kõrgreljeefi. Nad pole küll selle suurvaimu parimad teosed, siiski näoilme naiivsus ja õrnus, 
pooside ja riidevoltide rõõmus graatsia, kogu see sõnulseletamatu sulnidus isegi kõigis 
puudustes teevad need kujukesed õige elavaks ja peeneks, vahest liigagi. Kas te ei leia, et 
see on ääretult huvitav?» 

«Muidugi huvitav!» ütles preester. 

«Kui te veel kabeli sisemust näeksite!» jätkas poeet sõnaohtra innuga. «Igal pool 
raidkujud! Ja nii palju kui lehti kapsapeas! Apsiid on aga nii jumala meelepärane ja 
imeväärne, et ma kuskil midagi sarnast pole näinud!» 

Dom Claude ütles vahele: 

«Teie olete siis päris õnnelik?» 

Gringoire vastas tuliselt: 

«Ausõna, jah! Algul armastasin ma naisi, siis loomi. Nüüd armastan kive. Nad teevad 
niisama palju lõbu kui naised ja loomad, seejuures pole nad nii truudusetud.» 

Preester pani käe laubale. See liigutus oli tal juba harjumuseks saanud. «Kas tõesti?» 

«Muidugi,» ütles Gringoire, «vaadake ise, milline nauding!» - 

Ta võttis preestril käest kinni, mida see ka vabalt laskis sündida, ja viis ta Piiskopi-vangla 
trepitorni-kesse. 

«Vaadake, kus on trepp! Iga kord, kui seda vaatan, olen õnnelik. See trepp on Pariisis üks 
lihtsamaid ja haruldasemaid. Kõik astmed on alt viltuseks tahutud. Nad on oma jalg maad 
laiad. Trepi ilu ja lihtsus on kõigi ta astmete ühendusviisis. Nad on üksteisega ühte 
põimitud, üksteisesse vuugitud, punnitud, raamitud, lii- 

detud, üksteise sisse lõigatud ja on üksteisest kõvasti, aga armsasti kinni haaranud.» 

«Ja teie ei soovigi midagi?» 

«Ei.» 

«Ei kahetse ka midagi?» 

«Ei ole mul kahetsusi ega soove. Olen oma elu hästi korraldanud.» 

«Inimene korraldab küll, aga saatus lõhub laiali.» 

«Mina olen pürroonik *,» vastas Gringoire, «katsun kõiges tasakaalu hoida.» 

«Kust te ülalpidamist saate?» 

«Kirjutan vahetevahel mõne eepose või tragöödia; kuid mis mulle kõige rohkem 
sissetulekuid annab, seda teate isegi, õpetaja: ma kannan hammastega tervet toolide 
püramiidi.» 

«Filosoofi jaoks siiski labane amet.» 

«Ka siin on tegemist tasakaaluga,» vastas Gringoire. «Kui inimesel on üks kindel 
põhimõte, siis leiab ta seda igalt poolt.» 

«Täitsa õige,» vastas ülemdiakon. 


Pärast lühikest vaikust jätkas preester: 

«Olete siiski armetu.» 

«Armetu küll, aga mitte õnnetu.» 

Sel hetkel kuuldi kapjade klõbinat. Meie vestlejad nägid tänava teises otsas toredat püsti 
piikidega kuninglike ammuküttide salka, ohvitser eesotsas. Nad ratsutasid nii, et tänav vastu 
kajas. 

«Kui teravalt te seda ohvitseri vaatate!» ütles Grin-goire ülemdiakonile. 

«Mul tuleb ette, et ma teda tunnen.» 

«Kes see on?» 

«Vist ön ta nimi Phoebus de Chäteaupers,» vastas preester. 

«Phoebus! Imelik nimi! On veel teine Phoebus olemas, krahv de Foix. Tean üht tüdrukut, 
kes alati ainult Phoebuse nimel vandus.» 

«Lähme siit ära,» ütles preester. «Mul on teile midagi öelda.» 

Ratsasalga möödaminekust saadik võis ülemdiakoni jäise kesta all märgata ming it 
ärevust. Ta hakkas minema, Gringoire järgnes talle, sest oli harjunud tema 

sõna kuulma nagu teisedki, kes kord selle mõjuka inimesega kokku olid puutunud. Nad 
jõudsid vaikides Bernardins'i tänavani, mis oli kaunis tühi. Siin jäi dorri Claude seisma. 

«Mis te tahtsite mulle öelda, õpetaja?» küsis Grin-goire. 

«Kas te ei leia,» vastas ülemdiakon sügavalt järele mõeldes, «et neil ratsameestel, keda me 
nägime, on ilusamad riided kui teil ja minul?» 

Gringoire raputas pead. 

«Jumala eest, mulle meeldib mu kollane ja punane vatt rohkem kui nende rauast ja terasest 
soomusriided. Mis lõbu see teeb kõndides koliseda nagu rauakauplus maavärisemise ajal!» 

«Tähendab, teie, Gringoire, pole kunagi kadedust tundnud nende sõjamehemundris 
noormeeste vastu?» 

«Mis kadedust, ülemdiakonihärra? Kas nende jõu, nende soomusrüü, nende distsipliini 
pärast? Filosoofia ja isegi räbalates sõltumatus väärib rohkem. Meelsamini oleksin kärbse 
pea kui lõvi saba.» 

«Imelik!» vastas preester mõtlikult. «Ometi on tore' munder väga ahvatlev.» 

Nähes, et kaaslane on mõtetes, lahkus Gringoire tema juurest, et minna imetlema 
naabermaja portaali. Varsti tuli ta tagasi ja ütles käsi kokku lüües: 

«Kui te nii palju ei tegeleks sõjameeste mundritega, siis paluksin ma teid, 
ülemdiakonihärra, tulla seda ust vaatama. Olen alati öelnud, et Aubry maja esitrepp on kõige 
toredam maailmas.» 

«Pierre Gringoire,» ütles ülemdiakon, «kuhu te selle väikese tantsiva mustlastüdruku olete 
jätnud?» 

«Ah Esmeralda? Te pöörate jutu nii järsku teisale.» «Kas ta polnud teie naine?» 

«Oli küll, meid pandi paari katkise kruusi juures neljaks aastaks. Muuseas,» lisas 
Gringoire, vaadates kavalalt preestri otsa, «kas te siis ikka veel temale mõtlete?» 

«Kas teie ei mõtle? 

«Ah, harva. Mul on nii palju tegemist!... Mu jumal, küll oli ta kitsekene ilus!» 

«Kas see mustlastüdruk kord teie elu ei päästnud?» 

«Jah, kurat võtku, nii see oli küll.» 

«Kuhu ta ometi on jäänud? Mis te temaga olete teinud?» 


«Tõesti, ma ei tea. Vist poodi ta üles.» «Arvate?» 

«Kindel ma just pole. Kui ma nägin, et asi poomiseks läks, lasksin ma jalga.» 

«Nii palju siis teategi temast?» 

«Oodake. Olen kuulnud, et ta olevat Jumalaema kirikusse varju pagenud ja seal olevat ta 
kindlas kohas. Olen päris rõõmus selle üle, ainult ma pole kuidagi teada saanud, kas ka 
kitsekene temaga koos ära pääses. See on kõik, mis ma temast tean.» 

«Täiendan omalt poolt teie teadmisi,» hüüdis dom Claude, kelle seni tasane, aeglane ja 
peaaegu kõlatu kõne mürisevaks muutus. «Jah, ta on tõepoolest Jumalaema kirikus paos. 
Kuid kolme päeva pärast saab teda sealt kohus kätte ja ta puuakse Greve'i platsil üles. Selle 
kohta on kohtupalati otsus olemas.» 

«Narr lugu!» ütles Gringoire. 

ühe pilguga oli preester tagasi saanud oma külma rahu. 

«Kellele kuradile see küll lõbu tegi teda teistkordselt areteerida lasta?» lausus poeet. «Kas 
poleks kohus teda võinud rahule jätta? Kellele see kurja teeb, et üks õnnetu tüdruk on varjus 
Jumalaema kiriku võlvide all — pääsukesepesade ligidal?» 

«Ilmas on saatanaid,» vastas ülemdiakon. 

«Kuradi sant nali,» arvas Gringoire. 

Ülemdiakon ütles natukese aja järel: 

«Ta päästis teil siis elu?» 

«Jah, mu hulgustest sõprade juures. Peaaegu oleks mind üles poodud. Praegu vahest 
oleksid nad seda küll kahetsenud.» 

«Kas te midagi tema heaks ei taha ette võtta?» 

«Vägagi tahaksin, dom Claude. Aga järsku mässin ma ennast jälle sisse?» 

«Mis siis?» 

«Ah mis siis? Hea on nõnda öelda, aga mul on kaks suurt teost pooleli.» Preester lõi käega 
vastijsilaupa. Hoolimata tehtud 

rahust näitas aeg-ajalt mõni äge liigutus ta sisemist rahutust. 

«Kuidas teda päästa?» 

Gringoire vastas: 

«Aulik õpetaja, ütlen teile: «" padelt», mis türgi keeles tähendab: «Jumal on meie 
lootus.»» 

«Kuidas teda päästa?» kordas Claude mõtlikult. 

«Kuulge, õpetaja, mul on fantaasiat. Küll mina juba mõne tee ja abinõu leian. Mis oleks, 
kui kuningalt armu paluda?» 

«Louis XI-It? Armu?» . 

«Miks mitte?» 

«Katsu tiigri suust konti kiskuda.» 

Gringoire hakkas uusi abinõusid otsima. 

«Hüva! Olgu. Tahate, ma pöördun ämmamooride poole palvekirjaga, et tüdruk on rase?» 

Preestri aukuvajunud silmad lõid sädelema. 

«Rase? Häbematu! Kas sul on siis midagi teada?» 

Preestri nägu nähes kohkus Gringoire ja ütles kähku: 

«Ah ei, igatahes mitte minul! Meie abielu oli fiktiivne, foris-maritagium. Minusse see ei 
puutu. Kuid asja saaks niiviisi edasi lükata.» 

«Lollus! Häbi! Pea suu!» 


«Asjata vihastute,» pomises Gringoire. «Asja edasilükkamine ei tooks kellelegi kahju ja 
vaesed ämmamoorid teeniksid ka oma nelikümmend Pariisi teenarit.» 

Preester ei kuulanud teda. 

«Ometi peab ta sealt välja tulema!» sosistas ta. «Kohtupalati otsus tuleb kolme päeva 
jooksul täita! Ja kui polekski otsust olnud... aga see Ouasimodo! Naistel on nii rikutud 
maitse!» Ja häält tõstes jätkas ta: «Meister Pierre, olen põhjalikult järele mõelnud. On ainult 
üks abinõu olemas, kuidas teda päästa.» 

«Missugune siis? Mina ei näe enam ühtki.» 

«Kuulge, meister Pierre, tuletage meelde, ta päästis teie elu. Ma seletan teile päris 
avameelselt oma pääst-miskava. Kirikut valvatakse ööd kui päeva. Kirikust lastakse ainult 
neid välja, keda nähakse sinna sisse minevat. Teie tulete. Ma viin teid mustlastüdruku 
juurde. Te vahetate temaga riided. Annate talle oma vammuse, saate vastu tema seeliku.» 

«Siiamaani on kõik kena,» tähendas filosoof. «Aga edasi?» 

«Edasi? Tema väljub teie riietes, teie jääte tema riietes sinna. Võib-olla puuakse teid üles. 
Tema aga on pääsnud.» 

Gringoire sügas tõsise näoga kõrvatagust. «Teate, säärane mõte poleks mul enesel kunagi 
pähe tulnud.» 

Dom Claude'i ootamatust ettepanekust läks poeedi otsekohene ja heasüdamlik nägu äkki 
pilve, nagu Itaalia naeratav maastik, kui kuri tuuleiil päikese ette pilve 

ajab. 

«Noh, Gringoire, kuidas teile mu plaan meeldib?» 

«Ütlen, mu õpetaja, et mind mitte «võib-olla» üles ei pooda, vaid kindlasti puuakse.» 

«Mis see asjasse puutub?» 

«Pagana pihta!» ütles Gringoire. 

«Ta päästis ju teil elu. Teie tasute talle ainult oma võla.» 

«Mul teisigi võlgu küllalt, mida ma ei tasu!» «Meister Pierre, nüüd peate seda siiski 
tegema!» ülemdiakon kõneles käskivalt. 

«Kuulge, dom Claude,» vastas poeet kohkunult. «Asjata peate oma plaanist nii kõvasti 
kinni. Ma ei saa aru, miks mina teise asemel pean ennast üles puua laskma.» 

«Mis teid siis nõnda elu küljes kinni hoiab?» «Ah, palju asju!» 

«Missugused need on, kui küsida tohib?» 

«Missugused? Õhk, taevas, hommik, õhtu, kuuvalgus, mu head sõbrad hulgused, 
lõõpimine plikadega, Pariisi ilusate ehituste uurimine, kolm paksu raamatut, mida pean 
kirjutama, üks neist on piiskopi ja ta veskite vastu sihitud. Jumal teab, mis veel kõik. 
Anaksagoras * ütles, et elab maailmas selleks, et päikest imetleda. Peale selle on mul õnn 
kõik oma päevad hommikust õhtuni veeta ühe geniaalse inimesega, nimelt iseenesega, ja see 
on väga meeldiv.» 

«Sõnakõlksutaja!» pomises ülemdiakon. «Ütle parem, kes päästis su elu, mis sulle nüüd 
nii meeldiv näib olevat? Kellele võlgned sa tänu selle eest, et sa seda õhku 

sisse hingad, seda taevast vaatad, et võid oma lõokese-hinge lõbustada jampsi ja 
jaburusega? Kus sa nüüd ilma Esmeraldata oleksid olnud? Ja sina tahad, et tema sureks, 
tema, kelle läbi sina ellu oled jäänud? Et tema sureks, see ilus, õrn, võluv olend, ilma kelleta 
maailmas valgust poleks, kes jumalikum on kui jumal ise. Sina aga, pool tarka, pool hullu, 
ainult mingi poolik visand, mingi taim, kes arvab end liikuda ja mõelda võivat, sina tahad 


oma elu jätkata, elu, mida sa temalt oled varastanud ja mis niisama kasutu ning mõttetu on 
kui küünlatuli keskpäeval? Küllalt, Gringoire, tunne pisutki halastust! Ole sinagi 
suuremeelne, nagu tema seda oli.» 

Preester rääkis ägedalt. Gringoire kuulas teda algul ükskõikselt, siis heldis ta ja lõpuks 
virildus ta nägu traagiliseks, muutudes vastsündinud lapse näo sarnaseks, kellel kõht 
kangesti valutab. 

«Teie olete väga pateetiline!» ütles ta pisarat pühkides. «Hea küll, ma mõtlen järele. 
Veider mõte, mis teil pähe tuli. Aga lõpuks, kes teab? Vahest ei poogi nad .mind üles?» ütles 
ta pärast vaikust. «Egas igale kihlusele pulm järgne. Kui nad mind nii kentsakas riietuses, 
undruku ja tanuga sealt ülevalt kambrist kätte saavad, hakkavad nad vahest pööraselt 
naerma. Ja kui nad mind üles poovad, noh, mis siis? Köiesurm on samasugune surm kui iga 
teinegi, ehk õigemini, pole ühegi teisega sarnane. Selline surm on targa väärt, kes elu aeg on 
kõikunud; see pole kala ega liha, nagu kunagi õige skeptiku vaim; selline surm kehastab 
pürronismi ja kõhklust, asub taeva ja maa vahel ja jätab teidki sinna kõlkuma. See on õige 
filosoofi surm, ja vahest olengi mina selleks määratud. Tore on surra nii, kuidas on elatud.» 

Preester katkestas teda: 

«Oled siis nõus?» 

Gringoire aga jätkas vaimustatult: 

«Mis õieti ongi surm? Ebameeldiv silmapilk, sulamaks, siirdumine tühisusest 
mittemillessegi. Keegi küsis kord Megolopolise elanikult Kerkidaselt *, kas ta tahaks surra. 
«Miks mitte?» vastas see. «Pärast surrna saan ma ju näha suuri mehi, nii Pütagorast 
filosoofide 

hulgast, Hekataiost * ajaloolaste, Homerost poeetide, Olümpost * muusikute seas.» 

Ülemdiakon pakkus talle kätt. «Niisiis olete nõus? Tulete siis homme.» 

See žest tõi Gringoire! tagasi tegelikkusse. 

«Oh, pagana pihta, ei!» hüüdis ta unest ärkava inimese häälega. «Liiga suur totrus on 
ennast puua lasta. Ala ei taha.» 

«Siis jumalaga!» 

Ja lahkudes lisas preester läbi hammaste pomisedes: «Küll ma su kätte saan!» 

«Mulle ei tee suurt lõbu, et see neetud mees mu uuesti kätte saab,» mõtles Gringoire ja 
jooksis dom Claude'ile järele. 

«Kuulge, ülemdiakonihärra, vanad sõbrad ei tohi tülli minna! Te tunnete huvi selle 
tütarlapse, tahtsin öelda, mu naise vastu, hüva! Te mõtlesite välja hea sõjaplaani, et teda 
tervelt Jumalaema kirikust välja tuua, kuid teie plaan on minule, Gringoire'ile, väga 
ebameeldiv. Mis oleks, kui ma teile teise plaani esitaksin! Teate, mul käis praegu peast läbi 
väga tore mõte. Mis te ütlete, kui ma teile sobiva päästmisplaani ette panen, ilma et minu 
enese kaelal pisematki kokkupuutumist tuleks silmusega? Kas see teid rahuldaks? On siis 
tingimata vaja mind üles puua, et teie rahule jääksite?» 

Preester kiskus karistuses oma sutaani nööpe. 

«Sõnade mulin! Mis plaan see sul on?» 

«Jah,» jätkas Gringoire omaette arutamist ja pani nimetissõrme sügavamõitteliselt vastu 
oma nina, «just nii! Hulgused on vahvad poisid. Kogu mustlastepere armastab teda! Ühest 
sõnast aitab, ja nad tõusevad. Pole midagi kergemat! Äkiline rünnak. Segadust kasutades 
võib teda hõlpsasti ära viia. Juba homme õhtul. Paremat ei või tahta.» 

«Mis plaan see on, räägi!» ütles preester teda üles raputades. 


Gringoire pöördus uhkelt tema poole: 

«Jätke mind ometi rahule! Kas te ei näe, et ma midagi kombineerin!» 

Ta mõtiskles veel veidikese ja hakkas siis oma mõtte juures käsi plaksutama ning hüüdis: 

«Suurepärane! Tagajärg on kindel!» 

«Mis plaan?» küsis Claude uuesti vihaselt. 

Gringoire säras rõõmust. 

«Tulge, ma ütlen teile õige tasakesi kõrva sisse. See tõeliselt uljas vastulöök viib meid 
hädast välja. Jumala eest, te peate tunnistama, et ma pole loll.» 

Äkki jahmatas ta: 

«Ah jaa, kas kitseke on tüdruku juures?» «On küll, kurat võtku!» «Nad oleksid ju ka tema 
üles poonud?» «Mis see minusse puutub!» 

«Jah, oleksid üles poonud. Läinud kuul poodi üks emis üles. Timukas teeb seda hea 
meelega. Ta saab looma pärast endale. Minu ilusat Djalit üles puua! Vaest väikest 
kitsetallekest!» 

«Neetud!» hüüdis dom Claude. «Sina ise oled timukas. Noh, ütle, mis päästeplaan sul, 
lontrusel, siis on? Või peab seda mõtet sul tangidega peast välja kiskuma?» 

«Oodake, õpetaja, kohe!» 

Gringoire kummardus ülemdiakoni kõrva juurde ja sosistas midagi, ise rahutult ringi 
vaadates, kuigi tänaval kedagi näha polnud. Kui ta lõpetas, surus dom Claude ta kätt ja ütles 
külmalt: 

«Hea küll, homseni siis.» 

«Homseni,» vastas Gringoire. ülemdiakon kadus ühele poole, tema teisele poole tasakesi 
pomisedes: 

«See on uhke üritus, härra Pierre Gringoire. Pole viga! Suured üritused ei tarvitse väikest 
meest veel ära hirmutada. Biton kandis tervet härga oma õlgadel! * Linavästrikud, 
põõsalinnud ja pääsukesed lendavad ka üle mere.» 


II. HAKKA PEALEGI HULGUSEKS! 


Kloostrisse tagasi tulles leidis ülemdiakon kambri ukse eest oma venna Jehan du Moulini, 
kes teda ootas ja oma ootamisigavust katsus sellega eemale peletada, et joonistas seinale 
oma vanema venna profiili hiiglasuure ninaga. 

Claude vaatas vaevalt vennale otsa. Tal olid teised 

mõtted peas. Võrukaela lustlik nägu, mille naeratused nii sageli preestri palgelt pilvi 
eemale olid peletanud, oli nüüd võimetu hajutama udu, mis selles rikutud, lehkavas, 
manduvas hinges iga päev tihenes. 

«Vend,» ütles Jehan pelglikult, «tulin teid vaatama.» 

ülemdiakon ei tõstnud silmigi tema poole. 

«MIS siis?» 

«Vend,» vastas Jehan silmakirjaks, «teie olete minu vastu nii hea, teie annate mulle alati 
nii head nõu, et ma ikka jälle teie juurde tagasi tulen.» 

«Ja edasi?» 

«Ah, mu vend, teil oli täitsa õigus mulle öelda: Jehan, Jehan! Cessat doctorum doctrina, 
discipulorum disciplina.' Jehan, ole mõistlik, Jehan, võta õpetust, Jehan, ära jää koolist 


ööseks ära ilma vabandava põhjuseta ja õpetaja loata. Ära peksa pikardlasi, noli, Joannes, 
verberare Picardos. Ära kodune nagu mõni kirja-oskamtu eesel, guasi asinus illiteratus, kooli 
põhul. Jehan, lase ennast karistada õpetajate tahtmist mööda. Jehan, mine iga õhtu kabelisse 
ja laula seal psalme, laule ja palveid neitsi Mariale. Ah, kui head nõuanded need olid!» 

«Noh, ja edasi?» 

«Armas vend, teie ees seisab vaene patune, kurjategija, liiderlik, õudne inimene! Kallis 
vend, Jehan on teie nõuanded pahmaks tallanud ja sõnnikuks teinud, kuhu jalgadega võib 
otsa minna. Olen selle eest karistada saanud, armas jumal on mind väga õiglaselt kohelnud. 
Kuni mul raha oli, prassisin ma ja elasin meeletut, lustlikku elu. Oo kui inetu ja jälk on 
liiderlik elu pahupoolelt, kuigi ta pealt võlub! Nüüd pole mul enam krossigi; müüsin maha 
oma lina, särgi ja käterätiku. Otsas on lõbus elu! Ilus küünal on kustunud, nüüd ajab ainult 
inetu rasvaküünla taht mulle suitsu ninna. Tüdrukud heidavad minu üle nalja. Joon ainult 
vett. Mind närivad südametunnistuse piinad ja võlauskujad.» 

«Ja lõpuks?» 

«Ah, kullakallis vennas, tahaksin nüüd puhtast südamest hakata paremat elu elama. Tulen 
teie juurde ka- 


1 Lakkab õpetlaste õpetlaslikkus, õpilaste kuulekus (lad. k.). 

hetseva südamega. Pihin teile, kahetsen pattu. Taon endale rusikatega vastu rinda. Teil oli 
täielik õigus, kui tahtsite, et ma kord litsentsiaadiks ja Torchi kolledžis repetiitoriks saaksin. 
Nüüd tunnen ma kaise, et selles ametis on mu õige kutsumus. Kuid mul pole tinti, tarvis 
seda osta; mul pole sulge, tarvis seda osta; mul pole paberit, mul pole enam raamatuid, kõike 
tarvis jälle osta. Kõige selle jaoks vajan ma hädasti pisut raha ja nüüd pöördun ma teie 
poole, armas vend, orna kahetseva südamega.» 

«Kas see on kõik?» 

«Jah,» vastas skolaar. «Pisut raha.» 

«Mul ei ole.» 

Skolaar ütles seejärel tõsise, ühtlasi otsustava häälega: 

«Hea küll, vend, siis pean ma teile kahjuks ütlema, et mulle on teiselt poolt tehtud väga 
kasulikke ettepanekuid ja pakkumisi. Teie ei taha siis mulle raha anda? E1? Siis hakkan ma 
hulguseks.» 

Seda hirmsat sõna öeldes võttis ta Aiase * poosi, kes ootab, et välk teda sealsamas tabab. 

«Ülemdiakon aga ütles külmalt: 

«Hakka pealegi hulguseks!» 

Jehan kummardus sügavalt ja astus kloostri trepist vilistades alla. 

Kui ta kloostriõuest oma venna kambri akna alt mööda läks, kuulis ta seda avatavat. Ta 
tõstis pea üles ja nägi, kuidas ülemdiakon oma range näo aknast välja pistis. 

«Käi kus kurat!» ütles dom Claude. «Siin on sulle minult viimane raha.» 

Ja preester viskas Jehanile oma kukru, mis talle suure muhu otsa ette lõi. Jehan läks 
minema pahasena, aga ühtlasi ka rahuldatuna nagu peni, keda pilluti üdiste kontidega. 


III. ELAGU LÕBU! 


Lugejal pole vahest veel meelest läinud, et Imede õue ühe jao ümber oli vana müür, mis 
linna ümbritses 

ja mille tornid juba tol ajal hakkasid varemeteks muutuma, ühe neist tornidest olid 
hulgused oma lõbustus-paigaks teinud. All saalis asus kõrts, kõik muu ülemistel korrustel. 
See torn oli sulikonna kõige kihavam, teistele seega kõige vastikum pesa. See oli nagu 
koletu mesipuu, mis ööd kui päeva sumises. Öösiti, kui enamik kerjuskonda magas, kui 
platsiäärsetel räpastel fassaadidel enam ühtki valgustatud akent polnud, kui enam ühtki häält 
kuulda polnud neist arvutuist majalobudikest, mis kubisesid varastest, lõbütüdrukuist, 
varastatud või vallaslastest, tunti lõbutsev torn ikkagi ära ta lakkamatust lärmist, punasest 
valgusest, mida luukidest, akendest, müürilõhedest ja piludest nagu pooridest immitses. 

Alumisel korrusel, keldris, asus niisiis kõrts. Sinna mindi madalast uksest ja järsust trepist, 
mis oli jäik nagu klassikaline aleksandriin. Ukse kohal sildi asemel oli mingi plätserdis, mis 
kujutas vastsete müntide kuhja ja tapetud kanapoegi ja kus seisis naljatav kiri: 
«Hingekellalööjate kõrts.» 

ühel õhtul, kui Pariisi kellatornidest oli juba helisenud tulede kustutamise signaal, oleksid 
vahiseersandid jubedassse Imede öue sattudes võinud märgata, et hulguste juures käis 
elavam askeldus kui muidu ja et seal rohkem joodi ning kõvemini vannuti kui tavaliselt. Ka 
väljas platsil oli hulguseid salgalkaupa koos, nad sosistasid isekeskis, nagu seisaks neil ees 
midagi tähtsat; siin-seal kükitas maas mõni suli ja ihus tänavakivil oma raudnuga. 

Kõrtsis endas viis viin ja mäng mõtted kõrvale sellelt, mis tol õhtul kõigi hulguste peas 
mõlkus, nii et raske oli nende jutust aru saada, milles asi seisis. Siiski olid nende näod 
rõõmsamad kui muidu ja kõigil läikis põlvede vahel mõni relv: kõvernuga, kirves, suur nui 
või mõne vana arkebuusi laad. 

Ümmargune saal oli väga avar, lauad aga olid nii tihedalt üksteise ligi, joodikuid nii palju, 
et kõik, mis kõrtsiruumis leidus, mehed, naised, pingid, õllepotid, joojad, magajad, 
mängijad, terved ja sandid, kõik näis olevat segamini paisatud, kõiges oli niisama palju 
korda nagu tühjade austrikarpide hunnikus. Laudadel 

põlesid mõned rasvaküünlad, kuid õieti valgustas kogu ruumi koldetuli, täites kõrtsis sama 
ülesannet mis lühter ooperisaalis. Kelder oli nii rõske, et koldest kunagi tuld ei lastud 
kustuda, isegi suvel mitte. Päratu suures väljanikerdatud kummiga koldes igasuguste raskete 
raudvõrede ja köögiriistadega põles suur puu- ja turbatuli niisuguse lõõmaga, nagu seda 
vahel öösel näeb kumavat majaseintel vastu sepikoja aknaid. Kolde ees tuhahunnikul istus 
tähtsalt suur koer ja keerutas lõkke ees lihatükke täislükitud praevarrast. 

Hoolimata segadusest võis ringi vaadates ses inimestekogus eraldada kolme peamist salka 
kolme isiku ümber, keda lugejad juba tunnevad. Uks neist, kentsakalt Idamaa hilpudesse 
mukitud, oli mustlaste hertsog Mathias Hungadi Spicali. See suli istus, jalad risti laua peal, 
sõrm püsti, ja jagas kõva häälega valge ja musta maagia tarkust ammuli sui kuulajatele 
enda ümber. 

Teine salk inimesi oli kogunenud meie vana sõbra, Argoo riigi vahva kuninga ümber, kes 
oli hambuni relvis. Tasa>se häälega käskusid jagades juhtis Trouille-fou väga tõsise näoga 
päratu suure, põhjatu vaadi tühjendamist, mis oli täis relvi: kirveid, mõõku, püssirohu- 
panne, kiivreid, soomussärke, kilpe, piigi- ja odaotsi, nooli ja muud sellist kraami, nagu 
küllusesarv õunu ja' viinamarju. Igaüks võttis hunnikust midagi, kes kiivri, kes rapiiri, kes 


ristipidemega pussi. Isegi lapsed relvas'] tusid, oli isegi jalutuid, kes soomussärgis või raud- 
rüüs roomasid joomarite vahel nagu suured sitikad. 

Lõpuks, kõige kärarikkam, lõbusam ja suurearvulisem rühm asus pinkidel ja laudadel ühe 
mehe ümber, kes kõnet pidas ja vandus kilava häälega, mis tuli teda pealaest jalatallani 
katva raske sõjarüü alt. Isik, kes nõnda kogu rüütlivarustuse endale selga oli laadinud, kadus 
täiesti selle mundri alla ära, näha võis ainult ta ülbet punast kikkis nina, salka valvakaid 
juukseid, roo-*sat suud ja julgeid silmi. Vöö oli tal täis pusse ja nuge, ühel puusal kõlkus 
suur mõõk, teisel roostetanud amb, ees oli tal suur kann veini, kõrval aga istus lihav, loha- 
kalt riietatud tüdruk. Kõik ta ümber naersid, vandusid ja jõid. 

Lisage siia juurde veel paarkümmend väiksemat 

rühma, siis ettekandjaid tüdrukuid ja poisse, kes pea peal kannusid hoides edasi-tagasi 
saalisid, mängijaid kummargil oma kuulide, täringute, kabekivide, luude kohal, tülisid ühes 
nurgas, suudlusi teises, — ja teie saate umbkaudu pildi kogu sellest kupatusest, millele 
langes suure leegitseva tule helk, pannes kõrtsi seinal tantsima hulga hiiglasuuri veidraid 
varjusid. 

Kõik sumises ja kumises nagu suure kirikukella õõnsuses, mida kõigest jõust lüüakse. 

Praevarda all olev pann, millele ladinal sularasva tilkus, täitis oma särisemisega nende 
tuhandete kahekõnede vaheaega, mis ühest kõrtsitoa otsast teise rist-lesid. 

Kõrtsi tagaotsas kolde kõrval oleval pingil istus keset seda lärmi üks filosoof sügavais 
mõtteis, jalad tuhas ja silm tukkidel. See oli Pierre Gringoire. 

«Kiiremini! Relvad kätte! Tunni aja pärast peame liikuma!» ütles Clopin Trouillefou oma 
alamatele. 

Üks tüdruk kõõrutas: 


Nüüd jumalaga, isa, ema! 
Ja kustumas on viimsed tuled. 


Kaks kaardimängijat läksid tülli. 

«Lurjus!» karjus punasema näoga mees teisele rusikat näidates. «Ma sulle alles panen 
sihukese risti, et mäletad oma ristisoldatit!» 

«Puh!» hüüdis keegi normandlane, keda võis ära tunda ta ninahäälest. «Küll on aga 
rahvast, justkui Caillouville'is pühakuid!» 

«Kuulge, lapsed!» hüüdis mustlaste hertsog falsetiga. «Prantsuse nõiad sõidavad sabatile 
ilma luuata, salvimata ja mitte ratsa, vaid ainult mõne maagilise sõna abil. Itaalia nõianaistel 
aga ootab läve ees sikk. Kuid kõigil tuleb korstna kaudu välja lennata.» 

Noore, pealaest jalatallani relvastatud võrukaela hääl ületas lärmi: 

«Hõissa! Hõissa! Täna on mul esimest korda mõõk vööl. Hulgus? Jah, olen hulgus, kurat 
võtaks! Valage mulle viina! Sõbrad, minu nimi on Jehan Frollo du Moulin, mina olen 
aadlimees. Mina ütlen teile, et kui 

jumal oleks sõjamees, hakkaks ta riisujaks. Vennad, meid ootab see tore sõjakäik! Me 
oleme kõik vaprad mehed. Kirik ümber piirata, uksed sisse murda, noor tüdruk ära päästa 
kohtunike küüsist, pappide käest klooster maha kiskuda, piiskop ühes ta lossiga ära põ- 
letada, see kõik on meil kiiremini tehtud, kui pürjer-meister saab lusikatäie leent alla neelata. 
Meie asi on õiglane, riisume kiriku tühjaks ja loril lõpp. Ouasimodo poome üles. Kas te, mu 


preilid, Ouasimodot tunnete? Kas te olete näinud, kuidas ta nelipühil suure kella seljas 
ratsutab ja lõõtsutab? Saatana sarvede nimel, on see alles tore! Nagu kurat ratsa põrguaugu 
kohal! Sõbrad, kuulake mind, ma kuulun teie hulka naha ja karvadega. Olen hingelt 
argoolane, loomult santlaager. Olin kord väga rikas, aga lasksin kõik lendu. Ema tahtis mind 
ohvitseriks teha, isa diakoniks, tädi kohtunõuni-kuks, vanaema kuninglikuks protonotariks, 
vanatädi sõjaväe varahoidjaks. Ma ise aga hakkasin hulguseks. Seda ütlesin ma isale, see 
paiskas mulle needusi näkku, emale, see hakkas eidekesena töinama ja visi-sema nagu see 
puuhalg seal restil. Elagu lõbu! Olen päris jabur! Kulla kõrtsitüdruk, too teist veini! Mul on 
veel raha. Suresne'i vein ei kõlba enam. See kratsib kurku. Jumala eest, ennem kuristan 
kurku korvi-vitstega!» 

Rahvahulk plaksutas naeru lagistades. Nähes, et lärm ümber suureneb, hüüdis skolaar: 

«Kui tore müra ja kära! Populi debacchantis populosa debacchatio!» 1 Siis hakkas ta 
laulma kanooniku häälega, kes õhtuteenistust peab, silmad üles tõstetud nagu ekstaasis: 
«Ouae cantlca! guae organa! guae can-tilenae! guae melodiae hic sine fine decantantur! 
sõnani melliflua hymnorum organa, suavissima angelorum me-lodia, cantica canticorum 
mira. . J2» Ta peatus ja lisas: 

«Kuradi mamsel, too midagi suhu pista!» 

Pilguks tekkis peaaegu täielik vaikus, mille kestel 


1 Märatseva rahva määratu prassing (lad. k.). 

2. Millised laulud! Millised pasunad! Millised viisid! Milliseid lõpmatuid meloodiaid 
siin lauldakse! Helisevad kiidulaulude magusad helid, inglite mahedaimad viisid, imeline 
ülemlaul (lad. k.). 

omapuhku kuuldavale tuli mustlaste hertsogi kriiskav hääl, kes oma alamaile õpetas: 

«Nirgi nimi on Aduine, rebase nimi Sinijalg ehk jHetsahulkur, hundi oma Halljalg ehk 
Kuldjalg, karu Vanamees ehk Vanaisa. Härjapõlvlase kaabu teeb nähtamatuks ja laseb näha 
muidu nähtamatuid asju. Kui kärnkonna ristida, tuleb ta punasesse ja musta sametisse 
riietada, üks kelluke kaela riputada ja teine jalgade külge. Ristiisa peab tal pead hoidma, 
ristiema tagupoolt. Sidragasum on selle kuradi nimi, kellel võim on tüdrukuid alasti tantsima 
panna.» 

«Kurat võtku,» lõi Jehan vahele, «oleksin mina see Sidragasum.» 

Hulgused kõrtsi teises otsas jätkasid relvastumist, seejuures isekeskis sosistades: 

«Vaene Esmeralda!» ütles üks mustlane. «Ta on meie õde. Me peame ta sealt välja 
tooma.» 

«Kas ta ikka veel Jumalaema kirikus on?» küsis üks juudi näoga kerjus. 

«Jah muidugi.» 

«Noh, sõbrad, nüüd kiriku juurde! Seda enam, et seal pühakute Fereoli ja Ferrutioni 
kabelis on kaks kuju, üks püha Ristija Johannese, teine püha Antoniuse oma, mõlemad 
kullast, kaaluvad kokku seitse kuldmarka ja viisteist estelliini, alused aga kullatud hõbedast 
ja kaaluvad seitseteist marka ja viis untsi. Tean täpselt, olen kullassepp.» 

Nüüd toodi Jehanile õhtueine. Kõrvaloleva tüdruku rinna najale toetudes hüüdis Jehan: 

«Püha Voult-de-Lucgues'i nimel, keda rahvas pühaks Gogueluks kutsub, ma olen õnnelik. 
Mu ees seisab üks tohman, kes mulle otsa vaatab ja ülemhertsogi paljast nägu meelde 
tuletab. Ja siin vasakul minust on teine nii pikkade hammastega, et need üle lõua ulatuvad. 
Ma ise olen marssal de Gie sarnane Pontoise'i piiramise ajal, mu parem külg toetub vastu 


mäenõlva ... Muhamedi naba nimel, sõber — sul on pudukaupmehe nägu, kuidas sa julged 
minu kõrvale istuda! Mina olen aadlisoost, sõber! Kauplemine ei sobi aadli kõrvale. Kasi 
minema! Ehei, teie seal, ärge kakelge! Sul, Baptiste Linnukrõmpsutaja, on nii suurepärane 
nina, kuidas sa 

julged seda tolle tohmani tugevate rusikate lähedale ajada! Loll! Non cuiguam datum est 
habere nasutny Sa, Jacgueline Kõrvanärija, oled tõepoolest jumalik! Kahju, et sul enam 
juukseid peas pole. Hei, sõbrad minu nimi on Jehan Frollo, mu vend on ülemdiakon' Aga 
kurat temaga! Kõik, mis ma ütlen, on sula tõsi. Hulguseks hakates loobusin ma kerge 
südamega sellest poolesit majast paradiisis, mida mu vend mulle tõotas. Dimidiam domum 
in paradiso.2 Nii kõlab alguskirjas. Ma olen lääni peremees Tirechappe'i tänavas ja kõik 
naised armastavad mind, see on niisama tõsi kui see, et püha Eloy oli tubli kullassepp, ja kui 
see, et Pariisi linnas on viis käsitöötsunfti: pruuninahaparkijad, valge-nahaparkijad, 
rihmategijad, rahakotitegijad ja naha-hautajad, ja lõpuks tõsi kui see, et püha Laurentius 
põletati munakoortest tuleriidal. Vannun teile, sõbrad, 


Kui valetan ja tõsi pole too, 
ma pipraviina aasta siis €1 jo0! 


Kulla tüdruk, täna paistab kuu. Vaata siis luugiaugust, kuidas tuul pilvi mudib, nõnda teen 
ma sinu pihikuga. Tüdrukud! Pühkige laste! ja küünlail ninad puhtaks! Kristus ja Muhamed! 
Jupiter, tule appi! Mis söök see on! Ohoo, peremammi, su tüdrukutel pole juukseid peas, 
need kõik on siin su munaroa sees! Kuule, vanamoor, mina armastan juusteta munarooga. 
Saatan näsigu sul nina otsast! Mis Peltsebuli trahter see õige on, kus lirvad ennast kahvlitega 
kammivad!» 

Seda kõike öelnud, virutas ta taldriku vastu maad ja hakkas kõigest kõrist jorutama: 

Ei tunne usku ma, 

ei taeva headust. 

Ei tunnusta 

ma kuningat, 

ei jumalat, 

ei valju seadust. 

Clopin Trouillefou oli vahepeal relvade jagamise 1lõ- 


" Mitte igaühele pole antud nina omada (köögilad k) Pool maja paradiisis (köögilad. 
k.). 

petanud. Ta tuli Gringoire'i juurde, kes, jalad kolderestile tõstetud, sügavates mõtetes näis 
olevat. «Sõber Pierre,» ütles Argoo kuningas, «mis kurat sa 

siin muned?» Gringoire pöördus tema poole nukra naeratusega. «Armastan tuld, mu kallis 
senjöör. Mitte sel labasel põhjusel, et ta meie jalgu soojendab või et ta supi keema ajab, vaid 
sellepärast, et tal on sädemed. Vahel vaatlen neid tundide kaupa. Avastan tuhandeid asju 
neis tähekestes, mis kolde mustal põhjal sädelevad. Need tähed on ka omaette maailmad.» 

«Löö mind või maha, aga aru ma sinust ei saa. Tead sa, mis kell on?» «Ei tea,» vastas 
Gringoire. Clopin läks mustlaste hertsogi juurde. «Sõber Mathias, oleme halva aja valinud. 
Kuulu järgi olevat kuningas Louis üheteistkümnes Pariisis.» 


«Seda enam on põhjust meie õde ta küünte vahelt ära kiskuda,» vastas vana mustlane. 
«Sa kõneled nagu mees kunagi, Mathias,» ütles Argoo kuningas. «Õieti saame me tööga 
kergesti hakkama. Kirikus pole vastupanu karta. Kanoonikud on jänesed ja meil on ülekaal. 

Kohtupalati mehed saavad pika nina, kui nad homme tüdruku järele tulevad! Paavsti 
soolikate nimel, ma ei tahaks, et tüdruk üles poodaks!» Clopin väljus kõrtsist. Jehan kisas 
kähiseva häälega: 

«Ma söön, joon ja olen purjus, olen Jupiter! Hei, Pierre Mahanottija, kui sa veel kord 
nõnda mulle otsa vaatad, lasen ma sulle nipsu, nii et nina tolmab.» 

Mis Gringoire'isse puutub, siis kisti ta mõtisklustest välja ja' ta hakkas käratsevat ja 
märatsevat stseeni silmitsema ning pomises siis endamisi: 

«Luxuriosa res vinum et tumultuosa ebrietas) Kui hea, et ma ei joo, ja nagu tabavalt ütleb 
püha Benedictas: «Vinum apostatare facit etiam sapientes!»»2 

Sel silmapilgul tuli Clopin tagasi ja karjus müriseva häälega: 


" Viin tekitab liiderlikkust ja purjus märatsemist (lad. k.). 

2 Viin viib isegi targad pattudeni (lad. k.). 

«Kesköö!» 

Sel sõnal oli samasugune mõju kui sõnal «Sadulasse!» puhkepeatusel oleva ratsaväe 
juures: kõik hulgused — mehed, naised, lapsed — ruttasid relvadega kolistades rüsinal 
kõrtsist välja. 

Kuu oli pilve taha kadunud. Imede Ou oli kottpime, ühtki tuld polnud kuskil näha, kuid 
plats oli täis rahvast, mehi ja naisi, kes sosinal kõnelesid. Kostis häälte-suminat ja pimedas 
võis näha, kuidas relvad läigatasid. Clopin astus suure kivi otsa. 

«Rivistu, Argoo!» karjus ta. «Rivistu, Egiptus! Ri-vistu, Galilea!» 

Pimeduses tekkis liikumine. Määratu rahvahulk hakkas ennast kolonnidesse korraldama. 
Veidikese aja pärast kärgatas jällegi Argoo kuningas: 

«Täielikku vaikust läbi Pariisi minnes! Parooliks olgu: «Noad välguvad!» Tunglad läita 
alles Jumalaema kiriku juures. Edasi, marss!» 

Kümme minutit hiljem pani ratsavalve ehmatades plagama, nähes seda pikka mustade 
vaikivate inimeste rongkäiku, mis liikus alla Vahetajate silla poole läbi kõverate, Turgude 
linnajagu igas suunas läbilõikavate tänavate. 


IV. KARUTEENE 


Sel ööl polnud Ouasimodol und. Ta oli parajasti lõpetanud oma viimase ringkäigu 
kirikus. Kiriku uksi kinni pannes ei märganud ta ülemdiakonit, kes temast mööda läks ja 
pisut pahameelt ilmutas, nähes, et Ouasimodo ustele hoolega tohutuid raudriive ette lükkas 
ja tabalukke kinni keeras, mis muutsid laiad uksepooled tugevateks müürideks. Dom 
Claude'il oli palju murelikum nägu kui muidu. Tollest öisest juhtumisest saadik kohtles ta 
Ouasimodot halvasti, kuid mõttetu oli tema vastu karmust näidata, vahel teda isegi lüüa: 
miski ei kõigutanud ustava kellalööja alistumust, kannatlikkust ega nurisematut leplikkust, 
ülemdiakoni poolt talus ta kõike: sõimu, ähvardusi, hoope, ilma et oleks midagi vastu 
pomisenud või vähematki kaevanud. Ainult vahel 

saatis ta dom Claude'ile rahutu pilgu järele, kui see trepist üles torni läks, kuid ülemdiakon 
hoidus ka ise gsrneralda silme ette ilmumast. 

Niisiis sellel ööl heitis Ouasimodo pilgu oma vaestele mahajäetud kelladele Jacgueline'ile, 
Marie'le, Thi-bauld'le ja ronis üles põhjapoolse torni tippu, pani oma hästisuletud 
tormilaterna katusele ja hakkas Pariisi silmitsema. Öö oli, nagu juba öeldud, väga pime. 
Pariis, mida tol ajal ei valgustatud, pakkus silmadele mustade massiivide ebamäärast 
kogumikku, millest siit-sealt Seine'i valkjas kõverik läbi lõikas. Ouasimodo nägi tuld ainult 
ühes kaugemas hoones, mille ähmane ja tume siluett Saint-Antoine'i värava pool küljes üle 
katuste ulatus. Seal oli keegi nähtavasti veel üleval. 

Lastes oma ainsat silma üle selle öise hämara horisondi käia, tundis kellalööja eneses 
mingit seletamatut rahutust. Juba mõnda päeva oli ta erkvel olnud, sest ta nägi kiriku ümber 
alatasa pahaendelise ilmega inimesi liikumas, kes üksisilmi üles noore mustlastüdruku redu 
poole piilusid. Ta mõtles, et vahest on õnnetu peidus-olija vastu teoksil mõni vandenõu. Ta 
kujutles, et must-lastüdruku vastu üldist viha tunti nagu tema enese vastu ja et niiviisi võis 
kergesti midagi juhtuda. Sellepärast valvaski ta üleval kellatornis, «unistades oma unelmas», 
nagu ütleb Rabelais, heites vaheldumisi pilku kambrile ja Pariisile, valvates mustlastüdrukut 
hoolsasti nagu koer, hinges tuhat kahtlust. 

Uurides suurt linna oma ainsa silmaga, mida loodus nagu kahjutasuks nii teraseks oli 
teinud, et see peaaegu täiesti korvas Ouasimodo puuduvaid organeid, märkas ta äkki, et 
Vieille-Pelleterie kaldapealse siluetis oli midagi eriskummalist: seal nagu liikus midagi, 
valkja vee taustal polnud mustalt eralduv käsipuujoon enam sirge ega liikumatu nagu teistel 
kaidel, vaid seal hõljusid nagu jõe lained või nagu edasiliikuva rahvahulga pead. 

See paistis talle imelik. Ta teritas oma tähelepanu. Näis, nagu oleks seal Vanalinna poole 
liigutud. Kuskil polnud mingit valgust näha. Liikumine kaldapealsel kestis mõnda aega, siis 
ta nagu suundus sealt vähehaaval Vanalinna saarele ning kadus seejärel täitsa ära ja kai 
piirjoon muutus uuesti sirgeks ja liikumatuks. 

Kui Ouasimodo veel selle kallal juurdles, mida sel kõik peab tähendama, tekkis liikumine 
uuesti Kiriku, esise tänavas, mis Vanalinnas otsejoones Jumalaema kiriku fassaadi poole 
kulgeb. Kui suur ka pimedus poi-nud, nägi Ouasimodo siiski kolonni otsa tänavast juba 
platsile suubuvat. Pilk hiljem oli plats juba täis rahvast, mille kohta pimeduses ainult seda 
võis öelda, £ seda rahvast on palju. 

Ses vaatepildis peitus midagi õudset. Eriskummalises rongkäigus, mis katsus end sügava 
pimedusega varjata, oldi huvitatud ka sama sügava vaikuse säilitamisest. Ometi pidi sealt 
siiski midagi kuulma, kas või jalgade astumist. Kuid see ei ulatunud meie kurdi kõrvu, ja 
rahvamurd, millest ta vaevalt midagi suutis eraldada ja mida ta üldse ei kuulnud, kuigi see 
üsna ligidal liikus, jättis temasse hääletu, udusse mähitud, viirastusliku kooljaterongi mulje. 
Ta nagu nägi enese poole tulevat udukogu sellesse uppunud inimestega, nägi varjus varjusid 
liikuvat. 

Ta mured ja kartused tulid tagasi, tal tekkis uuesti mõte salasepitsustest mustlastüdruku 
vastu. Tumedalt tundis ta katastroofi lähenemist. Sel otsustaval silmapilgul pidas ta enesega 
paremini ja kiiremini nõu, kui seda kohmakalt vaimult oleks võinud oodata. Kas pidi ta 
mustlastüdruku üles äratama? Lasta tal ära põgeneda? Aga kuidas? Tänavad olid rahvast 
täis, kiriku tagaküljel voolas jõgi. Paati polnud, polnud siis ka pääsu! Jäi üle ainult üks tee: 
lasta ennast kiriku lävel surmata, kuid vähemalt senikaua vastu panna, kuni kuskilt abi tuleb, 


kui seda üldse tuleb, Esmeralda und aga mitte häirida. Vaeseke ärkab niikuinii küllalt vara, 
et surra. Sellele otsusele tulles hakkas ta suurema rahuga oma «vaenlast» uurima. 

Inimesi näis iga minutiga kirikuesisele juurde voolavat. Arvatavasti tegi rahvas siiski väga 
vähe lärmi, sest majade aknad tänavatel ja kirikuväljaku ääres olid ikka veel suletud. Äkki 
välgatas kuskil valgus ja ühe viivuga hakkasid rahva kohal liikuma seitse-kaheksa põlevat 
tungalt, mille tulekeeled pimeduses üles-alla hõljusid. Ouasimodo nägi nüüd kirikuesisel 
selgesti hiiglasuurt kaltsudes meeste ja naiste summa kihavat, 

kes olid relvastatud vikatite, piikide, kõvernugade ja hellebardidega, mille tuhanded otsad 
läiklesid. Siinseal paistsid mustad hangud inetute nägude kohal nagu sarved. Hämaralt 
meenus talle, et on seda rahvahulka varem näinud. Kas polnud siin needsamad näod, kes 
mõni kuu tagasi teda olid narride paavstiks ülendanud? 

Ühes käes tõrvik, teises madjakas, astus keegi mees kivi otsa ja hakkas nähtavasti kõnet 
pidama. Samal ajal tegi imelik malev mõningaid ümberpaigutusi, nagu seaks ta end kiriku 
ümber korda. Ouasimodo haaras maast laterna ja läks alla tornidevahelisele platvormile, et 
kõike ligemalt silmitseda ja siis aru pidada kaitsevahendite üle. 

Clopin Trouillefou, kes Jumalaema kiriku peaportaali ette oli saabunud, seadis tõepoolest 
oma salga lahinguvalmis. Kuigi ta vastupanu ei oodanud, tahtis ta targa väepealikuna siiski 
korda säilitada, et tarbe korral välja astuda öövalvurite või patrullide äkilise rünnaku 
vastu. Ta oli oma väesalga niiviisi üles seadnud, et ülevalt või kaugemalt vaadates oleks 
võinud seda pidada kas roomlaste kolmnurgaks Ecnomuse lahingus, Aleksander Suure 
«seapeaks» või Gustav Adolfi kuulsaks kiiluks.* Selle kolmnurga tagumine külg ulatus 
kiriku-väljaku tagasopini, nii et see sulges Kirikuesise tänava, ühel pool küljes oli Linna 
Haigemaja, teisel pool küljes Saint-Pierre-aux-Boeufs' tänav. Kolmnurga tipus asus Clopin 
Trouillefou ühes Egiptuse hetsorgiga, meie sõbra Jehaniga ja julgemate poistega 
santlaagrite hulgast. 

Keskaja linnades polnud selline üritus nagu see hulguste sõjakäik Jumalaema kiriku vastu 
sugugi haruldane. See, mida*me nüüd politseiks kutsume, puudus tol ajal üldse. 
Rahvarikkais linnades, ennekõike pealinnades polnud ühtset korra säilitamise keskvõimu. 
Feodaalne kord oli suured linnakogukonnad õige imelikuks kujundanud. Linn oli tuhandete 
läänkondade kogu, mis teda igasugusteks ja erisuurusteks osadeks jaotasid. Siit siis 
tuhanded üksteisele vastukäivad korraldused, teiste sõnadega, korda polnudki. Nii oli Parii- 
sis peale saja neljakümne ühe lääniomaniku, kel õigus 

oli maamaksusid nõuda, veel kakskümmend viis omanikku, kel lisaks oli veel õigus 
kohut mõista, alates Pariisi piiskopiga, kelle päralt oli sada viis tänavat, ja lõpetades Notre- 
Dame-des-Champs'i kloostriprioriga kel neid oli neli. Kõik need feodaalsed seadusvõimud 
tunnustasid kuninga ülemvalitsust ainult nimepidi. Kõigil oli õigus teeraha nõuda. Igaüks oli 
oma piirkonnas peremees. Louis XI, see väsimatu töömees, kes nii laialt alustas 
feodalismihoone lõhkumist, mida jätkasid Richelieu * ja Louis XIV kuningriigi huvides 
ning mille lõpule viis Mirabeau rahva huvides, see Louis XI katsus küll seda Pariisi 
läänkondade võrku lõhkuda, avaldades vihuti kaks-kolm kõigile üldkohustuslikku seadlust. 
Nõnda andis ta 1465-ndal aastal kõigile elanikele käsu öö tulekul aknaid küünaldega 
valgustada ja koerad keti otsa kinni panna, samal aastal veel teise korralduse õhtul tänavad 
raudkettidega sulgeda, peale selle keelas ta ära öösiti tänaval kaasas kanda puss-nuge ja 
muid relvi. Kuid õige pea jäid need esimesed kogukondliku seadusandluse katsed paberile. 


Kodanikud lasksid tuulel küünlad akendel ära puhuda ja koertel ümber joosta. Raudketid 
tõmmati ainult kaitseseisukorra ajal ette ja pussnugade kandmise keelul oli ainult niipalju 
tagajärgi, et Kõrilõikajate tänav Kaelalõikajatc tänavaks ümber nimetati, mis ju suur 
edusamm oli. Feodaalse seadusandluse vana hoone jäi püsima, sellega koos kõik need 
arvutud kohturingkonnad ja lään-konnad, mis linnas läbisegi ristlesid, üksteisel ees seisid, 
segamini läksid, risti-rästi üksteise peale kuhjusid, üksteisesse lõikusid; tihe võrk 
öövahtkondi, patrulle, vahiposte oli täiesti asjata, sest nende vahelt pääsesid relvastatud 
vargad, röövlid ja mässajad ilusasti läbi. Selles korratuses polnud siis ka midagi kuulmatut, 
kui mõni jõuk mingile lossile, paleele või majale kõige rahvarikkamas kohas kallale tungis. 
Enamasti tulid naabrid alles siis appi, kui riisumine juba nende enes-teni ulatus. Tulistamist 
kuuldes toppisid nad kõrvad kinni, sulgesid aknaluugid, barrikadeerisid uksed, jättes 
löömingu saatuse hooleks, tulgu siis valvesalgad appi või mitte. Järgmisel päeval kõneldi 
Pariisis: «Täna öösel tungiti Etienne Barbette'i majja. Marssal de Cler- 

mont sai nahatäie» jne. Sellepärast polnud üksnes kuninglikel residentsidel, nagu 
Louvre'il, Justiitspaleel, Bastille'l, Tornikeste lossil, vaid ka lihtsalt läänihärrade 
asukohtadel, nagu Petit-Bourboni, Sensi, Angoule-me'i lossil jne., laskeavad müürides ja 
laskeluugid väravate kohal. Kirikuid kaitses nende pühadus. Siiski olid mõned neist ka 
kindlustatud, Jumalaema kirik küll mitte. Saint-Germain-des-Pres' kloostrit ümbritses saki- 
line müür nagu mõne paruni lossi ja ta suurtükkideks oli vaske rohkem raisatud kui ta 
tornikelladeks. Seda kindlust võis veel 1610. aastal näha. Praegu on kirikki vaevalt säilinud. 
Tuleme tagasi Jumalaema kiriku juurde. Kui esimesed korraldused tehtud (olgu öeldud hul- 
guste maleva distsipliini auks, et Clopini käskusid täideti vaikuses ja imestusväärse 
täpsusega), astus varga-jõugu auväärt ülem kirikuesise rinnatise otsa, pööras näo kiriku 
poole, vehkis tunglaga, mille tuule käes hõljuv suitsune leek kiriku punakat fassaadi kord 
valgustas, kord varjas, ja hakkas kareda ning tusase häälega seletama: 

«Sulle, Louis de Beaumont, Pariisi piiskop, kohtupalati nõunik, ütlen mina, Glopin 
Trouillefou, Argoo kuningas, suur tseesar, hulguste vürst, narride piiskop, järgmist: «Meie 
õde, kes nõiduse pärast ülekohtuselt hukka on mõistetud, on sinu kirikusse varjule läinud. Sa 
oled kohustatud talle ulualustja kaitset andma, kuid kohus tahab teda sealt välja saada ja sina 
olid sellega nõus. Nõnda võidaks teda homme Greve'i platsil võlla tõmmata, kui jumal ja 
hulgused vahele ei astuks. Nüüd siis tuleme meie sinu juurde, piiskop. Kui sinu kirik on 
puutumatu, siis peab seda olema ka meie õde. Kui meie õde aga seda pole, siis pole 
puutumatu ka sinu kirik. Sellepärast nõuame sinult, kui sa tahad oma kirikut päästa, et sa 
meile tüdruku tagasi annaksid. Või me vabastame ta sealt vägivallaga ja riisume kiriku 
paljaks. Ja see on õiglane. Selle tõenduseks püstitan ma siia oma lipu ja ütlen sulle, Pariisi 
piiskop, jumal kaitsku sind!»» 

Kahjuks ei võinud Ouasimodo kuulda neid nii sünge ja metsiku majesteetlikkusega 
lausutud sõnu. Üks hul- 

gus pakkus Clopinile oma lippu, mille see vastu võtti ja pidulikult kahe tänavakivi vahele 
püstitas. See oli nimelt hang, mille harudel rippus vänts verist raibet. 

See tehtud, pöördus Argoo kuningas ümber ja laskis pilgul käia üle oma malevast, sellest 
metsikust rahvakogust, kelle silmad peaaegu niisama teravalt välkusid kui piikide otsad. 
Pärast väikest vaheaega kisas ta: 

«Edasi, poisid! Tööle, sissemurdjad!» 


Kolmkümmend tugevat laiarinnalist sepanägudega meest astusid ette, haamrid, pihid ja 
raudtuurad õlal. Nad läiksid mööda astmeid üles kiriku peaportaali poole ja juba nähti neid 
võlvi all ukse kallal pihtide ja kangidega kühmus töötamas. Neile läks teisi hulguseid järele, 
et neid aidata või neid vahtida. Kõik üksteistkümmend trepiastet olid rahvast täis. 

Uks aga pidas hästi vastu. 

«Kuradi kõva ja kange teine!» ütles üks. 

«Ta on ju vana ja ta krõmpsluud on kondiks muutunud!» ütles teine. 

«Julgemini, sõbrad!» sõnas Clopin. 

«Vahetan oma pea tuhvli vastu, kui te ei ava ust, ei vabasta tüdrukut ja ei tee peaaltarit 
paljaks enne veel, kui ükski kirikuteener üles ärkab. Kuulge! Juba lukk praksub!» 

Clopini sõnu katkestas kõle mürts selja taga. Ta pöördus ümber. Päratu suur palk oli 
taevast alla kukkunud, tosinavõrra hulguseid kirikutrepile maha lüües kargas see 
suurtükipauguna mürtsudes tagasi ja lõi all tänaval veel hulga kaltsakaid jalust maha, kes 
hirmsa kisaga püüdsid kõrvale hüpata. Uhe viivuga oli osa kirikuesisest platsist tühi. 
Lõhkujad jätsid ukse kus seda ja teist, kuigi neil ukse sügava võlvi all midagi karta polnud, 
ja isegi Clopin taganes kirikust aupaklikku kaugusse. 

«Pääsesin veel terve nahaga!» karjus Jehan. «Ma kuulsin ainult vihisemist, kuradi pärast! 
Aga Pierre Materdaja materdas palk siiski surnuks!» 

Raske on kirjeldada seda hirmu ja ehmatust, mida see palk hulgustesse sisendas. Nad 
vahtisid tükk aega üles õhku, see puutükk kohutas neid enam kui kakskümmend tuhat 
kuninglikku ammukiütti. 

«Saatan! See lõhnab nõidusest!» urises mustlaste hertsog. 

«Kas tõesti kuu selle halu alla viskas?» tähendas Andry Punane. 

«Kes teab,» arvas Franois Chanteprune, «öeldakse, kuu olevat jumalaema sõber!» 

«Tuhat paavsti, teie olete kõik tolvanid!» hüüdis Clopin, ei osanud aga puujõmaka 
prantsatust millegagi seletada. 

Et tõrvikute valgus kõrgele ei ulatunud, ei võidud kiriku fassaadil mitte midagi näha. 
Raske palk lamas kirikuesisel platsil. Kuuldi ainult vaeste õnnetute oigamist, kes esimese 
hoobi vastu olid võtnud ja kivi-astmete teravate nurkade vastu oma sisikonna lömas-tanud. 

Kui esimene ehmatus möödas oli, leidis Argoo kuningas lõpuks seletuse, mis oli ta 
kaaslastele vastuvõetav. 

«Kurat ja põrgu! Papid mõtlevad veel vastu panna! Uuesti kallale! Kallale!» 

«Kallale! Hurraa!» karjus rahvahulk meeletult ja vastu kiriku fassaadi käis kogupauk 
ambudest ja arke-buusidest. 

Pauk äratas ümberkaudsed rahulikud elanikud unest. Aknad tehti lahti ja sinna ilmusid 
öömütsid ja käed põlevate küünaldega. 

«Laske akende pihta!» karjus Clopin. 

Jalamaid plaksatasid aknad kinni ja vaesed linnakodanikud, kes vaevalt mahti olid saanud 
ehmatanud pilku heita lärmakale kirikuplatsile täis tõrvikuid, läksid hirmust üleni higistena 
tagasi vooditesse oma naiste kõrvale, eneselt küsides, kas on Jumalaema kiriku ees mõni 
nõiasabat lahti või on burgundlased Pariisi tunginud nagu 1464-ndal aastal. Mehed kartsid 
juba riisumist, naised vägistamist, ja kõik lõdisesid. 

«Kallale!» kisendasid uuesti argoolased, kuid lähemale minna nad ei julgenud. Nad 
vahtisid kord kiriku, kord palgi poole. Palk ei liigatanud, kirik aga oli endiselt vaikne ja tühi. 
Kuid miski jahutas siiski 


hulguste indu. 

«Tööle, sissemurdjad!» karjus Trouillefou. «Uks sisse!» 

Keegi ei astunud sammugi edasi. 

«Kuradi habeme ja kõhu nimel, vaadake memmi, ke palgijupi ees lõdisema hakkavad!» 

Üks vanem sissemurdja vastas: 

«Pealik, mitte palgijupp ei hoia meid tagasi, vaid uk ise, see on raudlattidega läbi 
põimitud. Pihtidega poi midagi peale hakata.» 

«Mida te siis tagumiseks vajate?» küsis Clopin. 

«Vajaksime müürilõhkujat.» 

Argoo kuningas ruttas julgelt koleda palgi juurde, pani jala selle peale ja kisas: 

«Siin on teil müürilõhkuja, papid on selle ise teil saatnud. Täname teid, kirikhärrad!» 

Sel hooplemisel oli mõju. Palgi salavõim oli otsas Hulgused said julgust juurde; peagi 
tõstsid paarsad tugevat kätt palgi udusulena üles ning tormasid sel lega vastu suurt ust, mida 
enne oli katsutud sisse lüüa See, kuidas rahvahulk harvade, laialipillatud tõrvikut 
poolhämaras valguses pikka palki kandis ja selleg kiriku poole jooksis, tekitas mulje, nagu 
tormaks koletu tuhandejalgne elukas põrnitsedes vastu kivist hiiglast. 

Palgi hoopidest põras pooleldi metallist tehtud uks määratu trummina. Järele ta ei andnud, 
kuid kogu kirik vabises ning seest kõmasid vastu kõrged võlvid. 

Samal ajal hakkas ülevalt ründajate peale suurte kivide rahet sadama. 

«Kurat!» karjus Jehan. «Kas tõesti tornide balustraadid meie peale pudenevad?» 

Kuid hoog oli sees. Argoo kuningas oli ju ise eeskuju näidanud. Muidugi on see piiskop, 
kes end kaitseb, ja ründajad hakkasid veel ägedamalt ust lõhkuma, hoolimata kividest, mis 
paremat ja pahemat kätt päid purustasid. 

Imelik, et kivid kõik ükshaaval alla kukkusid, selle eest tuli neid aga tihedalt. Argoolased 
tundsid ikka kaht kivi korraga, üht vastu jalgu, teist vastu pead. Oli vähe neid, kes pihta ei 
saanud, ja juba lamas palju veriseid surnuid ja vintsklevaid haavatuid tormijooksjate jalgade 
all, kes üha ägedamalt lõhkusid, kuna neile järjest uusi mehi appi tuli. Pikk palk tagus 
vahetpidamata kindlas taktis vastu ust nagu kella tila. Kivisadu jätkus, kuid ka ukse kõma. 

Lugeja on muidugi taibanud, et ootamatu vastupanu, friis hulguseid ärritas, tuli 
Ouasimodo poolt. Juhus oli kahjuks vahvat kurti soodustanud. Kui ta tornidevahelisele 
platvormile oli jõudnud, valitses ta peas täielik segadus. Vaadates ülalt alla tihedale hulguste 
parvele, kes valmis olid kiriku kallale sööstma, jooksis ta galeriil mõne minuti meeletuna 
edasi-tagasi, paludes kuradit ja jumalat mustlastüdrukut päästa. Tärkas juba mõte minna 
üles lõunapoolsesse torni häda-kella lööma; kuid enne kui ta kella käima saab panna, enne 
kui Marie helisema hakkab, võib kiriku uks juba ammu sisse löödud olla. See oli just 
parajasti sel silmapilgul, kui sissemurdjad oma riistadega ukse kallale asusid. Mis teha? 

Äkki tuli talle meelde, et müürissepad olid kogu päeva parandanud lõunapoolse torni 
müüri, talasid ja katust. See oli talle nagu valguskiireks. Müür oli kivist, katus tinast, talad 
puust. (Need päratu suured talad moodustasid nii tiheda rägastiku, et neid «metsaks» 
kutsuti.) 

Ouasimodo jooksis selle torni juurde. Alumised korrused olid tõepoolest täis igasugust 
ehitusmaterjali. Seal leidis ta eest ehituskivide riitu, tinalehtede rulle, lattide virnu, jämedaid, 
saega parajaks lõigatud ja tahutud palke ning prahihunnikuid, ühesõnaga, terve arsenali. 


Aeg oli kasin. All töötasid pihid ja haamrid. Oma suure jõuga, mida hädaoht veel 
kümnekordseks tegi, tõstis ta üles kõige raskema, kõige pikema palgi, ajas ta ühest 
torniaugust välja, haaras tal siis väljaspool teisest otsast kinni ning sikutas ta platvormi 
balustraadile ja paiskas sealt alla. Kukkudes saja kuuekümne jala kõrguselt, põrkas määratu 
suur palgikolask mitu korda vastu müüri, purustas raidkujusid, tegi mitu tiiru enese ümber 
nagu veskitiib, mis lendu on läinud, ja langes viimaks maha. Tõusis hirmus kisa, sest must 
palk sarnanes tänaval tagasi põrgates hiiglamaoga. 

Ouasimodo nägi, kuidas hulgused palgi kukkumisel laiali lendasid nagu tuhk lapse 
puhumisel. Ta kasutas nende kohkumise ära ja sellal, kui nad ebausklikult taevast alla 
langenud mad]jaka poole vahtisid ja portaali kivist pühamehi noolte ja haavlite sajuga 
purustasid, tassis Ouasimodo vaikselt kiviprügi, suuri ja väikesi 

405 

kive, isegi müürisseppade riistakotte balustraadi äärel kust ta juba ennem palgi oli alla 
virutanud. 

Niipea kui nad all hakkasid vastu kiriku ust tagum lendas ülevalt alla kivirahet; neile 
paistis, nagu oleks kirik ise neile pähe varisenud. 

Kes sel silmapilgul Ouasimodot oleks näinud, oleks kohkunud. Peale viskematerjali 
balustraadi ääres oli ta platvormile kokku tassinud terve kuhja kive. Niipea kui üks 
kivihunnik balustraadi juures otsa lõppes, asus ta teise juurde. Ta kummardus ja tõusis, 
kummardus ja tõusis jälle uskumatu väledusega. Ta küünitas oma suure kääbusepea üle 
balustraadi ja kohe lendas üks kivijurakas teise järel alla. Vahel jälgis ta mõne tubli 
kivikamaka lendu ja kui see hästi märki läks, röögatas ta: «Hoo!» 

Hulgused ei kaotanud veel julgust. Juba paarikümnel korral oli paks uks, mille kallale 
sajad inimesed raskele tammepuust müürilõhkujale hoogu andes tormasid, võpatanud. 
Uksetiivad praksusid, nikerdused lendasid tükkideks, uksehinged hüplesid iga tõuke ajal, 
lauad tulid lahti, puuosad pihunesid raudraamikantide vahel. Ouasimodo õnneks oli uksel 
rohkem rauda kui puud. 

Ta tundis, et peauks all hakkab juba järele andma. Kuigi ta midagi ei kuulnud, ometi põras 
iga hoop nii kiriku võlvistikus kui ka temas ühtviisi vastu. Ta nägi all võiduhimulisi ja 
märatsevaid hulguseid rusikaid hämara fassaadi poole tõstvat. Ta kahetses, et tal ega 
mustlastüdrukul tiibu polnud, nagu öökullidel, kes parvedena ta pea kohal lendu tõusid. 

Kivirahest ei piisanud ründajate tagasitõrjumiseks. 

Sel äreval silmapilgul märkas ta veidi allpool balustraadi, kust ta hulguseid materdas, kaht 
pikka kivist vihmaveetoru, mille otsad asusid otse peaukse kohal, kuna nende teine ots algas 
platvormi põrandalt, üks mõte sähvatas tal peast läbi. Ta jooksis ja tõi oma kambrist haokoo, 
pani sellele rohkesti latte ja sinna otsa rullis tinalehti, mida ta kaitseriistana veel polnud 
tarvitanud. Kui ta selle tuleriida oli mõlema vihmaveetoru ühise avause kohal valmis 
seadnud, süütas ta selle oma laternast põlema. 

Vahepeal lakkas kivisadu ja hulgused ei vahtinud 

enam üles. Lõõtsutades nagu hagijad, kes metsseale ta urkas kallale on asunud, tunglesid 
riisujad hulgana peaukse ümber, mida tõukepoom juba üsna lömmi oli löönud, mis aga siiski 
veel vastu pidas. Kärsitult ootasid nad viimast, otsustavat hoopi, mis ta lõpuni sisse oleks 
löönud. Igaüks tahtis ligemale pääseda, et esimesena sisse tormata rikkalikku kirikusse, 
avarasse varakambrisse, kuhu olid kokku kuhjatud kolme sajandi varandused. Rõõmust ja 
ahnusest rõkates tuletasid nad üksteisele meelde toredaid hõberiste, suurepäraseid bro- 


kaatkuubi, kullatud hõbedast hauaehiseid, koori ohtraid kaunistusi, siis säravaid pühi, 
tuledest sätendavaid jõulusid, päikesest sädelevaid lihavõtteid, kõiki neid hiilgavaid 
pidupäevi, kus kirstud pühakusäilmetega, lühtrid, sakramendiastjad, tabernaaklid, 
reliikvialae-kad kulla- ja teemantmägedena altaritele kuhjusid. Kahtlemata oli sel 
silmapilgul igal vargapoisil ja sandil, võllaroal ja logardil palju vähem meeles mustlas- 
tüdruku vabastamine kui kiriku riisumine. Usume koguni meeleldi, et suurele hulgale neist 
oli Esmeralda ainult ettekäändeks, kui vargad üldse ettekäändeid vajavad. 

Samal silmapilgul, kui nad hinge kinni pidades ja lihaseid pingutades tõukepoomi ümber 
viimseks katseks kogunesid, et kõike jõudu kokku võttes otsustavat hoopi anda, tõusis äkki 
nende keskel hirmus kisa, veelgi koledam kui palgi allalangemisest lömastatud inimestelt. 
Kes ei karjunud ja kes ellu olid jäänud, vaatasid üles. Kaks sulatina juga langesid ülalt alla ja 
otse tihedasse rahvahulka. Inimeste meri vajus nagu lohku keeva metalli all, mis seal, kuhu 
ta langes, jättis järele kaks musta auravat auku, nagu seda teeb kuum vesi lumme langedes. 
Poolsöestunud surijad vingerdasid ja kisendasid valust. Kahe peamise joa kõrvalt lendasid 
koledad vihmapiisad laiali teiste ründajate peale, tungides tuliste puuridena nende 
pealuudesse. See raske tuli tärkis rahvast tuhandete rahetükkidena. 

Südantlõhestava kisaga jooksid hulgused laiali, visates palgi laipadele. Polnud vahet 
julgete ega argade vahel, kõik panid plagama ja teistkordselt tühjenes kirikuesine. 

Kõigi silmad pöördusid kiriku fassaadi ülaosa poole, 

kus tõepoolest midagi eriskummalist sündis, ülemisel galeriil, fassaadi keskmise roseti 
kohal põles kahe kellatorni vahel suur lõke, sädemeid üles keerutades. Vahetevahel viis tuul 
sellest korratust ja mässavast leegit-susest mõne tulekeele koos suitsuga kõrgele üles. Tulest 
allpool sülitasid balustraadi alt, mille võre läbi lõke paistis, kaks vihmaveetoru nagu mingi 
koletise suud vahetpidamata hõõguvat vihma, mis hõbedase joana mööda fassaadi 
mustendavat alumist osa alla voolas. Mida enam need vedela tina joad maale liginesid, seda 
enam hargnesid nad vihkudeks, nagu vesi, mis läbi pii-suti tuhande augukese purskab. 
Tulehelgist kõrgemal eraldusid teineteisest järsult kaiks määratut torni, üks täitsa must, teine 
täitsa punane. Oma päratuid varjusid üles taevasse heites, paistsid nad veelgi kõrgemad ole- 
vat. Nende arvutud kuradite ja lohede kujud omandasid pahaendelise ilme. Leegi heitlik 
valgus pani nad silmade ees liikuma. Paistis, et seal on rästikud, kes irvitavad, avatud 
renniotsad, mis hauguvad, salamandrid, kes tuld puhuvad, peletised, kes suitsu sees 
aevastavad. Leegis ja lärmis kiviunest ärganud koletiste seas oli üks, kes kõndis ja keda alt 
mõnikord nähti lõkke taustal vilkuvat nagu nahlkhiirt põleva küünla ümber. 

Kahtlemata pidi see kummaline tuletorn kaugel Bicetre'i küngastel äratama puuraiujaid, 
kes ehmatasid, nähes oma nõmmedel Jumalaema kiriku tornide hiiglavarju tantsivat. 

Hulgused tundsid suurt hirmu ja olid üsna vait. Kuuldi ainult kloostrisse suletud 
kanoonikute hädakisa, kes olid paanikas nagu hobused põlevas tallis, akende kiiret avamist 
ja veel kiiremat sulgemist, segadust ja rabelemist elamutes ja Linna Haigemajas, tuule ulu- 
mist leegis, surijate viimast rögisemist ja tinavihma pidevat pladisemist vastu tänavakive. 

Vahepeal olid hulguste peamehed taandunud Gonde-laurier' maja trepile, kus nad aru 
pidasid. Mustlaste hertsog istus kivipostil ja vaatas ebauskliku hirmuga üles fantastilise 
lõkke poole, mis paarisaja jala kõrgusel lõõmas. Clopin Trouillefou näris raevus oma suuri 
rusikaid. 

«Kuidagi ei saa sisse!» pomises ta. 

«Vana nõid, aga mitte kirik!» torises vana mustlane jVlathias Hungadi Spicali. 

«Paavsti vurrude nimel,» ütles üks vana hallijuukse-line irvhammas, endine sõjamees, 
«need kiriku vihmaveetorud sülitavad sulatina paremini kui Lectoure'i * laskeavad.» 

«Kas näete seda kuradit, kes seal tule juures edasi-tagasi kõnnib?» hüüdis mustlaste 
hertsog. 

«Pagana pihta, see on ju neetud kellamees, Ouasi-modo!» tähendas Clopin. 

Mustlane raputas pead. 

«Mina ütlen teile, see on kurivaim Sabnac, suur markii, kindluste deemon. Ta on 
relvastatud sõduri sarnane, ainult lõvi peaga. Vahel ratsutab ta inetu hobuse seljas. Ta 
muudab inimesed kiviks, millest siis torne ehitab. Ta on viiekümne leegioni ülem. See on 
tõesti tema! Tunnen ta ära. Vahel on tal seljas türgi laadi kuldkirja riided.» 

«Kus siis meie Bellevigne-de-1'Etoile on?» küsis Clopin. 

«Surnud,» vastas üks naine. 

Andry Punane hakkas idiootlikult naerma. 

«Jumalaema annab Haigemajale tööd,» ütles ta. 

«Kas siis seda ust kuidagi ei saa sisse lüüa?» hüüdis Argoo kuningas jalga vastu maad 
põrutades. 

Mustlaste hertsog osutas kurvalt kahele keeva tina valangule, mis ikka veel mööda musta 
fassaadi pikkade fosforheietena alla nirisesid. 

«On varemgi juhtunud, et kirikud ise vastu panevad,» seletas ta õhates. «Sellest on 
nelikümmend aastat tagasi, kui Hagia Sophia kirik Konstantinoopolis * kolm korda järjest 
Muhamedi kuu eneselt maha virutas, raputades oma kupleid nagu pead. Guillaume de Paris, 
kes selle kiriku siin ehitas, oli ju nõid.» 

«Kas me siis peame tühjade kätega ära minema nagu sandid maanteelt?» küsis Clopin. «Ja 
oma õe sinnapaika jätma, et need kirikumütsikestes hundid ta homme saaksid üles puua?» 

«Ja ka varakambri, kus on kulda koormate viisi!» lisas üks hulgus, kelle nime ma kahjuks 
ei tea. 

«Muhamedi habeme nimel!» karjus Trouillefou. 

«Katsume veel kord õnne!» soovitas hulgus. 

Mathias Hungadi raputas pead. 

«Uksest me sisse ei saa. Tarvis on vana nõia soomuses välja otsida mõni vigane koht, 
mõni auk, mõni tagauks või mõni pragu.» 

«Kes on nõus?» küsis Clopin. «Mina lähen kiriku juurde. Aga kuhu meie väike Jehan on 
jäänud, kes ennast nii üleni rautanud oli?» 

«Küllap surma saanud,» vastas keegi. «Ei ole tema naeru kuskil kuulda.» 

Argoo kuningas kortsutas kulmu ja ütles: 

«Kahju, väga kahju. Tal oli selle rauarämpsu all vahva süda. Kus on meister Pierre 
Gringoire?» 

«Pealik Clopin,» ütles Andry Punane, «see pani plehku, kui me veel Vahetajate sillalgi 
polnud.» 

Clopin põrutas jalaga vastu maad. 

«Kurat võtku! Ise õhutas meid siia ja nüüd jätab meid lagedale! Arg lobamokk, vana 
tuhvel!» 

«Pealik Clopin,» ütles Andry Punane Kirikuesise tänava poole vaadates, «seal ongi väike 
skolaar.» 


«Kiidetud olgu Pluton!» hüüdis Clopin. «Aga mida kuradit ta seal järel veab?» 

See oli tõepoolest Jehan. Ta jooksis nii ruttu, kui talle seda lubasid ta rasked rüütliriided ja 
pikk redel, mida ta vahvalt järel lohistas, ise väsinud kui sipelgas, kes veab kõrt, mis on 
kakskümmend korda pikem kui ta ise. 

«Võit! Te Deumh karjus skolaar. «See on Saint-Landry sadama laadijate redel.» Clopin 
tuli ta juurde ja küsis: 

«Pagana pihta, mis sa, jõmpsikas, selle redeliga peale hakkad?» 

«Käes,» vastas Jehan lõõtsutades. «Teadsin, kus ta on. Asefoogti maja kuuri all. Seal elab 
üks mu tuttav tüdruk, kes arvab, et ma ilus olen nagu Cupido. Tema abiga sain redeli kätte ja 
nüüd on ta siin, Muhamedi nimel! Plika tuli päris särgiväel mulle ust avama.» 

«Hüva,» vastas Clopin, «aga milleks sulle see redel?» 

Jehan vaatas talle kavalalt ja enesekindlalt otsa ning lõi sõrmedega kastanjettidena nipsu. 
Ta oli sel minutil suurepärane. Peas oli tal kiiver viieteistkümnendast 

sajandist, mis vaenlast juba oma kimäärliku harjaga võis hirmutada. Kümme raudnokka oli 
selle küljes, nii et Jehan oli pälvinud õudset nime «oeke uBoAol» 1, nagu Homerose 
lugulaulus Nestori * laev. 

«Mis ma sellega peale hakkan, kõrge Argoo kuningas? Kas te näete seda lollide nägudega 
raidkujude rida seal üleval kolme ukse kohal?» 

«Näen, mis siis?» 

«See on Prantsuse kuningate galerii.» 

«Mis see minusse puutub?» küsis Clopin. 

«Oodake! Selle galerii otsas on uks, mis ainult riivis käib. Selle redeliga ronin ma üles ja 
olengi kirikus.» 

«Kuule, poiss, las mina ronin esimesena.» 

«Ei, kulla mees, see on minu redel. Hüva, teie olete teine.» 

«Et sind Peltsebul kägistaks!» ütles Clopin pahaselt. «Ma ei taha teine olla.» 

«Noh, Clopin, siis otsi endale teine redel!» 

Jehan hakkas redelit järele lohistades platsi poole jooksma ja karjus: «Tulge järele, 
poisid!» 

Ühe hetkega oli redel püsti vastu alumise galerii balustraadi ühe kõrvalukse kohal. 
Hulguste kari tungis rüsinal ja kõvasti kisades redeli juurde, et ka üles ronida. Kuid Jehan 
kaitses oma eesõigust ja pani esimesena jala redelipulgale. Tee üles oli üsna pikk. Prantsuse 
kuningate galerii on praegu maast umbes kuuekümne jala kõrgusel. Kiriku trepi 
üksteistkümmend astet tegid selle tookord veel. kõrgemaks. Jehan läks üles pikkamisi, sest 
raske raudrüü takistas teda. ühe käega hoidis ta redelist kinni, teises oli amb. Poole maad ära 
roninud, heitis ta kurbliku pilgu alla vaestele surmasaanutele, kellest kirikuesine kubises. 

«Ah,» ütles ita, «see laipade kuhi vääriks «liiase» viiendat laulu!» * 

"Seejärel astus ta edasi. Hulgused järgnesid talle. Igal redelipulgal vähemalt üks. Pimedas 
õõtsuvalt üles liikuv soomusselgade joon meenutas terassoomustega madu, kes tahab kirikut 
vallutada. Jehan, kui selle mao pea, täiendas oma vilistamisega seda illusiooni. 


Kümneninane (kreeka k.). 

Skolaar jõudis lõpuks galerii palkonile ja hüppas hulguste kamba käteplagina saatel kaunis 
väledalt üle balustraadi. Tsitadelli vallutades hõiskas ta juba, kuid jäi siiski äkki vait nagu 


kivisammas. Ühe kuningakuju taga silmas ta Ouasimodot, kes oli end hämarusse peitnud ja 
kelle ainus silm sealt vaikus. 

Enne kui teine piiraja oma jala galeriile sai panna hüppas koletu küürakas redeli otsa 
juurde, haaras oma tugevate kätega sõna lausumata mõlemast peelest kinni, lükkas need 
müürist veidi eemale, vibutas pikka nõtket redelit, mis ülevalt kuni alla hulguseid täis oli, nii 
et kõik ehmatusest kisama panid, ja raputas siis äkki üleinimliku jõuga selle inimkobara alla 
platsile. See oli silmapilk, kus julgemategi süda seisma jäi. Eemale-lükatud redel jäi hetkeks 
seisma, nagu kõheldes, kuhupoole kukkuda, siis aga vajus ta edasi, lõikas õhus hirmsa kaare, 
raadiusega kaheksakümmend jalga, ning prantsatas kogu oma koormaga maha nagu 
tõstesild, millel ketid on rebenenud. Tõusis tohutu needmine, siis jäi kõik vaikseks, ainult 
mõned vigastatud ronisid surnute kuhja alt kaugemale. 

Piirajate võiduhõisete asemel kuuldi nüüd ainult veel hädakisa ja vihast vandumist. 
Ouasimodo toetus küünarnukkidega balustraadile ja vaatas külmavereliselt alla. Ta oli nagu 
vana pikajuukseline kuningas, kes aknast alla vaatab. 

See oli Jehan Frollole väga ohtlik silmapilk. Ta seisis galeriil silm silma vastu 
hirmuäratava kellalööjaga, olles oma seltsimeestest eraldatud kaheksakümne jala kõrguse 
müüriga. Kuni Ouasimodo redeliga askeldas, jooksis Jehan salaukse juurde, mille arvas lahti 
olevat. , Võta näpust! Kurt oli galeriile tulles selle enda järel sulgenud. Jehan peitis enese ühe 
kivist kuninga taha ega julgenud hingatagi ning vaatas koleda küüraka poole hirmunud 
näoga nagu noormees, kes kord looma-"aia vahi naisega lipitses ja ühel õhtul kohtamisele 
min-, nes üle vale müüri ronis ja leidis end äkki silm silma vastu jääkaruga. 

"Alguses ei pööranud kurt temale tähelepanu, kuid pöördus viimaks ümber ja ajas end 
järsku sirgeks. Ta oli Jehani märganud. See seadis ennast juba valmis 

hirmsaks rabeluseks, kuid kurt jäi paigale seisma ja vaatas ainult teraselt skolaari otsa. 

«Nonoh!» ütles Jehan. «Mis sa mulle nii nukralt otsa vahid oma ainsa silmaga?» 

Samas tõmbas noor võrukael oma ambu tasahilju vinna. 

«Ouasimodo!» karjus ta. «Ma mõtlen su nime muuta. Nüüdsest peale oled sa pime!» 

Skolaar laskis. Sulgne nool vihises ja tungis küürakale vasakusse käsivarde. Ouasimodo 
pööras sellele niisama vähe tähelepanu kui kuningas Pharamond'i kuju väikesele 
kriimustusele. Ta tõmbas noole külmavereliselt käsivarrest välja ja murdis selle põlve otsas 
rahulikult pooleks. Siis viskas ta või õigemini poetas tükid maha. Jehanil polnud mahti enam 
teist korda lasta. Ouasimodo ähkis korra, hüppas siis rohutirtsuna skolaari kallale, kelle 
raudriided hoobist vastu müüri laperguseks läksid. 

Hämaras, ainult tõrvikute kumas järgnes sellele midagi jubedat. 

Ouasimodo haaras vasaku käega Jehani kätest kinni. Jehan ei pannud vastu, tundes, et ta 
niikuinii on kadunud. Parema käega kooris kurt teda vaikselt, pahaendelise aeglusega 
paljaks, võttis talt ükshaaval ära mõõga, pussnoad, soomussärgi ja käsivarrekaitsed. Nõnda 
lüdib ahv pähklit. Tükk tüki järel viskas Ouasimodo skolaari raudkooriku oma jalgade ette. 

Kui Jehan oli lagedaks tehtud, paljaks võetud ja armetuks jäänud nende hirmsate käte 
vahel, ei katsunudki ta enam kurdiga rääkima hakata, vaid irvitas talle jultunult näkku ja 
hakkas talle kuueteistkümneaastase' lapse kartmatu muretusega laulma üht tolleaegset 
üldtuntud laulu: 

Hästi on riides 

see linn Cambrai. 

Marafin ta riisus ... 


Ta ei saanud lõpetada. Ouasimodo hüppas üles galerii äärele, haaras ühe käega skolaari 
jalgadest ja hakkas teda linguna kuristiku kohal keerutama. Siis kuuldi raksatust, nagu oleks 
luust laegas vastu müüri lennanud, nähti ülalt midagi alla lendavat, mis aga umbes 

kolmandiku maa peal kuhugi ehituse eendi otsa kinni jäi. See oli juba elutu keha, mis 
nõnda sinna pooleks-murtult, purustatud kontidega ja lõhkise pealuuga rippu jäi. 

AII hulguste seas kostis hirmukarjatusi. 

«Tasume kätte!» karjus Clopin. 

«Kallale! Läki kallale, tasume kätte!» vastas rahvas. 

Tõusis kole ulgumine, kus segunesid kõik keeled, murded ja hääldamised. Õnnetu skolaari 
surm sütitas rahvahulgas vihalõõma. Tunti häbi ja viha, et üks küürakas neid nii kaua 
tegevusetult kiriku ees tule all hoiab. Raev aitas leida redeleid ja uusi tõrvikuid ja mõne 
minuti järel nägi ehmunud Ouasimodo, kuidas see kole sipelgapesa igalt poolt hakkas 
kirikut ründama ja üles ronima. Kel redeleid polnud, võtsid appi sõlmilised köied, kellel 
köisi polnud, ronisid raidkujudest kinni hoides ülespoole. Mõni riputas ennast teise kaltsude 
külge. Polnud mingit võimalust seda meeletuse kasvavat tõusu seisma panna. Vihased näod 
põlesid metsikult, mullakarva laupadel voolas higi, silmad välkusid. Kõik need vastikud ja 
inetud lõustad piirasid Ouasimodot igast küljest. Paistis, nagu oleks mõni teine kirik 
Jumalaema kiriku vastu välja saatnud oma gorgod, penid, oma lõustad, deemonid, oma 
kõige fantastilisemad raidkujud. See oli nagu elavate koletiste kiht fassaadi kivist koletistel. 

Vahepeal süttisid tuhanded tõrvikud kiriku ees väljakul. Seni pimeduse katte all sündinud 
kaootilisele rünnakule langes äkki hele valgus. Kirikuesine säras tuledes, heites taevasse 
nende kuma. ülal platvormil põles ikka veel lõke kaugele üle linna paistes. Tornide päratu 
siluett heitis oma varju üle Pariisi katuste, paistes valguse taustal suure tumeda väljalõikena. 
Linn näis virgunud olevat. Hädakellad hakkasid eemal kaebama. Hulgused ulusid, 
hingeldasid, vandusid ja ronisid üles, kuna Ouasimodo, nähes metsikuid nägusid galeriile 
järjest ligemale tulevat, võimetu nii hulga vaenlaste vastu ja mustlastüdruku saatuse pärast 
hirmul, ahastades käsi ringutas ja taevalt imetegu palus. 

V.REDUPAIK, KUS PRANTSUSMAA KUNINGAS LOUIS OMA 
PALVERAAMATUT LOEB 


Lugejad mäletavad vahest, et enne kui Ouasimodo öösel hulguste jõuku märkas, nägi ta 
oma kõrgest kellatomnist Pariisi silmitsedes Saint-Antoine'i värava pool küljes ainult üht 
tulukest. Seal oli nimelt kõrge, sünge jioone ülemise korruse aken veel valge. See hoone oli 
Bastille. Valgus aga Louis XI küünal. 

Kuningas Louis XI viibis tõepoolest juba paar päeva Pariisis. Kahe päeva pärast pidi ta 
oma Montilz-l€s-Tours'i tsitadelli jälle tagasi sõitma. Ta näitas end õige harva ja lühikest 
aega oma heas Pariisis, sest siin tundus talle olevat liiga vähe salakäike, võllaid ja šoti 
ammukütte. 

Seekord oli ta Bastille'sse ööbima tulnud. Talle ei meeldinud Louvre'i suur tuba, mis oli 
viis sülda pikk ja viis lai, oma suure kaminaga, mida ehtis kaksteistkümmend hiiglalooma ja 
kolmteistkümmend suure prohveti kuju, ja suure voodiga, mis oli üksteistkümmend jalga lai 
ja kaksteistkümmend pikk. Neisse suurtesse mõõtmeisse kadus ta ise ära. See korraliku 
linnakodaniku hingega kuningas eelistas Bastille' väikest tuba väikese voodiga. Pealegi oli 
Bastille Louvre'ist tugevamini kindlustatud. 


See «kambrike», mida kuningas kuulsas riiklikus vanglas enesele oli reserveerinud, oli 
siiski suur küllalt, võttes enda alla peatorni otsa ehitatud tornikese pealmise korruse. See oli 
ümmargune ruum, mille põrand oli vaipade asemel kaetud läikivate õlgmattidega, laetalad 
pealistatud kullatud tinast liiliatega, talade vahed aga värviliseks maalitud ja paneelid 
kaunistatud valgete tinaglasuurrosettidega kuldkollase ja peene indigo-seguga heleroheliseks 
värvitud pinnal. 

Aknaid oli ainult üks. See oli teravakaareline ja selle ruudud olid võretatud vasktraatvõrgu 
ja raudpulkadega. Aken oli kaunis pime ka oma värviliste ruutude tõttu, millele olid 
maalitud kuninga ja kuninganna vapid ja millest igaüks oli kakskümmend kaks sol"i maksma 
läinud. 

Ka sissekäike polnud rohkem kui üks. See oli tol ajal 

moodne uks lameda võlviga, seestpoolt vaibaga kaetud, väljastpoolt aga ehtis teda iiri 
kuusepuust piirlaud, huvitavalt töödeldud habras puutöö, nagu neid saja viiekümne aasta 
eest veel küllalt võis näha vanades majades. «Kuigi nad elamuid rikuvad ja koormavad,» 
kaebab Sauval ahastades, «siiski ei taha meie tudikesed neist loobuda ja säilitavad neid 
kõige kiuste.» 

Ses toas polnud midagi, mis muidu harilikes tubades leidus: ei pinke, taburette, 
polsterdatud või kastitaolisi pinke ega neid ilusaid jalgade ja sambakestega pingikesi, mille 
tükk neli sol'i maksab. Ainult üks väga tore kokkupandav tool oli toas: puuosade punasele 
taustale olid maalitud roosid, tumepunasest kordova nahast pikkade siidnarmastega iste oli 
põhja külge kinni löödud hulga kuldnaeltega. üksik tool tunnistas, et ainult ühel inimesel oli 
ses toas õigus istuda. Tooli kõrval akna juures seisis laud, mida kattis lindudega 
väljaõmmeldud linik. Laual oli kirjutuslaua garnituur täis tindilaike, mõned 
pärgamendipoognad, suled ja suur peenelt väljatöötatud hõbekarikas. Vähe eemal seisis 
kantav ahi ja tumepunasest sametist palvepult, mida elustasid kuld-tupsud. Ja lõpuks võis 
toa teises otsas näha lihtsat voodit kollasest ja roosakaspunasest damastist kattega ilma 
kassikulla ja tressideta, ainult vähenõudlike narmastega. See oli see kuulus voodi, milles 
Louis XI oma une- ja unetuseöid mööda saatis ja mida veel paarisaja aasta eest näha võis 
ühe riiginõuniku juures, kus teda imetles vana proua Pilou, kes Arricidia ehk Kehastatud 
Moraali nime all kuulsaks sai romaanis «Küros» *. 

Niisugune oli see kamber, mida nimetati «redupai-gaks, kus Prantsusmaa kuningas Louis 
oma palveraamatut loeb». 

Hetkel, kui meie oma lugeja sinna viisime, oli tuba päris pime. Juba tund aega tagasi oli 
kellatornidest märku antud tuled ära kustutada. Oli juba öö ja laual põles ainult üks vilkuv 
vahaküünal, mis valgustas viit isikut selles toas. 

Kõige selgemini valgustas küünal uhkelt riietatud läänihärrat, kes kandis puhvpükse ja 
veripunast hõbedaste vöötidega riidest vammust ja selle üle laiade mustakirjaliste brokaadist 
varrukatega hõlmikkuube. 

paistis, nagu mängleks tuluke selle toreda kostüümi igas voldis. Seda kandval mehel oli 
rinnal elavate värvidega tikitud vapp: ülal teravnurga tipus hüppav põder. Vapisildi paremal 
pool oli õlipuuoks, vasakul põdrasarv. Vööl kandis see mees uhket pistoda, mille kullatud 
peal oli vürstikrooniga varustatud kiivriharja kuju. Tal oli tige ja upsakas ilme ning pead 
hoidis ta uhkelt püsti. Esimese pilguga võis ta näost välja lugeda ülbust, teravamal 
vaatlemisel aga kavalust. 


Käes pikk aktirull, seisis ta palja peaga tugitooli taga, kus istus kaunis halvasti riietatud 
kössis mees, üks jalg teise üle visatud ja küünarnukk laual. Kujutletagu toredal kordova 
nahast istmel kondiseid põlveotsi, mustades villastes sukkades kõhnu sääri, kulunud karus- 
nahaga ääristatud lihtlabast parhkuube, ja et kõigele krooni pähe panna, vana võidunud 
kõige odavamast mustast kalevist kübarat, mille rummu ümber kõikusid nööri otsa lükitud 
tinakujukesed. See oli, kui juurde arvata veel räpane pigimüts, mis vaevalt mõnda juust 
nähtavale laskis tulla, ka kõik, mis istujast silma torkas. Ta hoidis pead nii kummargil, et ta 
varjatud näost võis näha ainult pika nina otsa, millele valgus langes. Ta kõhnadest kortsus 
kätest võis arvata, et see on rauk. See oli Louis XI. 

Nendest pisut tagapool sosistasid teineteisega kaks flaami riietes meest. Nad polnud varjus 
ja see, kes nägi GringoireM müsteeriumi ettekannet, võis neis ära tunda kaht tähtsamat 
Flaami saadikut: Genti nupukat riigitegelast Willem Rym'i ja populaarset sukakudujat 
Jacgües Coppenole'i. Tuletame meelde, et mõlemad olid Loius XI salajaste poliitiliste 
plaanide kaassepitsejad. 

Lõpuks, üsna taga, ukse ligidal seisis pimedas, liikumatu nagu raidkuju, tugev jässakas 
mees sõjamehe rak-mes ja vappidega tikitud hõlmikkuues. Ta kandiline, madala otsmikuga 
nägu, punnis silmad, määratu lai suu, kõrvad kahe lidus juuksesalgu varjus tuletasid meelde 
koera ja samal ajal tiigrit. Kõik peale kuninga olid katmata peaga. Kuninga kõrval seisev 
läänihärra luges ette mingit aruannet, mida majesteet nähtavasti teraselt kuulas. Kaks 
flaamlast sosistasid omavahel. 

«Pagan võtaks!» pomises Coppenole. «Mul on seismisest villand. Kas siin siis ühtki tooli 
pole?» 

Rym vastas pearaputusega, mida saatis rahutu n ratus. 

«Pagan võtaks!» alustas Coppenole uuesti, olles õnnetu, et pidi tasemini rääkima. «Mul on 
himu maha istuda ja jalad risti panna, nagu ma sukakudujana oma töötoas istun.» 

«Hoidke selle eest, meister Jacgues!» 

«Mis tonti! Kas siin siis ainult jalgadel tuleb seista?» 

«Või põlvedel,» vastas Rym. 

Siin jäid mõlemad vait, sest kuningas tõstis häält: 

«Viiskümmend sol'i meie teenrite riided ja kaksteistkümmend naela meie kuninglike 
kirjutajate mantlid! Nii, nii! Pillake aga kulda tündrite kaupa! Kas te hull olete, Olivier?» 

Seda kõneldes 'tõstis rauk pea. Ta kaelal särasid püha Miikaeli ordukee kuldlülid. Küünal 
valgustas üleni ta kondist ja pahurat profiili. Ta tõmbas OlivierT paberid käest ja oma 
aukulangenud silmi neist üle joosta lastes karjus ta: 

«Teie laostate meid! Mis see on? Kas meil on vaja nii uhket majapidamist? Kaks kaplanit, 
kummalegi kümme naela palka kuus, ja kabeliteenrile sada sol'i! 

Kammerteener ja üheksakümmend naela aastas! Neli köögiülemat, igaühele sada 
kakskümmend naela aastas! Kubjas, aednik, koka abiline, vanem kokk, relva- 

laohoidja, kaks arvepidajat, ja igaühele kümme naela kuus! Kaks kokapoissi, igale kaheksa 
naela! Tallmeister kahe abilisega, kakskümmend neli naela igaühele 

kuus! Jooksupoiss, pagar, leivategija, kaks moonavedajat, igaühele kuuskümmend naela 
aastas! Ja vanem sepp sada kakskümmend naela! Laekur kakssada 

naela! Kontrolör viissada! Tont teab, mis see on! Püsti 

hullumeelsus! Meie majapidamise kulud laostavad kogu Prantsusmaa! Kõik Louvre'i varad 
sulavad niisuguses raiskamisõhinas kokku! Nii tuleb meil lõpuks 


veel lauanõud maha müüa! Ja kui tuleval aastal jumal ja püha Neitsi (siin kergitas tä 
kübarat), meile elupäevi kingivad, tuleb meil arstirohtu tinakruusist 
juua!» 

Seda öeldes heitis ta pilgu hõbedasele karikale, mis laual sädeles. Ta köhis ja jätkas siis: 

«Meister Olivier, suurte maade valitsejad, nagu kuningad ja keisrid, ei tohi lubada luksuse 
tekkimist oma majapidamises, sest sealt levib ta kulutulena üle maa. Kirjuta see endale 
kõrva taha, meister Olivier! Meie väljaminekud kasvavad iga aastaga. Ja see ei meeldi 
meile. Kuidas, heldene taevas! Kuni 79-nda aastani ei ulatunud üldised kulud üle 
kolmekümne kuue tuhande naela; 80-ndal aastal tõusid nad neljakümne kolme tuhande 
kuuesaja üheksateistkümne naelani. Mul on need arvud peas. 81-sel aastal oli neid 
kuuskümmend kuus tuhat kuussada kaheksakümmend naela. Ja tänavu, vannun seda, 
ulatuvad nad juba kaheksakümne tuhande naelani! Nelja aastaga kahekordseks tõusnud! 
Õudne!» 

Ta peatus raskelt hingates, siis alustas ta uuesti ärritatult: 

«Minu ümber on inimesed, kes minu kõhnusest rasva lähevad! Te imete mult eküüsid igast 
mu poorist!» 

Kõik olid vait. See oli üks ta vihatujusid ja tuli oodata, kuni see üle läheb. Ta jätkas: 

«See tuletab meelde Prantsusmaa aadlimeeste ladinakeelset palvekirja, kus meid palutakse 
neid «koormata» õukonna auteenistusega! See on tõesti koorem! Koorem, mille all selgroog 
murdub! Teie, mu härrad, ütlete, et meie pole päriselt kuningas, sest me valitseme dapifero 
nullo, buticulario nullo!1 Me alles näitame teile, kas me oleme kuningas või mitte!» 

Siis naeratas ta oma võimu tundes. Ta pahurus pehmenes ja ta pöördus flaamlaste poole: 

«Te teate ju, vader Willem, kõik need lauaülemad, keldriülemad, kammerhärrad ja 
intendandid ei vääri viimast sulastki. Pange tähele, armas Coppenole, neist pole mingit kasu. 
Kui nad nii kasutult kuninga ümber tõlgendavad, tuletavad nad meelde nelja evangelisti kuju 
Palee suure tunnikella numbrilaual, mida Philippe Brille äsja parandas. Nad on ülekullatud, 
aga aega nad ei näita; osutid võivad ka ilma nendeta läbi saada.» 


Ilma lauaülemata, ilma viinavalajata (lad. k.). 

Pilguks jäi ta mõttesse ja lisas siis oma halli peaj vangutades: 

«Ei, jumalaema nimel, ma pole Philippe Brille, mina ei hakka oma vägevaid vasalle uuesti 
üle kuldama. Edasi, Olivier.» 

Isik, keda ta selle nimega nimetas, võttis vihiku enda kätte ja hakkas uuesti ette lugema: 

«Adam Tenonile, Pariisi prevotee pitsatite hoidjale mainitud pitsatite hõbeda, vormi ja 
graveerimise eest, mida tuli uuesti teha, sest endised ei kõlvanud enam oma iganemise ja 
kulumise tõttu — kaksteistkümmend Pariisi naela. 

Guillaume Frere'ile ikokku neli naela ja neli Pariisi sol'i vaevatasuna ja palgana. 
Tornikeste lossi kahes tuvikongis olevate tuvide toitmise ja ülalpidamise eest käesoleva 
aasta nääri-, küünla- ja paastukuu jooksul; sellesama jaoks talle seitse mõõtu otri antud. 

Ühele frantsiskaani mungale kurjategija pihilevõt-mise eest neli Pariisi sol'i.» 

Kuningas kuulas vaikselt pealt. Vahetevahel köhis ta. Siis tõstis ta karika huultele ja jõi 
mõru nägu tehes lonksu. 

«Tänavu Pariisi tänavanurkadel kohtu korraldusel trompetite puhumisega rahvale 
teadaandeid tehtud, üldse viiskümmend kuus korda. Arve tasumata. 


Pariisis ja mujal ettevõetud kaevamised ja otsimised, et leida raha, mida kuulu järgi sinna 
olevat maha maetud, mida aga ei leitud, — nelikümmend viis Pariisi naela.» 

«üks eküü maha matta, et üks sol välja kaevata, nii, nii!» ütles kuningas. 

«... Kuue valge klaasruudu sissepanemine aknale Tornikeste lossi toas, kus seisab 
raudpuur, kolmteist-kümmend sol'i. Koleftiste peoks kuninga käsul teha lastud ja kohale 
toimetatud ülalmainitud läänihärra neli vapisilti, mida ümbritsevad roosipärjad, kuus naela. 
Kaks uut varrukat kuninga vanale kuuele, kakskümmend sol'i. Karp rasva kuninga saabaste 
määrimiseks, viisteistkümmend teenarit. Lauda ehitamine kuninga mustade sigade jaoks, 
kolmkümmend Pariisi naela. Hulga latrite, laudade, tõsteuste kordaseadmise eest 

Saint-Pauli lossi lõvideruumis, kakskümmend kaks naela.» 

«Need elukad pole just odavad,» ütles LouisXI1. «ükskõik, säärane luksus kõlbab 
kuningale! Seal on üks suur ruske lõvi, keda ma armastan ta toredate maneeride pärast. Kas 
te, meister Willem, olete teda näinud? Valitsejail peab niisuguseid imetlemisväärseid loomi 
olema. Meil, kuningail, peavad koerteks olema lõvid, kassideks tiigrid. Suurus sobib 
kroomitud peadele. Kui Jupiteri-aegsed paganad oma templites sada härga ja sada lammast 
ohvriks tõid, kinkisid keisrid selleks sada lõvi ja sada kotkast. See oli metsik, aga ilus 
komme. Prantsuse kuningate trooni ümber on nende loomade möirgamist alati kuulda olnud. 
Kuid tõele au andes kulutan ma selleks vähem raha kui mu eelkäijad. Ma lepin väiksema 
arvu lõvide, karude, elevantide ja leopardidega. Noh, edasi, Olivier. Oleme oma sõpradele, 
flaamlasetele, seletanud, mida tahtsime.» 

Willem Rym tegi sügava kummarduse, kuna Coppe-nole'i tusane nägu meelde tuletas 
karusid, kellest majesteet oli kõnelnud. Kuningas ei pannud seda tähelegi. Ta niisutas jälle 
oma huuli karikast, sülitas ja ütles: 

«Päh, kui vastik jook!» Ettelugeja jätkas: 

«ühe logardi toitmiseks, kes juba kuus kuud riisujate kongis vangis istub edaspidist 
korraldust oodates, kuus naela neli sol'i.» 

«Mis see peab tähendama?» ütles kuningas vahele. «Toita seda, keda üles tuleb puua! 
Jumala nimel, ma ei anna enam ühtki sol'i ta toitmiseks. Olivier rääkige härra 
d'Estouteville'iga läbi ja veel täna õhtul olgu kõik valmis selle noorhärra võllapulmaks. 
Edasi.» 

Olivier 'tegi pöidlaga märkuse sõna «logardi» juurde ja läks edasi. 

«Henriet Cousinile, Pariisi kohtu kõige rängemate otsuste täitjale, kuuskümmend Pariisi 
sol'i linna prevoo määramisel ja korraldusel, et ta ostis mainitud härra prevoo käsul laia 
teraga mõõga kohtu poolt süütegude eest hukkamõistetute karistamiseks ja pea otsast maha- 
raiumiseks ja nõndasamuti ühe tupe ning kõik, mis 

sinna juurde kuulub; peale selle veel vana mõõga parandamise ja teritamise eest, mis 
hambuliseks ja nüriks läks kõrgestisündinud Louis de Luxembourg'i hukkamisel, nagu 
selgesti näha . ..» Kuningas katkestas teda: 

«Küllalt. Selle summaga olen meeleldi nõus. Niisugustest kuludest ma ei hooli. Mul pole 
sellisel korral rahast kunagi kahju. Edasi.» «Uhe suure puuri ehitamise eest...» «Ah!» ütles 
kuningas kahe käega tooli tugedest kinni võttes. «Ma teadsin, et ma siia Bastille'sse mitte 
asjata ei tulnud. Pidage natuke, meister Olivier. Ma tahan ise seda puuri näha. Kuni ma teda 
uurin ja vaatlen, võite mulle kulude arvet ette lugeda. Härrad flaamlased, lähme vaatama. 
See on huvitav.» 


Ta tõusis püsti, toetus ettelugeja käsivarrele, andis tummalt ukse kõrval seisjale märku ees 
minna, flaam-lastele aga järele tulla, ja väljus toast. 

Ukse taga täienes kuninga kaaskond raskes raudrii-des relvastatud meeste ja väikeste 
paažidega, kes tõrvikuid kandsid. Kõik nad liikusid mõnda aega pimeda torni treppe ja 
koridore mööda, mis suurelt osalt päris müüri sisse olid ehitatud. Kõige ees käis Bastille' 
ülem ja laskis kõik madalad ja kitsad uksed avada haiglase ja kühmus kuninga ees, kes Iteel 
köhis. 

Iga ukse juures pidid kõik peale vanadusest kühmus rauga päid kummardama. 

«Hm!» ümises ta läbi igemete (hambaid polnud tal enam). «Meie oleme juba päris küpsed, 
et sisse astuda hauakambri uksest. Küürus teekäijale kõlbab madal uks.» 

Kui selja taha jäi ka viimane uks, mis oli nii arvukalt lukkudega varustatud, et kulus 
veerand tundi nende avamiseks, sisenesid nad lõpuks suurde, kõrgesse gooti ,saali, mille 
keskel tungalde valgusel võis näha suurt massiivset kivist, rauast ja puust kuupi. Seest oli 
see | õõnes. See oli üks neid kuulsaid puure riiklike kurjategijate jaoks, mida nimetati 
«kuningatütrekesteks». Puuri seintes oli kaks-kolm väikest akent, mis nii tihedasti olid 
jämedate raudpulkadega võretatud, et klaas-ruute nähagi polnud. Ukseks oli suur lame 
kiviplaat 

nagu haudadel. Selletaolistest ustest minnakse ainult sjSse. Käesoleval korral oli siin 
laibaks elav inimene. 

Kuningas käis aegapidi ümber selle väikese ehituse seda hoolega uurides, kuna meister 
Olivier, kes ta kannul kõndis, talle kõvasti oma arveid ette luges. 

«Uue suure puust puuri ehitamise eest jämedaist palkidest, kõigi raamide ja 
põhiplankudega, mis on põrandast laeni üheksa jalga pikk, kaheksa lai ja seitse kõrge ja mis 
suurte lihvitud raudplaatidega üle on löödud ning ehitatud Saint-Antoine'i ühte tornituppa, 
millises puuris nüüd istub meie armulise kuninga käsul vang, kes enne kinni istus vanas, 
kõdunenud, poollagunenud puuris. Mainitud puuri ehitamiseks on kulunud üheksakümmend 
kuus aluspalki, viiskümmend kaks püstpalki ja kümme kolmesüllalist planku; et kõiki 
mainitud puuosi tahuda, välja töötada ja kokku panna, on Bastille' hoovis kahekümne päeva 
jooksul tööl olnud üheksa-teistkümmend puuseppa .. .» 

«üsna hea tamm,» ütles kuningas, koputades rusikaga vastu palki. 

«... Selle puuri jaoks,» jätkas Olivier, «on kulunud kakssada kakskümmend suurt 
raudplaati, igaüks üheksa korda kaheksa jalga, selle kõrval veel väiksemaid plaate koos 
võrude, riiskade ja kinnistitega, mis mainitud raudplaatide juures tarvilikud, kusjuures kogu 
see raud kaalub kolm tuhat seitsesada kolmkümmend viis naela; peale selle kaheksa suurt 
nurgarauda nimetatud puuri kooshoidmiseks, siis veel klambrid ja naelad; mis kaaluvad 
kokku kakssada kaheksateistkümmend naela; peale selle raudtrellid toa aknal, kuhu puur 
asetatud, selle toa ukse raudriivid ja veel muud asjad ...» 

«Kui palju rauda, et kergemeelset vaimu vaos hoida!» tähendas kuningas. 

«... Kõik kokku kolmsada seitseteistkümmend naela viis sol'i seitse teenarit.» 

«Paastu jumala nimel!» hüüdis kuningas. 

Selle Louis XI lemmiksõna juures kuuldi kedagi puuris ärkavat; kostis ahelate kolin vastu 
põrandat ja nõrk hääl, mis tuli otsekui hauast: 

«Kuningas! Kuningahärra! Armu!» Seda, kes nõnda hüüdis, polnud ennast näha. 

«Kolmsada seitseteistkümmend naela viis sol'i seitse teenarit!» kordas Louis XI. 


Puurist tulev kaeblik hääl ajas kõigil kohalviibijal] külmajudinad üle ihu, kaasa arvatud 
isegi meister Oli-vier. Ainult kuningas näis seda mitte kuulvat. Ta käsu peale jätkas Olivier 
oma lugemist, kuna majesteet jätkas ükskõikselt puuri vaatlemist. 

«... Peale selle müürissepale, kes puuris augud akna-võrede sissepanemiseks ja tegi toale, 
kus puur asub, uue põranda, sest endine põrand poleks puuri ta raskuse tõttu kandnud, 
makstud kakskümmend seitse naela neliteistkümmend Pariisi sol”i...» 

Uuesti kostis halisev hääl: 

«Armu, kuningahärra! Ma vannun teile, mitte mina pole äraandja, vaid Angers' kardinal.» 

«Müürissepp on jultunud!» ütles kuningas. «Jätkake, Olivier.» 

Olivier jätkas: 

«Puusepale akende, naride, istme ja muude asjade eest kakskümmend naela kaks Pariisi 
sol'i.» Hääl jätkas endiselt: 

«Oh kuningahärra, kas te mind ei kuule? Ma vannun teile, see polnud mina, kes asjast 
härra de Guyenne'ile kirjutas, vaid kardinal Balue!» 

«Puusepp on kallis,» tähendas kuningas. «Ja see on kõik?» 

«Ei, sire... Klaasissepale mainitud toa aknaruutude ettepanemise eest nelikümmend kuus 
soPi kaheksa Pariisi teenarit.» 

«Armu, majesteet! Kas sellest küllalt pole, et kõik mu varandus anti kohtunikele, mu 
lauanõud härra de Torcyle, mu raamaitukogu magister Doriolle'ile, mu vai-bad Roussilloni 
haldurile? Ma olen süütu. Juba neliteistkümmend aastat lõdisen ma külmas raudpuuris. 
Heitke armu, majesteet, halastage mu peale! Teile tasutakse selle eest taevas.» 

«Ja üldsumma, meister Olivier?» ütles kuningas. 

«Kolmsada kuuskümmend seitse naela kaheksa soPi kolm Pariisi teenarit.» 

«Püha Neitsi!» hüüdis kuningas. «On see aga jultunud puur!» 

Ta tõmbas vihu Olivier' käest ja hakkas ise sõrmedel arvutama, vaadates kord paberisse, 
kord puuri poole. Kogu selle aja oli kuulda vangi nuuksumist! See avaldas pimeduses nii 
ränka muljet, et kuninga saatjad kähvatades üksteise otsa vaatasid. 

«Neliteistkümmend aastat, majesteet! Juba neliteistkümmend aastat 1469-nda aasta 
aprillist saadik. Püha jumalaema nimel, kuninglik majesteet, kuulake mind! Teie olete kogu 
selle aja päikese valgust ja soojust maitsnud. Kas siis mina, õnnetu, enam kunagi päeva- 
valgust näha ei saa? Halastage, kuningahärra! Olge mulle armuline! Halastus on kuninga 
kõrge voorus, mis ta viha kõrvale juhib. Kas teie, majesteet, usute, et kuningal on 
surmatunnil heaks lohutuseks teadmine, et ta pole ühtki kuritegu jätnud karistamata? Pealegi 
pole mina teie majesteedi reetja, vaid Angers' kardinal. Ja ometi on mu jalgade küljes raske 
ahel suure raudpom-miga, mis palju raskem on, kui ma olen ära teeninud. Ah, kuninglik 
kõrgus, halastage minu peale!» 

«Olivier,» ütles kuningas pead raputades, «ma näen, mulle on mõõdu kipsi eest arvestatud 
kakskümmend soPi, muidu maksab see kaksteistkümmend soPi. Vaadake arve uuesti läbi.» 

Ta pööras puurile selja ja tahtis lahkuda. Tungalde ja häälte kaugenemisest taipas vang, et 
kuningas ära läheb. 

«Majesteet, kuninglik kõrgus!» karjus ta lootusetult. 

Uks sulgus. Vang ei näinud enam kedagi, ta kuulis ainult vangivahi kähedat häält, kes ta 
kõrva lähedal laulis: 


Piiskop Jean Balue — 


see ta enda süü — 
kaotas oma maad. 

Ka Verduni isand 

ennast talle lisand: 
pandi kinni nad. 


Kuningas sammus vaikides tagasi oma kambri poole, kuna kogu ta kaaskond, kes 
hukkamõistetu halisemistest hirmunud oli, talle järgnes. Äkki pöördus majesteet Bastille' 
komandandi poole: 

«Ah jaa, kas ses puuris oli ka keegi?» 

«Oli, majesteet!» vastas küsimusest üllatunud komandant. 

«Kes?» 

«Härra Verduni piiskop.» 

Kuningas teadis seda ise paremini kui teised. Kuid see oli kord ta viis. 

«Ah!» ütles ta naiivselt, nagu meenuks see talle esmakordselt. «Seal istub siis kardinal 
Balue sõber Guillaume de Harancourt. Oli aga piiskop, seda peab ütlema!» 

Natukese aja pärast avanes jällegi kambri uks ning sulgus uuesti, jättes tuppa selle peatüki 
alguses lugejale tuttavaks saanud viis isikut, kes endistele kohtadele asudes endised asendid 
võtsid ning oma vestlust tasakesi jätkasid. 

Kuninga äraoleku ajal olid lauale pandud mõned kiirsõnumikud, mille pitserid ta ise lahti 
murdis. Ta hakkas neid ise kohe järgemööda lugema, andis siis meister Olivier'le, kes tal 
nähtavasti ministri kohuseid täitis, märku sulg kätte võtta ja hakkas sõnumike sisu teatamata 
tasase häälega vastuseid dikteerima, mida see ka väga ebamugavalt laua ees põlvili olles 
kirja pani. 

Willem Rym jälgis teda tähelepanelikult. 

Kuningas rääkis nii tasa, et flaamlaste kõrva ainult vahel sekka mõni poolik ja vähe 
arusaadav katke kostis. 

«.. Viljakandvaid paiku toetada kaubandusega, viljatuid manufaktuuriga ... Näidata inglise 
härradele meie nelja bombardi *: «Londonit», «Brabanti», «Bourg-en-Bresse'i» ja «Saint- 
Omeri» ... Kahurväe tõttu peetakse nüüd sõda ettevaatlikumalt. .. Meie sõbrale härra de 
Bressuire'ile... Sõjaväge ei saa pidada, kui makse peale ei panda ...» jne. 

Kord kõvendas ta häält: 

«Paastu jumala nimel! Sitsiilia kuningas suleb oma kirjad kollase vahapitsatiga nagu mõni 
Prantsusmaa kuningas. Võib-olla on ülekohus seda talle lubada. Mu onupoeg, Burgundia 
hertsog, ei lubanud kellelegi vappe punase põhjaga. Valitseja võim rajaneb ta eesõiguste 
puutumatusel. Märgi see üles, vader Olivier.» 

Teine kord hüüdis ta: 

«Oi, 01, kui tüse läkitus! Mis siis meie keisrist vend meilt tahab?» 

Silmi üle kirja libiseda lastes hüüdis ta sekka: 

«Ja muidugi, sakslased on nii suured ja tugevad, et see on peaaegu uskumatu ... Kuid me ei 
unusta vanasõna: «Kõige ilusam krahvkond on Flandria; kõige ilusam hertsogiriik Milaano; 
kõige ilusam kuningriik Prantsusmaa.» Kas pole tõsi, härrad flaamlased?» 

Seekord kummardasid mõlemad flaamlased. Suka-kuduja patriotismi oli meeldivalt 
puudutatud. 


Viimane kiirsõnumik pani Louis XI kulme kortsutama. 

«Mis see tähendab?» hüüdis ta. «Kaebused ja palvekirjad meie Pikardias asuvate 
sõjavägede kohta? Oli-vier, kirjutage jalamaid härra marssal Rouaulfle. Et distsipliin 
sõjaväes on nõrgenenud. Et käskjalad, aadlikest sõjaväelased, vaba/kütid ja Šveitsi ased 
kohtlevad elanikke äärmiselt halvasti. Et sõjamehed ei lepi sellega, mis nad talupoegade 
majadest eest leiavad, vaid sunnivad neid kepi- ja odahoopidega linna minema ja sealt 
hankima viina, kalu, maiustusi ja muud ülearust kraami. Kirjutage, et ikuningahärra teab 
seda. Et meie soovime kaitsta oma rahvast ebameeldivuste, röövimiste ja riisumiste eest. Et 
see on meie tahtmine, vannun püha Neitsi nimel! Et peale selle ei meeldi meile, kui mõni 
sõjamoosekant, habemeajaja või sõjasulane riietab end nagu mõni vürst siidi ja sametisse ja 
ehib oma sõrmi kuldsõrmustega. Et see alpus pole issanda meele pärast... Et meie ise, kuigi 
me .aadlik oleme, kanname ainult lihtsat kalevist kuube, mille küünar maksab 
kuusteistkümmend sol'i... Et ka nemad, need härrad sõjasulcsed, võivad selleni alanduda. 
Kirjutage ja korraldage nii meie sõbrale härra Rouaulfle. Nii.» 

Ta dikteeris oma läkitust kõvasti, kindla häälega, hookaupa. Parajasti kui ta lõpetas, 
avanes uks ja tuppa tormas hirmunult isik, kes hüüdis: 

«Majesteet! Majesteet! Rahvas mässab!» 

Louis XI tõsine nägu tõmbus kortsu, kuid see, mis ta hingeliigutusest nähtavale tuli, 
kadus välgukiirusel. Enese üle valitsedes ütles ta rahuliku rangusega: 

«Vader Jacgues, teie tulete sisse, liiga omapead!» «Majesteet, väljas on mäss!» kostis 
hingeldav «vader Jacgues» uuesti. 

Kuningas, kes vahepeal püsti oli tõusnud, võttis tal käsivarrest kõvasti kinni ja sosistas nii, 
et teised ei kuulnud, vaoshoitud vihaga talle kõrva, ise kõõrdi flaamlaste poole vaadates: 

«Vait! Või kõnele tasa!» 

Vasttulnu taipas ja hakkas kuningale ärritatult, kuid tasa midagi jutustama. Kuningas 
kuulas rahulikult. Willem Rym pööras Coppenole'i tähelepanu vasttulnu näole, riietele, ta 
nahaga vooderdatud mütsikesele (ca-putia fourrata), ta lühikesele ametmantlile (epitogia 
curta), ta mustale sametkuuele, mis näitasid, et on tegemist arvekoja juhatajaga. 

Vaevalt sai see mõne sõna seletada, kui Louis XI naerma puhkes: 

«Kas tõesti? Kõnelge kõvemini, vader Coictier! Milleks nii tasakesi? Püha Neitsi teab ise, 
et meil pole flaamlastest sõprade eest midagi varjata.» 

«Aga majesteet...» 

«Rääkige kõvemini!» 

«Vader Coictier» jäi üllatusest päris sõnatuks. «Rääkige, härra, rääkige, meil vanas Pariisis 
on nii siis elanike hulgas rahutus tekkinud?» 

«Jah, majesteet!» 

«Ja see on sihitud, ütlete teie, Justiitspalee foogti vastu?» 

«Näib nii, jah,» vastas «vader» kogeldes, olles ikka veel kuninga mõtete äkilisest ja 
seletamatust muutusest hämmastunud. 

Louis XI küsis: 

«Ja kus öövahtkond selle salgaga kokku puutus?» 

«Teel Grande-Truanderie tänavast Vahetajate sillale. Ma ise kohtasin neid seal, kui teie 
majesteedi käsul siia tulin. Ma kuulsin, kuidas mõned karjusid: «Maha palee-foogt!»» 

«Ja mis neil tema vastu on?» 

«Ah,» ütles Jacgues, «lihtsalt sellepärast, et ta nende üle valitseb.» 


«Kas tõesti?» 

«Jah, majesteet! Need on ju Imede Õue kaabakad. Juba ammugi kaebavad nad paleefoogti 
peale, kelle vasallid nad on. Nad ei taha teda tunnustada kohtunikuna ega maksunõudjana.» 

«Ah tõesti?» jätkas kuningas rahuldusmuigega, mida ta asjatult katsus varjata. 

«Kõigis oma kaebekirjades kohtupalatile,» jätkas Jacgues, «tunnustavad nad ainult kaht 
isandat: teie majesteeti ja oma jumalat, kes arvatavasti pole keegi muu kui kurat ise.» 

«Noh, mis sa ütled!» vastas kuningas. 

Ta hõõrus käsi ja naeris seda endamisi naeru, mis kogu ta näo hiilgama pani. Ta ei suutnud 
oma rõõmu varjata, kuigi ta vahel katsus ennast kokku võtta. Keegi ei saanud midagi aru, 
isegi mitte meister Olivier. Kuningas vaikis silmapilgu mõtlikult, kuid rahuldatud ilmega. 

«Kas neid on palju?» küsis ta äkki. «Jah, majesteet,» vastas vader Jacgues. «Kui palju?» 
«Vähemalt kuus tuhat!» 

Kuningas ei suutnud end pidada ja hüüdis: «Kena!» Siis aga päris ta edasi: «On nad 
relvastatud?» 

«Jah, neil on kaasas vikatid, piigid, ammud, labidad ja muudki ohtlikud relvad.» 

See loetlus ei tekitanud kuningas mingisugust ärevust. Jacgues arvas tarvilikuks lisada: 

«Kui teie majasteet otsekohe paleefoogtile abi ei saada, on ta kadunud.» 

«Eks me siis saada,» vastas kuningas teeseldud tõsidusega. «Hüva. Muidugi me saadame 
talle abi. Paleefoogt on meie sõber. Kuus tuhat! On aga uljaspead! See uljus on kuulmatu ja 
see vihastab meid väga. Aga täna öösel on meil käepärast väga vähe mehi... Enne homme 
hommikut ei saa midagi teha.» 

Jacgues hüüdis: 

«Abi on otsekohe tarvis, majesteet! Selle aja sees võidakse Palee kakskümmend korda ära 
rüüstata, süserääni õigused jalge alla tallata ja paleefoogt üles puua. Jumala pärast, 
majesteet, saatke abi enne hommikut!» 

Kuningas vaatas talle otsa: 

«Ma ütlesin teile, homme hommikul.» 

See oli üks neist pilkudest, mis vasturääkimist ei salli. 

Louis XI vaikis hetke ja ütles siis: 

«Vader Jacgues, teie peate ju teadma ... Kui kaugele ulatus... see on, ulatub 
Justiitspalee foogti võimupiir?» 

«Majesteet, tema võimu alla käib Calandre'i tänav kuni Herberie tänavani, Saint-Micheli 
plats ja kolmteist hoonet nn. Toru piirkonnas Notre-Dame-des-Champs' kiriku kõrval (siin 
kergitas Louis XI oma kübara äärt), edasi ImedeÖu, Pidalimaja, mida Aguliks nimetatakse, 
kogu maantee sellest Pidalimajast kuni Saint-Jacgues'i väravani. Neis laialipillatud linnaosa- 
des on tal õigus maksusid sisse nõuda, ülemas, keskmises ja alamas instantsis kohut mõista, 
üldse on ta seal täielik peremees.» 

«Vaata mul asjameest!» ütles kuningas parema käega vasakut kõrva sügades. «Ta on mu 
linnast parema pala endale valinud! Niisiis oli foogt seal täielik kuningas!» 

Seekord ei parandanud ta enam, vaid jätkas mõttesse vajunult ja nagu endamisi kõneldes: 

«Kena, kena, härra foogt, meie Pariisist oli teil kaunis kena tükk hammaste vahel.» 

Äkki pahvatas ta välja: 

«Paastu jumala nimel! Mis inimesed need on, kes meie kuningriigis arvavad endil õiguse 
olevat maksusid nõuda, kohut mõista, valitseda ja isandat mängida? Kel on oma 


teerahanõudjad igas linnaväravas? Kel on igal tänavanurgal rahva jaoks oma kohus ja timu- 
kas? Nagu kreeklane nii paljudesse jumalatesse uskus, j kui palju ta maal allikaid nägi, või 
nagu pärslane, kel nii palju jumalaid oli, kui palju ta taevas tähti nägi, nii arvab prantslane 
endal nii palju kuningaid olevat, kui palju ta võllaid näeb! Kurat võtku, see ei kõlba kuhugi 
ja selline segadus mulle ei meeldi. Tahaksin teada, kas see tõesti on jumala tahtmine, et 
Pariisis on olemas veel teisi maksunõudjaid peale kuninga, teisi kohtuvõime peale meie 
kohtupalati, teisi valitsejaid meie riigis peale meie! Vannun oma hingeõnnistuse nimel, on 
juba aeg, et Prantsusmaal oleks ainult üks kunin- 

gas, üks valitseja, üks kohtumõistja, üks timukas, nagu paradiisis valitseb ainult üks 
jumal!» 

Jälle kergitas ta kübarat ning jätkas, ikka veel mõttes olles, häälega, mis jahimehel, kes 
hagijaid ässitab ja lahti laseb: 

«Hüva, mu rahvas! Suurepärane! Hävita need väär-peremehed! Lase aga käia! Võta, võta! 
Riisu, poo, röövi neid!... Ah, teie, mu härrad, tahate kuningad olla? Võta, mu rahvas, võta 
neid!» 

Äkki jäi ta vait, hammustas huulde, nagu tahtes tagasi hoida mõtteid, mis poolenisti juba 
lendu olid läinud, vaatas puuriva pilguga järjest kõiki viit, kes teda ümbritsesid, võttis siis 
kahe käega kübara peast, vaatas seda ja ütles: 

«Oo, kui sa teaksid, mis mõtted mul peas on, põletaksin su kohe ära!» 

Siis aga, vaadeldes uuesti kõiki kohalviibijaid tähelepaneliku ja rahutu pilguga, nagu 
rebane, kes salamahti oma urgu tagasi hiilib, lisas ta: 

«Pole viga! Meie abistame härra foogti! Kahjuks pole meil siin käepärast kuigi palju mehi, 
keda suure rahvahulga vastu saata. Tuleb hommikuni oodata. Siis seatakse Vanalinnas kord 
jalule ja tõmmatakse viivitamata kõik võlla, keda kätte saadakse.» 

«Muide, majesteet,» ütles Coictier, «ma unustasin esimeses ärevuses ütlemata, öövahtkond 
tabas kaks jõugust mahajäänut. Kui teie majesteet neid näha soovib, palun, nad on siin.» 

«Kas ma neid näha soovin?» karjus kuningas. «Kuidas sa, paastu jumala nimel, sääraseid 
asju võid unustada? Jookse, Olivier, ja too nad siia!» 

Meister Olivier väljus ja tuli kohe jälle tagasi kahe vangiga, keda kuningliku vahtkonna 
ammukütid ümbritsesid, ühel vangil oli suur idiootlik nägu, ta oli purjus ja ehmunud. Ta oli 
kaltsudes ja kõndis longates, vedades teist jalga järel. Teise mehe kahvatu ja naeratav nägu 
on lugejale juba tuttav. 

Kuningas silmitses neid hetke sõna lausumata, siis pöördus ta järsku esimese poole: 

«Kuidas su nimi on?» 

«Gieffroy Pincebourde.» 

«Mis amet?» 

«Hulgus.» 

«Mis sa sest neetud mässust tahtsid saada?» 

Hulgus vaatas kuningale käsi kõlgutades lollakalt otsa. See oli üks neid kõlupäid, kelles 
niisama palju mõistust leidub kui leegikustutaja all valgust. 

«Ma ei tea,» vastas ta. 

«Teised läksid, mina läksin ka.» 

«Te tahtsite jultunud kombel oma peremehe, foogti kallale tungida ja teda paljaks 
riisuda?» 


«Mina tean ainult nii palju, et teised läksid kuhugi midagi võtma. See on kõik.» 

Üks ammuküttidest näitas kuningale kõverat nuga, mis hulguselt ära oli võetud. 

«Kas sa tunned seda riista?» küsis kuningas. 

«Jah, see on mu aianuga. Ma töötan viinamäel.» 

«Kas see mees on su kaaslane?» jätkas Louis XI, viibates teise vangi poole. 

«Ei, ma ei tunne teda.» 

«Küllalt,» ütles kuningas. Ja andes märku liikumatult ukse kõrval seisvale tummale 
mehele, keda lugeja juba tunneb, lisas ta: 

«Vader Tristan, see mees on teie jaoks.» 

Tristan 1'Hermite tegi kummarduse. Ta andis tasase häälega käsu kahele ammukütile, kes 
vaese hulguse ära viisid. 

Kuningas ligines nüüd teisele vangile, kel suured higipisarad näol olid. «Sinu nimi?» 
«Pierre Gringoire, majesteet.» «Ja amet?» «Filosoof.» 

«Kuidas sa, lontrus, julged minna meie sõbra palee-foogti kallale? Ja mis sul on öelda 
rahva rahutuse kohta?» 

«Ma ei võtnud sellest osa, majesteet.» 

«Kuidas nii, va logard? Kas öövahtkond sind siis sellest pahast seltskonnast kinni ei 
nabinud?» 

«Ei, majesteet, tegemist on arusaamatusega, mu õnnetu saatusega. Ma kirjutan 
tragöödiaid. Majesteet, ma palun, kuulake mind. Ma olen poeet. Meietaolisi ajab 
melanhoolia öösiti tänavale hulkuma. Nii sattusin mina õhtul sinna. See on täielik juhus, 
mind on täitsa asjata 

kinni võetud. Olen süütu ses rahva mässupuhangus. Teie majesteet nägi ju, et hulgus mind 
isegi ära ei tundnud. Ma vannun teie majesteedile....» 

«Vait!» hüüdis kuningas kahe ravimtee sõõmu vahel. «Su lorist huugab mul juba pea.» 

Tristan I'Hermite astus juba ettepoole ja lausus Grin-goire'i poole viibates: 

«Majesteet, kas tohib ka teda üles tõmmata?» 

Need olid ta esimesed sõnad. 

«Päh!» vastas kuningas ükskõikselt. «Mul pole selle vastu midagi.» 

«Mul aga küll,» ütles Gringoire. Meie filosoof oli sel silmapilgul oliivist rohelisem. Ta sai 
kuninga külmast ja ükskõiksest näost aru, et siin enam midagi ei aita peale vahest mõne 
väga pateetilise kõne. Ja ta langes Louis XI jalgade ette ning hüüdis ahastavalt käsi 
ringutades: 

«Kuninglik kõrgus! Majesteet! Suvatsege- mind kuulda võtta! Ärge kärgatage kõuena 
minu väeti üle. Jumala suur välkki ei põruta salatipea pihta. Teie olete vägev ja kõrge 
monarh, halastage ühe vaese ausa inimese peale, kes sama vähe suudab rahvast mässule 
õhutada kui jäätükk tulesädet anda! Helde ja armuline kuningas, halastaja süda on lõvide ja 
kuningate voorus. Ah, halastamatus ainult hirmutab meeli. Põhjatuule tormised iilid ei suuda 
rändajal mantlit seljast kiskuda, kiirgav päike aga soojendab teda vähehaaval sellevõrra, et ta 
peab ennast särgiväele võtma. Majesteet, teie olete päike. Kinnitan teile, mu kõrge isand ja 
valitseja, ma pole seltsimees hulgustele, varastele ega logarditele. Mäss ja röövimine ei sobi 
Apolloni jüngritele. Ma pole niisugune inimene, kes tormab äikesepilvedesse, mis puhkevad 
mässukärgatusteks. Olen teie majesteedi ustav vasall. Hea vasall peab oma kuninga au sama 
kõrgeks pidama nagu mees oma naise au, nagu poeg oma isa armastust. Ta peab end 
kuningale ohvriks tooma ja unustama kõik, et teda kogu oma innuga teenida. Iga teine kirg, 


mis teda haaraks, oleks jõledus. Niisugused on, majesteet, mu poliitilised põhimõtted. Ärge 
siis mind mu katkiste küünarnukkidega kuue pärast mässajaks ja riisujaks pidage. Kui teie, 
majesteet, 

mulle armu annate, siis tahan ma õhtul ja hommikul oma põlved rakku paluda, et jumal 
teid kaitseks! Ah, paraku pole ma eriti rikas! Ma olen isegi vaene. Kuid sellepärast pole ma 
veel kurjategija. Vaesus pole minu süü. Igaüks teab, et kirjanduslikust tööst keegi rikkaks ei 
saa ja et heade raamatute kõige osavamadki autorid ei saa niigi palju, et neil talvel alati 
tuli kaminas leegitseks. Ainult juristid nopivad teri, jättes teistele teadusaladele vaid põhu. 
Võiks nelikümmend väga head vanasõna ette tuua filosoofide katkiste mantlite kohta. Oh, 
majesteet, halastus on ainus valgus, mis võib paista suure hinge kõigisse sügavustesse. 
Halastus näitab valgust kõigile teistele voorustele. Ilma temata ainult kobatakse ringi, nagu 
pimedad jumalat otsides. Halastus, mis samane on suuremeelsusega, tekitab armastust 
alamates ja see on valitsejale kõige tugevam ihukaitsja. Mis on teile, teie majesteedile, kelle 
sära kõiki pimestab, see, et siin maa peal on rohkem ühe vaese inimese võrra, ühe vaese 
süütu filosoofi võrra, kes häda ja viletsuse sombus ümber hulgub oma tühja tasku ja niisama 
tühja kõhuga? Majesteet, ma olen õpetlane. Suured kuningad, kes õpetlaste eest hoolit- 
sesid, lisasid oma krooni veel ühe pärli. Herkuleski ei põlanud Musagetese * aunime. 
Matthias Corvinus * soosis Jean de Monroyali, seda matemaatikute ehet. Kuid mis teaduste 
soosimine see oleks õpetlasi üles puua? Milline häbiplekk oleks Aleksandrile külge jäänud, 
kui ta Aristotelese oleks üles poonud! Säärane tegu poleks olnud ta kuulsuse palgel 
ilutäpikeseks, vaid pahaloomuliseks paiseks, mis teda inetuks oleks teinud. Majesteet, ma 
olen väga sündsa pulmaluuletuse teinud Flandria printsessi ja kõrgeauliku dofääni auks. See 
pole ometi ühe mässuleõhutaja tegu. Teie majesteet näeb, et ma pole mõni kirjasolkija, vaid 
inimene, kes hoolega on õppinud ja kellel on loomulikku ilukõne annet. Heitke armu minu 
peale, majesteet! Sellega teete teie midagi jumalaema meelepärast. Ja pealegi, uskuge mind, 
ma kardan väga ülespoomist!» 

Nende sõnade juures hakkas õnnetu Gringoire kuninga tuhvleid suudlema, ja Willem Rym 
ütles tasakesi Coppenole'ile: 

«See on kena, et ta maas roomab! Kuningad on sarnased Kreeta Jupiteriga: neil on kõrvad 
ainult jalgade küljes.» 

Sukakuduja ei hoolinud Kreeta Jupiterist, vaid üksisilmi GringoireM poole vaadates vastas 
ta kohmaka naeratusega: 

«Ah, kui kena see on! Paistab, nagu kuuleksin ma kantsler Hugonefd minult armu 
palumas.» 

Kui Gringoire lõpuks hingeldades peatus, tõstis ta üleni värisedes oma silmad üles kuninga 
poole, kes küünega oma püksipõlvelt plekki kratsis. Siis võttis majesteet oma rohukarika ja 
hakkas jooma. Selle juures ei lausunud ta sõnagi ja see vaikus piinas Gringoire'i kõige enam. 
Viimaks vaatas kuningas talle otsa ja ütles: «On aga hirmus larask!» Siis pöördus ta Tristan 
I'Hermite'i poole: «Tühja kah! Laske tal minna!» Gringoire kukkus rõõmujahmatusest 
istukile. «Vabaks lasta?» urises Tristan. «Kas teie majesteet ei tahaks teda veidi puuris kinni 
hoida?» 

«Kuulge, vader,» vastas Louis XI, «kas me sääraste lindude jaoks oleme lasknud puurid 
teha, mis maksavad kolmsada kuuskümmend seitse naela kaheksa sol kolm teenarit? Laske 
silmapilk see logard lahti (Louis XI1-le meeldis see sõna, nagu «paastu jumalgi», mis 


mõlemad ammendasid kogu ta naljatagavara), andke talle võmm kuklasse ja visake ta siit 
välja.» 

«00,» hüüdis Gringoire, «tõesti suur kuningas!» Kartes, et kuningas oma otsust muudab, 
tormas ta ukse poole, mille Tristan üpris vastumeelselt avas. ühes temaga väljusid ka vahid, 
tõugates teda takka rusikatega," mida Gringoire kannatlikult talus nagu kunagi tõeline 
filosoof. 

Kuninga hea tuju, mis sai alguse mässuteatest pa-leefoogti vastu, avaldus kõiges. 
Haruldane armulikkus oli üks selle tunnuseid ja mitte väike. Tristan 1'Hermite vaatas oma 
nurgast pahura näoga nagu koer, kellele konti näidati, aga kätte ei antud. 

Vahepeal trummeldas kuningas rõõmsalt vastu tooli käetuge Pont-Audemeri marssi. Ta oli 
kinnise loomuga, kuid muret oskas ta palju paremini varjata kui rõõmu. 

Vahel läksid ta rõõmu välised avaldused hea teate puhul väga kaugele: nii lubas ta Charles 
Südi surma puhul annetada hõbedase eesvõre Saint-Martin-de-Tours'i kloostri altarile ja 
oma troonileastumisel unustas ta anda korraldusi oma isa matmiseks. 

«Aga majesteet!» hüüdis äkki Jacgues Coictier. «Kuidas on lugu selle ägeda 
haigusehooga, mille pärast teie mind siia kutsusite?» 

«Oo!» vastas kuningas. «Ma kannatan tõesti väga, vader Jacgues. Kõrvad kumisevad, ja 
rinda kraabivad mul tulised rehad.» 

Coictier võttis kuninga käe ja katsus asjatundliku näoga ta pulssi. 

«Vaadake, Coppenole!» ütles Rym tasakesi. «Seal ta nüüd istub Coiotier' ja Tristani vahel. 
See on kogu ta õukond. Arst enda jaoks ja timukas teiste jaoks.» 

Kuninga pulssi katsudes ilmus Coictier' näkku järjest suurem rahutus. Louis XI vaatas 
talle veidi kartlikult otsa. Coictier muutus silmanähtavalt süngemaks. Sel mehel oli ainsaks 
sissetulekuallikaks kuninga paha tervis, mida ta siis ka hästi ära kasutas. 

«Oi, oi!» pomises ta lõpuks. «Asi on tõepoolest tõsine.» 

«Tõesti?» hüüdis kuningas rahutult. «Puisus creber, anhelans, crepitans, irregularis,»1 
jätkas arst. 

«Paastu jumala nimel!» 

«See võib inimese kolme päevaga hauda viia.» «Püha Neitsi!» hüüdis kuningas. «Mis 
rohtu siis, vader Jacgues, võtta?» 

«Pean järele mõtlema, majesteet.» 

Ta laskis Louis XI-1 keelt näidata, vangutas pead, virildas nägu ja ütles siis seda kometit 
mängides ootamatult: 

«Ah, majesteet, pean teile ütlema, teil on parajasti üks kroonumaksude nõudja koht vaba ja 
mul on üks vennapoeg.» 

«Annan selle koha su vennapojale, vader Jacgues, vabasta ainult mind tulistest valudest 
rinnas.» 


Pulss on sagedane, vahedega, nõrk, korratu (lad. k.). 

«Kui majesteet nii heldemeelne on,» jätkas arst, «siis ei lükka ta mu palvet tagasi mind 
veidikese aidata mu maja ehitamisel Saint-Andre-des-Arcs'i tänavas.» 

«Hm!» tegi kuningas. 

«Mul hakkab raha otsa lõppema,» jätkas arst, «ja oleks tõesti kahju, kui maja katuse alla ei 
saaks: mitte maja pärast, see on lihtne, tavaline linnakodaniku maja, vaid Jehan Fourbault' 


poolt maalitud lae pärast. Seal on muuseas üks õhus lendav Diana *, nii tore, nii Õrn, nii 
peen, nii lihtsameelse olekuga, nii toreda soenguga, mida kroonib kuusirp, nii valge ihuga, et 
ta kõiki, kes teda liiga teraselt silmitsevad, kiusatusse saadab. Seal on veel üks Ceres *. Ka 
see on väga ilus jumalanna. Ta istub viljavihkudel ja tal on peas kaunis viljapeadest pärg, 
millesse on põimitud mustjuuri ja muidki lilli. Pole midagi ahvatlevamat kui ta silmad, 
ümarjamat kui ta sääred, üllamat kui ta nägu, pole peenemat lõiget kui ta seelikul. See on 
kõige süütumaid, kõige täiuslikumaid kaunitare, milliseid kunagi kunstniku pintsel on 
maalinud.» 

«Timukas!» torises Louis XI. «Kuhu sa tüürid?» 

«Vajaksin, majesteet, katust nende maalide peale, see on küll tühine asi, kuid mul on raha 
otsas.» 

«Kui palju sulle katuseks kulub?» 

«See katus kullatud ja kaunistatud vasest maksaks, noh, kõige rohkem paar tuhat naela.» 

«Ah sa mõrtsukas!» hüüdis kuningas. «Iga väljatõm-matud hamba eest tuleb talle tasuda 
teemandiga.» 

«Kas saan katuse?» küsis Coictier. 

«Saad, ja kasi kus kurat, tee mind ainult terveks!» 

Jacgues Coictier tegi sügava kummarduse ja ütles: 

«Majesteet, ainult imendav rohi võib teid päästa. Me paneme teie ristluudele suure plaastri 
punasest savist, munavalgest, oliiviõlist ja äädikast, ühtlasi tuleb teil oma jooki edasi juua ja 
meie vastutame teie majesteedi tervise eest.» 

Põlev küünal ei ahvatle ainult ühte sääske. Nähes kuningat nii heldes tujus ja pidades 
silmapilku soodsaks, ligines meister Olivier talle omakorda: 

«Teie kõrgus ...» 

«Mis siis veel?» küsis Louis XI. 

«Kas majesteet teab, et meister Simon Radin on su nud?» 

«Mis siis?» 

«Ta oli kuninglik nõunik maiksuameti kohtuasjus.» 

«Ja mis sellest?» 

«Kuninglik kõrgus, tema kohta on vaba.» 

Nende sõnade juures ilmus meister Olivier' ülbesse näkku alandlikkus. Õieti on ainult 
need kaks ilmet õukondlase näole omased. Kuningas vaatas talle teraselt otsa ja lausus 
kuivalt: 

«Ma mõistan.» 

Siis jätkas ta: 

«Meister Olivier, marssal de Boucicaut * ütles alati: «Kalu tuleb püüda merest, heldust 
oodata kuningalt.» Nähtavasti olete samal arvamisel kui härra Boucicaut. Nüüd aga kuulake 
meid, meil on hea mälu. Aastal 68 me nimetasime teid oma kammerteenriks; 69-ndal aastal 
Saint-Cloud' silla kantsi kastellaaniks, palgaga sada Tours'i naela (te tahtsite küll Pariisi 
naelu). 73-ndal aastal nimetasime teid Georgeole'is antud käsu põhjal Vincennes'i 
metsaülemaks aadlik Gilbert Acle'i asemele; 75-ndal aasital metsahärraks Rouvray-les-Sant- 
Cloud' metsa üle Jacgues Le Maire'i asemele; 78-ndal aastal kindlustasime kõige 
armulisema käsuga, mille all oli kaks rohelist vahapitsatit, teile ja teie naisele õiguse igal 
aastal sisse nõuda maksusid kümne Pariisi naela suuruses Saint-Germaini kooli ligidal 
olevalt kauba-platsilt; 79-ndal aastal tegime teid metsahärraks Senart'i metsa üle tolle vaese 


Jehan Daiz' asemel; siis Loches'i lossi komandandiks; siis Saint-Ouentini valitsejaks; siis 
Meulani silla komandandiks, mis ajast peale te krahvi nime kannate. Igast viiest sol'ist, 
millega habemeajajaid itrahvitakse, kes pühapäeval habet ajavad, saate te kolm endale, 
ülejäägi saame meie. Edasi oleme meie nõus olnud muutma teie perekonnanime le Mauvais 
mis teie näole nii hästi sobis. Aastal 74 anneta-sime teile aadli suureks meelepahaks 
mitmevärvilise vapi, mis teie rinna paabulinnu rinna sarnaseks teeb. Paastu jumala nimel! 
Kas teile ikka veel küllalt pole? 


Paha, kuri (prants. k.). 

Kas teie ei karda, et üleliigne pragu paadi võib põhja ajada? Uhkus saadab, teid hukka, 
vader Olivier. Uhkusel käib alati kannul laostus ja häbi. Mõelge järele ja olge vait!» 

Need rangelt lausutud sõnad tõid meister Olivier' näkku tagasi endise ülbuse. 

«Hea küll!» pomises ta peaaegu kuuldavalt. «On näha, et kuningas on täna haige: ta annab 
kõik arstile.» 

Louis XI, kaugel sellest, et vihastada, jätkas üsna mahedalt: 

«Pidage, ma unustasin ühe asja ütlemata, et ma teid veel printsess Marie juurde Genti 
saadikuks määrasin. Jah, mu härrad,» lisas ta flaamlaste poole pöördudes, «ta on saadik 
olnud. Noh, vader,» ütles ta meister Oli-vier'le, «meil ei maksa tülli minna, oleme ju vanad 
sõbrad. On juba väga hilja. Oleme oma töö lõpetanud. Ajage mu habe ära!» 

Lugejad on muidugi meister Olivier's juba ammu ära tundnud selle hirmsa Figaro *, kes 
saatuse, selle suurte draamade tegija poolt oli nii osavalt põimitud Louis XI pikka ja 
verisesse komöödiasse. Ei ole siin koht selle imeliku kuju juures pikemalt peatuda. Sel 
kuninga habemeajajal oli kolm nime. Õueringkonnas nimetati teda viisakalt Olivier le 
Daimiksrahva suus Olivier le Diable'iks2, ta õige nimi aga oli Olivier le Mauvais. 

Olivier le Mauvais seisis liikumatult paigal, olles tusane kuningale ja vaadates kõõrdi 
Jacgues Coictier' poole. 

«Jajah! Kõik arstile!» pigistas ta hammaste vahelt. 

«Ja muidugi arstile!» vastas Louis haruldase heasüdamlikkusega. «Arsti vastu on meil 
suurem usaldus kui sinu vastu. Arusaadav: tema käes on kogu meie keha, sinu käes aga 
ainult lõug. Pole viga, mu vaene habemeajaja, küll sinagi saad. Mis sa siis ütleksid ja mida 
hakkaksid tegema, kui ma oleksin nagu kuningas Chilperic *, kellel kombeks oli käega oma 
habemest kinni hoida? Nüüd aga, vader, tee oma tööd ja aja mul habe ära. Mine too, mis 
vaja.» 


1 Hirvpõder (prants. k.). 

2. Kurat (prants.k). 

Nähes, et kuningas kõik naeruks käänab ja teda kui. dagi ei saa vihale ajada, väljus Olivier 
torisedes, et kuninga käsku täita. 

Kuningas tõusis püsti, ligines aknale, avas selle järsu liigutusega, lõi käed kokku ja 
hüüdis: 

«Oo, vaadake, taevas on Vanalinna kohalt päris punane. Vist põleb seal foogti maja. Muud 
see ei või olla. Oo, mu kena rahvas, sa aitad mind lõpuks ise aadliga arveid õiendada!» 

Ja flaamlaste poole pöördudes ütles ta: 

«Mu härrad, tulge vaatama. Kas see seal pole tulekahju?» 


Mõlemad Genti kodanikud tulid tema juurde. 

«Suur tuli,» ütles Willem Rym. 

«Ohoo!» lisas Coppenole, kelle silmad äkki särama lõid. «See tuletab mulle meelde härra 
Hymbercourfi maja põlemist. Seal on vist kaunis suur mäss lahti.» 

«Arvate, meister Coppenole?» Ja Louis XI pilk oli peaaegu niisama rõõmus kui 
sukakuduja oma. «Seda on kindlasti raske alla suruda?» 

«Jumala eest, teie majesteedil tuleb sinna paisata kaunikesti sõjamehi.» 

«Ah minul! See on teine asi,» arvas kuningas. «Kulj ma ainult tahaksin ...» Sukakuduja 
vastas julgelt: 

«Kui see mäss selline on, nagu ma arvan, siis ei tee teie ainult oma hea tahtmisega midagi, 
majesteet.» 

«Vader,» vastas Louis XI, «kahest mu ihuväe kompaniist ja ühest suurtükipaugust oleks 
küllalt, et seda matside kupatust laiali puistata.» 

Hoolimata Willem Rymi märguandest, ei mõelnud sukakuduja kuningale järele anda, vaid 
ütles: 

«Majesteet, šveitslased olid ka matsid. Burgundia hertsog oli suur aadlimees ja vilistas 
nende jätiste peale. Grandsoni lahingus * karjus ta: «Suurtükimehed! Tuld neile lurjustele!» 
Ja ta vandus püha Jüri nimel. Kuid linnavanem Scharnachtal tormas oma malaka ja 
meestega selle toreda hertsogi peale ja sellel kokkupõrkel sõnninahkades matsidega purunes 
burgundlaste hiilgav sõjavägi nagu klaasruut kivi hoobist. Nende meeste poolt tapetute 
hulgas polnud vähe rüütleid. Chäteau- 

Guyoni härra, Burgundia tähtsaim ülik, leiti surnult koos oma suure tuhkru hobusega 
väikesest soolaukast.» 

«Sõber,» vastas kuningas, «teie kõnelete lahingust. Siin on aga tegemist ainult mässuga. 
Mul tarvitseb ainult kulmu kortsutada ja kõik on läbi.» 

Coppenole vastas ükskõikselt: 

«Võib-olla, majesteet. See tähendaks ainult, et rahva tund pole veel tulnud.» 

Willem Rym arvas tarviliku olevat vahele segada: 

«Meister Coppenole, teie kõnelete vägeva kuningaga.» 

«Ma tean,» vastas sukakuduja tähtsalt. 

«Laske tal kõnelda, armas härra Rym,» ütles kuningas. «Mulle meeldib niisugune 
otsekohesus. Mu isa Charles Seitsmes ütles alati, et tõde on haige. Omalt poolt arvasin, et 
tõde on surnud ja pealegi ilma pihiisata. Meister Coppenole tõestab mulle, et ma eksisin.» 

Ja ta pani oma käe koduselt Coppenole'i õlale: 

«Te ütlete siis, meister Jacgues, et...» 

«Ma ütlen, armuline kuningas, teil võib õigus olla, et rahva tund pole siin veel tulnud.» 

Louis XI vaatas talle puuriva pilguga otsa. 

«Ja kunas see tund siis tuleb, meister?» 

«Küll kuulete, kui ta lööma hakkab.» 

«Kus kellatornis, kui küsida tohib?» 

Coppenole viis kuninga oma maameheliku rahuga akna juurde. 

«Kuulge, majesteet! Siin on teil kindlus, vaatetorn, suurtükid, linnakodanikud, soldatid. 
Kui see tornikell siin lööma hakkab, kui suurtükid mürisema ja kindlus-müürid kolinal 
varisema hakkavad, kui linnakodanikud soldatitega tülli ja võitlusse astuvad, siis ongi see 
tund käes.» 


Louis XI nägu muutus süngeks ja mõtlikuks. Ta vaikis silmapilgu, siis patsutas ta tasakesi 
paksu kind-lusemüüri, nagu patsutatakse sõjaratsu laudjat, ja ütles: 

«Ah ei! Sina, mu hea Bastille, nii kergesti juba kokku ei varise.» 

Ja äkki julge flaamlase poole pöördudes küsis ta: 

«Kas te kunagi olete mässu näinud, meister Jacgues?» 

«Olen neid ise korraldanud,» ütles sukakuduja. 

«Kuidas te seda tegite?» 

«Ah!» vastas Coppenole. «See pole nii raske asi. Seda võib sadat moodi teha. Kõigepealt 
on vaja, et linnas oleks rahulolematust. Ja see pole kes teab mis haruldus. Siis tuleb 
arvestada elanike laadi. Gentlased näiteks on mässule väga vastuvõtlikud. Nad armastavad 
alati pärijat, valitsejat ennast aga mitte kunagi. Heakene küll! ühel hommikul, ütleme, 
astutakse minu poole sisse ja öeldakse, et nii ja naa, Flandria hertsoginna soovib oma 
ministreid päästa, ülemkohtunik on viljamaksud kahekordseks tõstnud või muud 
sellesarnast, ükskõik mida. Jätan oma töö kus seda ja teist, tulen poest välja tänavale ja 
karjun: «Läheb lahti!» Ikka leidub kuskil lähedal mõni põhjata vaat. Ronin sinna otsa ja 
karjun kõvasti mõned sõnad, mis südame peal on olnud ja parajasti keelele tulevad. Kui ise 
rahva seas oled, siis, majesteet, on ikka midagi südame pealt ära öelda. Varsti koguneb 
rahvast kokku. Karjutakse, taotakse kella, soldatitelt võetakse relvad ja varustatakse nendega 
maamehi, kilda löövad veel turukaupmehed ja asi muudkui läheb. Ja nii juhtub see alati, 
kuni feodaal-härrad istuvad oma lossides, linnakodanikud oma linnades ja maamehed maal.» 

«Ja kelle vastu te niiviisi mässate?» küsis kuningas. «Kas oma kohtunike vastu või 
feodaalhärrade vastu?» 

«Vahel nii, vahel naa. Vahel isegi hertsogi vastu.» 

Louis XI istus tagasi toolile ja ütles naeratades: 

«Ahnii! Aga siin on neil tegemist ainult kohtunikega.» 

Sel silmapilgul astus Olivier le Daim uuesti sisse. Talle järgnesid kaks paaži, kes kandsid 
habemeajamis-riistu. Louis XT-t üllatas see, et Olivier'1 olid kaasas veel Pariisi prevoo ja 
öövahtkonna ülem, mõlemad kohkunud nägudega. Isegi vimmas habemeajajal oli kohkunud 
nägu, kuigi selle alt paistis sisemine rahulolu. Tema alustas esimesena: 

«Aulik kuningas, palun vabandust teie majesteedilt kurva sõnumi eest, mida ma teile 
toon.» 

Kuningas pöördus nii kähku ümber, et ta maasoleva õlgmati toolijalaga puruks tõmbas. 

442 

«Mis see on?» 

«Majesteet,» vastas Olivier kahjurõõmsalt nagu see, kellele lõbu teeb tugevat hoopi anda, 
«rahva mäss pole sugugi sihitud foogti vastu.» 

«Kelle vastu siis?» 

«Teie vastu, majesteet!» 

Elatanud kuningas hüppas püsti ja ajas enese sirgu nagu mõni noormees: 

«Anna seletust, Olivier! Seleta! Aga ära unusta, et su pea on kaalul, sest ma vannun Saint- 
Lõ risti juures, et kui sa peaksid meile valetama, siis pole mõõk, mis Luxembourg'i hertsogil 
pea otsast lõi, mitte veel nii nüri, et ta sinu oma maha ei lööks!» 

Vanne oli kohutav. Saint-Lõ risti juures oli Louis XI oma elus ainult kaks korda 
vandunud. 

Olivier avas suu, et vastata. 


«Majesteet...» 

«Põlvili!» hüüdis kuningas vihaselt. «Tristan, valvake selle inimese järele!» 

Olivier langes põlvili ja ütles külmalt: 

«Majesteet, teie kuninglik kohus mõistis ühe nõia surma. Ta põgenes Jumalaema 
kirikusse. Rahvas tahab teda sealt väevõimuga kätte saada. Härra prevoo ja öövahtkonna 
ülem, kes praegu siin teie ees seisavad, võivad mu sõnad ümber lükata, kui ma tõtt ei räägi. 
Rahvas piirab Jumalaema kirikut!» 

«Ah nii!» ütles kuningas tasa, üleni kahvatades ja. vihast värisedes. «Jumalaema kirikut! 
Nad piiravad siis minu kaitsjat Neitsit ennast ta enese kirikus! Tõuse püsti, Olivier. Sul on 
õigus. Annan sulle Simon Radini koha. Sul on õigus. Nad on siis minu vastu mässu tõstnud. 
Nõid on kiriku kaitse all, kirik aga minu kaitse all. Ja mina arvasin, et mäss on sihitud foogti 
vastu! Niisiis minu vastu!» 

Raevust noorenedes hakkas ita pikkade sammudega tuba mõõtma. Ta ei naernud enam, ta 
oli hirmuäratav, ta kõndis ainult edasi-tagasi. Rebane oli muutunud hüääniks. Ta otse 
lämbus vihast ega saanud kõneldagi. Ta huuled liikusid ja kondised käed tõmbusid 
rusikasse. Äkki ajas ta pea selga, aukulangenud silmadest paistis tuluke ning ta hääl põras 
pasunana: 

«Käed külge, Tristan! Kallale neile lurjustele! Jookse mu sõber Tristan! Tapa nad, tapa!» 

Kui see vihasoost mööda oli läinud, võttis ta istet ja ütles külma ja keskendatud vihaga: 

«Siia, Tristan! Siin Bastille's on meil vikont de Gifi viiskümmend rüütlit, koos 
relvakandjatega 'kolmsada hobust. Võtke need. Siis on veel meie ihukaitseväe ammukiüttide 
kompanii härra de Chateaupers'i juhatusel: võtke ka need. Teie olete ise seppade tsunfti va- 
nem, teil on omad mehed: võtke need. Saint-Poli lossist saate härra dofääni uue kaardiväe 
nelikümmend kütti: võtike ka need. Ja kõige sellega minge jalamaid Jumalaema kiriku 
juurde. Ah, teie, Pariisi matsid, või tungite Prantsuse krooni, Jumalaema kirilku ja meie riigi 
rahu kallale! Hävita nad, Tristan, hävita nad ära! Keegi neist ei tohi pääseda. Kes ellu jääb, 
viidagu Montfau-conile.» 

Tristan tegi kummarduse. 

«Kuulan teid, majesteet!» 

Natukese aja järel lisas ta: 

«Aga mis teha selle nõiaga?» 

Küsimus pani kuninga mõtlema. 

«Ah nõiaga? Härra d'Estouteville, mis rahvas temaga tahtis teha?» 

«Majesteet,» vastas Pariisi prevoo, «ma arvan, kui rahvas teda ta varjupaigast, kirikust, 
välja tahab tuua, siis nähtavasti sellepärast, et rahvas tunneb ennast solvatud olevat ta 
karistamatusest ja tahab teda üles puua.» 

Kuningas näis sügavatesse mõtetesse vajuvat. Siis pöördus ta Tristan 1'Hermite'i poole: 

«Olgu siis, vader, hävita rahvas ia tõmba nõid võlla!» 

«Nii, nii,» ütles Rym tasakesi Coppenole'ile. «Karistada rahvast ta-tahtmise pärast ja teha 
siiski seda, mida rahvas tahtis.» 

«Kuulan teid, majesteet!» vastas Tristan. «Aga kui nõid veel kirikus on, kas võib teda siis 
kinni võtta, hoolimata varjupaiga õigusest?» 

«Paastu jumala nimel, jah, varjupaik?» ütles kuningas kõrvatagust sügades. «Ometi peame 
selle naise üles pooma.» 

Nagu äkilisest mõttest rahatuna langes kuningas oma tooli ette põlvili, võttis kübara peast, 
pani selle istmele, vaatas härdalt ühele tinast amuletile oma kübara äärel ja ütles siis käsi 
kokku pannes: 

«Oh, Pariisi jumalaema, mu armuline kaitsja, andke mulle andeks! Teen seda ainult 
seekord. Seda roimarit tuleb karistada. Kinnitan teile, püha Neitsi, mu hea käskija, see nõid 
ei vääri teie kõrget kaitset. Teie, jumalaema, teate, et paljud jumalakartlikud valitsejad on 
rikkunud kiriku eesõigust jumala auks ja riiklikul kaalutlusel. Püha Hugues, Inglismaa 
piiskop, lubas kuningas Edwardile oma kirikust ühe nõia kinni võtta. Prantsusmaa Louis 
Püha, mu õpetaja, astus samal põhjusel üle püha Pauluse kiriku läve, Jeruusalemma kuninga 
poeg Alfons isegi üle Issanda Haua kiriku läve. Andke mulle seekord andeks, Pariisi 
jumalaema. Ma ei tee seda edaspidi enam ja ma annetan teile samasuguse hõbedast kuju 
nagu mullu Ecouys' jumalaema kirikule. Aamen.» 

Ta tegi ristimärgi, tõusis püsti, pani kübara pähe ja ütles Tristanile: 

«Kiirustage, vader! Võtke kaasa härra de Chäteau-pers. Laske häirekella lüüa. Purustage 
rahvamass. Nõid pooge üles. Nii. Ja ma tahan, et te karistuse ise täide viite. Annate mulle 
hiljem aru... Noh, Olivier, sel ööl ei saa ma und. Aja mul habe ära.» 

Tristan kummardas ja väljus. Kuningas saatis käeliigutusega minema ka Rymi ja 
Coppenole'i. 

«Jumal hoidku teid, mu armsad sõbrad flaamlased. Minge veidi puhkama. Öö edeneb ja 
hommik on juba ligemal kui õhtu.» 

Flaamlased läksid oma ruumidesse Bastille' komandandi saatel. Coppenole ütles Willem 
Rymile: 

«Hm! Mulle on kõrini sellest köhivast kuningast! Olen näinud Burgundia Charles'i 
joobnult, ta polnud nõnda kuri kui see haige Louis XI.» 

«Meister Jacgues,» vastas Rym, «see tuleb sellest, et kuninglik viin on magusam kui 
arstirohi.» 

VI. NOAD VÄLGUVAD 

Bastille'ist välja tulles ruttas Gringoire lahtipääsenud hobuse kiirusega Saint-Antoine'i 
tänavast, alla. Bau-doyer' värava juurde jõudes läks ta otse kiviristi poole platsi keskel, nagu 
oleks ta võinud seal pimeduses märgata ristikuju aluse astmeil istuvat üleni mustas riides 
meest. 

«See olete teie, õpetaja?» küsis Gringoire. Must kuju tõusis püsti. 

«Surm ja põrgu! Ma otse põlen kannatamatusest, Gringoire. Saint-Gervais' tornivaht kisas 
juba, et kell on pool kaks.» 

«Oh!» vastas Gringoire. «Selles pole mina süüdi, vaid öövahtkond ja kuningas. Hea, et ma 
terve nahaga nende käest pääsesin. Ikka nurjub minu ülespoomine. Niisugune on juba kord 
mu saatus.» 

«Sul äpardub kõigega,» vastas teine. «Kuid läki ruttu. Kas sa parooli tead?» 

«Kujutlege, ma nägin kuningat ennast. Tulen otse tema juurest.* Ta põlvpüksid on parhist. 
Oli aga seiklus.» 

«Ah, jäta lora! Mis puutub su seiklus minusse? Kas sa hulguste parooli tead?» 

«Tean. Olge rahulik. «Noad välguvad!»» 

«Hea küll. Muidu ei pääseks me kirikuni. Hulgused + on kõik tänavad sulgenud. Õnneks 
näib asi nii olevat, et neile vastu pannakse. Võib-olla jõuame veel parajaks ajaks kohale.» 

«Jah, õpetaja. Aga kuidas pääseme Jumalaema kirikusse?» 


«Mul on tornide võti.» 

«Ja kuidas sealt välja saame?» 

«Kloostri taga on väike salavärav, kust pääseb jõeäärsele maaribale. Mul on ka selle 
värava võti, ja jõel ootab paat juba hommikust saadik.» 

«Mul läks õnnelikult korda võllast pääseda!» sõnas jälle Gringoire. 

«Läki kohe!» vastas teine. 

Ja mõlemad ruttasid kiirel sammul alla Vanalinna poole. 

VIIL. CHATEAUPERS, APPI! 

Lugejal on vahest veel meeles, kui kriitilisse olukorda me Ouasimodo jätsime? Vahva 
kellamees, kellele igast küljest kallale tungiti, oli kaotanud kui mitte julguse, siis vähemalt 
lootuse päästa mitte küll ennast (enesest hoolis ta vähe), kuid Esmeraldat. Meeletult jooksis 
ta mööda galeriid edasi-tagasi, teades, et kirik varsti hulguste kätte langeb. Äkki kostis 
kõrvaltänavatest kapjade plagin. Järgmisel silmapilgul ilmus sealt nähtavale pikk rodu 
tõrvikuid ja tihe ratsameeste salk võitlusvalmis piikidega, tormates täie hoo ja hirmsa kisaga 
kirfkuväljakule. 

«Prantsusmaa! Prantsusmaa eest! Virutage matsidele! Chäteaupers, appi! Prevoo eest! 
Prevoo eest!» 

Hirmunud hulgused pöördusid ümber. 

Ouasimodo ei kuulnud midagi, nägi ainult paljaid mõõku, tunglaid, piigiotsi, kogu seda 
ratsasalka, mille eesotsas ta ära tundis kapten Phoebuse. Ta nägi hulguste segadust, ühed 
olid kohkunud, teised ähmi täis, ja ta ammendas sellest ootamatust abist nii palju jõudu, et ta 
esimesed sissetungijad, kes juba kiriku galeriile olid pääsenud, tagasi paiskas. 

Need olid tõepoolest kuninga väesalgad, kes siia ratsutasid. 

Hulgused võitlesid vahvasti. Nad kaitsesid endid meeletult. Küljelt tungiti neile Saint- 
Pierre-aux-Boeufs tänavast peale, selja tagant Kirikuesise tänavast ja eest olid nad surutud 
vastu Jumalaema kirikut, mida nad piirasid ja mida Ouasimodo kaitses, ja nõnda olid nad 
ühtlasi piirajad ja piiratavad. Nad olid samas imelikus olukorras, nagu see juhtus hiljem 
1640-ndal aastal Turini kurikuulsa piiramise ajal krahv Henri d'Harcourt'iga, kes Savoia 
hertsog Thomas'd piirates ise oli markii de Leganezi rõngas. «Taurinum obsessor idetn et 
obsessus» = nagu ta hauakivile on kirjutatud. 

Taplus oli kole. «Hundi ihu jaoks koera hambad,» nagu ütleb P. Mathieu *. Kuninga 
ratsurid, kelle keskel vaprana välja paistis Phoebus de Chäteaupers, ei and- 


1 Turini piirates ühtlasi ise ümber piiratud (lad. k.). 

nud armu. Kes torkest pääses, seda tabas mõõk. Halvasti relvastatud hulgused vahutasid 
vihast ja läksid vastastele hammastega kallale. Mehed, naised ja lapsed hüppasid hobuste 
laudjaile ja kaeltele, lõid kassidena neisse oma hambad ja küüned. Mõned virutasid küttidele 
tõrvikud vastu vahtimist. Mõned viskasid raudkonksud ratsutajate kaela taha, sikutasid nad 
sadulast maha ning kiskusid nad maas lõhki. 

Eriti paistis nende hulgas silma üks hulgus, kes laia läikiva vikatiga tükk aega hobuste 
jalgu niitis. Ta oli hirmuäratav. Ise inises ta laulda ja võttis vahetpidamata oma vikatiga 
hoogu. Iga hoobiga langes ta ümber maha purustatud jäsemeid. Nõnda astus ta samm- 
sammult edasi kõige tihedamasse ratsasalka peaaegu takti lüües ja jõudsalt hinge tõmmates, 


nagu kunagi niitja, kes oma viljapõldu kokku paneb. See oli Clopin Trouillefou. Uks 
arkebuusilask murdis ta maha. 

Vahepeal avanesid uuesti aknad. Kuuldes kuninga ratsameeste sõjakisa, segasid ka 
elanikud ennast asja sekka ja kõigist aknaist hakkas alla hulguste pihta kuulirahet langema. 
Kirikuesine oli täis paksu suitsu, mille keskelt musketite tuld vilksatles. Vaevalt võis veel 
näha Jumalaema kiriku fassaadi ja vana Haigemaja, mille katuse luugiaukudest kurnatud 
näoga haiged alla vaatasid. 

Lõpuks pidid hulgused järele andma. Väsimus, heade relvade puudumine, hirm, 
kuningaväe äkiline kallaletung, musketituli akendest — kõik see mõjus rusuvalt. 
Pealetungijate ridadest läbi lüües panid nad plagama iga ilmakaare poole, jättes kirikuesisele 
terved kuhjad laipu. 

Kui Ouasimodo, kes kogu aeg kaasa võitles, seda põgenemist nägi, langes ta põlvili ja 
tõstis käed taeva poole. Siis aga jooksis ta rõõmust joobnuna, linnu tiivul üles 
tornikambrisse, mille juurdepääsu ta nii mehiselt oli kaitsnud. Ainult üks mõte oli tal veel 
peas: põlvitada selle ees, kelle ta teist korda oli päästnud. 

Kui ta kambrisse astus, oli see tühi. 


ÜHETEISTKÜMNES RAAMAT 


1. VAIKE SUSSIKE 


Sellal kui hulgused kirikut ründama asusid, magas Esmeralda, 

Varsti aga äratas teda unest kiriku ümber alatasa kasvav sumin ja kitsekese mökitamine, 
kes enne teda oli virgunud. Ta tõusis istukile, kuulatas, vaatas ringi, siis, hirmunud 
valgusest ja lärmist, jooksis ta kambrist välja, et järele vaadata, mis lahti on. Platsil 
askeldavad viirastuslikud kujud, öise tormijooksu segadus, pimeduses ähmaselt nähtav 
vastik rahvamurd nagu mingi karglev konnakari, selle rahvahulga krooksumine, üksikud 
punased pimedas edasi-tagasi liikuvad tõrvikud nagu virvatulukesed uduse soo kohal — 
kogu see vaatepilt jättis Esmeraldasse nõiasabati tondi-kujude ja kiriku kivikoletiste 
vahelise salapärase lahingu mulje. Et talle lapsepõlvest saadik oli sisse juurdunud mustlaste 
ebausk, siis arvas ta kõigepealt öövaimude nõiatalitust nägevat. Hirmunult jooksis ta tagasi 
oma kambrisse, lootes, et ta siin oma koikul saab lahti hirmsast painajalikust unest. 

Vähehaaval hajusid kartuse esimesed pilved. Järjest suurenevast suminast ja muudestki 
tegeliku elu märkidest taipas ta, et teda ei piiranud mitte vaimud, vaid inimesed. Siis võttis 
ta kartus teise kuju. Ta mõtles, et võib-olla on see rahva mäss, millega teda siit varjupaigast 
tahetakse välja saada. Teist korda tundis ta hirmu oma elu pärast, aga ka lootust tagasi saada 
oma Phoebust, keda ta ikka veel oma tulevikuga sidus, siis veel suurt nõrkust ja abitust, 
mahajäetust ja üksindust ning põgenemise täielikku lootusetust. Kõik need ja tuhat muudki 
mõtet rususid teda. Ta langes põlvili, 

pani pea voodile ja käed pea peale kokku ning värises hirmust. Kuigi ta oli mustlane, 
pagan ja ebajumala-kummardaja, siiski hakkas ta pisarsilmil abi ja armu paluma ristiusu 
jumalalt ja ta enese praeguselt kaitsjalt, jumalaemalt. On silmapilke elus, ka uskmatute 
juures, kus valmis ollakse selle pühakoja usku tunnustama, mille ligiduses ollakse. 


Nõnda lamas ta kaua, rohkem küll värisedes kui pai-vetades, tundes õudust järjest ligineva 
metsiku rahvahulga hingamisest, ilma et ta selle ägedusest midagi aru oleks saanud või 
teadnud, mis seal sünnib, mida seal tehakse või tahetakse. Ta aimas ainult koledat lõppu. 

Surmahirmu tundes kuulis ta enese ligidal sammusid. Ta pöördus ümber. Kambrisse 
astusid kaks meest, ühel neist latern käes. Esmeralda karjatas nõrgalt. 

«Ärge kartke midagi,» ütles üks hääl, mis talle tuttav paistis olevat, «see olen mina.» 

«Kes «mina»?» küsis ta. 

«Pierre Gringoire.» 

See nimi rahustas teda. Ta lõi silmad üles ja nägi tõesti enda ees poeeti. Kuid tema kõrval 
oli veel mingi teine, must, pealaest jalatallani varjatud kuju, kes teda oma vaikimisega 
hämmastas. 

«Noh!» ütles Gringoire etteheitvalt. «Djali 'tundis mind ennem ära kui teie.» 

Kitseke muidugi ei mõelnudki oodata, kuni Gringoire oma nime hakkab nimetama. 
Vaevalt oli ta sisse astunud, kui Djali ennast õrnusega tema põlvede vastu hakkas hõõruma, 
sinna oma valget villa jättes, sest ta ajas karva. Gringoire vastas talle silitamisega. 

«Kes see teiega kaasas on?» küsis mustlastüdruk tasa. 

«Olge rahulik,» vastas Gringoire, «see mees on minu sõber.» 

Filosoof pani laterna põrandale, kükitas maha, ja Djalit oma käte vahele võttes hüüdis la 
vaimustusega: 

«Oo, kui armas loomake! Tõsi küll, ta paistab enam silma oma puhtuse kui kasvuga, kuid 
ta on terane, osav ja tark nagu mõni grammatik! Vaatame järele, Djalikene, kas sa mõnd 
oma vigurit pole ära unustanud. Kuidas teeb meister Jacgues Charmolue? ...» 

Mees mustas ei lasknud aga lõpetada. Ta tuli Gringoire'i juurde ja müksas teda tugevasti 
õlast. Gringoire tõusis püsti. 

«Ah jah!» ütles ta. «Unustasin, meil on ju rutt. Aga, õpetaja, see pole veel põhjuseks, et 
minuga sel viisil käituda. Armas laps, teie elu on hädaohus ja ka Djali oma. Teid tahetakse 
jälle üles puua. Meie oleme teie sõbrad ja tulime teid päästma. Tulge meile järele.» «Kas see 
on tõsi?» hüüdis Esmeralda ärevalt. «Jah, sula tõsi. Tulge ruttu!» 

«Tulen kohe,» kogeles tüdruk, «aga miks teie sõber 

sõnagi ei lausu?» 

«Ah,» ütles Gringoire, «ta vanemad olid natuke imelikud ja pärandasid talle vaikse 
iseloomu.» 

Tütarlapsel tuli selle seletusega leppida. Gringoire võttis tal käest kinni, kaaslane kahmas 
laterna ja läks ees. Hirmust oli tütarlaps päris kangestunud. Ta laskis end ära viia. Kits 
järgnes neile kareldes, olles rõõmus, et nägi jälle GringoireM, kes küll igal sammul tahtis 
komistada, sest kits müksis teda alatasa vastu põlvi. 

«Niisugune on elu,» ütles filosoof iga kord, kui kits teda jalust maha pidi rabama. 
«Pahatihti kukutavad meid just parimad sõbrad!» 

Nad läksid tornitrepist kiiresti alla, kõndisid läbi kiriku, mis oli pime ja tühi, kuid kumises 
välisest lärmist — see oli õudseks kontrastiks sees valitsevale vaikusele —, ja astusid läbi 
Punase värava kloostri õue. Klooster oli tühi, mungad olid põgenenud piiskopilossi, et seal 
koos palvetada; ka õu oli tühi, ainult mõni hirmunud teener oli end kuhugi pimedamasse 
nurka peitnud. Nad läksid jalgvärava poole, mis jõeäärsele maaribale viis. Mees mustas avas 
võtmega värava. Lugejad teavad, et seal asus Vanalinna poolt müüridega piiratud neem, mis 
Jumalaema kiriku kapiitli alla kuulus ja saare kirikutagusc idapoolse otsa moodustas. Nee- 


mel polnud hingegi. Siia oli ka kisa ja kära vähem kuulda. Kirikut ründavate hulguste lärm 
kostis siia summutatumalt, mitte enam nii kriiskavalt. Jõe poolt tulevas värskes tuules võis 
kuulda neeme tipule istutatud ainsa puu lehtede kahinat. Siiski oli siin veel 

ohtlik. Kõige lähemateks hooneteks olid piiskopiloss ja kirik. Nähtavasti valitses 
piiskopilossis täielik segadus. Hoone tumedal fassaadil vilkusid akendes tuled edasi-tagasi 
nagu eredad sädemed, mis mööda põlenud paberihunniku tuhka veel imelikult edasi 
jooksevad. Selle kõrval asus Jumalaema kirik, mis tagantpoolt vaadatuna platsi suurel 
punasel taustal oma pikast korpusest üles ajas kahe hiiglatorni mustad siluetid. 

See, mis muust Pariisist siia näha oli, virvendas silme ees valguse ja varju loori taga. 
Rembrandti piltidel on vahel säärane tagapõhi. 

Laternaga mees sammus neeme tipuni, üsna vee ligidalt paistsid varbadega läbipõimitud 
pistandaia kõdunenud jäänused, millest madala viinapuu nõrgad oksad olid kinni haaranud 
nagu sirguaetud sõrmed. Selle aia-võre taha varju oli peidetud väike paat. Mees mustas 
andis GringoireMle ja tütarlapsele märku paati astuda. Kits hüppas neile järele. Mees ise 
astus viimasena paati. Seejärel lõikas ta köie katki, tõukas pika pootshaagiga paadi minema, 
haaras mõlad, istus ninasse ja hakkas kõigest jõust jõe keskpaiga poole sõudma. Seine'i vool 
oli siin väga kiire ja tal tuli kaunis palju vaeva näha, et saare tipust eemale jõuda. 

Paati astudes oli Gringoire'i esimeseks mureks kits oma põlvedele võtta. Ta istus paadi 
pärasse. Tütarlaps, kellele tundmatu mees kirjeldamatut hirmu sisendas, istus poeedi kõrvale 
ja surus end tema ligi. 

Kui meie filosoof tundis, et paat liigub, lõi ta käsi kokku ja suudles Djalit sarvede vahele. 

«Noh, nüüd oleme kõik neljakesi pääsenud!» hüüdis ta ja lisas sügavamõtteliselt juurde: 
«Suurte ürituste õnnelik lõpp sõltub vahel õnnest, vahel kavalusest.» 

Paat liikus aeglaselt parema kalda poole. Tütarlaps tuuris võõrast salajase kartusega. See 
aga oli tormilaterna hoolikalt kinni katnud. Pimedas paistis ta paadi ninas mingi 
tondikujuna. Ta allalastud torp oli talle nagu näokatteks. Ja kui ta iga aerutõmbega välja 
sirutas oma käed, mille küljes rippusid mustad varrukad, siis olid need kui nahkhiire suured 
tiivad. Kogu aeg 

polnud ta ühtki sõna lausunud, ühtki häält teinud, paadis oli kuulda ainult mõlade 
ühetasast sõudmist ja laineviirgude laksumist vastu paadi külgi. 

«Vannun oma hingeõnnistuse juures!» hüüdis äkki Gringoire. «Meie oleme ergad ja 
rõõmsad nagu linnukesed! Ja ometi me vaikime nagu pütaagorlased * või kalad! Paastu 
jumala nimel! Armsad sõbrad, rääkige ometi mõni sõna. Inimese hääl on inimese kõrvale 
muusika. Mitte mina ei ütle seda, vaid Didümos Aleksandriast*, ja need on hiilgavad sõnad. 
Ka muidu pole Didümos Aleksandriast mõni keskpärane filosoof... Öelge ainult üks sõna, 
mu armas lapsuke! Palun, üksainus sõnagi! Ah jaa, teie oskasite oma huultega nii toredasti 
mossitada. Kas te seda veel oskate? Teate, mu kulla, et kohtupalatil on täielik õigus ka 
varjupaikadele ja et teil oli väga ohtlik Jumalaema kirikusse varjule jääda? Väike koolibri 
oli oma pesakese krokodilli suhu ehitanud! Õpetaja, kuu on jälle välja tulnud. Kui meid 
ainult ei märgataks! Preilit päästa on iseenesest kiiduväärt tegu, aga kui meid peaks 
tabatama, poodaks meid kuninga käsul kohe üles. Paraku on inimeste teod kahe otsaga, üks 
inimene mõistetakse hukka selle pärast, mille pärast teine loorbereid saab. Kes Caesarit 
imetleb, mõistab hukka Catilinat *. Kas pole tõsi, õpetaja? Mis te ütlete niisuguse filosoofia 
kohta? Minu filosoofia tuleb instinktist, loomust, ut apes geomet-riam '. Noh, keegi ei vasta 


mulle. Mõlemal teil on paha tuju! Mul tuleb siis üksi rääkida. Tragöödias kutsutakse seda 
monoloogiks. Paastu jumala nimel! Teate, ma nägin äsja Louis XI-t ja mulle on ta 
vandesõna külge jäänud. Niisiis, paastu jumala nimel, Vanalinnas teevad nad ikka veel 
hirmsat lärmi. On aga tige ja kuri vanamees see meie kuningas. Ta on üleni nahkades. Ta on 
ikka veel mulle võlgu pulmalaulu eest ja täna tegi ta mulle ainult nii palju head, et ta mind 
üles ei «poonud, mis polekski mulle kõige meelepärasem olnud. Ta on kitsi ega tasu neile, 
kes seda ära on teeninud. Ta peaks lugema Kölni Salvianuse * nelja raamatut 


1 Nagu mesilaste! geomeetria* (lad. k.). 

«Adversus avaritiam» '. Tõepoolest, ta on väga kitsarinnaline literaatide suhtes ja ta võib 
metsiku julmusega hakkama saada. Ta on nagu käsn, mis rahvalt raha imeb, ta rahalaegas on 
haige põrn, mis paisub kõigi teiste elundite arvel. Sellepärast muutuvad kaebused raske aja 
üle nurinaks kuninga vastu. Selle vaga, jumalakartliku valitseja all praksuvad võllad 
poodutest, tapapakud maanduvad verest, vanglad aga on lõhkemas nagu liiga täissöönud 
kõhud. Uhe käega kuningas võtab, teisega pooma tõttab. Ta on emand Soolamaksule ja 
isand Võllale eestkostjaks. Suurtelt sakstelt võetakse eesõigused, väikestele veeretatakse 
alatasa uusi koormaid selga. See valitseja ei tunne milleski mõõtu. Mulle ei meeldi see 
monarh. Aga teile, õpetaja?» 

Mees mustas laskis lobisejal poeedil laterdada, ise aga võitles ta tugeva voolu vastu ses 
ahenenud jõe-harus, mis Vanalinna kallast eraldab Jumalaema kiriku saarest, nüüdsest Saint- 
Louis' saarest. 

«Muide, õpetaja!» ütles Gringoire äkki. «Mäletate, kui me metsikuks läinud hulguste 
vahelt kirikuesisele jõudsime, kas teie ei näinud siis üht vaest vennikest, kellel teie kurt 
kellamees vastu kuningate galerii äärt tahtis pea puruks lüüa? Ma olen lühinägelik ega 
võinud teda ära tunda. Kes see võis olla?» 

Tundmatu ei vastanud sõnagi, kuid jättis äkki sõud-.mise seisma, ta käed langesid elutult 
alla, ta pea langes rinnale ja Esmeralda kuulis kramplikku ohkamist. Tütarlaps väratas: ta oli 
neid ohkeid varem kuskil kuulnud. 

Omaette jäetud paat läks mõnda aega pärivett. Kuid mees mustas ajas end sirgu, haaras 
uuesti mõlad ja hakkas vastuvett sõudma. Teist korda möödus ta Jumalaema kiriku saare 
ninast ja juhtis paadi Heinasadama valgmasse. 

«Vaadake,» ütles Gringoire, «seal on Barbeau loss. 'Oodake, õpetaja, vaadake neid 
imelikult nurgelisi musti katuseid, näete, seal nende madalate, narmaliste, räpaste, 
määrdunud pilvede all, kus kuu on laiaks rud- 


1 Kitsiduse vaslu (lad. k.). 

jutud ja laiali valgunud nagu katkilöödud munarebu. . See on tore loss. Seal on üks kabel, 
mille väike võiv On täis kaunilt voolitud kujusid ja mille kellatorn on õrnalt läbipaistvaks 
nikerdatud. Seal on veel iluaed tiigi, lindla, kajapaiga, pallimänguplatsi, labürindi, 
metsloomade maja ja hulga varjuliste alleedega, mis on Venusele nii. meelepärased. Seal on 
ka üks huvitav puu, mida «himuraks» kutsutakse, sest et ta varju andis kuulsa printsessi 
lõbutsemisele ühe prantsuse galantse ja vaimuka konnetaabliga. Ah, vahe meiesuguste 
vaeste filosoofide ja konnetaabli vahel on niisama suur kui kapsa- või redisepeenra ja 
LouvreM aia vahel. Aga lõpuks ükskõik! Niihästi suurte isandate kui ka meiesuguste elu on 


ikka hea ja kurja segu. Kannatused vahelduvad alati rõõmuga nagu spondeus daktüliga. 
Õpetaja, kas tahate, ma jutustan teile loo sellest Barbeau lossist? See lõpeb nii traagiliselt. 
See sündis aastal 1319, Philippe V valitsemise ajal, kes Prantsuse kuningatest oli kõige 
pikem. Kogu loo moraal on see, et ihu kiusatused on jõledad ja viivad hukatusse. Ei maksa 
heita pilku naabri naisele, kui palju selle ilu meid ka ei koditaks. Ihupatt on väga riivatu asi. 
Abielurikkumine aga on uudishimu teise armuelu vastu. Kuulake, kära läheb seal 
suuremaks.» 

Kära Jumalaema kiriku ümbruses kasvas tõepoolest. Küllalt selgesti võis kuulda 
võiduhüüdeid. Sajad tunglad, mis sõjameeste kiivreid sädelema panid, levisid äkki kiriku 
kohal ülevalt alla, paistes tornidelt, galeriidelt, alussammastelt. Need tunglad nagu otsisid 
kedagi; peagi jõudsid kaugemadki hüüded selgesti põgenejateni: «Mustlastüdruk! Nõid! 
Võlla!» 

Õnnetu tütarlaps langetas pea kätele, tundmatu mees aga hakkas hirmsa hooga kalda poole 
sõudma. Filosoof aga andus mõtisklustele. Ta surus kitse enda vastu ja nihkus 
mustlastüdrukust tasakesi eemale, kes talle ikka ligemale liibus nagu ainsale järelejäänud 
kaitsjale. 

Ilmselt vaevas Gringoire'i nõutus. Ta arvas, et «kehtiva seaduse põhjal» ka kits üles 
puuakse, kui mustlastüdruk tabataks, ja vaesest Djalist oleks nii kahju! Kaks hukkamõistetut 
enese külge siduda on ikkagi ühele inimesele liig, ja lõpuks, ta kaaslane sooviks 

meeleldi mustlastüdrukut oma hoole alla võtta. Ta mõtetes käis äge heitlus, milles ta nagu 
Jupiter «liiases» kaalus * kord mustlastüdruku, kord kitse saatust; ta vaatas kord ühe, kord 
teise otsa pisarsilmil ja pigistas hammaste vahelt: 

«Ma ei saa ju teid mõlemaid päästa.» Järsk tõuge teatas, et paat oli kaldale jõudnud. 
Hirmuäratav lärm täitis ikka veel Vanalinna. Tundmatu tõusis püsti, tuli mustlastüdruku 
juurde ja tahtis tal käsivarrest kinni võtta, et teda kaldale aidata. Tütarlaps tõukas ta eemale 
ja haaras GringoireMI varrukast kinni, kes aga oli nii ametis kitsega, et peaaegu tüdruku 
eemale tõukas. Too hüppas paadist üksinda välja. Ta oli nii erutatud, et ei teadnud, mis peale 
hakata, kuhu minna. Ta jäi pilguks tuimalt seisma, vaadates voolavale veele. Toibudes leidis 
ta end võõraga üksinda olevat. Nähtavasti oli Gringoire maabumise silmapilku kasutanud, 
et ühes kitsega Grenier-sur-1'eau tänava majade rägastikku kaduda. 

Vaene mustlastüdruk värises hirmust, nähes, et ta selle mehega üksi on jäänud. Ta tahtis 
rääkida, karjuda, Gringoire'i hüüda, aga keel ei liikunud suus ja ühtki häält ei tulnud ta 
huultelt. Äkki tundis ta, kuidas tundmatu mees ta käest kinni haarab. See oli külm ja tugev. 
Hambad hakkasid tal logisema, ta muutus kahvatuks nagu teda valgustava kuu kiired. 
Võõras ei lausunud sõnagi, vaid hakkas tütarlapsel käest kinni hoides kiirete sammudega 
Greve'i platsi poole minema. Sel silmapilgul tundis Esmeralda ebamääraselt, et saatuse jõule 
ei saa vastu panna. Ta oli nõrk, laskis ennast .vedada, tal tuli joosta, et võõra mehega sammu 
pidada. .Kuigi kaldapealne mäkke tõusis, paistis mustlastüdru-kule ometi, et ta mööda 
kallakut alla läheb. 

Ta vaatas ringi. Ei ühtki inimest. Kaldaäär oli täitsa tühi. Ta kuulis kisa ja inimeste lärmi 
ainult punetava Vanalinna poolt, millest teda ainult SeineM haru lahutas. Sealt kuuldi ta 
nime hüütavat koos surma-ähvardusega. Muu Pariis paistis ta ümber suurte udu-ränlkadena. 

Võõras viis teda ikka veel edasi sõnatult ja endise kiirusega. Kohad, kus nad kõndisid, olid 
talle tundmatud. 

Ühest valgustatud aknast mööda minnes tegi ta pingutuse, pani järsku vastu ja kisendas: 
«Appi!» 

Aken avati ja nähtavale ilmus särgiväel kodanikuisand oma lambiga, vaatas tuima pilguga 
kaldapeal-sele, lausus mõne sõna, mida polnud kuulda, ja lükkas aknaluugi seest kinni. Ka 
see viimane lootusetäht kustus. 

Must mees ei lausunud ainustki sõna. Ta hoidis tütarlapse käest kõvasti kinni ja hakkas 
veel rutemini käima. Esmeralda ei pannud enam vastu, vaid järgnes talle kuulekalt. 

Vahetevahel katsus ta oma jõudu kokku võtta ja küsis siis, lõõtsutades kiirest jooksmisest 
ebatasasel 

sillutisel: «Kes te olete? Kes te olete?» Küsitav ei vastanud sõnagi. 

Nõnda jõudsid nad lõpuks mööda kaldapealset rutates kaunis suurele väljakule. Kuu 
paistis vähekese. See oli Greve plats. Keset platsi seisis mingi tume rist. See oli võllas. 
Esmeralda tundis selle ära ja taipas, kus ta oli. 

Mees jäi seisma, pöördus tema poole ja tõstis oma peakoti üles. 

«Ah, ma teadsin, jälle tema!» kogeles hirmust rabatud Esmeralda. 

Preestril oli tondikuju ilme, aga see tuli kuuvalgusest, mis kõik asjad varjukujudeks kipub 
tegema. 

«Kuule,» ütles ta. Esmeralda hakkas värisema, kuuldes seda õudset häält, mida ta enam 
ammu polnud kuulnud, ülemdiakon kõneles katkendlikult ja lõõtsutades, mis reetis ta 
sügavat sisemist erutust. «Kuule! Oleme nüüd siin. Ma räägin sulle kohe. See on Greve'i 
plats. Kaugemale me enam ei lähe. Saatus on meid teineteisele andnud. Minu kätes on sinu 
elu, sinu kätes minu hing. Siin on plats ja mis pärast seda tuleb, on pime öö. Kuula mind 
ometi. Ma tahan sulle öelda... Kõigepealt ära räägi mulle oma Phoebusest!» (Seda öeldes 
hakkas ta edasi-tagasi käima, nagu inimene, kes paigal seista ei saa, ja tõmbas ka tütarlapse 
enesega kaasa.) «Ära räägi mulle temast. Sest kui sa seda teed, siis ei tea ma, mis ma teen, 
igatahes midagi hirmsat.» 

Seda öelnud, jäi ta liikumatuks nagu jälle tasakaalu saanud keha, kuid ta sõnad reetsid 
endiselt ta erutust Ta hääl muutus järjest tasemaks. 

«Ära pööra oma pead nõnda kõrvale. Kuula mind Asi on tõsine. Kõigepealt, tead sa ka, 
kuidas kõik see juhtus? Naerda pole siin midagi, vannun sulle. Mis ma nüüd rääkisin? Aita 
meelde tuletada! Ah jaa! Kohtupalat on oma otsuse teinud, mis sind uuesti võlla saadab. 
Mina päästsin sind praegu nende küüsist, kuid nemad otsivad sind taga. Vaata ise!» 

Ta viipas käega Vanajinna poole, kus otsimised ilmselt jätkusid. Kära ja müra ligines. 
Asefoogti maja torn vastu Greve'i platsi oli täis lärmi ja valgust, vastaspoolsel kaldapealsel 
jooksis soldateid tungaldega, kes karjusid: «Kus on mustlastüdruk? Surma! Surma!» 

«Näed nüüd, et nad sind jälitavad ja et ma ei valeta. Ma armastan sind. Parem vaiki ja ära 
räägi minuga, kui sa tahad öelda, et sa mind vihkad. Ma ei taha seda enam kuulda. Ma 
päästsin su ära... Lase mind lõpuni kõnelda. Ma võin sind lõplikult ära päästa. Mul on kõik 
valmis seatud. Tarvitseb sul ainult tahta, ainult sinust oleneb kõik.» 

Ta jäi äkki vait. 

«Ei, ei, ma räägin midagi muud...» 

Joostes ning ka teda jooksutades, sest tütarlapse kätt ta lahti ei lasknud, jõudis ta võlla 
juurde, osutas sellele ja ütles külmalt: 

«Vali nüüd ise: kas see või mina!» 


Tütarlaps rabeles ta käte vahelt lahti, langes võlla jalamile ja haaras kätega sellest 
viimasest jubedast toest kinni. Siis pööras ta pisut oma ilusat pead ja vaatas üle õla preestri 
otsa. Ta oli nagu püha Neitsi ise risti jalamil. Preester seisis ikka veel liikumatult, sõrm võlla 
poole tõstetud, nagu raidkuju. 

Lõpuks ütles mustlastüdruk: 

«Kardan seda vähem kui teid.» 

Preester laskis käe aeglaselt alla, lõi pilgu lootusetult maha ja sosistas: 

«Kui need kivid siin kõnelda võiksid, siis ütleksid nad, — vaadake inimest, kes on tõesti 
õnnetu! 

Ta hakkas uuesti kõnelema. Võlla jalamil põlvitav pikkadesse juustesse mähitud 
Esmeralda ei katkestanud teda. Preestri hääl oli nüüd kaeblik ja pehme, mis oli nii valusas 
vastuolus ta näojoonte kõrgi rangusega. 

«Jah, ma armastan teid. Oo, see on siiski tõsi. Tulest, mis mu südames põleb, ei löö 
nähtavasti ühtki sädet välja. Ah, tütarlaps, ööd kui päeva, ööd kui päeva hõõgub ta. Kas see 
mingit halastust ei tekita? Armastus põleb ööd kui päeva, see on piin. Oo, ma kannatan liiga 
palju, mu vaene laps! See peaks kaastunnet äratama. Te näete, ma kõnelen teiega õrnalt. Ma 
tahaksin, et teie minu vastu enam vastumeelsust ei tunneks. Kui mees naist armastab, kas 
see on siis tema süü? Oh, mu jumal! Kuidas? Teie ei anna mulle siis iialgi andeks? Kas te 
mind igavesti mõtlete vihata? Tähendab, lõpp kõigele? See teebki mind halvaks, 
iseeneselegi vastikuks! Te ei vaata mulle otsagi! Teie mõtlete võib-olla sellal hoopis 
millestki muust, kui mina siin teie ees püsti seisan ja värisen meie kahe igaviku piiril! 
Kõigepealt ärge mulle ohvitserist kõnelge! Ma langeksin teie ette põrmu, suudleksin mitte 
teie jalgu, sest seda teie ei lubaks, vaid maad teie jalge all; nuuksuksin kui laps, kisuksin 
oma rinnast välja mitte sõnu, vaid oma südame, oma hinge, et teile öelda, ma armastan teid; 
kõik aga oleks asjata, kõik asjata! Ja ometi on teie hing täis õrnust ja headust. Teist hoovab 
kõige kaunimat mahedust; te olete üleni sulnis, hea, kaastundlik ja veetlev. Ainult minu 
vastu olete kuri! Oh, milline saatus!» 

Ta peitis pea käte vahele. Tütarlaps kuulis teda nutvat. Seda nägi ta esimest korda. Püsti 
seistes ja nuuksetest vappudes oli preester haletsusväärseni kui põlvili. Nõnda nuttis ta tükk 
aega. Esimesed pisarad möödas, jätkas ta: 

«Ei, ma ei leia enam sõnu. Ja ometi olin ma hästi läbi mõelnud, mida teile öelda. Nüüd aga 
värisen ja lõdisen ma, olen nõrk otsustaval silmapilgul, tunnen midagi kõrgemat meie ümber 
ja ma kogelen. Oh, ma langen kohe maha kividele, kui te minule ja endale ei halasta. Ärge 
saatke meid mõlemaid hukka! Kui te teaksite, kuidas ma teid armastan! Kellel veel võiks 
niisugune süda olla kui minul! Sinu pärast olen ma 

minetanud kõik voorused, olen täielikult lahti ütelnud iseendast! Teadlasena olen ma 
teadust mõnitanud, aadlimehena oma nime häbistanud, preestrina olen palveraamatust 
teinud padja himurusunistustele, näkku sülitanud oma jumalale! Ja kõike seda sinu pärast, sa 
võluja! Et väärida sinu põrgut! Sina aga ei taha minust patusest 'kuuldagi! Ah, sulle pean ma 
kõik ära ütlema! Veelgi enam, midagi hirmsat, jah, midagi veel hirmsamat ...» 

Viimaste sõnadega võitis ta nägu hoopis meeletu ilme. Ta vaikis viivu ja alustas siis uuesti 
kõva häälega nagu iseenesele kõneldes: 

«Kain, mis oled sa oma vennaga teinud?» * Jälle tekkis vaikus. Siis jätkas ta: «Mis olen 
ma temaga teinud, issand? Ma võtsin ta kasvatamise enda -peale, toitsin ja katsin, armastasin 

ja jumaldasin teda ja tapsin ta lõpuks! Jah, issand, alles praegu löödi ta pea minu nähes sinu 
koja kivide vastu puruks, ja seda kõik minu pärast, selle naise pärast, tema pärast...» 

Ta silmad ekslesid ringi. Ta hääl muutus järjest nõrgemaks, ta kordas veel mõned korrad 
masinlikult ja pikkade vaheaegade järel, nagu kell, mille viimane helin järele kajab: «Tema 
pärast... Tema pärast...» Siis ei suutnud ta keel enam ühtki arusaadavat sõna lausuda, kuigi 
ta huuled ikka veel liikusid. Äkki varises ta kokku ja jäi, pea põlvedele vajunud, liikumatult 
tänavatolmu istuma. 

Tütarlaps tõmbas oma jala tema alt ära ja see kerge liigutus tõi mehe ärkvele. Ta äigas 
käega aeglaselt üle oma lohkuvajunud põskede ja vaatas veidi aega imestusega oma niiskeid 
sõrmi: 

«Mis see on?» sosistas ta. «Ma olen nutnud!» 

Siis pöördus ta ootamatult mustlastüdruku poole, näol sõnulseletamatu piin: 

«Ja teie vaatasite külmalt pealt, kui ma nutsin! Laps, kas sa ka tead, et need pisarad on 
tuline laava? Kas siis tõesti on õige, et kui inimene teist vihkab, on ta süda täitsa kalk? Kui 
ma ka suremas oleksin, naeraksid sina. Aga mina ei tahaks sind suremas näha! Üks sõna 
Sinu 

460 

suust! Ainult üks andeksandmise sõna! Ära mulle ütlegi, et sa mind armastad, ütle ainult, 
et oled nõus, sellest oleks küllalt, ma päästaksin su ära. Muidu aga... Oo, aeg ruttab. Palun 
sind kõige juures, mis püha, ära oota, kuni ma jälle kiviks muutun, nagu see võllas, mis sind 
samuti kutsub! Mõtle, et minu käes on meie mõlema saatus, et ma pööraseks muutun, ja see 
oleks hirmus. Ma võin kõik lasta alla põhjatusse kuristikku langeda, mis meie jalgade all 
avaneb ja kuhu ma sulle õnnetule igaveseks järgnen. Ainult üks hea sõna! ütle üks sõnagi! 
Ainult üks sõna!» 

Esmeralda avas suu, et vastata. Preester langes ta ette põlvili, et harduses lugeda ta huultelt 
vastust, milles vahest pisutki õrnust leiduks. Tütarlaps lausus: 

«Teie olete mõrtsukas!» 

Preester haaras ta tormiliselt oma kaissu ja hakkas 

võikalt naerma. 

«Jah, olen mõrtsukas!» ütles ta. «Aga sina saad minu omaks. Sa ei tahtnud mind endale 
orjaks saada, olgu, siis saab minust su isand. Sa saad minu omaks! Ma tassin su oma 
urkasse. Sa tuled mulle järele, sa pead mulle järgnema või ma annan sind timukate kätte! 
Emba-kumba, mu kallim, kas surra või minu omaks saada! Preestri omaks! Ususttaganeja 
omaks! Mõrtsuka omaks! Ja seda juba täna öösel, kuuled sa? Lähme! Noh, rõõmsamalt! 
Suudle mind, narrike! Vali ise: kas haud või minu voodi!» 

Ta silmis vilkus iharus ja raev. Ta himukas suu jättis punased jäljed tütarlapse kaelale. 
Esmeralda rabeles ta käte vahel. Preester lämmatas teda oma pööraste suudlustega. 

«Ära hammusta mind, peletis!» karjus Esmeralda. «Jäta mind, jõle, vastik munk, lase mind 
lahti! Ma kisun sul jälgid hallid juuksed peast ja viskan nad sulle näkku!» 

Preester punastas, kahvatas, laskis siis mustlastüdruku lahti ja vaatas talle süngelt otsa. 
Tütarlaps arvas, et ta preestri üle võidu on saanud, ja ütles: 

«Ütlen sulle, mina kuulun oma Phoebusele, armastan ainult Phoebust ja ainult Phoebus on 
ilus! Sina, preester, oled vana! Oled inetu! Kasi minema!» 

Preester karjatas nagu õnnetu, keda tulise rauaga puudutatakse. Siis aga ütles ta hambaid 
kiristades: 


«Sure siis!» 

Mustlastüdruk nägi ta hirmsat pilku ja tahtis minema joosta, kuid preester püüdis ta kinni, 
raputas teda paiskas ta maha ja hakkas siis, lohistades teda käsi' pidi mööda tänavat enese 
järel, kiirel sammul Roland'i torni poole minema. 

Torni juurde jõudes küsis ta ümber pöördudes: 

«Viimast korda, kas sa tahad minu omaks saada?» 

Tütarlaps vastas kindlalt: 

«Ei.» 

Siis karjus ta kõva häälega: 

«Gudule! Gudule! Siin on mustlastüdruk! Tasu talle kätte!» 

Tütarlaps tundis, et keegi teda järsult küünarnukist haaras. Ta vaatas ümber. Luine käsi 
tuli müüriaugust ja hoidis teda nagu raudpihtide vahel. 

«Hoia teda kinni!» ütles preester. «See on äraputkanud mustlastüdruk. Ära aga lahti lase. 
Ma lähen seersantide järele. Varsti näed, kuidas teda üles puuakse.» 

«Hahaha!» tuli neile verejanulistele sõnadele müüri tagant korisev naer vastuseks. 
Mustlastüdruk nägi preestrit Jumalaema kiriku silla poole jooksvat. Sealtpoolt oli kuulda 
kabjaplaginat. 

Tütarlaps tundis ära tigeda sulgunu. Hirmust hingeldades katsus ta lahti rabelda. Ta 
väänles, katsus surmahirmus ja meeleheites kramplikult vabaneda, kuid teda hoiti kinni 
ennenägematu jõuga. Kõhnad, kondised sõrmed, mis teda pigistasid, surusid end ta ihhu ja 
hoidsid tast kõvasti kinni. Paistis, nagu oleks too käsi ta randme külge needitud. Need 
sõrmed hoidsid teda kõvemini kinni kui ahelad, kui klambrid, kui raud-rõngad. Müüri seest 
tulid välja teadlikud, elavad pihid. 

Jõuetuna vajus ta vastu seina ja nüüd haaras teda surmahirm. Ta peast vilksatasid läbi elu 
võlud, noorus, taevas, loodusepildid, Phoebuse armastus, kõik see, mis tast kaugenes, ja 
kõik see, mis talle ligines, preester, kes ta reetis, timukas, kes varsti tuleb, võllasammas 
siinsamas. Siis tundis ta, kuidas tal hirmust juuksekarvad 

püsti tõusid. Ta kuulis müüri tagant sulgunu julma naeru ja sosinat: 

«Hahahä! Sind puuakse üles!» 

Surmväsinult pöördus ta müüriava poole ja nägi läbi trellide patukahetseja metsikut nägu. 

«Mis ma teile olen teinud?» küsis ta peaaegu kokku 

varisedes. 

Sulgunu ei vastanud, vaid hakkas laulva, erutatud ja pilkava häälega omaette ümisema: 
«Egiptuse tütar! Egiptuse tütar! Egiptuse tütar!» 

Õnnetu Esmeralda langetas nukralt pea, taibates, et tal on tegemist olendiga, kelles enam 
midagi inimlikku pole säilinud. 

Äkki hüüdis sulgunu, nagu oleks ta mustlastüdruku küsimusest alles nüüd aru saanud: 

«Mis sa mulle oled teinud? Seda küsid sa veel! Ah mis sina, mustlastüdruk, mulle oled 
teinud? Noh, kuula siis. Mul oli laps, saad sa aru! Mul oli laps, laps, ütlen ma! Ilus väike 
lapsuke! Minu Agnes,» jätkas ta erutatult ja midagi pimedas suudeldes. «Saad sa aru, Egip- 
tuse tütar, mult võeti see laps ära, mult varastati ta ära, mu laps söödi ära! Vaat mis sa oled 
mulle teinud!» 

Tütarlaps vastas aralt nagu talleke: 

«Mind polnud ju veel sellal olemaski!» 


«Siiski, siiski, sa pidid juba sündinud olema. Sa olid olemas. Ta oli sinuealine! Ja nüüd ma 
olen siin juba viisteistkümmend aastat; juba viisteistkümmend aastat kannatan ma, juba 
viisteistkümmend aastat palvetan ma, viisteistkümmend aastat taon pead vastu seina... ütlen, 
sulle, mustlased varastasid ta minult, kuuled sa? Sõid teda oma hammastega... Kas sul on 
südant? Kujutle ise, mis tähendab laps, kui ta mängib, laps, kui ta rinda imeb, laps, kui ta 
magab. See on süütus ise! Ja vaata, just tema, temap see oli, (kes mult ära võeti ja ära tapeti! 
Jumal ise teab seda paremini! Nüüd on aga kord minu käes, nüüd tahan mina 
mustlastüdrukut süüa... kuidas ma sind näriksin, kui trellid ei takistaks! Mu pea ei mahu 
neist läbi. Vaene lapsuke, ta varastati une pealt! Ja kui nad riisudes teda äratasid, karjus ta 
asjata: mind polnud lähedal! Ah, mustlasnai- 

sed, teie olete mu lapse ära söönud! Tulge nüüd vaatama, kuidas teie laps sureb!» 

Võimatu oli aru saada, kas ta naeris või kiristas hambaid, sest mõlemat tegi ta ühesuguse 
vihase ilmega. Juba hakkas koitma. Kogu vaatepilti kattis tuhkjas loor ja võlla siluett platsil 
hakkas üha selgemini paistma. Teisest suunast aga, Jumalaema kiriku silla poolt, arvas 
õnnetu tütarlaps ratsanike liginemist kuulvat. 

«Armuline proua!» kisendas sassis juustega Esme-ralda täis ahastust ja koledat hirmu, 
langes põlvili ja pani käed anuvalt kokku. «Halastage! Nad tulevad. Ma pole teile midagi 
teinud. Kas te tõesti tahate, et ma teie silmade ees nii hirmsal viisil surema pean? Teie süda- 
mes on kindlasti halastust. See on liiga kole. Laske mind lahti. Laske mind minna. 
Halastage! Ma ei taha surra!» 

«Anna mulle tagasi mu laps!» vastas sulgunu. «Heitke armu! Halastage!» «Anna laps 
tagasi!» «Laske mind, taeva nimel, lahti!» «Anna laps tagasi!» 

Tütarlaps langes uuesti jõuetuna ja murtuna maha, silmis klaasine pilk nagu hauaslamajal. 

«Oh mu jumal,» kogeles ta, «teie otsite oma last, mina oma vanemaid.» 

«Anna mulle väike Agnes tagasi!» jätkas Gudule. «Sa ei tea siis, kus ta on? Siis sure! 
Seletan sulle kõik ära. Ma olin lõbunaine, mul oli laps, mult võeti ta ära. Võtjad olid 
mustlasnaised. Nüüd sa näed, miks sa pead surema. Kui su mustlasest ema tuleb sind tagasi 
nõudma, ütlen talle: Ema, vaata seda võllast! Või annad sa mulle lapse tagasi! Kas sina ehk 
tead, kus on mu lapsuke? Oota, ma näitan sulle midagi. Näe, siin on ta sussike, see on kõik, 
mis tast järele on jäänud. Tead sa vahest, kus teine niisugune on? Kui jah, siis ütle mulle, 
olgu see kas või teises maailma otsas, ma lähen sinna kas või põlvili järele.» 

Seda öeldes sirutas ta teise käe august välja ja näitas mustlastüdrukute väikest tikitud 
sussi. 

Oli juba nii valge, et võis näha selle vormi ja värvi. 

«Näidake mulle seda sussikest,» ütles mustlastüdruk võpatades. «Mu jumal, mu jumal!» 

Oma vaba käega avas ta kähku väikese roheliste klaashelmestega kaunistatud kotikese, 
mis tal kaelas rippus. 

«Sori aga sori oma kuratlikus amuletis!» pomises Gudule. 

Äkki katkes ta hääl, ta hakkas kõigest kehast värisema ja kisendas siis häälega, mis ta 
sügavamast hingepõhjast tuli: 

«Mu tütar!» 

Mustlastüdruk tõmbas kotikesest välja väikese sussi-kese, mis oli karvapealt teise sarnane. 
Selle sussikese küljes rippus pärgamendiriba, millel seisis: 


Sarnase kui leiad üles, 
oled õige ema süles. 


Välgukiirusel võrdles sulgunu kaht sussi, luges pärgamendilt värssi, surus siis taevalikus 
rõõmus oma kiirgava näo vastu kongiava trelle ja kisendas: 

«Mu tütar! Mu tütar!» 

«Mu ema!» vastas mustlastüdruk. 

Loobume seda stseeni edasi maalimast. 

Müür ja raudvarvad olid nende mõlema vahel. 

«Ah, see müür!» karjus sulgunu. «Oo, sind ainult eemalt näha ja mitte kallistada! Anna 
oma käsi! Oma käsi!» 

Tütarlaps pistis käsivarre läbi trellide. Ema haaras käe, surus sellele oma huuled ja jäi 
nõnda suudlusse süvenenult kummargile, ainsaks elumärgiks nuuksed, mis aeg-ajalt kogu 
keha võpatama panid. Pisaraid voolas pimedas ojana nagu öist vihma, üle selle jumaldatud 
käe lainetas õnnetu ema pisarate tume, põhjatu läte, mis tema hingest üles kees ja kus kõik ta 
kannatused viieteistkümne aasta jooksul tilkhaaval olid kokku kogunenud. 

Äkki ajas ta end uuesti püsti, lükkas pikad hallid juuksed laubalt kõrvale ja hakkas sõnagi 
lausumata vihasena nagu emalõvi mõlema käega kongiava varbu raputama. Varvad ei 
nõtkunud. Siis läks ta ja võttis kongi nurgast suure kivi, mis talle peaaluseks oli olnud, 

ja virutas selle vastu varbu nii tugevasti, et üks neist sädemeid külides purunes. Teine 
hoop purustas täielikult ava keskel oleva vana raudristi. Siis murdis ja kõrvaldas ta paljaste 
kätega ülejäänud varbade roostetanud tükid. On silmapilke, kus naise kätel on üleinim-lik 
jõud. 

Ei möödunud minutitki, kui sissepääs kongi oli vaba. Gudule haaras tütrel keha ümbert 
kinni ja tõmbas ta kongi, sosistades: 

«Tule! Ma saan su tagasi!» 

Kongis pani ema oma tütre õrnalt maha, võttis ta uuesti sülle, kandis teda* kätel nagu 
kunagi oma väikest lapsukest. Ta käis oma kitsas kongis edasi-tagasi joobnuna, meeletuna 
rõõmust. Ta karjus, laulis, suudles teda, kõneles temaga, rõkkas naerust, valas pisaraid — 
kõike seda samaaegselt ja pöörase kirega. 

«Mu tütar, mu tütreke! Ta on mul siin! Helde jumal andis ta mulle tagasi. Teie kõik seal, 
tulge siia! Nähku igaüks, et ma oma tütre kätte sain! Issand Jeesus, kui ilus ta on! Sina, 
helde jumal, lasksid mind oodata viisteistkümmend aastat, kõik ainult selleks, et teda mulle 
kaunitarina tagasi anda. Mustlased pole teda siiski ära söönud! Kes seda ütles? Oo, mu 
tütreke, mu tütreke, suudle mind! Mustlased on head, ma armastan mustlasi... Jah, see oled 
sina! Sellepärast hüppaski mul süda sees iga kord, kui sa siit mööda läksid. Arvasin, et see 
tuleb vihkamisest. Anna andeks, Agnes, anna mulle andeks! Sa arvasid, et ma olen väga 
kuri, eks? Aga ma armastan sind. Näita, kas märgike su kaelal veel alles on? Jah, seal ta on. 
Ah, kui ilus sa oled! Mina olen sulle need suured silmad andnud. Suudle mind! Ma armastan 
sind. Mul on nüüd ükskõik, kas on teistel emadel lapsi või mitte. Mis puutuvad nad nüüd 
minusse? Tulgu nad siia. Minu oma on siin. Siin on ta kaelake, silmakesed, juuksed, ta 
käeke. Kas te olete kunagi midagi nii ilusat näinud! Oo, ma ütlen teile, austajatest ei tule tal 
puudus! Viisteistkümmend aastat olen ma nutnud. Kõik mu ilu on läinud, nüüd on tema selle 
enesele saanud. Suudle mind!» 


Ta sosistas talle tuhandeid muidki sõnu, mille võlu kätkes nende väljendusrikkuses, ajas 
oma tütre riided 

nii segamini, et pani tütarlapse punastama, paitas ta siidjuukseid, suudles ta jalga, põlve, 
laupa, silmi, tundis äärmist vaimustust kõigest. Tütarlaps laskis kõigel sündida ja kordas 
ainult tasa suurima õrnusega: «Mu emake!» 

«Näed sa, mu tütreke,» alustas jälle ema, poetades suudlusi sõnade vahele, «näed ise, kui 
kallis sa mulle oled. Me läheme siit ära. Hakkame õnnelikku elu elama. Oma kodulinnast, 
Reimsist, saan ma midagi päranduseks. Mäletad ReimsM? Ah, ei, sa ei tea seda, olid veel 
liiga pisike! Kui sa teaksid, kui kena sa olid neljakuisena! Su väikesed jalakesed olid nii 
ilusad, et neid tuldi Epernay'st seitsme kilomeetri tagant uudishimust vaatama. Meil saab 
olema maa ja maja. Ma panen sind oma voodisse magama. Mu jumal, mu jumal! Kes seda 
ometi võis mõelda! Olen oma tütre kätte saanud!» 

«Oo, emake,» ütles tütarlaps, viimaks ometi oma mee-leliigutuses sõnu leides, «seda kõike 
ennustas mulle mustlasnaine. See oli hea mustlasnaine, ta hoolitses minu eest nagu amm, ta 
-suri mullu. Tema oligi see, kes mulle selle kotikese kaela pani. Ta ütles mulle alati: 
«Väikene, hoia seda asjakest. See on aare. Selle abil leiad sa oma ema. Sa kannad kaelas 
oma ema.» Ta ennustas õieti.» 

Sulgunu kallistas uuesti oma tütart. 

«Tule, ma suudlen sind! Sa jutustasid seda nii armsalt. Kui me oma koju jõuame, siis 
läheme kirikusse ja paneme need kingakesed väikesele Jeesus-lapsele jalga. Seda peame 
tegema helde püha Neitsi heaks. Mu jumal! Kui ilus hääl sul on! Kui sa praegu minuga 
kõnelesid, siis kõlas see nagu muusika! Issand jumal! Mul on laps käes! Kes võiks seda 
uskuda? Ime, et ma rõõmust pole ära surnud!» 

Ja jälle hakkas ta käsi plaksutama, naerma ja hüüdma: «Kui õnnelikuks me saame!» 

Sel silmapilgul kostis kongi Seine'i kaldalt siitpoolt Jumalaema kiriku silda järjest liginev 
relvade tarin ja hobuste kappamine. Mustlastüdruk tormas meeleheites oma ema kaenlasse. 

«Päästa mind, päästa mind, emake! Nad tulevad juba!» 

Sulgunu kahvatas. 

«Oo taevas! Mis sa ütlesid? Ma unustasin selle hoopis ära! Sind aetakse ju taga! Mis sa 
siis oled teinud?» 

«Ma ei tea,» vastas õnnetu laps, «aga ma olen surma mõistetud.» 

«Surma!» ütles Gudule taarudes, nagu oleks teda pikne rabanud. 

«Surma!» kordas ta aegapidi ja vaatas uurivalt oma tütre otsa. 

«Jah, ema,» vastas tütarlaps segasena, «nad tahavad mind ära tappa. Nüüd tullakse mulle 
järele. See võllas ootab mind! Päästa mind! Päästa mind! Nad tulevad juba! Päästa mind!» 

Sulgunu seisis mõned silmapilgud liikumatult nagu kivikuju, siis raputas ta nagu kaheldes 
pead ja pahvatas õudselt naerma nagu ennegi: 

«Hohoho! Ei! Sa 'sonid! Mina peaksin olema sind viisteistkümmend aastat kaotsis lasknud 
olla ja nüüd, kus ma sind olen leidnud, ühe minutiga sind jälle käest andma! Ja nemad 
peaksid su minult ära viima? Nüüd, kus sa oled ilus, suur, kus sa minuga kõneled, mind 
armastad? Nüüd peaksid nad tulema sind ära sööma, pealegi minu, sinu ema silme ees? Ei, 
ei! See pole võimalik! Helde jumal ei luba seda.» 

Ratsanikud jäid nähtavasti seisma ja kaugelt kuuldi häält: 

«Siia, härra Tristan! Preester ütles, et me ta Roti-augu juurest leiame.» 


Kostis uuesti kapjade plagin. 

Sulgunu ajas end püsti meeletult kisades: 

«Päästa end, päästa end, mu laps! Mulle tuli kõik jälle meelde! Sul on õigus. Ligineb sinu 
surm. Oo koledust, olgu nad neetud! Päästa end!» 

Ta pistis pea müüdavasse ja tõmbas selle ruttu jälle tagasi. 

«Jää siia,» ütles ta tasa, lühidalt ja nukralt, surudes kramplikult Esmeralda peaaegu elutut 
kätt. «Jää siia ja ole vait! Igal pool on soldateid. Sa ei saa välja minna. On juba liiga valge.» 

Ta silmad põlesid. Ta oli veidikese aega vait ning käis pikkade sammudega mööda kongi, 
seisatas vahel, 

468 

kiskudes oma peast halle juukseid ja rebides neid hammastega puruks. Äkki ütles ta: 

«Nad tulevad. Ma lähen räägin nendega. Peida ennast nurka. Seal nad sind ei märka. Ma 
ütlen neiie, et sa jooksid ära, et ma sind kinni hoida ei suutnud!» 

Ta pani oma tütre, keda ta kogu aeg süles oli kandnud, kongi kaugemasse nurka maha, nii 
et teda väljast näha polnud. Ta pani ta sinna istuma, hoolitses selle eest, et ta käed ja jalad 
pimedast välja ei paistaks, päästis ta mustad juuksed lahti ja laotas nad ta valgetele riietele 
katteks, pani talle ette kruusi ja kivitüki, oma ainsad toariistad, olles veendunud, et ta niiviisi 
oma tütre täielikult ära varjab. See tehtud, muutus ta palju rahulikumaks ja hakkas põlvili 
palvetama. Et alles koidik algas, oli Rotiaugus kaunis pime. 

Sel silmapilgul kostis preestri hääl, see põrgulik hääl üsna kongi ligidal: 

«Siia, kapten Phoebus de Chäteaupers!» 

Seda nime, seda häält kuuldes liigutas end nurgas 

kükitav Esmeralda. 

«Ära liiguta ennast!» ütles Gudule. Vaevalt sai ta seda öelda, kui kongi ligidal kuuldi 
peatuvat inimesi, kelle mõõgad tärisesid, ja hobuseid. Ema hüppas üles ja seadis end 
aknaava ette, et seda kinni katta. Ta nägi Greve'i platsile rivistatud suurt relvastatud jala- ja 
ratsaväesalka. See, kes neid seal käsutas, hüppas sadulast ja tuli Gudule'i juurde. 

«Vanaeit!» ütles see julma näoga mees. «Me otsime üht nõiatüdrukut taga, et teda üles 
puua, meile öeldi, et ta on siin.» 

Vaene ema tegi end võimalikult ükskõikseks ja vastas: «Ma ei saa aru, mida te tahate 
öelda.» «Kuradi pihta, mis see ogaraks läinud ülemdiakon meile ette laulis? Kus ta on?» 
hüüti väljast. 

«Härra,» vastas seepeale üks soldateid, «ta on kadunud.» 

«Vaata ette, sa hull eit,» sõnas ülemus, «et sa ei valeta. Sulle anti üks nõiatüdruk hoida. 
Kuhu sa ta panid?» 

Kartes kahtlustusi äratada, ei tahtnud Gudule kõik eitada ja vastas lihtsameelselt tusase 
näoga: 

«Kui te mõtlete seda noort tüdrukut, keda mul äsja siin kinni hoida kästi, siis hammustas ta 
mind ja ma pidin ta lahti laskma. See on kõik. Jätke mind rahule.» 

Olem tegi pettunud näo ja ütles siis: 

«Ära valeta, vana hirmutis! Minu nimi on Tristan 1'Hermite, ma olen kuninga vader. 
Kuuled sa, Tristan 1'Hermite!» 

Ja üle Greve'i platsi pilku heites lisas ta: «See on nimi, millel siin tugev kaja peaks 
olema!» «Kui teie nimi ka Saatan 1'Hermite oleks,» vastas Gudule, kel juba väike 


lootusesäde oli tekkinud, «poleks mul ikkagi teile midagi muud öelda ega ka põhjust teid 
karta.» 

«On aga, pagana pihta, vanamoor! Tähendab, nõia-tüdruk pani plehku? Ja kuhu siis?» 
Gudule vastas ükskõikselt: «Vist Moutoni tänavasse!» 

Tristan pöördus ümber ja andis oma meestele märku valmis olla edasimarsiks. Sulgunu 
hingas kergendatult. 

«Härra,» ütles äkki üks ammukütt, «küsige vanalt nõialt, miks tal aknavarvad nõnda välja 
on murtud.» 

See küsimus tekitas õnnetu ema südames uuesti hirmu. Kuid ta ei kaotanud külma verd. 

«Nad on alati niisugused olnud,» kogeles ta vastuseks. 

«Vale,» vastas ammukütt, «veel eile moodustasid need varvad musta risti ja see mõjus nii 
pühalikult.» 

Tristan heitis sulgunu poole kõõrdi pilgu. 

«Ära meile siin puru silma hakka puistama!» 

Õnnetu mõistis, et kõik sõltub nüüd ta enesevalitsemisest, ja südames surmahirmu tundes 
hakkas ta pööraselt naerma. Emadel leidub selleks jõudu. 

«Päh,» ütles ta, «see mees on vist purjus. Juba üle aasta tagasi vajus üks kividega 
täislaaditud vanker vastu aknaava ja purustas selle võre. Kuidas ma selle vankrimehe veel 
läbi sõimasin!» 

«See on tõsi,» ütles üks teine ammukütt, «ma ise nägin.» 

Alati ja kõikjal leidub inimesi, kes kõike on näinud. 

Ammuküt ootamatu tunnistus julgustas Gudule'i, kellele kogu see järelpärimine oli nagu 
kõndimine noateral kuristiku kohal. 

Kuid temale oli määratud alati kõikuda lootuse ja meeleheite vahel. 

«Kui seda vanker oleks teinud,» tähendas esimene soldat, «siis oleksid varbade otsad 
sissepoole pööratud, nüüd on nad aga väljapoole.» 

«Sul on päris Chätelet' kohtu-uurija nina!» ütles Tristan soldatile. «Noh, vanamoor, mis sa 
selle peale ütled?» 

«Armas jumal!» hüüdis ta kitsikuses pisaraist väriseva häälega. «Vannun teile, härra, need 
varvad ajas vanker katki. Te kuulsite ju, et too mees seal ise seda pealt nägi. Ja mis puutub 
see üldse teie mustlastüd-rukusse?» 

«Hm,» mühatas Tristan. 

«Kuradi pihta!» ütles jälle soldat, meelitatud oma ülema kiitusest. «Raua murrukohad on 
õige värsked!» 

Tristan vangutas pead ja Gudule kahvatas. 

«Millal see vankrilugu siin juhtus?» 

«Kuu või paar nädalat tagasi, mu härra. Ma ei mäleta enam.» 

«Ennist ütles ta, et aasta tagasi,» tähendas soldat. 

«Asi on kahtlane!» ütles Tristan. 

«Mu härra,» karjus Gudule ja surus end aknaavasse, kartes, et kahtlused sunnivad mõnda 
neist pead sisse pistma ja kongi vaatama. «Härra, vannun teile, et vanker selle kõige 
purustas. Vannun seda kõigi paradiisi inglite nimel. Kui ma valetan, siis olgu ma igavesti 
hukka mõistetud ja jumalast põlatud!» 

«Sa lähed oma vandumises liiga ägedaks!» tähendas Tristan inkvisiitori pilguga. 


Vaene naine tundis ikka enam ja enam jalgealust enda all kõikuma löövat. Ta käitus 
kohmakalt ja sai hirmuga aru, et räägib seda, mida poleks tarvis olnud rääkida. 

Nüüd ruttas ammukütt lähemale ja hüüdis: 

«Mu härra, vanamoor valetab. Nõiatüdruk pole Moutoni tänavasse põgenenud. Valve oli 
meil kogu öö väljas ja aheliku vahelt pole kedagi nähtud läbi minevat.» 

Tristan, kelle nägu iga minutiga süngemaks muutus, küsis Gudule'ilt: 

«Noh, mis sa nüüd ütled?» 

Ka sellest uuest raskusest katsus ta veel kord välja pääseda. 

«Jah, härra, selgesti ma ju ei tea. Ma võin eksida. Võib-olla läks ta koguni üle jõe.» 

«Siis oleks ta pidanud hoopis teise külge minema,» ütles Tristan. «Aga pole kuigi 
tõenäoline, et ta oleks tagasi läinud Vanalinna, kus teda taga otsitakse. Sa valetad, 
vanamoor!» 

«Pealegi pole ühtki paati siin- ega sealpool kaldal,» lisas esimene soldat. 

«Ta võis üle ujuda,» vastas eit, kaitstes iga jalatäit maad. 

«Kas naised ka siis ujuda oskavad?» küsis soldat. 

«Kurat võtku! Vanamoor, sa valetad, valetad!» hüüdis Tristan vihaselt. «Vaat kui ma selle 
tüdruku veel joosta lasen ja su enese kinni nabin. Veerand tunnikest piinapingil teeb sul 
keelepaelad lahti. Noh, tule kaasa!» 

Gudule võttis need sõnad aplalt vastu. 

«Nagu tahate, härra. Olgu, olgu siis piinapink. Olen nõus. Viige mind ära. Ruttu, ruttu, 
lähme minema.» 

Ta arvas, et selle vahe sees ta tütar ära pääseb. 

«Pagana pihta!» ütles Tristan. «On aga lust piinapingile minna! Ma ei saa sellest hullust 
eidest lihtsalt aru!» 

üks vana halli peaga vahiseersant astus rivist välja ja ütles Tristanile. 

«Ta ongi hull, mu härra. Kui ta mustlastüdruku laskis ära minna, siis pole see tema süü, 
tema ei salli ju mustlasi. Juba viisteist aastat kuulen ma öövalve käi- 
kudel igal õhtul teda mustlasnaisi armutult sajatavat. Kui see tüdruk, keda me taga otsime, 
on väike tantsijanna kitsega, siis vihkab ta teda veel iseäranis.» 

Gudule ütles õhinaga: 

«Jah, teda veel iseäranis.» 

Vahiseersantide üksmeelsed tunnistused kinnitasid prevoole vana seersandi sõnu. Tristan 
1'Hermite kaotas 

igasuguse lootuse eidelt midagi välja pinnida ja keeras talle selja. Gudule nägi värisedes, 
kuidas ta aegapidi oma hobuse juurde läks. 

«Noh,» pigistas komandör hammaste vahelt, «läki minema! Tuleb otsimist jätkata. Ma ei 
saa enne magada, kui mustlastüdruk pole üles poodud.» 

Ta viivitas veel veidikese, enne kui ratsu selga hüppas. Gudule värises elu ja surma vahel, 
nähes, kuidas prevoo oma rahutul pilgul üle platsi laskis rännata, nagu oleks ta hagijas, kes 
ligidal looma asukohta haistab ega taha paigast lahkuda. Lõpuks raputas mees pead ja 
hüppas sadulasse. Gudule'i hingelt langes nagu raske koorem, ja pilku oma tütrele heites, 
keda ta seni, kui mehed seal olid, ei julgenud kordagi vaadata, lausus ta tasakesi: 

«Päästetud!» 


Vaene lapsuke oli kogu aeg hinge kinni pidades liikumatult oma kurus istunud, peas ainult 
surmamõtted. Ta oli teraselt kogu stseeni Gudule'i ja Tristani vahel pealt kuulanud ja ema 
surmahirm ning hingeliigutused olid tema südames vastu kajanud. Ta oli kuulnud kuristiku 
kohal rippuva nööri naksatusi, mille küljes ta kõlkus. Juba paarkümmend korda oli paistnud, 
et nöör katkeb, ja alles nüüd viimaks hakkas ta jälle hingama ja jalge all kindlat maad 
tundma. Sel silmapilgul kuulis ta, kuidas keegi prevoole ütles: 

«Kurat võtku, härra prevoo, pole minu kui sõjamehe ülesanne nõidu võlla tõmmata. 
Pööbel on rahustatud. Muuga katsuge ise toime tulla. Kui lubate, lähen tagasi oma väesalga 
juurde, mis ilma ülemata jäi.» 

See oli Phoebus de Chäteaupers'i hääl. Mis nüüd tütarlapse hinges sündis, on raske 
kirjeldada. Niisiis tema sõber, ta kaitsja, ta tugi ja vari, ta Phoebus oli siin! Esmeralda 
hüppas püsti, ja enne kui ema teda takistada sai, oli ta juba aknaavas ja hüüdis: «Phoebus! 
Kallis Phoebus! Tulge, mina olen siin!» Phoebust aga polnud enam seal. Ta oli juba Coutel- 
lerie tänava nurga taha kadunud. Küll aga oli Tristan veel seal. 

Gudule tormas vihakisaga tütre kallale. Ta kiskus teda järsult tagasi, oma küüsi ta kaela 
surudes. Tiigriema 

ei hooli palju niisugusel silmapilgul. Kuid oli juba hilja. Tristan oli teda näinud. 

«Hehehe!» itsitas ta irevil hammastega, mis ta näo tegi hundi lõusta sarnaseks. «Niisiis 
kaks hiirt lõksus!» 

«Arvasin juba,» ütles soldat. Tristan koputas talle õlale: 

«Sul on kassi haistmine!» Ja lisas: «Noh, kus on Hen-riet Cousin?» 

Reast astus välja üks mees, kel polnud soldati mundrit ega välimust. Ta kandis pooleldi 
halle, pooleldi pruune riideid nahast varrukatega ja siledaks kammitud juukseid. Käes hoidis 
ta köiekimpu. See mees käis alati Tristaniga kaasas, nagu too omakorda alati Louis XI-ga 
kaasas käis. 

«Sõber,» ütles Tristan 1'Hermite, «ma arvan, et nõia-tüdruk on meil nüüd käes. Sinul tuleb 
ta kohe üles puua. On sul redel kaasas?» 

«Uks redel on seal Sammasmaja kuuri all,» vastas see. «Kas ta seal tuleb üles tõmmata?» 
jätkas ta kivist võlla poole viibates. 

«Jah.» 

«Hahaha!» vastas mees veel elajalikuma naeruga, kui see oli omane ta ülemale. «Tee pole 
siis kuigi pikk.» 

«Tee kähku!» ütles Tristan. «Pärast aega naerda küllalt.» 

Kui Tristan tüdrukut oli märganud ja kui kõik Gu-dule'i lootused kadunud olid, ei 
lausunud viimane enam ainustki sõna. Ta tõukas vaese Esmeralda poolelutult keldri nurka, 
ise aga seadis enese aknaava ette, haarates oma kätega nagu kulliküüntega aknalauast kinni. 
Ses asendis vaatas ta soldatite poole hullumeelse, vihase pilguga. Kui Henriet Cousin kongi 
juurde tuli, oli Gudule'il nii metsik nägu, et see taganes. 

«Härra,» küsis ta tagasi tulles Tristanilt, «kumma ma pean üles pooma?» 

«Noore.» 

«Seda parem, vanaeidega ei saa nii hõlpsasti hakkama.» 

«Vaene väike tantsijanna kitsekesega!» ütles vana vahisoldat. 

Henriet Cousin tuli uuesti aknaava juurde, kuid ema pilk sundis ta silmi maha lööma. Ta 
ütles aralt: «Proua...» 


Gudule katkestas teda väga tasase, kuid vihase häälega: «Mis sa tahad?» «Mitte teid, vaid 
seda teist.» «Missugust teist?» «Nooremat.» 

Gudule hakkas pead raputades karjuma: «Siin pole kedagi! Siin pole kedagi! Siin pole ke- 
dagi!» 

«On!» vastas timukas. «Teate ise väga hästi. Laske ma võtan noore. Teile ma paha ei tee.» 
Gudule vastas õudselt irvitades: «Ah sina ei taha mulle paha teha!» «Andke see teine sealt 
minu hoolde, proua! Niisugune on härra ülema käsk.» Metsiku näoga hüüdis Gudule vastu: 
«Siin pole kedagi.» 

«Ütlen, et on!» vastas timukas. «Me kõik nägime, et teie olite siin kahekesi.» «Noh, vaata 
ise!» ütles Gudule naerdes. «Pista pea 

müüriavast sisse!» Timukas vaatas naise küüsi ega julgenud seda teha. «Kähku!» hüüdis 
Tristan, kes oma salga oli poolsõõ-rina ümber Rotiaugu rivistanud ja ise võlla juurde rat- 
sutanud. 

Henriet läks teist korda täiesti nõutult oma ülema juurde. Köiekimbu maha pannud, hakkas 
ta kohmetult oma mütsi servapidi peos veeretama. «Härra, kuidas ma sinna sisse pääsen?» 
«Uksest.» «Ust polegi.» «Aknast.» 

«Aken on liiga kitsas.» 

«Tee ta laiemaks,» ütles Tristan vihaselt. «Kas sul kirkat pole?» 

Ema silmitses neid ikka veel oma kongi sügavusest ja ootas. Tal olid lootused otsas, ta ei 
teadnud enam, 

mis teha, ta teadis ainult üht — ta ei tahtnud, et talt tütar võetakse. 

Henriet Cousin läks oma riistade järele, mis asetsesid Sammasmaja kuuri all kastis. 
Ühtlasi tõmbas ta sealt välja kahepoolega redeli, mille ta kohe võlla juu. res püsti seadis. 
Viis-kuus prevotee soldatit võtsid kaasa kirkad ja kangid ja Tristan ise läks nendega koos 
aknaava juurde. 

«Kuule, vanaeit,» ütles ta rangelt, «anna tüdruk meile heaga kätte.» 

Gudule vaatas talle võõrastavalt otsa. 

«Saatana pihta!» ütles Tristan. «Miks sa takistad seda nõiatüdrukut üles poomast, nagu 
seda kuningas ise tahab?» 

Õnnetu naine hakkas uuesti oma pöörast naeru naerma. 

«Miks ma takistan? Ta on ju mu tütar.» Hääl, millega ta seda ütles, pani värisema isegi 
Henriet Cousini. 

«Väga kahju,» vastas Tristan, «aga niisugune on kuninga tahtmine.» 

Gudule karjus vastu, veelgi kõvemini oma võigast naeru naerdes: 

«Mis puutub minusse su kuningas? Ütlen sulle, see on minu tütar!» 

«Lõhkuge müür maha!» ütles Tristan. 

Et aknaava laiendada, oli vaja ainult akna alt välja kangutada üks rida kive. Kui ema 
kuulis, et kirkad ja kangid juba ta kindlust lõhuvad, hakkas ta koledasti kisendama ja mööda 
kongi hirmsa kiirusega ringi käima nagu metsloom puuris. Ta ei lausunud enam sõnagi, kuid 
ta silmad põlesid nii, et soldatite süda tardus. 

Äkki haaras ta maast oma kivitüki, pahvatas naerma ja virutas selle kõigest jõust 
töötegijate poole. Halvasti visatud kivi (ta käed värisesid) ei tabanud kedagi ja see langes 
Tristani hobuse jalgade ette maha. Gudule kiristas hambaid. 

Vahepeal oli juba valgeks läinud, kuigi päike polnud veel tõusnud. Õrn roosakas valgus 
levis rõõmsalt üle Sammasmaja vanade murenenud korstnate. Oli tund, 

mil ülal katusekambrites kõige varasemad ärkajad oma aknad rõõmsalt avasid. Mõned 
maainimesed, mõned juurviljamüüjad eeslite seljas hakkasid juba üle Greve'i platsi turu 
poole minema. Nad seisatasid pilguks Roti-augu ümber koondunud sõjameeste rühma 
juures, silmitsesid neid hämmastunult ja liikusid edasi. 

Ema läks ja istus oma tütre kõrvale, varjates teda oma kehaga, jälgides liikumatu pilguga 
oma last, kes ei liigatanudki, vaid tasakesi sosistas: «Phoebus! Phoe-bus!» 

Mida kaugemale müürilõhkujate töö edenes, seda kaugemale taganes tahtmatult ema ja 
seda rohkem surus ta oma tütart vastu seina. Ta piilus kogu aja ega lasknud kivi silmist. 
Viimaks nägi ta, kuidas kivi lõn-kuma hakkas ja kuulis Tristani häält, kes töötegijaid 
ergutas. Nüüd ärkas ta tardumusest ja hakkas karjuma. Seejuures oli ta hääl vahel nii 
kriiskav, nagu oleks saega lõigatud, vahel aga muutus see kokutu-seks, nagu oleksid kõik 
sajatused ta huultel tungel-nud, et sealt siis korraga välja paiskuda. 

«Hohoho! See on ju hirmus! Röövlid! Kas te tõesti tahate mu tütart käest ära võtta? Kas 
kuulete, see on minu tütar! Oh, te nurjatud! Oh, teie timukaorjad! Alatud, viletsad 
mõrtsukad! Appi, appi! Tulekahju! Kas nad siis tõesti mu tütre ära võtavad? Kus on siis 
helde jumala arm?» 

Raevukalt pöördus ta Tristani poole, silmades metsik ilme, olles ise neljakäpakil maas 
nagu turritõmbu-nud panter: 

«Katsu mul ligineda ja mu tütart puudutada! Kas sa aru ei saa, kui mina, naine, sulle ütlen, 
see on minu tütar? Kas sa tead, mis tähendab oma laps? Hei, sa isane hunt, kas sa pole 
kunagi oma emasega maganud? Kas sul pole kunagj poegi olnud? Ja kui nad sul uluvad, kas 
nad sul siis tõesti hinge pahupidi ei pööra?» 

«Tõstke kivi maha,» ütles Tristan. «See on juba päris lahti.» 

Kangidega tõsteti raske kiviplaat üles. See oli, nagu teada, vaesele emale viimaseks 
kaitseks. Ta tormas selle juurde, tahtis seda tagasi hoida, tema küüned 

kraapisid kivi, kuid raske mürakas, mida kuus meest paigast olid nihutanud, läks tal käe alt 
ära ja libises tasakesi mööda raudkange alla maa peale. 

Kui ema nägi, et sissekäik on vaba, langes ta risti ava ette maha, barrikadeerides seda oma 
kehaga, ringutades käsi, tagudes peaga vastu põrandat ja karjudes väsimusest kähiseva 
häälega vaevalt kuuldavalt: 

«Appi! Appi! Tulekahju!» 

«Nüüd võtke tüdruk,» ütles Tristan ikka veel osavõtmatult. 

Ema vaatas soldatitele nii õudse pilguga otsa, et nad meelsamini oleksid taganenud kui 
edasi astunud. 

«Noh, mis te ootate!» ütles Tristan. «Ja mis sina vahid, Henriet Cousin!» 

Keegi ei liikunud paigast. 

Tristan hakkas vanduma. 

«Kurat võtaks, ise sõjamehed, aga kardavad naist!» 

«Härra,» ütles Henriet, «kas see ongi naine?» 

«Tal on lõvi lakk!» lisas üks soldat. 

«Edasi!» käsutas ülem uuesti. «Auk on suur küllalt. Võite kolmekesi kõrvu sisse minna 
nagu PontoiseM rünnakul. Tehke asjale kord lõpp peale, pagana pihta! Kes tagasi põrkab, 
selle raiun kohe pooleks.» 


Asetatud nõnda kahe võrdse ohu, oma ülema ja ema vahele, kõhelesid soldatid silmapilgu, 
siis aga läksid südant rindu võttes Rotiaugu juurde. 

Seda nähes tõusis Gudule järsku põlvedele püsti, lükkas juuksed näolt kõrvale ja langetas 
oma kõhnad marraskil käed alla. Suured pisarad tulid tal silma ja hakkasid ükshaaval põse 
kortsusid mööda nagu oja oma sängi mööda alla voolama. Ühtlasi hakkas ta rääkima, kuid 
nii paluva, maheda, alandliku ja südamesse mineva häälega, et nii mõnigi Tristani lähedal 
olevaist panetanud sõjameestest, kes muidu valmis oleks olnud kas või inimliha sööma, 
silmi pühkis. 

«Härrad seersandid, üks sõna ainult. Ma pean teile midagi ütlema. See on minu lihane 
tütar, näete, minu oma kallis tütreke, kelle ma kunagi olin kaotanud. Kuulge ometi! See on 
terve lugu. Kujutlege, ma tunnen väga hästi seersandihärrasid. Nad on alati minu vastu head 
olnud, juba siis, kui poisikesed mind kividega 

pildusid, sest et ma liiderlikku elu elasin. Ma usun, te jätate lapse minule, kui te kõik teada 
saate. Ma olin vaene lõbutüdruk. Mustlased varastasid mult selle lapse. Isegi ta sussi olen 
ma viisteistkümmend aastat hoidnud. Oodake, vaat, siin ta on. Tal oli nii tilluke jalake. 
Chantefleurie, Reimsis, Raske Vaeva tänavas! Võib-olla ehk teate? See olin mina tol ajal, 
kui teie veel noored olite. Oli tore aeg, lõbus aeg! Teie halastate ju minu peale, eks, mu 
härrad? Mustlas-naised varastasid ta minult ja viisteistkümmend aastat varjasid nad 
teda minu eest. Ma arvasinta surnud olevat. Kujutlege, armsad sõbrad, ma pidasin 
teda surnuks. Viisteistkümmend aastat elasin ma siin selles keldris, talvel ilma tuleta. Kerge 
see polnud. Vaene kallis sussikene! Ma kisendasin siin nii kaua, kuni armas jumal taevas 
mind kuulda võttis. Ja täna öösel andis ta mulle tütre tagasi. See on jumala imetegu. Mu 
tütreke polnud surnud. Ei, teie ei võta teda minult ära, olen selles kindel. Kui te mind siit ära 
viia tahaksite, siis pole mul midagi öelda, aga teda, kuueteistkümneaastast last! Andke talle 
ometi aega päi-kestki näha! Mis ta teile on teinud? Mitte midagi. Ka mina mitte. Kui te 
teaksite, et mul ainult veel tema on jäänud, et ma ise juba vana olen, et see on püha Neitsi 
õnnistus, mis ta mulle osaks on lasknud saada. Teie kõik olete ju nii head! Te ei teadnud ju 
varem, et see on minu tütar, nüüd aga teate seda! Ah, kuidas ma teda armastan! Kõrge 
ülemus, ennemini ma lepik-sin sügava haavaga oma sisikonnas kui kriimustusega tema 
sõrmel! Härra, teil on nii heasüdamlik nägu! Mis ma teile ikka kõnelen, te teate ju nüüd 
kõik, eks ole tõsi? Teil oli ju endal ka ema, aulik härra! Teie olete ülem, jätke mulle mu 
laps! Vaadake, ma palun teid põlvili maas, nagu palutakse Jeesust Kristust! Ma ei taha 
kelleltki midagi, ise olen ma Reimsist, aulikud härrad, mul on seal tükike maad, mis mu onu 
Mahiet Pradon mulle päranduseks jättis. Ma pole kerjus. Ma ei taha midagi, tahan ainult 
oma last! Tahan, et mu laps ellu jääks! Armas jumal, meie kõigi issand, pole teda mulle 
asjata tagasi saatnud! Kuningas! Teie ütlete, kuninga käsk! Mis lõbu see talle teeks, kui 
minu laps ära tape- 

taks! Pealegi on kuningas hea. See on ju minu lütarl minu tütar, minu oma, mitte kuninga 
oma! Ta pole teie oma! Ma tahan siit ära! Meie tahame siit mõlemad ära! Mis sellest siis on, 
et kaks naist siit ära lähevad, ema oma tütrega! Miks ei peaks meid lastama minna! Laske 
meid minna! Me oleme Reimsist! Oo, teie olete kõik head inimesed, aulikud härrad, ma 
armastan teid kõiki... Ärge võtke mult mu väikest kallist tütrekest, see oleks võimatu! Kas 
pole tõsi, see oleks ju võimatu? Ah, mu lapsuke, mu lapsuke!» 


Oleks asjata siin kirjeldama hakata ta liigutusi, ta häält, ta pisaraid, mida ta kõneldes alla 
neelas, ta käsi, mida ta paludes kokku pani ja ringutas, südantlõhestavaid naeratusi, niiskeid 
pilkusid, ohkeid, oiga-misi, ta abituid ja liigutavaid nuuksatusi, mis segunesid ta 
katkendlike, meeletute, lõdvalt seotud sõnadega. Kui ta viimaks vait jäi, kortsutas Tristan 
1'Hermite kulmu, kuid seda ainult pisara varjamiseks, mis ta tiigrisilmadesse tuli. Ta sai 
oma nõrkusest kohe jagu ja ütles lühidalt: 

«See on kuninga tahtmine.» 

Siis kummardus ta Henriet Cousini kõrva juurde ja ütles talle tasakesi: 

«Tehke asjale ruttu lõpp!» Vahest tundis julm Tristan, et temagi süda palju vastu ei peaks. 

Timukas astus seersantidega kongi. Ema ei avaldanud mingit vastupanu, ta ainult roomas 
oma tütre juurde ja haaras tema ümbert kinni, teda oma kehaga varjata püüdes. 

Esmeralda nägi soldateid liginevat. Surmahirm elustas teda ja ta hüüdis ütlemata õrnalt: 

«Emakene, emakene! Nad tulevad! Kaitse mind!» 

«Jah, mu kõige kallim, ma kaitsen sind!» vastas ema kustunud häälega, surus teda oma 
kaissu ja kattis teda suudlustega. Kuidas nad seal mõlemad maas lamasid, ema oma kehaga 
tütart kaitstes, see oli tõesti halastusväärne vaatepilt. 

Henriet Cousin haaras tütarlapsel kaenla alt, vähe altpoolt ta ilusaid õlgu kinni. Kui 
Esmeralda seda kätt tundis, kiljatas ta ja langes minestusse. Timukas, kelle silmadest suured 
pisarad tema peale alla langesid, 

tahtis teda sülle võtta. Ta püüdis eemale tõugata ema, kes käed ümber tütre piha oli 
sõlminud. See aga oli nii tugevasti oma lapse külge klammerdunud, et võimatu oli teda lahti 
kiskuda. Nii tuli Henriet Cousinil tütarlaps ühes emaga kongist välja tassida. Ka emal olid. 
silmad suletud. 

Päike tõusis parajasti ja platsile oli juba hulk rahvast kogunenud, kes eemalt jälgis, kuidas 
midagi mööda maad võlla poole lohistati. Tristanil oli surmanuhtluste ajal kombeks 
uudishimulikke võimalikult eemal hoida. 

Akendel polnud kedagi näha. Ainult kaugemal, Jumalaema kiriku GreveM-poolse torni 
tipus võis hommikuse taeva selgel taustal mustade täppidena näha kahe mehe siluette, kes 
arvatavasti sealt alla vaatasid. 

Henriet Cousin peatus viimaks oma kandamiga saatusliku redeli jalamil. Kogu see lugu oli 
ta südame nii pehmeks teinud, et ta vaevalt veel hingas, kui ta köie ümber tütarlapse 
veetleva kaela pani. Õnnetu laps tundis kanepiköie hirmsat puudutust. Ta tõstis silmalaud 
üles ja nägi pea kohal kivivõlla väljasirutatud kuivetunud kätt. Ta väratas ja kisendas 
südantlõhestav vait: 

«Ei, ei! Ma ei taha!» 

Ema, kelle pea oli kadunud tütre riietesse, ei lausunud ühtegi sõna. Ta ainult värises kogu 
kehast ja suudles oma last tormiliselt. Timukas kasutas juhust, et ta käsi kähku 
hukkamõistetu ümbert vabastada. Kas tuli see nõrkusest või meeleheitest, kuid Gudule ei 
pannud vastu. Timukas tõstis tütarlapse õlale ja veetlev olend vajus graatsiliselt 
pooleksmurdununa ta suure pea kohale. Siis tõstis ta jala redelipulgale, et üles minna. 

Sel silmapilgul avas maas kössivajunud ema äkki silmad. Kohutava näoga hüppas ta püsti 
ja tormas hääletult timuka käe kallale nagu loom oma saagi kallale ja lõi hambad sisse. Kõik 
see sündis välgukiirusel. Timukas karjatas valust. Juurdejooksnud soldatid vabastasid vaevu 
ta verise käe ema hammaste vahelt, kes ikka veel vaikis. Õnnetu tõugati hoolimatult eemale 
ja võis näha, kuidas ta pea kõvasti vastu täna- 

vakive langes. Ta tõsteti üles, aga ta langes jälle tagasi. Ta oli surnud. 
Timukas, kes tütarlast lahti polnud lasknud, hakkas mööda redelit üles ronima. 


II. «LA CREATURA BELLA BIANCO VESTITA»* (Dante) 

Kui Ouasimodo nägi, et kong on tühi, et mustlastüdrukut enam seal. pole, et sel ajal, kui ta 
teda kaitses, oli ta ära viidud, haaras ta kätega oma juustest kinni ja hakkas üllatusest ja 
kurbusest jalgu trampima. Siis jooksis ta mööda kirikut edasi-tagasi, otsides oma 
mustlastüdrukut, huikudes imelikult igasse nurka ja külvates oma punaste juuste salku 
kivipõrandale. Just sel silmapilgul tungisid kuninglikud ammukütid samuti Esmeraldat 
otsides kirikusse. Ouasimodo,' vaene kurt, oli neile abiks, aimamata nende pahu mõtteid. 
Tema arvates olid mustlasneiu vaenlasteks hulgused. Ta ise talutas Tristan 1'Hermite'i igasse 
võimalikku peidukohta, avas ta ees salauksed, viis teda altari taha ja 1 varakambritagustesse 
urgastesse. Kui õnnetu tütarlaps oleks veel kirikus olnud, oleks Ouasimodo ise ta timukate 
kätte toimetanud. 

Kui Tristan oli asjatuist otsimistest juba tüdinud, kuigi ta nii kergesti ei tüdinenud, jätkas 
Ouasimodo üksinda otsimist. Paarikümnel, ei, sajal korral käis ta ; kirikus ringi, kõndis selle 
läbi risti ja pikuti, ülalt alla ! ja alt üles, jooksis, hõikus, hüüdis, tuhnis, nuuskis, 1 tuustis, 
pistis pea kõigisse aukudesse, valgustades meeleheitlikult oma tunglaga kõiki võlvialuseid. 
Isaloomgi, kes oma emase kaotanud, poleks nõnda kisendanud ega pead kaotanud kui 
Ouasimodo. 

Viimaks, kui ta veendunud oli, et tütarlast seal enam pole, et kõik on otsas, et ta tema 
juurest ära on viidud, läks ta aegamööda tornitrepist üles, samast trepist, ' mida mööda ta tol 
korral, kui ta teda päästis, nii vai- I mustatult ja võidukalt üles oli tormanud. Nüüd läks 


Ilus valges riides olend* (it. k.). 

ta endist teed vaikides, pea longus, pisarateta, peaaegu hingamata. Kirik jäi uuesti tühjaks 
ja vajus tagasi vaikusse. Kütid olid siit juba läinud, et nõiatüdrukule Vanalinnas haarangut 
teha. Jäädes üksinda avarasse kirikusse, millele alles äsja kallale oli tungitud ja mis siis 
kisast ja kärast oli rõkanud, läks Ouasimodo tagasi kambrisse, kus mustlastüdruk tema kaitse 
all nii palju nädalaid oli maganud. 

Kambrile liginedes arvas ta, et vahest on Esmeralda alles seal. Kui ta külgmisele katusele 
viiva galerii käänakul nägi kitsast toakest pisikese akna ja väikese uksega, mis kõrge 
tugivõlvi alla peidetuna oli kui linnupesake oksal, nõrkes ta vaesekese süda ja ta nõjatus 
vastu sammast, et mitte maha kukkuda. Ta kujutles, et vahest on ta siiski tagasi tulnud, et 
küllap mõni hea vaim on ta tagasi toonud ja et see kambrike on liiga vaikne, kindel ja mugav 
selleks, et keegi oleks suutnud teda sealt välja meelitada, ja ta ei julgenud enam sammugi 
edasi astuda, et mitte oma illusioone purustada. «Jah, muidugi,» ütles ta enesele, «küllap ta 
magab või palvetab. Ärgem teda eksitagem.» 

Viimaks võttis ta südame rindu, läks kikivarvul edasi, vaatas, astus sisse. Tühi mis tühi. 
Kambrikeses polnud kedagi. Õnnetu kurt käis selles aegapidi ringi, tõstis koiku üles ja 
vaatas sinna alla, nagu oleks tütar-, laps võinud ennast põranda ja õlekoti vahele peita, ra- 
putas siis pead ja jäi tardunult seisma. Äkki trampis ta vihaselt tungla jalge all puruks ja 
tormas sõnagi lausumata, ohkamatagi kõigest jõust peaga vastu seina ja langes minestanult 
maha. 


Meelemärkusele tulles viskus ta voodile, vähkres seal,, hakkas hullumeelselt suudlema 
aset, kus tütarlaps oli maganud ja mis veel soe tundus olevat. Sinna jäi ta mõneks ajaks 
liikumatult lamama, nagu hakkaks ta hinge heitma. Siis aga tõusis ta uuesti püsti, üleni higi- 
sena, ähkivana, meeletuna, ja hakkas peaga vastu seina taguma õudse korrapärasusega, nagu 
lööks ta kella, ja niisuguse visadusega, nagu oleks ta otsustanud oma pea puruks lüüa. 
Viimaks langes ta teist korda jõuetuna maha. Siis roomas ta põlvili kambrist välja ja jäi 
tuimas tardumuses ukse ette kükitama. 

Nõnda kükitas ta seal liikumatult üle tunni, üksisilmi tühja kambri poole vahtides, kõige 
tumedamates mõtetes, nagu ema, kes istub tühjaks jäänud hälli ja oma lapse kirstu vahel. Ta 
ei lausunud sõnagi; ainult harva sekka raputas mõni äge nuuksatus kogu ta keha, kuid see oli 
ilma pisarateta nagu suvine pälk, mis häält ei tee. 

Arvatavasti siis, mõlgutades oma lootusetuid mõtteid selle üle, kes võis mustlasneiu 
jultunud riisuja olla, tuli Ouasimodol meelde ülemdiakon. Talle meenus seegi, et ainult dom 
Claude'il oli kambri juurde viiva trepi võti, ta mäletas ikä kahte öist kallaletungi Esme- 
raldale: esimest, mil Ouasimodo teda aitas, teist, mil ta ülemdiakonit takistas. Veel tulid talle 
meelde tuhanded üksikasjad, mis teda varsti kindlale mõttele viisid, et mustlastüdruku 
varastajaks on ülemdiakon. Ometi oli tal austus preestri vastu nii suur, andumus, tänumeel ja 
armastus olid nii sügavad juured ta südamesse ajanud, et need tunded isegi veel nüüd vastu 
panid armukadeduse ja meeleheite küüntele. 

Ta uskus, et tütarlapse on ära viinud ülemdiakon, kuid verejanuline, surmav viha, mida 
vaene kurt oleks säärasel juhul iga teise vastu tundnud, muutus sügavaks nukruseks. 

Sellal kui ta mõtted nõnda preestri ümber keerlesid, hakkas koit juba kiriku tugipiitu 
valgustama. Ja ta nägi äkki kiriku ülemisel galeriil, apsiidi ümbritseva* välimise balustraadi 
käänu kohal üht liikuvat kogu. See kogu tuli tema poole. Ta tundis selle peagi ära: see oli 
ülemdiakon. 

Claude astus raskelt ja aegamööda. Kõndides ei vaadanud ta enese ette, vaid põhjapoolse 
torni poole minnes oli ta nägu kõrvale, Seine'i parema kalda poole pööratud. Ta pea oli õieli, 
nagu oleks ta tahtnud midagi üle katuste vaadata. Nõnda kõõrdi vaatab sageli öökull, kui ta 
ühele poole lendab ja ise teisale vaatab. Preester läks ülal Ouasimodo kohalt mööda, ilma et 
teda oleks märganud. 

Kurt, kes sest ootamatust nägemusest paigale tardus, nägi preestrit põhjapoolse torni 
trepiukse taha kaduvat. 

Lugeja teab juba, et just sellest tornist näeb linna raekoda. Ouasimodo tõusis ja järgnes 
ülemdiakonile. 

Ta läks tornitrepist üles, et vaadata, mis preester sealt otsib. Ta ei teadnud isegi, mida ta 
peaks tegema, mida ütlema või mida ta üldse tahab. Ta oli täis viha ja hirmu. Ta südames 
põrkasid kokku ülemdiakon ja mustlasneiu. 

Tornitippu jõudnud, uuris ta ettevaatlikult, enne kui trepi varjust välja tulla ja platvormile 
astuda, kuhu preester jäi. See seisis seljaga tema poole. Kellatorni platvormi ümbritseb 
võreline balustraad. Seal, Jumalaema kiriku sillapoolses küljes toetus preester rinnuli 
balustraadile ja vaatas alla linna. 

Ouasimodo hiilis talle kikivarvul järele, et näha, mida ta nii teraselt silmitseb. 

Preestri tähelepanu oli niivõrd pingul, et ta ei kuulnudki kellalööja samme enda ligidal. 


Pariis, eriti tolle aja Pariis pakub toredat ja veetlevat vaatepilti, kui teda silmitseda ülalt 
Jumalaema kiriku tornist suvise varahommiku rõõsas valguses. Võis olla juba juulikuu. 
Taevas oli üleni selge. Mõned hilinenud tähed kustusid siin-seal ja üks neist säras veel õige 
heledalt taeva selgemal kaarel, idas. Päike oli parajasti tõusmas. Pariis hakkas all ärkama. 
Selles heledas ja puhtas valguses paistsid eredalt silma majade idapoolsed küljed. Tornide 
hiiglavarjud roomasid katuselt katusele, suure linna ühest otsast teise. Mõnes linnajaos oli 
juba kuulda kõnekõma ja lärmi, ühest kohast kostsid tornikella helinad, teisest kohast 
haamri-löögid, kolmandast sõitva vankri kolin. Siin-seal katuste kohal tekkis suitsukiharaid 
nagu määratu vulkaani lõhedest. Kobrutades rohkete sillasammaste juures ja paljude saarte 
neemedel, sillerdas jõgi hõbedaste voltidena. Teispool linnamüüre kadus pilk suure 
helvendava udusõõri taha, kust ähmaselt paistsid lagendike ebamäärased jooned ja 
mäenõlvade kaunid ku-merused. üle pooleldi ärganud linna levis iga laadi hääli. Idapoolsest 
taevast ajas hommikutuul valgeid pilveudemeid üles, kiskudes neid lahti mäenõlvakute 
uduvillaku küljest. 

Mõned piimakruusidega eidekesed näitasid Jumalaema 

485 

kiriku ees üksteisele hämmastunult kummalisel lõhutud peaportaali ja kaht kivipragude 
vahel hangunud tinajuga. See oli kõik, mis öisest märatsemisest järele oli jäänud. 
Ouasimodo lõke tornide vahel oli kustunud. Tristan oli lasknud platsi juba puhtaks teha ja 
korjused jõkke visata. Louis XI taolised kuningad hoolitsevad juba selle eest, et verepulma 
jäljed tänavatelt kiiresti kaoksid. 

Balustraadi taga, just otse preestri kohal all oli üks neid fantastilisi kivist tahutud 
vihmaveetorusid, millest gooti ehitused kubisevad; selle vihmaveetoru praos kasvasid kaks 
ilusat õitsevat levkoid, mida kerge tuulepuhang hõljutas ja mis siis teineteist kelmikalt 
teretasid, nagu oleksid nad elusolendid, ülal tornide kohal taevas kostis linnukeste vidin. 

Kuid preester ei näinud ega kuulnud sellest midagi. Ta kuulus nende hulka, kellele 
hommikud, linnud ega lilled midagi ei ütle. Määratul horisondil, mis ümberringi nii 
mitmekesisena avardus, oli tema tähelepanu koondatud ainult ühele täpikesele. 

Ouasimodo põles tahtmisest järele pärida, mis ülemdiakon mustlastüdrukuga tegi, kuid see 
näis sel hetkel viibivat nagu teises maailmas. Ta elas nähtavasti läbi tormilist silmapilku, kus 
inimene ei näe, kuidas maa ta jalge all kokku variseb, üksisilmi ühte kohta sihtides, seisis ta 
liikumatult ja vaikselt. See vaikus ja liikumatus oli nii õudne, et metsik kellalööja sellest 
värisema hakkas, julgemata kõssatagi. Ainult ühel viisil sai ta veel ülemdiakoni mõtete 
jälile: ta vaatas samasse suunda, kuhu preestergi, ja nõnda langes ka tema pilk alla Greve'i 
platsile. 

Nüüd nägi ta, mida preester silmitses. Platsil oleva alatise võlla juures seisis redel püsti. 
Seal oli näha üksikuid erainimesi ja palju soldateid, üks mees lohistas mööda maad mingit 
valget tompu, mille küljes midagi musta ripnes. Mees peatus lõpuks võlla jalamil. 

Siis juhtus midagi, mida Ouasimodo hästi ei näinud,. Mitte sellepärast, et ta ainus silm nii 
kaugele ei võtnud, vaid et soldatite rohkus võlla ümber ei lasknud tal näha, mis seal sünnib. 
Pealegi tõusis parajasti päike ja üle horisondi tulvas niipalju valgust, et kõik. 

486 

Pariisi tipud, torniotsad, korstnad ja katuseharjad ühekorraga leegitsema lõid. 

Sel ajal hakkas mees mööda redelit üles ronima. Nüüd nägi Ouasimodo teda päris selgesti. 
Tal oli õlal naine, valges riides tütarlaps; tütarlapse kaela oli köidetud silmus. Ouasimodo 
tundis ta ära. See oli Esmeralda! 


Mees läks üles redeli tipuni ja hakkas seal silmust korda seadma. Nüüd tõusis preester 
balustraadile põlvili, et paremini näha. 

Mees all lükkas redeli äkki oma kannaga eemale ja Ouasimodo, kes juba mõnda aega 
hinge kinni oli pidanud, nägi, et paar sülda maast kõrgemal kõlkus köie otsas õnnetu laps, 
mees kukil. Köis tegi paar tiiru ja Ouasimodo nägi mustlanna hirmsaid krampe. Preester 
omalt poolt vaatas, kael õieli, silmad pungis, seda mehe ja tütarlapse, ämbliku ja kärbse 
jubedat pilti. 

Kõige kohutavamal silmapilgul virildus preesti tuhkjas nägu saatanlikuks naeruks, 
naeruks, mida ainult see võib naerda, kelles enam midagi inimlikku pole. Ouasimodo ei 
kuulnud, küll aga nägi seda naeru. 

Kellalööja taganes paar sammu, sööstis siis äkki vihaselt ülemdiakoni peale ja tõukas ta 
oma tugevate kätega selja tagant alla kuristikku, mille kohale preester oli kummardunud. 

Ülemdiakon karjatas: «Neetud!» ja lendas alla. 

Allolev vihmaveetoru peatas ta. Preester hoidis sellest mõlema käega meeleheitlikult 
kinni. Kui ta suud tahtis avada, et teist korda karjuda, nägi ta üleval oma pea kohal 
balustraadi äärel Ouasimodo õudset tasu-himu.list nägu. 

Ta jäi sõnatuks. 

AII avanes kuristik. Maapinnani oli üle kahesaja jala. 

Ses hirmsas asendis ei lausunud ülemdiakon ainsatki sõna ega oianud ühtki korda. Ta 
käänles ainult vihmaveetoru ümber, püüdes ennekuulmatu visadusega tagasi balustraadile 
pääseda. Kuid ta käed libastusid graniidil, jalad kobasid määrdinud seina, ilma et kuhugi 
kinni oleksid hakanud. Need, kes Jumalaema kiriku torni otsas on käinud, teavad, et otse 
balustraadi all on kivist rinnak. Just selle karniisi kaldserval rabeleski kõi- 

gest väest vaene ülemdiakon. Tal oli tegemist längus, mitte püstloodis müüriga. 

Et teda kuristikust päästa, oleks piisanud käe süütamisest. Kuid kellalööja ei vaadanudki 
preestri poole. Ta silmitses GreveM platsi. Ta vaatles võllast. Ta vaatas mustlastüdruku 
poole. 

Kurt nõjatus balustraadil just samale kohale, kus äsja ülemdiakon oli olnud, ega lasknud 
oma pilku hetkekski ainsalt esemelt, mis talle sel silmapilgul maailmas veel kallis oli. Ta oli 
tumm ja liikumatu nagu välgust rabatud ja suur pisarate oja voolas vaikselt tal silmast, 
millest seni ainult üks pisar oli veerenud. 

ülemdiakon oli vahepeal hingeldama hakanud. Ta paljalt pealaelt voolas higi, ta küüned 
muutusid kivi kraapides veriseks, ta põlved hõõrdusid vastu müüri marraskile. 

Iga pingutusega, mis ta tegi, kärises ja rebenes vihmaveetoru külge kinni jäänud 
preestrikuub. Õnnetuse tipuks oli vihmaveetoru ots tinast, mis keha raskusele järele andis, 
ülemdiakon tundis, kuidas see tinatoru aegapidi alla hakkas vajuma. Ta sai aru, et kui ta 
käed väsimusest nõrkevad, kui kuub lõhki rebeneb, kui tina lõplikult alla kooldub, langeb ka 
ta ise alla, ja kirjeldamatu hirm asus ta südamesse. Vahel vaatas ta hälbiva pilguga alla 
poolteise sülla kaugusel olevale kitsale lapikesele, mida moodustasid raidilustuste servad. Ja 
oma ahastava hinge sügavast põhjast palus ta taevast, et ta oma elu võiks lõpetada sel 
lapikesel, mille läbimõõt igast küljest võis paar jalga olla, kestku ta elu seal kas või sada 
aastat. Kord heitis ta pilgu ka alla platsile, kuristiku põhja; kui ta aga pea üles tõstis, olid tal 
silmalaud kinni ja juuksed püsti. 


Oli midagi kohutavat ses kahe inimese vaikimises. Sellal kui ülemdiakon nii jubedal viisil 
surmaga heitles, nuttis temast paar jalga kõrgemal Ouasimodo ja vahtis ainiti Greve'i platsi 
poole. 

Nähes, et rabelemine midagi ei aita, vaid tema ainust tugipunkti koguni kõigutab, otsustas 
ülemdiakon liikumatuks jääda. Vihmaveetoru ümbert kinni hoides hingas ta vaevalt ega 
julgenud liigatadagi. Ainult vahel tõmbus ta kõht kramplikult kokku nagu unes, kui 

nähakse.end kukkumas. Ta silmad olid ebaloomulikult pärani, ta kohkunud pilk liikumatu. 
Vähehaaval hakkas tal tugi alt kaduma, sõrmed hakkasid mööda vihmaveetoru libisema, ta 
käte jõud vähenes järjest ning ta keha muutus raskemaks, linatoru kõverus, mis teda ülal 
hoidis, paindus iga minutiga kraadi võrra alla kuristiku poole. 

Ta nägi enese all, ja see oli kole, Saint-Jean-le-Rond'i katust nagu väikest kahekorra 
murtud kaarti. Ta vaatles ükshaaval torni osavõtmatuid skulptuure, mis nagu temagi 
sügaviku kohal rippusid, kuid ei tundnud hirmu eneste pärast ega halastust tema vastu. Koik 
ümber oli kivine; ta silmade ees olid avatud lõugadega koletised, üsna all kirikuväljaku 
sillutis, pea kohal Ouasimodo, kes nuttis. 

Kirikuesisel seisid mõned uudishimulike salgad rahulikult juureldes, kes küll see hull 
võiks olla, kes seal ülal nii imelikul viisil ennast lõbustab. Kuna nende selged, heledad 
hääled üles preestri kõrvu kostsid, kuulis ta neid ütlevat: «Ta murrab ju endal kaela!» 

Ouasimodo nuttis ikka veel. 

Viimaks sai raevunud ja hirmunud ülemdiakon aru, et kõik on asjatu. Ta võttis siiski 
kokku oma viimase jõu, et veel kord katsuda. Kramplikult vihmaveetorust kinni hoides 
lükkas ta end mõlema põlvega müürist eemale, lõi käed kuhugi kivide vabesse ja ronis 
mööda toru umbes jala võrra ülespoole, kuid sellest tõukest kooldus järsku teda hoidev 
tinatoru. ühtlasi kärises ka ta kuub lõhki. Tundes, et ta all teda miski enam kinni ei pea ja et 
ainult ta kangestunud, nõrgaks jäänud käed veel kuskilt kinni hoiavad, sulges ta silmad ja 
laskis vihmaveetorust lahti. Ta langes alla. 

Ouasimodo nägi, kuidas ta kukkus. 

Kukkumine nii kõrgelt sünnib harva püstloodis, ülemdiakon lendas esmalt pea allpool ja 
käed laiali, siis tegi ta mitu tiiru õhus. Tuul paiskas ta ühe lähedase maja katusele ja siin sai 
ta oma esimese hoobi. Ometi polnud ta sinna jõudes veel surnud. Kellalööja nägi teda veel 
küüntega katuseharjast kinni haaravat. Kuid katuse pind oli liiga järsk ja tal polnud enani 
jõudu. Lahtitulnud katusekivina libises ta kiiresti alla 

ja mürtsatas vastu tänavakive. Seal jäi ta liikumatult lamama. 

Ouasimodo lõi oma pilgu võllas kõlkuva mustlas-tüdruku poole, kelle valges riides keha ta 
nägi agoonias tõmblevat, siis alla ülemdiakonile, kes torni jalamil vormitu massina lamas, 
ning lausus rinnapõhjast tuleva nuuksega: 

«See on kõik, mida ma armastasin!» 


III. PHOEBUSE ABIELU 


Sama päeva õhtul, kui piiskopi kohtuametnikud tulid kirikuesiselt ülemdiakoni lömastatud 
laipa ära viima, oli Ouasimodo Jumalaema kirikust kadunud. 


Selle loo kohta liikus ringi palju jutte. Ei kaheldud selles, et oli saabunud päev, mil 
Ouasimodo, see on kurat, pidi lepingu järgi enesega kaasa viima Claude Frollo, see on nõia. 
Oletati, et ta Claude Frollo hinge kaasa viies purustas ta keha, nagu ahv purustab pähkli 
koore, et tuuma kätte saada. 

Sellepärast ei maetud ka ülemdiakonit õnnistatud mulda. 

Louis XI suri aasta hiljem, 1483-nda aasta augustis. 

Mis puutub Pierre Gringoire'isse, siis õnnestus tal kitse päästa ja ka oma tragöödiatega 
menu saavutada. Pärast katseid astroloogiaga, filosoofiaga, arhitektuuriga, hermeetikaga ja 
muude sääraste lollustega, jõudis ta tragöödiani, selle suurima lolluseni. Ta ise ütles selle 
kohta, et ta on «jõudnud traagilise lõpuni». Ta teatri-triumfide kohta võib kuninglikust 
arveraamatust aastal 1483 lugeda järgmist: «Jehan Marchand'ile ja Pierre Gringoire'ile, 
puusepale ja luuletajale, kes tegid ja lõid müsteeriumi, mida Pariisis Chätelefs ette kanti 
härra legaadi sissesõidu puhul, ja kes hankisid selle osalised, needsinased riidesse panid ja 
välja ehtisid, nagu seda mainitud müsteerium nõuab, ja kes samuti ehitasid kõik neile 
vajalikud lavaseaded, — kõige selle eest sada naela.» 

Ka Phoebus de Chäteaupers lõpetas traagiliselt: ta abiellus. 

IV. OUASIMODO ABIELU 


Nagu äsja öeldud, oli Ouasimodo mustlasneiu ja ülemdiakoni surmapäeval Jumalaema 
kirikust kadunud. Keegi teda enam ei näinud, ei teatud ka, mis temast oli saanud. 

Ööl pärast Esmeralda hukkamist võtsid timukasula-sed võllast ta laiba ja viisid selle, nagu 
tavaliselt, Montfauconi keldrisse. 

Montfaucon oli Sauvali järgi «kuningriigi kõige vanem ja uhkem võlilasammas». Temple'i 
ja Saint-Martini eeslinna vahel, umbes sada kuuskümmend sülda Pariisi kindlusmüürist 
eemal, Courtille'st aga mõne noolelennu kaugusel, asetses ühe lausiku künka harjal, mis 
siiski nii kõrge oli, et seda võidi näha mõne penikoorma kauguselt, üks imelikku vormi 
ehitus, mis veidi meelde tuletas kelti kromlekke ja kus samuti inimohvreid toodi. 

Kujutlege lubjamäe harjal suurt kivist pikergust kasti, mis on viisteistkümmend jalga 
kõrge, kolmkümmend lai ja nelikümmend pikk ja millel on uks, välistrepp ja platvorm. Sel 
platvormil on kuusteistkümmend tahumata kivist jämedat kolmekümne jala kõrgust sam- 
mast, kõik reas kolmel massiivse aluse küljel. Kõigi sammaste ülemised otsad on üksteisega 
ühendatud tugevate taladega, mille küljes väikeste vahemaade järel ahelad ripuvad; iga ahela 
küljes on luukere. Siinsamas lagendikul on kivist ristisammas ja kaks teisejärgulist võllast, 
mis peamise võlla kõrval on nagu ta väikesteks võsudeks. Kõige selle kohal üleval taevas 
tiirleb alati vareste kari. See on Montfaucon. 

Viieteistkümnenda sajandi lõpul oli see 1328-ndal aastal püstitatud hirmuäratav võllas 
juba kaunis laostunud, ta talad mädanenud, ahelad roostetanud, sambad hallitusest rohelised. 
Tahutud aluskivid olid juba viltu vajunud ja platvormil, mida inimese jalad ei puudutanud, 
kasvas rohi. See ehitus moodustas taeva taustal jubeda silueti, eriti öösel, kui kuuvalgus 
pleekinud kolpadele langes ja õhtutuul ahelaid ja luukeresid klõbistas, neid hämaras 
õõtsutades. Sellest võllast jätkus et kõiki ümberkaudseid kohti jubedaks muuta. 

Kivist kast, selle vastiku ehituse alusmüür, oli seest 

õõnes. Seal asus avar kelder, mida pealt kattis vana katkine raudvõre. Sinna ei visatud 
üksnes inimeste jäänuseid Montfauconi ahelate küljest, vaid ka teiste õnnetute korjuseid, kes 
olid üles poodud mujal Pariisi võlla-sammastel. Sinna sügavasse luukambrisse, kus nii palju 
inimesi ja nii palju kuritegusid on põrmuks kõdunenud, on rohkel arvul oma kondid toonud 
ka paljudki selle ilma suured ning paljudki süütud, alates süütult surmamõistetud 
Enguerrand de Marignyga *, kes oma laibaga Montfauconi sisse pühitses, ja lõpetades admi- 
ral Colignyga *, kes sinna viimasena paigutati ja kes samuti oli süütu. 

Mis puutub Ouasimodo salapärasesse kadumisse, siis on meil korda läinud teada saada 
ainult järgmist. 

Kui aastat kaks või poolteist pärast sündmusi, millega see jutustus lõppes, Montfauconi 
keldrisse mindi otsima Olivier le Daimi laipa, kes paar päeva enne seda üles oli poodud ja 
keda Charles VIII armulikult nõus oli maha matta laskma Saint-Laurent'i kalmistule veidi 
paremasse seltskonda, leiti kõigi jälkide luukerede keskelt kaks skeletti, millest üks nii 
kummaliselt teist kaisutas. Uks neist oli naise oma ja selle küljes olid veel säilinud mõned 
valged olnud riidehilbud, kaelas aga olid tal loorberiseemneist keed ja roheliste klaas- 
helmestega tikitud lahtine siidkotike, mis oli tühi. Neil esemetel pidi küll nii vähe väärtust 
olema, et timükaski neist ei hoolinud. Teine, kes teda kõvasti kaisus hoidis, oli mehe 
luukere. Võis näha, et tal oli kõver selgroog, pea aga sügaval abaluude vahel ning üks jalg 
teisest lühem. Kuid kõik selgroo lülid ta kukla kohal olid terved, millest võis kindlasti 
järeldada, et ta polnud poodu. Mees, kellele need luud kuulusid, oli järelikult siia tulnud ja 
siin ka surnud. Kui teda teise luukere küljest, mis tal kaisus oli, taheti lahti kiskuda, varises 
ta põrmuks. 


MÄRKUSED 


Lk. 6 Vanalinna, Ülikoolilinna ja Uuslinna kolmekordses vööndis. — Keskaegne Pariis 
koosnes nimetatud kolmest linnaosast. 

... pikardlaste ega burgundlaste kallaletung... — Pikar* dia ja Burgundia, varasel keskajal 
sõltumatud maad, olid Prantsuse kuningatega korduvalt sõjajalal ning ründasid Pariisi. 

... Sõlmida abielu dofääni ja Flandria Marguerite'i vahel. — Dofään — Prantsuse kuninga 
vanima poja tiitel alates 1349. aastast, mil Dauphine liideti Prantsuse kuningriigiga. Flandria 
e. Austria Marguerite (1480 —1530) — Austria ertshertsogi, hilisema Saksa-Rooma riigi 
keisri Maximilian 1 (elas 1459 —1519) tütar, kes määrati kaheaastaselt Louis XI poja 
CharlesM (kuningana Charles VIII) mõrsjaks ning kasvatati Prantsuse õukonnas. Jean de 
Troyes — XV sajandi prantsuse ajaloolane ning kirurg. 

Narripidu — keskaegne karnevaililaadne rahvapidustus 28. detsembril, 1. ja 6. jaanuaril, 
mille puhul muude ülemeelikute naljade hulgas valiti narride paavst, kelle juhtimisel peeti 
jumalateenistust parodeerivaid talitusi. 

Lk. 7 Prevoo — mitmesuguste sõjaväeliste või tsiviilametnike tiitel. Pariisi prevoo asendas 
pealinnas kuningat kui kõrgeimat kohtunikku ning poliitilist võimukandjat. Prevotee — 
vastav ametiasutus. 

Sauval, Henri — Pariisi jurist, teose «Vana ja uus Pariis» (1654) autor. 

Lk. 8 Konnetaabel — algselt Frangi kuningate «tallikrahv», s. 0. talliülem, hiljem kõrgeim 
sõjaväeülemus Prantsusmaal. 

Lk. 9 Pharamond — frankide pealik V sajandist. 

Ravaillac, Francois (1578—1610) — kuningas Henr mõrvar, jesuiitide käsilane. Tema 
kaaslasi peetakse Jus-tiitspalee tulekahju süüdlasteks. 

Th€ophile — Theophile de Viau (1590 —1626) — prantsuse vabamõtlejast luuletaja. 

Lk. 10 Philippe lius — Prantsuse kuningas a. 1285—1314. Robert Vaga — Prantsuse 
kuningas a. 996—1031. Helgaldus (surn. 1048 [?]) — eelmise nõunik, teose «Kuningas 
Robert Vaga» autor. 

... kus Louis Püha «oma abielu sõlmis»... — Prantsuse 

kuningas Louis IX (valitses 1226—1270) tunnistati katoliku kiriku poolt pühakuks. Ta 
abiellus Provence'i krahvi tütre Marguerite'iga, aga mõrsja alaealisuse tõttu vormistati see 
abielu alles palju aastaid hiljem. Joinville, Jean (1224—1317) — Louis IX nõunik, memua- 
rist. 

Keiser Sigismond (ka Sigismund või Siegmund) — Saksa-Rooma riigi keiser ja Ungari 
ning Tšehhi kuningas (elas 1368—1437). 

Charles TV — Prantsuse kuningas a. 1322—1328. John Maata — Inglise kuningas a. 
1199—1216. Charles VI — Prantsuse kuningas a. 1380—1422. ... kiviplaat, millel Marcel 
dofääni juuresolekul mõrvas Robert de Clermont'i ja Champagne'i marssali... — Pariisi 
kaupmeeskonna vanem Etienne Marcel oli 1356—1358 Pariisi kaupmeeste ning käsitööliste 
ülestõusu juht. Ülestõusu käigus said surma nimetatud isikud dofääni lähi-kondlastest. 

... Vastupaavst Benedictuse bullad puruks kisti... — Lõhe mtõttu katoliku kirikus valisid 
paavsti vastased 1378. aastal vastupaavsti, kelle asukoht oli Avignoni linn Lõuna- 
Prantsusmaal. Vastupaavst Benedictus XIII valitses 1394—1424. 

Saalomon — Iisraeli kuningas (1018—975 e. m. a.), legen-B daarne oma tarkusega. 

Lk. 11 Brosse, Jacgues de — Pariisi arhitekt, ehitas muude ava-1 like hoonete hulgas 
Saint-Gervaise'i kiriku portaali ja pärast 1618. aasta tulekahju juhtis Justiitspalee osalist 
taas-< tärnist. 

Gargantua — Frangois Rabelais' (1483[?2]—1353) romaanil «Gargantua ja Pantagruel» 
hiiust peategelane. 

Karl Suur — frankide kuningas aastast 768, Saksa-Rooma riigi keiser a. 800—814. Lk. 13 
«... nende hääled on veel teravamad kui nende mütsid!» — Viide sellele, et lauljad olid 
kastraadid. Pariisi nael — keskaegne Pariisis münditud rahaühik, jagunes 20 sol'iks, mis 
omakorda jagunes 12 teenariks. Eri aegadel väga erineva väärtusega. 

Söör — kõrgaadli tiitel (kuninga üttamistiitlina sire); siin kodanlast kõnetades on seda 
tarvitatud irooniliselt. 

Lk. 14 «Ses poes käib kõik neljakaupa... Neli rahvust, neli fakul-teeti, neli püha, neli 
prokuraatorit, neli elektorit, neli raamatukoguhoidjat.» — Poeks on irooniliselt nimetatud 
ülikooli, kus tol ajal jagati üliõpilased nelja «rahvusse»: Prantsusmaa, Inglismaa, Normandia 
ja Pikardia; Charles VI ajal asendati Inglismaa Saksamaaga. Neli iakul-teeti: vabade 
kunstide, teoloogia, õigusteadus- ja arstiteaduskond. Neli püha: 6. ja 28. jaanuar, 25. august 
ja detsembri lõpp. Prokuraatorid — ülikooli majandusametni-kud. Elektorid — «rahvuste» 
vanemad, kes valisid ka rektori. Raamatukoguhoidjad — Pariisi ülikooli koosseisus oli neli 
vannutatud raamatukoguhoidjat, kelle ülesandeks oli raamatuid osta, müüa ja kopeerida 
lasta. ... kasvatas mõttes seda raskust kiiruse ruuduga... — Tegemist on anakronismiga: 
gravitatsiooniseaduse sõnastas Newton alles 1687. aastal. 

Lk. 15 Dekretist — kanoonilise õiguse õppejõud tollases ülikoolis. Vt. ka märkus Ik. 137 
juurde. 


Lk. 17 Kunstide meistrid — nn. vabade kunstide (artes liberales) õpetajad. Nimetus 
«vabad kunstid» pärineb Roomast, kus niiviisi nimetati oskusi ja teadmisi, mis väärivad 
vaba meest, vastandina orjade madalamatele oskustele. Keskajal, umbes V sajandi alguseks, 
fikseerus neid seitse: grammatika, dialektika (5. 0. loogika), retoorika, aritmeetika, 
geomeetria, muusika ja astronoomia. «Nagu Veneetsia doodžil, kes merepulma sõidab.» — 
VIII—XVII sajandini oli Veneetsia vabariigi eesotsas eluks ajaks valitav doodž. Alates X 
sajandist pühitseti doodži kihlust merega, mis pidi sümboliseerima vabariigi tihedat seost 
merega. Taevaminamisepühal (kevadine ristiusu püha) sõitis doodž koos kõrgete 
ametnikkude ja vaimulikkudega merele, kus ta vastava tseremoonia saatel 

heitis merre kihlasõrmuse. 

Glatigny tänav — lõbutüdrukute tänav keskaegses Parii-sis. 

Lk. 20 Gringoire, Pierre (1475L?]—1538 v. 1539) — prantsuse kirjanik, moraliteede, 
sotiide (narrimängude) ja farsside autor. 

Lk. 21 Corneille, Pierre (1606—1684) — prantsuse klassitsistliku tragöödia suurim 
esindaja («Cid», «Horace», «China» jt.). 

Lk. 23 Passioon — keskaegne näidend, mille teemaks on Jeesuse kannatamine ja surm 
(kannatusmäng). 

Lk. 25 Golkonda — muistne linn Hindustanis (Indias). 

Trapesund — Türgi* linn Musta mere lõunakaldal. 

Lk. 29. Petard — lõhkeainega täidetud raudpomm, mida kasutati kindluseväravate, 
püsttarade jm. purustamiseks. ... kuulsa serpentüni põmakas, mis Pariisi piiramise ajal, 
pühapäeval 29-ndal septembril 1465... — Serpentiin — keskaegne kahuriliik. Mainitud 
episood on Louis XI ja Burgundia hertsogi Charles Südi vahelisest sõjast. Ariadne lõngakera 
— Ateena kuninga poja Teseuse (kreeka müt.) üheks kangelasteoks oli koletise 
Minotauruse tapmine Kreeta saarel asetsevas Labürindis (palee, millest; käikude keerukuse 
tõttu oli võimatu välja pääseda). Kn-4 Aingas Minõse tütar Ariadne andis sangarile 
lõngakera.B mille abil Teseus pääses taas välja. 

Lk. 30 La Fontaine, Jean de (1625—1695) — prantsuse XVII sa-J jandi valmikirjaniik. On 
kirjutanud ka näidendeid. 

Lk. 31 Priimas — Lyoni ülempiiskopile annetas paavst 1079. aas-f tal gallialaste priimase 
tiitli, millega temast juriidiliselt" sai Prantsuse ülempiiskop. 

Louis XI Prantsuse kuningas a. 1461—1483, sundis relll vajõul kuulekusele suurvasalle, 
kelle omavahelised võitlu-fl sed lõhestasid Prantsusmaad. 

Charles Südi — Burgundia hertsog, oli Louis XI kardetavaim võistleja ja alustas 1404. 
aastal kuninga vastu ava-$1 likku sõda. Sai surma otsustavas Nancy lahingus. Skülla ja 
Harübdis — antiikajal nimetati nii vastamisi asuvat kari ja neelukohta Sitsiilia väinas. 
Homerose lugu-laulus «Odüsseia» on need kujutatud koletistena, kellel käest kangelane 
Odüsseus vaevu pääseb, jäädes aga ilmal laevast ja kaaskonnast. 

... kes juba alla olid neelanud nii Nemours'i hertsogi kui 

ka Saint-Poli konnetaabli. — Nemours'i hertsog oli üks kuningavastase kõrgaadli 
organisatsiooni Rahva Hüvangu Liiga juhte, kes hukati a. 1477. Saint-Poli konnetaabel — 
sama liiga liige. Oli vaheldumisi Charles Südi ja Louis XI poolehoidja. Vangistati Charles'i 
poolt ning anti kuninga võimusesse, kes laskis ta 1475. aastal riigireeturina hukata. ...paavst 
Benedlctus XII..., kes oma tiaarale veel kolmanda krooni lisas. — XII sajandil lisas paavst 


Alexander III oma tiaarale kuldse kuningakrooni paavsti suveräänsuse sümbolina; 
Bonifacius VIII lisas teise, mis sümboliseerib paavsti vaimulikku ja ilmalikku võimu; Be- 
nedictus XII (1334—1342) lisas kolmanda. Kroonid sümboliseerivad «kolme kirikut» — 
kannatavat, võitlevat ning võidukat. 

Lk. 33... «hea kokkulepe» Austria hertsogi ja Prantsusmaa kuninga vahel; või kuidas 
suhtub Inglise kuningas sellesse, et tema tütar ära põlati... — Louis XI keeldus oma poega 
naitmast Inglise kuninga Edward IV (valitses 1461— 1483) tütrega, nagu Edward IV soovis. 
«Hea kokkulepe» viitab Louis XI kavatsusele naita dofään Austria ertshert-sogi Maximiliani 
tütre Marguerite'iga. Coictier (ka Coitier), Jacgucs — Louis XI ihuarst ning astroloog (surn. 
1505 [?]). 

Lk. 34 Paater issandas — tiitel, mis omistati piiskoppidele, mõnede! ajajärkudel ka 
kardinalidele. 

Kuldvillaku Ordu kantsler — Kuldvillaku Ordu asutas Burgundia hertsog Philippe TII 
1429. aastal, hiljem oli Kuldvillaku orden Hispaania kõrgeim aumärk: kuldne jää-rakuju 
punase lindi küljes. Kuldvillaku Ordu nõukogu esimeest nimetati kantsleriks. Lk. 35. Saint- 
Simon, Louis de (1675 —1755) — Prantsuse poliitik ning memuarist. Tema «Memuaarid» 
(1756—1758) on tolle ajastu ajaloo põhiliseks allikteoseks. 

«...poe sildil kolm ketti.» — Keskajal oh tavaks kujutada sildil mingit embleemi ilma 
omaniku nimeta. 

Lk. 36 Commines (ka Commynes) (1445—1509) — prantsuse ajaloolane, kelle 
memuaarid käsitlevad Louis XI ja Char-Jes VIIL valitsemisaega. 

Lk. 43 ...nii õnnelik kui Agamemnon Timantese pildil, sest sellel oli tooga, millesse ta 
oma pea võis mähkida. — Timantes — vana-kreeka kunstnik V sajandist e. m. a. 

Tema pildil «Ifigeneia ohverdamine» on kujutatud Trooja vastu sõjateele asunud 
kreeklaste ülemjuhatajat Aga-memnonit tapmas oma tütart Ifigeneiat, kelle ta pidi 
ohverdama solvatud jumalatari Artemise (jahijumalanna) lepitamiseks. Õuduses katab isa 
toogaga oma näo. Lk. 44 Naispaavst — mõnede kloostrikroonikate järgi on Leo IV (847— 
855) ja Benedictus III (855—858) vahepeal olnuä; paavstitroonil Johanna-nimeline naine, 
kes valitsenud Johannes VIII nime all. 

See kutsus välja säärase naerupuhangu, et Homeros oleks kõiki neid matse pidanud 
jumalateks. — Kreeka mütoloogia sepisejumal Hefaistos tabas oma naise, armastusjuma- 
lanna Afrodite sõja- ja tulejumal Aresega. Ta sulges patustajad ülipeenesse nähtamatusse 
võrku ja kutsus siis kõik jumalad neid vaatama. Saabunud olümplased pahvatasid rõkkavalt 
naerma («Odüsseia», VIII, 266—327). Sellest episoodist tuleneb väljend «homeeriline 
naer». 

Lk. 45 Pilon, Germain (1335 —1590) — prantsuse kujur, kelle skulptuuridega on 
kaunistatud Francois 1 ja Henri II mausoleumid. 

Teniers, David (1610—1690) — flaami maalikunstnik, kujutas oma piltidel sageli külaelu 
ja kirmaseid. Rosa, Salvatore (1615—1673) — itaalia maalikunstnik, XVII sajandi 
silmapaistev batalist. 

Lk. 46 Sauveur, Joseph (1653—1716) — prantsuse füüsik, kuulus akustikuna. 

Biot, Jean Baptiste (1774—1862) — prantsuse füüsik ning astronoom. 

«Hoidke end, rasedad naised!» — Ebausu kohaselt pidi rase naine hoiduma vaatamast 
inetuid inimesi, sest vastasel korral võis laps sündida inetuna. 

Lk. 49 Tours'i nael — Tours'is münditud raha, mille väärtus oli 80% Pariisi naelast. 


Lk. 52 «... Homeros on kreeka külasid mööda kerjamas käinud ja Ovidius Naso 
moskvalaste juures pagulasena surnud!» — Vastavalt legendile hankis pime Homeros 
endale ülalpidamist rändlaulikuna. Ovidius (43 e. m. a. — 18) — rooma luuletaja, pagendati 
imperaator Octavianus Augustuse poolt 8. aastal Musta mere rannikule Tomi linna (prae- 
gune Konstantsa Rumeenias), kus ta suri. Moskvalast kasutab Hugo venelase tähenduses. 
Ovidiuse eluajal sellist 

nimetust loomulikult ei tuntud, sest Moskvat mainitakse kroonikates esmakordselt aastal 
1147. 

Lk. 57 Püha Vallier — prantsuse prelaat III saj. Hukati pärast kohutavat piinamist 
vandaalide poolt. Montfaucon — keskajal väljaspool Pariisi piire asetsev küngas, millel 
seisis XIII sajandil ehitatud võllas. 

Lk. 61 Peruu kuld — viide sellele, et Peruu on sajandite vältel olnud kuulus suurte kulla- 
ja hõbedakaevandustega. ...polnud muud kui saledad liiliad... — Alates Louis VII- 
st olid Prantsuse kuninga vapil stiliseeritud liiliakujutised. 

Lk. 63 Mustlaste hertsog — keskajal olid mustlased mõnel määral organiseerunud 
vennaskondadeks, mida valitsesid liikmete seast valitud hertsogid, krahvid jne. Argoo 
kuningriik — Argoo — sulide keel. Pariisi sulid ja kerjused koondusid keskajal nn. Imede 
Öue, mis oma nimetuse sellest on saanud, et seal jalutud käia ja pimedad näha võisid. Argoo 
oli üks Imede Oue asukate «kuningriikidest», s. 0. rühmitustest; nimetus on moonutus sõnast 
Araabia. 

Lk. 64 Galilea keisririik — samuti Imede Oue rühmitus. Nimetus on tuletatud sõnast 
«galeer», laev, millel olid sõudjaiks sunnitöölised. 

.. rohkem küünlaid põles kui Sainte-Genevieve'i säilme-kirstul katku ajal. — Genevieve 
(püha Jenoveeva) — naispühak, Pariisi kaitsja, kelle säilmeid taotseti raskete hädade puhul 
(katk, vaenlaste kallaletung jne.) kanda mööda tänavaid, kusjuures usklikud asetasid kirstule 
põlevaid küünlaid. 

Vioola, rubeba, ribeka — keskaegsed viiulitaolised keelpillid. 

Lk. 68 Tsölestiinid — paavst Celestinus V poolt a. 1251 asutatud mungaordu. 

Lk. 71 «Mis teha puhkepaigas muud kui mitte unistada?» — Tsitaat La FontaineM valmist 
«Jänes ja konnad». Flamel, Nicolas (1330 [?7]—1418) — Pariisi ülikooli raamatukoguhoidja 
ning oma ajastu tunnustatuim alkeemik. Hermeetikud — alkeemikud. Nimetus on tuletatud 
legendaarse Hermes Trismegistose («kolm korda suur») nimest; algselt egiptuse kuujumala 
nimetus kreeklastel. 

Lk. 72 Belleforet, Francois de (1330 —1583) — ajaloolane. 

Corrozet, Gilles (1510 —1568) — ajaloolane ning luuletaja kaasaegse Pariisi elu 
kirjeldaja. 

Lk. 74 Elav Vulcanuse kolmjalg — Vulcanus oli rooma tule jumal, kellele loomi kolmjalal 
põletusohvriks toodi. 

Lk. 75 Paabeli torn — viide piibli legendile keelte tekkimises Paabeli tornina on tuntud 
Babüloonia pealinnas Babülo nis asetsev võimas torntempel, tolle ajastu ehituskuns suurim 
saavutus. Piibli järgi kavatsesid inimesed ehitad taevani ulatuva torni, mis aga ei 
õnnestunud, sest juma segas ehitajate keelemurded. 

Lk. 77 Pandemoonium — põrgu valitsuspalce, kõigi deemonit asupaik XVII sajandi 
inglise kirjaniku J. Miltoni poeemi «Kaotatud paradiis». 


Lk. 78 «... küllap see on mõni sikk.» — Ebausu järgi esines saa tan nõiasabateil siku kujul. 
Lk. 79. ... Michelangelo juurest Callof juurde laskunud. — Michelangelo (1475—1 564) 
— itaalia renessansi kujur, lõi võim said monumentaalseid skulptuure; Callot, Jacgues 

prantsuse XVII sajandi kunstnik, grotesksete gravüürid meister. 

Lk. 80 Benserade, Isaac (1613—1691) — Louis XIV õuelaulik 

Stradivarius, õieti Stradivari, Antonio (1644—1737) 

itaalia kuulsaim viiulimeister. Lk. 82 Aisopos (VI s. e. m. a.) — Früügia (Väike-Aasia 
riik 

antiikajal) päritoluga kreeka valmikirjanik. 

Mercurius — kaubanduse-, pettuse- ning vargusejumal 

rooma mütoloogias. 

Lk. 83 Selle santkonna ümarlaua keskel valitses Clopin Trouille-fou selle nõukogu 
doodžina, selle peerkonna kuningana, selle konklaavi paavstina... Ümarlaud — keskaegses 
rüütliluules esineva keldi kuninga Arthuri (VI s.) õukonnas moodustasid 12 teenekamat 
rüütlit ümarlaua (istuti ümmarguse laua ümber, et kfllelgi poleks olnud vaja asetuda vähem 
väärikale paigale laua tagumises otsas). Peerkond — peeride kogu; keskajal nimetati pee- 
rideks suurvasalle, XIX sajandil aga riigi esinduskogu ülemkoja liikmeid. Konklaav — 
kardinalide kogu, kes ka paavsti valib. 

Lk. 86 Marcus Valerius Martialis (43—104) — rooma luuletaja, satiiriliste epigrammide 
autor. 

Lk. 88 Burington, John (1743—1827) — inglise ajaloolane, keskaja uurija. 

Lk. 93 DesprEaux — Boileau-Despreaux, Nicoläs (1636—1711) — prantsuse kriitik ning 
luuletaja. 

Lk. 94 ... raudkahvli pöörast klõbinat... — Ilmne anakronism, sest kahvel oli veel XVI 
sajandil haruldane luksusese. 

Lk. 99 Dom — vaimulike, eriti benediktiinide (vanim läänemaine mungaordu) 
kõnetusnimi. 

Cicero «Kohustused» — kolmest raamatust koosnev moraalifilosoofiline traktaat, 
pühendatud autori pojale Mar-cusele. 

«See on ladina keele sõna ja tähendab päikest.» — Tegelikult on Phoebus (= Foibos) 
kreekakeelne sõna ning tähendab «särav». Kreeka mütoloogias oli Foibos üks . Apolloni 
lisanimesid. 

Lk. 100 Mikromegas — (kreeka k. väike-suur) Voltaire'i samanimelise jutustuse hiiust 
peategelane. 

Lk. 101 Philippe Auguste — Prantsuse kuningas a. 1180 —1223. 

Lk. 102 «Romancero» — hispaania XIII—XVI sajandi rahvalaulude (romansside) ja 
poeemide kogumik, välja antud XVI sajandil. 

Childebert — Frangi kuningas a. 511—558. Riigiõun — väärismetallist kera ristiga, üks 
kuningavõimu embleeme. 

Lk. 103 Petit-Bourboni loss — Bourbonide dünastiast Prantsuse kuningate residents kuni 
1527. aastani. 

Lk. 105 ...Caterina di Medici palvelas ja mis kaks sajandit hiljem sundisid seda piinatud ja 
virildatud kunsti lõplikult hinge heitma Dubarry buduaaris. — Viide prantsuse aristo- 
kraatliku kunsti hääbumisele, mis algas XVI sajandi teisel poolel Caterina di Medici 


regendiks oleku ajal ning jõudis lõpule XVIII sajandil. Madam Dubarry (1743— 1793) — 
Louis XV favoriit. 

Mirabeau, Honor€ Gabriel Riguetti (1749 —1791) — Prantsuse kodanliku revolutsiooni 
algperioodi poliitikategelane, suurkodanluse huvide esindaja. 

Vitruvius, Marcus (1 s. e. m. a.) — rooma arhitekt, teose «Arhitektuurist» autor. 

Vignola — õieti Giacomo Barozzi da Vignola (1507— 1573) — silmapaistev itaalia 
arhitekt, tegutses kuningas Francois 1 valitsemise ajal mõnda aega Prantsusmaal. 

Partenon — jumalanna Pallas Atena tempel Ateenas, ehitatud a. 447—438 e. m. a. 

Cenalis, Robert (surn. 1570) — prantsuse piiskop ning ajaloolane. Ta tähtsaim teos on 
«Gallia ajalugu» (1557). ... Efesose Diana templiga... mis Herostratose surematuks tegi... — 
Efesos — muistne kreeka linn Väike-Aasia läänerannikul kuulsa Artemise (Diana, s. 0. 
jahijuma-lanna) templiga, mida loeti antiikajal üheks seitsmest maailmaimest. Et 
jäädvustada oma nime ajaloos, süütas kreeklane Herostratos 356. a. e. m. a. templi põlema. 
Lk. 106 William Vallutaja — William I, Inglise kuningas a. 1066— 1087. 

Lk. 107 Gregorius VII — Rooma paavst a. 1073—1085. Lk. 110 Vitoria — linn Põhja- 
Hispaanias kuulsa XII sajandi ehitatud katedraaliga. 

Vitre — linnake Loode-Prantsusmaal Jumalaema kirikuga XV— XVI sajandist. 

Nordhausen — linn Lõuna-Saksamaal katoliikliku toomkirikuga. 

Lk. 111 Charles V — Prantsuse kuningas a. 1364—1380. 

Julianus Taganeja — Rooma imperaator a. 361—363. Algselt kristlane, loobus Julianus 
ristiusust ning üritas taastada riigis vana rooma usku. 

Lk. 112 ...kuhu Julianus oma termid oli ehitanud. — Julianus oli enne imperaatoriks 
saamist Gallia asehaldur ning elas IV sajandi 50-ndatel aastatel Pariisis, kus ta laskis ehitada 
rooma saunad (termid), milles leidusid ruumid ka võimlemise, raamatukogu ja 
vaidluskoosolekute jaoks. Sorbonne — Pariisi ülikooli ebaametlik nimetus Louis Püha 
kaplani ja pihiisa Robert de Sorboni järgi, kes rajas ülikooli juurde iseseisva kolleegiumi 
vaeste teoloogiaüli-õpilaste jaoks. Samades hoonetes paikneb praegu suur osa Pariisi 
ülikooli teaduskondadest. 

Lk. 115 Favny, Andre — rea Pariisi ajalugu käsitlevate teoste autor. Elas XVI sajandi 
teisel poolel. Pasguier, Etienne (1529—1615) — õigusteadlane, Prantsusmaa XVI sajandi 
ajalugu käsitleva teose «Uurimusi Prantsusmaa kohta» autor. 

Lk:-118 Kolledžid (kolleegiumid) — siin tähenduses: vaimulikule võimule alluvad 
kinnised õppeasutised. 

Lk. 120 ...sinna sohu meelitas Camulogenes Caesari... — Gallia 

hõimu pariiside pealik Camulogenes võitles Julius Caesari vastu. Langes Lutetiat (Pariisi 
vana nimi) kaitstes 52. aastal e. m. a. 

Lk. 122 Chambord — kuulus renessanss-stiilis loss XVI sajandist Loir-et-Cheri 
departemangus Orleans'ist lõunas. Alhambra — XIII—XIV sajandil ehitatud loss ning ehi- 
tiste ansambel Granadas Hispaanias. Keskaja mauri ehituskunsti haruldane mälestusmärk. 

Lk. 123 Bastille — endine kindlus Pariisis (ehitatud 1370—1382); muudeti peatselt 
riiklikuks vanglaks. Daidalose aed — Daidalos — legendaarne ehitusmeister (kreeka müt.), 
tema kuulsaima ehitise Kreeta saare Labürindi järgi nimetab Hugo labürinti Daidalose aiaks. 

Lk. 127 Vennad Mignard'id — kaks prantsuse XVII sajandi maalikunstnikku. 


Lk. 128 Rooma Püha Peetruse toomkirik — itaalia renessansi arhitektuuri 
suurepärasemaid mälestusmärke, mille XVI—XVII sajandil ehitasid Bramante, Raffael, 
Michelangelo jt. Colosseum — antiikaja suurimaid amfiteatreid (Roomas), umbes 50 000 
istekohaga, ehitatud I sajandil. 

Lk. 129... niisama vähe ühist on kui III aasta konstitutsioonil Minose seadustega... — 
Minos oli Kreeta saare võimas valitseja ning seaduseandja (kreeka müt.). III aasta kons- 
titutsioon — 22. VIII 1795 kehtestatud põhiseadus, mis kindlustas kodanliku 
kontrrevolutsiooni võidu rahva üle. «Messidori maitse» — Messidor — kümnes kuu 
prantsuse revolutsioonikalendris (19. juunist 18. juulini). Messidori maitse all on mõeldud 
jakobiinide diktatuuri ajajärgu arhitektuuri, milles matkiti vana-rooma ehituskunsti ja taotleti 
ühtlasi võimsat monumentaalsust. Soufflot, Jacgues (1709 —1780) — prantsuse arhitekt, 
kelle ehitatud on valdav osa Panteonist. Lk. 133 Pierre d'Ailly — prantsuse teoloog ning 
kardinal (1350— 1420). 

Lk. 135 Floriin — münt, millel oli liilia (fleur-de-lis), s. o. Prantsuse kuninga vapi kujutus. 

Flegetoni jõgi — (kreeka k. flegeton — lõõmav) manala jõgi, millel voogasid tulilained 
(kreeka müt.). Lk. 137 ... nimetavad «Ülikoolilinna kuuendaks rahutuseks». — 

Aastaarv 1463 on ekslik. 11. V 1453 tekkis kokkupõrge sõdurite ja üliõpilaste vahel, keda 
rektor oli vabastanud 

vanglast, sest privileegide järgi ei allunud üliõpilased linna kohtule. Kokkupõrke ohvrite 
matuste puhul tekkis mainitud «kuues rahutus». Säärastes kokkupõrgetes kajastus võitlus 
Parlamendi (ülemkohtu) ja ülikooli vahel. Kanooniline õigus — kirikuõigus, mille aluseks 
olid kiriku eeskirjad (kaanonid) ja paavstide dekretaalid (käskkirjad). 

Kontsiili-isa — piiskop, kes kuulub kontsiiliumi (kirikli-kusse nõukogusse). 

Lk. 138 Magister Sententiarum — Petrus Lombarduse (surn. 1164) hüüdnimi. Ta oli oma 
«aja kuulus skolastik, Pariisi piiskop ning vaimulik kirjanik. Ta peateos on neljast raamatust 
koosnev sententside raamat. Hispalis — praegune Sevilla. 

Gratianuse dekretaalide kogu — Bologna munga Gratia-nuse teos «Decretum Gratiani» 
(1145), mis sisaldab kanoonilise õiguse aluseid ning moodustab katoliku kiriku seaduste 
kogu («Corpus Juris canonici») esimese osa. Gregorius IX kogu — paavst Gregorius IX 
(1227—1241) dekretaalide kogu, mis koosneb viiest raamatust, avaldati ta ametisoleku ajal. 

Honorius III epistel «Super specula» — paavst Hono-rius III (1216—1227) ühe bulla 
algussõnad. 

Lk. 141 Ouasimodo — esimene pühapäev pärast lihavõttepühi. Eelmises peatükis 
kirjeldatud leidlapse lugu toimub sel päeval. Sel pühapäeval algab missa sõnadega «guasi 
modo geniti infantes» (otsekui praegu sündinud lapsukesed). Ladina keeles tähendab see ka 
veel «peaaegu». Le Daim (ka le Dain), Olivier — õige nimega Olivier Neoker, astus Louis 
XI teenistusse 1469. aasta ümber, tõusis habemeajajast kuninga mõjukaks nõuandjaks ja 
soosikuks. Poodi a. 1484. 

Lk. 144 Hobbes, Thomas (1588—1679) — Inglise riigimees ning materialistlik filosoof. 

Lk. 147 ...Astolfo elavast pronksist jubeda hipogreifi seljas. — 

Itaalia kirjaniku Lodovico Ariosto (1474—1533) eeposes «Raevunud Orlando» sooritab 
rüütel Astolfo hipogreifil (tiibadega hobune) sõite kuule, paradiisi ja põrgusse. 

Lk. 150 Paulus Diaconus (740 —801) — lombardia ajaloolane. 

Lk. 151 Saint-Hilaire (surn. 367) — pühakuks tunnistatud Poitiers' piiskop. 

Saint-Martin (surn. umb. 396—400) — Tours'i piiskop, eelmise õpilane. 

Lk. 152 Averroes (araabia keeles Ibn Ružd) — araabia arst ning filosoof, Aristotelese 
kommenteerija (surn. 1198). Guillaume de Paris (surn. 1248) — alkeemik, filosoof ning 
kirikukirjanik. 

Seitsmejalgne küünlajalg — juutidel sümboolse tähendusega altariküünlajalg. Seitse on 
olnud idamaa rahvastel müstiliseks pühaks arvuks. Siin viide vana-idamaa teadusele. 

Pütagoras (580 [7] —496 e. m. a.) — kreeka idealistlik filosoof ning matemaatik. Ta 
filosoofia põhiteesiks on, et arv on kõigi asjade algprintsiip. Sellest lähtudes lõi ta maa- 
ilmaõpetuse, milles mõõt ning harmoonia on ülimaks seaduseks. 

Zoroaster e. Zarathustra — pärsia usundi rajaja, elas oletatavasti ajavahemikus 1000—500 
e. m. a. Claude Pernelle — Nicolas Flameli abikaasa. Tarkade kivi — alkeemikute otsingute 
objekt, müstiline aine, mis pidi võimaldama kullategemist, elu pikendamist, haiguste 
ravimist jne. 

Lk. 154 ...nii nekromantial, maagial, isegi valgel, sel kõige süütumal maagial... — 
Nekromantia — ennustamine väljakutsutavate surnute abil. Maagia — (kreeka k. mageia — 
maagide kunst), oletatav kunst saavutada soovitud tagajärgi üleloomulike olendite, surnute 
hingede või salajaste loodusjõudude abil. Maagia jõudis erilisele õitsengule keskajal, millal 
eristati valget (heade vaimude abil) ja musta (kurjade vaimude abil teostatavat) maagiat. 

Lk. 156 Regnier, Mathurin (1573 —1613) — prantsuse luuletaja, satiirik. 

Lk. 157 Autuni Honorius — prantsuse XII sajandi teoloog ning filosoof. 

Lk. 160 Tourangeau — Touraine'i elanik. 

Asklepios — arstiteaduse jumal kreeka mütoloogias; siin tähenduses kuulus arst. 

Jamblihhos — Aleksandria (neoplatoonikute) koolkonna filosoof IV sajandist. Lk. 161 
Hippokrates — antiikaja suurim arstiteadlane, elas V sajandil e. m. a. 

Mürrimeistrid — siin tähenduses arstid. 

Lk. 162«. ..läbi koopa lugematute käikude roomanud, kui ma poleks kaugel enese ees 
pimeda käigu otsas näinud valgust, leeki.» — Viide Platonile, kes oma idealistliku õpetuse 
selgitamiseks võrdleb inimese elu koopasse suletud vangi omaga, kes asetatuna seljaga 
koopasuu poole, on suuteline nägema ainult varje, mis peegelduvad koopa tagaseinal. 

Lk. 163 Epidauros — sadamalinn Lõuna-Kreekas, kuulsaks saanud läheduses asetseva 
Asklepiose templi tõttu. Kaldea — Babüloonia lõunaosa Pärsia lahest põhja pool, antiikne 
astroloogia ja astronoomia häll. Cathay — Hiina. 

Hippokrates — siin arstiteaduse tähenduses. Urania — siin astroloogia või astronoomia 
tähenduses. Hermes — siin alkeemia tähenduses. Lk. 164 Idamaa impeerium — Ida-Rooma 
e. Bütsantsi riik, mi lakkas olemast türklaste vallutuse järel a. 1453. Saamuel (XI s. e. m. a.) 
— viimne lIisraeli kohtumõistj ning kuningas. 

Herodotos (484 [2]—425 e. m. a.) — Vana-Kreeka suuri ajaloolane, «ajaloo isa». 

Sikra — kuulus astmeline tempel vanas Kaldeas. Saalomoni tempel — nimetatud Iisraeli 
kuninga pool 965—925 e. m. a. ehitada lastud tempel Jeruusalemmas Vana-heebrea 
ehituskunsti suurim näidis. Orfeus — legendaarne laulik, kes laskus manalasse, e tagasi tuua 
oma surnud naist Eurüdiket. Võlunud lauluga allmaailma jumalad, saigi ta selleks loa, kuid 
ei täitnud esitatud tingimusi, mistõttu Eurüdike vari ei pääsenud manalast (kreeka mütt.). 

Lk. 167 ...näeks ingel Leegioni korraga oma kuut miljonit tiiba laiali sirutavat. — Viide 
saatana sõnadele piiblis: «Mu nimi on Leegion, sest meid on palju.» 


Lk. 169 Karnak — küla Ülem-Egiptuses, mille juures asetsevad templivaremed II 
aastatuhandest e. m. a. Ramsese mausoleum — nn. Ramesseum Teebas Ülcm-Egip-tuses. 
Ehitatud kuningas Ramses II (1324—1258 e. m. a.) käsul. 

Lk. 171 Zakerii — talupoegade ülestõus Prantsusmaal a. 1358. 

Pragerii — reaktsiooniline feodaalide mäss kuningavõimu vastu a. 1440. 

Liiga (liit) — Prantsuse ajaloos on tuntud rida poliitilisi liite, nagu Rahva Hüvangu Liiga, 
asutatud a. 1465 kuningas Louis XI despootia vastu; Püha Liiga, asutatud a. 1576 
äärmuslike katoliiklike feodaalide poolt võitluseks hugenottide vastu, jne. 

Lk. 172 Noa lugu — piiblis jutustatakse lugu ürgisast Noast, kes end purjuspäi oma laste 
ees paljaks ajas. 

Lk. 173 Aishülos (525 [2] —457 e. m. a.) — vana-kreeka esimene suur tragöödiaautor, 
kelle teostest on säilinud seitse («Seitse Teeba vastu», triloogia «Oresteia» jm.). 

Lk. 174 Feidias (V s. e. m. a.) — vana-kreeka klassikalise ajastu suurim kujur. 

Lk. 175 ...sümboolne madu, mis Aadamast saadik vaimu tähistab, ajab täielikult ja 
tagasipöördumatult kesta. — Piibli järgi puges Saatan mao kesta ja keelitas sellisena 
esimese inimese naist Eevat sööma keelatud puu vilja. 

Lk. 176 Korintose sammas — kreeka ehituskunstis umbes 400. aasta ümber e. m. a. 
kasutusele võetud sammas akantuse lehtedest ornamendiga kaunistatud kapiteeliga. 

Lk. 177 ..impeerium, mis Aleksandri surmaga jagunes... — Viide Makedoonia kuninga 
Aleksander Suure (356— 323 e. m. a.) rajatud maailmariigi lagunemisele pärast ta surma. 

Goujon, Jean — XVI sajandi prantsuse kujur ning arhitekt. 

Palestrina — õieti Pierluigi, Giovanni (1515 [2] —1594), sünnikoha järgi nimetatud 
Palestrinaks, itaalia helilooja. 

Panteon (kreeka k. kõigile jumalaile) — kuulus tempel vanas Roomas. 125. a. ehitati 
ümber kirikuks. Pariisi Panteon on 1764 —1790 ehitatud kirik, mis 1791. aastast alates on 
prantsuse kuulsate meeste matusepaik (Voltaire, Rousseau, Hugo, Zola jt.). Lk. 178 Igal 
maal on oma Rooma püha Peetruse katedraal: Londonil oma, Peterburi! oma. — Autor 
mõtleb siin Londoni St. Pauli katedraali ja Kaasani kirikut Peterburis. Kaasani »kiriku 
arhitekt A. Voronihhin tegelikult ei matkinud Rooma Peetri kirikut, vaid andis ehitusele 
iseseisva arhitektuurilise lahenduse. 

Vaadake Mazarini-aegset arhitektuuri, Nelja Rahva Kolleegiumi hoonet... — Kardinal 
Mazarini oli Louis XIV 

valitsuse algul (1643—1661) tegelik valitseja. 166 asutas Mazarini Pariisis Nelja 
Rahva Kolleegiumi, kus oli õpilasteks ette nähtud 15 itaallast, 15 elsaslast, 20 flaarn last ja 
10 russiljoonlast (Roussillon — keskaegne krahv kond Lõuna-Prantsusmaal, liideti 
kuningriigiga a. 1659) 

Lk. 179 Glaber Radulphus (surn. 1050 [?]) — prantsuse kroonik kes käsitleb oma teostes 
Prantsusmaa ajalugu a. 9000— 1046, kusjuures ta sageli kirjeldab mitmesuguseid imesid 
nagu tegelikult toimunud sündmusi. 

Lk. 180 «Mahäbhärata» — vana-india eepos, ulatusega üle 100 000 kaksikvärsi, mis 
käsitleb peamiselt kahe hõimu võitlusi ning saatust; tekkeaeg umbes X saj. e. m. a. 
«Nibelungid» (õieti «Nibelungide laul») — keskaegne germaani eepos, tekkinud umbes XIII 
sajandil. Vjäsa — legendaarne india erak ning kirjanik, india vanima kirjandusliku 
mälestusmärgi, brahmiinide püha raamatu «Veddad» ja «Mahäbhärata» autor. Cheopsi 


püramiid — suurim püramiid, ehitatud sellenimelise Egiptuse vaarao käsul III aastatuhandel 
e. m. a. Strassburgi katedraal — võimsamaid keskaja arhitektuuri mälestusmärke, ehitatud a. 
1176—1439. 

Lk. 181 Rtif de la Bretonne (1734—1806) — prantsuse romaanikirjanik. 

«Entsüklopeedia» — valgustusajastu suurteos, mis ilmus materialistliku filosoofi Denis 
Diderot' (1713—1784) peatoimetusel a. 1751—1772. Oma aja progressiivset teadust 
esindav käsiraamat, mis kujunes tõusva kodanluse võimsaks relvaks, võitluses feodaalkorra 
vastu. «Moniteur» — 1789. aastal asutatud ajaleht, mis andis informatsiooni poliitilistest 
sündmustest. Restauratsiooni ajal valitsuse ametlik ajaleht. 

Lk. 183 Tristan 1'Hermite (ka L'Hermite või 1'Ermite) — Louis XI ülemkohtunik, 
haruldaselt julm mees. 

Lk. 185 «...tulevane kuningas Charles VII!...» — Prantsuse kuningas a. 1483—1498. 

Lk. 198 Täntalos — Früügia (Vana-Kreeka riik Väike-Aasias) legendaarne kuningas, kes 
oli määratud manalas kannatama janu- ning näljapiina vee ääres, mis taganes ta huulte eest, 
ja viljapuude all, mille viljad ta käe eest tagasi tõmbusid (kreeka müt.). 

Lk. 199 Saturnus — rooma jumalus, keda kujutati palja pealae ja pika valge habemega 
vööni alasti vanamehena. «... kroonimise ajal Reimsis ...» — Prantsuse kuningad krooniti 
Reimsis, viimane seal kroonitu oli «emigrantide kuningas» Charles X 1824. aastal. 

Lk. 200 Preester Jan — legendaarne presbüter (kogudusevanem) Johannes, fantastilise 
idamaise riigi kuningas XII sajandil. 

Lk. 208 «...võtaks isegi burgundlasel vee silma!» — Burgundia hertsogi Charles Südi ja 
Prantsuse kuninga Louis XI vahelise vaenu ja burgundlaste kallaletungide tõttu Parii-sile 
tähendas burgundlane tol ajal pariislastele julmuse ja verejanulisuse kehastust. 

Lk. 211 Dominus —a isand, samuti issand (lad. k.), vastava palve algussõna. 

Lk. 221 Ses eas ei tunta halastust. — Tsitaat La Fontaine'i valmist «Kaks tuvi». 

Lk. 227 Bartas, Guillaume du (ka Du Bartas ja Dubartas) (1544— 1590) — prantsuse 
luuletaja, harrastas keerukat sõnastust. 

Lk. 230 Triton — merejumal Poseidoni poeg (kreeka müt.), keda kujutatakse inimese 
ülakehaga ja kala sabaga. 

Lk. 236 Kvatembrid — kolm paastupüha igas veerandaastas. 

Lk. 244 Diogenes (u. 404—323 e. m. a.) — kreeka filosoof, küünik, kes propageeris 
loomulikku eluviisi ning eitas igasuguseid seltskondlikke tavasid. 

Püha Genesius — rooma miim (näitleja), kes suri 300. aasta ümber märtrina ja tunnistati 
hiljem katoliku kiriku poolt pühakuks; näitlejate patroon. 

Admetos — legendaarne Traakia kuningas (kreeka müt.). 

Lk. 245 «... paarkümmend Heraklese tükki...» — Viide kreeka 

mütoloogilise kangelase kaheteistkümnele vägiteole. Lk. 252 Seneca (4. e. m. a. [?; — 65) 
— rooma filosoof-stoik ning 

draamakirjanik, imperaator Nero kasvataja. Temalt on 

säilinud mõned tragöödiad, nagu «Medea», «Phaedra» jt. Lk. 253 Perrinet Le Clerc — 
reetur, kes kättemaksuks kannatatud ülekohtu eest 1418. aastal avas burgundlastele ühe 
Pariisi värava, lastes nii vaenlased linna. Paar päeva hiljem leiti ta tapetuna. 

Lk. 254 Doktor Faust (ka Faustus) (1480 [2] —1540 [?]) — saksa humanist, astroloog ning 
alkeemik. Paljude kirjandusteoste kangelane (Goethe, Lessing, Marlowe, Th. Mann). 

Lk. 256 Manu (sanskr. k. inimene) — vana-india legendides inimsoo esiisa, kelle antud 
seadused olevat brahmaanid III sajandil e. m. a. üles kirjutanud. 

Lk. 257 Cõrdoba mošee — a. 786—990 Lõuna-Hispaanias Cõrdoba linnas ehitatud 
mošee, alates a. 1238 kristlik katedraal. Mauride ehituskunsti kuulsamaid mälestusmärke. 

Lk. 261 Kerberost ei saadud meekoogiga meelitada. — Vergiliuse «Aeneises» katsub 
Aeneas põrgukoera Kerberose valvsust uinutada meekoogiga (VI, 417 j].). 

Lk. 264 Traagiline koturn — vana-kreeka teatris kandsid näitlejad tragöödiate esitamisel 
kõrgete taldadega jalatseid, koturne, et näida suuremana tavalisest inimesest. Siin sõnamäng 
— Jehani jalavarjud on traagilises seisukorras. 

Epikuros — kreeka materialistlik filosoof TV—IIl sajandil e. m. a. Epikurose õpetuse järgi 
on hing materiaalne ning surelik. 

«... Võib-olla oleks Diogenes just tema abil oma inimese leidnud.» — Pärimuste järgi otsis 
Diogenes laternaga päise päeva ajal Ateena turul inimest. 

Lk. 266 Titus Maccius Plautus (250 [?]—184 e. m. a.) — rooma komöödiakirjanik. Tsitaat 
pärineb komöödiast «Asinaria». 

Lk. 268 Mummaol, Ennius — Burgundia sõjapealik VI sajandist. Võttis osa suurfeodaalide 
vahelistest sõdadest. Võitles algul Burgundia kuninga Gontrani vastu, läks hiljem tema 
poole üle. Kuningas laskis ta hukata, kuigi oli lubanud talle elu kinkida. 

Lk. 270 Michael Psellos (ka Konstantinos) (1018—1078) — Büt-santsi riigimees ning 
kirjanik. Oli teenekas antiikfilosoofia uurija, on kirjutanud ka suure arvu teoloogilisi teoseid. 
Servius, Maurus Honoratus — ladina grammatik IV sajandist, Vergiliuse kommenteerija. 

Lk. 271 «Neetud trepp, mis isegi Jakobi redeli inglitel hinge välja võtaks!» — Piibli 
legendi järgi nägi ürgisa Jakob unes redelit, mis ulatus taevani ja mida mööda inglid üles ja 
alla käisid. 

Lk. 272 Lullus, Raimundus (1235 —1315) — hispaania kirjanik ning alkeemik. Ta raamat 
«Ars magna» («Suur kunst») on tähelepandavamaid skolastilisi teoseid. 

Lk. 276 Ükssarv — muinasjutuline elajas põdra pea, elevandi jalgade, 

510 

hobuse keha ja metskuldi sabaga ning suure musta sarvega otsmikul. Lk. 278 Bertrand, 
Pierre (surn. 1349) — kirikutegelane, tunnustatud kirikuseaduseteadlane. 

Priapus — algselt viljakuse, hiljem sugukihu jumal kreeka-rooma mütoloogias. Tsitaat 
pärineb Horatiuse satiiridest (1, VII, 1). 

Lk. 280 See meenutas don Juani võitlust Komtuuri raidkujuga. — 

Kirjanduses korduvalt kasutatud motiiv: hispaania naistevõrgutaja don Juan läheb 
ülemeelikult tema poolt tapetud Komtuuri raidkujule kätt pakkuma ega suuda enam vaba- 
neda raidkuju haardest. 

Lk. 291 Spire, Vindelin de (Spira, Wendelin de) — Veneetsia trükkal a. 1470—1477. Ta 
trükiseist on kuulsamad esimene itaaliakeelne piibel, Dante, Petrarca ja rooma klassikute 
väljaanded. 

Saint- Victor, Hugues de — XII sajandi prantsuse õpetlane, päritolult flaamlane. 

Lk. 304 «... kuldtalleke ordenil...» — Mõeldud on Kuldvillaku ordenit. Vt. märkus Ik. 34 
juurde. 

Pophomet — moonutatud kuju nimest Mahomet (MuHa-med). 

«... templiordu jälke ebajumalakujusid.» — Templiordu oli vaimulik rüütliordu, asutatud 
XII sajandil, et kaitsta ristisõdades vallutatud maid. 1312. aastal tunnistas paavst Clemens V 


ordu ketserlikuks ja XIV sajandi algul korraldas Prantsuse kuningas Philippe Ilus selle vastu 
inkvi-sitsiooniprotsessi, mispuhul suur hulk templirüütleid tuleriidale saadeti. 

Lk. 307 Saali õigus — frangi hõimude seadus V sajandist, kehtestati a. 420. 

. Lk. 323 Garofalo — õieti Benvenuto Tisi da Garofalo (1481—1559) — itaalia 
maalikunstnik, eeskätt piibliaineliste maalide autor. 

Lk. 327 Täis häbi rebasena, keda kana kinni püüdnud. — Tsitaat La Fontaine'i valmist 
«Rebane ja kurg». 

Lk. 328 Kapten Phoebuse süda tundis tolleaegse füüsika järgi hirmu tühjuse ees. — Enne 
Torricelli katset seletati õhurõhumisest sõltuvaid nähtusi hirmuga tühjuse ees. 


Lk. 335 ...nagu mõni Masaccio madonna Raffaeli madonnaga ... — Masaccio, õige 
nimega Tommaso di Guidi 

(1401—1428) — itaalia maalikunstnik, üks realismi algatajatest renessansiajastul. Ta 
ranged kujud erinevad järsult Raffaeli (Raffaelo Santi) (1483—1520) leebetest 
madonnadest. 

Lk. 354 Dagobert — VII—VII sajandil oli kolm sellenimelist frankide kuningat. 

Püha Denis (1 või III sajandil) — Pariisi piiskop, nn. gallialaste apostel, Prantsusmaa 
kaitsepühak. 

Lk. 355 Babüloni rippaiad — kõrgetele sammastele toetuvatele terrassidele rajatud iluaiad, 
loeti antiikajal üheks seitsmest maailmaimest. Aedade asutajaks peeti Babüloonia legen- 
daarset kuningatari Semiramist (IX saj. e. m. a.). 

Lk. 376 Baudry-le-Rouge (ka Balderic) — kirikutegelane ning kroonik, surn. 1097. 

Lk. 379 Pürroonik — Pürroni õpetuse pooldaja — Pürron (378— 288 e. m. a.) — kreeka 
filosoof, skeptitsismi isa; väitis, et voorustest on tähtsaim hingeline tasakaal. 

Lk. 383 Anaksagoras (500 [2]—428 e. m. a.) — kreeka materialistlik filosoof, õpetas, et 
mateeria koosneb lõpmatult paljudest ning lõpmata väikestest ühesugustest elementidest. 

Lk. 384 Kerkidas — Megalopolisest (linn Vana-Kreekas, Arkaa-dias) pärinev luuletaja, 
ajaloos tuntud kohaliku seaduseandjana. 

Lk. 385 Hekataios (IV s. e. m. a.) — Aleksander Suure historio-graaf. 

Olümpos (VI s. e. m. a. [?]) — muistendlik früiigia laulik ning flöödimängija. 

Lk. 386 «Biton kandis tervet härga oma õlgadel!» — Autor (või Gringoire) on segi ajanud 
kaks kreeka müüti. Biton ja Kleobis rakendusid vankri ette, et viia oma ema preestri-tar 
Küdippe jumalatar Hera templisse. Kui siis tema jumalatarilt oma poegadele seda palus, mis 
inimestel* kõige parem oleks, uinusid vennaksed magama ega ärganud enam. Härga kandis 
õlgadel atleet Milon Krotonist (VI s. e. m. a.), kes tappis selle rusikahoobiga ning sõi ühe 
päevaga. 

Lk. 388 Aias — ahhaia sangar Trooja sõjas. Kord, kui välguheitja Zeus oli troojalaste 
päästmiseks mässinud mõlemad malevad uttu, palus Aias jumalat hajutada udu: «...las huk- 
kume päikese valgel!» («liias», XVII, 645—647.) 

Lk. 399 ... oleks võinud seda pidada kas roomlaste kolmnurgaks 

512 

Ecnomuse lahingus, Aleksander Suure «seapeaks» või Gustav Adolfi kuulsaks kiiluks. — 
Roomlased kasutasid Ecnomuse (neem Lõuna-Sitsiilias) merelahingus 250 a. e. m. a. 
kartaagolaste vastu kolmnurkset rivistust. «Seapea» ja «kiil» on samuti kolmnurga kujul 
korraldatud lahingurivistused. Lk. 400 Richelieu — Armand Jean du Plessis, Richelieu 
hertsog ning kardinal (1585—1642) — Prantsuse absolutismi teostaja. 


Lk. 409 Lectoure — tugev loss Edela-Prantsusmaal Gers'i departemangus, mida Louis XI 
1473. aastal tagajärjetult piiras. Hagia Sophia (kreeka k. püha tarkus) kirik Konstantinoo- 
polis — bütsantsi ehituskunsti suurim saavutus, ehitatud 532—537; kui türklased linna 
vallutasid, muudeti kirik 1433. aastal mošeeks. 

Lk. 411 Nestor — Pülose kuningas, vanim kreeka sangareist, kes võttis osa Trooja sõjast. 

«... see laipade kuhi vääriks «liiase» viiendat laulu!» — 

Nimetatud laul on pühendatud peamiselt veriste võitluste 

kirjeldamisele, kus lahingutest võtavad osa ka jumalad. 

Lk. 416 «Küros» — täpsemalt «Artamenes ehk Suur Küros» — 

Madeleine de Scudery (1607—1701) romaan. 

Lk. 426 Bombard — XVI ja XV sajandil tarvitusel olnud kahur lehtertoruga. 

Lk. 434 Musagetes — muusade valitseja. 

Matthias Corvinus — Ungari kuningas a. 1458—1490, 

kuulus sõdur, seadusteandja ning teaduste ja kunstide 

soosija. 

Lk. 437 Diana — jahijumalanna, Ceres — põllundusejumalanna rooma mütoloogias. 

Lk. 438 Marssal de Boucicaut (1366—1421) — Prantsuse sõjapealik, kuulus nii vapruselt 
kui ka tabava sõna tõttu. 

Lk. 439 Figaro — siin tähenduses habemeajaja. Figaro on prantsuse kirjaniku 
Beaumarchais' (1732—1799) «Figaro»-tri-loogia toimekas habemeajajast peategelane. 
Chilperic — on tuntud kaks sellenimelist Frangi kuningat, kelledest esimene valitses 539— 
584, teine VIIL sajandi algul (suri 720). 

Lk. 440 Grandsoni lahing — võitluses Burgundia hertsogi Charles Südiga toetus Louis XI 
Šveitsi Liidule. Charles Südi vallutas 1476. aastal Šveitsi linna Grandsoni, mispuhul käskis 
hukata linna 8000 kaitsjat. Raevunud linlased ja 

mägilased ründasid burgundlasi ning purustasid võitjate väe. 

Lk. 447 Mathieu, Pierre (1563—1621) — prantsuse draamakirjanik ning ajaloolane 
(«Louis XI ajalugu», 1616). 

Lk. 453 «... vaikime nagu pütaagorlased ...» — Pütagoras nõudis oma õpilastelt vaikimist, 
mis tähendas õpetuse salajas hoidmist. Pütaagorlased olid müstiline sekt 1 saj. e. m. a., kes 
pidas end Pütagorase õpetuse jätkajaks. Didümos Aleksandriast — kuulus grammatik I saj., 
kes on andnud kokkuvõtva ülevaate Aleksandria filosoofide tööst. Tegutses Roomas. 

Catilina, Lucius Sergius (108 [2] —62 e. m. a.) — rooma patriits, üritas 63. a. e. m. a. 
kehtestada Roomas poliitilist diktatuuri, Cicero aga hoidis selle ära. Kölni Salvianus (390— 
484) — preester ning vaimulik kirjanik. 

Nagu mesilaste) geomeetria — viide sellele, et mesilased ehitavad kärjed kuuetahulistena, 
mis on kõige säästlikum vaha kasutamise viis. Lk. 456 ...nagu Jupiter «liiases» kaalus... — 
Viide «liiase» VIII laulule, kus Zeus vaeb kreeklaste ja troojalaste saatusi (69—74.). 

Lk. 460 «Kain, mis oled sa oma vennaga teinud?» — Piibli legendi järgi tappis esimese 
inimese poeg Kain oma venna Aabeli, mille järel ta kuulis häält selliselt küsivat. 

Lk. 482 <lius valges riides olend» — Dante surnud armsam Beatrice, kauniduse ning 
voorusliku armastuse sümbol (Dante «Purgatorio», XXX). 

Lk. 492 Enguerrannd de Marigny — Philippe Ilusa rahaminister, kes laskis ehitada 
Montfauconi võlla ja poodi ise hiljem seal üles. 


Admiral Coligny, Gaspard de (1519—1572) — prantsuse hugenottide juht. Mõrvati 1572. 
aasta Pärtliöö veresauna ajal, mille Katoliiklik Liiga organiseeris protestantide hävitamiseks. 
Hiljem poodi admirali laip Montfauconil üles. 

